
PREFAŢĂ 


Cu această lucrare Claude Lévi-Strauss — an- 
tropolog de reputație mondială, reprezentant de 
seamă al structuralismului — este la a treia 
sa apariție în limba română. Tropice triste 
(1968), Gindirea sălbatică (1970) oferă un ma- 
terial esențial pentru a cunoaște atît paleta 
largă a preocupărilor sale — de la cele elevat 
filozojice pînă la detaliul etnografic semnifi- 
cativ pentru un spațiu cultural sau altul —, 
cît si traseul spiritual străbătut de gîndito- 
rul francez odată angajat pe fágagul antro- 
pologiei, concepută ca ştiinţă fundamentală 
despre om. Antropologia structurală — pe care 
ne-o oferă Editura politică în prestigioasa co- 
lecție „Idei contemporane“ — poate contribui la 
îmbogățirea substanţială a imaginii cititorului 
român despre ginditorul și savantul francez. 
Căci această lucrare este menită, în intenţia au- 
torului, să circumscrie originalitatea demersu- 
lui său în antropologie, adică metoda structu- 
rală în articulațiile ei de bază şi în aplicaţii 
considerate deosebit de relevante. 

Să precizez însă că Antropologia structurală 
nu e un tratat sistematic de metodologie, nu e 
o introducere epistemologică sistematică într-o 
știință particulară. Ea reprezintă o culegere de 
studii elaborate pe parcursul a 10—15 ani, în 
circumstanțe și scopuri diferite. De unde decurg 
anumite avantaje, dar si unele dezavantaje 
pentru cunoaşterea și înțelegerea metodologiei 
structuralismului antropologic. 

Avantajul principal rezidă, cred, în faptul că 
metoda e înfățișată în procesul constituirii, de- 

venirii şi funcționării ei efective în contact cu 
un fenomen sau altul a! societăţilor zise primi- 
tive si în confruntare directă cu un preopinent 
sau altul. 

Ni se oferă astfel posibilitatea să cunoaștem 
întrucâtva laboratorul de creaţie al savantului 
francez, să urmărim constituirea reală în timp 
a metodei sale de cercetare, cu ezitările, retu- 
surile, discontinuitățile inevitabile. 

Dezavantajul principal rezidă în sistematiza- 
rea insuficientă a expunerii metodei, im relie- 
jarea insuficientă a structurii metodei structu- 
rale cît şi a relaţiilor acesteia cu alte metode și 
cu Weltanschauung-ul care o inspiră şi o sus- 
tine. Efect si cauză a acestei situații, un deficit 
de standardizare a limbajului creează dificul- 
tá(i în descifrarea, interpretarea textului lévi- 
straussian. Am în vedere îndeosebi ambiguita- 
tea proprie unor concepte-cheie folosite de 
autor, cum sînt cele de „inconştient“, ,,con- 
știință“, „structură“, „infrastructură“, ,supra- 
structură“, „model“, „antropologie“, ,,etnolo- 
gie“, „sociologie“ etc. 

Dacă adăugăm la ambiguitatea terminologică 
și conceptuală pluralitatea punctelor de vedere 
filozofice din opera lui Lévi-Strauss, se ivește 
o nouă dijicultate care complică şi mai mult 
sarcina interpretului. Comentarii pertinente au 
pus în evidență combinația specific eclectică a 
pozițiilor filozofice ale etnologului francez, 
combinaţie în care intră apriorismul kantian, 
idei platoniene, raționalismul idealist, materia- 
lismul metafizic, reducfionalismul biofiziologic, 
neurologic, cibernetic si informatic, anticapita- 
lismul romantico-rousseauist şi scientismul po- 
zitivist 1. 


1 Cf. Bob Scholte, The Structural Antropology 
of Claude Lévi-Strauss, in: „Handbook of Social and 
Cultural Antropology", Rand McNally & Co., Chicago, 
1973 (in speță p. 633—658); Yvan Simonis, 
Claude Lévi-Strauss ou „la passion de l’inceste“, 
Aubier-Montaigne, Paris, 1968; Edmund Leach, 

Aşadar, o ambiguitate terminologică, concep- 
tuală şi atitudinală străbate întregul discurs 
lévi-straussian |. 

Un ginditor de talia lui Lévi-Strauss este, fi- 
rește, conștient de polisemia propriului text şi 
ne sugerează o posibilă explicaţie (si justifi- 
care) a ei invocind, pe de o parte, stadiul pre- 
car al standardizării vocabularului tehnic în 
antropologie 2, iar pe de alta faptul că, scriind 
cînd pentru pubiicul anglo-saxon, cînd pentru 
cel francez, n-q putut gindi și n-a putut expune 
in acelaşi fel?. Sintem, cred, obligaţi să accep- 
tám ca întemeiată măcar parţial această justi- 
ficare. Mai important este însă faptul că, în 
pofida ambiguitdtii amintite, lectura atentă 
a Antropologiei structurale poate degaja nucleul 
atitudinal originar, generator şi susținător al in- 
tregii lucrări, poate identifica matricea teore- 
tico-metodologică ce-i conferă unitatea (rela- 
tivă) în diversitate, poate surprinde strategia 
adoptată de savantul francez, anume aceea de 
a elabora o nouă constelație paradigmatică, în 
măsură să revolutioneze antropologia si, prin 
ea, corpusul ştiinţelor socio-umane în ansamblu, 
și poate releva locul central pe care-l deţine 
marxismul în analizele lévi-straussiene. 

Întreprinderea teoretică lévi-straussiand a 
stirnit un ecou rar întîlnit prin dimensiunile 
sale în universul specialiștilor în științele so- 
ciale si al filozofilor. Am identificat pînă acum 
peste 150 de lucrări consacrate lui în limbile 
franceză, engleză și germană. 

În ultimii zece ani a apărut si în literatura 
română un număr apreciabil de lucrări (cărţi, 
studii, articole) consacrate fie structuralismului 


Lévi-Strauss, Seghers, Paris, 1970; Jean Piaget, 
Le Structuralisme, P.U.F., Paris, 1968; C. I. Gulian, 
Marzism si structuralism, Editura politică, București, 
1976, cap. II; I. S. Stepanov, Semiotika, Izd. 
„Nauka“, Moscova, 1971, p. 38. 

1 Cf. Yvan Simonis, op. cit, p. 312—351. 

? Vezi volumul de fata, p. 450. 

3 Ibid., p. 2. 

în general, fie unuia sau altuia dintre reprezen- 
tantii lui, în speță lui Claude Lévi-Strauss t. 
Aceste lucrări oferă cititorului român o ima- 
gine de ansamblu adecvată asupra lui Lévi- 
Strauss în mişcarea de idei, în „complezul in- 
telectual“ numit structuralism. 

Cvasiunanimitatea comentatorilor — admi- 
ratori si adversari deopotrivă — recunosc nou- 
tatea demersului lévi-straussian, caracterul său 
deosebit de incitant pentru investigația şi re- 
flectia științifică, chiar fascinația exercitată de 
lectura textului savantului francez. 

De unde vine și ce determină aceasta fas- 
cinatie ? 

Cred că ea este generată înainte de toate de 
specijicul problematicii abordate. O problema- 
tică ce vizează originea şi esența omului şi a 
societăţii, structurile lor arhetipale, raportul 
dintre natură si cultură, mit şi ştiinţă este 
pasionantă prin ea însăși, prin deschiderea ofe- 
rită spre un spațiu ideatic în care se îngemă- 
nează epistemicul, eticul și esteticul. 

Impresionează apoi în cel mai înalt grad 
complexitatea personalității $i operei savantului 
francez. O personalitate culturală în care se îm- 
bină specialistul de înaltă competenţă cu omul 
de un vast orizont spiritual, cu filozoful în mă- 
sură să ne ofere sinteze interpretative cuprin- 
zătoare si de adincime, cu artistul ctitor al unui 
discurs în care raționamentul precis si rece este 
frecvent asociat cu vraja metaforei poetice. 

Într-adevăr, chiar si textul Antropologiei 
structurale — prin natura problematicii sale 
mai arid decît cel al Gindirii sălbatice, al Tropi- 
celor triste și, mai cu seamă, al Mitologicelor — 
e o țesătură inextricabila a limbajului metoni- 


1 Avem în vedere cu deosebire lucrările semnate de 
C. I. Gulian. C. Mare, A. Marino, P. Bo- 
tezatu, S. Marcus, M. Pop, A. Roth, I. Vl á- 
dutiu, V. V. Caramelea, H. Wald, M. Tran- 
dafoiu, LL Grinberg, P. Nichifelea, C. Zam- 
fir, V. Nemoianu, E. Pop. 

mic cu cel metaforic, trádind natura profundă 
de poet a etnologului francez t. 

Dincolo de o multitudine oarecum eclectică a 
punctelor de vedere filozofice risipite în opera 
lui, două dimensiuni atitudinal-filozofice fun- 
damentale se găsesc în necurmată confruntare 
în creația lui Lévi-Strauss. Putem vorbi de o 
dimensiune raționalist-analitică a filozofiei sale, 
dimensiune de inspirație cartezianu-spinoziană, 
care l-a condus la privilegierea modelului na- 
turalist-analitic în ştiinţă, la un reducționism 
mult discutat si la „antiumanismul teoretic“, 
atit de șocant prin formularea şi implicaţiile 
lui. Putem vorbi, de asemenea, de o dimensiune 
etico-romantică a filozofiei sale, inspirată cu 
deosebire de Rousseau, dimensiune implicată in 
laitmotivul „originilor“, în nostalgia începutu- 
rilor, a comunităţilor umane „autentice“, în re- 
pudierea paseistă a prezentului, a „societăților 
inautentice* ? ; in critica moralizatoare a civi- 
lizaţiei contemporane, în speță capitaliste ; in 
conceperea ştiinţei ca o misiune şi un refugiu, 
etnografia fiind considerată drept ,,forma cea 
mai extremă a celei de-a doua posibilități“ 3. Ca 
și în alegerea cîmpului epistemic în care-și exer- 
cită vocația sa de savant. 

Această originală îmbinare a raționalismului 
cu romantismul a contribuit şi ea la inriurirea 
exercitată de ginditorul francez în cultura con- 


temporană. 


Pentru un cunoscător însă e clar că Lévi- 
Strauss s-a impus înainte de toate prin vocaţia 
sa de savant, prin radicalitatea reformei pe care 
o propune și încearcă să o realizeze în spaţiul 
ştiinţelor socio-umane, reformă ale cărei prin- 


! Cf. si E. Leach, op. cit., p. 28—39. 

* Vezi volumul de fatà, p. 443—445. 

3 Cf. Tropice triste, Editura ştiinţifică, Bucureşti, 
1968, p. 59. 

cipii teoretice, epistemologice si metodologice 
sînt expuse în volumul de față. 

Se știe — şi Lévi-Strauss recunoaște nu o dată 
expressis verbis acest lucru — că marxismul re- 
prezintă o premisă teoretică fundamentală a re- 
formei metodologice intenţionate de Lévi-Stra- 
uss, că descoperirea lui a reprezentat o condiţie 
esențială a orientării lui Levi-Strauss spre o an- 
tropologie științifică, după ce în anii tinereții 
frecventase asiduu filozofia (inclusiv antropolo- 
gia filozofică) de factură idealist-speculativă. 

Descoperirea (după împrietenirea cu Ja- 
kobson) a psihanalizei, iar apoi familiarizarea 
cu lingvistica structurală i-au dezvăluit noi di- 
mensiuni ale unei metode pozitive în studiul 
fenomenelor sociale. Astfel a ajuns să adopte 
analiza structurală ca metodă în măsură să re- 
volufioneze corpusul științelor socio-umane, 
după modelul lingvisticii, ştiinţă „care a izbutit 
să formuleze o metodă pozitivă și totodată să 
cunoască natura faptelor supuse analizei sale“ t. 

Odată convertit la ştiinţă, Lévi-Strauss se an- 
gajează pe drumul reconstrucției radicale a an- 
tropologiei, în spiritul si după modelul natura- 
list de știință, pe drumul constituirii unei con- 
stelatii categoriale paradigmatice care să per- 
mită disciplinelor socio-umane ridicarea lor la 
rangul de științe egale in statut si drepturi cu 
științele exacte ale naturii. Și poate că punctul 
de plecare al acestei constelații paradigmatice 
nu este conceptul de „structură“, ci cel de ,,in- 
conștient“ sau „spirit inconștient“. Acest con- 
cept este punctul de sprijin, dar si călci.ul lui 
Ahile al întregii sale construcţii. Prin el urmă- 
reste Lévi-Strauss să explice, în ultimă in- 
stanță, totul si la el vrea să reducă, în ultimă 
instanţă, totul 2. Un inconștient care ar putea fi 


1 Vezi volumul de fata, p. 39. 

2 C. Günther Schiwy, Neue Aspekte des 
Structuralismus, Kósel Verlag Müncher, 1971, p. 45; 
cf. si Mihai Pop, Prefatá la Gindirea sălbatică, 
Editura științifică, 1970. 

identificat în cele din urmă cu structurile for- 
male cele mai generale ale spiritului uman, cu 
legile si structurile logice ale acestuia sau, in 
ultimă instanță, cu configuraţia structurală de 
bază a creierului uman. Funcţia sa primordială 
este cea simbolică !, ale cărei expresii curente 
sînt, de exemplu, limba, miturile gi relațiile pa- 
rentale. În ultimă instanţă, întreaga viaţă so- 
cială este reductiv raportabiià la inconștient, „la 
condiţiile gîndirii simbolice“ 2. 

Pornind de la „spiritul inconștient“ ca fun- 
dament universal al umanului și socialului, 
Lévi-Strauss construieşte treptat formula sa 
paradigmatică ce apelează la conceptele de ,,na- 
tură“, „cultură“, „regulă“ (normă), „raţional“ 
(superrational), „simbolic“, „semnificativ“, 
„structură“, „infrastructură“, „suprastructură“, 
„schimb“, „comunicare“, „dar“, „alianță“, ,,opo- 
zitii binare“ etc., antrenînd în această construc- 
ție noi resurse științifice, precum cibernetica, 
logica simbolică (binarismul boolean), teoria 
comunicaţiei, teoria informaţiei ? etc. ... Si ast- 
fel se constituie metoda structurală lévi-straus- 
stand, după modelul lingvistic, mai precis fono- 
logic, metodă care conferă, după cum se stie, 
antropologiei profesate de Lévi-Strauss specifi- 
carea de „structurală“. 

Modelul structural fonologic e adoptat defini- 
tiv ca ipoteză de lucru în scrutarea adincurilor 
socio-umane, cu deosebire în două sectoare im- 
portante ale societăţilor zise primitive, si anume 
in cel al structurilor parentale si în cel a! struc- 
turilor miturilor, amândouă considerate emer- 
gente din subsolurile inconştientului. În această 
străpungere a zidurilor ce ne despart de lumea 
„ascunsului“, construcţia de modele formaliza- 
bile și accesibile unui tratament matematic re- 
prezintă unul din momenteie-cheie, care a fost 


ezi volumul de față, p. 243—249. 
.Simonis, op. cit., p. 3l. 
ezi cap. XV din volumul de faţă, 

și este amplu discutat, comentat, criticat de că- 
tre cercetătorii de teren în lumina necesarei 
conjunctii dintre modelele teoretice si realita- 
tea empirică. Tot astfel, comentarii nesfirsite a 
stirnit un alt moment esențial al metodei struc- 
turaliste, şi anume raportul dintre diacronie și 
sincronie, care, din punct de vedere strict me- 
todologic, poate fi interpretat şi în sensul suc- 
cesiunii necesare a etapelor cunoaşterii ce 
merge de la descifrarea structurii spre geneza 
ei !, dimensiune care se înscrie însă la Lévi- 
Strauss pe un fundal teoretico-atitudinal cu ac- 
cente antiistoriste si antidialectice. 

Se înțelege că o lucrare ca Antropologia struc- 
turală trebuie să-și pună şi să soluţioneze în- 
tr-un fel sau altul problema obiectului discipli- 
nei analizate. Să vedem, deci, care este obiectul 
antropologiei după Lévi-Strauss. Lucru deloc 
ușor, tinind seama de numeroasele sale oscilații 
terminologice si conceptuale evocate mai sus. 
Într-o versiune este acreditată ideea că antro- 
pologia nu are un subiect sau un obiect distinct 
de al altor discipline şi că particularitatea ei re- 
zidă în „modalitatea originală de a pune pro- 
blemele“ 2, în „originalitatea metodei“, aplicată 
fie anumitor „proprietăţi generale ale vieţii so- 
ciale“ ?, fie exclusiv societăților „îndepărtate“, 
„primitive“. Într-o altă versiune, antropologia 
vizează exclusiv fenomene  suprastructurale 
(mitul, religia, cultura) $i în acest sens ea este 
concepută ca o contribuţie la teoria suprastruc- 
turală a lui Marz. 

Dar cele mai numeroase și mai semnificative 
texte lévi-straussiene ne dezvăluie un scop 
mult mai ambițios al antropologiei. Ea este 
concepută ca ştiinţa fundamentală — posibilă si 
în curs de realizare — despre om și societate, 
ştiinţa infrastructurii inconsiente, deosebită de 
infrastructura societății asa cum o defineşte 


1 Vezi volumul de fata, p. 110. 
2 Ibid., p. 419. 
9 Ibid. 

marxismul. „Antropologia vizează o cunoaștere 
globală a omului, cuprinzind subiectul în toată 
întinderea lui istorică şi geografică, aspirînd la 
o cunoaștere aplicabilă ansamblului dezvoltării 
umane“ |. 

Se pare că formele, structurile spiritului in- 
conştient — „fundamental aceleași“ pentru toţi: 
oamenii, vechi şi moderni, pentru toate cultu- 
rile, societățile „primitive și civilizate“ — re- 
prezintă obiectul „ultim“ al antropologiei 2. 
Prin cunoașterea acestor structuri putem obține, 
crede Lévi-Strauss, un principiu | interpretatio 
universal valabil pentru toate instituţiile şi obi- 
ceiurile socio-umane, pentru explicarea feno- 
menului social fundamental, acela al comuni- 
cării intra- şi intergrupale (de bunuri, servicii, 
mesaje etc.) ?. 

Astfel concepută, antropologia este destinată 
să devină stiinta-princeps, temelia tuturor dis- 
ciplinelor socio-umane, să ia locul ocupat altá- 
dată de sociologia generală, înțeleasă ca știință 
a legilor generale ale devenirii socialului în glo- 
balitatea lui. 

Observăm, așadar, că antroplogia structu- 
rală este orientată decis spre includerea în 
cîmpul ei de investigaţie a fundamentelor exis- 
tentei umane, a raporturilor acesteia cu existenţa 
în general, cu ,,socialul* si „culturalul“ in spe- 
cial. În contextul intenfiilor sale programatice, 
Lévi-Strauss consideră deci că sînt date condi- 
tiile ştiinţifizării radicale a antropologiei. Prin 
aceasta, structuralismul (inclusiv cel etnologic, 
intră inevitabil în conflict cu anumite filozofii 
îndeosebi cu existentialismul şi fenomenologia. 
cărora le reproșează, pe bună dreptate, intole- 
ranta speculativ-subiectivistă fata de ştiinţele 
socio-umane. Dar, prins în jocul polemic, Lévi. 
Strauss alunecă el însuși uneori spre intole- 
ranță scientistd, pozitivistă față de filozofie, 


1 Ibid., p. 429—430. 
2 Ibid., p. 32. 
3 [bid., p. 326. 

praciicind în aceiași timp construcția specula- 
tivă în determinarea cimpului epistemic al an- 
tropologiei. 

E adevărat că elanurile speculative sînt mereu 
cenzurate de spiritul lucid şi critic al savantului, 
foarte circumspect în aprecierea destinului stiin- 
telor socio-umane în ansamblu, inclusiv al an- 
tropologiei. Dincolo de programul ambițios sta- 
bilit antropologiei în definițiile amintite, Lévi- 
Strauss, în investigația ştiinţifică efectivă, 
gravitează în jurul construirii unor modele teo- 
retice să zicem de „rang mediu“, vizînd domenii 
Jaciuale, cu deosebire suprastructurale, ale so- 
cietdtilor primitive. In lucrările sale, Lévi- 
Strauss desfăşoară o vastă operaţie de testare a 
acestor modele. Intenția de a descifra tainele 
„naturii umane“ rămîne totuși subiacentă tutu- 
ror acestor încercări, considerate tot atîtea des- 
chideri spre adincurile fiintei umane. 

Desigur că, în orice demers științific, esen- 
fialáà e, in ultimă instanţă, verificarea, confir- 
marea sau infirmarea ipotezelor, modelelor si 
instrumentelor de cercetare. Care este situaţia 
modelului antropologic propus de Lévi-Strauss 
din acest punct de vedere? După un efort de 
decenii de elaborare a acestui model, după o 
intensă muncă de confruntare a lui cu realita- 
tea societăţii primitive, concretizată în celebra 
lucrare Structurile elementare ale rudeniei 
(1949) şi în cele patru volume ale Mitologicelor 
(apărute între 1962 şi 1971), s-a validat oare, 
integral sau parțial, întreprinderea epistemică 
a lui Lévi-Strauss ? 

„Marea majoritate a comentatorilor anglo- 
americani este literalmente obsedată de verifi- 
cabilitatea  insolitei antropologii lévi-straus- 
siene“, scrie Bob Scholte !. Problema validării 
reprezintă dificultatea centrală nu numai în 
analiza miturilor realizată de Lévi-Strauss, dar 
și a structuralismului său „în ansamblu“, scrie 


i Bob Scholte, op. cit., p. 683. 

cunoscutul antropolog David P. Maybury-Le- 
wis t. Dar, adăugăm noi, interesul pentru validi- 
tatea descrierilor, explicafiilor, modelelor ofe- 
rite de savantul francez depășește cu mult 
cadrul cultural anglo-american. Și acest interes 
este, fireşte, pe deplin justificat. 

Controversa iscată cu privire la validitatea — 
factuală si logic-rationalá — a metodei structu- 
rale şi a rezultatelor ei este vastă şi complexă”. 
Ea arată — în treacăt fie spus — cit de dijicilă 
este trecerea de la un structuralism „,intenţio- 
nal* declarativ, abstract — ca să reiau distincţia 
propusă de R. Boudon 3 —, la unul efectiv, con- 
cret, care să aducă realmente un spor de orizont 
și adincime în cunoașterea gi interpretarea fe- 
nomenelor, comparativ cu alte metodologii. 

Se înțelege că Lévi-Strauss a fost şi este pe 
deplin conşiient de dificultatea si de necesitatea 
permanentei verificări a metodei, a enunturi- 
lor formulate cu ajutorul ei, a confruntării per- 
manente a metodei cu faptele, cu realitatea 
empirică şi, în general, cu exigenţele oricărei 
științe a realului. El a fost pe deplin conştient 
de imporianta primordială a constatării, înre- 
gistrării, descrierii cît mai exacte a faptelor la 
nivelul etnografic-sociografic al investigației, 
refuzînd orice definiţie apriorică a ceea ce este 
sau nu structurabil, refuzind să substituie ,,rea- 
lităţii vibrante“ o „structură imaginară“ ^. 

Lévi-Strauss realizează necesitatea confruntă- 
rii cu realitatea gi în cazul depășirii descrierii 


1 Apud Bob Scholte, op.cit, p. 683. 

2 Mentionez, cu titlu informativ, o lucrare recentă, 
interesantà si deosebit de relevantá pentru amploarea 
disputei in jurul metodei structurale, intitulatá su- 
gestiv Strukturalism : „za“ i „protiv“ (Structuralism : 
„pentru“ si „contra“), Moscova, 1975. Consacrată apli- 
catiilor metodei structurale in analiza fenomenului 
literar-artistic, lucrarea cuprinde, într-o primă parte, 
texte structuraliste, iar în a doua comentarii critice 
marxiste pe marginea lor. 

3 Cf. A quoi sert la notion de „structure“, Paris, Gal- 
limard, 1968. 

4 Vezi volumul de fata, p. 394. 

faptului în direcţia descifrării adincurilor sale 
structurale prin construcţia de modele. În po- 
fida concesiilor făcute unui convenţionalism de 
sorginte neopozitivistă, credem că el are în ve- 
dere necesitatea corespondenţei modelului cu 
realitatea atunci cînd vorbeşte de „modelul ade- 
vărat“, ca unul care „corespunde dublei condiţii 
de a nu folosi alte fapte decît cele considerate 
si de a le explica pe toate“. 

Nu numai modelarea, ci toate procedeele con- 
stitutive ale investigaţiei structurale trebuie să 
respecte, opineazá Lévi-Strauss, o cerinţă ma- 
joră : integrarea „metodei si a realităţii“ |. 

Am selectat o suită de opinii care învederează 
importanţa acordată de Lévi-Strauss confruntă- 
rii cu realitatea pentru a verifica validitatea 
enunturilor descriptive, explicative sau inter- 
pretative. Nu neg că există şi alte opinii care le 
contrazic pe cele reţinute de mine, că, în practica 
sa ştiinţifică, Lévi-Strauss a deviat de la dezide- 
ratele metodologice jormulate de el însuşi, că, 
mai cu seamă la nivelul celor mai generale 
enunfuri, explicativ-interpretative, vom intilni 
abateri substanțiale de la rigorile metodei sti- 
infifice. Nu trebuie să uităm, în fine, că în orice 
investigaţie științifică sint posibile erori de tot 
felul, cu atît mai mult în perimetrul unei ştiinţe 
în curs de constituire, cum este antropologia, şi 
cu deosebire atunci cînd cineva igi propune o 
reformă radicală a acestei discipline, reformă 
care înseamnă o provocare adresată unui întreg 
univers de cercetători. 

Odată lansată provocarea levi-straussiană, 
riposta nu s-a lăsat așteptată. Opiniile, observa- 
file critice — unele mai blinde, altele mai 
severe, unele vizind o dimensiune sau alta a 
operei, altele vizind opera în ansamblu — au 
început să curgă, venind din partea antropolo- 
gilor de teren, a altor specialiști empirici, a me- 
todologilor, a filozofilor. 


1 Gîndirea sălbatică, Editura ştiinţifică, Bucuresti, 
1970, p. 114. 

Nu ştiu dacă, așa cum afirma Edmund Leach, 
„numărul detractorilor depășește ...numărul dis- 
cipolilor“ 1, dar numărul celor care au enunțat 
îndoieli cu privire la valabilitatea metodei struc- 
turale este mare. Un grup masiv de observaţii 
vizează acuratețea, consistenţa informaţiei pri- 
mare dobindite de Lévi-Strauss fie prin obser- 
varea personală a unor colectivități primitive, 
fie, mai cu seamá, din cercetárile altora, apre- 
ciindu-se cá nu este suficient d2 exigent cu sur- 
sele (informatori indigeni sau lucrări etnogra- 
fice) 2. 

„El este, se pare, întotdeauna capabil să gă- 
sească ceea ce caută. Orice informație, oricît ar 
fi de îndoielnică, este acceptabilă în măsura în 
care se adaptează previziunilor sale calculate 
logic ; dar, de îndată ce datele vin în contradic- 
fie cu teoria, Lévi-Strauss sau va nega evidenţa, 
sau va mobiliza toate resursele puternicei sale 
verve pentru a mătura erezia“ ?. I se reproșează 
generalizări pripite, fortuite, insuficient fon- 
date pe fapte. 

Critica îmbrățișează strîns şi un al doilea nivel 
al demersului lévi-straussian, cel al construc- 
tiei modelare a cărei funcție este, cum stim, dez- 
velirea structurilor inconștiente ale realului so- 
cio-uman. Acest nivel este organic conectat cu 
cel al constituirii informaţiei primare, cu carc 
împărtășește si reusitele, şi eșecurile : lacunele 
informației primare orientează greşit construc- 
(ia modelară, iar aceasta din urmă, cu virtuțile 
și defectele ei, influențează selecţia și gruparea 
faptelor. 

Întrebarea pe care și-o pun, în continuare, 
criticii antropologiei structurale este daca tensi- 
unea fapte-modelare teoretică nu este generată 
cumva de natura, de specificul metodei structu- 
rale ca atare si de principiile filozofice invocate 
sau implicate în susţinerea ei. La acest al treilea 


1 E. Leach, op. cit., p. 9. 
2 Ibid., p. 28. 
3 Ibid. 

nivel, analiza critică formulează, de asemenea, 
numeroase observații, dintre care nu puţine per- 
tinente. Întrucît Lévi-Strauss adoptă, cum știm, 
ca punct de plecare în construcția metodei sale 
modelul structural fonologic, respectiv binaris- 
mul jakobsonian, mai mulţi comentatori semna- 
lează că acesta este doar unul din modelele 
lingvisticii moderne, relevă virtuțile si limitele 
lui în comparaţie cu celelalte modele si, în fine, 
contestă extensiunea pe care i-o acordă Lévi- 
Strauss în investigarea unor niveluri ale reali- 
táfiv socio-umane de altă complexitate decit cel 
al limbajului. Nu legitimitatea utilizării binaris- 
mului jakobsonian în descifrarea stiintifica a 
unor straturi ale ființei umane este pusă, de 
regulă, în discuție, ci extinderea validității mo- 
delului dincolo de granițele pertinentei lui, ex- 
tindere care nu are şi nu poate avea decit o 
valoare speculativ-metaforicá t. 

Totodată, Lévi-Strauss e mereu tentat să valo- 
rizeze excesiv, ba chiar absolutizant, sincronia 
in dauna diacroniei, deductivismul analitic si 
formalismul logico-matematic în dauna unor 
metodologii apte să capteze structurile complexe 
ale realității, trecerile, dijerența, devenirea. 

Desigur, cele mai multe observaţii critice pri- 
vind validitatea informaţiei primare, a modele- 
lor teoretice, formal-matematice, a metodei 
structurale ca atare fin exclusiv de competența 
unor specialiști în lingvistică, matematică, etno- 
grafie, istorie etc. Numai confruntarea, în conti- 
nuare, a opiniilor specialiştilor şi mai cu seamă 
aprofundarea investigaţiilor teoretico-empirice 
a fenomenelor abordate de Lévi-Strauss va per- 
mite, cu timpul, elucidarea deplină a acestor 
probleme. 

Pe linia criticii unii merg, însă, pind la apre- 
cierea metodei straussiene în general ca ,,subiec- 
tivistá^, „arbitrară“, „incomprehensibilă“, ,,in- 


1 Cf. intervenţiei lui André Martinet în: 
Structuralisme | et marxisme, Paris, U.G.E., 1970, 
p. £9—93. 

verificabilă“, antropologia  structuralü fiind 
considerată „în cel mai bun caz o experiență 
estetică“, „un sistem inverificabil“ de dogme +. 
Dusă pînă la această extremă, critica devine ne- 
gativista şi ascunde, în fond, teama de inovaţie, 
de schimbarea perspectivei în științele socio- 
umane pe care Lévi-Strauss o adoptă (nu o 
inventează), o ia în serios și încearcă să o aplice 
cu consecvență 2. Căci în subtextul unei atari 
respingeri de plano a perspectivei structuraliste 
se află postulatul empirist al abordării atomar- 
descriptiviste care încorsetează încă multe in- 
vestigatii ale realității socio-umane si care con- 
stituie un obstacol serios în calea depășirii 
statutului lor actual. Cantonarea în această 
viziune conservatoare, desuetă, generează atitu- 
dinea extremist-negatoare, devalorizantă a efor- 
tului lévi-straussian de a instala solid metodolo- 
gia sistemic-structurală in antropologie si, in. 
general, în investigatia realitatilor socio-umane. 
Demers pe deplin consonant în spiritul lui cu 
exigenţele epistemologico-metodologice ale mar- 
xismului. 

Atribuindu-i o atitudine dogmaticd, metafi- 
zic-speculativd, criticii detractori neglijează 
analize si metaanalize esențiale din discursul 
lévi-straussian. Cu deosebire o idee străbate 
toate preocupările sale : aceea că antropologia 
structurală este în „mers“, în curs de consti- 
tuire, dar că ea e departe de a fi atins statutul 
ştiinţific rivnit. In 1964, în plină glorie structu- 
ralistă, Lévi-Strauss nu se sfieste să apre- 
cieze — şi cred că nu de dragul paradozului — 
că ştiinţele sociale nu sînt la o veritabilă 
paritate cu ştiinţele naturii. Acestea din urmă 
„sînt ştiinţe, şi celelalte nu. Dacă le desemnam 
totuşi cu același termen, o facem în virtutea 
unei ficțiuni semantice si a unei speranţe filo- 


1 Cf. Bob Scholte, op. cit., p. 688. 
2 Cf. Jean Pouillon, L'ceuvre de C. Lévi- 
Strauss, in: „Les Temps modernes", iulie 1956. 

zofice care nu este confirmată încă“ 1. Desigur, 
în raport cu filozofiile subiectivist-speculative 
ale culturii, istoriei, societăţii, disciplinele so- 
cio-umane ne oferă un oarecare cuantum de 
cunoştinţe consistente. Dar, prin rigoarea, exac- 
titatea, obiectivitatea enunţurilor lor, ştiinţele 
naturii sînt mult înaintea celor socio-umane pe 
drumul savoir-ului. O dificultate majoră în ca- 
lea progresului științelor umaniste rezidă, după 
Lévi-Strauss, în faptul cá ele investighează 
simboluri ale simbolurilor, umbre ale lucrurilor, 
si nu lucrurile ca atare. „În momentul în care 
acestea (disciplinele umaniste. — n.ns.) tind să 
se apropie tot mai mult de idealul cunoașterii 
științifice, putem înţelege mai bine faptul că 
ele doar prefigurează, pe pereţii cavernei, ope- 
raţii care vor fi validate ulterior de alte ştiinţe 
(subl. ns.), atunci cînd vor surprinde, în fine, 
obiectele veritabile ale căror umbre le scrutam 
noi“ 2, 

Antropologia structurală e gindita ca o primă 
etapă a drumului lung ce duce de la „umbre“ 
(simboluri) la „lucruri“ (substratul generator al 
simbolurilor). Şi ea nu poate face nici un pas 
serios pe această cale fără a elabora ipoteze 
care „chiar dacă nu sînt acceptabile..., suscită, 
tocmai prin insuficiența lor, critica şi cercetarea 
care vor reuşi în cele din urmă să le depă- 
șească“ 3. Desigur, în orice ştiinţă multe ipo- 
teze sucombă în procesul verificării. Am putea 
spune că drumul pe care şi-l croiește știința in 
háfisul necunoscutului este şi cimitirul ipoteze- 
lor decedate. 

A străbate drumul de la „simboluri“ la ,,lu- 
cruri“ înseamnă a ajunge la „inconştientul“ ge- 
nerator şi explicator al vizibilului. 

Ipoteza-princeps a antropologiei, nucleul 
configurației paradigmatice cu ajutorul căreia 
"1 Apud Réné Berger, Artá si comunicare, Edi- 
tura Meridiane, Bucuresti, 1976, p. 68—69. 

2 Philosophes ! ne touchez pas aux mythes, în: „Le 
Figaro littéraire“, 24.1X.1971. 


3 Vezi volumul de fata, p. 299. 

Lévi-Straus speră să „schimbe la [aţă discipli- 
nele sociale“, „spiritul inconștient“, este o 
componeniă încărcată cu multiple şi contradic- 
torii semnificatii stiintifice si filozofice, o des- 
chidere largă si fertilă spre adincimile existenţei 
socio-umane si, în același timp, o plonjare 
într-un univers speculativ-metafizic. Este locul 
în care se concentrează si din care iradiază toate 
„devierile“ epistemologice, filozofice, ideo- 
logice (reductionismul speculativ, antiistoris- 
mul, idealismul), prin care Lévi-Strauss se 
îndepărtează de spiritul şi metoda ştiinţei. 
Descoperirea inconştientului social de către 
Marx a reprezentat un punct de cotitură in 
destinul ştiinţelor socio-umane. Si Lévi-Strauss 
apreciază la justa ei valoare această descope- 
rire. Așa cum am văzut însă, el se detașează 
pînă la urmă de înțelesul social al inconstientu- 
lui (ca si de cel freudian, dealtfel), dar nu ne 
oferă o explicaţie clară a ceea ce este in- 
conștientul în concepția sa. Am putea spune că 
acest punct de sprijin al întregului său sistem 
este foarte echivoc determinat. Este inconștien- 
tul identificabil cu o structură aprioricü a spi- 
ritului uman, asemănătoare cu cea propusă de 
Kant ? Este el identic cu structura cea mai ge- 
nerald, cu structura logică, cu structura „bi- 
nara“ a gîndirii umane ? Este el reductibil, în 
ultimă instanță, la structurile cele mai gene- 
rale — „cibernetice“ — ale creierului ? Prin 
interpretarea idealistă sau biologizantă a in- 
constientului ne  îndepărtăm de  postulatul 
marxist al inconştientului social care s-a dovedit 
de o eficiență epistemică apreciabilă $i care 
vizează realități detectabile, determinabile ale 
infrastructurii societăţii. Se pare că interpretarea 
idealistă a „inconştientului“ define ponderea 
calitativă cea mai însemnată în lucrările lui 
Lévi-Strauss. De aceea, credem că Yvan Simonis 
are dreptate atunci cînd afirmă că ,,Lévi-Strauss 
nu reduce viața socială la limbaj, ci la condi- 

tile gîndirii simbolice“ 1, că fundamentul între- 
gii vieţi sociale îl reprezintă „însăși gindirea 
simbolică, adică structura inconştientă a spiri- 
tului“ 2. 

Vatră structurantă, stilizantă, legiferantă a 
culturii, a vieţii sociale în ansamblu, spiritul in- 
conştient rămîne în opera lui Lévi-Strauss prea 
putin determinat, echivoc, speculativ determi- 
nat. Reductionismul pe care-l putem reproşa lui 
Lévi-Strauss este de natură speculativă și nu 
științifică, un reductionism care construieşte 
punti imaginare spre o „mărime imaginară“. 

Se impun însă anumite corecfii celor spuse cu 
privire la reductionismul lévi-straussian. In 
primul rînd, la nivelul declaraţiilor metodologice 
programatice, Lévi-Strauss însuși formulează 
rezerve clare cel puţin fafa de reductionismul 
naturalist (de care este, de asemenea, învinuit 
adeseori). „Dacă este justificat gi, într-un anumit 
sens, inevitabil de a se recurge la interpretarea 
naturalistă pentru a încerca să înţelegem emer- 
genta gîndirii simbolice, după ce aceasta a fost 
dată, explicaţia trebuie să-şi schimbe natura tot 
atît de radical pe cît diferă fenomenul nou apă- 
rut de acelea care l-au precedat si pregătit“ 3. 

În al doilea rînd, cercetările efective, teoretice 
şi empirice, în problema rudeniei sau a mitului 
au o independență apreciabilă fata de atari 
supozifii generale reductioniste si deci sînt sub- 
stantial ferite de posibile distorsiuni generate 
de ele. 

Desigur, in analiza structuralá a rudeniei sau 
a miturilor intervin cu necesitate modele binare, 
formalizate, matematizate, modele care dau in- 
evitabil o schemă reductivă a realitáfilor cores- 
punzătoare. Formalizarea și matematizarea în 
disciplinele umaniste permit reflectarea rigu- 
roasă a unor „laturi esenţiale ale obiectului“, 


1 Yvan Simonis, op. cit., p. 31. 
2 Ibid. 
3 Vezi volumul de fata, p. 67—68. 

dar si neglijarea unor „laturi esenţiale ale 
sale“ 1. 

E adevărat că, propunind artificioasa distinc- 
fie dintre model şi structură ?, el lărgește exce- 
siv autonomia subiectului epistemic, în ma- 
nieră  convențional-pozitivistă. Supraestimind 
activismul subiectului constructor de modele 
— destinate să descifreze structurile adinci 
ale realului —, Lévi-Strauss subestimează, în 
acelaşi timp, activismul praxial al omului crea- 
tor, producător de istorie, $i, odată cu el, istoria 
ca mod esenţial de a fi al omului. Punctul de 
plecare al acestei subestimări este tot inconsti- 
entul conceput ca sistem de invarianti care fin 
în menghina lor istoria, invarianfi din al căror 
joc combinatoriu — imprevizibil, însă nu arbi- 
trar — ar rezulta schimbarea, dar nu si o evolu- 
fie creatoare, progresivă a societății în ansam- 
blu. Am spune că sincronismul metodologic — 
justificat în anumite limite — tinde mereu să 
treacă într-un sincronism (unii zic eleatism) 
filozofic, ontologic si axiologic, cu o inevitabilă 
încărcătură ideologică, paseist-conservatoare. 
Dar și în privința istoricitatii existenţei şi a 
istoriei ca știință enunturile lui Lévi-Strauss sint 
contradictorii. Căci aprecierilor de mai sus 
despre istorie — ca realitate și abordare cogni- 
tivă (diacronică) — li se adaugă aprecieri de 
principiu pozitive în virtutea cărora, spre 
exemplu, istoria si etnologia „nu pot realiza 
nimic una fără alta“ ?. Dar nu aceste aprecieri 
conferă tonalitatea, creează atmosfera generală 
a operei lui Lévi-Strauss. Există însă în struc- 
tura de bază a personalităţii sale, a sensibilităţii 
sale, în formația sa moral-ideologică compo- 
nente care îl orientează mereu spre „ieşire din 
istorie“, spre ancorare în eternul inconstientu- 


1 Solomon Marcus, Modele matematice in 
lingvistică, in: S. Marcus şi alţii, Introducere în 
lingvistică matematică, Editura ştiinţifică, Bucureşti, 
1966, p. 74. 

2 Vezi volumul de fata, p. 336. 

? Ibid., p. 38. 

lui, în fond spre devalorizarea istoriei ca reali- 
tate şi știință. Și, deci, implicit, spre devalori- 
zarea creației istorice contemporane. 

Aşadar, omul care structurează, destructu- 
rează și restructurează istoria este esențial- 
mente subestimat, neglijat, periferizat de struc- 
turalismul straussian. Aici apare opoziția 
esențială dintre înțelegerea marzistă a omului 
și a raporturilor sale cu istoria şi interpretarea 
straussiană a aceloraşi realităţi. 


$i totuși judecățile critice formulate in 
această prefață — unele deosebit de severe — 
nu pot gi nici nu au menirea să anuleze sau să 
micgoreze contribuţia lui Lévi-Strauss la pro- 
gresul antropologiei si al științelor socio-umane 
în general. | 

Trebuie reliefat cu putere aportul adus de el 
la îmbogățirea si consolidarea edificiului meto- 
dologic al științelor socio-umane, contribuţia sa 
la modernizarea abordării structurale prin inter- 
mediul ,ymatematicilor moderne, care au conferit 
punctului de vedere calitativ o importanţă cres- 
cîndă... În diverse domenii : logica matematică, 
teoria mulțimilor, teoria grupurilor si topologia, 
s-a observat că problemele care nu comportau 
o soluţie metrică puteau fi totuși supuse unei 
tratări riguroase“ t. 

Pînă şi severul critic Edmund Leach cedează 
în fafa unor evidențe, apreciind cá anumite 
construcții modelare reprezintă nu simple 
Jocuri logice gratuite, cum s-ar părea la prima 
vedere, ci efortul lui Lévi-Strauss „de a stabili 
rudimentele unei algebre semantice“ 2. 


1 Ibid., p. 341—342; cf. şi J. B. Fages, Com- 
prendre Lévi-Strauss, Privat, Toulouse, 1975, p. 55; 
Marc Barbut, Antropologie și matematică, în: 
„Cunoașterea faptului social“, seria Teorie şi metodă 
în ştiinţele sociale, vol. VIII, Editura politică, Bucy- 
resti. 1972, p. 357—358. 

* Op. cit., p. 54. 

Putem învedera si o altă fafetá a orientării 
modernizatoare a lui Lévi-Strauss în perimetrul 
metodologiei, si anume pe linia interdisciplinari- 
tátii. Numai în colaborare organică antropolo- 
gia, lingvistica, matematica, teoria comunicației 
şi cea a informației sint în măsură să pătrundă 
prin demersul ştiinţific în tainele socialului si 
umanului. 

Apoi trebuie relevat aportul lui Lévi-Strauss 
în plan ontologic, în studiul unor realități ma- 
jore ale societăţilor arhaice. 

Astfel Lévi-Strauss a obţinut rezultate remar- 
cabile în investigarea unor domenii suprastruc- 
turale importante, cum ar fi mitul, religia, tote- 
mismul, şi a organizării societăţțiilor arhaice, re- 
zultate care îmbogăţesc apreciabil orizontul 
nostru cognitiv şi sînt în reală convergenţă cu 
teoria marxistă a societăţii î. Metoda structu- 
rală, eliberată de excrescentele metafizic-idea- 
liste, trebuie deci înglobată, ca o achiziţie de 
valoare, în metodologia contemporană a stiinte- 
lor socio-umane. Meritul lui Lévi-Strauss în 
elaborarea și, mai cu seamă, în aplicarea aces- 
tei metode în antropologie este indiscutabil. 

În sfîrşit, valoarea operei lui Lévi-Strauss si, 
în primul rînd, a Antropologiei structurale re- 
zidă în etosul ei științific, în pledoaria neobosită 
pentru asimilarea continuă, asiduă a rationalità- 
tii ştiinţifice, a spiritului si metodei științifice 
în substanța științelor socio-umane. Cu limitele 
evidențiate pînă acum, poziţia epistemologică a 
lui Cl. Lévi-Strauss este a unui rationalist 
ardent şi care se opune oricăror tendințe 
obscurantiste de a zăgăzui sau chiar de a dizolva 
cunoașterea socio-umană în „trăire“. Acest mare 
admirator al artelor, al muzicii înainte de toate, 
acest poet al antropologiei nu s-a lăsat ademenit 
de chemările acelora care ar vrea să transforme 
științele socio-umane într-un discurs liric-irafio- 
nal. Nu fără anumite limite, menţionate mai sus. 


1 Cf. C. I. Gulian, op. cit., p. 69. 

Dar nu ele reprezintă osatura atitudinii sale glo- 
bale fata de ştiinţă. 

În fine, un autentic mesaj umanist conferă 
operei lévi-straussiene o deosebită actualitate. 
Antropologul francez este constant animat de o 
intenție justitiard, aceea de a restitui umani- 
tütii valorile culturilor arhaice, de a pune în- 
tr-o lumină justă aportul acestora la tezaurul 
spiritual al umanităţii, de a reabilita comunită- 
file zise primitive, de a stabili rolul lor istoric 
real în devenirea omenirii. 

Aş spune că umanismul „antropologic“ lévi- 
straussian este înscris în însăși substanţa de- 
mersului său științific. Căci acest demers pune 
în evidenţă faptul că omul „primitiv“ — cule- 
gătorul, păstorul şi agricultorul — a realizat 
descoperiri tehnice revoluționare, descoperiri 
din care se hrăneşte şi astăzi civilizația (desco- 
perirea focului, domesticirea animalelor, agri- 
cultura etc.). Apoi savantul francez reliefează 
identitatea de esență dintre „primitiv“ şi ,ci- 
vilizat“ în privința echipamentului spiritual 
infrastructural care stă la temelia atît a logicii 
concretului, calitativului, sensibilului, cit si a 
logicii construcției abstract-stiintifice moderne. 

Într-un plan mai general, alături de alte ci- 
teva spirite alese ale secolului nostru Lévi- 
Strauss a militat pentru a destrăma zidul de 
prejudecăţi cu care cultura aristocratico-bur- 
gheză a înconjurat disprefuitor culturile pre- 
industriale, zise primitive, gestul lui avind în 
acest context o profundă semnificație democra- 
ticá. 

E de remarcat în acest context convergenta 
demersului lévi-straussian cu cel al lui Lucian 
Blaga şi Mircea Eliade. Precum filozofii români, 
Lévi-Strauss mobilizează un vast set de argu- 
mente pentru a demonstra excepfionala valoare 
a culturilor arhaice, opunindu-se deschis şi de- 
cis orgoliilor agresive ale culturilor „majore“, 
industrial-urbane. 

Dubla deschidere pe care o preconizează 
Lévi-Strauss — cea morală, antiindividualistă, 
și cea epistemică, antisubiectivistă — este des- 
chiderea spre „altul“, spre semenul nostru de 
oriunde şi de oricînd, spre alte culturi. Iar 
această deschidere este condiția sine qua non a 
deschiderii spre noi înșine : cunoașterea și în- 
felegerea „celuilalt“ în diversele ipostaze ale 
existenței sale este condiţia cunoaşterii și infe- 
legerii noastre autentice. 

Mesajul umanist al lui Lévi-Strauss este, din 
păcate, încărcat cu unele semnificaţii noncoin- 
cidente. Căci uneori el asociază necesara deschi- 
dere spre universalul uman cu devalorizarea 
concretului, specificului, a diferenței culturale 
și de altă natură între societăți. Ridicîndu-se 
împotriva subiecto-centrismului si cerînd, cu 
temei, deschiderea noastră spre vastul imperiu 
al universalului, Lévi-Strauss sugerează un de- 
mers care îl deposedează pe om de toate deter- 
minafiile lui specifice, dizolvindu-l pînă la urmă 
în eterul unui universal pre- și anuman. În fe- 
lul acesta umanismul lui Lévi-Strauss e grevat 
de o doză de antiumanism. Aceasta în ciuda 
faptului că spectacolul fascinant al culturii 
umane în imensa ei varietate — de la toporul 
șlefuit pînă la știință şi masinism — i-a sugerat 
ideea că e posibilă elaborarea unui umanism 
global şi concret. Dar această intenţie progra- 
matică nu s-a încorporat într-un umanism con- 
cret elaborat. 

Dealtfel spectacolul lumii, asa cum îl sur- 
prinde Lévi-Strauss în şi prin vasta sa operă, 
il duce în final la o concluzie pesimistă. Ulti- 
mele rînduri din L'Homme nu enunță ideea că 
lumea a început prin a exista fără om şi va sfirsi 
fără el. De aceea, apreciază Lévi-Strauss, dis- 
ciplina care studiază acest proces de dezinte- 
grare în manifestările sale cele mai înalte „ar fi 
mai nimerit, poate, să fie numită «entropologie» 
si nu antropologie“. 

Se prea poate ca această concluzie drastică să 
fie menită să biciuiască trufia, orgoliul nemă- 
surat al civilizației contemporane, tehnocratico- 
capitaliste. Dar, dincolo de posibila intenţie a 
savantului francez, tabloul sumbru al destinului 
omenirii prezentat de Lévi-Strauss sugerează o 
ideologie descurajantă pentru acţiunea trans- 
formatoare, creatoare de istorie, care urmă- 
reste instalarea unui umanism nou si efectiv. 
Trebuie să recunoaștem însă că, declarativ cel 
puțin, Lévi-Strauss nu abdică de la acțiune, nu 
cere retragerea în repaus absolut, nu îngăduie 
rejugierea în forfota minoră a „eului detesta- 
bil". El invită la angajare lucidă, demnă, cu- 
rajoasă în serviciul vieții, dar fără iluziile mi- 
tico-magice, preluate si absolutizate de filozojii 
subiectiviste de-tip existențialist. 

Poate că tocmai acest aliaj între răceala lu- 
cidă a intelectului si vibrația lirică, adinca, 
calmă, senină şi faţa tragicului ineluctabil al 
existenței umane conferă o mare putere de 
atracţie operei lui Lévi-Strauss. 


In ciuda judecăților critice si a rezervelor 
față de opera lui Claude Lévi-Strauss, există so- 
lide temeiuri pentru a-l considera un fecund, 
deschizător de drumuri în domeniul științelor 
socio-umane. 

Expresie tipică a antropologiei structurale pe 
plan mondial, personalitatea numărul unu a 


structuralismului francez, Lévi-Strauss rămîne 
un mare etnolog si antropolog al vremurilor 
noastre. El este îndreptățit la acest titlu in vir- 
tutea polidimensionalităţii operei sale, cit şi, 
mai cu seamă, datorită naturii întreprinderii 
sale științifice. El aparține inifiatorilor temerari 
care propun noi drumuri şi noi perspective în 
descoperirea adincurilor ascunse percepției, 
adîncuri-matrice ale civilizaţiilor şi culturilor, 
cărora le condiţionează și le explică marea di- 

versitate si complexitate. Ancorarea mai fermă 
a metodei structurale în concretul social-istoric, 
conjuncţia ei necesară cu dialectica vor conferi 
cu timpul — avem dreptul să sperăm — un 
fundament ştiinţific mai solid, mai eficient cer- 
cetărilor sccio-antropologice în cele mai variate 
domenii. 


ION ALUAȘ 


CUVINT ÎNAINTE 


Într-un studiu recent, d-l Jean Pouillon are 
o frază pe care, sper, nu va avea nimic impo- 
trivă s-o citez în fruntea lucrării de fata, căci 
ea corespunde admirabil cu tot ce am dorit să 
realizez pe plan ştiinţific, îndoindu-mă adese- 
ori de a fi izbutit: ,,Lévi-Strauss nu este, de- 
sigur, nici primul si nici singurul care a subli- 
niat caracterul structural al fenomenelor so- 
ciale, dar originalitatea lui este de a-l fi luat 
în serios şi de a fi tras de aici imperturbabil 
toate consecințele“ 1, 

Dacă această carte ar putea determina si pe 
alti cititori să împărtășească această părere, 
voi fi pe deplin satisfăcut. 

În acest volum se află reunite șaptesprezece 
din cele circa o sută de texte scrise în decurs 
de aproape treizeci de ani. Unele s-au pierdut ; 
altele pot fi fără nici o pagubă date uitării. 
Printre acelea care mi s-au părut mai puţin 
nevrednice de a subzista am făcut o selecţie, 
inláturind lucrările al căror caracter este pur 
etnografic si descriptiv si pe acelea, de impor- 
tanta teoretică, a căror substanţă se află însă 
încorporată în cartea mea Tropice triste. Două 
texte sînt publicate aici pentru întiia oară 
(cap. v sı XVI) si adăugate altor cincisprezece, 
care mi se par potrivite pentru a lămuri me- 
toda structurală în antropologie. 

La alcătuirea culegerii de față m-am lovit de 
o dificultate asupra căreia socotesc necesar să 


1 Jean Pouillon, L'oeuvre de Claude Lévi- 
Strauss, „Les Temps modernes", anul 12, nr. 126, iu- 
lie 1956, p. 158. 


atrag cititorului atenţia. Citeva dintre artico- 
lele mele au fost scrise direct în engleză, ast- 
fel încît trebuiau traduse. În cursul acestei 
operaţii însă am fost surprins de deosebirea 
de ton şi de compoziţie dintre textele con- 
cepute într-o limbă sau in cealaltă. De aici re- 
zultă o eterogenitate care compromite, mă tem, 
echilibrul şi unitatea lucrării. 

În parte, această deosebire se explică, fără 
îndoială, prin cauze sociologice: nu gindesti 
și nu expui în același fel atunci cînd te adre- 
sezi unui public francez sau anglo-saxon. 
Există însă si motive personale. Oricit de fa- 
miliară mi-ar fi limba engleză, în care am pre- 
dat cîțiva ani, o folosesc în mod incorect si în- 
tr-un registru limitat. Gîndesc în engleză ceea 
ce scriu în această limbă, dar, fără să-mi dau 
întotdeauna seama, exprim cu mijloacele ling- 
vistice de care dispun ceea ce pot, nu şi ceea 
ce vreau. De aici derivă impresia de straniu 
pe care o resimt în fața propriilor mele texte 
cînd încerc să le transcriu în franceză. Întru- 
cît este foarte probabil ca această insatisfactie 
să fie împărtăşită de cititor, am considerat 
necesar să-i arăt cauza. 

Am căutat să remediez această dificultate, 
adoptind o traducere foarte liberă, rezumind 
unele pasaje şi dezvoltind altele. Articolele 
scrise în franceză au fost si ele uşor remaniate. 
În sfîrşit, am adăugat ici şi colo note pentru a 
răspunde unor critici, a corecta erori sau a 
tine seama de fapte noi. 


Paris, 1 noiembrie 1957 


CAPITOLUL I 


INTRODUCERE : 
ISTORIE SI ETNOLOGIE 1 


S-a scurs mai mult de o jumătate de secol 
de cînd Hauser si Simiand au expus si au opus 
chestiunile de principiu şi de metodă care, 
după opinia lor, deosebeau între ele istoria şi 
etnologia. Amintim că aceste deosebiri ţineau 
în esenţă de caracterul comparativ al metodei 
sociologice si de cel monografic si functional 
al metodei istorice?. Cei doi autori erau de 
acord asupra acestei opozitii şi se separau nu- 
mai în privința valorii respective a fiecărei 
metode. 

Ce s-a mai petrecut de atunci? Trebuie să 
constatăm că istoria s-a ţinut de programul 
modest si lucid care i-a fost propus şi cá ea a 
prosperat urmindu-si direcţiile sale specifice. 
Din punctul de vedere al istoriei, problemele 
de principiu şi de metodă par definitiv rezol- 
vate. Cu sociologia lucrurile stau altfel. Nu 
s-ar putea spune că ea nu s-a dezvoltat; ra- 
murile ei de care ne vom ocupa aici în mod 
special, etnografia şi etnologia, au cunoscut în 
cursul ultimilor treizeci de ani o prodigioasă 


1 Publicat sub acest titlu în „Revue de métaphysique 
et de morale“, anul 54, nr. 3—4, 1949, p. 363—391. 

2 H. Hauser, L'enseignement des sciences socia- 
les, Paris, 1903; E. Simiand, Methode historique 
ct science sociale, „Revue de synthese“, 1903. 

eflorescentá de studii teoretice si descriptive, 
însă cu preţul unor conflicte, sfişieri si confu- 
zii în care se poate recunoaşte, transpusă în 
miezul însuși al etnologiei, dezbaterea tradi-- 
tionalá — si cit de simplă este sub această 
formă ! — care părea să opună etnologia în 
ansamblul ei unei alte discipline, istoria, con- 
siderată de asemenea în ansamblul ei. Prin- 
tr-un paradox suplimentar se va vedea că la 
etnologi teza istoricilor este reluată textual 
tocmai de cei ce se proclamă adversari ai me- 
todei istorice. Această situație ar fi de neinte- 
les dacă nu am prezenta pe scurt originea ei 
şi dacă, pentru mai multă claritate, nu am da 
cîteva definiții preliminare. 

Vom lăsa deoparte în acest articol termenul 
de sociologie, care, de la începutul acestui se- 
col, nu a reuşit încă să merite sensul general 
de corpus al ansamblului ştiinţelor sociale, pe 
care l-au visat pentru el Durkheim și Simiand. 
Luată în accepţia sa — curentă încă în cîteva 
țări din Europa, inclusiv Franţa — de reflecţie 
asupra principiilor vieţii sociale şi asupra idei- 
lor pe care oamenii le-au întreţinut si conti- 
nuă să le întreţină în legătură cu aceasta, so- 
ciologia se reduce la filozofie socială și, ca 
atare, nu intră în cadrul studiului nostru. Iar 
dacă, asa cum e cazul în ţările anglo-saxone, 
este privită ca un ansamblu de cercetări pozi- 
tive privind organizarea şi funcţionarea socie- 
tátilor de tipul cel mai complex, sociologia de- 
vine o specialitate a etnografiei, fără a putea 
însă pretinde, tocmai din cauza complexităţii 
obiectului său, să obțină rezultate tot atit de 
precise şi de bogate ca aceasta, care, conside- 
rată din punctul de vedere al metodei, oferă 
astfel o mai mare valoare topică. 

Ramine să definim etnografia însăși si etno- 
logia. Le vom distinge într-un mod foarte su- 
mar şi provizoriu, dar suficient pentru înce- 
putul anchetei. Vom spune că etnografia 

constă în observarea si analiza grupurilor 
umane, considerate in particularitatea lor 
(alese adeseori — din motive teoretice şi prac- 
tice, dar care nu ţin deloc de natura cercetă- 
rii — printre acelea care diferă cel mai mult 
de grupul nostru), urmărind restituirea, cit 
mai fidelă cu putinţă, a vieţii fiecăruia din- 
tre ele; pe cînd etnologia foloseşte in mod 
comparativ (si în scopuri care vor trebui deter- 
minate ulterior) documentele prezentate de 
etnograf. Definita astfel, etnografia capătă 
acelaşi scns in toate ţările, iar etnologia co- 
respunde aproximativ cu ceea ce în ţările 
anglo-saxone (unde termenul de etnologie cade 
în desuetudine) se înțelege prin antropologie 
socială şi culturală (antropologia socială con- 
sacrindu-se mai curind studiului instituţiilor 
considerate ca sisteme de reprezentări, iar an- 
tropologia culturală studiului tehnicilor si 
eventual al instituţiilor considerate ca tehnici 
în slujba vieţii sociale). În sfîrşit, este de la 
sine înţeles că, dacă rezultatele studiului obiec- 
tiv al societăţilor complexe si al societăților 
zise primitive vor ajunge cîndva să fie inte- 
grate pentru a furniza concluzii universal va- 
labile din punct de vedere diacronic sau sin- 
cronic, sociologia, ajunsă la forma ei pozitivă, 
va pierde automat primul sens pe care l-am 
arătat, pentru a-l merita pe acela, la care a riv- 
nit întotdeauna, de încoronare a cercetărilor 
sociale. Pind acolo însă nu am ajuns deocam- 
dată. 

Acestea fiind spuse, problema raporturilor 
dintre ştiinţele etnologice si istorie, care este 
totodată si drama lor interioară manifestă, 
poate fi formulată în modul următor : ori şti- 
ințele noastre sînt legate de dimensiunea dia- 
cronică a fenomene'or, adică de ordinea lor în 
timp, şi atunci sînt incapabile să redea istoria 
lor, ori încearcă să lucreze în maniera istoricu- 
lui, si atunci dimensiunea timpului le scapă. 

A pretinde să reconstituim un trecut a cărui 
istorie ne este cu neputinţă s-o cunoaștem sau 
a voi să redăm istoria unui prezent fără tre- 
cut, ceea ce constituie drama etnologiei în pri- 
mul caz şi a etnografiei în celălalt, aceasta este 
în orice caz dilema spre care dezvoltarea lor în 
cursul ultimilor cincizeci de ani părea adeseori 
să le împingă atît pe una, cît şi pe cealaltă. 


I 


Aceastá contradictie nu se afirmá in terme- 
nii opoziţiei clasice dintre evolutionism si di- 
fuzionism, căci din acest punct de vedere cele 
două școli se întîlnesc. În etnologie, interpre- 
tarea evoluționistă este repercusiunea directă 
a evolutionismului biologici. Civilizaţia occi- 
dentală apare ca o expresie mai avansată a 
evolutiei societátilor umane, iar grupurile pri- 
mitive ca ,,supravietuiri* ale unor etape ante- 
rioare, a căror clasificare logică va furniza 
concomitent ordinea apariţiei lor în timp. Sar- 
cina nu este însă atit de simplă:  eschimosii, 
mari tehnicieni, sînt slabi sociologi ; în Austra- 
lia este invers. Exemplele sînt numeroase. O 
alegere nelimitată de criterii ar permite con- 
struirea unui număr nelimitat de serii, toate 
diferite între ele. Neoevolutionismul lui Leslie 
White? nu pare nici el mai capabil de a de- 
păşi această dificultate ; căci, dacă criteriul pe 
care îl propune — cantitatea medie de energie 
disponibilă, în fiecare societate, pe locuitor — 
corespunde unui ideal acceptat în anumite pe- 


1 Acest lucru s-a adeverit la sfîrşitul secolului al 
XIX-lea. Nu trebuie însă uitat cá, istoriceste, evolutio- 
nismul sociologic este anterior celui biologic. 

2 L. A. White, Energy and Evolution of Culture, 
„American Anthropologist", serie nouă, vol. 45, 1943; 
History, Evolutionism and Functionalism..., ,South- 
western Journal of Anthropology", vol. 1, 1945 ; Evo- 
lutionary Stages, Progress and the Evaluation of Cul- 
ture, id., vol. 3, 1947. 

rioade si în cadrul anumitor aspecte ale civili- 
zatiei occidentale, e greu de întrevăzut cum 
s-ar putea proceda la această determinare pen- 
tru imensa majoritate a societăţilor umane, în 
care categoria propusă pare, pe deasupra, lip- 
sită de semnificaţie. 

Vom căuta deci să decupăm culturile în ele- 
mente izolabile pe cale de abstracţie şi să sta- 
bilim, de astă dată nu între culturile înseși, ci 
între elementele de același tip din sînul diferi- 
telor culturi, acele relații de filiatie si de di- 
ferentiere progresivă pe care paleontologul le 
descoperă în evoluţia speciilor vii. Pentru etno- 
log, spune Tylor, „arcul şi săgeata formează o 
specie, obiceiul de a deforma craniul copiilor 
este o specie, obisnuinta de a grupa numerele 
în zeci este o specie. Distribuţia geografică a 
acestor obiecte şi transmiterea lor din regiune 
în regiune trebuie să fie studiate în același mod 
in care naturalistii studiază distribuţia geo- 
grafică a speciilor animale sau vegetale“ +. Ni- 
mic însă nu este mai periculos decît aceasta 
analogie. Deoarece, chiar dacă dezvoltarea ge- 
neticii trebuie să permită depășirea definitivă 
a noțiunii de specie, ceea ce a făcut-o si o face 
încă valabilă pentru naturalist este că un cal 
dă efectiv naștere unui cal si că, de-a lungul 
unui număr suficient de generații, Equus ca- 
ballus este descendentul real al lui Hipparion. 
Validitatea istorică a reconstructiilor natura- 
listului este garantată in ultima analiză de le- 
gătura biologică a reproducerii. Dimpotrivă, 
o secure nu dá niciodată naştere unei alte 
securi; între două unelte identice sau între 
două unelte diferite, dar de formă oricit de 
apropiată, există şi va exista întotdeauna o dis- 
continuitate radicală, care provine din faptul 
că una n-a luat naştere din cealaltă, ci fiecare 


dintre ele provine dintr-un sistem de reprezen- 


1 EF. D. Tylor, Primitive Culture, vol. I, Londra, 
1871, p. 7. 

tări. Astfel, furculita europeană si furculita 
polineziană, rezervată ospetelor rituale, nu for- 
mează o specie, aşa cum nu formează o specie 
paiul cu care consumatorul soarbe o limonadă 
pe terasa unei cafenele, bombilla cu care se bea 
mateul * si tuburile de băut folosite din mo- 
tive magice de unele triburi americane. La fel 
stau lucrurile în domeniul instituţiilor. Nu se 
pot grupa în aceeaşi categorie obiceiul de a 
ucide pe bătrîni din rațiuni economice şi acela 
de a anticipa plecarea lor pe lumea cealaltă 
spre a nu-i priva un timp prea îndelungat de 
bucuriile acesteia. 

Aşadar, cînd Tylor scrie: „Atunci cînd o 
lege poate fi dedusă dintr-un ansamblu de 
fapte, rolul istoriei detaliate este considerabil 
depășit. Dacă vedem un magnet atrágind o 
bucată de fier şi dacă am izbutit să desprindem 
din experienţă legea generală că magnetul 
atrage fierul, nu este nevoie să ne ostenim a 
aprofunda istoria magnetului respectiv“ !, el 
ne închide prin aceasta, de fapt, într-un cerc. 
Căci, spre deosebire de fizician, etnologul este 
încă nesigur în privința determinării obiecte- 
lor care corespund pentru el magnetului şi fie- 
rului şi a posibilităţii de a identifica obiecte 
care aparent se prezintă ca două magnete sau 
ca două bucăţi de fier. Numai o „istorie deta- 
liată“ i-ar permite să scape de îndoielile sale 
în fiecare caz. De multă vreme, critica noțiunii 
de totemism a oferit un excelent exemplu al 
acestei dificultăţi : dacă limităm aplicarea ei la 
cazurile incontestabile în care instituția apare 
cu toate caracterele sale, aceste cazuri sint 
prea speciale pentru a permite formularea 
unei legi de evoluţie religioasă, iar dacă extra- 
polăm pornind numai de la anumite elemente 


* Varietate de ilex din care se face un ceai în Ame- 
rica de Sud, — Nota trad, 

1 E, B. Tylor, Researches into the Early History 
of Mankind and the Development of Civilisation, Lon- 
dra, 1855, p. 3. 

este imposibil de a şti, fără o „istorie detaliată“ 
a ideilor religioase ale fiecărui grup, dacă pre- 
zenta unor nume de animae sau vegetale ori 
a anumitor practici sau credinţe referitoare la 
specii animale sau vegetale poate fi explicată 
ca vestigii ale unui sistem totemic anterior 
sau prin cauze cu totul diferite, ca, de exemplu, 
prin tendinţa logică-estetică a spiritului uman 
de a concepe sub formă de grupuri ansamblu- 
rile — fizic, biologic și social — care compun 
universul lui si' a cărei generalitate a fost de- 
monstrată într-un studiu clasic al lui Durkheim 
şi Mauss }, 

In această privinţă, interpretarea evolutio- 
nistă şi cea diiuzionistă au multe puncte co- 
mune. Dealtfel, Tylor le formulase şi le apli- 
case laolaltă si tot împreună ele se îndepăr- 
tează amindouá de metodele istoricului. Acesta 
studiază întotdeauna indivizi, fie că aceştia 
sînt persoane sau evenimente ori grupuri de 
fenomene individualizate prin poziţia lor în 
spaţiu şi în timp. Or, difuzionistul poate să 
spargă speciile comparatistului pentru a in- 
cerca să reconstituie indivizii din fragmente 
preluate de la categorii diferite ; el nu reuseste 
însă niciodată să construiască decît un pseudo- 
individ, deoarece coordonatele spaţiale şi tem- 
porale rezultă din modul în care elementele au 
fost alese şi compuse între ele, în loc ca ele să 
confere obiectului o unitate reală. „Ciclurile“ 
sau „complexele“ culturale ale difuzionistului 
sint, ca şi „stadiile“ evolutionistului, rodul 
unei abstracții căreia îi va lipsi întotdeauna 
coroborarea martorilor. Istoria lor rămîne con- 
jecturală şi ideologică. Această rezervă se apli- 
că chiar celor mai modeste şi riguroase studii, 
ca acelea ale lui Lowie, Spier şi Kroeber des- 
pre distribuţia anumitor trăsături culturale în 


1 E. Durkheim si M. Mauss, De quelques 
formes primitives de classification, „L'Année sociolo- 
gique", vol. 6, 1901—1902. 

regiuni limitate ale Americii de Nord!. Fără 
îndoială, din faptul că aranjamentul sugerat 
este posibil nu se va putea niciodată trage con- 
cluzia că lucrurile s-au petrecut într-adevăr 
astfel ; căci întotdeauna este legitim să se facă 
ipoteze și, cel puţin în unele cazuri, centrele de 
origine si itinerarele difuziunii au un caracter 
de foarte mare probabilitate. Astfel de studii 
deceptioneazá mai curînd prin faptul cà ele nu 
ne învaţă nimic despre procesele conștiente si 
inconștiente traduse în experienţe concrete, in- 
dividuale sau colective, prin care oameni care 
nu posedau o instituţie au reușit să şi-o dobin- 
dească fie prin invenţie, fie prin transformarea 
unor instituţii anterioare, fie primind-o din 
afară. Această cercetare ni se pare, dimpotrivă, 
a fi unul dintre scopurile esenţiale ale etnogra- 
fului, ca şi ale istoricului. 


+ 
+ * 


Nimeni mai mult decît Boas n-a contribuit 
la denuntarea acestor contradicții, aşa încît o 
analiză rapidă a poziţiilor sale esențiale ne va 
permite să cercetăm în ce măsură le-a putut el 
însuşi evita si dacă ele nu sînt inerente condi- 
tillor in care se desfășoară munca etnografică. 

Fatá de istorie, Boas incepe printr-o procla- 
matie de umilință: „În materie de istorie a 
popoarelor primitive, tot ceea ce etnologii au 
elaborat se reduce la reconstituiri şi nu poate 
fi altceva“ 2. lar acelora care îi reproşează de 
a nu fi scris istoria vreunui aspect al unei civi- 


1 R. H. Lowie, Societies of the Hidatsa and Man- 
dan Indians, ,, Anthropological Papers of the American 
Museum of Natural History“, vol. II, 1913; L. Spier, 
The Sun-Dance of the Plains Indians, id., vol. 16, 1921; 
A. L. Kroeber, Salt, Dogs, Tobacco, ,,Anthropolo- 
gical Records", Berkeley, vol. 6, 1941. 

2 F. Boas, History and Science in Anthropology : 
a Reply, „American Anthropologist", serie nouă, vol. 
38, 1938, p. 137—141. 

lizaţii căreia i-a consacrat totuşi cea mai mare 
parte a vieţii sale, le dă acest răspuns eroic: 
„Din nefericire, nu dispunem de nici un fapt 
care să arunce o oarecare lumină asupra aces- 
tor dezvoltări“ 1, Odată însă recunoscute aceste 
limitări, devine posibilă definirea unei metode 
al cărei cîmp de aplicaţie va fi, fără îndoială, 
restrins din cauza condiţiilor excepțional de 
defavorabile în care lucrează etnologul, dar de 
la care se pot aştepta unele rezultate. Studiul 
detaliat al obiceiurilor şi al locului lor în cul- 
tura globală a tribului care le practică, asociat 
cu o investigaţie privind repartiţia lor geogra- 
fică printre triburile învecinate, permite de- 
terminarea, pe de o parte, a cauzelor istorice 
care le-au generat şi, pe de altă parte, a proce- 
selor psihice care le-au făcut posibile ?. 

Pentru a fi valabilă, cercetarea trebuie să se 
restringă la o regiune mică, cu frontiere net 
definite, iar comparatiile nu pot fi extinse din-- 
colo de aria aleasă ca obiect de studiu. În- 
tr-adevăr, recurenta unor obiceiuri sau instituţii 
analoge nu poate fi reținută ca o dovadă de 
contact, în absenţa unei succesiuni continue de 
fapte de același tip care permit legarea fapta- 
lor extreme printr-o întreagă serie de interme- 
diari 3. Fără îndoială, nu se obţine niciodată o 
certitudine cronologică : se poate însă ajunge 
la probabilitáti foarte mari în privinţa unor 
fenomene sau grupuri de fenomene, limitate 
ca extindere în spațiu si în timp. Evoluţia so- 
cietatilor secrete ale indienilor kwakiutl a pu- 
tut fi reconstituită pe o perioadă de o jumătate 
de secol ; au fost formulate unele ipoteze pri- 
vind vechile relaţii dintre culturile din nordul 
Siberiei si acelea din nord-vestul Americii ; au 
fost reconstituite destul de bine itinerarele ur- 


1 [bid. 

2 F. Boas, The Limitations of the Comparative 
Method of Anthropology (1896), in: Race, Language 
and Culture, New York, 1940, p. 276. 

3 F. Boas. loc. cit., p. 277. 

mate de unele teme mitice ale Americii de 
Nord. 

Și, totuşi, aceste cercetări riguroase parvin 
rareori să pună stápinire pe istorie : în întreaga 
operă a lui Boas, rezultatul lor apare mai cu- 
rind negativ. Atit la indienii pueblo din sud- 
vest, cît şi la triburile din Alaska şi din Colum- 
bia britanică se constată că organizarea socială 
ia forme extreme şi opuse la cele două capete 
a.e teritoriului cercetat şi că regiunile inter- 
mediare prezintă o serie de tipuri tranziționale. 
Astfel, pueblo occidentali au clanuri matrilini- 
are fără jumătăţi, cei din est jumătăţi patrili- 
niare fără clanuri. Partea de nord a coastei Pa- 
cificului se caracterizează prin clanuri puţin 
numeroase si o profuziune de grupuri locale 
cu privilegii clar afirmate, în timp ce partea 
de sud are o organizare bilaterală si grupuri 
locale fără privilegii deosebite. 

Ce concluzii se pot trage de aici ? Că se pro- 
duce o evoluţie de la un tip spre celălalt? 
Pentru ca această ipoteză să fie legitimă, ar 
trebui să putem dovedi că unul din tipuri este 
mai primitiv decît celălalt; că tipul primitiv 
fiind dat, el evoluează in mod necesar spre 
cealaltă formă ; în sfîrșit, că această lege ac- 
tioneazá mai riguros în centrul regiunii decît 
la periferia ei. În lipsa acestei triple şi impo- 
sibile demonstrații, orice teorie a rămășițelor 
este neîntemeiată si, in acest caz particular, 
faptele nu permit nici o reconstrucţie care să 
tindă, de exemplu, să afirme anterioritatea is- 
torică a instituţiilor matriliniare faţă de insti- 
tutiile partiliniare : „Tot ce se poate spune este 
că fragmente de dezvoltări istorice arhaice nu 
pot să nu subziste*. Dar dacă este posibil si 
chiar verosimil ca instabilitatea inerentă insti- 
tutiilor matriliniare, acolo unde ele există, să 
le fi determinat adeseori să se transforme în 
instituții patrijiiniare sau bilaterale, nu rezultă 
de aici nicidecum că întotdeauna şi pretutindeni 

dreptul matern ar fi reprezentat torma primi- 
tivá 1. 

Această analiză critică e decisivă, dar, im- 
pinsă la extrem, ar conduce la un agnosticism 
istoric complet. Totuşi, pentru Boas, ea este 
îndreptată mai curînd împotriva  pretinselor 
legi universale ale dezvoltării umane şi împo- 
iriva generalizărilor întemeiate pe ceea ce el 
a numit cîndva „posibilităţi de 409/,^? decît 
împotriva unui efort modest şi conştiincios de 
reconstituire istorică, cu obiective precise şi 
limitate. Care sînt, după Boas, condițiile unui 
astfel de efort ? El recunoaşte că în etnologie 
„dovezile schimbării nu pot fi obţinute decit 
prin metode indirecte“, adică la fel ca în filo- 
logia comparată, printr-o analiză a fenomenelor 
statice şi printr-un studiu al distribuţiei lor 3. 
Nu trebuie uitat însă că Boas, geograf prin for- 
matie si discipol al lui Ratzel, și-a dat seama 
de vocaţia lui etno!ogicá în cursul primei sale 
lucrări pe teren, în revelaţia, fulgurantá pentru 
el, a originalității, particularitátii si sponta- 
neitátii vieții sociale a fiecărui grup uman. 
Aceste experienţe sociale, aceste interacțiuni 
permanente ale individului asupra grupului si 
ale grupului asupra individului nu pot fi nici- 
odată deduse : ele trebuie observate; sau, asa 
cum s-a exprimat el odată : „Pentru a înţelege 
istoria nu este suficient să ştii cum sint lucru- 
rile, ci cum au ajuns ele să fie ceea ce sînt“ *. 

Sîntem astfel în măsură de a defini ritmul 
gîndirii lui Boas şi de a scoate în evidenţă ca- 
racterul ei paradoxal. Fiind nu numai geograf 
prin formaţia sa universitară, ci şi fizician, el 


1F, Boas, Evolution or Diffusion ?, „American 
Anthropolcgist*, serie nouă, vol. 26, 1924, p. 340—344. 

? F. Boas, History and Science in Anthropology..., 
loc. cit. 

3 F. Boas, The Methods of Ethnology, ,, American 
Anthropologist“, serie nouă, vol. 22, 1929, p. 311—322. 

4 [bid. 

atribuie cercetărilor etnologice un obiect ştiin- 
tific şi o valoare universală : „El spunea adesea 
că problema constă în a determina raporturile 
dintre lumea obiectivă şi lumea subiectivă a 
omului, așa cum se formează ea în diferite so- 
cietáti* 1. Dar, în timp ce visa să aplice acestei 
lumi subiective metodele riguroase pe care le 
învățase în practica ştiinţelor naturale, el re- 
cunoştea infinita diversitate a proceselor isto- 
rice prin care ea se constituie în fiecare caz. 
Cunoaşterea faptelor sociale nu poate rezulta 
decît dintr-o inducţie, pornind de la cunoaşte- 
rea individuală și concretă a grupurilor sociale 
localizate în spaţiu şi în timp. Aceasta, la rîn- 
dul ei, nu poate rezulta decît din istoria fie- 
cărui grup. lar obiectul studiilor etnografice 
este de asemenea natură, încît această istorie 
ramine, în imensa majoritate a cazurilor, inac- 
cesibilă. Astfel Boas aduce exigenţele fizicia- 
nului atunci cînd face istoria societăţilor despre 
care nu posedăm decît documente descurajante 
pentru istoric. Cînd reuşeşte,  reconstructiile 
sale ajung într-adevăr să fie istorie, dar o isto- 
rie a momentului fugitiv, singurul care poate 
fi sesizat, o microistorie, care nu parvine să se 
lege de trecut, după cum nu parvenea să-l re- 
găsească macroistoria evolutionistului şi a di- 
fuzionistului ?. 

Datorită acestui efort desperat de a învinge, 
prin rigurozitate, munca și geniu, exigente 


! R. Benedict, Franz Boas as an Ethnologist, în: 
Franz Boas. 1858—1942, „Memoirs of the American 
Anthropological Association“, nr. 61, 1943, p. 27. 

? Nu vizám aici lucrárile arheologice ale lui Doas, 
care tin de arheologie sj nu de etnologie ; nici cerce- 
tările sale asupra diseminárii unor teme mitologice, 
care sint cercetări istcrice bazate pe documente etno- 
grafice. Tot astfel, dr. Paul Rivet, formulindu-si ipo- 
tezele asupra populării străvechi a Americii, foloseşte 
documente arheologice, lingvistice si etnografice într-o 
cercetare care este strict istorică, iar asemenea lucrări 
trebuie să fie examinate din punct de vedere istoric. 
Același lucru se poate spune în legătură cu unele lu- 
crări ale lui Rivers. 

contradictorii, opera lui Boas continuă, şi va 
continua, desigur, încă multă vreme, să domine 
de la ináitimca ei monumentală toate dezvoltá- 
rile ulterioare în acest domeniu. În orice caz, 
acelea care s-au produs în cursul ultimilor ani 
nu pot fi intelese decit ca tentative de a evita 
dilema pe care el însuși o formulase, fără a se 
putea decide să-i recunoască un caracter ine- 
luctabil. Astfel, Kroeber s-a străduit si relaxeze 
inirucitva nemiloasele criterii de validitate pe 
care Boas le impusese reconstructiilor istorice, 
justificîndu-și metoda prin observația cá, in 
fond, istoricul, deşi mai avantajat decît etno- 
logul datorită cantităţii de documente de care 
dispune, este departe de a se arăta tot atit de 
exigent !. Malinowski si scoala sa, ca si aproape 
totalitatea școlii americane contemporane, s-au 
orientat într-o direcţie inversă : de vreme ce 
opera lui Boas demonstrează ea însăşi cit de 
deprimant este de a căuta să cunoaştem „cum 
au ajuns lucrurile să fie ceea ce sint", se va re- 
nunta la „înțelegerea istoriei“ pentru a face 
din studiul culturilor o analiză sincronică a re- 
laţiilor dintre elementele lor constitutive in 
prezent. Întreaga problemă este de a şti dacă, 
asa cum a remarcat cu profunzime Boas, ana- 
liza cea mai pătrunzătoare a unei culturi unice, 
cuprinzînd descrierea instituţiilor sale şi a rela- 
lillor lor funcţionale, precum şi studiul proce- 
selor dinamice prin care fiecare individ ac- 
tioneazá asupra culturii sale si cultura asupra 
individului, poate căpăta întregul sáu sens 
fără cunoaşterea dezvoltării istorice care a 
ajuns la formele actuale?. Acest punct esen- 
tial va ieşi mai bine în evidenţă din discutarea 
unei probleme precise. 


1 A. L. Kroeber, History and Science in Anthro- 
pology, „American Anthropologist“, serie nouă, vol. 37, 
1935. p. 539—509. 

? F, Boas, History and Science... loc. cit. 

Desemnăm prin organizare dualistă un tip de 
structură socială inti nit frecvent în America, 
în Asia şi în Oceania, caracterizat prin împăr- 
tirea grupului social — trib, clan sau sat — in 
două jumătăţi ai căror membri intretin unii cu 
alții relaţii putind merge de la colaborarea cea 
mai intimă pina la o ostilitate latentă si aso- 
ciind, in general, amîndouă tipurile de com- 
portament. Uneori scopul jumatatilor pare a îi 
reglementarea căsătoriilor : li se spune atunci 
exogame. Uneori însă rolul lor se limitează la 
activităţi religioase, politice, economice, cere- 
moniale sau pur şi simplu sportive ori chiar 
numai la unele din aceste activităţi. În anumite 
cazuri, afilierea la o jumătate se transmite pe li- 
nie maternă, în altele pe linie paternă. Diviziu- 
nea în jumătăţi poate coincide sau nu cu orga- 
nizarea clanică. Ea poate fi simplă sau com- 
plexă, în acest din urmă caz intervenind mai 
multe perechi de jumătăţi care se intersectează 
unele cu altele și sînt dotate cu funcții diferite. 
Pe scurt, se cunosc aproape tot atitea forme de 
organizare dualistă cîte sînt popoarele care o 
posedă. Aşadar, unde începe şi unde se termină 
această organizare ? 

Să înlăturăm de la început interpretarea evo- 
lutionistá şi cea difuzionistă. Prima, care tinde 
să definească organizarea dualistă ca un sta- 
diu necesar al dezvoltării societăţii, va trebui 
să determine mai întîi o formă simplă, ale că- 
rei forme observate ar fi realizări particulare, 
supravietuiri sau vestigii ; apoi să postuleze 
prezența mai veche a acestei forme la popoare 
la care nimic nu atestă că ar fi existat vreodată 
o diviziune în jumătăţi. La rîndul lui, difuzio- 
nistul va alege unul dintre tipurile observate, 
de obicei pe cel mai bogat și mai complex, ca 
unul care reprezintă forma primitivă a institu- 
tiei, si va atribui originea lui acelei regiuni a 

lumii unde acest tip este cel mai bine ilustrat, 
toate celelalte forme fiind rezultatul migratiu- 
nilor și al împrumuturilor pornind de la fo- 
carul comun. În ambele cazuri, este desemnat 
in mod arbitrar un tip printre toate cele fur- 
nizate de experienţă, făcîndu-se din el modelul 
la care se caută, printr-o metodă speculativă, 
să se reducă toate celelalte tipuri. 

Se va încerca oare atunci, impingindu-se la 
extrem nominalismul boasian, ca fiecare dintre 
cazurile observate să fie studiat ca tot atítia in- 
divizi ? Va trebui constatat, pe de o parte, că 
funcţiile atribuite organizării dualiste nu  co- 
incid si, de altă parte, că istoria fiecărui grup 
social arată că diviziunea în jumătăţi purcede 
de la cele mai diferite origini !. Astfel, dupa 
caz, organizarea dualistă poate rezulta din : in- 
vadarea unei populaţii de către un grup de 
imigranți ; fuzionarea, din motive ele însele 
variabile (economice, demografice, ceremo- 
niale), a două grupuri teritorial învecinate; 
cristalizarea sub formă instituțională a reguli- 
lor empirice destinate să asigure schimburile 
matrimoniale din sînul unui grup dat; reajus- 
tarea corespunzătoare în interiorul grupului, 
pe cele două parti ale anului, pe două tipuri de 
activităţi sau pe două fracțiuni ale populaţiei, 
a comportamentelor contradictorii, dar socotite 
la fel de indispensabile pentru menţinerea echi- 
librului social etc. Se va ajunge astfel la desfi- 
intarea noţiunii de organizare dualistă ca fiind 
o falsă categorie si, extinzind acest raționament 
asupra tuturor celorlalte aspecte ale vieţii so- 
ciale, la negarea instituțiilor în avantajul exclu- 
siv al societăților. Etnologia şi etnografia (cea 
dintii redusă, dealtfel, la cea de-a doua) n-ar mai 
fi decît o istorie prea jenată de sine însăși, din 


1 R. H. Lowie, American Culture History, „Ame- 
rican Anthropologist“, serie nouă, vol. 42, 1940, 

cauza absenței de documente scrise sau figu- 
rate, pentru a îndrăzni să-şi poarte adevăratul 
său nume. 


+ * 


Malinowski si succesorii sái au protestat pe 
drept cuvint împotriva acestei renuntári. Se 
poate pune însă întrebarea dacă ei, refuzind 
orice fel de istorie sub pretextul cá istoria 
etnologilor nu este destul de bună ca să me- 
rite osteneala de a se preocupa de ea, n-au re- 
nuntat cu totul la ea. Căci din două una: ori 
functionalistii proclamă că orice cercetare 
einologicá trebuie să pornească de la studiul 
minuţios al societăţilor concrete, al instituţiilor 
lor şi al raporturilor pe care acestea le între- 
tin atît între ele, cît si cu moravurile, credințele 
si tehnicile, de la studiul relaţiilor dintre indi- 
vid si grup, ale indivizilor între ei în interiorul 
grupului, si atunci fac pur şi simplu ceea ce 
Doas recomandase încă din 1895 în aceiași ter- 
meni, precum si ceea ce recomandase în aceeaşi 
epocă şcoala franceză, avind în frunte pe Durk- 
heim si Mauss, şi anume o bună etnografie 
(Malinowski a făcut o etnografie admirabilă la 
inceputul operei sale, mai ales cu lucrarea Ar- 
gonauts of Western Pacific), dar in acest caz 
nu mai vedem prin ce este depásitá pozitia teo- 
reticá a lui Boas. 

Ori poate cá Malinowski si scoala sa sperá 
să-și afle mintuirea în asceza lor si — prin- 
tr-un miracol nemaipomenit, făcînd ceea ce 
orice etnograf bun trebuie să facă şi chiar face, 
cu singura condiţie în plus de a închide cu 
hotárire ochii la orice informatie istorică refe- 
ritoare la societatea cercetată si la orice dată 
comparativă împrumutată de la societăţi ve- 
cine sau îndepărtate — pretind să ajungă din- 
tr-o dată, repliindu-se în interiorul lor, la ade- 

vărurile generale a căror posibilitate Boas n-a 
negat-o niciodată (el plasa însă această posibi- 
litate la capătul unei activităţi atît de vaste, 
incit toate societăţile primitive vor fi dispărut 
demult, fără îndoială, mai înainte ca ea să fi 
putut progresa în mod simțitor). Or, tocmai 
aceasta este si atitudinea lui Malinowski: o 
prudenţă tardiva! n-ar putea face uitate atitea 
proclamatii ambitioase. Aceasta este si atitu- 
dinea oricărui etnolog din tinára generaţie 
care, înainte de a merge pe teren, îşi interzice 
orice studiu al surselor și orice despuiere a bi- 
bliografiei regionale sub pretextul de a nu 
strica minunata intuiție care îi va permite să 
ajungă printr-un dialog intemporal cu micul său 
trib și în pofida unui context de reguli şi de 
obiceiuri foarte diferenţiate — fiecare posedind, 
totuși, variante inestimabile la popoare vecine 
sau îndepărtate (n-a calificat oare Malinowski 
ca „herodotaj“ curiozitatea pentru „excentrici- 
tátile primitive ale omului“ ?)? — la adevăruri 
eterne asupra naturii și funcţiei instituţiilor 
sociale. 

Dacă ne mulţumim cu studiul unei singure 
societăți, putem realiza o operă de valoare ; 
experienţa dovedește că cele mai bune mono- 
grafii se datorează, în general, anchetatorilor 
care au trăit si au lucrat într-o singură regiune, 
însă pentru altele își interzic orice concluzie. 
Cînd, pe deasupra, ne limităm la momentul pre- 
zent al vieţii unei societăţi, sîntem de la început 
victima unei iluzii : căci totul este istorie ; ceea 
ce a fost spus ieri este istorie, ceea ce a fost 


1B. Malinowski, The Present State of Studies 
in Culture Contact, „Africa“, vol. 12, 1939, p. 43. 

*B Malinowski, Culture as a Determinant of 
Behavior, in: Factors Determining Human Behavior, 
Harvard Tercentenary Publications, Cambridge, 1937, 
p. 155. La pagina următoare el vorbeşte despre „aceie 
cbiceiuri bizare si sordide" in care se descoperă cu 
tcate acestea „un simbure de principii practico? si ra- 
tionale“. Este o întoarcere la secolul al XVIII-lea, însă 
în sens rău. 

spus cu un minut mai înainte este istorie. Dar 
mai ales ne condamnăm să nu cunoaştem acest 
prezent, căci numai dezvoltarea istorică permite 
să cîntărim şi să evaluăm în raporturile lor res- 
pective elementele prezentului. Si chiar foarte 
putină istorie (fiindcă aceasta este, din neferi- 
cire, soarta etnologului) valorează mai mult de- 
cit nici un fel de istorie. Cum se poate aprecia 
just rolul, atit de surprinzător pentru străini, al 
aperitivului în viaţa socială franceză dacă se ig- 
norează valoarea tradiţională a prestigiului 
atribuit încă din evul mediu vinurilor fierte și 
condimentate ? Cum se poate analiza costumul 
modern fără a recunoaşte în el vestigiile for- 
melor anterioare ? A rationa altfel înseamnă a 
refuza orice mijloc de a opera o distincţie totuși 
esențială : aceea dintre funcţia primară, care 
răspunde unci nevoi actuale a organismului so- 
cial, si funcţia secundară, care se menţine nu- 
mai datorită împotrivirii grupului de a renunţa 
la o obisnuintá. Căci a spune cá o societate func- 
tioneazá e un truism ; a spune însă că într-o so- 
cietate totul funcţionează este o absurditate. 

Boas semnalase totuși în mod oportun acest 
pericol de truism care pindeste interpretarea 
funcționalistă : „Subzistă întotdeauna pericolul 
ca vastele generalizări deduse din studiul inte- 
grării culturale să se reducă la nişte locuri co- 
mune“ t, Fiind universale, aceste caracterizári 
aparțin biologului si psihologului ; rolul etno- 
grafului este de a descrie şi de a analiza deose- 
birile care apar în modul lor de a se manifesta în 
diverse societăţi, iar al etnologului de a le ex- 
plica. Ce am aflat însă despre „instituţia grádi- 
năritului“ (sic) atunci cînd ni se spune că ea 
este „universal prezentă pretutindeni unde me- 
diul este favorabil exploatării solului și nivelul 
social destul de ridicat pentru a-i permite exis- 


1 F, Boas, Some Problems of Methodology in the 
Social Sciences, în: The New Social Science, Chicago, 


1930, p. 84—98. 

tenta“ 1 ? Sau despre piroga cu balansoar, despre 
formele ei multiple si particularitátile distri- 
butiei lor cind este definitá ca aceea ale cárei 
„dispozitive asigură cea mai mare stabilitate, 
navigabilitate si maniabilitate compatibile cu 
limitele materiale si tehnice ale culturilor din 
Oceania“? ? Si despre starea societății in ge- 
neral şi despre infinita diversitate a moravuri- 
lor si a obiceiurilor atunci cînd sîntem puși fata 
in fata cu o propoziţie ca aceasta : ,,Necesitátile 
organice ale omului (autorul enumeră : alimen- 
tatie, protecţie, reproducere) furnizează impe- 
rativele fundamentale care conduc la dezvolta- 
rea vieții sociale“ 3? Aceste necesități sint, 
totuşi, comune omului si animalului. S-ar putea 
de asemenea crede că una dintre sarcinile esen- 
tiale ale etnografului ar fi descrierea si analiza 
complicatelor reguli de căsătorie în diferitele 
societăţi umane si a obiceiurilor legate de ele. 
Malinowski contesta acest lucru: „Ca să fiu 
sincer, voi spune că conţinutul simbolic, repre- 
zentativ sau ceremonial al căsătoriei are pentru 
etnolog o importanţă secundară... Adevărata 
esenţă a actului căsătoriei este că, datorită unei 
ceremonii foarte simple sau foarte complicate, 
e] conferă o expresie publică, recunoscută co- 
lectiv, faptului că doi indivizi intră în starea 
de căsătorie“ 4. Aşadar, pentru ce trebuie să se 


1B. Malinowski, articolul Culture, in: The 
Encyclopaedia of the Social Sciences, vol. IV, New 
York, 1935, p. 625. 

2 Op. cit., p. 627. 

3 [bid. Se pare dealtfel că pentru Malinowski nu 
se impune nici o distinctie cind se trece de la general 
la special: „Cultura, asa cum o întîlnim la masai, este 
un instrument menit să satisfacă neveile elementare 
ale organismului“. În privința eschimosilor: „Au fata 
de problemele sexuale aceeaşi atitudine ca masai. De- 
altminteri, au şi un tip oarecum asemănător de orga- 
nizare socială“ (Culture as a Determinant of Behavior, 
loc. cit., p. 136 si 140). 

^B. Malinowski, prefaţă la H. Ian Hog- 
bin. Law and Order in Polynesia, Londra, 1934, 


p. 48—49. 
21 


meargă la triburi îndepărtate ? Iar cele 603 
pagini ale cărţii Sexual Life of Savages in 
North-Western Melanesia ar valora oare mare 
lucru dacă aceasta ar fi tot ce am fi putut în- 
vata din ele ? Tot astfel, ar trebui oare să tra- 
tám cu ușurință faptul că unele triburi practică 
libertatea, altele castitatea prenuptiala sub 
pretextul că aceste obiceiuri se reduc la o sin- 
gură funcţiune, aceea de a asigura permanenta 
căsătoriei ? 1 Ceea ce îl interesează pe etnolog 
nu este universalitatea funcţiei, care este de- 
parte de a fi certă şi care nu ar putea fi sus- 
ținută fără un studiu atent al tuturor obiceiu- 
rilor de acest fel și al dezvoltării lor istorice, ci 
faptul că obiceiurile sint atit de diferite. Or, 
este adevărat că orice disciplină al cărei prim 
scop, dacă nu chiar singurul, este de a analiza 
și de a interpreta deosebirile evită toate proble- 
mele, netinind seama decît de asemănări. Dar, 
în același timp, ea pierde orice mijloc de a dis- 
tinge generalul la care aspiră de banalul cu 
care se mulțumește. 


+ * 


Se va spune poate cá aceste incursiuni depla- 
sate in domeniul sociologiei comparate sint 
excepții in opera lui Malinowski. Ideea însă cá 
observarea empirică a unei societăţi permite 
să se ajungă la motivații universale apare con- 
stant în opera sa, ca un element de deformare 
care roade si reduce importanţa notatiilor, a 
căror  vivacitate şi bogăţie sint, pe de alta 
parte, cunoscute. 

Ideile pe care le au indigenii din insulele Tro- 
briand despre valoarea şi locul respectiv al fie- 
cărui sex în corpul social sînt de o mare com- 
plexitate. Ei sint mindri cînd clanul lor nu- 


1B. Malinowski, articolul Culture, loc. cit., 
p. 630. 

mara mai multe femei decit bărbaţi şi amáriti 
cînd au mai puţine; dar, în acelaşi timp, con- 
sideră superioritatea masculină ca un fapt in- 
contestabil : bărbaţii posedă o virtute aristo- 
cratică de care soțiile lor sînt lipsite. De ce e 
nevoie ca observaţii atît de fine să fie atenuate 
de afirmaţia brutală care le introduce şi tot- 
odată le contrazice ? „Pentru ca familia să se 
menţină si chiar să existe, femeia şi bărbatul 
sînt la fel de indispensabili ; în consecinţă, in- 
digenii consideră că cele două sexe au aceeaşi 
valoare si aceeași importanță“! ; prima parte 
este un truism, a doua nu este conformă cu 
faptele raportate. Puţine studii au reţinut aten- 
tia lui Malinowski in asa măsură ca acela al 
magiei, și de-a lungul întregii sale opere găsim 
teza, mereu repetată, cá în lumea întreagă, 
la fel ca în insulele Trobriand, magia intervine 
cu ocazia „oricărei activităţi sau acţiuni impor- 
tante al căror rezultat nu stă cu certitudine în 
puterea omului“ 3. Lăsăm deoparte teza gene- 
rală pentru a analiza aplicarea ei în acest caz 
special. 

Bărbaţii din Trobriand, ni se spune, folosesc 
magia în următoarele ocazii: grădinărit, pes- 
cuit, vinătoare, construirea bărcii, navigaţie, 
sculptură, vrăjitorie, meteorologie ; femeile pen- 
tru avorturi, îngrijirea dinţilor, confecţionarea 
fustelor din paie î. Nu numai că aceste lucrări 
nu reprezintă decit o mică fracțiune din acelea 
„al căror rezultat nu stă cu certitudine în pu- 
terea omului“, dar ele nu sint din acest punct 
de vedere nici mácar comparabile. De ce con- 
fectionarea fustelor de paie si nu prepararea 


1 B. Malinowski, The Sexual Life of Savages 
in North-Western Melanesia, vol. I, Londra-New York, 


1929. p. 29. 

2 B. Malinowski, articolul Culture, loc. cit., 
p. 634 si urm. 

3 B. Malinowski, The Sexual Life.., loc. cit, 
p. 40. 


4 Op. cit., p. 43—45. 

tigvelor sau olăria, a căror tehnică se ştie cit 
este de riscantă ? Putem oare decreta de la în- 
ceput că o mai bună cunoaştere a istoriei gin- 
dirii religioase în Melanezia sau că fapte pre- 
luate de la alte triburi care dezvăluie rolul atri- 
buit adesea fibrei vegetale ca simbol al unei 
schimbări de stare! n-ar putea arunca nici o 
lumină asupra acestei alegeri ? Să mai cităm 
două texte care ilustrează contradicţiile acestei 
metode intuitive : în cartea cu privire la viaţa 
sexuală a melanezienilor aflăm că unul dintre 
principalele mobiluri ale căsătoriei este, aici 
ca si în alte parti, „înclinația naturală a oricá- 
rui bărbat trecut de prima tinereţe de a avea 
o casă şi o gospodărie a sa... şi... o dorinţă na- 
turală (natural longing) de a avea copii“ ?. Dar 
în Sex and Repression, care aduce un comen- 
tariu teoretic la ancheta de teren, se pot citi 
următoarele : „La bărbat subzistă încă nevoia 
de a fi protector afectuos si interesat al femeii 
însărcinate. Dar că mecanismele înnăscute au 
dispărut rezultă clar din faptul că în majori- 
tatea societăţilor... bărbatul refuză să accepte 
orice responsabilitate pentru progenitura sa 
dacă nu este constrins la aceasta de către so- 
cietate“ 3. Într-adevăr, curioasă înclinație na- 
turală ! 

Continuatorii lui Malinowski nu sînt, din 
păcate, nici ei scutiţi de acest curios amestec 
de dogmatism şi de empirism care contami- 
nează întregul său sistem. Cînd Margaret Mead, 
de exemplu, caracterizează trei societăţi inve- 


1 F, Boas, The Social Organization and the Secret 
Societies of the Kwakiutl Indians, Washington, 1895; 
M. Griaule, Masques Dogons, Paris, 1938; Mythe 
de l'organisation du monde chez les Dogons, „Psyche“, 
vol. 2, 1947. 

? B, Malinowski, The Sexual Life of Savages 
in North-Western Melanesia, vol. I, Londra-New York, 
1929, p. 81. 

3 B. Malinowski, Sex and Repression in Sa- 
vage Society, Londra-New York, 1927, p. 204. 

cinate din Noua Guinee prin formele diferite 
si complementare pe care le-ar lua aici rela- 
tille dintre sexe (bărbat blind, femeie blindă ; 
bărbat agresiv, femeie agresivă ; femeie agre- 
sivă, bărbat blind), eleganța construcției sale 
poate fi admirată !. Dar bănuiala de simpliti- 
care şi de apriorism se precizează de îndată ce 
sintem puşi în faţa altor observaţii care subli- 
niază existența unei piraterii specific feminine 
la arapeşi 2. lar cînd aceeaşi autoare clasifică 
triburile nord-americane incompetitive, coope- 
ratoare si individualiste ?, ea rămine la fel de 
stráiná de o taxonomie veritabilá ca si un zoo- 
log care ar defini specii'e grupind animalele 
după cum sint solitare, gregare sau sociale. 

Ne putem întreba, într-adevăr, dacă toate 
aceste construcţii pripite, care nu ajung nici- 
odată să facă din populaţiile studiate altceva 
decit  „reflectări ale propriei noastre socie- 
tăți“ 4, ale categoriilor si problemelor noastre, 
nu provin, asa cum remarcase cu profunzime 
Boas, dintr-o supraestimare a metodei istorice, 
mai curind decit dintr-o atitudine contrară. 
Căci, la urma urmei, istoricii sînt aceia care au 
formulat metoda funcționalistă. Enumerind an- 
samblul trăsăturilor ce caracterizează un anu- 
mit stadiu al societăţii romane, Hauser adăuga 
in 1903; „Toate acestea alcătuiesc laolaltă un 
complexus indestructibil, toate aceste fapte se 
explică unele prin altele, mult mai bine decît 
se explică evoluţia familiei romane prin aceea 
a familiei evreieşti, chineze sau aztece“ 5. Aceas- 


1 M. Mead, Sex and Temperament in Three Pri- 
mitive Societies, New York, 1935, p. 279. 

2 R. F. Fortune, Arapesh Warfare, „American 
Anthropologist“, serie noua, vol. 41, 1939. 

3 M. Mead (ed), Competition and Cooperation 
among Primitive Peoples, Londra-New York, 1937, 
p. 461. 

* F. Boas, History and Science..., loc. cit. 

5 H. Hauser, loc. cit, n. 414. Declaraţii analoge 
se găsesc în lucrările metodologice ale lui H. Berr, 
L. Febvre şi H. Pirenne. 


25 


tă frază ar putea fi semnată de Malinowski, 
cu singura excepție că la instituţii Hauser 
adaugă si evenimentele. Fără îndoială, afirma- 
tia sa impune o îndoită rezervă : căci ceea ce 
este adevărat cu privire la evoluție nu este tot 
atit de adevărat privitor la structură, iar pen- 
tru etnolog studiile comparate pot suplini în- 
tr-o oarecare măsură absenţa documentelor 
scrise. Paradoxul rămîne totuși în picioare: 
critica interpretării evoluționiste si a celei di- 
fuzioniste ne-a arătat că, atunci cînd etnologul 
crede că face istorie, el face contrarul istoriei ; 
și, tocmai atunci cînd își închipuie că nu o face, 
el se comportă ca un bun istoric, limitat de ace- 
eași insuficiență a documentelor. 


III 


Ce diferenţe există, într-adevăr, între metoda 
etnografiei (acest termen fiind luat în sensul 
strict, definit la începutul acestui articol) şi 
aceea a istoriei? Ambele studiază alte socie- 
tati decît acelea in care trăim noi. Faptul cá 
această alteritate tine de o distantare în timp 
(fie ea cit de micá) sau de o distantare in spa- 
tiu sau chiar de o eterogenitate culturalá rá- 
mine un caracter secundar in raport cu simili- 
tudinea poziţiilor. Ce scop urmăresc cele două 
discipline ? Oare reconstituirea exactă a ceea 
ce s-a petrecut sau se petrece în societatea stu- 
diată ? A afirma acest lucru ar însemna să uităm 
că în ambele cazuri avem de-a face cu sisteme 
de reprezentări care diferă pentru fiecare mem- 
bru al grupului şi care, toate la un loc, diferă de 
reprezentările anchetatorului. Cel mai bun stu- 
diu etnografic nu va transforma niciodată pe 
cititor într-un indigen. Revoluţia din 1789 trăi- 
tă de un aristocrat nu este același fenomen ca 
aceeaşi revoluţie trăită de un sanculot, si nici 
una, nici cealaltá n-ar putea corespunde nici- 
odată revoluţiei din 1789 ginditá de un Mi- 

chelet sau un Taine. Tot ceea ce istoricul şi 
etnograful reușesc să facă şi tot ceea ce li se 
poate cere să facă este de a lărgi o experienţă 
particulară la dimensiunile unei experienţe ge- 
nerale sau mai generale și care să devină chiar 
prin aceasta accesibilă ca experiență oameni- 
lor dintr-o altă ţară sau dintr-o altă epocă. Con- 
ditille ca ei să izbutească sînt aceleași : exer- 
citiu, rigoare, simpatie, obiectivitate. 

Cum procedează ei ? Tocmai aici începe di- 
ficultatea. Adeseori — chiar la Sorbona — is- 
toria şi etnografia au fost opuse sub pretextul 
că cea dintii se sprijină pe studiul şi pe critica 
unor documente provenite de la numeroşi ob- 
servatori, care pot fi deci confruntate si verifi- 
cate, pe cînd a doua s-ar reduce prin definiţie 
la observațiile unuia singur. 

La această critică se poate răspunde că mij- 
locul cel mai bun de a permite etnografiei să 
depăşească acest obstacol este de a spori nu- 
mărul etnografilor. Nu se va ajunge, desigur, 
la aceasta descurajind vocatiile prin obiecţii 
prejudiciale. Argumentul este dealtfel perimat, 
datorită dezvoltării însăşi a etnografiei ; există 
astăzi prea puţine popoare care să nu fi fost 
studiate de numeroşi anchetatori si a căror ob- 
servare, efectuată din puncte de vedere diferite, 
să nu se fi desfăşurat timp de cîteva zeci de 
ani, uneori chiar de cîteva secole. Ce altceva 
mai mult face istoricul cînd studiază documen- 
tele decit să se înconjure de mărturiile etnogra- 
filor amatori, adeseori tot atit de străini de 
cultura pe care o descriu ca și anchetatorul mo- 
dern al polinezienilor sau al pigmei!or ? Un is- 
toric al Europei vechi ar fi oare mai putin avan- 
sat dacá Herodot, Diodor, Plutarh, Saxo Gram- 
maticus si Nestor ar fi fost etnografi profesio- 
nisti, informati asupra problemelor, deprinsi cu 
dificultátile anchetei, cu experientá in dome- 
niul observaţiei obiective ? În loc să fie nein- 
crezător in etnografi, istoricul grijuliu de vii- 

torul ştiinţei sale ar trebui, dimpotrivă, să facă 
apel la ei din proprie iniţiativă. 

Dar pretinsul paralelism metodologic între 
etnografie şi istorie, invocat pentru a le opune 
una alteia, este iluzoriu. Etnograful este cineva 
care culege fapte şi care le prezintă (dacă e un 
bun etnograf) conform unor cerinţe care sint 
aceleaşi ca ale istoricului. Este rolul istoricului 
de a folosi aceste lucrări atunci cînd observa- 
tiile esalonate pe o perioadă de timp suficientă 
îi permit aceasta şi este rolul etnologului atunci 
cind observaţii de același tip, referitoare la un 
număr suficient de regiuni diferite, îi dau 
această posibilitate. În toate cazurile, etnograful 
elaborează documentele care pot servi istori- 
cului. lar dacă documentele există şi dacă etno- 
graful se hotărăşte să integreze substanţa aces- 
tora în studiul său, nu e oare cazul ca istoricul 
să-l invidieze — natural, cu condiția ca etno- 
graful să aibă o bună metodă istorică — pentru 
privilegiul de a face istoria unei societăţi despre 
care el dispune de o experienţă trăită ? 

Aşadar, discuţia se reduce la raporturile din- 
tre istorie şi etnologie în sens strict. Ne pro- 
punem să arătăm că deosebirea fundamentală 
dintre ele nu este nici obiectul, nici scopul, nici 
metoda, dar că — avind acelaşi obiect, care este 
viata socială, același scop, care este o mai bună 
înţelegere a omului, precum și o metodă în care 
numai dozajul procedeelor de cercetare va- 
riază — ele se deosebesc mai ales prin alegerea 
perspectivelor complementare : istoria organi- 
zindu-si datele în raport cu expresiile conștiente, 
iar etnologia în raport cu condiţiile inconștiente 
ale vieţii sociale. 


* * 


Faptul cá etnologia isi datoreazá originalita- 
tea naturii inconstiente a fenomenelor colective ' 
rezulta deja, desi într-un mod confuz încă şi 

echivoc, dintr-o formulă a lui Tylor. După ce 
definise etnologia ca studiul „culturii sau civi- 
lizaţiei“, e] o descria ca pe un ansamblu com- 
plex in care sint rinduite „cunoştinţele, credin- 
tele, arta, morala, dreptul, obiceiurile si toate 
celelalte aptitudini sau obisnuinte dobindite de 
om ca membru al societăţii“ t. Se stie însă ca 
la cele mai multe dintre popoarele primitive 
este foarte greu să obţii o justificare morală 
sau o explicaţie raţională a unui obicei sau a 
unei instituţii :' indigenul interogat se multu- 
meste să răspundă că lucrurile au fost intot- 
deauna aşa, că aceasta a fost porunca zeilor sau 
învățătura strămoşilor. Chiar atunci cînd se 
întîlnesc interpretări, ele au întotdeauna carac- 
terul de rationalizári sau de elaborári secun- 
dare : nu există nici o îndoială cá ratiunile in- 
conştiente pentru care se practică un obicei 
sau se impartaseste o credinţă sînt foarte in- 
depărtate de cele invocate pentru a o justifica. 
Chiar în societatea noastră, comportarea la 
masă, uzantele sociale, regulile vestimentare si 
multe din atitudinile noastre morale, politice 
si religioase sînt respectate scrupulos de fiecare, 
fără ca originea si funcţia lor reală să fi făcut 
obiectul unui examen judicios. Actionám si gín- 
dim din obisnuintá, iar rezistența uimitoare 
opusă unor derogári, chiar minime, provine mai 
mult din inerție decît dintr-o voinţă conştientă 
de a menţine obiceiuri a căror rațiune ar părea 
înțeleasă. Este cert că dezvoltarea gîndirii mo- 
derne a favorizat critica moravurilor. Acest fe- 
nomen nu constituie însă o categorie străină 
studiului etnologic, ci este mai curînd rezultatui 
acestuia, dacă e adevărat că originea lui prin- 
cipală se află în formidabila conştientizare et- 
nografică pe care a suscitat-o in gindirea occi- 
dentală descoperirea Lumii Noi. Şi chiar astăzi 
elaborările secundare, abia formulate, tind să 


1 E. B. Tylor, Primitive Culture, loc. cit., vol. I, 
p. 1. 

reia aceeaşi expresie inconștientă. Cu o rapi- 
ditate surprinzătoare, care arată clar că avem a 
face cu o însuşire intrinsecă a anumitor moduri 
de a gindi si de a acţiona, gindirea colectivă asi- 
milează interpretările care păreau cele mai în- 
dráznete : prioritatea dreptului matern, animis- 
mul sau — mai recent — psihanaliza, spre a 
rezolva automat probleme care, prin natura lor, 
par a scăpa continuu atit voinţei, cit si reflectiei. 

Lui Boas îi revine meritul de a fi definit cu 
o admirabilă luciditate natura inconștientă a 
fenomenelor culturale în pagini în care, asimi- 
lîndu-le din acest punct de vedere limbajului, 
el anticipase dezvoltarea ulterioară a gîndirii 
lingvistice şi viitorul etnologiei, ale cărei pro- 
misiuni începem abia 'să le întrezărim. După 
ce a arătat că structura limbii rămîne necunos- 
cută pina la apariţia unei gramatici stiintifice 
celui care vorbește si cá, şi atunci, ea continuă 
să modeleze discursul în afara conștiinței su- 
biectului, impunind gîndirii sale cadre concep- 
tuale luate drept categorii obiective, el adăuga : 
„Deosebirea esenţială dintre fenomenele lingvis- 
tice şi celelalte fenomene culturale este că cele 
dintii nu se ridică niciodată pina la o conștiință 
clară, pe cînd celelalte, deși au aceeaşi origine 
inconștientă, se ridică adeseori pina la nivelul 
gîndirii conştiente, dînd astfel naştere unor ra- 
tionamente secundare și unor reinterpretări“ 1. 
Dar această deosebire de grad nu disimulează 
profunda lor identitate si nu diminuează va- 
loarea de exemplu a metodei lingvistice pentru 
cercetările etnologice. Dimpotrivă: ,,Marele 
avantaj al lingvisticii în această privință este 
că, în ansamblu, categoriile limbajului rămîn 
inconștiente ; din acest motiv, procesul formării 
lor poate fi urmărit fără să intervină, într-un 
mod înşelător si supărător, interpretările secun- 


1F, Boas (ed), Handbook of American Indian 
Languages, Bureau of American Ethnology, Buletin 40, 
1911 (1908), partea I, p. 67. 

dare, atit de frecvente în etnologie, încit pot 
întuneca iremediabil istoria dezvoltării idei or” !. 

Rezultatele fonologiei moderne sînt singurele 
care permit să se măsoare imensa importanţă a 
acestor teze, formulate cu opt ani înaintea pu- 
blicării Cursului de lingvistică generală de 
către Ferdinand de Saussure, care îi pregătea 
apariţia. Etnologia însă nu le-a pus deocam- 
dată în aplicare. Căci Boas, care avea să le fo- 
losească din plin pentru a funda lingvistica 
americană şi căruia aceste teze urmau să-i per- 
mită să respingă unele concepţii teoretice pina 
atunci necontestate 2, a dat dovadă în domeniul 
etnologiei de o timiditate care si acum îi fri- 
neazá pe urmaşii săi. 

Intr-adevár, analiza etnograficá a lui Boas, 
incomparabil mai onestá, mai solidá si mai me- 
todicá decit a lui Malinowski, rámine incá, la 
fel ca aceasta, la nivelul gindirii constiente a 
indivizilor. Fără îndoială, Boas își interzice să 
reţină rationalizárile secundare si reinterpre- 
tările, care continuă să-și exercite influenţa asu- 
pra lui Malinowski în asa măsură, încit el abia 
dacă izbutește să le elimine pe acelea ale indige- 
nilor cu condiţia de a le substitui pe ale sale 
proprii. Boas însă continuă să utilizeze catego- 
riile gîndirii individuale ; cu scrupulozitatea sa 
științifică, el reuşeşte doar a o descărna si a o 
despuia de rezonantele ei omenești. El restringe 
extinderea categoriilor pe care le compară, dar 
nu le constituie pe un plan nou, și, cînd efortul 
de fragmentare i se pare imposibil, își interzice 
să le compare. Si, totuşi, ceea ce legitimeazá 
comparatia lingvistică e mai mult si este alt- 


1 Op. cit., p. 70—71. 

2 Într-o epocă ín care lingvistica indo-europeană 
crede încă ferm în teoria unei ,limbi-mamá", Boas 
demonstrează că unele trăsături comune cîtorva limbi 
americane pot tot așa de bine rezulta din formarea 
secundară a unor arii de afinități, ca şi dintr-o origine 
comună. A trebuit să apară Trubetzkoy pentru ca 
aceeaşi ipoteză să fie aplicată faptelor indo-europene. 

ceva decit un decupaj : este o analiză reală. Din 
cuvinte lingvistul extrage realitatea practică a 
fonemului, iar din atesta realitatea logică a 
elementelor diferenţiale 1. Apoi, după ce a re- 
cunoscut în cîteva limbi prezența acelorași fo- 
neme sau folosirea acelorași perechi de opozi- 
tii, el nu compară între ele fiinţe individual dis- 
tincte : acelaşi fonem, acelaşi element sînt ace- 
lea care garantează pe acest plan nou identi- 
tatea profundá a unor obiecte empiric diferite. 
Nu este vorba de douá fenomene asemánátoare, 
ci de unul singur. Trecerea de la constient la 
inconştient este însoţită de un progres de la 
special la general. 

In consecintá, in etnologie, ca si in lingvisticá, 
nu comparatia este aceea care fundeazá gene- 
ralizarea, ci contrariul. Dacă, așa cum credem, 
activitatea inconstienta a spiritului constă în 
a impune forme unui conţinut și dacă aceste 
forme sînt fundamental aceleași pentru toate 
spiritele, vechi şi moderne, primitive şi civili- 
zate 2 — după cum arată, în mod atit de stră- 
lucit, studiul funcţiei simbolice, asa cum se ex- 
primă ea în limbaj —, este necesar si suficient 
să se ajungă la structura inconştientă, subia- 
centă fiecărei instituţii sau fiecărui obicei, spre 
a obţine un principiu de interpretare valid pen- 
tru alte instituţii şi alte obiceiuri, cu condiţia, 
fireşte, de a împinge analiza destul de departe. 


* 


Cum să parvenim la această structură incon- 
stienta ? Aici metoda istorică şi metoda etno- 
logică se întilnesc. Este inutil să invocăm cu 


1 R, Jakobson, Observations sur le classement 
phonologique des consonnes, in: Proceedings of the 
Third International Congress of Phonetic Sciences, 
Gand, 1938. 

2 Cf. articolul nostru L'efficacité symbolique, „Revue 
de l'histoire des religions", nr. 385, I, 1949 (cap. X al 
volumului de faţă). 

această ocazie problema structurilor diacronice, 
pentru care cunoştinţele istorice sînt, evident, 
indispensabile. Anumite dezvoltări ale vieţii so- 
ciale comportă, fără îndoială, o structură dia- 
cronică ; exemplul fonologiei însă îi învaţă pe 
etnologi că acest studiu este mai complex şi 
pune alte probleme decît acela al structurilor 
sincronice !, pe care ei încep abia să le abordeze. 
Cu toate acestea, chiar analiza structurilor sin- 
cronice implică un apel permanent la istorie. 
Descriind instituţii care se transformă, istoria 
e singura care permite degajarea structurii 
subiacente formulărilor multiple şi care rămîne 
permanentă de-a lungul unei succesiuni de 
evenimente. Să reluám problema organizării 
dualiste evocată mai sus; dacă nu vrem să ne 
hotărîm a vedea în ea un stadiu universal al 
dezvoltării societăţii, nici un sistem inventat 
într-un singur loc si un singur moment, si dacă, 
in acelaşi timp, simţim prea bine ceea ce toate 
instituţiile dualiste au în comun pentru a ne 
resemna să le considerăm ca produse eteroclite 
ale unor istorii unice şi incomparabile, rămîne 
să analizăm fiecare societate dualistă spre a 
regăsi în spatele haosului de reguli şi de obi- 
ceiuri o schemă unică, care e prezentă si actio- 
nează în contexte locale și temporale diferite. 
Această schemă n-ar putea corespunde nici unui 
mode] particular de instituţie, nici unei grupări 
arbitrare de caractere comune mai multor forme. 
Ea se reduce la anumite relaţii de corelaţie si 
de opoziţie, inconștiente desigur, chiar ale po- 
poarelor cu organizare dualistă, dar care, toc- 
mai pentru că sînt inconştiente, trebuie să existe 
si la acelea care n-au cunoscut niciodată această 
instituţie. 

Astfel, indigenii mekeo, motu şi koita din 
Noua Guinee, a căror evoluţie socială a putut 
fi reconstituită de Seligman pe o perioadă de 


1 R. Jakobson. Prinzipien der historischen Pho- 
nologie, in: Travaux du Cercle linguistique de Pra- 
gue, vol. 4, 

timp destul de lungă, au o organizare de o mare 
complexitate, pe care numeroşi factori istorici 
o repun mereu în cauză. Războaie, migratiuni, 
schisme religioase, presiune demografică și cer- 
turi pe considerente de prestigiu fac să dispară 
clanuri şi sate sau suscită apariţia unor grupuri 
noi. Totuși, acești parteneri, a căror identitate, 
număr şi repartiție se modifică neîncetat, se 
regăsesc totdeauna uniţi prin relaţii cu un con- 
tinut tot atit de variabil, dar al cărui caracter 
formal se menţine peste toate vicisitudinile ; 
cînd economică, cînd juridică si cînd ceremo- 
nială, relaţia de ufuapie grupează, la nivelul cla- 
nului, al subclanului sau al satului două cite 
două unităţi sociale supuse unor prestații reci- 
proce. În unele sate din. Assam, a căror descriere 
a fost raportată de Ch. von Fürer-Haimendorf, 
schimburile matrimoniale sint frecvent compro- 
mise de certurile dintre băieţii si fetele din 
acelaşi sat sau de antagonismele dintre sate 
vecine. Aceste disensiuni se traduc prin retra- 
gerea unui grup sau a altuia şi uneori prin 
exterminarea lui ; ciclul se restabileşte însă de 
fiecare dată, fie printr-o reorganizare a struc- 
turii schimbului, fie prin admiterea de noi 
parteneri. În sfîrşit, indienii mono şi yokut din 
California, care au atit sate cu organizare 
dualistă, cit şi sate fárá această organizare, oferá 
posibilitatea de a se studia cum se poate realiza 
o schemă socială identică printr-o formă insti- 
tutionala precisă si definită sau în afara ei. 
În toate aceste cazuri există ceva care se păs- 
trează şi care, datorită observaţiei istorice, se 
degajează progresiv, lăsind să treacă printr-un 
fel de filtrare ceea ce s-ar putea numi conti- 
nutul lexicografic al instituţiilor şi al obiceiuri- 
lor, pentru a nu reţine decit elementele struc- 
turale. În cazul organizării dualiste, aceste 
elemente par să fie trei: exigenta regulii ; no- 
tiunea de reciprocitate, considerată ca o formă 
care permite integrarea imediată a opoziţiei 

dintre „eu“ si „altul“; caracterul sintetic al 
darului. Aceşti factori se regăsesc in toate so- 
cietátile considerate si explică totodată unele 
practici şi obiceiuri mai puţin diferenţiate, dar 
din care se vede că, chiar la popoare fără orga- 
nizare dualistă, ele corespund aceleiaşi funcțiuni 
ca şi aceasta t. 

Astfel, etnologia nu poate rămîne indiferentă 
fata de procesele istorice si fata de expresiile 
cele mai conştiente ale fenomenelor sociale. Dar, 
dacă le acordă aceeași atenţie pasionată ca si 
istoricul, ea o face pentru a parveni, printr-un 
fel de mers regresiv, la eliminarea a tot ceea 
ce datorează ele evenimentului si reflectiei. 
Scopul ei este de a realiza, dincolo de imaginea 
conştientă şi întotdeauna diferită pe care și-o 
tormează oamenii despre devenirea lor, un in- 
ventar al posibilităţilor inconștiente, care nu 
există în număr nelimitat, si al căror repertoriu 
și raporturi de compatibilitate sau incompatibili- 
tate pe care fiecare le întreţine cu toate celelalte 
oferă o arhitectură logică unor dezvoltări isto- 
rice imprevizibile, dar niciodată arbitrare. În 
acest sens, celebra formulă a lui Marx: ,,Oame- 
nii isi fáuresc propria lor istorie, dar ei nu sint 
constienti de acest lucru“ *, justifică in prima sa 
parte istoria si in a doua etnologia. În același 
timp, ea arată că ambele demersuri sînt indiso- 
ciabile. 


* * 


Dacă etnologul isi consacră analiza in prin- 
cipal elementelor inconstiente ale vietii sociale, 
ar fi absurd sá presupunem cá istoricul le ig- 
norează. Fără îndoială cá acesta pretinde ina- 


1C. Lévi-Strauss, Les structures élémentaires 
de la parenté, Paris, Presses Universitaires de France, 
1949. cap. VI si VII. 

+ Vezi K. Marx si F. Engels, Opere alese in 
două volume, vol. II, ed. 3, Bucuresti, Editura politică, 
1967, p. 477. — Nota trad. 

inte de toate sâ explice fenomenele sociale în 
funcţie de evenimentele in care se incarneazá 
ele si de modul in care indivizii le-au gîndit si 
trăit. Dar, în mersul său progresiv pentru a 
sesiza şi a explica ceea ce le-a apărut oameni- 
lor ca o consecinţă a reprezentărilor si a actelor 
lor (sau a reprezentărilor şi a actelor unora din- 
tre ei), istoricul ştie bine şi din ce în ce mai bine 
că trebuie să cheme în ajutor întregul aparat 
al elaborărilor inconştiente. Nu mai trăim în 
vremea unei istorii politice care se mulțumea 
să înşire cronologic dinastiile şi războaiele pe 
firul rationalizárilor secundare si al reinterpre- 
tărilor. Istoria economică este în mare măsură 
isioria operaţiilor inconștiente. Orice carte bună 
de istorie — şi vom cita una mare — este im- 
pregnatá de etnologie. În cartea sa Probleme 
de l'incroyance au XVIe siècle, Lucien Febvre 
face apel în permanenţă la atitudini psihologice 
şi la structuri logice pe care studiul unor do- 
cumente, cum sînt textele indigene, permite 
doar să le atingă indirect, pentru că ele au scă- 
pat întotdeauna conştiinţei acelora care vorbeau 
şi scriau: din cauza absenței nomenclaturii si 
a etaloanelor, a reprezentării vagi a timpului, 
a caracterelor comune mai multor tehnici etc. !. 
Toate aceste indicaţii sint etnologice în aceeaşi 
măsură ca şi istorice, căci ele transcend din 
mărturii dintre care nici una nu se situează, şi 
pe bună dreptate, pe acest plan. 

Ar fi deci inexact să spunem cà pe drumul 
cunoaşterii omului, care se întinde de la stu- 
diu] conţinuturilor conştiente piná la cel al 
formelor inconstiente, istoricul si etnologul merg 
in directii inverse : ei merg amindoi in acelasi 
sens. Faptul cá deplasarea pe care o efectueazá 
de comun acord le apare fiecáruia sub moda- 
lităţi diferite — trecere de la explicit la im- 
plicit pentru istoric, de la particular la univer- 
sal pentru etnolog — nu schimbă cu nimic iden- 


1I. Febvre, Le probleme de Vincroyance au 
XV Ie siecle, ed. 2, Paris, 1946. 

titatea demersului fundamental. Dar, pe un 
drum al cărui traseu ei îl parcurg în acelaşi 
sens, numai orientarea lor diferă: etnologul 
merge înainte, cautind să atingă întotdeauna, 
prin elemente conștiente pe care nu le ignoră 
niciodată, cît mai mult din inconştientul către 
care se îndreaptă ; pe cînd istoricul înaintează, 
ca să spunem asa, de-a îndărătelea, avind pri- 
virea atintitá asupra activităţilor concrete si 
particulare, de la care nu se îndepărtează decit 
pentru a le considera într-o perspectivă mai 
bogată si mai completă. Ca un adevărat Ianus 
cu două feţe, solidaritatea celor două discipline 
este aceea care permite, în orice caz, a păstra 
în faţa ochilor totalitatea traseului. 

O observaţie finală va preciza raţionamentul 
nostru. Traditional, istoria si etnologia se de- 
osebesc prin absenţa sau prezenţa documente- 
lor scrise in societátile care constituie obiectul 
studiului lor. Deosebirea nu este falsă; nu o 
considerăm însă esenţială, întrucît decurge din 
caracterele profunde pe care am încercat să le 
determinăm, dar pe care ea nu le explică. Fără 
îndoială, absenţa documentelor scrise in majo- 
ritatea societăţilor zise primitive a constrins 
etnologia să dezvolte metode şi tehnici adecvate 
studiului acelor activităţi care, din această 
cauză, rămîn imperfect conștiente la toate ni- 
velurile la care ele se exprimă. Aceată limitare 
însă, pe lingă faptul că poate fi adeseori de- 
pasita prin tradiţia orală atit de bogată la unele 
popoare din Africa şi Oceania, nu poate fi con- 
siderată ca o barieră rigidă. Etnologia se inte- 
resează de populaţii care cunosc scrierea : Mexi- 
cul antic, lumea ar:bá, Extremul Orient. S-a 
putut de asemenea face istoria unor popoare 
care n-au cunoscut-o niciodată, ca, de exem- 
plu, zuluşii. Este vorba şi aici de o diferenţă 
de orientare. nu de obiect, şi de două feluri de 
a organiza date mai putin eterogene decit par. 
Etnologul se interesează mai ales de ceea ce 

nu este scris, nu alit pentru cá popoarele pe 
care le studiazá sint incapabile de a scrie, cit 
fiindca ceea ce îl interesează este diferit de tot 
ceea ce oamenii se gîndesc de obicei să fixeze 
pe piatră sau pe hirtie. 

Pina acum, o repartiție a sarcinilor, justifi- 
cată de tradiţii vechi si de necesităţile de mo- 
ment, a contribuit la confundarea aspectelor 
teoretic şi practic ale deosebirii dintre ele, deci 
la separarea mai mult decit e cazul a etnologiei 
de istorie. Numai atunci cînd ele vor aborda în 
deplin acord studiul societăţilor contemporane, 
se vor putea aprecia pe deplin rezultatele co- 
laborării lor si se va cistiga convingerea că 
aici, ca și în alte domenii, ele nu pot realiza ni- 
mic una fără alta, 


LIMBAJ ŞI ÎNRUDIRE 


CAPITOLUL II 


ANALIZA 
STRUCTURALĂ ÎN LINGVISTICĂ 
ȘI ÎN ANTROPOLOGIE! 


În ansamblul ştiinţelor sociale cărora le apar- 
line in mod indiscutabil, lingvistica ocupă to- 
tuşi un loc exceptional: ea nu este o știință 
socialá ca celelalte, ci aceea care de departe a 
realizat cele mai mari progrese, singura, fără 
îndoială, care poate revendica numele de ştiinţă 
si care a izbutit să formuleze o metodă pozitivă 
şi totodată să cunoască natura faptelor supuse 
analizei sale. Această situație privilegiată atrage 
după sine unele servituti : lingvistul va vedea 
adesea cercetători din domeniul unor discipline 
învecinate, dar diferite, inspirindu-se din exem- 
plul său şi încercînd să urmeze aceeași cale. 
Noblesse oblige: o revistă de lingvistică cum 
este „Word“ nu se poate limita la ilustrarea 
unor teze şi a unor puncte de vedere strict 
lingvistice. Ea este obligată să-i accepte și pe 
psihologii, sociologii și etnografii doritori să 
alle de la lingvistica modernă calea care duce 
la cunoaşterea pozitivă a faptelor sociale. Încă 
în urmă cu douăzeci de ani, Marcel Mauss scria: 
„Sociologia ar fi, desigur, mult mai avansată 
dacă ar fi procedat peste tot imitindu-i pe 


1 Publicat sub acest titlu in ,,Word, Journal of the 
Linguistic Circle of New York", vol. I, nr. 2, august 
1945, p. 1—21. 

lingviști...“ 1 Strinsa analogie de metodă care 
există între cele două discipline le impune co- 
laborarea ca pe o datorie specială. 

După Schrader 2, nu mai este necesar să de- 
monstrăm ce asistenţă poate acorda lingvistica 
sociologului în studiul problemelor de înrudire. 
Lingviștii si filologii (Schrader, Rose)? sînt 
aceia care au arătat improbabilitatea ipotezei, de 
care se cramponau inca în aceeași epocă atitia 
sociologi, privind rămășițele  matriliniare in 
familia antică. Lingvistul aduce sociologului 
etimologii care permit stabilirea între anumiţi 
termeni de înrudire a unor legături care nu 
erau imediat perceptibile. Invers, sociologul 
poate face cunoscute lingvistului obiceiuri, re- 
guli pozitive si prohibitii care permit intele- 
gerea persistentei anumitor trăsături ale lim- 
bajului sau a instabilitátii unor termeni sau a 
unor grupuri de termeni. În cursul unei recente 
ședințe a Cercului lingvistic din New York, 
Julien Bonfante a ilustrat acest punct de ve- 
dere, reamintind etimologia numelui de unchi 
în unele limbi romanice : grecescul 0eros dă în 
italiană, spaniolă şi portugheză zio si tio, adáu- 
gind că în unele regiuni ale Italiei unchi se 
numeşte barba. „Barba“, „divinul“ unchi, cîte 
sugestii nu dau acești termeni sociologului ! 
De îndată revin în memorie cercetările regre- 
tatului Hocart privind caracterul religios al 
relaţiei avunculare şi furtul sacrificiului de că- 


1 Rapports réels et pratiques etc.. in: Sociologie 
et anthropologie, Paris, 1951. 

20. Schrader, Prehistoric Antiquities of the 
Aryan Peoples (trad. F. B. Jevons) Londra, 1890, 
cap. XII, partea 4. ^ 

30. Schrader, loc. cit.; H. J. Rose, On the 
Alleged Evidence for Mother-Right in Early Greece, 
„Folklore“, 22 (1911). Vezi în această problemă lucrá- 
rile cele mai recente ale lui G. Thomson, favorabile 
ipotezei rămășițelor matriliniare. 

tre rudele de partea maternă !. Oricare ar fi 
interpretarea ce s-ar da faptelor culese de Ho- 
cart (propria sa interpretare nu este, desigur, 
complet satisfăcătoare), e neindoios că lingvistul 
colaborează la rezolvarea problemei, descope- 
rind în vocabularul contemporan persistenta 
tenace a unor relaţii dispărute. În același timp, 
sociologul explică lingvistului raţiunea etimo- 
logiei sale si îi confirmă validitatea. Mai re- 
cent, abordind ca lingvist sistemele de înrudire 
din Asia de sud, Paul K. Benedict a putut aduce 
o importantă contribuţie la sociologia familială 
din această parte a lumii 2. 

Procedind însă în acest fel, lingvistii şi so- 
ciologii își urmează în mod independent căile 
lor respective. Ei se opresc, fără îndoială, din 
timp in timp pentru a-şi comunica anumite 
rezultate ; aceste rezultate provin, totuşi, din 
demersuri diferite şi nu s-a făcut nici un efort 
pentru ca un grup să beneficieze de progresele 
tehnice si metodologice realizate de celălalt. 
Această atitudine era explicabilă într-o epocă 
în care cercetarea lingvistică se sprijinea mai 
ales pe analiza istorică. În raport cu cercetarea 
etnologică, aşa cum se practica ea în aceeași 
perioadă, deosebirea era mai mult de grad decît 
de natură. Lingviștii aveau o metodă mai rigu- 
roasă, rezultatele lor erau mai bine fundamen- 
tate ; sociologii se puteau inspira din exemplul 
lor, ,renuntind de a lua ca bază a clasificárilor 
lor considerarea în spaţiu a speciilor actuale“ 3 ; 


1 A. M. Hocart, Chieftainship and the Sister's 
Son in the Pacific, „American Anthropologist", serie 
noua, vol. 17 (1915); The Uterin Nephew, „Man“, 23 
(1923), nr. 4; The Cousin in Vedic Ritual, „Indian An- 
tiquary“, vol. 54 (1925) etc. 

2 P. K. Benedict, Tibetan and Chinese Kinship 
Terms, ,,Harvard Journal of Asiatic Studies", 6 (1942) ; 
Studies in Thai Kinship Terminology, „Journal of the 
American Oriental Society“, 63 (1943). 

3 L. Brunschvicg, Le progres de la conscience 
dans la philosophie occidentale, vol, II, Paris, 1927, 
p. 562. 

dar, la urma urmei, antropologia și sociologia 
nu aşteptau de la lingvistică decit lecţii ; nimic 
nu lăsa să se prevadă o revelaţie !. 

Naşterea fonologiei a răsturnat această si- 
tuatie. Ea nu numai cá a reînnoit perspectivele 
lingvistice : o transformare de această amploare 
nu se limitează la o disciplină anume. Fonologia 
nu poate să nu joace, fata de ştiinţele sociale, 
acelaşi rol înnoitor pe care l-a jucat, de exem- 
plu, fizica nucleară pentru ansamblul stiinte- 
lor exacte. În ce constă această revoluţie, cînd 
încercăm s-o considerăm în implicaţiile sale 
cele mai generale ? Răspunsul la această între- 
bare ni-l va da ilustrul maestru al fonologiei, 
N. Trubetzkoy. Într-un articol-program ?, el re- 
duce, in fond, metoda fonologicá la patru de- 
mersuri fundamentale : in primul rind, fonolo- 
gia trece de la studiul fenomenelor lingvistice 
conștiente la cel al infrastructurii lor încon- 
stiente ; ea refuză să trateze termenii ca entităţi 
independente, luînd, dimpotrivă, ca bază a ana- 
lizei sale relațiile dintre termeni ; ea introduce 
noţiunea de sistem: ,,Fonologia actuală nu se 
mărginește să declare că fonemele sint intot- 
deauna membri ai unui sistem, ea arată sisteme 
fonologice concrete si scoate in evidentá struc- 
tura lor“ 3 ; în sfirsit, ea urmăreşte descoperirea 
unor legi generale, fie prin inducţie, „tie deduse 
în mod logic, ceea ce le dă un caracter ab- 
solut“ 4. 

Astfel, pentru prima oară, o știință socială 
reuşeşte să formuleze relaţii necesare. Acesta 
este sensul acestei ultime fraze a lui Trubetzkoy, 
în timp ce regulile precedente arată cum tre- 


1 Între 1900 şi 1920, întemeietorii lingvisticii mo- 
derne, Ferdinand de Saussure şi Antoine Meillet se 
plasează hotárit sub patronajul sociologilor. Abia dipă 
1920 Marcel Mauss începe, cum spun economiștii, să 
Gea peste cap această tendinţă. 

2 N. Trubetzkoy, La phonologie actuelle, in: 
„Psychologie du langage“, Paris, 1933. 

3 Op. cit., p. 243. 

4 Ibid. 

buie să procedeze lingvistica pentru a parveni 
la acest rezultat. Nu ne revine nouă să arătăm 
aici că pretenţiile lui Trubetzkoy sînt justificate; 
marea majoritate a lingvistilor moderni pare a 
fi de acord asupra acestui punct. Dar, cind un 
eveniment de o asemenea importantá se pro- 
duce intr-una din stiintele umanistice, repre- 
zentantilor unor discipline apropiate nu numai 
cá le este permis, dar chiar li se cere sá verifice 
imediat consecinfele lui si aplicarea lui posi- 
bilă la fapte de un alt ordin. 

Se deschid astfel perspective noi. Nu mai 
este vorba doar de o colaborare ocazionalá, in ca- 
re lingvistul si sociologul, lucrind fiecare in co!- 
tul lui, îşi comunică din timp în timp ceea ce 
fiecare descoperă și poate să intereseze pe celă- 
lalt. În studiul problemelor de înrudire (si fără 
îndoială şi în studiul altor probleme), sociolo- 
gul se vede pus într-o situaţie formal asemă- 
nătoare cu aceea a lingvistului fonolog. Ca şi 
fonemele, termenii de înrudire sint elemente 
de semnificaţie ; ca și acelea, ele nu capătă 
această semnificaţie decît cu condiţia de a se 
integra în sisteme ; „sistemele de înrudire“, ca 
și „sistemele fonologice“, sînt elaborate la ni- 
velul gîndirii inconștiente ; în sfîrșit, recurenta 
unor forme de înrudire, reguli de căsătorie, ati- 
tudini prescrise în același fel între anumite ti- 
puri de rude etc. în regiuni îndepărtate ale lu- 
mii si în societăți profund diferite ne face să 
credem că, într-un caz și în celălalt, fenomenele 
observabile rezultă din jocul unor legi generale, 
însă ascunse. Problema poate fi deci formulată 
în modul următor : într-o altă ordine de reali- 
tate, fenomenele de înrudire sînt fenomene de 
același tip ca fenomenele lingvistice. Poate oare 
sociologul, folosind o metodă analogă în ceea ce 
priveşte forma (dacă nu si conţinutul) aceleia 
introdusă în fonologie, să determine ca știința 
sa să realizeze un progres analog aceluia care a 
avut loc în științele lingvistice ? 

Ne vom simţi şi mai dispuşi să ne angajăm 
în această direcţie cînd vom fi făcut următoarea 
constatare suplimentară : studiul problemelor 
de înrudire se prezintă astăzi în aceiași termeni 
și pare să fie prins în aceleaşi dificultăţi ca 
lingvistica în ajunul revoluţiei fonologice. Între 
vechea lingvistică, care îşi căuta principiul de 
explicaţie în primul rînd în istorie, și unele ten- 
tative ale lui Rivers există o analogie izbitoare : 
în ambele cazuri, studiul diacronic trebuie să 
fie singurul sau aproape singurul care să ex- 
plice fenomenele sincronice. Comparind fono- 
logia şi vechea lingvistică, Trubetzkoy o defi- 
neste pe cea dintii ca pe un ,,structuralism si 
un universalism sistematic", pe care il opune 
individualismului si „atomismului“ școlilor an- 
terioare. lar atunci cînd ia în considerare stu- 
diul diacronic, o face într-o perspectivă pro- 
fund modificată. „Evoluţia sistemului fonologic 
este dirijată la fiecare moment dat de tendința 
către un scop... Această evoluţie are deci un 
sens, o logică internă, pe care fonologia istorică 
este chemată s-o scoată în evidenţă“ !. Această 
interpretare ,,individualista“, ,,atomista“, ba- 
zată exclusiv pe contingenta istorică, criticată 
de Trubetzkoy si Jakobson, este într-adevăr 
aceeași ca interpretarea aplicată în general pro- 
blemelor de înrudire ?. Fiecare amănunt de ter- 
minologie, fiecare regulă specială privitoare la 
căsătorie sînt legate de un obicei diferit, ca o 
consecinţă sau ca un vestigiu al lui: se ajunge 
astfel la un abuz de discontinuitate. Nimeni nu 
se întreabă cum ar putea fi sistemele de înru- 
dire, considerate în ansamblul lor sincronic, re- 
zultatul arbitrar al intilnirii dintre mai multe 


! Op. cit., p. 245; R. Jakobson, Prinzipien der 
historischen Phonologie, in: Travaux du Cercle lin- 
guistique de Prague, IV ; de asemepea, Remarques 
sur l'évolution phonologique du russe de acelaşi au- 
tor, id., II. 

2 W. H. R, Rivers, The History of Melanesian 
Society, Londra, 1914, passim ; Social Organization 
(ed. W. I. Perry), Londra, 1924, cap. IV, 

instituţii eterogene (dealtfel, cele mai multe, 
ipotetice) şi funcţiona totuşi cu oarecare regu- 
laritate si eficacitate !. 

Totuşi, o dificultate preliminară se opune 
transpunerii metodei fonologice la studiile de 
sociologie primitivă. Analogia superficiala din- 
tre sistemele fonologice și sistemele de înru- 
dire este atit de mare, încit duce imediat pe o 
pistă falsă. Aceasta constă în asimilarea din 
punctul de vedere al tratării lor formale a ter- 
menilor de înrudire cu fonemele limbajului. 
Se ştie că, pentru a ajunge la o lege de struc- 
tură, lingvistul analizează fonemele ca „ele- 
mente diferenţiale“, care pot fi organizate apoi 
într-unul sau mai multe „cupluri de opoziţie“ ?. 
Sociologul ar putea fi ispitit de a disocia ter- 
menii de înrudire ai unui sistem dat, urmînd 
o metodă analogă. În sistemul nostru de înru- 
dire, de exemplu, termenul tată are o conotaţie 
pozitivă în ceea ce priveşte sexul, vîrsta rela- 
tivă, generaţia ; el are, dimpotrivă, o extensiune 
nulă si nu poate exprima o relaţie de alianţă. 
Astfel, pentru fiecare sistem se va pune între- 
barea care sînt relaţiile exprimate, iar pentru 
fiecare termen al sistemului ce conotaţie — po- 
zitivă sau negativă — posedă el în raport cu 
fiecare din aceste relaţii : generaţie, extensiune, 
sex, virstă relativă, afinitate etc. La acest nivel 
„microsociologic“ va exista speranţa de a dis- 
cerne legile de structură cele mai generale, aşa 
cum lingvistul le descoperă pe ale sale la ni- 
velul infrafonemic sau fizicianul la nivelul in- 
framolecular, adică la nivelul atomului. În 
aceşti termeni s-ar putea interpreta interesanta 
încercare întreprinsă de Davis si Warner 3. 


1 În același sens, S. Tax, Some Problems of So- 
cial Organization, în: Social Anthropology of North 
American Tribes (ed. F. Eggan), Chicago, 1937. 

? R. Jakobson, Observations sur le classement 
phonclogique des consonnes, loc. cit. 

3 K. Davis, si W. L. Warner,Structural Ana- 
lysis of Kinship, ,American Anthropologist", serie 
nouă, vol, 37 (1935). 

Imediat însă se prezintă o triplă obiectie. O 
analiză cu adevărat ştiinţifică trebuie să fie 
reală, simplificatoare si explicativă. Astfel, ele- 
mentele diferenţiale, care se află la capătul ana- 
lizei fonologice, au o existență obiectivă din 
triplul punct de vedere : psihologic, fiziologic şi 
chiar fizic. Ele sînt mai putin numeroase decît 
fonemele formate prin combinarea lor şi, în 
sfîrşit, ele permit a înţelege si reconstrui siste- 
mul. Din ipoteza precedentă însă nu ar rezulta 
nimic de acest fel. Tratarea termenilor de în- 
rudire, așa cum am imaginat-o mai sus, nu este 
analitică decit în aparenţă, fiindcă, de fapt, re- 
zultatul este mai abstract decît principiul ; în 
Joc de a merge către concret, ne îndepărtăm de 
el, iar sistemul definitiv — dacă există sis- 
tem — nu ar putea fi decît conceptual. În al 
doilea rînd, experienţa lui Davis şi Warner 
dovedește că sistemul obţinut prin acest pro- 
cedeu este infinit mai complicat si mai greu de 
interpretat decît datele experienţei !. În sfîrşit, 
ipoteza nu are nici o valoare explicativă, ea nu 
contribuie la înţelegerea naturii sistemului şi 
cu atit mai puţin permite reconstituirea gene- 
zei sale. 

Care este cauza acestui eşec ? O prea literală 
fidelitate faţă de metoda lingvistului îi trădează 
în realitate spiritul. Termenii de înrudire nu 
au numai o existenţă sociologică, ei sint si ele- 
mente ale discursului. Nu trebuie uitat, in graba 
de a transpune asupra acestor termeni meto- 
dele lingvistului, cà, fiind parte a vocabularului, 
ei tin de aceste metode, nu în mod analogic, 


1 Astfel, la capătul analizei acestor autori, termenul 

„sot“ este înlocuit prin formula 
C2a/2d/0 SU!4 8/ego (loc. cit. ). 

Semnalăm cu această ocazie două studii recente 
care folosesc un aparat logic mult mai rafinat si care 
prezintă un mare interes în ce priveşte metoda și re- 
zultatele (cf. F. G. Lounsbury, A Semantic Ana- 
lysis of the Pawnee Kinship Usage, „Language“, vol. 
32, nr. 1, 1956; W. H. Goodenough, The Com- 
ponential Analysis of Kinship, id.). 

ci direct. Or, tocmai lingvistica ne învaţă că 
analiza fonologică nu are priză directă asupra 
cuvintelor, ci numai asupra cuvintelor disociate 
prealabil în foneme. Nu există relații necesare 
la nivelul vocabularului 1. Acest lucru este ade- 
vărat pentru toate elementele vocabularului, in- 
clusiv termenii de înrudire. Aceasta e adevărat 
în lingvistică şi trebuie deci îpso facto să fie 
adevărat pentru o sociologie a limbajului. O 
tentativă ca aceea, a cărei posibilitate o discutăm 
acum ar consta, așadar, în extinderea metodei 
fonologice, uitînd însă fundamentul ei. Într-un 
vechi articol al său, Kroeber a prevăzut profe- 
tic această dificultate?. Si dacă a ajuns în 
acel moment la concluzia imposibilității unei 
analize structurale a termenilor de înrudire e 
fiindcă lingvistica însăşi era atunci redusă la o 
analiză fonetică, psihologică si istorică. Stiin- 
tele sociale trebuie, într-adevăr, să împărtă- 
seasca limitările lingvisticii, dar pot să profite 
şi de progresele ei. 

Nu trebuie neglijată nici deosebirea foarte 
profundă care există între tabloul fonemelor 
unei limbi şi tabloul termenilor de înrudire ai 
unei societăţi. În primul caz nu există îndoială 
în ceea ce priveşte funcţia : toti stim la ce ser- 
veste un limbaj: el servește la comunicare. 
Ceea ce, dimpotrivă, lingvistul a ignorat multă 
vreme şi ceea ce numai fonologia i-a permis să 
descopere este mijlocul datorită căruia limba- 
jul ajunge la acest rezultat. Funcţia era evi- 
dentă ; sistemul rămînea necunoscut. În această 
privinţă, situaţia în care se află sociologul este 
inversă : de la Lewis H. Morgan stim limpede 
că termenii de înrudire constituie sisteme ; dim- 
potrivă, continuăm să ignorám intrebuintarea 


1 După cum se va vedea la lectura capitolului V, 
astăzi aş folosi o formulă mai nuantată. 

2 A. L. Kroeber, Classificatory Systems of Rela- 
tionship, „Journal of the Royal Anthropological In- 
stitute“, vol. 39, 1909. 

ce li se va da. Necunoaşterea acestei situații ini- 
tiale reduce cele mai multe dintre analizele 
structurale ale sistemelor de înrudire la simple 
tautologii. Ele demonstrează ceea ce este evi- 
dent si neglijează ceea ce rămîne necunoscut. 

Aceasta nu înseamnă că ar trebui să renun- 
tám la introducerea unei ordini şi la descope- 
rirea unei semnificaţii in nomenclaturile de în- 
rudire. Trebuie însă cel puţin să recunoaștem 
problemele speciale pe care le pune o sociologie 
a vocabularului si caracterul ambiguu al rela- 
tiilor care unesc metodele acesteia cu cele ale 
lingvisticii. Din acest motiv ar fi preferabil să 
ne limităm la discutarea unui caz în care ana- 
logia este simplă. Avem, din fericire, această 
posibilitate. 

Ceea ce numim în general „sistem de înru- 
dire“ acoperă, de fapt, două categorii de reali- 
tati foarte diferite. Există, în primul rind, ter- 
meni prin care se exprimă diferitele tipuri de 
relaţii familiale. Dar înrudirea nu se exprimă 
numai într-o nomenclatură : indivizii sau cla- 
sele de indivizi care folosesc termenii se simt 
(sau nu se simt, după caz) legaţi unii faţă de 
alții de o conduită determinată: respect sau 
familiaritate, drept sau datorie, afecţiune sau 
ostilitate. Astfel, pe lingă ceea ce noi propu- 
nem să se numească sistemul de denumiri (si 
care constituie, propriu-zis, un sistem de vo- 
cabular), există un alt sistem, tot de natură 
psihologică şi socială, pe care îl vom desemna 
ca sistem de atitudini. Or, dacă e adevărat (după 
cum s-a arătat mai sus) că studiul sistemelor 
de denumiri ne pune într-o situație analogă 
aceleia în care ne aflăm în prezenţa unor sis- 
teme fonologice, însă inversă, această situaţie 
devine, ca să spunem așa, ,redresatá" cind este 
vorba de sisteme de atitudini. Putem ghici ro- 
lul pe care il joacă acestea din urmă si care 
este de a asigura coeziunea și echilibrul grupu- 
lui, dar nu înţelegem conexiunile existente între 

diversele atitudini şi nu discernem necesitatea 
lor 1, Cu alte cuvinte, la fel ca în cazul limba- 
jului, cunoaștem funcţia, dar ne lipsește sis- 
temul. 

Între sistemul de denumiri şi sistemul de 
atitudini vedem, aşadar, o deosebire profundă, 
si asupra acestui punct ne despártim de A. R. 
Radcliffe-Brown, dacă el a crezut într-adevăr, 
asa cum i s-a reproșat, cá cel de-al doilea nu 
era decit expresia ori traducerea pe plan afectiv 
a primului sistem *. În cursul ultimilor ani au 
fost aduse numeroase exemple de grupuri în 
care tabelul termenilor de înrudire nu reflectă 
exact pe cel al atitudinilor familiale, si invers °. 
Ne-am înşela crezind cà în orice societate sis- 
temu] de inrudire constituie principalul mediu 
prin care se reglementeazá relatiile individuale; 
si, chiar în societăţile in care acest rol ii este 
rezervat, el nu-l îndeplineşte întotdeauna in 
aceeaşi măsură. În plus, trebuie să facem în- 
totdeauna distincţie între două tipuri de ati- 
tudini : mai intii atitudinile difuze, necristalizate 
si lipsite de caracter institutional, despre care 
se poate admite cá sint pe plan psihologic re- 
flectarea sau eflorescenta terminologiei si, alá- 
turi sau pe deasupra celor precedente, atitu- 
dinile stilizate, obligatorii, sancţionate prin ta- 
buuri sau privilegii şi care se exprimă printr-un 
ceremonial fix. Aceste atitudini, departe de 


1 Face excepție remarcabila operă a lui W. Lloyd 
Warner, Morphology and Functions of the Austra- 
lian Murngin Type of Kinship System, „American 
Anthropologist“, serie noua, vol. 32—33 (1930—1931), 
în care analiza sistemelor de atitudini, discutabilă in 
ceea ce priveşte fondul, inaugurează totuși o fază nouă 
în studiul problemelor de înrudire. 

2 A. R. Radcliffe-Brown, Kinship Termino- 
logy in California, „Amer, Anthrop“, serie nouă, vol. 
37 (1935); The Study of Kinship Systems, „Journ. of 
the Roy. Anthrop. Inst.^, vol. 71 (1941). 

3 M. E. Opler, Apache Data concerning the Rela- 
tion of Kinship Terminology to Social Classification, 
„Amer. Anthrop.“, serie nouă, vol. 39 (1937) ; A. M. 
Halpern, Yuma Kinship Terms, id., 44 (1942). 

a reflecta în mod automat nomenclatura, 
se prezintă adeseori ca elaborări secundare 
destinate să rezolve contradicţiile și să în- 
vingă deficienţele inerente sistemului de de- 
numiri. Acest caracter sintetic reiese în mod 
deosebit de izbitor la indigenii wik monkan din 
Australia ; în acest grup, privilegiile de „glumă“ 
(obscenă) sancţionează o contradicţie între re- 
laţiile de înrudire care unesc doi bărbaţi îna- 
inte de căsătoria lor si relaţia teoretică presu- 
pusă între ei, pentru a explica căsătoria lor ul- 
terioară cu două femei care nu se află între 
ele în relaţia corespunzătoare !. Între două sis- 
teme de  nomenclaturi posibile există contra- 
dictie, iar accentul pus pe atitudini reprezintă 
un efort pentru a integra sau depăşi aceasta 
contradicţie între termeni. Ne putem declara 
uşor de acord cu Radcliffe-Brown, afirmînd 
existenţa unor „relaţii reale de interdependenta 
între terminologie şi restul sistemului“?; o 
parte, cel puţin, dintre criticii săi au greșit 
atunci cînd, din absenţa unui paralelism rigu- 
ros între atitudini și nomenclatură, au ajuns la 
concluzia autonomiei reciproce a celor două 
categorii. Această relaţie de interdependentá 
nu este însă o corespondență termen cu termen. 
Sistemul de atitudini constituie mai curînd o 
integrare dinamică a sistemului de denumiri. 

Chiar în ipoteza, la care aderăm fără rezervă, 
a unei relaţii funcţionale între cele două sis- 
teme, avem așadar dreptul, din raţiuni de me- 
todă, să tratăm problemele aferente unui sistern 
sau celuilalt ca probleme separate. E ceea ce 


1D. F. Thomson, The Joking-Relationship and 
Organized Obscenity in North Queensland, ,Amer. 
Anthrop.", serie nouă, vol. 37 (1935). 

2 The Study of Kinship Systems, op.-cit., p. 8. Apre- 
ciem această ultimă formulă a lui Radcliffe-Brown cu 
mult mai satisfácátoare decit afirmatia sa din 1935 
că atitudinile prezintă „un foarte înalt grad de core- 
latie cu clasificarea terminologică“ (,Amer. Anthrop.", 
serie nouă, 1935, p. 35). 

ne propunem să facem aici pentru o problemă 
considerată pe drept cuvînt ca punctul de ple- 
care al oricărei teorii a atitudinilor: aceea a 
unchiului dinspre mamă. Vom încerca să ară- 
tăm cum permite o transpunere formală a me- 
todei urmate de fonolog lămurirea acestei pro- 
bleme dintr-un unghi nou. Dacă sociologii i-au 
acordat o atenţie specială, au făcut-o, de fapt, 
numai fiindcă relaţia dintre unchiul matern și 
nepot părea să facă obiectul umei importante 
dezvoltări într-un mare număr de societăţi pri- 
mitive. Nu este însă suficient să se constate 
această frecvenţă ; trebuie să i se descopere 
cauza. 

Să reamintim succint principalele etape ale 
dezvoltării acestei probleme. În tot cursul seco- 
lului al XIX-lea si pind la Sydney Hartland !, 
importanța unchiului matern a fost interpre- 
tată de preferinţă ca o supravieţuire a unui 
regim matriliniar. Aceasta era o pură ipoteză 
și, fata de exemplele europene, posibilitatea ei 
era cu totul dubioasă. Pe de altă parte, incer- 
carea lui Rivers? dea explica importanţa un- 
chiului matern în India de sud ca o rămăşiţă a 
căsătoriei între veri prin alianţă ajungea la un 
rezultat cu totul descurajant : autorul însuşi a 
trebuit să recunoască că această interpretare 
nu putea explica toate aspectele problemei și 
s-a resemnat cu ipoteza că pentru a înțelege 
existenţa unei singure instituţii trebuiau invo- 
cate mai multe obiceiuri eterogene astăzi dis- 
părute (căsătoria între veri nefiind decit unul 
dintre ele). Atomismul si mecanicismul trium- 
fau 3. De fapt, abia cu articolul capital al lui 


1S. Hartland, Matrilineal Kinship and the 
Question of its Priority, „Mem. of the Amer. Anthrop. 
Assoc.“, 4 (1917). 

2 W. H. R. Rivers, The Marriage of Cousins in 
India, „Journ. of the Royal Asiatic Society“, iulie 1907. 

3 Op. cit, p. 624. 

Lowie asupra complexului matriliniar ! se des- 
chide ceea ce ar fi preferabil să se numească 
„faza modernă“ a avunculatului. Lowie arată 
că corelatia invocată sau postulată între pre- 
dominarea unchiului matern şi un regim matri- 
liniar nu rezistă analizei ; de fapt, avunculatul 
poate fi întilnit asociat cu regimuri patriliniare, 
precum și cu regimuri matriliniare. Rolul un- 
chiului matern nu este explicat ca o consecinţă 
sau o rămășiță a unui regim de drept matern, 
ci este numai aplicarea particulară „a unei ten- 
dinte foarte generale de a asocia relaţii sociale 
detinite cu forme definite de înrudire, fără vreo 
legătură cu partea maternă ori paternă“. Acest 
principiu, introdus pentru prima oară de Lowie 
în 1919, după care ar exista o tendinţă generală 
de a califica atitudinile, constituie singura bază 
pozitivă a unei teorii.a sistemelor de înrudire. 
În acelaşi timp însă, Lowie lăsa fără răspuns 
anumite chestiuni : ce se înţelege de fapt prin 
avunculat ? Nu se confundă oare sub un termen 
unic obiceiuri si atitudini diferite ? Si, daca 
este adevărat că există o tendinţă de a califica 
toate atitudinile, de ce numai anumite atitudini 
sînt asociate cu relaţia avunculară si nu orice 
atitudini posibile în funcţie de grupurile consi- 
derate ? 

Să deschidem aici o paranteză pentru a sub- 
linia analogia izbitoare ce se manifestă între 
evoluţia problemei noastre si anumite etape ale 
reflectiei lingvistice: diversitatea atitudinilor 
posibile în domeniul relaţiilor interindividuale 
este practic nelimitată ; la fel stau lucrurile pri- 
vind diversitatea sunetelor pe care aparatul 
vocal le poate articula si le produce efectiv în 
primele luni ale vieţii omeneşti. Totuşi, nici o 
limbă nu reţine decît un număr foarte mic din- 
tre toate sunetele posibile şi în această privinţă 


1R. H. Lowie, The Matrilineal Complex, „Univ. 
of California Publ. in Amer. Archaeol. and Ethnol.“, 
16 (1919), nr. 2. 

lingvistica isi pune două întrebări : de ce au fost 
selecţionate anumite sunete ? Ce relaţii există 
între unul sau mai multe sunete alese şi toate 
celelalte sunete ? 1 Schița istoriei problemei un- 
chiului matern făcută de noi se află tocmai în 
acelaşi stadiu : ca şi limba, grupul social gă- 
seste la dispoziţia sa un foarte bogat material 
psihofiziologic ; de asemenea, ca si limba, 
grupul social nu retine din acest material decît 
anumite elemente, dintre care unele cel puţin 
rămîn aceleaşi în cele mai diverse culturi, si 
pe care el le combină în structuri mereu diver- 
sificate. Se poate pune deci întrebarea care este 
raţiunea alegerii şi care sînt legile combinărilor. 

În ceea ce privește problema specifică a rela- 
tiei avunculare, este indicat să ne adresăm lui 
Radcliffe-Brown ; celebrul său articol cu pri- 
vire la unchiul matern în Africa de sud? este 
prima încercare de a atinge si a analiza modali- 
tátile a ceea ce am putea numi „principiul ge- 
neral al calificării atitudinilor“. Este de ajuns 
să amintim aici succint tezele fundamentale ale 
acestui studiu, devenit astăzi clasic. 

După Radcliffe-Brown, termenul de avuncu- 
lat se aplică la două sisteme de atitudini anti- 
tetice : într-unul din cazuri, unchiul matern re- 
prezintă autoritatea familială ; el este temut, 
ascultat și posedă drepturi asupra nepotului 
sau; în celălalt caz, nepotul este acela care 
exercită fata de unchiul său privilegii de fami- 
liaritate şi îl poate trata mai mult sau mai 
puţin ca victimă. În al doilea rînd, între atitu- 
dinea faţă de unchiul matern și atitudinea în 
raport cu tatăl există o corelaţie. În ambele 
cazuri găsim aceleași două sisteme de atitudini, 
însă inversate : în grupurile în care relaţia din- 
tre tată şi fiu este familiară, cea dintre unchiul 


1 Roman Jakobson, Kindersprache, Aphasie 
und allgemeine Lautgesetze, Uppsala, 1941. 

? A. R. Radcliffe-Brown, The Mother's Bro- 
ther in South Africa, „South African Journal of Sci- 
ence", vol. 21 (1924). 

matern si nepot este riguroasă, iar acolo unde 
tatăl apare ca depozitarul auster al autorității 
familiale, unchiul este cel tratat liberal. Cele 
două grupuri de atitudini formează deci, cum 
ar spune fonologul, două cupluri de opoziții. 
Radcliffe-Brown încheia propunind o interpre- 
tare a fenomenului : filiatia este cea care, in 
ultimă analiză, determină sensul acestor opo- 
zitii. În regimul patriliniar, unde tatăl şi rudele 
tatălui reprezintă autoritatea tradițională, un- 
chiul matern este considerat ca o „mamă mas- 
culină“, fiind tratat in general in același fel si 
uneori avînd acelaşi nume ca mama. În regimul 
matriliniar, situaţia este inversată : acolo un- 
chiul matern incarnează autoritatea, iar rela- 
iile de tandrete si de familiaritate se fixează 
asupra tatălui si descendentilor săi. 

Ar fi greu să exagerám importanţa acestei 
contribuții a lui Radcliffe-Brown. După ne- 
crutátoarea critică a metafizicii evoluționiste, 
atit de magistral condusă de Lowie, avem aici 
un efort de sinteză, reluat pe o bază pozitivă. 
A spune că acest efort nu şi-a atins dintr-o data 
scopul nu înseamnă, desigur, a atenua omagiul 
ce i se cuvine marelui sociolog englez. Să re- 
cunoaştem deci că articolul lui Radcliffe-Brown 
lasă şi el deschise probleme redutabile : în pri- 
mul rînd, avunculatul nu este prezent în toate 
sistemele matriliniare si patriliniare, dar poate 
fi găsit uneori în sisteme care nu sint nici unul, 
nici celălalt i. Apoi relația avunculará nu este 
o relaţie cu doi, ci cu patru termeni : ea presu- 
pune un frate, o soră, un cumnat şi un nepot. 
O interpretare ca aceea a lui Radcliffe-Brown 
izolează în mod arbitrar anumite elemente ale 
unei structuri globale şi care trebuie tratată ca 


1 Astfel. indigenii mundugomor dip Noua Guinee, 
unde relația dintre unchiul matern si nepot este per- 
manent familiară, pe cînd filiatia este alternativ patri- 
liniară si matriliniară (cf. Margaret Mead, Sec 
and Temperament in Three Primitive Societies, New 
York, 1935, p. 176—185). 

atare. Citeva exemple simple vor pune în evi- 
denta această dublă dificultate. 

Organizarea socială a indigenilor din insulele 
Trobriand, în Melanezia, se caracterizează prin 
filiatia matriliniară, relaţii libere si familiare 
între tată şi fiu si un antagonism accentuat în- 
tre unchiul matern şi nepoti. Dimpotrivă, la 
cerchezii din Caucaz, care sînt patriliniari, gă- 
sim ostilitate între tată şi fiu, pe cînd unchiul 
matern isi ajutá'nepotul, iar cînd acesta se că- 
sátoreste îi dăruiește un cal ?. Pînă aici ne aflăm 
în limitele schemei lui Radcliffe-Brown. Dar 
să examinăm alte relaţii familiale în cauză: 
Malinowski a arătat că în insulele Trobriand 
soțul şi soţia trăiesc într-o atmosferă de tandră 
intimitate si că relaţiile dintre ei prezintă un 
caracter de reciprocitate. Dimpotrivă, relaţiile 
dintre frate si soră sint dominate de un tabu de 
o extremă rigoare. Care este situația in Cau- 
caz ? Relaţia dintre frate şi soră este o relaţie 
tandră in aşa măsură, încât la cerchezii pschav 
o fată unică „adoptă“ un frate care va juca 
fata de ea rolul obișnuit al fratelui, de cast to- 
varás de pat 3. Între soţi însă, situaţia este cu 
totul diferită: un cerchez nu îndrăznește să 
apară în public cu soţia sa şi n-o vizitează de- 
cît pe ascuns. După Malinowski, nu există in- 
sultă mai gravă la indigenii Trobriand decît a 
spune unui bărbat că seamănă cu sora lui; 
Caucazul, prin interdicţia de a cere unui băr- 
bat informaţii despre sănătatea soţiei sale, oferă 
un echivalent al acestei prohibitii. 

Nu este, așadar, suficient atunci cînd se exa- 
minează societăţi de tipul „cerchez“ sau de tipul 
„Trobriand“ de a studia corelatia atitudinilor : 
tatü/fiu si unchi/fiu al surorii. Aceastá corela- 


1 B. Malinowski, The Sexual Life of Savages 
in North-Western Melanesia, 2 vol, Londra, 1929. 

? Dubois de Monpereux (1839), citat dupa 
M. Kovalevski, La famille matriarcale au Cau- 
case, ,,L'anthropologie", vol. 4 (1893). 

3 Ibid. 

tie nu este decît un aspect dintr-un sistem 
global în care sînt prezente şi legate organic 
patru tipuri de relaţii, și anume frate/soră, sot/ 
soție, tată/fiu, unchi matern/fiu al suroii. 
Cele două grupuri care ne-au servit drept exem- 
plu reprezintă, atît unul, cît şi celălalt, aplicaţii 
ale unei legi care poate fi formulată în modul 
următor : în cele două grupuri, relația dintre 
unchiul matern si nepot este fata de relaţia 
dintre frate si soră aga cum este relația dintre 
tată si fiu fata de relația dintre sot și soţie. De 
aceea, atunci cînd un cuplu de relații este cu- 
noscut, e întotdeauna posibil de a-l deduce pe 
celălalt. 

Să examinăm acum alte cazuri. La indigenii 
tonga din Polinezia, filiatia este patriliniară, ca 
și la cerchezi. Relaţiile dintre sot si soţie par a 
fi publice şi armonioase: certurile domestice 
sînt rare şi, chiar dacă femeia are adeseori un 
statut superior aceluia al soţului său, ea „nu are 
nici cea mai mică intenţie de rebeliune fata de 
e]... şi se supune de bunăvoie autorităţii lui în 
toate problemele domestice“. Tot astfel, cea mai 
mare libertate domnește între unchiul matern şi 
nepot : acesta din urmă este fahu, deasupra 
legii, față de unchiul sáu, cu care îi sint per- 
mise toate familiaritátile. Acestor raporturi li- 
bere li se opun acelea dintre un fiu şi tatăl său. 
Acesta este tapu si îi este interzis fiului să-i 
pipăie capul sau părul, să-l atingă în timp ce 
mănîncă, să doarmă în patul sau pe perna lui, 
să împartă cu el băutura sau hrana, să se joace 
cu obiectele care îi aparţin. Cea mai »uternică 
însă dintre toate tapu (interdicții) este totuşi 
aceea care prevalează între frate si soră, cărora 
nu le este permis nici măcar să se aile sub 
acelasi acoperis !. ^ 

Indigenii din jurul lacului Kutubu din Noua 
Guinee, desi sînt si ei patriliniari si patrilocali, 


1 E. W. Gifford, Tonga Society, „B.P. Bishop 
Museum Bulletin", Honoiulu, nr. 61, 1929, p. 16—22. 

oleră exemplul unei structuri inverse faţă de 
cea precedentă : „N-am văzut niciodată o aso- 
ciere atit de intimă între tată şi fiu“, scrie des- 
pre ei F. E. Williams. Relaţiile dintre soţ si 
soție sînt caracterizate printr-un statut foarte 
coborit acordat sexului feminin, și anume prin 
„separaţia categorică dintre centrele de interes 
masculin şi feminin“. Femeile, spune Williams, 
„trebuie să muncească din greu pentru stăpi- 
nul lor... Uneori ele protestează şi capătă o chel- 
făncală“. Împotriva soţului, femeia beneficiază” 
întotdeauna de protecţia fratelui sáu si la el 
își caută refugiu. În ceea ce priveşte raportu- 
rile dintre nepot si unchiul matern, „ele sînt 
cel mai bine exprimate prin termenul de «res- 
pect»... cu o nuanţă de teamă“, căci unchiul 
matern are puterea (ca la indigenii kipsigi din 
Africa) să-și blesteme nepotul şi să-l lovească 
cu o boală grea. 

Această din urmă structură, preluată de la 
o societate patriliniară, este totuşi de același 
tip cu cea a indigenilor siuai din Bougainville, 
care au filiatia matriliniară. Între frate si soră 
există „raporturi amicale si generozitate reci- 
procă“. Între tată si fiu „nimic nu indică un 
raport de ostilitate, de autoritate rigidă sau de 
respect temător“. Relaţiile nepotului cu unchiul 
său matern se situează însă „între disciplina 
rigidă si o interdependentá recunoscută cu plă- 
cere“. Totuşi ,informatorii spun cá toti băieţii 
încearcă un fel de spaimă faţă de unchiui lor 
matern si că îl ascultă mai mult decît pe tatăl 
lor“. Între sot şi soţie nu pare deloc să dom- 
nească buna înţelegere : „Puţine soţii tinere sînt 
credincioase... Tinerii soţi sint întotdeauna bă- 


1F. E. Williams, Natives of Lake Kutubu, 
Papua, „Oceania“, vol. 11, 1940—1941, si 12, 1941— 1942, 
p. 265—280 din vol. 11; Group Sentiment and Primi- 
tive Justice, ,, American Anthropologist", vol. 43, nr. 4, 
partea I, 1941. 

nuitori, înclinați spre accese de gelozie... Căsă- 
toria implică tot felul de adaptări dificile“ 1. 

Un tablou identic, dar mai accentuat găsim 
la indigenii dobu, matriliniari si vecini ai celor 
din Trobriand, matriliniari și ei, cu o structură 
foarte diferită. La dobu căsniciile sînt instabile, 
se practică asiduu adulterul, iar bărbatul si fe- 
meia se tem întotdeauna să nu piară prin vrăji- 
toria celuilalt. Într-adevăr, observaţia lui For- 
tune „că este o gravă insultă de a face aluzie 
la puterile vrájitoresti ale unei femei, în aşa fel 
încât bărbatul ei să poată auzi“, pare a fi o per- 
mutare a prohibitiilor trobriandeze şi caucaziene 
citate mai sus. 

La indigenii dobu, fratele mamei este consi- 
derat cel mai sever dintre toate rudeie. ,,E] isi 
bate nepoţii multă vreme încă după ce părinții 
lor au încetat să-i bată“ si este oprit a i se pro- 
nunta numele. Fără îndoială, relația tandrá 
există cu „buricul“, soţul surorii mamei, adică 
o dublură a tatălui, mai curînd decit cu tatăl 
însuşi. Cu toate acestea, tatăl este considerat 
„mai puţin sever“ decit unchiul și, în contra- 
dictie cu legea de transmisie ereditară, el caută 
întotdeauna să-şi favorizeze fiul pe seama ne- 
potului său uterin. 

În sfirsit, legătura dintre frate şi soră este 
„cea mai puternică dintre toate legăturile so- 
ciale“ 2. 

Ce concluzii se pot trage din aceste exemple ? 
Corelaţia dintre formele avunculatului si tipu- 
rile de filiatie nu epuizează probiema. Cu ace- 
lași tip de filiatie, patriliniar sau matriliniar, 
pot coexista forme diferite de avunculat. Gá- 
sim insá intotdeauna aceeasi relatie fundamen- 
tală între cele patru cupluri de opozitii nece- 
sare elaborării sistemului. Acest lucru reiese 


1i Douglas L. Oliver, A Solomon Island So- 
ciety: Kinship and Leadership among the Siuai of 
Bougainville, Cambridge, Mass., 1955, "passim. 

? Reo F. Fortune, The Sorcerers of Dobu, New 
York, 1932, p. 8, 10, 45, 62—64 etc. 

mai clar din schemele de mai jos care ilustrează 
exemplele noastre şi unde semnul + reprezintă 
relaţiile libere şi familiare, iar semnul — rela- 
tiile marcate prin ostilitate, antagonism sau re- 
zervă (fig. 1). Această simplificare nu este însă 
pe de-a-ntregul legitimă, dar poate fi utilizată 
în mod provizoriu. Vom proceda în cele ce vor 
urma la unele distincţii indispensabile. 

Astfel sugerată, legea sincronicá a corelatiei 
poate fi verificatá diacronic. Dacá rezumám 
evolutia relatiilor familiale in evul mediu asa 
cum reiese ea din expunerea lui Howard, se 
obtine cu aproximatie schema urmátoare: pu- 
terea fratelui asupra sorei scade, aceea a viito- 
rului sot creşte. Simultan, legătura dintre tată 
si fiu slăbeşte, aceea dintre unchiul matern si 
nepot se întăreşte 1. 

Această evoluţie pare să fie confirmată de 
documentele adunate de către L. Gautier, căci 
în textele „conservatoare“ (Raoul de Cambrai, 
Geste des Loherains etc.) relația posibilă se sta- 
bileşte mai curind între tată si fiu si nu se 
deplasează decit progresiv spre unchiul matern 
şi nepot ?. 


* * 


Vedem, prin urmare?, cá avunculatul, pen- 
tru a fi inteles, trebuie sá fie tratat ca o rela- 


1 G. C. Howard, A History of Matrimonial In- 
stitutions, 3 vol., Chicago, 1904. 

2 Léon Gautier, La Chevalerie, Paris, 1890 
Asupra aceluiasi subiect mai poate fi consultat cu fo- 
los: F. B. Gummere, The Sister's Son, în: An En- 
glish Miscellany Presented to Dr. Furnivall, Londra, 
1901; W. O. Farnsworth, Uncle and Nephew in 
the Old French Chanson de Geste, New York, Colum- 
bia University Press, 1913. 

3 Paragrafele precedente au fost scrise in 1957 şi 
substituite textului iniţial ca răspuns la observația ju- 
dicioasă a colegului meu Luc de Heusch de la Uni- 
versitatea liberă din Bruxelles că unul dintre exem- 
plele mele era materialmente inexact, observatie pen- 
tru care îi aduc aici multumirile mele. 

tie interioară a unui sistem şi cá sistemul însuși 
este cel care trebuie să fie considerat în an- 
samblul său pentru a-i observa structura. 
Această structură se sprijină ea însăși pe patru 
termeni (frate, soră, tată, fiu), uniti între ei 
prin două cupluri de opoziții corelative si in asa 
fel încit în fiecare dintre cele două generaţii in 
cauză există întotdeauna o relație pozitivă si 
o rclutie negativă. Ce este acum aceasta struc- 
tură si care poate fi rațiunea ei ? Răspunsul este 
60 


următorul : această structură este structura de 
înrudire cea mai simplă care se poate concepa 
și care poate exista. Ea este, propriu-zis, ele- 
mentul de înrudire. 

În sprijinul acestei afirmaţii putem valorifica 
un argument de ordin logic : pentru ca o struc- 
tură de înrudire să existe, trebuie ca în ea să 
fie prezente cele trei tipuri de relaţii familiale 
întotdeauna date în societatea omenească, adică 
o relaţie de consangvinitate, o relaţie de alianţă, 
o relaţie de filiatie ; cu alte cuvinte, o relaţie 
de la văr la vară, o relaţie de la sot la soţie, o 
relaţie de la părinte la copil. Ne dăm uşor seama 
că Structura considerată aici este cea care per- 
mite satisfacerea acestei triple exigente după 
principiul celei mai mari economii. Considerati- 
ile precedente au însă un caracter abstract, iar 
pentru demonstraţia noastră se poate invoca o 
dovadă mai directă. 

Caracterul primitiv şi ireductibil al elementu- 
lui de înrudire aşa cum l-am definit rezultă în- 
tr-adevăr, în mod direct, din existenţa univer- 
sală a prohibitiei incestului. Aceasta echivalează 
cu afirmaţia că în societatea umană un bărbai 
nu poate obţine o femeie decît de la un alt băr- 
bat, care i-o cedează sub formă de fiică sau de 
soră. Nu este, așadar, necesar de a explica cum 
isi face apariţia unchiul matern în structura de 
înrudire : el nu apare în ea, ci este dat imediat, 
este condiţia acestei structuri. Eroarea sociolo- 
giei tradiţionale, ca si a lingvisticii tradiţionale, 
este de a fi studiat termenii, iar nu relațiile 
dintre termeni. 

Înainte de a merge mai departe vom elimina 
rapid cîteva obiecţii care s-ar putea naşte. În 
primul rînd, dacă relaţia „cumnaţilor“ formează 
axa inevitabilă în jurul căreia se construieşte 
structura de înrudire, de ce ar interveni în 
structura elementară copilul născut din căsăto- 
rie ? Este de la sine înţeles că acest copil re- 
prezentat poate fi un copil născut și tot așa de 
bine unul pe cale de a se naşte. Acestea fiind 

spuse, copilul este indispensabil pentru a atesta 
caracterul dinamic și teleologic al demersului 
initial, care întemeiază înrudirea pe si prin 
alianţă. Înrudirea nu este un fenomen static; 
ea nu există decit spre a se perpetua. Nu ne 
referim aici la dorinţa de a perpetua rasa, ci la 
faptul că, în cele mai multe sisteme de înru- 
dire, dezechilibrul iniţial care se produce într-o 
generaţie dată între cel care cedează o femeie 
Si cel care o primește nu se poate stabiliza decît 
prin contraprestatiile care au loc în generațiile 
ulterioare. Chiar structura de înrudire cea mai 
elementară există simultan în ordinea sincro- 
nică si în ordinea diacroniei. 

În al doilea rînd, nu s-ar putea oare concepe 
o structură simetrică ' la fel de simplă, dar în 
care sexele ar fi inversate, adică o structură 
care ar pune în cauză o soră, pe fratele ei, pe 
soţia acestuia si pe fiica născută din unirea lor ? 
Fără îndoială că da, însă această posibilitate teo- 
retică poate fi eliminată imediat pe bază expe- 
rimentală : în societatea umană, bărbaţii sînt 
cei care schimbă femeile şi nu invers. Rămine 
de cercetat dacă unele culturi n-au avut cumva 
tendința de a realiza un fel de imagine fictivă a 
acestei structuri simetrice. Astfel de cazuri nu 
ar putea fi decit rare. 

Ajungem astfel la o obiectie mai gravă. S-ar 
putea ca, într-adevăr, să nu fi reușit decît să 
inversăm problema. Sociologia tradiţională s-a 
înverşunat să explice originea avunculatului, iar 
noi ne-am debarasat de această cercetare, tra- 
tind pe fratele mamei nu ca pe un element ex- 
trinsec, ci ca pe un dat imediat al structurii 
familiale celei mai simple. Cum se face atunci 
că n-am întîlnit avunculatul întotdeauna şi pre- 
tutindeni ? Căci, dacă avunculatul prezintă o 
distribuţie foarte frecventă, el nu este totuşi 
universal. Ar fi fost zadarnică evitarea explică- 
rii cazurilor unde el este prezent, pentru a eșua 
abia în fata absenței lui. 

Constatăm mai întîi că sistemul de înrudire 
nu are aceeaşi importanță în toate culturile. 
Unora el le furnizează principiul activ care re- 
glementează toate relaţiile sociale sau cele mai 
multe dintre ele. În alte grupuri, cum este so- 
cietatea noastră, această funcţie este absentă 
sau foarte redusă ; în altele, cum sînt societă- 
tile indienilor de la Sesuri, ea nu este decit par- 
tial îndeplinită. Sistemul de înrudire este un 
limbaj ; el nu este un limbaj universal şi îi pot 
fi preferate alte mijloace de exprimare şi de 
acţiune. Din punctul de vedere al sociologului, 
aceasta înseamnă că în prezenţa unei culturi de- 
terminate se pune întotdeauna o întrebare pre- 
liminară : este oare sistematic sistemul ? O ase- 
menea întrebare, absurdă la prima vedere, n-ar 
fi în realitate absurdă decât în ceea ce privește 
limba ; căci limba este sistemul de semnificaţie 
prin excelenţă ; ea nu poate să nu semnilice, 
si întreaga ei rațiune de a fi stă în semnificație. 
Dimpotrivă, chestiunea trebuie examinată cu o 
rigoare crescindá pe măsură ce ne îndepărtăm 
de limbă pentru a considera alte sisteme, care 
pretind şi ele a fi semnificative, dar a căror 
valoare de semnificare rámine parţială, frag- 
mentară sau subiectivă, ca, de exemplu, orga- 
nizarea socială, arta etc. 

Mai mult, am interpretat avunculatul ca o 
trăsătură caracteristică a structurii elementare. 
Această structură elementară, care rezultă din 
relaţii definite între patru termeni, este, după 
părerea noastră, adevăratul atom de înrudire 1. 
E] nu are o existență care să poată fi concepută 
sau dată dincoace de exigenţele fundamentale 
ale structurii sale și, pe de altă parte, el este 
unicul material de construcţie al sistemelor mai 
complexe. Căci există sisteme mai complexe ; 
sau, pentru a ne exprima mai precis, orice sis- 


1 E de prisos să subliniem că atomismul pe care l-am 
criticat la Rivers este cel al filozofiei clasice, iar nu 
concepţia structurală a atomului, aşa cum o găsim 
în fizica modernă. 

tem de înrudire este elaborat pornind de la a- 
ceastă structură elementară, care se repetă sau 
se dezvoltă prin integrarea de noi elemente. Tre- 
buie, prin urmare, să luăm în considerație două 
ipoteze : aceea în care sistemul de înrudire con- 
siderat purcede prin simpla juxtapunere de 
structuri elementare și în care, în consecinţă, 
relaţia avunculară rămîne mereu aparentă si 
aceea în care unitatea constructivă a sistemului 
este de un grad mai complex. În acest din 
urmă caz, relaţia avunculară, desi prezentă, va 
putea fi înglobată într-un context diferențiat. 
Se poate concepe, de exemplu, un sistem care ia 
ca punct de plecare structura elementară, adău- 
gînd însă la dreapta unchiului matern pe soţia 
acestuia, iar la stinga tatălui mai intii pe sora 
tatălui, apoi pe soţul acesteia. S-ar putea ușor 
demonstra că o dezvoltare de acest ordin atrage 
după sine în generaţia următoare o dedublare 
paralelă : la copil trebuie in acest caz făcută 
distincţia dintre fiu si fiică, fiecare fiind unit 
printr-o relație simetrică şi inversă cu termenii 
care ocupă în structură celelalte poziţii perife- 
rice (poziţia preponderentă a surorii tatălui în 
Polinezia, nhlampsa sud-africană, şi moştenirea 
soţiei fratelui mamei). Într-o structură de acest 
ordin, relația avunculară continuă să fie ma- 
nifestă, dar ea nu mai este predominantă. Ea 
se poate estompa sau confunda cu altele, în 
structuri de o complexitate si mai mare. Dar, 
tocmai fiindcă ţine de structura elementară, re- 
latia avunculară reapare cu claritate si tinde să 
se exacerbeze ori de cîte ori sistemul considerat 
prezintă un aspect critic : fie pentru că este în 
transformare rapidă (coasta de nord-vest a Pa- 
cificului), fie pentru că se află la punctul de 
contact şi de conflict între culturi profund dife- 
rite (insulele Fiji, India de sud), fie, în sfîrşit, 
pentru că este pe cale de a suferi o criză fatală 
(evul mediu european). 7 

[n sfirsit, trebuie adáugat cá simbolurile, po- 
zitiv si negativ, pe care le-am folosit in sche- 

mele precedente reprezintă o simplificare exce- 
sivă, acceptabilă numai ca o fază a demonstra- 
tiei. În realitate, sistemul atitudinilor elemen- 
tare cuprinde cel putin patru termeni : o atitu- 
dine de afecţiune, de tandrete si de spontanei- 
tate ; o atitudine care rezultă din schimbul re- 
ciproc de prestații si de contraprestatii ; si, pe 
deasupra acestor relaţii bilaterale, mai cuprinde 
două relaţii unilaterale : una corespunzînd ati- 
tudinii creditorului, cealaltă aceleia a debitoru- 
lui. Altfel spus : mutualitatea (—) ; reciprocita- 
tea (+); dreptul (+); obligaţia (—); aceste 
patru atitudini fundamentale pot fi reprezentate 
în raporturile lor reciproce în modul următor : 


e cra 
+ + — 
Fig. 2. 


În multe sisteme, relaţia dintre doi indivizi 
se exprimă adeseori nu printr-o singură atitu- 
dine, ci prin mai multe, formînd, ca să spunem 
aşa, un pachet (astfel, în insulele Trobriand gă- 
sim între sot si soție mutualitate plus recipro- 
citate). Aceasta constituie un motiv suplimen- 
tar pentru care structura fundamentală poate fi 
greu de desprins. 


* * 


Am incercat sá arátám tot ceea ce analiza 
precedentá datoreazá maestrilor contemporani 
ai sociologiei societátilor primitive. Trebuie to- 
tusi sá subliniem cá in punctul cel mai funda- 

mental ea se îndepărtează de la învăţătura lor. 
Vom cita ca exemplu pe Radcliffe-Brown : 


„Unitatea de structură pe care este construită 
o înrudire este grupul pe care eu îl numesc o 
«familie elementară» si care constă dintr-un 
bărbat si soţia lui si copilul ori copiii lor... Exis- 
tenta familiei elementare creează trei feluri spe- 
ciale de relaţii sociale : aceea dintre părinte și 
copil, dintre copiii acelorași părinţi si dintre 
sot și soţie ca părinți ai aceluiași copil sau co- 
pii... Cele trei feluri de relaţii care există înăun- 
trul familiei elementare constituie ceea ce eu 
numesc primul grad. Relaţii de gradul al doilea 
sînt acelea care depind de legătura dintre două 
familii elementare prin intermediul unui mem- 
bru comun, cum ar fi tatăl tatălui, fratele ma- 
mei, sora soției si asa mai departe. De gradul al 
treilea sînt acelea ca fiul fratelui tatălui sau 
soția fratelui mamei. Putem urmări astfel, dacă 
dispunem de informatii genealogice, sisteme de 
relaţii de al patrulea, al cincilea sau al n-lea 
grad“ 1. 


Ideea exprimată în acest pasaj, după care fa- 
milia biologică constituie pentru orice societate 
punctul de plecare în vederea elaborării siste- 
mului său de înrudire, nu este, desigur, speci- 
fică savantului englez ; nu există o altă idee în 
jurul căreia s-ar putea realiza o mai mare una- 
nimitate. Și nu există, după părerea noastră, o 
altă idee mai periculoasă. Fără îndoială, familia 
biologică este prezentă și se prelungeşte în so- 
cietatea umană. Ceea ce conferă însă inrudirii 
caracterul ei de fapt social nu constă în ceea ce 
trebuie ea să păstreze de la natură, ci în de- 
mersul esenţial prin care ea se separă de 
aceasta. Un sistem de înrudire nü constă în le- 
găturile obiective de filiatie sau de consangvi- 
nitate dintre indivizi ; el nu există decît in con- 


1 A, R, Radcliffe-Brown, op. cit., p. 2, 

ştiinţa oamenilor, fiind un sistem arbitrar de re- 
prezentări şi nu dezvoltarea spontană a unei si- 
tuatii de fapt. Ceea ce nu înseamnă, desigur, ca 
această situaţie de fapt să fie automat contrazisă 
sau chiar pur și simplu ignorată. Radcliffe- 
Brown a arătat în studii astăzi clasice că piná 
şi sistemele cu cea mai rigidă si mai artificială 
aparenţă, cum sint sistemele australiene cu clase 
matrimoniale, tin seama cu grijă de înrudirea 
biologică. Dar o observaţie atit de indiscutabilă 
ca a sa lasă intact faptul, după noi decisiv, că 
în societatea umană înrudirea nu se stabileşte 
Si nu se perpetueazá decit de si prin modalităţi 
determinate de aliantá. Cu alte cuvinte, relatiile 
tratate de Radcliffe-Brown ca „relaţii de pri- 
mul grad“ sint funcţie si depind de acelea pe 
care el le consideră secundare și derivate. Ca- 
racterul primordial al înrudirii umane este de 
a cere, ca o condiţie de existenţă, punerea în re- 
latie a ceea ce Radcliffe-Brown numeşte ,,fa- 
milii elementare“. Deci ceea ce este într-adevăr 
„elementar“ nu sînt familiile, termeni izolaţi, ci 
relația dintre aceşti termeni. Nici o altă inter- 
pretare nu poate explica universalitatea prohi- 
bitiei incestului, al cárei corolar este relaţia 
avunculará sub aspectul ei cel mai general, cind 
manifest si cind ascuns. 

Ca sisteme de simboluri, sistemele de înru- 
dire ofera antropologului un teren privilegiat 
pe care eforturile sale pot întilni aproape (insis- 
tám asupra cuvîntului ,aproape") pe acelea aie 
ştiinţei sociale celei mai dezvoltate, adică ling- 
vistica. Dar condiţia acestei intilniri, de la care 
se poate spera o mai bună cunoaştere a omului, 
este de a nu se pierde niciodată din vedere că 
în cazul studiului sociologic, ca şi în al celui 
lingvistic, ne aflăm în plin simbolism. Or, dacă 
este justificat si, într-un anumit sens, inevita- 
bil de a se recurge la interpretarea naturalistă 
pentru a încerca să înţelegem emergenta gindi- 
rii simbolice, după ce aceasta a fost dată, ex- 
plicatia trebuie să-și schimbe natura tot atit de 

radical pe cit diferă fenomenul nou apărut de 
acelea care l-au precedat si pregătit. Din acest 
moment, orice concesie fácutá naturalismului ar 
risca să compromită progresele imense deja rea- 
lizate în domeniul lingvisticii si care încep să 
se contureze şi în sociologia familială şi s-o îm- 
pingă pe aceasta din urmă spre un empirism 
lipsit de inspiraţie si de fecunditate. 


CAPITOLUL III 


LIMBAJ ȘI SOCIETATE ! 


Într-o carte a cărei importanţă din punctul de 
vedere al științelor sociale nu trebuie subesti- 
mată, Wiener? își pune problema extinderii la 
acestea din urmă a metodelor matematice de 
predictie, care au făcut posibilă construirea ma- 
rilor mașini electronice de calcul. Răspunsul 
său e, in cele din urmă, negativ şi este justi- 
ficat de el prin două motive. 

În primul rînd, el consideră că natura însăşi 
a ştiinţelor sociale implică repercutarea dezvol- 
tării lor asupra obiectului de investigație. In- 
terdependenta dintre observator şi obiectul ob- 
servat este o noţiune familiară teoriei stiinti- 
fice contemporane. Într-un sens, ea ilustrează o 
situație universală, putind fi totuşi considerată 
ca neglijabilă în domeniile în care au pătruns 
cercetările mavematice cele mai înaintate. Ast- 
fel, astrofizica are un obiect prea vast pentru ca 
influența observatorului să se poată exercita 


1 Adaptat după originalul englez: Language and The 
Analysis of Social Laws, „American Anthropologist“, 
vol. 53, nr. 2, aprilie-iunie 1951, p. 155—163. 

> N. Wiener, Cybernetics, or Control and Com- 
munication in the Animal and the Machine, Paris- 
Cambridge-New York, 1948 (vezi si N. Wiener, Ci- 
bernetica sau știința comenzii si comunicării la ființe 
și mașini, Bucureşti, Editura ştiinţifică, 1966. — Nota 
trad.). 

asupra lui. În ceea ce priveşte fizica atomică, 
obiectele pe care le studiază sînt, desigur, 
foarte mici, dar, cum ele sint in acelagi timp 
foarte numeroase, noi nu putem sesiza decit va- 
lori statistice sau medii, unde influenţa obser- 
vatorului este anulată în alt chip. În ştiinţele 
sociale, dimpotrivă, această influenţă rámine 
sensibilă, deoarece modificările pe care le deter- 
mină sint de aceeași ordine de mărime ca feno- 
menele studiate. 

În al doilea rînd, Wiener observă că fenome- 
nele care fac obiectul cercetărilor sociologice si 
antropologice se definesc în funcţie de propriile 
noastre interese : ele se referă la viaţa, la edu- 
catia, la cariera şi la mintea unor indivizi ase- 
menea nouă. În consecinţă, seriile statistice de 
care dispunem pentru studierea unui fenomen 
oarecare rămîn întotdeauna prea scurte pentru 
a servi ca bază unei inductii legitime. Wiener 
conchide cá analiza matematică, aplicată stiin- 
telor sociale, nu poate furniza decit rezultate 
puțin interesante pentru specialist, comparabile 
acelora pe care le-ar aduce analiza statistică a 
unui gaz unei fiinţe care ar fi cam de ordinul 
de mărime al unei molecule. 

Aceste obiecţii sînt de necombătut dacă le ra- 
portám la cercetările la care se referá Wiener, 
adicá la monografiile si la lucrárile de antro- 
pologie aplicată. În aceste cazuri este intot- 
deauna vorba de conduite individuale, studiate 
de un observator care este el însuşi un individ, 
sau de studiul unei culturi, al unui „caracter 
national“, al unui gen de viata de către un ob- 
servator incapabil de a se elibera complet de 
propria sa cultură sau de cultura de la care 
împrumută metodele si ipotezele sale de lucru, 
care ţin, la rîndul lor, de un tip de cultură de- 
terminat. 

Totuşi, cel puţin într-unul din domeniile ști- 
intelor sociale, obiecțiile lui Wiener pierd mult 
din ponderea lor. În lingvistică, şi cu deosebire 
în lingvistica structurală — privită mai ales din 

punctul de vedere al fonologiei —, par să fie 
întrunite condiţiile pe care el le pune pentru un 
studiu matematic. Limbajul este un fenomen 
social. Dintre fenomenele sociale, el este acela 
care evidenţiază cel mai clar cele două carac- 
tere fundamentale care oferă posibilitatea unui 
studiu ştiinţific. Mai întîi, aproape toate condui- 
tele lingvistice se situează la nivelul gindirii in- 
conștiente. Cînd vorbim, nu avem conștiința le- 
gilor sintactice şi morfologice ale limbii. În plus, 
nu cunoaştem în mod conştient fonemele pe 
care le folosim pentru a diferenţia sensul cu- 
vintelor noastre ; sîntem si mai puţin  consti- 
enti, presupunind cá am putea fi uneori, de opo- 
zitiile fonologice care permit descompunerea fie- 
cărui fonem în elemente diferenţiale. În sfir- 
şit, lipsa unei perceperi intuitive persistă chiar 
atunci cînd formulăm regulile gramaticale sau 
fonologice ale limbii noastre. Această formu- 
lare apare exclusiv pe planul gîndirii științifice, 
în timp ce limba trăieşte şi se dezvoltă ca o ela- 
borare colectivă. Nici chiar savantul nu reuşeşte 
să contopească complet cunoștințele sale teore- 
lice si experiența sa de subiect vorbitor. Felul 
său de a vorbi se modifică foarte puţin sub 
efectul interpretărilor pe care el le poate da des- 
pre ele si care tin de un alt nivel. Se poate deci 
afirma cá in lingvisticá influenta observatorului 
asupra obiectului de observaţie este neglijabilă : 
nu ajunge ca observatorul să devină constient 
de fenomen pentru ca acesta să fie modificat. 

Limbajul a apărut foarte de timpuriu în dez- 
voltarea omenirii. Dar, chiar tinind cont de 
necesitatea unor documente scrise pentru a in- 
treprinde un studiu stiintific, va trebui sá recu- 
noaştem că scrierea datează de multă vreme si 
că ea furnizează serii suficient de lungi pentru 
a face posibilă analiza mateinatică. Seriile dis- 
ponibile în lingvistica indo-europeană, semitică 
si chino-tibetaná sint de ordinul a 4 sau 5 000 
de ani. lar cînd dimensiunea istorică lipseşte, 

la limbile zise „primitive“, lucrul se poate ade- 
sea remedia prin compararea unor forme multi- 
ple şi contemporane, datorită cărora o di- 
mensiune spaţială, dacă se poate spune așa, 
înlocuieşte în mod util pe aceea care lipseşte. 

Limbajul este, așadar, un fenomen social, 
care constituie un obiect independent de obser- 
vator şi pentru care dispunem de lungi serii 
statistice, ceea ce reprezintă un dublu motiv 
pentru a-l considera apt de a satisface exigen- 
tele matematicianului, aşa cum au fost ele for- 
mulate de Wiener. 

Numeroase probleme lingvistice depind de 
maşinile moderne de calcul. Dacă s-ar cunoaște 
structura fonologică a unei limbi oarecare şi 
regulile care guvernează gruparea consoanelor 
si a vocalelor, o maşină ar întocmi cu uşurinţă 
lista combinațiilor de foneme care formează cu- 
vintele de n silabe din vocabular şi ale tuturor 
celorlalte combinaţii compatibile cu structura 
limbii, asa cum va fi fost ea definită in preala- 
bil. O mașină care primeşte ecuaţii ce detcr- 
mină diversele tipuri de structuri cunoscute în 
fonologie, repertoriul sunetelor pe care apara- 
tul fonator al omului le poate emite şi cele mai 
mici praguri diferenţiale dintre aceste sunete, 
determinate în prealabil prin metode psihofizio- 
logice (pe baza unui inventar şi a unei analize 
a fonemelor celor mai apropiate), ar putea fur- 
niza un tablou exhaustiv al structurilor fono- 
logice cu n opoziții (n putind fi oricît de mare). 
S-ar obţine astfel un gen de tablcu periodic al 
structurilor lingvistice, comparabil cu cel al ele- 
mentelor pe care chimia modernă îl datorează 
lui Mendeleev. N-am mai avea atunci decît sa 
reperăm în tablou amplasamentul limbilor deja 
studiate, să fixăm poziţia și relaţiile cu celelalte 
limbi, acelea al căror studiu direct este încă in- 
suficient pentru a ne oferi despre ele o cu- 
noastere teoretică, si chiar să descoperim am- 
plasamentul limbilor dispărute, viitoare sau 
pur si simplu posibile. 

Un ultim exemplu : Jakobson a propus recent 
o ipoteză conform căreia o singură limbă ar 
putea comporta cîteva structuri fonologice dife- 
rite, fiecare intervenind pentru un anumit tip 
de operaţii gramaticale. Trebuie să existe o 
relaţie între toate aceste modalităţi structurale 
ale aceleiași limbi, o „metastructură“ care poata 
fi considerată ca legea grupului constituit de 
structurile modale. Cerind unui calculator să 
analizeze fiecare modalitate, s-ar ajunge fara 
îndoială, prin metode matematice cunoscute, 
să se restituie ,„,metastructura“ limbii, cu toate 
că aceasta din urmă ar trebui să fie adeseori 
prea complexă pentru a o putea degaja cu me- 
tode empirice de investigaţie. 

Problema pusă mai sus poate fi definită, asa- 
dar, precum urmează. Dintre toate fenomenele 
sociale, limbajul pare să fie singurul susceptibil 
astăzi de un studiu într-adevăr științific, care 
să explice modul în care s-a format şi să pre- 
vadă anumite modalităţi ale evoluţiei sale ulte- 
rioare. Aceste rezultate au fost obţinute dato- 
rită fonologiei şi în măsura în care ea a știut să 
ajungă, dincolo de manifestările conștiente şi 
istorice ale limbii, întotdeauna superficiale, la 
realităţi obiective. Acestea constau din sisteme 
de relații, care sînt, la rîndul lor, produsul ac- 
tivitátii inconștiente a spiritului. De aici între- 
barea : o asemenea reductie poate oare fi intre- 
prinsă şi pentru alte tipuri de fenomene sociale ? 
Și, în caz afirmativ, o metodă identică ar duce 
oare la aceleași rezultate ? În sfîrşit — şi dacă 
răspunsul nostru la a doua întrebare ar fi afir- 
mativ — am putea oare admite că diverse forme 
de viaţă socială sînt substanţial de aceeaşi na- 
tură, adică sisteme de conduite dintre care fie- 
care este o proiecţie pe planul gîndirii consti- 
ente si socializate a legilor universale care gu- 


1R. Jakobson, The Phonetic and Grammatical 
Aspect of Language in their Interrelations, in: Actes 
du VIe Congrés international des linguistes, Paris, 1948. 

vernează activitatea inconștientă a spiritului ? 
Este clar că toate aceste chestiuni nu pot fi re- 
zolvate dintr-o dată. Ne vom mulţumi deci să 
indicăm cîteva puncte de reper si să schitám 
principalele direcţii în care s-ar putea angaja 
în mod util cercetarea. 

Vom începe prin a evoca citeva lucrări ale lui 
Kroeber care au pentru dezbaterea noastră o 
importanţă  metodologică certă. In studiul sáu 
asupra evoluţiei stilului costumului feminin, 
Kroeber s-a ocupat de modă, adică de un feno- 
men social intim legat de activitatea inconsti- 
entă a spiritului. Rarcori se întîmplă să ştim 
clar de ce un anumit stil ne place sau de ce se 
demodează. Or, Kroeber a arătat că această evo- 
lutie, arbitrară în aparență, ascultă de niște legi. 
Aceste legi nu sint accesibile observaţiei em- 
pirice si, cu atit mai puţin, unei perceperi intu- 
itive a faptelor de modá. Ele se manifestá numai 
atunci cind se măsoară un anumit număr de re- 
latii intre diversele elemente ale costumului. 
Aceste relatii pot fi exprimate sub formá de 
functii matematice ale cáror valori calculate 
oferá, la un moment dat, o bazá pentru pre- 
viziune 1, 

Moda — aspectul, cum s-ar putea crede, cel 
mai arbitrar si mai contingent al conduitelor 
sociale — este pasibilá deci de un studiu stiin- 
tific. Or, metoda schitatá de Kroeber se asea- 
máná nu numai cu aceea a lingvisticii structu- 
rale : ea va putea fi asimilată in mod util si cu 
unele cercetári din domeniul stiintelor naturale, 
si anume cu acelea ale lui Teissier privitoare la 
creşterea crustaceelor. Acest autor a arătat cá 
se pot formula legi ale cresterii cu conditia de 
a retine dimensiunile relative ale elementelor 
care compun membrele (clestele de exemplu) 
mai curind decit formele lor. Determinarea 


1J. Richardson si A. L. Kroeber, Three 
Centuries of Women's Dress Fashions: A. Quantita- 
tive Analysis,  „Anthropological Records“, Berkeley, 
9, nr. 2, 1940. 

acestor relaţii conduce la obţinerea unor para- 
metri cu ajutorul cărora pot fi formulate legile 
creșterii t. Zoologia științifică nu are deci ca 
obiect descrierea formelor animale, așa cum sint 
ele percepute intuitiv, ci mai ales definirea 
unor relații abstracte, însă constante, în care 
apare aspectul inteligibil al fenomenului studiat. 

Am aplicat o metodă analogă la studiul orga- 
nizării sociale, şi mai ales al regulilor de căsă- 
torie și al sistemelor de înrudire. Am putut ast- 
fel stabili că ansamblul regulilor de căsătorie 
ce pot fi observate în societăţile umane nu tre- 
buie să fie clasificate, așa cum se face în gene- 
ral, în categorii eterogene şi divers intitulate : 
prohibitia incestului, tipuri de căsătorii prele- 
rentiale etc. Ele reprezintă tot atitea modalităţi 
de a asigura circulaţia femeilor în sînul grupu- 
lui social, adică de a înlocui un sistem de relaţii 
consangvine, de origine biologică, printr-un 
sistem sociologic de alianţă. Această ipoteză de 
lucru odată formulată, nu mai rámine decit să 
întreprindem studiul matematic al tuturor tipu- 
rilor de schimb care pot fi concepute între n 
parteneri pentru a deduce din el regulile de că- 
sătorie în vigoare în societăţile existente. S-ar 
putea descoperi concomitent si altele, cores- 
punzind unor societăţi posibile. În sfîrşit, s-ar 
putea înţelege funcţia lor, modul lor de a opera 
și relația dintre diferitele forme. 

Or, ipoteza iniţială a fost confirmată prin 
demonstraţia, obţinută pe cale pur deductivă, 
că toate mecanismele de reciprocitate cunoscute 
de antropologia clasică (adică cele bazate pe or- 
ganizarea dualistă şi pe căsătoria prin schimb 
între parteneri în număr de 2 sau de un mul- 
tiplu al lui 2) constituie cazuri particulare ale 
unei forme de reciprocitate mai generale între 
un număr oarecare de parteneri. Această formă 
generală de reciprocitate a rămas în umbră, 


1 G. Teissier, La description mathématique des 
faits biologiques, „Revue de métaphysique et de mo. 
rale", Paris, ianuarie 1936. 

fiindcă partenerii nu sînt dati unii altora (si 
nu primesc unii de la alti): nu se primește 
nimic de la acela cáruia i se dá ; nu i se dá ace- 
luia de la care se primeste. Fiecare dá unui par- 
lener si primeste de la un altul in cadrul unui 
ciclu de reciprocitate care funcţionează într-un 
singur sens. 

Acest gen de structură, la fel de important ca 
sistemul dualist, fusese uneori observat si de- 
scris. Atenţia fiindu-ne atrasă de concluziile 
analizei teoretice, am adunat şi am compilat do- 
cumentele împrăștiate care arată considerabila 
extensiune a sistemului. În acelaşi timp am 
putut interpreta caracterele comune unui mare 
număr de reguli de căsătorie : astfel, preferința 
pentru verii prin alianţă bilaterală sau pentru 
un tip unilateral cînd pe linie paternă, cind pe 
linie maternă. Uzante ininteligibile pentru et- 
nologi au devenit clare de îndată ce au fost 
reduse la modalităţi diverse ale legilor schimbu- 
lui. La rîndul lor, acestea au putut fi reduse la 
anumite relaţii fundamentale între modul de 
rezidenţă şi modul de filiatie. 

Întreaga demonstraţie ale cărei principale ar- 
ticulatii au fost amintite mai sus a putut fi dusă 
la bun sfirşit cu condiţia de a considera regulile 
de căsătorie şi sistemele de înrudire ca un fel de 
limbaj, adică un ansamblu de operații destinate 
să asigure între indivizi şi grupuri un anumit tip 
de comunicare. Faptul că „mesajul“ este consti- 
tuit aici de către femeile grupului care circulă 
între clanuri, neamuri sau familii (si nu, ca in 
limbajul propriu-zis, de către cuvintele grupului 
care circulă între indivizi) nu alterează cu ni- 
mic identitatea fenomenului considerat în am- 
bele cazuri. 

Este oare posibil să se meargă mai departe ? 
Lărgind noţiunea de comunicare pentru a in- 
clude în ea exogamia si regulile care decurg din 
prohibitia incestului, putem aduce, în schimb, 
unele clarificări în problema care rámine miste- 
rioasă, aceea a originii limbajului. Comparate 

cu limbajul, regulile de căsătorie formează un 
sistem complex de acelaşi tip ca acesta, însă mai 
grosolan, si în care destule trăsături arhaice, 
comune şi unuia și altuia, sînt fără îndoială con- 
servate. Recunoaştem toți că cuvintele sint 
semne, dar, printre noi, poeții rămîn singurii 
care încă nu știu că ele au fost şi valori. În 
schimb, grupul social consideră femeile ca va- 
lori de un tip esenţial, pe cînd nouă ne este 
greu să înţelegem că aceste valori se pot in- 
tegra în sisteme semnificative, calitate pe care 
abia acum începem s-o atribuim sistemelor de 
înrudire. Acest echivoc reiese într-un mod co- 
mic din nişte critici adresate lucrării Structu- 
rile elementare ale înrudirii : „carte antifemi- 
nistă“ au spus unii, fiindcă femeile sînt tratate 
în ea ca obiecte. Am putea fi pe drept cuvint 
surprinși văzind că li se atribuie femeilor rolul 
de elemente într-un sistem de semne. Să fim 
atenţi, totuși, că, dacă cuvintele si fonemele au 
pierdut (dealtfel mai mult în aparenţă decit în 
realitate) caracterul lor de valori si au devenit 
simple semne, aceeași evoluție nu s-ar repro- 
duce integral in ceea ce priveşte femeile. Con- 
trar femeilor, cuvintele nu vorbesc. Femeile 
sînt semne şi, în același timp, producătoare de 
semne ; ca atare, ele nu pot fi reduse la starea 
de simboluri sau de jetoane. 

Această dificultate teoretică comportă însă şi 
un avantaj. Poziţia ambiguă a femeilor în acest 
sistem de comunicare între oameni care con- 
stă din regulile de căsătorie și vocabularul de 
înrudire oferă o imagine grosolană, dar utiliza- 
bilă a tipului de raporturi pe care oamenii le-au 
putut de multă vreme întreţine cu ajutorul cu- 
vintelor. Făcînd acest ocol, am ajunge deci la o 
stare care reflectă aproximativ unele aspecte 
psihologice şi sociologice caracteristice începu- 
turilor limbajului. Ca si în cazul femeilor, impul- 
sul originar care i-a constrins pe oameni „să 
schimbe“ cuvinte nu trebuie oare căutat într-o 

reprezentare dedublată, rezultind ea însăși din 
funcţia simbolică ce-şi face prima sa apariţie ? 
De îndată ce un obiect sonor este perceput 
ca unul care oferă o valoare imediată atit pen- 
tru vorbitor, cît şi pentru ascultător, el capătă 
o natură contradictorie a cărei neutralizare nu 
este posibilă decit prin acest schimb de valori 
complementare la care se reduce întreaga viata 
socială. 

Poate că aceste speculaţii vor îi considerate 
aventuroase. Totuşi, dacă ni se acceptă princi- 
piul, decurge de aici cel putin o ipoteză care 
poate fi supusă unui control experimental. Sin- 
tem conduşi, într-adevăr, să ne punem Între- 
barea dacă diversele aspecte ale vieţii sociale 
(inclusiv arta şi religia), al cărei studiu, după 
cum ştim deja, poate fi ajutat de metodele și de 
noțiunile împrumutate de la lingvistică, nu 
constau în fenomene a căror natură se aseamănă 
cu aceea a limbajului. Cum ar putea fi verificată 
această ipoteză ? Fie că limităm cercetarea la o 
singură societate sau o extindem la cîteva. va 
trebui să adincim destul de mult analiza diferi- 
telor aspecte ale vieţii sociale pentru a atinge un 
nivel la care trecerea de la unul la celălalt va 
deveni posibilă, adică va trebui să elaborăm un 
fel de cod universal în măsură să exprime pro- 
prietátile comune structurilor specifice tinind 
de fiecare aspect. Folosirea acestui cod va tre- 
bui să fie justificată pentru fiecare sistem luat 
izolat şi pentru toate sistemele atunci cînd va 
fi vorba de a le compara. Vom fi puşi astfel în 
situaţia de a sti dacă a fost atinsă natura lor cea 
mai profundă și dacă ele constau sau nu din 
realități de acelaşi tip. 

Să ni se permită să procedăm aici la o expe- 
rienfá orientată în această direcţie. Examinind 
trăsăturile fundamentale ale sistemelor de în- 
rudire caracteristice din cîteva regiuni ale 
lumii, antropologul poate încerca să le exprime 

sub o formă destul de generală pentru ca ea să 
capete un sens chiar pentru lingvist; cu alte 
cuvinte, ca acesta să poată aplica același tip 
de formalizare la descrierea familiilor lingvis- 
tice care corespund aceloraşi regiuni. Această 
reductie preliminară odată operată, lingvistul si 
antropologul vor putea să-şi pună întrebarea 
dacă modalităţi diferite de comunicare — re- 
guli de înrudire şi de căsătorie de o parte, lim- 
baj de cealaltă parte —, aşa cum sînt ele obser- 
vate în aceeași societate, pot sau nu fi legate de 
structuri inconştiente similare. În caz afirmativ 
am fi siguri că am ajuns la o expresie intr-a- 
devăr fundamentală. 

Vom postula deci că între structura limbii si 
aceea a sistemului de. înrudire există o cores- 
pondentá formală Dacă ipoteza este întemeiată, 
va trebui verificată prezenţa în regiunile urmă- 
toare a unor limbi comparabile prin structura 
lor cu sistemele de înrudire asa cum sint ele 
definite mai jos. 

1. Aria indo-europeană. — Reglementarea 
cásátoriei in societátile noastre contemporane 
pare a fi bazată pe următorul principiu : cu con- 
ditia edictării unui mic număr de prescriptii ne- 
gative (grade prohibite), densitatea si fluiditatea 
populaţiei sînt suficiente pentru obținerea unui 
rezultat care în alte societăţi ar fi posibil nu- 
mai cu ajutorul unui număr mare de reguli po- 
zitive şi negative, și anume o coeziune socială 
rezultind din căsătorii între parteneri al căror 
grad de înrudire este foarte îndepărtat, dacă nu 
chiar imposibil de stabilit. Această soluţie de 
tip statistic poate avea ca origine o trăsătură ca- 
racteristică majorităţii vechilor sisteme de înru- 
dire indo-europene. În terminologia noastră, ele 
tin de o formulă simplă de schimb generalizat. 
Cu toate acestea, în aria indo-europeană, această 
formulă nu se aplică direct neamurilor, ci unor 
ansambluri complexe de neamuri, de tip brat- 
stvo, veritabile conglomerate în sînul cărora fie- 

care neam se bucură de o libertate relativă în 
raport cu regula de schimb generalizat care 
funcţionează strict la nivelul ansamblurilor în- 
sesi. Se poate spune deci că o trăsătură caracte- 
ristică a structurilor de înrudire indo-europene 
tine de faptul că ele pun problema coeziunii so- 
ciale în termeni simpli, păstrînd în același timp 
posibilitatea de a-i aduce soluţii multiple. 

Dacă structura lingvistică ar fi analoză cu 
structura de înrudire, ar rezulta de aici pentru 
cea dintii următoarele proprietăţi: limbi cu 
structură simplă, folosind numeroase elemente. 
Iar opoziţia între simplitatea structurii, pe de o 
parte, şi complexitatea elementelor, pe de altă 
parte, s-ar exprima prin faptul că mai multe 
elemente sînt întotdeauna disponibile (si oare- 
cum în concurenţă unele cu celelalte) pentru 
a ocupa aceeaşi poziţie în structură. 

2. Aria chino-tibetană. — Complexitatea sis- 
temelor de înrudire este aici de un alt ordin. 
Toate sistemele provin sau derivă din forma 
cea mai simplă cu putință a schimbului gene- 
ralizat, adică din căsătoria preferentialá cu fiica 
fratelui mamei. Or, am arătat în altă parte! că 
acest tip de căsătorie asigură coeziunea socială 
în modul cel mai putin costisitor, fiind totodată 
infinit extensibil la un număr oarecare de par- 
teneri. 

Enuntind aceste propoziţii sub o formă destul 
de generală pentru a le face utilizabile de către 
lingvist, vom spune deci că structura este com- 
plexă, în timp ce elementele înseşi sint puţin 
numeroase. Această formulă pare dealtfel foarte 
potrivită pentru a exprima un aspect caracteris- 
tic al limbilor cu tonuri. 

3. Aria africană. — Sistemele de înrudire 
africane au o tendință comună de a dezvolta 
instituția numită „preţul logodnicei“, asociată cu 
prohibitia frecventă a căsătoriei cu soţia frate- 


1 C. Lévi-Strauss, Les siructures élémentaires 
de la parenté, p. 291—380. 

lui soţiei. De aici rezultă un sistem de schimb 
generalizat mai complex decit cel bazat exclusiv 
pe căsătoria preferentialá cu vara prin alianță 
matrilaterală. În acelaşi timp, tipul de coeziune 
socială stabilit prin circulaţia bunurilor se apro- 
pie într-o oarecare măsură de tipul statistic de 
coeziune existent în propriile noastre societăți. 

Limbile africane ar trebui deci să ofere di- 
verse modalităţi intermediare între tipurile exa- 
minate la punctele 1 si 2. 

4. Aria Oceaniei. — Trăsăturile caracteristice, 
binecunoscute, ale sistemelor de înrudire poli- 
neziene ar avea ca echivalent pe plan lingvistic 
o structură simplă și elemente puţin numeroase. 

9. Aria nord-americană. — Această regiune a 
lumii prezintă o dezvoltare excepţională a sis- 
temelor de înrudire zise crow-omaha, care tre- 
buie deosebite cu grijă de toate acelea care ma- 
nifestă aceeași indiferență faţă de nivelurile ge- 
neratiilor 1. Sistemele crow-omaha nu pot fi de- 
finite pur și simplu prin atribuirea a două tipuri 
de veri prin alianţă unilaterali unor niveluri de 
generaţie diferite. Însuşirea lor distinctivă (prin 
care ele se opun sistemului miwok) constă în asi- 
milarea verilor prin alianţă cu rude, nu cu aliați. 
Or, sistemele de tipul miwok sînt la fel de frec- 
vente în Lumea Veche ca și în Lumea Nouă, pe 
cînd sistemele crow-omaha propriu-zise, în afară 
de citeva excepti, nu se intilnesc decit în 
America. Aceste sisteme au desființat distinc- 
tia dintre schimb restrins şi schimb genera- 
lizat, adică între două formule considerate de 
obicei ca incompatibile. Prin această abatere, 
aplicarea simultană a două formule simple 
permite garantarea căsătoriilor între grade 
îndepărtate, in timp ce aplicarea izolată a 
uneia ori a celeilalte formule ar fi ajuns nu- 


1 Aceasta înseamnă cá noi respingemY categoric asi- 
milarea, propusă de Murdock, a sistemelor crow-omaha 
cu tipul miwok (cf. G. P. Murdock, Social Struc- 
ture, New York, 1940, p. 224 si 340). 

mai la căsătoria între diferite tipuri de veri 
prin alianţă. 

În termeni de structură lingvistică, aceasta 
ar însemna că unele limbi americane ar putea 
comporta elemente în număr relativ mare, 
apte să se articuleze în structuri relativ sim- 
ple, însă cu preţul unei asimetrii impuse aces- 
tora din urmă. 


Nu vom insista niciodată îndeajuns asupra 
caracterului precar si ipotetic al acestei  re- 
construcţii. Procedind la această reconstruc- 
ție, antropologul porneşte de la cunoscut la 
necunoscut (cel puţin în ceea ce-l priveşte) ; îi 
sint familiare structurile de înrudire, dar nu si 
acelea ale limbilor respective. Caracterele di- 
ferentiale enumerate mai sus au oare un sens 
și pe plan lingvistic ? Acest lucru îl poate spu- 
ne numai lingvistul. Ca antropolog social, pro- 
fan în materie de lingvistică, m-am mărginit la 
asocierea eventualelor proprietăți structurale, 
concepute în termeni foarte generali, cu unele 
trăsături ale sistemelor de înrudire. Pentru jus- 
tificările de detaliu ale alegerii pe care am fă- 
cut-o între acestea din urmă, cititorul este ru- 
gat să consulte o lucrare ale cărei concluzii sînt 
presupuse cunoscute ! si pe care aici, din lipsă 
de spațiu, m-am mulțumit să le evoc pe scurt. 
Am reuşit cel puţin să arăt anumite proprietăţi 
generale ale sistemelor de înrudire caracteris- 
lice mai multor regiuni ale lumii. Este sarcina 
lingvistului de a spune dacă structurile lingvis- 
tice ale acestor regiuni pot fi, măcar foarte a- 
proximativ, formulate în aceiași termeni sau în 
termeni echivalenți. Dacă ar fi aga, un mare pas 
înainte va fi fost făcut în direcţia cunoaşterii 
aspectelor fundamentale ale vieţii sociale. 


1 Les structures élémentaires de la parenté, op. cit. 

Astiel ar fi deschisă calea spre analiza struc- 
turală şi comparată a obiceiurilor, instituţiilor 
și comportamentelor sancţionate de grup. Am 
fi în măsură să înţelegem anumite analogii fun- 
damentale între manifestările vieţii în socie- 
late, în aparență foarte deosebite uncle de 
altele, cum sînt limbajul, arta, justiţia, religia. 
În sfîrșit, am putea în acelaşi timp spera să 
depășim într-o zi antinomia dintre cultură, 
care este un fapt colectiv, şi indivizii care o 
incarnează, fiindcă, în această nouă perspec- 
tivă, pretinsa „conştiinţă colectivă“ s-ar re- 
duce, la nivelul gîndirii si al comportamente- 
lor individuale, la expresia unor modalități 
temporale ale legilor universale în care constă 
activitatea inconștientă a spiritului. 


CAPITOLUL IV 


LINGVISTICĂ ȘI ANTROPOLOGIE 1 


Pentru prima oară, poate, antropologii şi 
lingvistii s-au întrunit cu scopul mărturisit de 
a compara între ele disciplinele lor. Într-a- 
devăr, problema nu este simplă. Dificuitatile 
de care ne-am lovit în cursul discuţiilor noas- 
tre se explică, pare-mi-se, prin mai multe 
cauze. Nu ne-am mulţumit să confruntăm ling- 
vistica si antropologia situindu-ne pe un plan 
foarte general; a fost necesar sá luám in con- 
sideratie mai multe niveluri si am avut impre- 
sia cá in mai multe rinduri, in cursul aceleiasi 
discuţii, am alunecat in mod inconştient de la 


1 Tradus si adaptat după originalul englez, Confe- 
rence of Anthropologists and Linguists, Bloomington, 
Indiana, 1952. Publi.at, după o transcriere a inregis- 
trării pe bandă magnetică, in: ,Supplement to In- 
ternational Journal of American Linguistics“, vol. 19, 
nr. 2, aprilie 1953 ; „Mem.“, 8, 1953. 

un nivel la altul. Să începem deci prin a face 
distincţie între ele. 

În primul rînd, s-a pus problema raportului 
intre o limbă si o cultură determinată. Pentru 
a studia o cultură este oare necesară cunoas- 
terea limbii ? În ce măsură şi pînă la ce punct ? 
Și, invers, cuncasterea limbii implică oare si 
pe aceea a culturii sau, cel puţin, a unora din- 
tre aspectele ei? 

Am discutat apoi şi la un alt nivel, la care 
problema pusă nu mai este aceea a raportului 
între o limbă şi o cultură, ci mai curînd a ra- 
portului dintre limbaj si cultură in general. 
Dar nu cumva am neglijat intrucitva acest 
aspect ? În cursul discuţiilor n-a fost nici- 
odată luată în considerare problema pusă de 
atitudinea concretă a unei culturi fata de limba 
respectivă. Astiel, de exemplu, civilizaţia noas- 
tră tratează limbajul într-un mod care ar putea 
fi calificat ca lipsit de moderație: vorbim 
mereu, orice pretext este bun pentru a ne ex- 
prima, a întreba, a comenta... Această manieră 
de a abuza de limbaj nu este universală, nu 
este nici măcar frecventă. Cele mai multe cul- 
turi pe care le numim primitive folosesc lim- 
bajul cu zgircenie ; nu se vorbeşte oricînd si 
în legătură cu orice. La aceste culturi, mani- 
festările verbale sînt adeseori limitate la cir- 
cumstante prescrise, în afară de care cuvintele 
sînt menajate. În cursul dezbaterilor noastre, 
astfel de probleme au fost evocate, fără însă 
a li se acorda o importanţă egală cu a acelora 
care tin de primul nivel. 

Un al treilea grup de probleme s-a bucurat 
de si mai puţină atenție. Mă refer de astă data 
la raportul nu între o limbă sau limbajul în- 
susi si o cultură sau cultura însăși, ci între ling- 
vistică si antropologie considerate ca ştiinţe. 
Această problemă, după mine capitală, a ră- 
mas totuşi la periferia tuturor discuţiilor noas- 
tre. Cum se explică această deosebire de trata- 

ment ? Prin aceea că problema raporturilor 
dintre limbaj şi cultură este una dintre cele 
mai complicate care pot exista. În primul rînd, 
limbajul poate fi tratat ca un produs al cultu- 
rii: o limbă folosită într-o societate reflectă 
cultura generală a populaţiei. Într-un alt sens 
însă, limbajul este o parte a culturii ; el consti- 
tuie unul dintre elementele ei, printre alte ele- 
mente. Să ne reamintim celebra definiţie a lui 
Tylor, pentru care cultura este un ansamblu 
complex cuprinzind utilajul, instituţiile, credin- 
tele, obiceiurile si, bineinteles, limba. In functie 
de punctul de vedere din care privim, proble- 
mele puse nu sint aceleasi. Dar aceasta nu e 
totul: limbajul poate fi tratat si ca o conditie 
a culturii, si sub un dublu aspect : diacronic, 
deoarece individul isi insuseste cultura grupu- 
lui sáu mai ales cu ajutorul limbajului ; copilul 
este instruit, educat prin vorbire ; este mustrat, 
alintat cu cuvinte. Privit dintr-un punct de ve- 
dere mai teoretic, limbajul apare si ca o con- 
ditie a culturii, in másura in care aceasta din 
urmă are o arhitectură similară limbajului. Și 
una, și celălalt se construiesc cu ajutorul unor 
opoziții si corelaţii, altfel spus, al unor relaţii 
logice. Astfel încît limbajul poate fi considerat 
ca un fundament, destinat să capete structuri 
mai complexe uneori, dar de același tip cu ale 
sale, care corespund culturii privite sub diferite 
aspecte. 

Observațiile precedente vizează aspectul 
obiectiv al problemei noastre. Aceasta comportă 
însă si implicaţii subiective, a căror impor- 
tanta nu este mai mică. În cursul discuţiilor 
noastre am avut impresia că motivele care au 
determinat pe antropologi si pe lingviști să se 
întrunească nu erau de aceeași natură si cá 
aceste deosebiri mergeau uneori pină la con- 
tradictie. Lingviștii nu conteneau să ne explice 
că orientarea actuală a ştiinţei lor ii ingrijora. 
Ei se tem că, ocupați fiind cu analiza în care 

intervin noţiuni abstracte pe care colegii lor le 
înțeleg din ce în ce mai greu, ar putea pierde 
contactul cu celelalte științe umanistice. Ling- 
vistii — si dintre ei mai ales structuralistii — 
isi pun intrebarea : ce studiazá ei la drept vor- 
bind ? Care este acel fapt lingvistic care pare 
să se desprindă de cultură, de viata socială, de 
istorie si chiar de oamenii care vorbesc ? Dacă 
lingvistii au ţinut să se întrunească cu antro- 
pologii în speranţa unei apropieri de ei, nu este 
oare tocmai fiindcă speră să regăsească, dato- 
rită nouă, acea percepere concretă a fenomene- 
lor de care metoda lor pare a se îndepărta? 

Antropologii îi fac acestui demers o primire 
curioasă. Fata de lingviști ne simțim puşi in- 
tr-o poziție delicată. Ani de-a rîndul am lucrat 
alături si deodată ni se pare cá lingivistii se de- 
robează : îi vedem trecînd de cealaltă parte a 
barierei, multă vreme considerată de netrecut, 
care separă științele exacte si naturale de ştiin- 
tele umaniste si sociale. Iată-i, ca și cum ar 
vrea sá ne joace un renghi, apucindu-se sá lu- 
creze in acel mod riguros al cárui privilegiu ne 
resemnasem a admite cá-l detineau  stiintele 
naturii. Din aceastá cauzá s-a manifestat din 
partea noastră puţină melancolie si, trebuie să 
mărturisim, multă invidie. Doream să aflăm de 
la lingvişti secretul succesului lor. N-am putea 
oare aplica şi noi în cîmpul complex al stu- 
diilor noastre — înrudire, organizare socială, 
religie, folclor, artă — aceste metode riguroase 
a căror eficacitate este zilnic verificată de 
lingvistică ? 

Să mi se permită să deschid aici o paran- 
teză. Rolul meu în aceasta ședință de închidere 
este de a exprima punctul de vedere al antro- 
pologului. As dori, așadar, să spun lingvistilor 
cît de mult am învăţat de la ei, și nu numai în 
timpul sedintelor noastre plenare, ci, poate 
mai mult încă, asistînd la seminarele lingvistice 
care aveau loc alături şi unde am putut măsura 
gradul de precizie, de minutiozitate, de rigoare 


85 


la care au ajuns lingvistii in studii ce continuă 
să depindă de ştiinţele umaniste, la fel ca antro- 
pologia. 

Dar asta nu e totul. De trei sau patru ani în- 
coace asistăm la o dezvoltare a lingvisticii nu 
numai pe plan teoretic. O vedem realizind o 
colaborare tehnică cu inginerii acelei științe noi 
numită știința comunicaţiei. Pentru studierea 
problemelor voastre, voi, lingvistii, nu vá mai 
multumiti cu o metodá teoretic mai sigurá si 
mai riguroasă decît a noastră : îl căutaţi pe in- 
giner şi-i cereti să construiască un dispozitiv 
experimental destinat să verifice sau să infirme 
ipotezele voastre. Astfel, timp de un secol sau 
două, ştiinţele umaniste si sociale s-au resem- 
nat să contemple universul stiintelor exacte si 
naturale ca pe un paradis al cárui acces le era 
pe veci interzis. Si iată că între cele două lumi 
lingvistica a reușit să deschidă o portitá. 5i. 
dacă nu mă insel cumva, motivele care i-au 
adus aici pe antropologi sînt într-o curioasă 
contradicţie cu acelea care i-au condus pe 
lingviști. Aceştia din urmă se apropie de no: 
cu speranţa că studiile lor vor deveni mai con- 
crete ; antropologii îi solicită pe lingviști în mă- 
sura în care aceştia le apar drept călăuze, în 
stare să-i scoată din confuzia la care pare a-i 
condamna o prea mare familiaritate cu feno- 
menele concrete si empirice. De aceea aceastá 
conferinţă mi s-a părut uneori un fel de carusel 
diabolic, in care antropologii aleargă după 
lingvisti, in timp ce lingvistii ii urmáresc pe an- 
tropologi, fiecare grup încercînd să obţină de ln 
celălalt tocmai lucrul de care acesta voia să 
scape. 

Să ne oprim un moment asupra acestui punct. 
De unde provine neinfelegerea ? Mai întii, fără 
îndoială, din dificultatea inerentá scopului pe 
care ni l-am propus. Personal am fost uluit în- 
deosebi de ședința în cursul căreia Mary Haas 
a încercat să exprime în formule, la tablă, pro- 

blemele, în aparenţă foarte simple, ale biling- 
vismului. Nu era vorba decît de raportul din- 
tre două limbi si deja aveam de-a face cu un nu- 
măr enorm de combinaţii posibile, care a mai 
crescut în cursul discuţiilor. În afara combina- 
tillor a fost necesar să se facă apel la dimen- 
siuni care au complicat și mei mult problema. 
Această reuniune nc-a arătat, în primul rind, 
că orice efort de a formula într-un limbaj co- 
mun problemele lingvistice si problemele cul- 
turale ne pune de,la început într-o situaţie 
extraordinar de complexă. Ar fi greșit să uităm 
acest lucru. 

În al doilea rind, am procedat ca si cum dia- 
logul s-ar desfăşura numai între doi protago- 
nişti : de o parte limba, de cealaltă parte cul- 
tura, şi ca şi cum problema noastră ar putea fi 
definită integral în termeni de cauzalitate : este 
oare limba aceea care exercită o acţiune asupra 
culturii sau cultura asupra limbii? Nu ne-am 
dat seama îndeajuns că limba și cultura sînt 
două modalităţi paralele ale unei activităţi mai 
fundamentale : mă gîndesc aici la acel oaspete 
prezent printre noi, deşi nimeni nu s-a gîndit 
să-l invite la dezbaterile noastre : spiritul uman. 
Faptul că un psiholog ca Osgood s-a simțit me- 
reu obligat să intervină în discuţie este suficien: 
pentru a atesta prezenta.ca tert a acestei fan- 
tome neprevăzute. 

Chiar dacă adoptăm un punct de vedere strict 
teoretic, putem afirma, cred, că între limbaj și 
cultură trebuie să existe un oarecare raport. 
Ambele au necesitat cîteva milenii pentru a se 
dezvolta, si aceasta evoluţie s-a desfăşurat pa- 
ralel în spiritele oamenilor. Desigur, las dco- 
parte frecventele cazuri de adopţie a unei limbi 
străine de către o societate care înainte vorbea 
altă limbă. În faza în care ne aflăm, ne putem 
limita la cazurile privilegiate în care limba şi 
cultura au evoluat una alături de cealaltă un 
anumit timp, fără vreo intervenție deosebită a 

unor factori externi. Ne vom reprezenta oare în 
acest caz un spirit uman compartimentat, cu 

pereţi atit de etanși încît nimic să nu poată:stră- 
bate prin ei ? Înainte de a răspunde la această 
intrebare, trebuie examinate două probleme : 
aceea a nivelului la care trebuie să ne plasăm 
pentru a căuta corelatiile dintre cele două or- 
dine şi aceea a obiectelor insesi între care pu- 
tem stabili aceste corelaţii. 

În legătură cu prima dificultate, colegul nos- 
tru Lounsbury ne-a propus zilele trecute un 
exemplu izbitor. Indigenii oneida, a spus el, 
folosesc două prefixe pentru a denota genu! fe- 
minin ; or, cu toate că a urmărit foarte atent 
pe teren comportamentele sociale care însoțesc 
folosirea unuia sau celuilalt prefix, Lounsbury 
nu a putut repera atitudini diferențiale seinni- 
ficative. Dar nu cumva problema fusese de la 
început greșit pusă ? Cum s-ar fi putut stabili 
o corelaţie la nivelul comportamentelor ? Aces- 
tea nu se situează pe același plan cu categoriiie 
inconștiente ale gindirii la care ar fi trebuit niai 
întii să se ajungă prin analiză pentru a inte- 
lege funcția diferenţială a celor două prefixe. 
Atitudinile sociale ţin de observaţia empirică. 
Ele nu aparțin aceluiaşi nivel ca structurile 
lingvistice, ci unui nivel diferit, mai superficial. 

Mi se pare totuși dificil de a trata ca o sim- 
plá coincidentá aparitia unei dihotomii specifice 
genului feminin intr-o societate ca aceea a iro- 
chezilor, in care dreptul matern a fost impins 
la limita sa extremá. Nu se va spune oare cá o 
societate care acordă femeilor o importanţă re- 
fuzată lor în alte parti trebuie să plătească sub 
o altă formă preţul acestei licenţe ? Pret care 
ar consta în acest caz într-o incapacitate de a 
concepe genul feminin ca o categorie omogenă. 
O societate care, în opoziţie cu aproape toate 
celelalte, ar recunoaște femeilor o Capacitate de- 
plină ar fi, în schimb, constrinsá să asimiieze o 
parte din femeile sale — fetele foarte tinere, 

inapte încă de a-şi juca rolul — cu animale si 
nu cu fiinţe umane. Propunind însă această in- 
terpretare, eu nu postulez o corelaţie între lim- 
baj si atitudini, ci între expresii omogene, for- 
malizate deja, ale structurii lingvistice si ale 
structurii sociale. 

Voi aminti aici un alt exemplu. O structurá 
de inrudire cu adevárat elementará — un atom 
de înrudire, dacă putem spune asa -— constă 
dintr-un sot, o soție, un copil si un reprezen- 
tant al grupului de la care soțul a primit soția. 
Prohibitia universală a incestului ne interzice, 
într-adevăr, să constituim elementul de inru- 
dire numai cu o singură familie consangviná ; 
el rezultă in mod necesar din unirea a două fa- 
milii sau grupuri consangvine. Pe această bază 
să încercăm a realiza toate combinaţiile atitu- 
dinilor posibile în cadrul structurii elementare, 
admitind (dar numai pentru nevoile demonstra- 
tiei) că raporturile dintre indivizi pot fi definite 
prin două caractere : pozitiv și negativ. Se va 
băga de seamă că unele combinaţii corespund 
unor situații empirice, observate efectiv de că- 
tre etnografi în cutare sau cutare societate. Cînd 
raporturile dintre sot si soție sînt pozitive, iar 
acelea dintre frate și soră negative, se verifică 
prezenţa a două atitudini corelative: pozitivă 
între tată si fiu, negativă între unchiul matern 
și nepot. Cunoaștem, de asemenea, o structură 
simetrică, în care toate semnele sînt inversate ; 


așadar, întilnim frecvent aranjamente de tipul 
(4 =) sau (=), adică două permutări. Dim- 
ÎL 


potrivă, aranjamente de tipul( *7),(72) şi 


de tipul ( * * ), (7 3 )sînt unele frecvente, dar 
adeseori vagi, celelalte rare și poate chiar impo- 
sibile sub o formă distinctă, căci ar risca să 
provoace o fisiune a structurii elementare, dia- 
cronic sau sincronic !. 


1 Pentru ilustraţii si analiză mai detaliată vezi ca- 
pitulul IT al acestui volum. 

Asemenea formalizări pot ti oare transpuse 
pe teren lingvistic ? Nu văd sub ce formă. Este 
clar cu toate acestea că antropologul foloseşte 
aici o metodă apropiată de aceea a lingvistului. 
Amindoi se străduiesc să organizeze unități con- 
stitutive în sisteme. Ar fi însă zadarnic să îm- 
pingem paralelismul mai departe, căutînd, de 
exemplu, corelaţii între structura atitudinilor şi 
sistemul de foneme sau sintaxa limbii grupului 
considerat. Lucrul acesta n-ar avea nici un sens. 

Să încercăm să analizăm problema mai de 
aproape. Adeseori în cursul discuţiilor noastre 
au fost invocate numele si ideile lui Whorft. 
Într-adevăr, Whorf s-a străduit să descopere 
corelaţii între limbă si cultură fără a parveni 
întotdeauna, cred, să convingă. Nu se explică 
oare aceasta prin faptul că el se arată mult mai 
putin exigent fata de cultură decît fata de lim- 
baj ? Pe acesta din urmă, el îl abordează ca 
lingvist (bun sau rău, nu sînt eu acela care s-o 
decidă), adică obiectul la care el se oprește nu 
este dat printr-o percepţie empirică și intuitivă 
a realităţii. Acest obiect el îl sesizează la ca- 
pătul unei analize metodice si al unui conside- 
rabil efort de abstracţie. Dar entitatea culturală 
pe care o compară cu acest obiect este abia ela- 
borată și lăsată așa cum e dată de o observaţie 
sumară. Whorf încearcă să descopere corelaţii 
între obiecte care tin de două niveluri foarte 
îndepărtate prin calitatea observaţiei si prin 
fineţea analizei la care sînt supuse atit una 
cît și cealaltă. 

Să ne situăm deci ferm la nivelul sistemelor 
de comunicare. Se pot face două observaţii 
chiar cu privire la societăţile studiate de Whorf. 
În primul rînd, este imposibil de a reprezenta 
un sistem de înrudire hopi sub forma unui mo- 
del cu două dimensiuni; sînt îndispensabile 


1 Benjamin L. Whorf, Collected Papers on 
Metalinguistics, Washington, 1952; Language, Thought, 
and Reality (red. John B. Carrol) New York, 1956. 

trei dimensiuni, condiţie care so vcrificá de alt- 
fel pentru toate sistemele de tip crow-omaha. 
Care este motivul? Sistemul hopi cere inter- 
ventia a trei tipuri de dimensiuni temporale. 
Unul corespunde descendentei materne (pentru 
ego femelă); acesta este un timp cronologic, 
progresiv și continuu, în care se succedă în or- 
dine termenii bunică, mamă (ego), fiică, ne- 
poată. Este vorba deci de un continuu genealo- 
gic. Or, continuurile în care se desfăşoară cele- 
lalte descendente au proprietăţi diferite. In des- 
cendenta mamei tatălui, indivizi care aparțin 
cîtorva generaţii sint denumiți cu acelaşi ter- 
men : astfel o femeie este întotdeauna o „soră 
a tatălui“, indiferent dacă e vorba de o mamă. 
de fiica ei sau de fiica acestei fiice. Continuul 
este un cadru vid, înăuntrul căruia nu se in- 
timplă nimic și nu se produce nimic. Linia ma- 
ternă (pentru ego mascul) se desfăşoară într-un 
al treilea tip de continuu, in care, generație 
după generație, indivizii alternează între două 
clase : aceea a „verilor primari“ si aceea a ,,ne- 
potilor*. 


Descendenta 
mamei tatălui 


Descendenta mamei 
(Ego O) 


Descendenta mamei 
(Ego A) 


Fig. 3. 


Aceste trei dimensiuni se regăsesc in siste- 
mul de înrudire zuni, însă sub o formă atenu- 
ată si s-ar putea spune chiar prematură. Pe de 

altă partc, cste remarcabil faptul că in siste- 
mul zuni ccrtincul rectiliniu al descendentei 
materne face loc unui continuu în inel, avind 
numai trei termeni : unul care înseamnă, indi- 
ferent, „bunică“ sau ,ncpoati*, unul pentru 
„mamă“ si, în sfirsit, altul pentru „fiică“. 

Să examinăm acum un al treilea sistem pue- 
blo, acela al grupurilor acoma şi laguna, care 
aparţin unei alte familii lingvistice, keresan. 
Sistemele acestea se caracterizează printr-o dez- 
voltare remarcabilă a termenilor zisi „reciproci“. 
Doi indivizi care ocupă o poziţie simetrică în 
raport cu un al treilea sînt, amîndoi, desem- 
nati printr-un singur termen. 

Trecînd de la hopi la acoma, observăm, aşa- 
dar, mai multe transformări ale sistemelor de 
înrudire. Un model cu trei dimensiuni face loc 
unui model cu două dimensiuni. Un sistem de 
referinţă cu trei ordonate, care pot fi reprezen- 
tate sub formă de continuuri temporale, se al- 
terează la zuni, devenind la acoma un continuu 
spatio-temporal. Într-adevăr, un observator 
membru al sistemului nu-și poate imagina o re- 
latie cu un alt membru decit prin intermediul 
unui al treilea, care trebuie deci să fie dat si- 
multan. 

Or, aceste transformări corespund acelora pe 
care studiul miturilor permite să le desprindem 
atunci cînd se compară versiunile acelorași mi- 
turi la hopi, zuni si acoma. Să luăm ca exem- 
plu mitul emergentei. Hopi îl concep după un 
model genealogic : divinitátile alcătuiesc unele 
în raport cu altele o familie, fiind respectiv sot, 
soţie, tată, bunic, fiică etc., oarecum în felul 
panteonului grecilor antici. Această structură 
genealogică esic departe de a fi la fel de clară 
la zuni, la care mitul corespunzător se organi- 
zează mai curînd într-un mod istoric si ciclic. 
Cu alte cuvinte, istoria este subîmpărțită in 
perioade, fiecare dintre ele reproducind apro- 
ximativ pe cea precedentă şi ai cărei protago- 

nisti intretin raporturi de omologie. În sfîrşit, 
la acoma, cei mai multi dintre protagonisti, care 
la hopi si zuni sint conceputi ca indivizi, sint 
dedublati sub formă de perechi ai căror ter- 
meni se opun prin atribute antitetice. Astfel, 
scena emergentei, care în versiunile hopi şi 
zuni se află pe primul plan, la acoma tinde să 
se retragă îndărătul unei alte scene: crearea 
lumii prin acţiunea conjugată a două puteri, 
cea de sus şi cea de jos. În locul unei progresii 
continue sau periodice, mitul se prezintă ca un 
ansamblu de structuri bipolare, analoge acelora 
ale sistemului de înrudire. 

Ce concluzie putem trage de aici? Dacă se 
poate constata o corelație între sisteme care 
aparțin unor domenii atit de îndepărtate, cel 
puţin în aparenţă, cum sint înrudirea și mitolo- 
gia, ipoteza că o corelaţie de același tip ar exista 
si cu sistemul lingvistic nu are nimic absurd 
sau fantezist. Care ar fi genul de corelaţie, ii 
revine lingvistului s-o spună. Pentru antropo- 
log ar fi totuși surprinzător ca nici o corelaţie, 
sub o formă sau alta, să nu poată fi descope- 
rită. O respingere a acestei idei ar implica fap- 
tul că aceste corelaţii evidente între domenii 
foarte îndepărtate, cum sînt înrudirea si mito- 
logia, dispar atunci cînd se compară alte dome- 
nii, cum sînt mitologia si limba, desigur mai 
apropiate. 

Acest mod de a pune problema ne apropie 
de lingvist. Într-adevăr, acesta studiază ceea 
ce el numeşte aspecte, printre altele pe cel al 
timpului. El se preocupă deci de diversele mo- 
dalitáti pe care noţiunea de timp le poate lua 
într-o anumită limbă. Aceste modalităţi, aşa 
cum se manifestă ele pe plan lingvistic și pe 
planul înrudirii, nu pot fi oare comparate ? Fără 
a prejudicia asupra rezultatului dezbaterii, cred 
că avem cel puţin dreptul de a o deschide şi că 
problema pusă comportă un răspuns, fie el afir- 
mativ sau negativ. 

Trec acum la un exemplu mai complex, dar 
care îmi va permite să arăt mai bine cum tre- 
buie antropologul să conducă analiza dacă 
doreşte să vină in intimpinarea lingvistului si 
să-] întîlnească pe un teren comun. Îmi propun 
să examinez două tipuri de structuri sociale, 
care pot fi observate în regiuni îndepărtate : 
una care se întinde aproximativ din India 
pina in Irlanda, cealaltă din Assam pina în 
Manciuria. Nu pretind că fiecare regiune ilus- 
trează acest singur tip de siructură socială, ex- 
cluzind pe toate celelalte. Postulez numai cá 
exemplele cele mai bine definite si mai nume- 
roase ale fiecărui sistem se intilnesc in cele 
două regiuni citate mai sus, pe care le vom con- 
tura destul de vag, dar care în linii mari cores- 
pund ariei limbilor indo-europene şi, respec- 
tiv, aceleia a limbilor chino-tibetane. 

Voi caracteriza structurile în chestiune pe 
baza a trei criterii: regulile de căsătorie, or- 
ganizarea socială, sistemul de înrudire : 


Arie indo- Arie chino- 
europeană tibetană 


zultind direct din coexistente cu sis- 
reguli explicite sau teme de schimb si- 
Reguli de indirect din faptul metric. 
căsătorie că alegerea soţului 
este determinată de 
legi de  probabili- 


sisteme circulare, re- ~  — [| sisteme circulare, re- | sisteme circulare, _ circulare, 
tate. 


meroase, organizale numeroase,  organi- 

socialá in structuri com- zate în structuri 
plexe (de tipul fa- simple (de tipul clan 
milie lărgită). sau descendență). 


unități sociale nu- unități sociale puțin 
Organizare 


a) subiectiv ; | a) Gbiectiv ; ; 


Sistem de b) termeni putin nu- | b) termeni foarte 
inrudire merosi. numeroşi. 


Să examinàm mai întîi regulile de căsătorie. 
În ciuda unei aparente diversitáti, majoritatea 
sistemelor intilnite in aria indo-europeană pot 
fi reduse la un tip simplu, pe care în alt loc 
l-am numit circular, sau formă simplă de 
schimb generalizat, pentru că permite integra- 
rea unui număr oarecare de grupuri. Cea mai 
bună ilustrare a unui asemenea sistem este 
oferită de regula căsătoriei preferentiale cu 
fiica fratelui mamei, prin a cárei simplá ope- 
rare grupul A isi primeste femeile de la grupul 
B, B de la C si C de la A. Partenerii sint ase- 
zati, așadar, in cerc, iar sistemul funcționează 
indiferent de numărul lor, fiindcă întotdeauna 
este posibilă introducerea în circuit a unui 
partener suplimentar. 

Eu nu afirm că, într-o epocă îndepărtată din 
istoria lor, toate societăţile care vorbesc o 
limbă indo-europeană au practicat căsătoria cu 
fiica fratelui mamei. Ipoteza mea nu este nici- 
decum o reconstrucție istorică; mă mărginesc 
să constat că cea mai mare parte a regulilor 
matrimoniale observate într-o arie care este si 
aceea a limbilor indo-europene aparţin direct 
sau indirect aceluiași tip, al cărui model logic 
cel mai simplu este oferit de regula de căsătorie 
citată mai sus. l 

În ceea ce priveşte organizarea socială, fa- 
milia lărgită pare a fi forma cea mai frecventă 
în lumea indo-europeană. Se ştie că o familie 
lărgită se compune din mai multe descendente 
colaterale reunite pentru exploatarea unui do- 
meniu comun, păstrînd totuşi o oarecare liber- 
tate în privința alianțelor matrimoniale. Aceas- 
tă ultimă condiție este importantă, căci, dacă 
toate familiile lărgite ar fi asimilate ca atare 
cu partenerii dintr-un sistem de schimb ma- 
trimonial (de exemplu dacă familia A şi-ar lua 
soțiile exclusiv din B, B din C etc.), atunci fa- 
miliile lărgite s-ar confunda cu clanurile. 

Această diferențiere a descendentelor cola- 
terale in sinul familiei lárgite este asiguratá 
in mai multe feluri in sistemele indo-europene. 
Unele dintre aceste  sisteme, care pot fi stu- 
diate si azi in India, edicteazá o regulă de că- 
sátorie preferentialá, aplicabilá numai pe linia 
celor virstnici, celelalte linii bucurindu-se de 
o independenţă mai mare, care poate ajunge 
chiar la o liberă alegere, cu excepţia gradelor 
prohibite. Sistemul vechilor slavi, în măsura în 
care poate fi restituit, prezintă trăsături cu- 
rioase, care sugerează că „descendența exem- 
plară“ (adică singura din familia lărgită supusă 
unei reguli matrimoniale stricte) ar putea fi 
indirectă în raport cu axa patriliniară de fili- 
atie, deoarece sarcina de a satisface regula pre- 
ferentiala trece cu fiecare generaţie de la o 
descendentá la alta. Oricare ar fi modalitátile, 
o trăsătură comună rámine : in structurile so- 
ciale bazate pe familia lárgitá, diferitele des- 
cendente care constituie fiecare familie nu sint 
supuse unei reguli de cásátorie omogene. Cu 
alte cuvinte, regula stabilită comportă intot- 
deauna numeroase excepţii. În sfîrșit, siste- 
mele de înrudire indo-europene folosesc foarte 
puţini termeni, iar aceştia sint organizaţi în- 
tr-o perspectivă subiectivă : relaţiile de înru- 
dire sint concepute în raport cu subiectul, iar 
termenii devin cu atit mai vagi si mai rari cu 
cît se aplică unor rude mai îndepărtate. Ter- 
meni ca tatá, mamá, fiu, fiicá, frate si sorá au 
o precizie relativă. Termenii de unchi şi mă- 
tusá sint deja foarte elastici. Dincolo de aceștia 
nu mai avem, practic, termeni disponibili. Sis- 
temele indo-europene sint, aşadar, sisteme ego- 
centrice. 

Să examinăm acum aria chino-tibetană. Aici 
se întîlnesc juxtapuse două tipuri de reguli 
matrimoniale. Unul dintre ele corespunde ce- 
lui descris mai sus pentru aria indo-europeană, 
celălalt poate fi definit sub forma lui cea mai 

simplă, ca ó căsătorie prin schimb, care e căz 
particular al tipului precedent. În loc de a in- 
tegra un număr oarecare de grupuri, acest al 
doilea sistem funcţionează cu grupuri în număr 
par : 2, 4, 6, 8, partenerii la schimb fiind întot- 
deauna grupaţi doi cite doi. 

În ceea ce priveşte organizarea socială, ea se 
caracterizează prin forme clanice, simple sau 
complexe. Cu toate acestea, complexitatea nu 
este niciodată realizată în mod organic (ca în 
familiile lărgite). Eà rezultă mai curînd, in mod 
mecanic, din  subdivizarea clanurilor in des- 
cendente; altfel spus, elementele pot crește 
in cantitate, dar structura propriu-zisă rămîne 
simplă. 

Sistemele de înrudire posedă adeseori mulți 
termeni. Astfel, în sistemul chinez, termenii se 
numără cu sutele si se pot crea la infinit ter- 
meni noi prin combinare de termeni elemen- 
tari. Nu există, aşadar, grad de înrudire, oricit 
ar fi de îndepărtat, care să nu poată fi descris 
cu aceeaşi precizie ca gradul cel mai apropiat. 
În acest sens, avem a face aici cu un sistem cu 
totul obiectiv. Asa cum a remarcat mai de 
mult Kroeber, nu s-ar putea concepe sisteme 
de înrudire mai diferite unul de altul decit 
cel chinez si cel european. 

Ajungem deci la următoarele concluzii. În 
aria indo-europeană, structura socială (reguli 
de căsătorie) este simplă, însă elementele (or- 
ganizare socială) destinate să figureze în struc- 
tură sînt numeroase şi complexe. În aria chino- 
tibetană, situaţia este răsturnată. Structura 
este complexă, fiindcă juxtapune sau integrează 
două tipuri de reguli matrimoniale, însă orga- 
nizarea socială, de tip clanic sau de un alt tip 
echivalent, rămîne simplă De altă parte, opo- 
zitia dintre structură şi elemente se traduce la 
nivelul terminologiei (adică la un nivel ling- 
vistic) prin caractere antitetice atit în ceea ce 
priveşte armătura (subiectiv sau obiectiv), cit 

$1 termenii înşişi (numeros? sau putin nurie- 
rosi). 

Cind descriem astfel structura socială, nu 
putem oare cel puțin angaja un dialog cu ling- 
vistul ? În cursul unei ședințe precedente, Ro- 
man Jakobson a scos în evidenţă caracterele 
fundamentale ale limbilor indo-europene. Se 
observă la aceste limbi, spunea el, un decalaj 
între forma și substanţă, numeroase excepţii 
la reguli, o mare libertate în alegerea mijloa- 
celor pentru a exprima aceeaşi idee... Toate 
aceste trăsături nu se aseamănă oare cu ace- 
lea pe care le-am reţinut în legătură cu struc- 
tura socială ? 

Pentru a defini corect relaţiile dintre limbaj 
si cultură, trebuie, cred, să excludem de la în- 
ceput două ipoteze. Una după care între cele 
două ordine n-ar putea exista nici o relație ; și 
ipoteza inversă, a unei corelaţii totale la toate 
nivelurile. În primul caz am fi confruntati cu 
imaginea unui spirit uman nearticulat şi îm- 
bucátátit, divizat în compartimente si în etaje, 
între care orice comunicare este imposibilă, 
situație destul de stranie si fără legătură cu 
ceea ce se constată în alte domenii ale vieţii psi- 
hice. lar dacă corespondența dintre cultură si 
limbă ar fi absolută, lingvistii şi antropologii 
ar fi observat-o si nu ne-am fi aflat aici spre 
a o discuta. Ipoteza mea de lucru se prevalează 
deci de o poziţie de mijloc : unele corelaţii în- 
tre anumite aspecte si anumite niveluri sint 
probabil decelabile, iar noi trebuie să găsim 
care sînt acele aspecte şi unde sint acele nive- 
luri. La această sarcină pot colabora antropo- 
logi şi lingviști. Dar principalul beneficiar al 
descoperirilor noastre eventuale nu va fi nici 
antropologia, nici lingvistica, aşa cum le conce- 
pem noi actualmente : de aceste descoperiri va 
profita o stiintá care e in acelasi' timp foarte 
veche si foarte nouá, o antropologie inteleasá 
în sensul cel mai larg, adică o cunoaștere a 

omului care asociază diverse metode si diverse 
discipline, si care ne va dezvălui într-o bună 
zi resorturile secrete ce pun în mişcare acest 
oaspete, prezent la dezbaterile noastre fără să 
fi fost invitat: spiritul uman. 


CAPITOLUL V 


POSTFATÁ LA CAPITOLELE 
III şi IV! 


În același număr al ,,Caietelor internationale 
de sociologie“ in care apărea un articol al lui 
G. Gurvitch consacrat in parte mie, se află si 
un alt articol, de Haudricourt si Granai, a cá- 
ror informatie este mai solidă, iar  gîndirea 
mai nuanţată ?. Am fi ajuns mai uşor la un 
acord între noi dacă autorii acestui text ar fi 
luat cunoștință înainte de a-l scrie de ambele 
mele articole asupra raporturilor dintre limbă 
şi societate în loc de a se referi numai la pri- 
mul. De fapt cele două articole formează un 
tot, întrucît al doilea răspunde obiectiilor sus- 
citate chiar în Statele Unite de publicarea celui 
dintii. Acesta si este motivul pentru care ele 
au fost incluse în prezentul volum 3. 

Recunosc dealtfel cá, asa cum susțin Hau- 
dricourt si Granai, exprimarea in cele două 
articole este uneori imprecisă, întrucît unul a 
fost scris și celălalt expus oral direct în engleză 
(al doilea este transcrierea unei înregistrări 
magnetice). Poate cá sînt mai vinovat eu decît 


adversarii mei de unele păreri greşite pe care 


1 Inedit (1956). 

> A. G. Haudricourt si G. Granai, Linguis- 
tique et sociologie, „Cahiers internationaux de socio- 
logie", vol. 19, caiet dublu, serie nouá, anul II, 1955, 
p. 114—129. Privitor la articolul lui G. Crurvitch, vezi 
mai departe cap. XVI. 

3 Capitolele III si IV. 

si le fac ei despre gindirea mea. În ansamblu 
însă, principalul repros pe care li-l adresez este 
de a adopta o poziție extraordinar de timorată. 

Ingrijorati, pare-se, de dezvoltarea rapidă a 
lingvisticii structurale, ei încearcă să introducă 
o distincţie între știința limbajului şi lingvis- 
tică. Prima, spun ei, „este mai generală decit 
lingvistica, dar asta nu înseamnă că o cuprinds; 
ea se dezvoltă la un alt nivel; ele nu folosesc 
aceleaşi concepte şi, prin urmare, nici aceleaşi 
metode“. Pină la un punct, această afirmaţie e 
justă, dar distincţia ar justifica mai curînd 
dreptul etnologului (despre care nu reiese 
clar aici dacă este contestat) de a se adresa 
direct ştiinţei limbajului atunci cind studiază 
(asa cum se exprimă foarte bine autorii) „an- 
samblul infinit al sistemelor de comunicaţii 
reale sau posibile“, acele „sisteme simbolice 
altele decît sistemul limbii“, care cuprind ,,do- 
meniile miturilor, ritualurilor, al înrudirii, 
care pot fi dealtfel considerate ca tot atitea lim- 
baje particulare“ 1. Si întrucît autorii conti- 
nua: „În această calitate si in grade diferite, 
ele sînt susceptibile de o analiză structurală 
analogă aceleia care se aplică sistemului limbii. 
În acest spirit sînt cunoscute remarcabilele stu- 
dii ale d-lui Lévi-Strauss asupra «sistemelor 
de înrudire», care au aprofundat si clarificat 
incontestabil probleme de o foarte mare com- 
plexitate“ 2, as putea doar lua act de această 
aprobare, căci niciodată n-am căutat să fac 
altceva, nici să extind metoda la alte domenii 
decit acestea. 

Autorii noștri încearcă totusi să ia înapoi 
cu o mină ceea ce dau cu cealaltă, deschizind 
un proces de intenţie. După ei, „a interpreta 
societatea în ansamblul ei în funcție de o teo- 
rie generală a comunicaţiei“ ar însemna „a 
reduce implicit (si uneori în mod declarat) 


1 Loc, cit., p. 127. 
2 Ibid. 

societatea la limbă“ (p. 114), repros formulat 
aici în mod anonim, dar care mai departe îmi 
este adresat in mod explicit : ,,D-1 Claude Lévi- 
Strauss pune in mod limpede problema identi- 
tátii limbii si a societăţii si pare s-o rezolve 
afirmativ* (p. 126). Dar adjectivul inmost, pe 
care îl intrebuintez, vrea să spună „cel mai 
profund“, ceea ce nu exclude existenţa si a 
altor aspecte, a căror valoare explicativă este 
mai redusă. D-nii Haudricourt si Granai co- 
mit aici aceeași eroare ca Gurvitch ; ei isi in- 
chipuie cá metoda structuralá aplicatá la etno- 
logie are ambitia de a ajunge la o cunoastere 
totală a societăților, ceea ce ar fi absurd. Noi 
vrem doar ca dintr-o bogăţie si o diversitate 
empirică, ce întrec întotdeauna eforturile noas- 
tre de observaţie si de descriere, să extragem 
constante recurente în alte locuri și în alte tim- 
puri. Procedind în acest fel lucrăm ca lingvistii, 
iar distincţia dintre studiul unei anumite limbi 
şi studiul limbajului, pe care unii încearcă s-o 
menţină, apare destul de șubredă. „Numărul 
mereu în creştere al legilor pe care le desco- 
perim pune pe primul plan problema regu- 
lilor universale care fundamentează sistemul 
fonologic al limbilor... lumii..., căci  pretinsa 
multiplicitate a elementelor lor diferenţiale 
este foarte iluzorie“. Într-adevăr, „aceleaşi legi 
de implicatie sint subiacente tuturor limbilor 
din lume din punct de vedere atit statistic, cit 
si dinamic“ 1. Așadar, studiul unei limbi ne con- 
duce în mod inevitabil nu numai la o lingvis- 
tică generală, dar, dincolo de aceasta, el ne 
atrage cu aceeași mişcare la examinarea tuturor 
formelor de comunicare: „Asemenea gamelor 
muzicale, structurile fonologice (phonemic pat- 
terning) constituie o intervenţie a culturii în 


i R, Jakobson si M. Halle, Fundamentals 
of Language, S-Gravenhage, 1956, p. 27, 28, 17 si 
passim, 

natură, un artificiu care impune reguli logice 
continuu'ui sonor“ 1. 

Fără a reduce societatea sau cultura la limbă, 
putem amorsa această „revoluţie coperniciană“ 
(cum spun Haudricourt si Granai), care va con- 
sta într-o interpretare a societăţii in ansamblul 
ei în funcţie de o teorie a comunicaţiei. De pe 
acum chiar, această încercare este posibilă la 
trei niveluri : deoarece regulile înrudirii si ale 
căsătoriei servesc la asigurarea comunicației 
femeilor între grupuri, așa cum regulile ccono- 
mice servesc la asigurarea comunicației bunuri- 
lor şi a serviciilor, iar regulile lingvistice la co- 
municarea mesajelor. 

Aceste trei forme de comunicare sînt în ace- 
lași timp forme de schimb, între care există 
relaţii evidente (căci relaţiile matrimoniale sînt 
însoţite de relaţii economice, iar limbajul inter- 
vine la toate nivelurile). Este deci legitim să 
cercetăm dacă există între ele omologii si care 
sint caracteristicile formale ale fiecărui tip luat 
izolat, precum si ale transformărilor care per- 
mit să se treacă de la un tip la altul. 

Această formulare a problemei, formulare 
care mi-a aparţinut întotdeauna ?, arată cit de 
puţin fundată este crilica pe care mi-o face 
G. Gurvitch. După părerea sa, eu as crede cá 
„comunicarea, considerată ca sursa vieţii în 
comun, este în primul rind «vorbirea»“ (loc. 
cit., p. 16). A căuta în limbaj un model logic 
care, pentru că este mai perfect și mai bine cu- 
noscut, sá ne poatá ajuta la intelegerea struc- 
turii altor forme de comunicare nu echivalează 
deloc cu tratarea limbajului ca originea acestor 


forme. 
"à 


! Loc. cit., p. 17, si mai departe : ,,Studiul constante- 
lor structurii fonologice ale unei limbi trebuie sá fie 
completat printr-o cercetare a constantelor universale 
ale structurii fonologice a limbajului“ (loc. cit., p. 28). 

? Vezi cap. XV din acest volum, p. 360—361. 

Există însă în societate si altceva decit 
schimburile matrimoniale, economice şi lingvis- 
tice. Se mai găsesc în societate şi limbaje, ca 
artă, mit, rit, religie, de care m-am ocupat mai 
demult sau mai recent şi a căror existenţă și 
analogie pe care o prezintă cu limba însăși le 
recunosc Haudricourt si Granai!. Există, în 
sfirsit, un număr de elemente care actualmente 
nu sînt structurabile, fie prin natura lor, fie din 
cauza insuficientei cunoștințelor noastre. Aces- 
te elemente sint invocate în susținerea nu știu 
cărui misticism, căci, în ciuda aparentelor, îi 
cred pe Haudricourt si Granai prizonieri ai unei 
anumite metafizici a istoriei. Mi se pare că ar 
fi mai fecund să reținem ca obiect imediat al 
studiilor noastre nivelurile strategice despre 
care am vorbit, nu fiindcă ele sint singurele 
sau fiindcă restul se confundă cu ele, ci fiindcă 
sint singurele care, în stadiul actual al științei, 
permit introducerea în disciplinele noastre a 
unor modalităţi de raţionament riguroase. 

Resping deci dilema enunțată de autorii nos- 
tri, şi anume: ori societatea nu există ca un 
ansamblu, ci este alcătuită prin juxtapunerea 
unor sisteme ireductibile, ori toate sistemele 
considerate sînt echivalente și exprimă, fiecare 
în limbajul său, totalitatea socialului (loc. cit., 
p. 128). La această problemă răspunsesem cu 
anticipație în articolul din 1953, pe care criticii 
mei nu l-au citit : „Pentru a defini corect re- 
laţiile dintre limbaj si cultură, trebuie, cred, 
să excludem de la început două ipoteze: una 
după care între cele două ordine n-ar putea 
exista nici o relaţie, și ipoteza inversă, a unei 
corelaţii totale la toate nivelurile... Ipoteza mea 
de lucru se prevalează deci de o poziţie de mij- 
loc: unele corelaţii dintre anumite aspecte si 
anumite niveluri sînt probabil decelabile, iar 


1 Artă, cap. XIII; mit, cap. X si XI; rit, cap. XII 
din prezentul volum. 

noi trebuie să găsim care sînt acele aspecte şi 
unde sînt acele niveluri“ 1. 

Dacă am vrea să stabilim o.serie de corespon- 
dente termen cu termen intre limbaj si cultura 
considerată ca ansamblul datelor relative la o 
societate determinată, am comite o eroare lo- 
gică ce ar oferi un argument mai simplu şi mai 
puternic decît cele avansate de Haudricourt și 
Granai : într-adevăr, întregul nu ar putea fi 
echivalent cu partea. Această greșeală de ra- 
tionament este oare datorată uneori metaling- 
visticii americane, cu care Haudricourt și Gra- 
nai încearcă în mod tendentios să mă confunde? 
Este posibil. Dar, dacă nu mă înşel, cuvîntul si 
obiectul au ajuns la modă în Statele Unite ulte- 
rior comunicării mele la Congresul internatio- 
nal al americanistilor ţinut la New York în 
1949?, iar aceasta îşi căuta inspiraţia în altă 
parte 3. Reprosurile pe care le-am adresat încă 
din 1952 pretinsei metalingvistici sînt mai teh- 
nice şi se situează pe un alt plan. Eroarea lui 
Whorf si a discipolilor săi provine din faptul că 
ei compara date lingvistice foarte prelucrate si 
care sînt produsul unei analize prealabile cu 
observaţii etnografice care se situează la un ni- 
vel empiric sau pe planul unei analize ideolo- 
gice care implică un decupaj arbitrar al reali- 
1atii sociale. Ei compară astfel obiecte care nu 
sint de aceeaşi natură si riscă să ajungă la 
truisme sau la ipoteze fragile. 

Dar Haudricourt si Granai se fac vinovaţi de 
aceeaşi greseala atunci cînd scriu: „Obiectul 
lingvisticii este constitui! din limbi (în sensul 
obișnuit al acestui cavint: limbă franceză, 
limbă engleză...). În sociologic, obiectele com- 
parabile ar fi ceea ce se numeşte socictáti sau 
structuri globale (naţiune, popor, trib ctc.). 
Este necesar, într-adevăr, ca obiectul a cărui na- 


1 Cap. IV din acest volum, p. 98. 

2 Cap. III din acest volum. 

3 De exemplu, ín anumite articole ale lui E. Sapir 
(vezi E. Sapir, Selected Writings etc., 1949). 

tură vrem s-o studiem să fie independent la 
maximum de celelalte obiecte“ 1. În acest caz 
sîntem într-adevăr pierduţi, iar critica poate 
uşor triumfa. În cele două studii care formează 
capitolele III si IV ale volumului de faţă, eu 
propun cu totul altceva. Obiectul analizei struc- 
turale comparate nu este limba franceză sau 
limba engleză, ci un anumit număr de structuri 
la care lingvistul poate ajunge pornind de la 
aceste obiecte empirice şi care sînt, de pildă, 
structura fonologică a limbii franceze, structura 
ei gramaticală ori structura ei lexicală sau chiar 
şi aceea a discursului, care nu este deloc ne- 
determinat. Cu aceste structuri eu nu compar 
societatea franceză, nici chiar structura socie- 
látii franceze, cum le-ar înţelege si acum 
G. Gurvitch (care isi închipuie cá o societate 
ca atare posedă o structură), ci un anumit nu- 
măr de structuri, pe care le voi căuta acolo 
unde pot fi găsite, nu în altă parte: în siste- 
mul de înrudire, în ideologia politică, în mito- 
logie, ritual, artă, în „codul“ de politețe si — 


de ce nu? — în bucătărie. Între aceste struc- 
turi, care sînt toate expresii parţiale — dar pri- 
vilegiate pentru studiul științific — ale acelei 


totalitati care se numeşte societatea franceză, 
engleză sau alta, caut eu dacă există proprietăţi 
comune. Căci chiar aici nu este vorba de a sub- 
stitui un conţinut original altuia, de a reduce 
pe acesta la celălalt, ci de a ști dacă proprietă- 
tile formale prezintă între ele omologii si care 
anume, contradicții si care anume sau rapor- 
turi dialectice exprimabile sub formă de trans- 
formări. În sfîrşit, eu nu afirm că astfel de 
comparații vor fi întotdeauna fecunde, ci doar 
că vor fi fecunde uneori şi că aceste coincidente 
vor avea o mare importanță pentru înţelegerea 
poziţiei unei societăţi oarecare în raport cu al- 
tele de același tip şi pentru înțelegerea legilor 
care guvernează evoluţia ei în timp. 


1 Op. cit., p. 126. 

Dăm aici un exemplu diferit de acelea care 
au putut fi găsite în articolele în chestiune. Ca 
și limba, cred că bucătăria unei societăţi este 
analizabilă în elementele sale constitutive care 
ar putea fi denumite in acest caz „gusteme“ si 
care sînt organizate după anumite structuri de 
opoziție și de corelaţie. Am putea atunci dis- 
tinge bucătăria engleză de cea francezá cu aju- 
torul a trei opoziții : endogen / exogen (adică 
materii prime naţionale sau exotice) ; central / 
periferic (baza mesei si adaosurile) ; accentuat / 
neaccentuat (adică savuros sau insipid). S-ar 
obţine astfel un tablou în care semnele + și — 
corespund caracterului pertinent sau neperti- 
nent al fiecărei opoziții din sistemul considerat: 


Bucătărie Bucătărie 


engleză franceză 
endogen / exogen + — 
central / periferic + — 
accentuat/neaccentuat — + 


sau, altfel spus, bucătăria engleză compune fe- 
lurile principale ale unei mese din produse na.. 
ționale preparate insipid si le completează cu 
preparate pe bază exotică, în care toate valorile 
diferenţiale sînt puternic accentuate (ceai, chec 
cu fructe, marmeladă de portocale, porto). In 
bucătăria francezá, dimpotrivă, opoziţia endo- 
gen / exogen devine foarte slabă sau dispare si 
gusteme la fel de accentuate sint combinate 
intre ele atît în poziţia centrală, cît şi în cea 
periferică. 

Se aplică oare această definiţie tot atit de 
bine şi bucătăriei chineze ? Da, dacă ne limităm 
la opozitiile precedente, nu însă dacă introdu- 
cem şi altele, ca acru / dulce, care în bucătăria 
franceză se exclud reciproc, spre deosebire de 
cea chineză (si cea germană), și dacă {inen: 
seama de faptul că bucătăria franceză este dia- 
cronică (aceleași opoziții nu acţionează in diver- 
sele momente ale mesei ; astfel aperitivele fran- 

ceze sint constituite pe o opoziţie: preparare 
maximă / preparare minimă, de tipul mezelá- 
rie / cruditáti, care nu se regăseşte sincronic 
în felurile următoare), pe cînd bucătăria chi- 
neză este concepută în sincronie, adică aceleași 
opoziții pot construi toate părțile mesei (care, 
din acest motiv, pot fi servite toate o dată). 
Pentru a obţine o structură exhaustivă, trebuie 
apelat si la alte opoziții, cum ar fi aceea din- 
tre fript si fiert, care joacă un rol atit de mare 
în bucătăria ţărănească din interiorul Braziliei 
Uriptura fiind maniera senzuală, fiertura ma- 
meră nutritivă de preparare a cărnii și care se 
exclud reciproc). Există, în sfîrșit, unele incom- 
patibilitáti conştiente în grupul social si care 
posedă o valoare normativă : aliment încălzi- 
tor / aliment răcoritor ; băutură lactată / bău- 
tură alcoolică ; fruct proaspăt / fruct fermen- 
tat etc. 

După ce aceste structuri elementare au fost 
definite, nu este deloc absurd să ne întrebăm 
dacă ele aparţin numai domeniului considerat 
sau dacă se regăsesc (dealtfel adeseori transfor- 
mate) si în alte domenii ale aceleiași societăţi 
sau ale diferitelor societăţi. lar dacă am desco- 
peri că ele sînt comune mai multor domenii, am 
avea dreptul să tragem concluzia că am obținut 
o valoare semnificativă a atitudinilor inconsti- 
ente ale societăţii sau ale societăţilor analizate. 

Am ales anume acest exemplu neînsemnat, fi- 
indcă este împrumutat de la societăţi contempo- 
rane. Or, Haudricourt si Granai, care par uneori 
gata să recunoască valoarea metodei mele atunci 
cînd este vorba de societăţi zise primitive, se 
străduiesc să le distingă radical pe acestea de 
societăţi mai complexe. Acolo, spun ei, perce- 
perea societăţii globale este imposibilă. Or, eu 
am arătat că nu este niciodată vorba de a lua 
în considerare societatea globală (încercare, în 
orice caz, irealizabilă stricto sensu), ci de a dis- 

cerne in ea niveluri care să fie comparabile si 
să devină astfel semnificative. Sint de acord că, 
in enormele noastre societăţi moderne, aceste 
niveluri sînt mai numeroase si fiecare in sine 
mai greu de studiat decit în micile triburi săl- 
batice. Totuși, deosebirea este de grad si nu de 
natură. Este de asemenea adevărat că în lumea 
occidentală modernă frontierele lingvistice coin- 
cid rareori cu frontierele culturale, dar dificul- 
tatea nu este de netrecut. În loc să comparăm 
anumite aspecte ale limbii şi anumite aspecte 
ale culturii, vom compara aspectele diferenţiale 
ale limbii și ale culturii în două societăţi sau 
subsocietáti care posedă în comun una, dar nu 
si pe cealaltă. Astfel se va pune întrebarea 
dacă există vreo corelaţie între maniera elve- 
tianá sau belgiană de a vorbi limba franceză si 
alte particularităţi care par specifice acestor so- 
cietáti atunci cînd sînt comparate cu particula- 
ritátile respective ale societăţii noastre. În plus, 
nu sînt de acord nici cu afirmaţia că faptele 
sociale au o dimensiune spaţială, în timp ce 
limba ar fi indiferentă faţă de numărul de indi- 
vizi care o vorbesc. Dimpotrivă, mi se pare po- 
sibil de a admite apriori că „limbile mari“ şi 
„limbile mici“ trebuie să evidentieze în struc- 
tura şi în ritmul lor de evoluţie nu numai în- 
tinderea circumscriptiei in care ele domină, ci 
şi prezenţa la frontierele lor a unor circum- 
scriptii lingvistice de un alt ordin de márime 
decit a lor. 

Interpretárile greșite care mișună in artico- 
lul domnilor Haudricourt si Granai se reduc la 
douá erori, care constau, una, in a opune in mod 
abuziv punctul de vedere diacronic si punctul 
de vedere sincronic, iar cealaltá in a sápa o prá- 
pastie intre limbá, care ar fi arbitrará la toate 
nivelurile, si celelalte fapte sociale, care nu ar 
putea avea acelaşi caracter. Este uimitor cá 
pentru a sustine aceste afirmaţii autorii nostri 
preferă să ignore articolul lui Roman Jakobson 

Principes de phonologie historique ! si articolul, 
nu mai putin memorabil, al lui Emile Benve- 
niste, in care acesta analizeazá principiul lui 
Saussure al naturii arbitrare a semnului 
lingvistic 2. 

În legătură cu primul punct, autorii nostri 
afirmă că analiza structurală îi izolează pe 
lingvist si pe etnolog în sincronie. Ea ar con- 
duce astfel inevitabil la „construirea pentru 
hecare situaţie luată in considerare a unui sis- 
tem ireductibil la altele“ si deci la „negarea is- 
toriei şi evoluției limbii“. Perspectiva pur sin- 
cronică ar conduce la concepția de nesustinut 
că două interpretări fonologice ale aceleiaşi re- 
alitáti fonetice ar trebui considerate la fel de 
valabile. 

Acest repros poate fi făcut unor neopozitivisti 
americani, nu însă  structuralistilor europeni. 
Dar Haudricourt si Granai fac aici o confuzie 
gravă : la anumite etape ale investigaţiei stiin- 
tifice este sănătos de a considera cá, în stadiul 
actual al cunoştinţelor, două interpretări sint 
ia fel de potrivite ca să explice aceleaşi fapte. 
Aceasta a fost pina în secolul al XX-lea — si 
poate cá rámine asa — situaţia în fizică. Eroa- 
rea constă nu în a recunoaște această stare de 
lucruri atunci cînd ea există, ci în a se mulțumi 
cu ea şi a nu căuta a o depăși. Or, analiza struc- 
turală oferă mijlocul de a o evita datorită prin- 
cipiului soluției unice, de care Jakobson, prin- 
tre alţii, s-a folosit in permanenţă după ce-l 
împrumutase de la fizicieni: Frustra fit per 
plura quod fieri potest per pauciora *. Acest 
principiu ne duce într-o direcție opusă aceleia 
a pragmatismului, a formalismului si a neo- 


1R. Jakobson, loc. cit, in: N. Trubetzkoy, 
Principes de phonologie (trad. franceză), Paris, 1949, 
p. 315—336. 

? E. Benveniste, Nature du signe linguistique, 
„Acta linguistica", I, 1, 1939. 

x Ceea ce poate fi fácut prin mai putine, e de prisos 
prin mai multe (lat.) — Nota trad. 

bozitivismului, fiindcă afirmaţia că explicaţia 
cea mai economică dintre toate cele luate in 
consideraţie este şi cea care se apropie cel mai 
mult de adevăr se bazează, în ultima analiză, pe 
identitatea postulată a legilor universului și a 
ce'or ale gîndirii. 

Dar mai ales de la publicarea articolului lui 
Jakobson știm că opoziţia dintre diacronie si 
sincronie este foarte iluzorie, bună numai in 
etapele preliminare ale cercetării. E de ajuns să 
citám din acest articol : „Ar fi o greşeală gravă 
de a considera statica şi sincronia ca sinonime. 
O secţiune statică este o ficțiune: ea nu este 
decit un procedeu științific ajutátor si nu un 
mod particular de existenţă. Putem considera 
perceperea unui film nu numai diacronic, ci si 
sincronic : totuși, aspectul sincronic al unui film 
nu este identic cu o imagine izolată extrasă din 
film. Percepția mișcării este prezentă si în as- 
pectul sincronic. La fel stau lucrurile în ceea ce 
privește limba“. Și un alt citat, care răspunde 
direct consideratiilor — dealtfel foarte intere- 
sante în sine — prezentate de autorii noștri 
asupra evoluţiei limbii franceze vorbite : ,,Ten- 
tativele de a identifica sincronia, statica și do- 
meniul de aplicare al teleologiei, de o parte, și, 
de cealaltă parte, diacronia, dinamica si sfera 
cauzalitatii mecanice restring in mod nejustifi- 
cat cadrul sincroniei, fac din lingvistica istorică 
o aglomerare de date disparate şi creează ilu- 
zia, superficială și dăunătoare, a unui abis între 
problemele sincroniei si ale diacroniei“ 1. 

A doua eroare a lui Haudricourt şi Granai 
constă în a opune în mod rigid limba — care ne 
pune „în fata unui îndoit arbitrar“, cel al cu- 
vintului în raport cu semnificantul, si cel al 
semnificatiei conceptului in raporf cu obiectul 
fizic pe care îl denotă — si societatea, care în- 
tretine „un raport direct... cu natura... într-un 


1 R. Jakobson, loc. cit., p. 333—334 si 335—336. 

mare număr de cazuri“ 1, ceea ce ar limita vo- 
catia ei simbolică. 

As putea să má consider satisfăcut cu re- 
zerva : „un mare număr de cazuri“, si să răs- 
pund că personal mă ocup de celelalte cazuri. 
Cum însă am impresia că afirmaţia implicită a 
autorilor noștri este una dintre cele mai peri- 
culoase ce pot fi formulate, mă voi opri o clipă 
asupra ei. 

Încă din 1939, Benveniste se întreba dacă 
lingvistul nu va fi.într-o bună zi în măsură de 
a aborda cu folos problema metafizică a acor- 
dului dintre spirit şi lume. Chiar dacă pentru 
moment ar fi preferabil s-o lase deoparte, ar 
trebui totuşi să-şi dea seama că „a admite re- 
latia ca fiind arbitrară este pentru lingvist o 
modalitate de a se feri de această problemă...“ 2. 
Haudricourt (fiindcă el este lingvistul echipei) 
rămîne însă în defensivă : totuși, în calitatea sa 
de etnograf si de tehnolog, el stie bine cá teh- 
nica nu este chiar atit de naturalá, nici limba- 
jul atit de arbitrar cum spune el. 

Chiar argumentele lingvistice invocate in 
sprijinul acestei opoziții nu sînt satisfăcătoare. 
Cuvîntul francez pomme de terre rezultă oare 
într-adevăr dintr-o convenţie arbitrară care 
„desemnează un obiect care nu este măr (pom- 
me) si nu se află în pămint (terre)“, iar carac- 
terul arbitrar al conceptului este oare scos în 
evidență atunci cînd se constată că în engleză 
acelaşi produs se numeşte potato ? În realitate, 
alegerea în franceză a unui termen, inspirată 
în mare măsură de consideraţii didactice, ex- 
primă condiţiile tehnice și economice cu totul 
speciale care au marcat acceptarea def nitivá a 
acestui produs alimentar în Franţa. Ele reflectă 
de asemenea formele verbale folosite în ţările 
din care a fost importată planta. În sfîrşit, so- 
lutia pomme de terre era, dacă nu necesară, cel 


1 HaudricourtsiGranai, loc. cit., p. 126—127. 
2 E. Benveniste, loc. cit., p. 26. 

putin accesibilă limbii franceze, deoarece cu- 
vintul pomme, semnificind la originea sa orice 
fruct rotunjit cu seminţe sau cu simbure, avea 
deja un mare randament funcțional atestat de 
formaţii anterioare, ca pomme de pin (con de 
brad), pomme de chéne (ghindă), pomme de 
coing (gutuie), pomme de grenade (rodie), pom- 
me d'orange (portocală) etc. O alegere in care 
sint exprimate fenomene istorice, geografice, 
sociologice si in acelaşi timp tendinţe propriu- 
zis lingvistice poate fi oare socotită, într-adevăr, 
arbitrară ? Putem spune mai curînd că denumi- 
rea franceză pomme de terre nu i-a fost impusă 
limbii, dar că ea exista ca una dintre soluţiile 
posibile (în opoziţie dealtfel cu pomme de l'air, 
atit de frecvent în limba bucătarilor şi care în- 
locuieşte termenul, curent în franceza veche, 
pomme vulgaire, pentru fructul arborelui, 
fiindcă celălalt este dotat cu un mai puternic 
coeficient de vulgaritate). Soluţia rezultă din- 
tr-o alegere între posibilităţi preexistente. 

Arbitrară în planul conceptului, limba ar fi 
tot atit de arbitrară si în planul cuvîntului : 
„Nu există... nici un raport inteligibil între pro- 
nuntia unui cuvint şi conceptul pe care îl re- 
prezintă. Ce raport poate exista, de exemplu, 
între închiderea buzelor la începutul și la sfir- 
situl cuvîntului pomme si fructul rotunjit pe 
care îl cunoaştem ?“ 1, 

Principiul lui Saussure invocat aici de autorii 
noştri este incontestabil dacă ne situăm numai 
la nivelul descrierii lingvistice ; el a jucat în 
știința limbilor un rol considerabil, dînd posibi- 
litatea foneticii să se emancipeze de interpretă- 
rile metafizice naturaliste. El reprezintă, cu 
toate acestea, numai un moment al gîndirii 
lingvistice si, de îndată ce încercăm să intele- 
gem lucrurile dintr-un punct de vedere mai ge- 
neral, importanţa lui devine mai limitată si pre- 
cizia lui se estompează. 


t Haudricourt şi Granai, loc. cit., p. 127. 

Pentru a-mi simplifica ideea voi spune că 
semnul lingvistic este arbitrar apriori, dar ca 
aposteriori încetează de a fi. În natura anumitor 
preparate pe bază de lapte fermentat nu există 
apriori nimic care să impună forma sonoră: 
fromage, sau mai curînd from-, deoarece desi- 
nenta este comună si altor cuvinte. E suficient 
să comparăm cuvîntul francez froment, al cărui 
conţinut semantic este cu totul diferit, şi cuvin- 
tul englez cheese, care înseamnă același lucru 
ca şi fromage, însă cu alt material fonetic. Pină 
aici semnul lingvistic apare arbitrar. 

Dimpotrivă, nu este deloc sigur că aceste 
opțiuni fonetice, arbitrare în raport cu desig- 
natum, nu se repercutează imperceptibil, ulte- 
rior, poate nu asupra sensului general al cuvin- 
telor, dar asupra poziţiei lor într-un mediu se- 
mantic. Această determinare aposteriori se pro- 
duce la două niveluri : nivelul fonetic şi acel 
al vocabularului. 

Pe plan fonetic, fenomenele de sinestezie au 
fost adeseori descrise și studiate. Practic toti 
copiii si multi dintre adulti, deși majoritatea nu 
o mărturisesc, asociază spontan sunetele — fo- 
neme sau timbruri ale instrumentelor muzicale 
— cu unele culori sau forme. Aceste asociaţii 
există si pe planul vocabularului pentru anu- 
mite domenii puternic structurate, cum ar fi 
termenii calendarului. Desi culorile asociate nu 
sint întotdeauna aceleași pentru fiecare fonem, 
s-ar părea că subiecții construiesc cu ajutorul 
unor termeni variabili un sistem de relații care 
corespunde, analogic și pe un alt plan, proprie- 
tátilor fonologice structurale ale limbii conside- 
rate. Astfel, un subiect a cărui limbă maternă 
este maghiara vede vocalele în felul următor : 
i, i, alb; e, galben; é, ceva mai închis; a, bej; 
a, bej închis; o, albastru închis; ó, negru; u, 
ú, roşu ca sîngele proaspăt. În legătură cu acea- 
stă observaţie, Jakobson remarcă : ,,Cromatis- 
mul crescînd al culorilor este paralel cu trece- 

rea de la vocalele cele mai înalte la cele mai 
joase, iar contrastul dintre culorile deschise şi 
cele închise este paralel cu opoziţia dintre vo- 
calele anterioare şi posterioare, cu excepția vo- 
calelor u, la care percepţia pare anormală. Ca- 
racterul ambivalent al vocalelor anterioare ro- 
tunjite este clar indicat: 6, 6, bază albastru 
foarte închis cu pete deschise, difuze, imprás- 
tiate ; îi, à, bază roşu intens, pătat cu roz“ 1. 

Nu este vorba, aşadar, de particularităţi ex- 
plicabile prin istoria personală și prin gusturile 
fiecăruia. Nu numai că studiul acestor feno- 
mene, aşa cum spun autorii pe care i-am citat, 
„poate dezvălui aspecte foarte importante ale 
lingvisticii din punct de vedere psihologic și te- 
oretic“ 2, dar el ne conduce direct la considera- 
rea „bazelor naturale“ ale sistemului fonetic, 
adică la structura creierului. Reluînd problema 
într-un număr ulterior al aceleiași reviste, Da- 
vid I. Mason isi încheie astfel analiza : „Există, 
probabil, în creierul uman o hartă a culorilor, 
similară cel putin in parte, din punct de vedere 
topologic, cu harta frecvențelor sonore care 
trebuie să se afle de asemenea acolo. Dacă 
există, aşa cum sugerează Martin Joos, o hartă 
cerebrală a formelor cavității bucale... aceasta 
ar trebui să fie, pare-se, oarecum inversă atit 
fata de harta frecvenţelor, cit si de harta culo- 
rilor...“ 3, 

Dacă admitem deci, conform principiului lui 
Saussure, că nimic nu predestincază apriori 
anumite grupuri de sunete de a desemna anu- 
mite obiecte, nu mi s? pare mai puţin probabil 


1 Gladys A. Reichard, Roman Jakobson 
si Elizabeth Werth, Language and Synesthesia, 
„Word“, vol. 5, nr. 2, 1949, p. 226. E 

2 Loc. cit., p. 224. 

3D.I. Mason, Synesthesia and Sound Spectra, 
„Word“, vol. 8, nr. 1, 1952, p. 41, citind pe Martin Joos, 
Acoustic Phonetics, supl. la Language, în: „Language 
Monograph", nr. 23, aprilie-iunie 1948, II, 46. 

ca, odată adoptate, aceste grupuri de sunete să 
doteze cu nuanţe particulare conţinutul seman- 
tic legat de ele. S-a observat că vocalele cu 
frecvenţă înaltă (de la z la €) sînt alese de pre- 
ferintá de poeţii englezi pentru a sugera tonuri 
palide sau puţin luminoase, în timp ce vocalele 
cu frecvenţă joasă (de la u la a) se referă la cu- 
lori bogate sau închise. Mallarme se plingea că 
cuvintele franceze jour si nuit ar avea o va- 
loare foneticá inversá fatà de sensul lor res- 
pectiv. Din momentul in care limbile francezá 
si englezá atribuie valori fonetice eterogene de- 
numirii aceluiaşi aliment, posibilitatea seman- 
tică a termenului nu mai este absolut aceeași. 
Pentru mine, care în unele perioade ale vieţii 
mele am vorbit exclusiv engleza, fără ca prin 
aceasta să fiu bilingv, fromage şi cheese îmi spun 
într-adevăr același lucru, însă cu nuanţe dife- 
rite : fromage evocă ceva greoi, o materie on- 
ctuoasă şi puţin friabilă, o savoare densă. E un 
cuvint apt mai ales să desemneze ceea ce brin- 
zarii numesc pâtes grasses; pe cînd cheese, 
mai uşor, proaspăt, acrişor si topindu-se în gură 
(vezi forma orificiului bucal), mă face imediat 
să mă gindesc la brinza alba. ,,Brinza arheti- 
pală“ nu este deci aceeași pentru mine, ci de- 
pinde de cum gindesc, în franceză sau în 
engleză. 

Cînd considerăm vocabularul aposteriori, 
adică deja constituit, cuvintele pierd mult din 
arbitrarul lor, căci sensul pe care li-l dám nu 
mai este funcţie numai de o convenţie. În ra- 
port cu modul în care fiecare limbă decupează 
universul de semnificaţie de care ţine cuvintul, 
acesta este funcţie de prezenţa ori de absența 
altor cuvinte pentru a exprima sensuri apropi- 
ate. Astfel time si temps nu pot avea același 
sens în franceză si în engleză, din cauză că en- 
gleza dispune si de weather, care în franceză 
lipseşte. Invers, chair şi armchair se află, re- 
trospectiv, într-un mediu semantic mai restrins 

decît chaise si fauteuil. În ciuda diferenţelor de 
sens, cuvintele sint contaminate si de omofo- 
nele lor. Dacă un mare număr de persoane ar 
fi invitate să producă asociaţii libere suscitate 
de seria : cvintet, sextuor, septuor, m-ar mira 
foarte mult dacă acestea s-ar raporta numai la 
numărul instrumentelor si că sensul cuvintului 
cvintet n-ar fi, piná la un punct, influențat de 
cuvîntul cvintă (acces de tuse); acela de sex- 
tuor de cuvintul sex 1, pe cînd septuor impune 
un sentiment de durată, din cauza modulatiei 
ezitante a primei silabe, pe care a doua o re- 
zolvă cu intirziere, ca printr-un acord maies- 
tuos. În opera sa literară, Michel Leiris a în- 
ceput studiul acestei structurări inconștiente a 
vocabularului, a cărui teorie ştiinţifică rămîne 
încă de făcut. Ar fi greşit să se vadă aici un joc 
poetic, şi nu percepţia, ca la telescop, a unor 
fenomene foarte îndepărtate de conștiința clară 
si de gindirea raţională, dar al căror rol este 
capital pentru o mai bună înţelegere a naturii 
faptelor lingvistice ?. 

Așadar, caracterul arbitrar al semnului 
lingvistic nu este decît provizoriu. Semnul odată 
creat, vocaţia lui se precizează, de o parte, în 
funcţie de structura naturală a creierului şi, de 
altă parte, în raport cu ansamblul celorlalte 
semne, adică cu universul limbii, care tinde, na- 
tural, spre sistem. 

Regulamentele de circulaţie au atribuit şi ele 
în mod arbitrar valorile semantice respective 
semnului roşu și celui verde. Ar fi putut face 
alegerea contrară. Si, totuşi, rezonantele afec- 
tive si armonicele simbolice ale rosului si ver- 
delui n-ar fi în acest caz doar inversate. În sis- 


1 Pentru mine acest lucru este atît de adevărat, încît 
îmi vine greu să nu intrebuintez în franceză termenul 
sexteite (care ar fi un anglicism), fără îndoială din 
cauza desinentei lui feminine. 

? Michel Leiris, La régle du jeu, vol. I, Bif- 
fures, Paris, 1948; vol. II, Fourbis, Paris, 1953. 

temul actual, semnul roşu evocă primejdia, 
violenţa, sîngele, iar verdele speranța, calmul 
si desfășurarea placidá a unui proces natural, 
ca acela al vegetației. Ce s-ar întîmpla însă dacă 
roșul ar fi semnul căii libere, iar verdele al tre- 
cerii interzise ? Fără îndoială că roșul ar fi fost 
perceput ca dovadă de căldură umană şi de co- 
municabilitate, iar verdele ca simbol de dus- 
mănie şi răceală. Rosul nu ar fi luat pur si 
simplu locul verdelui si nici reciproc verdele 
pe al rosului. Alegerea semnului poate fi arbi- 
trară ; el păstrează totuși o valoare proprie, un 
conţinut independent care se combină cu func- 
tia semnificantă pentru a o modula. Dacă opo- 
zitia roşu / verde este inversată, conținutul ei 
semantic este decalat in mod perceptibil, pentru 
că rosul rámine roşu, iar verdele rămîne verde, 
nu numai în calitate de stimuli senzoriali do- 
tati fiecare cu o valoare proprie, ci pentru că 
ele sînt și suporturi ale unui simbolism tradi- 
tional, care, din moment ce există istoriceste, 
nu poate fi manipulat intr-un mod absolut 
liber. 

Trecind de la limbaj la alte fapte sociale, nu 
putem sá nu ne mirám cá Haudricourt se lasá 
sedus de o conceptie empiristá si naturalistá a 
raporturilor dintre mediül geografic si socie- 
tate, desi el insusi a fácut atit de mult pentru 
a dovedi caracterul artificial al relatiei care le 
uneste. Am arátat mai sus cá limbajul nu este 
chiar atit de arbitrar, insá raportul dintre na- 
turá si societate este mult mai arbitrar decit 
vrea sá ne facá sá credem articolul in chestiune. 
Este oare necesar sá reamintesc cá intreaga 
gindire mitică, întregul ritual constau într-o 
reorganizare a experienţei sensibile în cadrul 
unui sistem semantic ? Că motivele pentru care 
diverse societăţi aleg pentru a folosi sau a 
arunca unele produse naturale și, atunci cînd 
le întrebuințează, modalităţile de folosire ale 

acestora depind nu numai de proprietăţile lor 
intrinsece, ci şi de valoarea simbolică care le 
este artribuită ? Fără a înşira aici exemple ce 
umplu toate manualele, mă voi mărgini la o 
singură autoritate, care nu poate fi suspectată 
de idealism, aceea a lui Marx. În Contribuţii la 
critica economiei politice, el se întreabă asupra 
motivelor care i-au făcut pe oameni să aleagă 
metalele preţioase ca etaloane de valoare. El 
enumeră cîteva dintre ele care tin de ,,proprie- 
tátile naturale“ ale aurului si ale argintului: 
omogenitate, uniformitate calitativă, divizibili- 
tate în fracțiuni ce pot fi întotdeauna reunifi- 
cate prin topire, greutate specifică ridicată, ra- 
ritate, mobilitate, inalterabilitate, și continuă: 
„Pe de altă parte, aurul si argintul sint de pri- 
sos nu numai într-un sens negativ, adică sint 
obiecte de care te poti lipsi, dar în virtutea pro- 
prietátilor loc estetice ele constituie materialul 
firesc pentru obiecte de lux, podoabe, obiecte 
de fast şi de uz festiv, într-un cuvint forma po- 
zitivă a prisosului si a bogăției. Ele apar oare- 
cum ca lumină solidificatá, dezgropată din 
adincuri; argintul reflectá toate razele de lu- 
mină in compoziţia lor iniţială, in timp ce aurul 
reflectă numai potenta cea mai înaltă a culorii, 
roșul. Simţul culorilor este însă forma cea mai 
populară a simțului estetic in general. Legătura 
etimologică dintre denumirile metalelor preti- 
oase si raporturiie cu'orilor în diferite limbi 
indo-germanice a fost dovedită de Jakob 
Grimm“ 1. 

Așadar, însuși Marx ne îndeamnă a desprinde 
sisteme simbolice, subiacente în același timp 
limbajului şi raporturilor pe care omul le în- 
tretine cu lumea. „Numai datorită obisnuintei 


1K. Marx, Critique de l'économie politique, trad. 
Léon Remy, Paris, 1899, p. 216 (vezi si K. Marx si 
F. Engels, Opere, vol. 13, Bucuresti, Editura poli- 
ticá, 1962, p. 143. — Nota trad). 

din viaţa de toale zilele ni se pare ceva banal 
şi de la sine înţeles că o relaţie socială de pro- 
ductie ia forma unui lucru...“ 1 

Dar, din momentul în care numeroase forme 
ale vieţii sociale — economică, lingvistică etc. — 
se prezintă ca raporturi, se deschide calea 
spre o antropologie inteleasá ca o teorie gene- 
rală a raporturilor si spre analiza societăților 
în funcţie de caracterele diferenţiale, proprii 
sistemelor de raporturi care le definesc pe unele 
și pe celelalte. 


1 Loc. cit., p. 14 (vezi si K. Marx si F. Engels, 
op. cit., p. 23. — Nota trad .). 


ORGANIZARE SOCIALĂ 


CAPITOLUL VI 


NOȚIUNEA DE ARHAISM ÎN 
ETNOLOGIE ! 


Cu toate imperfectiunile sale si în ciuda unor 
critici meritate, se pare că, în lipsa unuia mai 
bun, termenul de „primitiv“ s-a instalat defi- 
nitiv în vocabularul etnologic si sociologic con- 
temporan. Studiem, aşadar, societăți .,primi- 
tive’. Ce înțelegem însă prin asta? În linii 
mari, expresia este destul de clară. Știm că no- 
iiunea de „primitiv“ desemnează un vast an- 
samblu de populaţii care ignorează scrisul si, 
din această cauză, nu sint accesibile metodelor 
de investigaţie ale istoricului pur, populaţii 
atinse abia de curind de expansiunea civiliza- 
tiei mecanice şi care au rămas deci străine, prin 
structura lor socială si concepţia lor despre 
lume, noţiunilor pe care economia si filozofia 
politicá le considerá ca fundamentale atunci 
cind este vorba de propria noastrá societate. Pe 
unde trece însă linia de demarcaţie ? Mexicul 
antic satisface criteriul al doilea, dar foarte in- 
complet pe primul. Egiptul si China arhaice de- 
vin accesibile cercetării etnologice, desigur nu 
pentru că nu ar fi cunoscut scrierea, ci fiindcă 
masa documentelor păstrate nu este suficientă 
pentru a face de prisos folosirea“altor metode ; 
nici una, nici cealaltă nu sint exterioare ariei 


1 Publicat sub acest titlu în „Cahiers internationaux 
de Sociologie“, vol. 12, 1952, p. 32—35. 

de civilizaţie mecanică, ele au precedat-o doar 
în timp. Invers, faptul de a lucra în prezent si 
în interiorul ariei de civilizaţie mecanică nu l-ar 
putea izola pe folclorist de etnolog. În Statele 
Unite asistăm de zece ani încoace la o evoluţie 
senzationalá, care este, fără îndoială, în primul 
rind revelatoare pentru criza spirituală în care 
se angajează societatea americană contempo- 
rană (care începe să se îndoiască de sine şi nu 
mai parvine să se perceapă pe sine decit prin 
acel efect de bizarerie pe care îl dobindeste tot 
mai mult în propriii săi ochi), dar care, deschi- 
zind etnologilor porţile uzinelor, ale serviciilor 
publice naționale și municipale, uneori chiar 
ale statelor-majore, proclamă implicit că între 
etnologie si celelalte științe despre om deose- 
birea este mai mult de metodă decît de obiect. 

Totuşi, aici vrem să examinăm numai obiec- 
tul. Constatám dealtfel cu uimire că, pierzind 
simţul obiectului care-i este propriu, etnologia 
americană lasă metoda cu care fondatorii ei o 
înarmaseră — prea îngust empirică, însă pre- 
cisă şi scrupuloasă — să se dizolve în avanta- 
jul unei metafizici sociale adeseori simpliste si 
al unor procedee de investigaţie incerte. Metoda 
nu poate să se consolideze si cu atit mai puţin 
să se extindă decit printr-o cunoaștere din ce 
în ce mai exactă a obiectului său special, a ca- 
racterelor sale specifice şi a elementelor sale 
distinctive. Sîntem departe de asa ceva. Desi- 
gur, termenul de „primitiv“ pare a fi definitiv 
la adăpost de confuziile implicate de sensul lui 
etimologic şi întreţinute de un evolutionism pe- 
rimat. Un popor primitiv nu este un popor arie- 
rat sau rămas în urmă ; el poate da dovadă în- 
tr-un domeniu sau altul de un spirit de invenţie 
si de realizare care să lase mult în urma lui 
succesele popoarelor civilizate. Aşa este, de 
exemplu, acea veritabilă „sociologie planificată“ 
pe care ne-o dezvăluie studiul organizaţiei fa- 
miliale a societăţilor australiene, integrarea 
victii afective într-un sistem complex de drep- 

turi şi de obligații în Melanezia și, aproape pre- 
tutindeni, folosirea sentimentului religios pen- 
tru fundarea unei sinteze viabile, deşi nu întot- 
deauna armonioasă, a aspirațiilor individuale 
și a ordinii sociale. 

Mai mult, un popor primitiv nu este un po- 
por fără istorie, cu toate că desfăşurarea ei ne 
scapă adeseori. Lucrările lui Seligman despre 
indigenii din Noua Guinee ! arată cum o struc- 
tură socială foarte sistematică în aparenţă une- 
ori s-a eliberat, alteori s-a menţinut de-a lun- 
gul unei succesiuni de evenimente contingente: 
războaie, migratiuni, rivalități, cuceriri. Stan- 
ner a descris dezbaterile cărora le dă loc într-o 
societate contemporană promulgarea unei legis- 
latii a inrudirii si a căsătoriei : „junii turci“ re- 
formatori, convertiți la doctrinele unei populații 
învecinate, impun triumful unui sistem mai 
subtil al simplităţii vechilor instituţii, iar indi- 
genii plecaţi timp de cîțiva ani din tribul lor nu 
mai reușesc la înapoiere să se adapteze noii or- 
dini 2. În America, numărul, distribuţia şi rela- 
tiile reciproce ale clanurilor hopi nu erau ina- 
inte cu două secole aceleași ca astăzi 3. Toate 
aceste lucruri le cunoaștem ; ce am reținut însă 
din ele ? O distincţie, teoretic confuză, în fapt 
impracticabilă, între pretinşii „primitivi“, de- 
semnaţi astfel printr-o convenție (inglobind, de- 
altfel, aproape totalitatea populațiilor studiate 
de etnolog) si cîţiva rari „primitivi adevăraţi“, 
reduși doar la australieni şi la locuitori ai Ţării 
de Foc, după cum se spune în rezumatul cursu- 
lui lui Marcel Mauss *. Am văzut adineauri ce 


1C. G. Seligman, The Melanesians of British 
New Guinea, Londra, 1910. 

? W. E. Stanner, Murinbata Kinship and Tote. 
mism, „Oceania“, vol. 7, nr. 2, 1936— 1937. 

3 R. H. Lowie, Notes on Hopi Clars, „Anthropolo- 
gical Papers of the American Museum of Natural 
History“, vol. 30, p. 6, 1929. 

4t Marcel Mauss, Manuel d'ethnographie, Paris, 
1947, p. 1, nr. 1. 

trebuie să credem despre australieni. Cei din 
Tara de Foc (si alte cîteva triburi sud-ameri- 
cane pe care unii autori le adaugă acestora)! 
ar fi oare singurele care, împreună cu unele 
grupuri de pigmei, să se bucure de exorbitan- 
tul privilegiu de a fi dăinuit si de a nu avea 
nici o istorie ? Această stranie asertiune se ba- 
zează pe un dublu argument. În primul rînd, is- 
toria acestor popoare ne este totalmente necu- 
noscută si, din cauza absenței sau a sărăciei tra- 
ditiilor orale si a vestigiilor arheologice, nu va 
putea fi niciodată cunoscută. De aici însă nu s-ar 
putea trage concluzia că ea nu există. În al 
doilea rînd, aceste popoare evocă, prin arhais- 
mul tehnicilor și instituţiilor lor, ceea ce ne este 
posibil să reconstituim despre starea socială a 
populațiilor foarte vechi, care au trăit acum 
zece sau douăzeci de milenii ; de aici concluzia 
că, asa cum erau deja la acea epocă îndepăr- 
tată, tot asa au rămas şi astăzi. Ramine în seama 
filozofiei grija de a explica de ce în unele ca- 
zuri s-a petrecut ceva si de ce în aceste cazuri 
nu se petrece nimic. 

Odată acceptată pe acest plan filozofic, discu- 
tia pare fără ieşire. Să admitem deci ca o posi- 
bilitate teoretică că unele fragmente etnice ar 
fi putut rămîne în urma mișcării, dealtfel in- 
egală, în care e atrasă omenirea : fie că ele ar 
fi evoluat cu o încetineală abia perceptibilă care 
ar fi prezervat pînă în prezent cea mai bună 
parte din prospetimea lor primitivă ; fie, dim- 
potriva, că ciclul lor de evoluţie, oprit pretim- 
puriu, le-a lăsat incremenite într-o inerție de- 
finitivă. Adevărata problemă nu se pune însă 
astfel. Cînd se studiază în prezent o populaţie 
oarecare, arhaică în aparenţă, pot fi oare des- 
prinse anumite criterii a căror prezenţă sau ab- 
senfá ar permite să se decidă între aceste posi- 


1-J. M. Cooper, Thé South American Marginal 
Cultures, in: Proceedings of the 8th American Scien- 
tifit Congress, vol. II, Washington, 1940, p. 147 si 160, 

bilitáti, desigur nu în sens afirmativ — s-a vá- 
zut că ipoteza este ideologică si nu e suscepti- 
bilă de demonstrație —, ci în sens negativ? 
Dacă această demonstraţie negativă poate fi fă- 
cută pentru fiecare caz cunoscut si invocat, 
chestiunea va fi rezolvată practic, dacă nu şi 
teoretic. S-ar pune însă atunci o nouă problemă 
de rezolvat : studiul trecutului fiind exclus, ce 
caractere formale privind structura lor deose- 
besc societăţile zise primitive de acelea pe care 
le numim moderne sau civilizate ? 

Acestea sint problemele pe care am vrea să 
le evocám cercetind cazul anumitor societăţi 
sud-americane, în legătură cu care ipoteza unui 
arhaism originar a fost recent readusă în dis- 
cutie. 


De la Martius ! incoace, etnologii au adoptat 
obiceiul de a repartiza culturile indigene din 
America tropicalá in douá mari categorii. Ace- 
lea de pe coasta si din sistemul Orinoco — 
Amazon se caracterizeazà printr-un habitat fo- 
restier sau habitat riveran in vecinătatea pă- 
durii; o agriculturá cu o tehnicá rudimentará, 
dar cu defrişări întinse, cu numeroase specii 
cultivate ; o organizare socială diferențiată, in 
care se conturează sau se manifestă o ierarhie 
socială clară ; locuinţe colective vaste, atestind 
nivelul industriei indigene si totodată gradul 
de integrare a societăţii. Triburile arawak, tupi 
si carib posedă, in grade diverse si cu variaţii 
regionale, aceste trăsături caracteristice. Brazi- 
lia centrală este ocupată, dimpotrivă, de popu- 
latii cu o cultură mai rudimentară; uneori 
nomade si necunoscind construirea de locuinţe 
permanente şi olăria, ele trăiesc din cules şi 
adunat sau recurg, atunci cînd sînt sedentare, 


1C. F. P. von Martius, Beitrâge zur Ethnogra- 
phie..., Leipzig, 1867. 

la vînătoarea individuală ori colectivă mai cu- 
rind decit la grádinárit, care rămîne la elec o 
ocupație accesorie. Sub denumirea de ge, Mar- 
tius crezuse că ar putea constitui, într-o sin- 
gură familie culturală şi lingvistică, populaţii 
care în realitate diferă între ele prin limbă si 
prin alte aspecte ale culturilor lor respective. 
În aceste populaţii cl vedea pe descendenţii 
sălbaticilor tapuya, descriși de călătorii secolu- 
lui al XVI-lea ca dușmani tradiţionali ai popu- 
latiei tupi de pe coastă, care, în cursul migra- 
tiunilor ce urmau să le asigure stápinirea lito- 
ralului si a văii Amazonului, i-ar fi alungat spre 
interior. Se stie că aceste migratiuni nu au luat 
sfîrşit decît în secolul al XVII-lea si se cunosc 
chiar şi unele exemple mai recente. 

Această seducătoare construcţie a fost zdrun- 
cinată în cursul ultimilor douăzeci de ani de 
cercetările regretatului Curt Nimuendaju in 
citeva triburi ale pretinsei familii ge, care locu- 
icsc în savana cuprinsă între litoral si valea flu- 
viului Araguaya, în estul şi nord-estul Brazi- 
liei. La triburile ramkokamekran, cayapo, șe- 
rente şi apinaye, Nimuendaju a descoperit în 
primul rînd o agricultură mai originală decit se 
bănuise : unele dintre aceste triburi cultivă 
specii (Cissus sp.) necunoscute în alte părţi. Dar, 
mai ales în domeniul organizării sociale, acești 
pretinși primitivi vădeau sisteme de o uimitoare 
complexitate : jumătăți exogame  intersectin- 
du-se cu jumătăţi sportive sau ceremoniale, so- 
cietati secrete, asociaţii masculine si clase de 
virstá. De obicei astfel de structuri insofesc ni- 
veluri de culturá mult mai ridicate. De aici se 
poate trage concluzia fie cá aceste structuri nu 
sint specifice unor asemenea niveluri, fie cá ar- 
haismul pretinsilor ge nu este chiar atit de in- 
contestabil pe cît pare. Interpretii descoperiri- 
lor lui Nimuendaju, in special Lowie si Cooper, 
au inclinat mai curînd pentru prima explicaţie. 
Astiel Lowie scrie cá „apariţia jumátátilor ma- 

triliniare în culturi cum sînt acelea ale indie- 
nilor canella şi bororo este o dovadă că această 
instituţie poate apărea local la vinatori si la cu- 
legători sau, mai bine, la popoare rămase în 
prima fază a grădinăritului“ 1. Dar populaţiile 
ge si corespondentii lor din platoul occidental, 
bororo şi nambikwara, merită ele oare fără re- 
zervă o asemenea definiţie ? Nu pot fi ele con- 
siderate tot asa de bine drept populații regre- 
sive care, pornind de la un înalt nivel de viata 
materială si de organizare socială, ar fi conser- 
vat din acestea o trăsătură sau alta ca vestigiu 
al vechilor condiţii ? La această ipoteză, su- 
gerată în cursul unei corespondențe private, 
Lowie răspundea că o asemenea alternativă era 
posibilă, dar că termenii ei ar fi rămas la fel 
de dubioşi atita vreme cît nu s-ar fi produs „un 
model precis, a cărui replică atenuată s-ar putea 
demonstra că o constituie organizarea socială 
a triburilor canella si bororo“ 2. 

Există mai multe modalităţi de a răspunde 
la această exigentá, iar prima este, fără indo- 
ială, înșelătoare prin simplitatea ei. Cu toate 
acestea, înaltele culturi precolumbiene din Peru 
și din Bolivia au cunoscut ceva asemănător cu 
organizarea dualistă : locuitorii capitalei inca 
erau repartizaţi în două grupuri, cei din Cuzco 
de sus si cei din Cuzco de jos, a căror semni- 
ficatie nu era numai de ordin geografic, întrucît 
cu ocazia ceremoniilor mumiile străbunilor erau 
aşezate, în cadrul unei solemnitáti, în două rin- 
duri corespunzătoare acestor grupuri, aşa cum 
se proceda si in China dinastiei Ceu 3. Lowie 
însuși este acela care, comentind descrierea fă- 
cută de noi a unui sat bororo, al cărui plan re- 


1R. H. Lowie, A Note on the Northern Ge of 
Brazil, „American Anthropolcgist", serie nouă, vol. 43, 
1941, p. 195. y 

? [bid. 

3 Garcilasso de La Vega, Histoire des Incas 
(trad. francezá), vol. I, Paris, 1787, p. 167; H. Mas- 
pero, La Chine antique, Paris, 1927, p. 251—252. 

flectă complexa lui structură socială, evocă în 
legătură cu ea planul așezării Tiahuanaco, așa 
cum l-a reconstituit Bandelier |l Același du- 
alism, sau, în orice caz, temele lui fundamen- 
tale, se prelungeşte pînă in America Centrală, 
în antagonismul ritual al ordinelor aztece al 
Vulturului şi al Jaguarului. Cele două animale 
își au rolul lor în mitologia tribului tupi si a 
altor triburi sud-americane, aşa cum o atestă 
motivul „Jaguarului ceresc“ si închiderea în co- 
livia rituală a unui vultur-harpie în satele indi- 
gene din regiunea rîului Xingu si din Machado. 
Aceste asemănări între societăţile tupi şi aztecă 
se extind şi la alte aspecte ale vieţii religioase. 
Nu cumva modelul concret, a cărui replică ate- 
nuată o oferă culturile primitive din savana 
tropicală, se găsește pe înaltele podișuri ale 
Anzilor ? 

Răspunsul este prea simplu. Între marile ci- 
vilizatii ale platoului si barbarii savanei şi pá- 
durii au avut loc cu siguranţă contacte : schim- 
buri comerciale, recunoașteri militare, hártuieli 
de avanposturi. Indigenii din Chaco cunoșteau 
existenţa poporului inca şi descriau din auzite 
primilor călători prestigiosul său regat. Orel- 
lana a întîlnit obiecte de aur pe Amazonul mij- 
lociu ; securi de metal de provenienţă peruvi- 
ana au fost dezgropate pina pe litoralul de la 
Sao Paulo. Totuși, ritmul atît de precipitat al 
expansiunii si declinului civilizațiilor andine nu 
a putut permite decît schimburi sporadice şi de 
scurtă durată. Pe de altă parte, organizarea so- 
cială a aztecilor sau a incașilor a ajuns la noi 
prin descrierile cuceritorilor uluiti de descope- 
rirea lor, atribuindu-i-se un caracter sistematic 
pe care, desigur, nu-l avea. În ambele cazuri 
asistăm la o coaliţie efemeră a unor culturi 
foarte diverse, adeseori foarte vechi și etero- 


1 C. Nimuendaju si R. H. Lowie, The Dual 
Organization of the Ramkokamekran (Canella) of 
Southern Brazil, ,American  Anthropologist", serie 
nouá, vol. 29, 1927, p. 578. 

gene. Din faptul că un trib, printre atitea altele, 
a ocupat temporar un loc preponderent nu s-ar 
putea trage concluzia că obiceiurile lui particu- 
lare erau respectate pe întregul teritoriu asupra 
căruia s-a exercitat influenţa lui, chiar dacă 
demnitarii săi ar fi avut interes să propage 
această ficţiune, mai ales printre europenii nou- 
veniţi. Nici în Peru, nici în Mexic nu s-a cu- 
noscut niciodată cu adevărat un imperiu ale că- 
rui popoare colonizate, clienti sau pur şi simplu 
martori uimiti, să fi căutat prin mijloace mo- 
deste să-i reproducă modelul. Analogiile dintre 
culturile înalte si cele minore tin de cauze mai 
profunde. 

Organizarea dualistă nu este, de fapt, decît o 
trăsătură printre altele comune celor două ti- 
puri. Aceste trăsături sînt distribuite în modul 
cel mai confuz. Ele dispar si reapar fără a tine 
seama de distanta geograficá si de nivelul de 
culturá considerat. S-ar spune cá ele au fost 
imprástiate la întîmplare pe întreaga întindere 
a continentului. Le găsim cînd prezente, cînd 
absente, cînd grupate şi cînd izolate, bogat dez- 
voltate într-o mare civilizaţie sau păstrate par- 
cimonios în una minoră. Cum s-ar putea ex- 
plica fiecare dintre aceste apariţii prin feno- 
mene de difuziune ? Ar trebui stabilit pentru 
fiecare caz un contact istoric, fixată data lui, 
trasat un itinerar de migratiune. Sarcina ar fi 
nu numai irealizabilă, dar nici n-ar corespunde 
realităţii, care ne prezintă o conjunctură globală 
și care trebuie înţeleasă ca atare. Acesta e un 
vast fenomen de sincretism, ale cărui cauze is- 
torice si locale sînt mult anterioare începutului 
a ceea ce noi numim istoria precolumbiană a 
Americii si pe care o metodă sănătoasă ne 
obligă s-o acceptăm ca fiind situaţia iniţială, 
din care au apărut şi s-au dezvoltat marile 
culturi din Mexic si din Peru. 

Imaginea acestei situaţii iniţiale poate fi oare 
regăsită în starea actuală a culturilor minore ale 

savanei ? Imposibil; nu se poate imagina aici 
tranziţie, nu există etape ce s-ar putea recon- 
stitui între nivelul cultural al populațiilor ge si 
începuturile culturii maya sau nivelurile ar- 
haice din valea Mexicoului. Prin urmare, si unii 
și alţii derivă dintr-o bază, comună fără îndo- 
ială, dar care trebuie căutată pe un plan inter- 
mediar între culturile actuale ale savanei şi 
vechile civilizaţii ale platourilor. 

Numeroase indicii confirmă această ipoteză. 
În primul rînd, arheologia este aceea care des- 
coperă, pînă într-un trecut recent, centre de ci- 
vilizatie relativ evoluată prin întreaga Americă 
tropicală : Antile, Marajo, Cunani, Amazonul 
de jos, gura fluviului Tocantins, șesul Mojos, 
Santiago del Estero ; de asemenea marile petro- 
glife ale văii Orinocoului şi ale altor regiuni, 
care presupun o muncă de echipă, ale cărei 
aplicaţii frapante se găsesc şi astăzi în domeniul 
defrişării si al grădinăritului la tribul tapi- 
rape t. La începutul perioadei istorice, Orellana 
admira de-a lungul Amazonului culturi variate, 
numeroase şi dezvoltate. Se poate oare presu- 
pune că, în epoca apogeului lor, triburile in- 
ferioare nu dădeau dovadă, cel putin într-o 
oarecare măsură, de această vitalitate ale cărei 
indicii le-am amintit mai sus ? 

Organizarea dualistă însăși nu constituie un 
caracter diferenţial al populațiilor savanei : ea 
e semnalată în regiunea de pădure la triburile 
parintintin şi munduruk, este probabilă la tri- 
burile tembe si tukuna si certă la două extre- 
mitati ale Braziliei, avînd aceeași înaltă cali- 
tate la triburile arawak ca la palikur și tereno. 
Am regăsit-o şi noi ca vestigiu la tupikawahib 
din Machado de sus, astfel incit, în modalităţi 
cind matriliniare, cînd patriliniare, putem defini 
o arie de organizare dualistă care se întinde de 
la malul drept al fluviului Tocantins pină la 


1H. Baldus. Os Tapirape, „Revista do Arquivo 
Municipal“, Sáo Paulo, 1944—1946. 

riul Madeira. Este imposibil să definim orga- 
nizarea dualistă în America de Sud ca o trăsă- 
tură tipică nivelurilor celor mai primitive, de 
vreme ce o întilnim şi la vecinii lor din pădure, 
grădinari experţi şi vînători de capete, care po- 
sedă o cultură mult mai înaltă. 

Nu trebuie disociată organizarea socială a 
populațiilor savanei de aceea a vecinilor lor din 
văile împădurite si de pe malurile fluviilor. 5i, 
invers, triburi cu grade de cultură foarte dife- 
rite sint situate uneori la niveluri pretinse ar- 
haice. Exemplul tribului bororo oferă o de- 
monstratie deosebit de elocventă a acestor false 
analogii. Pentru a-l considera sau a-l apropia 
de „adevărații primitivi“ se invocă un text al 
lui von den Steinen: „Femeile, obișnuite să 
smulgă rădăcini sălbatice din junglă, s-au apu- 
cat să distrugă plantele tinere (de manioc), răs- 
colind minuţios pămîntul cu speranţa de a găsi 
rădăcini comestibile. Acest trib de vinátori nu 
cunostea deloc adevárata agriculturá si mai cu 
seamă nu avea răbdarea să aştepte dezvoltarea 
tuberculilor“ 1. S-a tras de aici concluzia că, 
înainte de contactul lor cu corpul expediționar 
care avea să-i supună, bororo trăiau exclusiv 
din vinátoare si din adunat. Ceea ce înseamnă 
să uiţi că acest comentariu se referă la grădi- 
nile soldaţilor brazilieni si nu ale indigenilor si 
că, după acelaşi autor, „indienilor bororo nu le 
păsa de darurile civilizaţiei“ 2. E suficient să 
plasiim areste observaţii în contextul care oferă 
un tablou att de viu al dezintegrării societăţii 
bororo sub influenţa asa-zigilor lor pacificatori 
pentru a discerne caracterul lor anecdotic. Ne 
invatá ele oare cá in acea epocá, cind de peste 
cincizeci de ani ei erau urmăriţi si exterminați 
fără milă de colonizatori, indienii bororo nu cul- 

^ 


1K. von den Steine n, Unter den Naturvólkern 
Zentral-Brasiliens, ed. 2, Berlin, 1897 ; p. 581 din trad. 
portughezá, Sáo Paulo, 1940. 

2 Op. cit., p. 580. 

tivau pămîntul ? Sau mai curind cá ei găseau 
mai avantajos să prade grădinile posturilor mi- 
litare decît să defrișeze terenuri pentru sine ? 

Citiva ani mai tirziu, în 1901, Cook văzuse 
„lanuri cu porumb mărunt, galben“ la indienii 
bororo de pe riul Ponde de Pedra (un afluent 
pe atunci putin cunoscut al fluviului Sao Lou- 
renco)!. Cu privire la satele de pe rîul Ver- 
melho rămase independente, Radin scria în 
1905 : „Indienii bororo nu cultivă deloc în co- 
lonia Theresa Christina si poate că din această 
cauză profesorul von den Steinen, care nu i-a 
văzut cultivînd decît prin constrîngere, a con- 
chis că nu au fost niciodată un trib agricol. 
D-] Fric însă a descoperit la cei care trăiesc încă 
in stare de sălbăticie plantaţii întreţinute cu 
grijă...“ 2. Mai mult, același autor descrie un 
ritual agrar, „ceremonia binecuvintarii prime- 
lor roade, a căror consumare fără această con- 
sacrare ar aduce moartea“, ceremonie care 
constă în spălarea spicului de porumb abia copt, 
apoi aşezarea lui in fata unui aroetorrari (sau 
saman), care dansează si cîntă ore întregi fără 
întrerupere, fumează continuu si intră astfel 
într-un fe] de extaz hipnotic. Apoi, tremurind 
din toti mușchii, „el mușcă spicul scotind stri- 
găte intermitente. Aceeaşi ceremonie se desfá- 
şoară cînd e ucis un vinat mare... sau e prins 
un peste mare... Indienii bororo sînt convinși că 
oricine s-ar atinge de carnea sau de porumbul 
neconsacrate va pieri împreună cu toţi ai săi“ °. 
Cînd ne gindim că, exceptind satele de pe riul 
Vermelho, societatea bororo s-a prăbuşit com- 
plet între anii 1880 si 1910, este greu de admis 
ca indigenii să fi găsit timpul si să-şi fi dat 


1 W. A. Cook, The Bororo Indians of Matto Grosso, 
Brazil, „Smithsonian Miscellaneous Collection“, vol. 50, 
Washington, 1908. 

2 V. Frič si P. Radin, Contributions to the 
Study of the Bororo Indians, „Journal of the Royal 
Anthropological Institute“, vol. 36, 1906, p. 39]. -392. 

3 Ibid. 

osteneala, într-un interval atit de tragic şi atit 
de scurt, de a incununa o agricultură cu totul 
nouă cu un ritual agrar complicat, în afará de 
cazul că l-ar fi posedat deja pe acesta din urmă, 
ceea ce ar implica totodată caracterul traditio- 
nal al agriculturii. 

Problema constá, asadar, in a sti dacá se poate 
vorbi in America de Sud de veritabili vinátori 
si adunátori. Astázi unele triburi par a fi foarte 
primitive: guayaki din Paraguay, siriono din 
Bolivia, nambikwara de la izvoarele riului Ta- 
pajos si adunátorii din valea Orinocoului. To- 
tusi triburile care ignoreazá complet grădinări- 
tul sint rare si fiecare din ele trăiește izolat 
intre grupuri de nivel mai ridicat. Dacá s-ar 
cunoaste istoria fiecáruia din aceste triburi, ea 
ne-ar putea explica mai bine conditia lui parti- 
culară decit ipoteza unui nivel arhaic al cărui 
supravieţuitor ar fi. Cel mai adesea aceste tri- 
buri practică un grădinărit elementar, care nu 
reușește a înlocui vinátoarea, pescuitul si cu- 
lesul. Aceasta însă nu este de ajuns pentru a 
dovedi că e vorba de cultivatori începători şi 
nu de cultivatori regresivi, avind în vedere noile 
condiţii de existenţă care le-au fost impuse. 

Regretatul reverend J. M. Cooper a sugerat o 
repartiție a triburilor din America tropicală în 
două grupuri, pe care le denumește respectiv 
„forestier“ şi „marginal“ ; grupul marginal s-ar 
subimpárti, la rîndul lui, in cel al ,,savanei“ 
și cel ,,intraforestier“ 1. Nu vom reţine decit 
distincţia principală, care oferă, poate, o utilitate 
practică, dar în care ar fi greşit să se caute o 
reprezentare a faptelor. Nimic nu dovedește si 
nici măcar nu sugerează că savana ar fi fost 
locuită în perioada arhaică ; dimpotrivă, chiar 
în habitatul lor actual, triburile „savanei“ 
caută, după cit se pare, să păstreze resturile 
unui mod de viata forestier. 


1 J. M. Cooper, loc. cit. 

_Nici o deosebire geograficá nu e mai clară 
$1 mai aproape de spiritul indigenului sud-ame- 
rican decît aceea dintre savană si pădure. Sa- 
vana este improprie nu numai grădinăritului, 
ci si adunatului de produse sălbatice : vegetaţia 
si viaţa animală sânt aici sărace. Pădurea bra- 
ziliană, dimpotrivă, este darnică în fructe şi în 
vinat, iar pamintul, în măsura in care oamenii 
se mulţumesc să-l zgirie, rămîne bogat şi fertil. 
Contrastul dintre grádinarii din pădure şi viná- 
torii din savană poate avea o semnificație cul- 
turală : el nu are o bază naturală. În Brazilia 
tropicală, pădurea si malurile fluviilor consti- 
tuie mediul cel mai prielnic grădinăritului, vi- 
nătorii, pescuitului şi de asemenea culesului și 
adunatului. lar savana este vitregită din toate 
aceste puncte de vedere. Nu se poate face o 
deosebire între o cultură prehorticolă, conser- 
vată de popoarele savanei, şi o cultură superi- 
oară, pe bază de grădinărit, în curáturile fo- 
restiere, căci popoarele din pădure sînt nu 
numai cei mai buni grădinari (printre alţii), ci 
şi cei mai buni adunători și culegători (de ase- 
menea printre alţii). Explicaţia este foarte sim- 
plă : se găsesc mult mai multe lucruri de adu- 
nat în pădure decit în afara ei. Grădinăritul și 
adunatul coexistă în cele două medii, dar aceste 
moduri de viaţă sînt mai bine dezvoltate în me- 
diul forestier decit în savană. 

Această stápinire mai mare a societăţilor fo- 
restiere asupra mediului natural se afirmă în 
aceeaşi măsură fata de speciile sălbatice ca fata 
de cele cultivate. Mediul vegetal variază de la 
estul la vestul pădurii tropicale, dar modul de 
viata se schimbă mai putin decît speciile între- 
buintate : aceeaşi impletiturá de coşuri, cînd 
dintr-un tip de palmier, cînd dintr-altul ; stu- 
pefiante care joacă acelaşi rol ritual, dar pre- 
parate pe baza unor plante diferite. Produsele 
se schimbă, folosirea lor rămîne aceeaşi. Pe de 
altă parte, determinismul savanei exercită o in- 

iluenţă negativă ; el nu deschide posibilităţi noi, 
ci doar restringe pe acelea ale pădurii. Nu 
există o „cultură a savanei“. Ceea ce unii pre- 
tind a desemna prin aceasta este o replică ate- 
nuată, un ecou slab, o imitație neputincioasă a 
culturii forestiere. Popoare adunătoare ar fi 
ales si ele habitatul forestier, la fel ca grădi- 
narii, sau, mai exact, ar fi rămas în pădure 
dacă ar fi putut. Dacă nu au făcut-o nu este 
din cauza unei pretinse „culturi a savanei“ care 
le-ar fi aparţinut în mod exclusiv, ci fiindcă au 
fost alungaţi de acolo. Astfel, indienii tapuya 
au fost împinși spre regiunile din interior de 
marile migratiuni ale triburilor tupi. 

Aceasta fiind situaţia, vom admite, desigur, 
că, într-un caz precis sau altul, noul habitat a 
putut exercita o influență pozitivă. Iscusinta 
vinătorească a indienilor bororo a fost, fără în- 
doială, stimulată sau favorizată de frecventa- 
rea mlaștinilor bogate în vînat de pe cursul 
mijlociu al riului Paraguay, iar locul ocupat de 
pescuit în economia triburilor din regiunea riu- 
lui Xingu este, desigur, mai mare decit cel pe 
care l-ar fi putut avea în regiunile septentrio- 
nale de unde vin triburile aüeto si kamayura. 
Ori de cite ori insá au ocazia, triburile din sa- 
vaná se agaţă de pădure si de condiţiile de 
viata forestieră. Grădinăritul se face în între- 
gime in fisia îngustă a pădurii, galerie care, 
chiar în savană, se întinde de-a lungul princi- 
palelor cursuri de apă. De fapt nu s-ar putea 
cultiva în altă parte, si bakairi rid de căprioara 
din legendă care a fost atit de proastă încit s-a 
dus să-şi planteze maniocul în junglă 1. Indigenii 
întreprind călătorii lungi spre a ajunge în pă- 
dure, unde vor putea găsi anumite produse ne- 
cesare industriei lor: bambus gros, scoici şi 
graunte. Mai izbitoare sint caracteristicile pre- 
parării plantelor sălbatice. Triburile forestiere 
îi consacră o bogăţie de cunoștințe si de proce- 


1 K. von den Steinen, loc. cit., p. 488. 

dee, cum sînt extracția amidonului din măduva 
anumitor palmieri, fermentarea alcoolică a 
gráunfelor însilozate şi folosirea alimentară a 
plantelor veninoase. La popoarele savanei, 
toate acestea se reduc la o culegere în vrac, ur- 
mată de consumul imediat, ca şi cum ar fi tre- 
buit suplinită brusc dispariţia unui regim ali- 
mentar, altminteri echilibrat. La ei, chiar 
adunatul şi culesul se prezintă ca tehnici sără- 
cite si depreciate 1. 


* * 


Consideratiile precedente nu se aplică decit 
Americii tropicale. Dar, dacă sint exacte, ele 
permit desprinderea unor criterii de o validitate 
mai generală, utilizabile în fiecare caz pentru 
care s-ar susține ipoteza unui arhaism autentic. 
Este neîndoios că s-ar ajunge atunci la aceeaşi 
concluzie, şi anume că arhaismul veritabil este 
treaba arheologului si a specialistului în pre- 
istorie, dar că etnologul, care s-a consacrat stu- 
diului societăților vii şi actuale, nu trebuie să 
uite că, pentru a fi astiel, ele trebuie să fi trăit, 
să fi durat si deci să se fi schimbat. Or, dacă 
o schimbare generează condiţii de viaţă și de 


1 C. Lévi-Strauss. On Dual Organization South 
America, ,, America Indigena“, vol. 4, Mexico, 1944; 
The Tupi-Kawahib, in: Handbook of South-American 
Indians, „Smithsonian Institution“, vol. V, Washington, 
1915, 

Această reconstrucţia a fost ingenios criticată de 
d-ra de Queiroz. Ea invocă cîteva trăsături importante 
ale mitologiei şi ritualului tribului serente, sugerind 
că aceşti indigeni au trăit în savană în cursul unei 
perioade prelungite. Sint de acord că aici este o pro- 
blemă, deşi ar fi riscant de a interpreta anumite tem= 
mitice, răspîndite în Lumea Nouă, din Canada pînă 
în Peru, în funcţie de istoria economică a unui anu- 
mit trib, asa cum fac indigenii şerente înşişi (cf. 
Maria Isaura Pereira de Queiroz, A nocao 
de arcaismo em etnologia e a organizacăo social dos 
Xerente, „Revista de Antropologia", São Paulo, vol. I, 
nr. 2, 1953, p. 99—108). 

organizare atit de elementare încît evocă doar 
o stare arhaică, aceasta nu poate fi decit un 
regres. Este oare posibil de a distinge printr-o 
critică internă acest pseudoarhaism de cel ade- 
vărat ? 

Problema primitivismului unei societăţi se 
pune în general ca urmare a contrastului pe 
care îl prezintă ea în raport cu vecinii săi apro- 
piati sau îndepărtați. Între această societate si 
acelea cu care ea poate fi cel mai lesne com- 
parată se constată o diferenţă de nivel cultural. 
Cultura ei este mai săracă prin absența sau 
insuficiența unor tehnici a căror folosinţă cu- 
rentă, dacă nu şi invenţia, este datată din pe- 
rioada neolitică : locuinţe permanente, grădină- 
ritul, creşterea vitelor,  slefuirea pietrei, 
tesátoria, olária. La aceste trăsături se asociază 
in general, desi in acest din urmă caz inducția 
este mai incertă, o organizare socială diferen- 
tiata. Este neindoios cá, în unele regiuni ale 
lumii, aceste contraste există şi cá ele persistă 
chiar în epoca contemporană. Totuşi, în cazu- 
rile de pseudoarhaism pe care le-am examinat 
aici, ele nu sint exclusive. Íntelegem prin 
aceasta cá societátile in cauzá nu diferà de veci- 
nele lor mai evoluate sub toate raporturile, ci 
numai sub unele din ele, pe cind in alte domenii 
gásim numeroase analogii. 

Exemplul cel mai frapant si pe care l-am 
comentat deja este ce] al organizării dualiste. 
In America de Sud, aceastá institutie (sau, mai 
exact, aceastá schemá de organizare) reprezintá 
un element comun mai multor societáti, care 
cuprind pe cele mai primitive, ca si pe cele 
mai avansate, cu o intreagá serie de niveluri 
intermediare. Limbile bororo si nambikwara 
prezintă de asemenea afinități certe cu dialecte 
exterioare ariei geografice a acestor triburi si 
caracteristice unor civilizaţii mai înalte ; tipul 
fizic, atit de diferit între cele două grupuri, su- 
gerează o origine meridională într-un caz, 

septentrională în celălalt. La fel se întîmplă cu 
organizarea socială, cu anumite instituţii fami- 
liale, cu instituţiile politice si cu mitologia, care 
amintesc toate o trăsătură sau alta a cărei ex- 
presie dezvoltată trebuie căutată în afara 
acestora. Aşadar, dacă problema arhaismului 
este ridicată de constatarea unor deosebiri în- 
tre anumite societăţi, trebuie menţionat ime- 
diat că, în cazul societăţilor pseudoarhaice, 
aceste diferente nu se extind niciodată asupra 
ansamblului : subzistă asemănări care contra- 
balanseazá opozitiile. 

Sá considerăm acum societatea pretinsă 
„arhaică“ nu în raport cu altele, ci in structura 
ei internă. Un spectacol neobișnuit ni se pre- 
zintă : această structură abundă in discordante 
si în contradicții. În această privinţă este de- 
monstrativ îndeosebi exemplul nambikwara, 
căci această familie lingvistică, împrăștiată pe 
un teritoriu cît jumătate din teritoriul Franței, 
oferă unul dintre cele mai primitive niveluri de 
cultură ce pot fi întilnite astăzi în lume. Cel 
puţin unele dintre cetele sale nu cunosc deloc 
construcţia de locuinţe permanente si olăria; 
tesátoria şi grádináritul sînt reduse la cea mai 
simplă expresie posibilă, iar viata nomadă, în 
grupuri de cinci sau şase familii unite temporar 
sub conducerea unui şef fără autoritate adevă- 
rată, pare a fi în întregime dominată de exigen- 
tele culegerii produselor sălbatice şi de grija de 
a nu muri de foame. Or, în locul frumoasei sim- 
plitáti la care ne-am putea aştepta de la tehnici 
atit de rudimentare si de la o organizare atit 
de săracă, cultura nambikwara oferă numeroase 
enigme. 

Ne amintim la bororo de contrastul dintre un 
ritual agrar dezvoltat si o agricultură în apa- 
rentá absentă, însă a cărei realitate e atestată 
de o cercetare mai atentă. Într-un domeniu în- 
vecinat (în America tropicală, consumatoare de 

manioc, alimentul si otrava ru constituie cate- 
gorii ce se exclud), nambikwara oferă o si- 
tuatie analogă, însă inversă. Ei sînt experti în 
otrăvuri. Printre produsele lor toxice se gă- 
seste si curara, aici fiind cea mai sudică apa- 
ritie a ei. La nambikwara, prepararea curarei 
nu este însoţită de nici un ritual, operaţie ma- 
gică sau procedură secretă, cum este cazul pre- 
tutindeni în alte părţi. Reţeta curarei se reduce 
la produsul de bază, iar metoda de fabricaţie 
constituie o activitate pur profană. Cu toate 
acestea, nambikwara au o teorie a otrăvurilor 
care face apel la tot felul de consideraţii mis- 
tice şi se bazează pe o metafizică a naturii. Însă, 
printr-un curios contrast, această teorie nu in- 
tervine în fabricarea otrăvurilor veritabile ; ea 
justifică numai eficacitatea lor. O găsim însă pe 
primul plan în confecţionarea, manipularea și 
utilizarea altor produse, desemnate cu acelaşi 
nume si cărora indigenii le atribuie aceeaşi pu- 
tere, desi sint substanţe inofensive si cu carac- 
ter pur magic. 

Meritá sá ne oprim pulin asupra acestui 
exemplu, bogat in invátáminte. Mai intii, el în- 
truneste cele două criterii pe care le-am propus 
pentru detectarea pseudoarhaismului. Prezenţa 
curarei la o distanţă atit de mare de aria ei ac- 
tuală de ráspindire si la un popor cu o cultură 
atit de inferioară acelora unde această otravă 
este intilnitá de obicei constituie o coincidență 
externă. Dar caracterul pozitiv al fabricării 
ei — într-o societate care foloseşte în același 
timp otrăvuri magice, care cuprinde toate otră- 
vurile sale sub acelaşi termen si interpretează 
metafizic si acţiunea lor — reprezintă o discor- 
danță internă, a cărei valoare este şi mai sem- 
nificativă. Faptul că la nambikwara curara este 
redusă la produsul de bază si prepararea ei 
exclude orice ritual pune într-un mod impre- 
sionant chestiunea de a ști dacă caracteristicile 

în aparență arhaice ale culturii lor sint origi- 
nare sau constituie cumva reziduuri ale unei cul- 
turi epuizate. Este mult mai verosimil de a in- 
terpreta contradictia dintre teorie si practică în 
materie de otrăvuri prin pierderea ritualurilor 
complexe, legate mai la nord de fabricarea 
curarei, decit de a explica cum a putut fi con- 
struită o teorie de inspiraţie supranaturală pe 
baza unui tratament, rămas pur experimental, 
al rădăcinii strychnosului. 

Această discordantá nu este singura. Nam- 
bikwara posedă și astăzi securi de piatră 
slefuita, frumos lucrate ; dar, desi se pricep sa 
le pună coadă, nu mai știu să le confectioneze. 
Uneltele de piatră pe care le fabrică ocazional 
se reduc la așchii neregulate, abia retusate. 
Pentru hrană ei depind de cules si adunat, în 
cea mai mare parte a anului; dar practica lor 
de preparare a produselor sálbatice nu cunoaste 
tehnicile rafinate pe care le gásim la popoarele 
forestiere sau le cunoaste sub o formá groso- 
laná. Toate grupurile nambikwara fac în sezo- 
nul ploios puţin grădinărit, toti practică imple- 
titul cosurilor, iar unii o olárie informă, dar 
solidă. Si totuşi, cu toată foametea îngrozitoare 
care domnește în anotimpul uscat, ei nu reu- 
sesc să conserve recolta lor de manioc decit 
ingropind în pămînt turte de pulpă, care, atunci 
cînd sînt dezgropate după cîteva săptămîni sau 
luni, sint pe trei sferturi stricate. Servitutile 
vieţii nomade și absenţa unui habitat perma- 
nent îi împiedică să folosească în acest scop 
oalele si cosurile lor. Pe de o parte, o economie 
prehorticolă care nu este însoţită de nici una 
din tehnicile proprii acestui mod de trai ; pe de 
altă parte, cunoaşterea diverselor tipuri de re- 
cipiente nu reuşeşte să facă din agricultură o 
ocupaţie stabilă. S-ar putea împrumuta şi alte 
exemple în domeniul organizării sociale : aceea 
a indienilor apinaye nu seamănă decît în apa- 

renta cu instituţiile australiene t; dar extrema 
ei complicatie aparentă ascunde diferențieri 
foarte sumare, iar valoarea funcţională a siste- 
mului este, de fapt, de o mare sărăcie. 

Găsim, aşadar, criteriul pseudoarhaismului în 
prezenţa simultană a ceea ce am numit coinci- 
dente externe si discordante interne. Putem însă 
merge si mai departe, fiindcă în culturile 
pseudoarhaice concordantele si discordantele se 
opun printr-un caracter suplimentar şi care 
este de data aceasta specific fiecărei forme cînd 
ea este considerată izolat. 

Să reluăm exemplul indigenilor nambikwara 
și să examinám rapid tabloul coincidentelor lor 
externe. Acestea nu se stabilesc cu o singură 
cultură învecinată, despre care s-ar putea ad- 
mite că, datorită unei superioritáti tehnice, po- 
litice sau spirituale zdrobitoare, şi-ar fi exer- 
citat influența asupra unei insulițe arhaice, 
prezervată ca prin miracol. Punctele de cores- 
pondentá îi asociază pe nambikwara unei întregi 
colecţii de popoare, unele învecinate şi altele 
depărtate, unele apropiate prin nivelul de cul- 
tură, celelalte foarte avansate. Tipul fizic este 
cel din vechiul Mexic şi mai ales de pe coasta 
atlantică a Mexicului ; limba prezintă afinitati 
cu dialectele istmului şi cu cele din nordul 
Americii de Sud; organizarea familială si ma- 
rile teme religioase, chiar si vocabularul care 
se referă la ele, amintesc de tupi meridionali ; 
fabricarea otrăvurilor și obiceiurile războinice 
(independente totuşi, deoarece curara nu este 
folosită decît pentru vinatoare) se inrudesc cu 
acelea din regiunea Guyanelor ; in sfirsit, obi- 
ceiurile matrimoniale trezesc ecouri andine. La 
fe] se poate spune despre bororo, al căror tip 


1 C. Nimuenda ju, The Apinay& „The Catholic 
University of America, Antrhopological Series“, nr. 8, 
Washington, 1939; C. Lévi-Strauss, Les struc- 
tures sociales dans le Bresil central et oriental, în: 
Proceedings of the 29th Congress of Americanists, 
New York, 1949, cap. VII din culegerea de fata, 

fizic este meridional, organizarea politică occí- 
dentală, iar modul de viata oriental în raport 
cu aria lor actuală de locuire. 

Coincidentele se produc deci în ordine disper- 
sata. Discordantele, dimpotrivă, se concen- 
treaza in inima insasi a culturii; ele privesc 
structura ei cea mai intimă si afectează esenţa 
ei particulară. S-ar spune că ele sînt acelea care 
conferă culturii individualitatea ei. Toate sau 
aproape toate elementele complexului neolitic 
sînt prezente la nambikwara. Ei cultivă grădini, 
tore bumbacul, tes din el fisii, împletesc 
fibre şi modelează argila ; dar aceste elemente 
nu reuşesc să se organizeze : ceea ce lipseşte e 
sinteza. Iar in mod simetric obsesia prădalnică 
a culesului îi împiedică de a dezvolta tehnici 
specializate. Astfel, indigenii rămîn paralizati în 
faţa unei alegeri imposibile. Dualismul modului 
lor de trai impregneaza viata lor cotidiană si 
se extinde ]a toate atitudinile lor psihologice, la 
organizarea lor socială şi la gindirea lor meta- 
fizică. Opoziția dintre activitatea masculină, de- 
finită prin vinátoare si grădinărit, la fel de re- 
muneratorii şi la fel de intermitente, și 
activitatea feminină, bazată pe adunat si cules, 
cu rezultate constant mediocre, devine o opo- 
zitie între sexe, care face din femei fiinţe efec- 
tiv îndrăgite si ostentativ depreciate; o opo- 
zitie între sezoane, cel a] vieţii nomade si cel 
al habitatului fix ; o opoziţie între două stiluri 
de existenţă, cel definit prin ceea ce am prefera 
să numim adăpostul temporar și coșul perma- 
nent şi cel al repetării triste a operaţiilor agri- 
cole : unul bogat în experienţe și aventuri, ce- 
lălalt de o securitate monotonă. În sfîrşit, 
ansamblul se traduce pe plan metafizic în inega- 
litatea destinului care așteaptă sufletele mascu- 
line, veșnic reîncarnate, asa cum, după o 
îndelungată perioadă în care sînt lăsate în 
pirloagá, curáturile posesorilor lor vor fi mereu 
repuse în cultură, si sufletele femeilor, risipite 

după moarte în vint, în ploaie si furtună și me- 
nite aceleiaşi inconsistente ca si munca lor de 
adunat si cules !. 

Ipoteza unei supravietuiri a societátilor ar- 
haice, bazatá pe descoperirea unor discordante 
externe intre cultura lor si aceea a societátilor 
vecine, se loveşte deci in cazul pseudoarhaismu- 
lui de două mari obstacole. În primul rînd, 
discordantele externe nu sînt niciodată destul 
de numeroase pentru a elimina complet coinci- 
dentele, externe si ele, iar aceste coincidente 
externe sint atipice, adicá, in loc de a fi stabi- 
lite cu un grup sau cu un ansamblu de grupuri 
bine definit prin cultură si localizat geografic, 
ele se îndreaptă in toate direcţiile si evocă gru- 
puri eterogene intre ele. In al doilea rind, ana- 
liza culturii pseudoarhaice, consideratá ca un 
sistem autonom, scoate în evidenţă discordan- 
tele interne, iar acestea sînt de astă dată tipice, 
adică privesc structura însăşi a societăţii și 
compromit iremediabil echilibrul ei specific. 
Societăţile pseudoarhaice sînt societăţi condam- 
nate, şi ne dăm seama de aceasta după poziția 
lor precară în mediul în care încearcă să se 
menţină şi faţă de vecinii care îi supun presiu- 
nii lor. | 

Că aceste caracteristici intime pot scăpa isto- 
ricului și sociologului care lucrează cu docu- 
mente este uşor de înţeles. Dar un bun cercetá- 
tor de teren n-ar putea să le ignoreze. 
Concluziile noastre teoretice se bazează pe 
fapte sud-americane observate direct. Revine 
specialiştilor din Malaysia şi din Africa să 
spună dacă, acolo unde se pun aceleași pro- 
bleme, experienţa lor le confirmă. Dacă acordul 
poate fi realizat, se va fi sávirsit un mare pro- 
gres în delimitarea obiectului specific cercetá- 
rilor etnologice. Fiindcă acestea constau din- 


f 
1 C. Lévi-Strauss, La vie familiale et sociale des 
Indiens Nambikwara, Paris, 1948 ; Tristes Tropiques, 
Paris, 1955 (vezi şi Tropice triste, Bucureşti, Editura 
ştiinţifică, 1968. — Nota trad.). 

tr-un ânsamblu de procedee de investigaţie, 
devenite mai puiin necesare datorită condiţiei 
proprii anumitor societăţi cit condiţiei parti- 
culare în care ne aflăm noi faţă de societăţile 
asupra cărora nu apasă nici o fatalitate specială. 
În acest sens, etnologia ar putea fi definită ca 
o tehnică a dezrădăcinării. 

Pentru moment, esentialul este de a ajuta 
etnologia să se desprindă de reziduul filozofic 
pe care termenul de „primitiv“ îl trage încă 
după sine. O societate primitivă adevărată ar 
trebui să fie o societate armonioasă, fiindcă, 
într-un fel, ea ar fi o societate fata în fata cu 
sine însăși. Am văzut însă cá, dimpotrivă, în- 
tr-o vastă regiune a lumii, privilegiată in multe 
privinţe pentru studiul nostru, societăţile care 
păreau cele mai autentic arhaice sînt toate con- 
torsionate de discordante în care descoperim 
amprenta imposibil de contestat a eveni- 
mentului. 

Nenumărate fisuri, singurele supraviețuitoare 
ale acţiunii distrugătoare a timpului, nu vor da 
niciodată iluzia unui timbru originar acolo unde 
odinioară au răsunat armonii pierdute. 


CAPITOLUL VII 


STRUCTURILE SOCIALE ÎN BRAZILIA 
CENTRALĂ SI ORIENTALĂ ! 


În cursul ultimilor ani, atenţia a fost în- 
dreptată asupra instituțiilor anumitor triburi 
din Brazilia centrală şi orientală, care, din cauza 
nivelului coborit al culturii lor materiale, 


1 Publicată sub acest titlu, Proceedings of the 29th 
Congress of Americanists Univ. of Chicago Press, 
1952, in: Sol T a x (ed), Indian Tribes ef Aboriginal 
America, p. 302—310. | 

fuseseră clasate ca foarte primitive. Aceste tri- 
buri se caracterizează printr-o structură so- 
cială de o mare complexitate, comportind dife- 
rite sisteme de jumátáti intersectate unele cu 
altele si dotate cu funcții specifice, clanuri, 
clase de vîrstă, asociaţii sportive sau ceremo- 
niale si alte forme de grupare. Exemplele cele 
mai izbitoare, care au fost descrise de Colbac- 
chini, Nimuendaju si de noi după alti observa- 
tori mai vechi, se găsesc la indigenii serente, 
care au jumătăţi patriliniare exogame, sub- 
împărțite în clanuri ; triburile canella şi bo- 
roro cu jumătăţi matriliniare exogame și alte 
forme de grupare ; în sfirsit, apinaye cu jumá- 
táti matriliniare neexogame. Tipurile cele mai 
complexe, adicá avind un dublu sistem de jumá- 
táti subimpártite in clanuri si un triplu sistem 
de jumătăţi nesubdivizate, se întilnesc la bo- 
roro si, respectiv, la canella. 

Observatorii si teoreticienii au .avut tendinta 
generalá de a interpreta aceste structuri com- 
plexe pornind de la organizarea dualistà, care 
părea să reprezinte forma cea mai simplá!. 
Aceasta insemna sá urmeze invitatia informa- 
torilor indigeni care puneau aceste forme dua- 
liste pe primul plan al descrierii lor. Autorul 
prezentei comunicări nu se deosebeşte in 
această privinţă de colegii săi. Totuși, îndoiala 
pe care o avea demult l-a incitat să postuleze 
caracterul rezidual al structurilor dualiste în 
aria considerată. Această ipoteză avea să se 
dovedească insuficientă, după cum se va vedea 
în cele ce urmează. 

Ne propunem, într-adevăr, să arătăm aici că 
descrierea instituţiilor indigene făcută de ob- 
servatori pe teren, inclusiv de noi înşine, 
coincide, fără îndoială, cu imaginea pe care și-o 
fac indigenii despre propria lor societate, dar 
că această imagine se reduce la 6 teorie sau, 


1 Totuşi, încă din 1940, Lowie punea în gardă îm- 
potriva falselor analogii cu sistemele australiene. 

fal curind, la o transfigurate a realităţii cate 
este de o natură cu totul diferită. Din această 
constatare, care nu fusese intrevázutá pina in 
prezent decit pentru tribul apinave, decurg 
două consecinţe importante: organizarea dua- 
listă a populațiilor din Brazilia centrală și 
orientală nu este numai întîmplătoare, ci adese- 
ori iluzorie ; în plus, sîntem conduși să conce- 
pem structurile sociale ca obiecte independente 
de conștiința oamenilor (a cărei existenţă o 
reglementează totuși) si ca putînd fi tot atit de 
diferite de imaginea pe care aceştia și-o for- 
mează despre ele pe cît diferă realitatea fizică 
de reprezentarea sensibilă pe care o avem 
despre ea si de ipotezele pe care le formulăm 
cu privire la ea. 

Vom începe cu exemplul indienilor serente 
descris de Nimuendaju. Această populaţie, care 
tine de grupul central al familiei lingvistice 
ge, este distribuită în sate, fiecare fiind com- 
pus din două jumătăţi patriliniare exogame, 
subdivizate în patru clanuri, dintre care troi 
considerate de indigeni ca originare şi un clan 
suplimentar pe care legenda îl atribuie unui 
trib străin „capturat“. Aceste opt clanuri, cite 
patru ae fiecare jumătate, se deosebesc prin 
funcţii ceremoniale si privilegii, însă nici cla- 
nurile, nici cele două echipe sportive, nici cele 
patru asociaţii masculine şi asociaţia feminină 
anexată lor, nici cele şase clase de vîrstă nu 
intervin în reglementarea căsătoriei, care de- 
pinde exclusiv de sistemul jumátátilor. Ne-am 
aștepta deci să întîlnim corolarele obișnuite 
ale organizării dualiste : deosebirea dintre veri 
prin alianţă si verii paraleli, confundarea veri- 
lor prin alianță patrilaterali si matrilaterali si 
căsătoria preferentialá între veri prin alianță 
bilaterali. Or, lucrurile nu stau tocmai așa. 

Într-o altă lucrare, ale cărei concluzii le vom 
reaminti rapid 1, am deosebit trei forme funda- 


1 Les structures élémentaires de la parenté, 1949. 

mentale ale schimbului matrimonial, cate $8 
exprimă respectiv în căsătoria preferentialá 
între veri prin alianţă bilaterali, între fiul 
surorii si fiica fratelui si între fiul fratelui si 
fiica surorii. Am denumit prima formă schimb 
restrins, exprimind astfel faptul că aceasta 
formă implică împărțirea grupului în două sec- 
tiuni sau un multiplu de două, pe cînd termenul 
schimb generalizat, reunind celelalte două 
forme, se referă la faptul că ele se pot realiza 
între un număr oarecare de parteneri. Deosebi- 
rea dintre căsătoria matrilateralá si căsătoria 
patrilaterală provine deci din faptul că prima 
reprezintă forma cea mai completă și mai bo- 
gată de schimb matrimonial, partenerii fiind 
dispuși odată pentru totdeauna într-o struc- 
tură globală si deschisă la infinit. Căsătoria 
patrilaterală, dimpotrivă, formează „limita“ 
reciprocitátii, nu leagă niciodată grupurile alt- 
fel decît două cîte două si implică la fiecare 
generație o răsturnare totală a tuturor ciclu- 
rilor. De aici rezultă că în mod normal căsătoria 
matrilaterală este însoțită de o terminologie de 
înrudire pe care am numit-o „consecutivă“ : 
situația descendentelor, unele în raport cu cele- 
lalte, nefiind expusă la nici o schimbare, ocu- 
pantii lor succesivi tind a fi confundați sub 
acelaşi termen, iar deosebirile de generații sînt 
neglijate. Căsătoria patrilaterală atrage după 
sine, la rîndul ei, o terminologie „alternativă“, 
care exprimă, prin opoziția generațiilor conse- 
cutive şi identificarea generaţiilor alternante, 
faptul cá un fiu se căsătoreşte în direcția opusă 
aceleia în care s-a căsătorit tatăl său (dar în 
aceeași direcție ca sora tatălui sáu) si în aceeaşi 
direcţie in care s-a căsătorit tatăl tatălui său 
(dar în direcţia opusă aceleia a surorii tatălui ta- 
tălui). Pentru fete prevalează situația simetrică 
și inversă. De aici urmează o a doua consecinţă : 
în căsătoria matrilaterală găsim doi termeni di- 
feriti pentru a califica două tipuri de aliaţi: 

„soţii surorilor“ și „fraţii soțiilor“, care nu se 
confundă niciodată. Prin căsătoria patrilaterala, 
această dihotomie se transpune în sinul însuşi 
al liniei de înrudire pentru a distinge pe co- 
lateralii de gradul întîi după sexul lor : fratele 
Si sora, care urmează întotdeauna un destin 
matrimonial opus, diferentiindu-se prin feno- 
menul bine descris de cátre F. E. Williams in 
Melanezia sub numele de sex affiliation ; fie- 
care primeste ca privilegiu o fractiune din sta- 
tutul ascendentului al cárui (sau al cárei) destin 
matrimonial il urmeazá sau reprezintá destinul 
complementar. Poate fi, dupá caz, fiul mamei si 
liica tatălui sau invers. 

Cînd aplicăm aceste definiţii cazului serente 
se dezvăluie imediat anomalii. Nici terminologia 
de înrudire, nici regulile de căsătorie nu coincid 
cu cerințele unui sistem dualist sau de schimb 
restrins. Ele se opun între ele, fiecare formă 
fiind legată de una din cele două modalităţi 
fundamentale ale schimbului generalizat. Ast- 
fel, vocabularul de înrudire oferă citeva exem- 
ple de denumiri consecutive : 


fiul surorii tatălui = fiul surorii 

fiul fratelui soției = fratele soției 

soțul surorii tatălui = soţul surorii = soțul 

fiicei 
Se face de asemenea distincţie între cele două 
tipuri de veri prin alianţă. Si, totuşi, căsătoria 
nu este permisă decit cu vara patrilaterală si 
exclusă cu vara matrilaterală, ceea ce ar trebui 
să implice o terminologie alternativă şi nu 
consecutivă, cum e tocmai cazul. În acelaşi 
timp, mai multe identificării terminologice de 
indivizi care aparţin de jumătăţi diferite (mamă, 
fiica surorii mamei ; fratele si sora, copiii frate- 
lui mamei ; copiii surorii tatălui, copiii fratelui 
etc.) sugerează că împărţirea în jumătăţi nu 
reprezintă aspectul cel mai esenţial al struc- 
turii sociale. Astfel, chiar un examen superfi- 

cial al vocabularului de înrudire şi al regulilor 
de căsătorie ne inspiră următoarele constatări : 
nici vocabularul, nici regulile de căsătorie nu 
coincid cu o organizare dualistă exogamă. Iar 
vocabularul de o parte și regulile de căsătorie 
de cealaltă parte sînt legate de două forme ce 
se exclud reciproc, ambele fiind incompatibile 
cu organizarea dualistă. 

Dimpotrivă. găsim indicii sugestive ale unei 
căsătorii matrilaterale în contradicție cu forma 
patrilaterală, singura atestată. Aceste indicii 
sint: 1) căsătoria pluralá cu o femeie si cu 
fiica ei din altá cásátorie. formá de poliginie 
asociatá de obicei cásátoriei matrilaterale cu 
filiatie matriliniará (cu toate cá filjatia este 
acum patriliniari); 2) prezenţa a doi termeni 
reciproci între aliaţi, azmapli si izakmu, care 
ne lasă să credem că aliaţii intretin între ei o 
legătură întotdeauna univoca („soţii surorilor“ 
sau „frații soțiilor“, dar nu amindouá simultan 
Si deodată); 3) în sfirsit si mai ales, rolul, 
anormal] într-un sistem de jumătăţi, al unchiu- 
lui matern al logodnicei. 

Organizarea dualistá se caracterizeazá printr-o 
reciprocitate de servicii între jumátátile care 
sint asociate si totodată opuse. Această reci- 
procitate se exprimă printr-un ansamblu de 
relaţii particulare între nepot şi unchiul său 
matern, care, indiferent de modul de filiatie. 
aparţin la două jumătăți diferite. Or, la indienii 
serente, aceste relații, restrinse în forma lor 
clasică la relaţia specială a unor narkwa, par 
a fi transpuse între sot sau logodnic, de o parte, 
si unchiul matern al logodnicei, de altă parte. 
Să ne oprim un moment asupra acestui punct. 

Unchiul matern al logodnicei are următoarele 
funcţii : el organizează și operează abductia 
logodnicului ca preliminară căsăjoriei ; în caz 
de divorţ, el o recuperează pe nepoata sa si o 
protejează împotriva soţului ei ; în caz de deces 
al soțului, el îl obligă pe cumnat s-o ia în 

căsătorie ; solidar cu soţul, el o răzbună pe 
nepoata sa în caz de viol etc. Cu alte cuvinte, el 
este, împreună cu soțul nepoatei sale şi la 
nevoie împotriva lui, protectorul acesteia. Or, 
dacă sistemul jumátátilor ar avea într-adevăr o 
valoare funcţională, unchiul matern al logod- 
nicei ar fi un „tată“ clasificator al logodnicului, 
ceea ce ar face absolut ininteligibil rolul său de 
abducator (si de protector, ostil soţului, al so- 
tiei unuia dintre „fiii“ săi). Trebuie deci sa 
existe intotdeauna cel puţin trei descendente 
distincte : aceea a lui ego, aceea a soţiei lui ego 
si aceea a mamei soţiei lui ego, ceea ce este in- 
compatibil cu un sistem pur de jumătăți. 

Dimpotrivă, membrii aceleiași jumătăți își 
aduc frecvent servicii reciproce : cu ocazia atri- 
buirii numelor feminine, schimburile ceremo- 
niale au loc între jumătatea alternă aceleia a 
fetelor si unchii lor materni care tin de jumă- 
tatea oficiantilor; unchii paterni sint aceia 
care procedează la inițierea băieţilor jumátátii 
cărora ei aparţin ; la atribuirea numelui Wakedi 
la doi băieți, care este singurul privilegiu al 
asociaţiei femeilor, unchii materni ai băieţilor 
adună vînat pe care pun stápinire femeile din 
jumátatea alterná, care este deci aceeasi cu a 
unchilor in chestiune. În rezumat, totul se pe- 
trece ca si cum ar exista o organizație dualistă, 
insă pe dos. Sau, mai exact, rolul jumátátilor 
se anuleazá ; in loc ca ele sá-si aducá servicii 
una alteia, serviciile sint aduse in sinul aceleiasi 
jumátáti cu ocazia unei activitáti speciale a 
celeilalte. Existá, asadar, intotdeauna trei si nu 
doi parteneri. 

În aceste condiţii este semnificativ faptul cá 
intilnim pe planul asociaţiilor o structură for- 
mală care corespunde exact unei legi de schimb 
generalizat. Cele patru asociaţii masculine sînt 
ordonate în circuit. Cînd un bărbat îşi schimbă 
asociaţia, el trebuie s-o facă într-o ordine pre- 
scrisă şi imuabilă. Această ordine este aceeaşi 

care stă la baza transferului numelor feminine, 
care este privilegiul asociaţiilor masculine. În 
sfirsit, ordinea krara > krierteh mii ^ akemhà — 
anndrowd — (krara) este aceeași, însă inversata, 
ca a genezei mitice a asociațiilor și a transferu- 
lui de la o ascciatie la alta a sarcinii de a cele- 
bra ceremonialul padi. 

O nouă surpriză ne este rezervată atunci 
cînd trecem la mit. Într-adevăr, mitul prezintă 
asociaţiile ca nişte clase de vîrstă, generate 
într-o ordine succesivă (de la cea mai tinárá 
la cea mai virstnicá). Or, pentru confecționarea 
mástilor, cele patru asociatii se grupeazá intre 
ele douá cite douá pe baza unei reciprocitáti de 
servicii, ca si cum ar constitui jumătăţi, iar 
aceste perechi asociază clasele nu consecuiive, 
ci alternante, ca si cum jumátátile ar consta 
fiecare din douá clase matrimoniale cu schimb 
generalizat, aşa cum arată figura 4. Această 
ordine se regăseşte în regulile de celebrare ale 
sărbătorii morților iluştri, sau aikmă. 

Astiel, pentru a rezuma o argumentatie din 
care nu am putut decit sá semnalám articula- 
fille esenţiale, vom retine următoarele puncte: 


pl 


D 


Fig. 4. 


1. Între jumátátile exogame, ” asociaţiile si 
clasele de virstă nu există o despártiturá etanşă. 
Asociaţiile funcţionează ca și cum ar fi clase 
matrimoniale, satisfácind, mai bine decit jumá- 
tatile, exigenţele regulilor căsătorici si ale ter- 

minologiei de înrudire ; pe plan mitic, ele apar 
ca si cum ar fi clase de virstă, iar in viata cere- 
monialá ele se grupeazá intr-un sistem teoretic 
de jumătăți. Numai clanurile par străine şi 
oarecum indiferente faţă de acest ansamblu 
organic. Totul se petrece ca si cum jumatatile, 
asociaţiile si clasele de vîrstă ar fi traduceri 
stingace și fragmentare ale unei realități subia- 
cente. 

2. Singura evoluție istorică ce permite expli- 
carea acestor caractere contradictorii ar fi : 

a) la origine, trci descendente patriliniare si 
patrilocale cu schimb generalizat (cásátoria cu 
fiica fratelui mamei) ; 

b) introducerea de jumătăţi matriliniare, care 
impune : 

C) constituirea unei a patra descendente patri- 
locale (al patrulea clan al fiecărei jumătăţi ac- 
tuale sau „trib capturat“ ; mitul originii asocia- 
țiilor afirmă de asemenea că la început ele erau 
trei) ; 

d) un conflict care izbucnește între regula 
(matriliniará) de filiatie si regula (patrilocală) de 
reședință, atrágind după sine: 

e) convertirea jJumatatilor la filiatia patri- 
liniară, cu 

f) pierderea concomitentă a rolului functional 
al descendentelor care se transformă in asocia- 
tii, prin acționarea fenomenului de „rezistență 
masculină“ apărut odată cu introducerea jumă- 
tátilor sub forma lor matriliniară iniţială. 

. Vom trece mai repede peste alte exemple, in 
fruntea cărora figurează bororo. Se cuvine în 
primul rînd să semnalăm remarcabila simetrie 
care există între instituţiile serente si bororo. 
Cele două triburi au sate circulare, împărţite în 
jumătăţi exogame, numárind fiecare patru cla- 
nuri si o casă a bărbaților în centru. Acest para- 
lelism se continuă, cu toată opoziţia dintre 
termeni, datorită caracterului patriliniar sau 
matriliniar al celor două societăţi : casa bărba- 

tilor bororo este deschisă bărbaţilor căsătoriţi, 
aceea a bărbaţilor serente este rezervată celi- 
batarilor ; la bororo ea este un loc de promiscui- 
tate sexuală, pe cînd la serente castitatea este 
obligatorie. Celibatarii bororo atrag aici cu 
forţa fete sau femei cu care au raporturi extra- 
conjugale, pe cînd fetele serente pătrund în 
această casă doar spre a-și captura soți. Com- 
paratia este, așadar, în mod cert justificată. 

Unele lucrări recente au adus informații noi 
despre sistemul de înrudire si organizare so- 
cială. Cu privire la primul, bogatele documente 
publicate de P. Albisetti arată că, dacă dihoto- 
mia dintre rudele „prin alianță“ si „paralele“ 
se produce bine (după cum ne putem aștepta 
într-un sistem cu jumătăţi exogame), ea nu re- 
produce totuși împărţirea în jumătăţi, însă o 
confirmă, prin faptul că termeni identici se re- 
găsesc şi într-o jumătate, si în cealaltă. Astfel, 
ca să ne limităm la cîteva exemple frapante, 
ego identifică pe copiii fratelui sáu si pe copiii 
surorii sale, deși aceștia aparţin la două jumă- 
tati diferite ; iar dacă, în generaţia nepoților, 
dihotomia este ușor previzibilă între „fii si 
fiice“ (termeni teoretic rezervaţi nepoților ju- 
mátátii alterne aceleia a lui ego) pe de o 
parte, si între ,,gineri si nurori“ (termeni teo- 
retic rezervaţi nepoților jumatatii lui ego), pe 
de altă parte, distribuția efectivă a termeni- 
lor nu corespunde împărţirii în jumătăţi. Se 
știe că în alte triburi, de exemplu la miwok din 
California, astfel de anomalii sint tocmai indi- 
ciul prezenței unor grupări altele decit jumátá- 
tile si mai importante decit acestea. Pe de altă 
parte, în sistemul bororo se observă identificări 
remarcabile, ca : a 

fiul fiului fratelui mamei, numit : sotul fiicei 

nepot ; 

fiica fiicei surorii tatălui, numită : mama so- 

tiei, mamă-mare ; 


? 

si mai ales : 


fiul fratelui mamei mamei, fiul fiului fratelui 
mamei mamei mamei, numiţi : fii, 


care evocă de îndată structuri de înrudire de 
tipul bank-ambrym-pentecâte, apropiere confir- 
mată de posibilitatea căsătoriei cu fiica fiicei 
fratelui mamei în ambele cazuri 1. 

În domeniul organizării sociale, P. Albisetti 
precizează ca fiecare jumătate  matriliniară 
cuprinde întotdeauna patru clanuri şi căsătoria 
între anumite clanuri nu e numai preferen- 


tialá, dar trebuie să unească între ele secţiuni 
privilegiate ale fiecărui clan. Fiecare clan ar 
fi, într-adevăr, împărţit în trei secţiuni, ma- 
triliniare ca şi clanul : superioară, mijlocie, in- 
ferioară. Date fiind două clanuri legate prin- 
tr-o preferinţă matrimonială, căsătoria nu poate 
avea loc decît între superiori si superiori, 
mijlocii şi mijlocii, inferiori şi inferiori. Dacă 
această descriere ar fi exactă (iar informațiile 
misionarilor salesieni? s-au dovedit întotdeauna 
demne de încredere), schema clasică a institu- 
tiilor bororo s-ar prăbuşi. Oricare ar fi prefe- 
rintele matrimoniale care unesc între ele unele 
clanuri, clanurile propriu-zise ar pierde orice 
valoare funcţională (am făcut deja o constatare 
analogă la serente), iar societatea bororo s-ar re- 
duce la trei grupuri endogame : superior, mijlo- 
ciu, inferior, împărţit fiecare în două secţiuni 
exogame, fără ca între cele trei grupuri princi- 
pale să existe vreo legătură de înrudire, care ar 
constitui într-adevăr trei subsocietáti (fig. 5). 

Întrucît terminologia de înrudire pare să nu 
poată fi sistematizată decit în funcţie de trei 


1 Totuşi, la bororo căsătoria cu fiica fratelui mamei 
rămîne posibilă, ceea ce arată că această comparaţie 
nu trebuie împinsă prea departe. 

* Apartinind ordinului sfintului Francisc din Sales. 
— Nota trad. 

Superiori 


Mijlocii 


Inferiori 


-Schéma clasică a satului bororo . 
SITUATIA REALÁ 


Fig. 5. 


descendente teoretice, dedublate ulterior in 
șase : tatăl soţiei, mama, soţul fiicei, legate 
printr-un sistem de schimb generalizat, sintem 
determinaţi să postulăm, ca şi în cazul şe- 
rente, un sistem iniţial tripartit, zdruncinat din 
temelii prin impunerea unui dualism supra- 
adăugat. 

Tratarea societăţii bororo ca o societate en- 
dogamá este atit de surprinzătoare, incit am 
ezita chiar s-o luăm in considerare dacă o con- 
cluzie analoagă nu s-ar fi tras în mod indepen- 
dent pentru indienii apinaye de către trei au- 
tori diferiţi, după cum reiese din documentele 
lui Nimuendaju. Se ştie cá jumatatile apinaye 
nu sint exogame si că la ei căsătoria este re- 
glementată prin împărţirea grupului in patru 
kiye, după formula: un bărbat A ia in căsă- 
torie o femeie B, un bărbat B, o femeie C, un 
bărbat C, o femeie D etc. Cum însă băieţii fac 
parte din kiye a tatălui lor, iar fetele din aceea 
a mamei lor, împărţirea aparentă în patru gru- 
puri exogame acoperă o împărțire reală în pa- 
tru grupuri endogame : bărbaţi A si femci B 

154 


inruditi între ei, bărbaţi B si femei C înrudiţi 
între ei, bărbaţi C şi femei D înrudiţi între ei 
si bărbaţi D şi femei A înrudiţi între ei, în 
timp ce între bărbaţii si femeile grupaţi in fie- 
care kiye nu există nici o relaţie de înrudire. Este 
exact aceeași situaţie pe care am descris-o cu 
privire la bororo pe baza informaţiilor dispo- 
nibile actualmente, cu singura deosebire că 
grupurile endogame ar fi la aceștia din urmă 
in număr de trei in loc de patru. Anumite in- 
dicii sugerează o situaţie de același tip la indi- 
enii tapirape. În aceste condiţii ne putem în- 
treba dacă regula de căsătorie la apinaye, care 
interzice uniunea între veri si privilegiile en- 
dogame ale anumitor clanuri bororo (care pot 
contracta căsătoria, desi aparţin aceleiaşi ju- 
mátáti) nu urmăresc cumva prin mijloace anti- 
tetice de a evita în același fel sciziunea grupu- 
lui, fie prin excepţii incestuoase, fie prin cásá- 
torii contrare regulii, dar pe care gradul depăr- 
tat de înrudire nu ne permite să le descoperim 
decît mai cu greu. 

Este  supárátor că lacunele si neclaritátile 
lucrării lui Nimuendaju despre indienii tim- 
bira orientali nu dau posibilitatea să se meargá 
cu analiza atit de departe. Nu ne putem îndoi, 
cu toate acestea, că ne aflăm şi aici în fata 
aceloraşi elemente ale unui complex comun în- 
iregii arii culturale. Timbira au o terminologie 
sistematic consecutivă, astfel : 


fiul surorii tatălui = tată, 
fiica surorii tatălui = sora tatăl 


fiul fratelui mamei = pat, 


fiica fiicei = fiica suroriă; 


si prohibitia căsătoriei între wets ppirt alianță 

(ca la apinaye), cu toată ep Pia mătăţilor 

exogame ; rolul unchiului matern al logodni- 

cei, protectorul nepoatei sale împotriva sotu- 

iui ei, situaţie deja intilnitá la şerente ; ciclul 

totativ al claselor de virstă, analog aceluia al 
asociațiilor serente si al claselor matrimoniale 
apinaye ; în sfîrșit, regruparea lor în perechi 
de grupe alterne la competiţiile sportive, ca 
asociaţiile serente în funcţiile lor ceremoniale, 
toate acestea permit a afirma că problemele ce 
se pun nu ar putea fi foarte diferite. 

Din această expunere, pentru al cărei ca- 
racter schematic cerem scuze, se desprind trei 
concluzii : 

l. Studiul organizării sociale a populațiilor 
din Brazilia centrală si orientală trebuie reluat 
in întregime pe teren. Mai întîi, fiindcă func- 
lionarea reală a acestor societăți este foarte 
diferită de aparenţa ei superficială, singura 
observată pina atunci, apoi, si mai ales, fiindcă 
acest studiu trebuie să fie dus pe o bază com- 
parativă. Nu există nici o îndoială cá bororo, 
canella, apinye si serente au sistematizat fie- 
care în felul său instituţiile reale care sînt tot- 
odată foarte apropiate și mai simple decit for- 
mularea lor explicită. Mai mult, diversele 
tipuri de grupări care se intilnesc în aceste so- 
cietáti : trei forme de organizare dualistă, cla- 
nuri, subclanuri, clase de vîrstă, asociaţii etc., 
nu reprezintă, ca în Australia, tot atitea forma- 
tii dotate cu o valoare funcţională, ci mai cu- 
rînd o serie de traduceri, fiecare parţială şi in- 
completă, ale aceleiași structuri subiacente pe 
care ele o reproduc in mai multe exemplare, 
fără a izbuti vreodată să exprime, nici să epui- 
zeze realitatea ei. 

2. Anchetatorii pe teren trebuie să se obis- 
nuiască de a considera cercetările lor sub două 
aspecte diferite. Ei sînt întotdeauna expuși să 
confunde teoriile indigenilor privind organiza- 
rea lor socială (şi forma superficială conferită 
acestor instituţii, pentru a le pune de acord cu 
teoria) şi funcţionarea reală a societăţii. Între 
cele două aspecte ar putea exista o deosebire la 
fel de mare ca între fizica lui Epicur sau a lui 

Descartes, de exemplu, si cunoștințele obţinute 
din dezvoltarea fizicii contemporane. Reprezen- 
tările sociologice ale indigenilor nu sînt numai 
o parte sau o reflectare a organizării lor so- 
ciale : ele pot, ca si in societăţi mai avansate, s-o 
contrazică total sau să ignoreze unele elemente 
ale ei. 


3. Am văzut că în această privinţă reprezen- 
tările indigenilor din Brazilia centrală şi orien- 
tală și limbajul instituţional în care ele se ex- 
primă constituie un efort desperat de a pune pe 
primul plan un tip de structură: jumătăți sau 
clase exogame, al căror rol real este foarte se- 
cundar, chiar dacă nu e complet iluzoriu. Îndă- 
rătul dualismului si al simetriei aparente a 
structurii sociale se ghiceste o organizare tri- 
partitá si asimetrică mai fundamentală !, la a 
cărei funcționare armonioasă exigenta unei for- 
mulări dualiste impune dificultăţi care sint, 
poate, de neînvins. De ce oare aceste societăţi, 
marcate de un puternic coeficient de endogamie, 
simt o nevoie atit de presantă de a se misti- 
fica ele însele si de a se concepe ca şi cum ar 
fi guvernate de instituții exogame de o formă 
clasică, dar despre care ele n-au nici o cunos- 
tintá directá ? Aceastá problemá, a cárei so- 
lutie am cáutat-o in altá parte, tine de antro- 
pologia generalá. Faptul cá ea se pune in le- 
gătură cu o discuţie atit de tehnică si cu o 
arie geograficá atit de limitatá ca acelea care 
au fost abordate aici aratá clar, in orice caz, 
tendinţa actuală a studiilor etnologice si cá 
de aici înainte, în domeniul științelor sociale, 
teoria si experiența sint indisolubil legate. 


1 Aceastá crganizare tripartità fusese semnalatà deja 
de A. Métraux la indienii aweikoma, dar contestatá pe 
motivul cá ar fi fost „unică in Brazilia“, În ceea ce 
priveşte bibliografia utilizată în acest capitol, ne re- 
ferim la volumul din care el a fost extras sau la aceea 
de la sfirşitul lucrării de fata. 

CAPITOLUL vil 


SÎNT ORGANIZAŢIILE DUALISTE 
O REALITATE ?' 


Savantul pe care îl sărbătorim și-a împărţit 
atenţia între America si Indonezia. Poate că 
această alăturare a favorizat îndrăzneala si fe- 
cunditatea vederilor teoretice ale profesorului 
J.P.B. de Josselin de Jong, si calea pe care a 
trasat-o astfel o consider foarte promițătoare 
pentru teoria etnologică. Această teorie suferă 
din cauza dificultății de a stabili si circum- 
scrie baza sa comparativă : fie că datele pe 
care ne propunem să le comparăm sînt atit de 
apropiate sub aspect geografic si istoric, încît 
nu sîntem niciodată siguri cá avem de-a face cu 
mai multe fenomene și nu cu unul singur, di- 
versificat superficial ; fie că aceste date sint 
prea eterogene, si atunci confruntarea, devine 
nejustificată din cauză că se exercită asupra 
unor lucruri care nu sînt comparabile între ele. 

America si Indonezia oferă mijlocul de a 
scăpa de această dilemă; etnologul care se 
apleacă asupra credințelor si instituțiilor din 
aceste regiuni ale lumii se simte pătruns de 
convingerea intuitivă că aici faptele sînt de 
aceeași natură. Unii au vrut să caute un sub- 
strat comun pentru a explica această  înru- 
dire ; nu voi discuta aici ipotezele lor, tulbu- 
rătoare, însă riscate. Din punctul meu de ve- 
dere ar putea fi vorba tot aşa de bine de o 
similitudine structurală între societăţi care ar 


fi efectuat alegeri apropiate în seria posibilelor 
instituționale, a căror gamă nu este, desigur, 
nelimitată. Dar fie că analogia se explică prin- 
tr-o comuniiate de origine, fie că rezultă dintr-o 
asemănare accidentală a principiilor structurale 


1 Publicată sub titlul Bijdragen tot de taal-, land- 
en Volkenkunde, Deel 112, 2e Afleveing, 1956, p. 99— 
128 (volum omagial dedicat prof. J. P. B. de Josselin 
de Jong). 

care guvernează si într-un loc, si în celălalt 
organizarea socială si credințele religioase, 
taptul afinitatii lor rămîne. Si cred cá nu există 
un mijloc mai bun de a-l onora pe profesorul 
J.P.B. de Josselin de Jong decit de a urma su- 
gestia pe care opera sa o implică, arátind cum 
poate o analiză comparativă a unor anume 
iorme instituţionale să clarifice o problemă fun- 
damentală a vieţii unor societăţi. Se cunoaște, 
într-adevăr, extraordinara dispersie a organiza- 
tiei, cunoscută in general sub numele de sistem 
dualist. Acestuia îmi propun a-i consacra aici 
cîteva reflecții, pe baza unor exemple americane 
si indoneziene. 

Ca punct de plecare voi folosi o remarcă a 
lui Paul Radin, extrasă din monografia sa cla- 
sică consacrată unui trib de la marile lacuri 
americane, tribul winnebago 1. 

Se ştie că winnebago erau împărţiţi pe tim- 
puri în două jumătăţi, denumite respectiv 
wangeregi, sau „cei de sus“, si manegi, sau 
„cei care sint pe pámint* (pentru mai multă 
comoditate le voi spune de aici înainte „cei de 
jos“). Aceste jumătăţi erau exogame și defi- 
neau totodată drepturi si datorii reciproce, fie- 
care dintre ele fiind ţinută să celebreze fune- 
raliile unui membru din jumătatea opusă. 

Examinind influența împărţirii în jumătăţi 
asupra structurii satului, Radin observă un 
curios dezacord între persoanele în vîrstă care 
îi servesc ca informatori. Cei mai multi dintre 
ei descriu un sat avind un plan circular, în 
care cele două jumătăţi sînt separate printr-un 
diametru teoretic N-V—S-E (fig. 6). Totuşi, 
unii contestă energic această distribuţie a sa- 
tului şi reproduc o altă distribuţie, în care co- 
libele șefilor de jumătăţi nu mai sint la peri- 
ferie, ci în centru (fig. 7). În sfirsit, după auto- 
rul nostru, se pare cá prima distribuţie ar fi 


! Paul Radin, The Winnebago Tribe, ,, Annual Re- 
port. Bureau of American Ethnclogy (1915— 1916)", 
Washington, 1923. 

fost descrisă întotdeauna de informatorii ju- 
mátátii de sus, iar a doua de informatorii jumá- 
tátii de jos (loc. cit., p. 188). 

Fig. 6 — Planul satului winnebago după infor- 


matorii jumátátii de sus (după P. kadin). 

Fig. 7 — Planul satului winnebago după infor- 
matorii jumátátii de jos (ibid .). 


Aşadar, pentru unii indigeni satul avea o 
formă circulară, iar colibele erau distribuite pe 

întreaga întindere a cercului împărţit în două 
jumătăţi. Pentru ceilalți există de asemenea 
un sat rotund, împărţit în două, însă cu două 
deosebiri capitale : nu printr-un diametru care 
determină două semicercuri, ci printr-un cerc 
mai mic, înscris într-unul mai mare; iar in 
loc de o impártire proprie unui sat aglomerat, 
cercul inscris opune ansamblul colibelor unui 
teren destelenit, care, la rindul lui, se opune 
pădurii, care incercuieste totul. 

Radin nu insistá asupra acestui dezacord ; el 
se márgineste să regrete insuficienţa informa- 
tillor sale, care nu-i permit să se decidă în fa- 
voarea uneia sau celeilalte distribuții. As vrea 
să arăt aici cá nu este vorba neapărat de o 
alternativă: formele descrise nu privesc in 
mod obligatoriu două distribuții diferite. Ele 
pot corespunde și la două maniere de a descrie 
o organizare prea complexă pentru a fi forma- 
lizată pe baza unui model unic, astfel încît, in 
funcţie de poziţia lor în structura socială, mem- 
brii fiecărei jumătăţi ar avea tendința de a o 
conceptualiza uneori într-un fel, uneori într-al- 
tul, deoarece, chiar într-un tip de structură 
socială simetrică (cel puţin în aparenţă) cum 
este organizarea dualistă, relația dintre jumá- 
táti nu este niciodată statică si nici atit de re- 
ciprocă cum am avea uneori tendinţa de a 
ne-o reprezenta. 

Ceea ce apare remarcabil în dezacordul din- 
tre informatorii winnebago este că cele două 
forme descrise corespund unor aranjamente 
reale. Cunoastem sate care sînt efectiv distri- 
buite (sau care concep distribuţia lor ideaiă) 
după unul sau altul din aceste modele. Pentru 
simplificarea expunerii, voi numi de aici îna- 
inte dispoziția din figura 6 structură diame- 
trală, iar cea corespunzătoare figurii 7 structură 
concentrică. 

Exemplele de structură diametrală nu  lip- 
sesc. Le găsim în primul rînd în America de 
Nord, unde, pe lingă winnebago, aproape toti 

indienii sioux isi construiau taberele în acest 
fel. Pentru America de Sud. lucrările lui Curt 
Nimuendaju au stabilit frecventa acestei struc- 
turi la triburile ge, cárora trebuie, fárá indo- 
ială, să li se adauge, din motive geografice, 
culturale si lingvistice, bororo din Mato Grosso 
central, studiati de Colbacchini si Albisetti si 
de autorul articolului de fata. Poate cá ea 
exista si la Tiahuanaco si la Cuzco. Exemple 
de acelasi fel se gásesc si in diferite regiuni 
din Melanezia. 

În ceea ce privește structura  concentrică, 
planul satului indigenilor omarakana din insu- 
lele Trobriand, publicat de Malinowski, ne 
oferá un exemplu deosebit de izbitor, Sá ne 
oprim un moment asupra lui (fig. 8). Nu vom 
avea niciodatá o mai buná ocazie de a deplinge 
indiferenta acestui autor fatá de problemele 
de morfologie. Malinowski evocá prea rapid o 
structură de o înaltă semnificaţie și a cărei ana- 

Fig. 8 — Planul satului omarakana (dupa B. Mali- 
novski) ^ 
liză mai adincitá s-ar fi dovedit bogată in în- 
vataminte. Satul tribului omarakana este dispus 
în două inele concentrice. În centru se află 
piaţa, „scena vieţii publice și festive“ (loc. cit., 
p. 10), în jurul căreia sînt aşezate hambarele 

cu igname, avind caracter sacru si fiind înves- 
tite cu tot felul de tabuuri. O alee circulară 
inconjură harnbarele, avind construite la mar- 
gine colibele perechilor căsătorite. Aceasta 
este; spune Malinowski, partea profană a sa- 
tului. Dar opozitia nu este numai intre central 
si periferic, sacru si profan, Ea se extinde si 
pe alte planuri: in hambarele cercului inte- 
rior este păstrată hrana crudă; aici este inter- 
zis de a se găti: „principala deosebire între 
cele două inele este tabuul de a găti“ (loc. cit., 
p. 71), pentru motivul cá ,gátitul este dăună- 
tor pentru igname“ ; hrana poate fi gătită si 
consumată numai în apropierea caselor fami- 
liale ale cercului exterior. Hambarele sînt mai 
bine construite şi mai împodobite decit casele 
de locuit. Numai celibatarii se pot stabili in 
cercul interior, pe cind perechile cüsütorite tre- 
buie să locuiască la periferie, observaţie care. 
în treacăt fie spus, evocă de îndată un punct 
obscur notat de Radin privitor la winnebago : 
„Era ceva obișnuit pentru o tînără pereche 
să-şi întemeieze căminul la o oarecare distanţă 
de satul lor“ !, punct cu atît mai tulburător de- 
altfel, cu cit la omarakana numai seful isi 
poate stabili reședința în cercul interior, iar in- 
formatorii winnebago, adepti ai structurii con- 
centrice, descriu un sat redus practic la co- 
libele principalilor sefi: unde locuiau atunci 
ccilalti ? În sfirsit, cele două inele concentrice 
ale satului omarakana sint opuse în ceea ce 
priveşte sexul : „Fără să insistăm asupra aces- 
tui punct, locuinţele centrale ar putea fi nu- 
mite partea masculină a satului, iar strada — 
aceea a femeilor“ 2. Or, Malinowski subliniază 
în diverse rînduri că hambarele si casele celi- 


1 Paul Radin, The Culture of the Winnebago: as 
described by themselves, „Special Publications of 
Bollingen Foundation“, nr. 1, 1949, p. 38, nr. 13. 

? B. Malinowski, The Sexual Life of Savages 
in North-Western Melanesia, vol. I, New York — 
Londra, 1929, p. 10; vezi si Coral Gardens and their 
Magic, vol. I, Londra, 1935, p. 32. 

batarilor pot fi tratate ca o apartenenţă sau 
ca o extindere a pieţei sacre, în timp ce coli- 
bele familiale intretin o relaţie similară cu 
aleea circulară. 

Avem deci în insulele Trobriand un sistem 
complex de opoziții între sacru si profan, crud 
si gătit, celibat si căsătorie, mascul şi femelă, 
central și periferic. Rolul rezervat hranei crude 
si, respectiv, hranei preparate în darurile de 
nuntă, care si ele se deosebesc în mascul si fe- 
melă în toată zona Pacificului, ar putea con- 
firma, la nevoie, importanţa socială și răspin- 
direa geogralică a concepţiilor subiacente. 

Fără a întreprinde o atit de vastă compara- 
tie, ne vom mărgini să constatăm analogiile 
dintre structura satului trobriandez și unele fe- 
nomene indoneziene. Opoziția dintre central si 
periferic sau intern şi extern readuce imediat 
în memorie organizarea indigenilor baduj din 
partea occidentală a insulei Java, în baduj in- 
terni, considerati ca superiori si sacri, si baduj 
externi, ca inferiori si profani t. Poate cá tre- 
buie, după cum a sugerat J.M. van der Kroef?, 
să comparăm această opoziţie cu aceea dintre 
„donatori“ si ,,primitori* de femei din sistemele 
de căsătorie asimetrice ale Asiei de sud-est, în 
care cei dintii sînt superiori celorlalți sub du- 
blul raport al prestigiului social si al puterii 
magice, ceea ce ne-ar duce, poate, și mai de- 
parte piná la distincția chineză a două înru- 
diri în tang si piao. Considerarea indigenilor 
baduj ca un caz de tranziţie între sistemul ter- 
nar si sistemul binar ar putea de asemenea să 
ne trimilă la omarakana, unde avem simultan 
o deosebire între două cercuri ale satului, sec- 
lionate în trei sectoare, atribuite respectiv cla- 
nului matriliniar al șefului, soțiilor şefului 
(adică reprezentanţii clanurilor aliate) si, in 


1 N. J. C. Geise, Badujs en Moslims, Leida, 1952. 
2 JustusM. vander Kroef, Dualism and Sym- 
bolic Antithesis in Indonesian Society, „American 
Anthropologist", serie noua, vol. 56, nr. 5, p. 1, 1954. 

sfirşit. oamenilor de rind, subdivizati ei înşişi 
în proprietari secundari ai satului şi străini 
neproprietari. Oricum ar fi, nu trebuie uitat 
că structura dualistă a tribului baduj nu func- 
tioneazá actualmente pe planul satului, ci 
defineşte relaţiile dintre teritorii  cuprinzind 
fiecare numeroase sate, ceca ce este de natură 
să inspire o mare rezervă. Cu toate acestea, 
P.E. de Josselin de Jong a putut pe bună 
dreptate să generalizeze pe un alt plan obser- 
vatiile referitoare la baduj, remarcînd cá opo- 
zitia care îi caracterizează evocă altele in Java 
și Sumatra, si anume între „rude la licitaţie“ 
și „rude la supralicitatie^ (aceasta din urmă 
foarte „chinezească“). El  asemuieste aceasta 
opoziţie cu aceea între aglomerare si distantari, 
adică între kampung, „aria construită a satu- 
lui“, și bukit, „districtul exterior al dealurilor“, 
întilnit la tribul minangkabau ! : prin urmare, o 
structură concentricá, dar care în piaţa satului 
este tema unui conflict simulat între reprezen- 
tanti a două grupuri : „marinari“ de o parte si 
„soldaţi“ de cealaltă parte, dispuse cu această 
ocazie după o structură diametrală (respectiv 
est si vest). Acelaşi autor pune indirect pro- 
blema raportului dintre cele două tipuri de 
structură, notind : „Ar fi chiar de mai mare in- 
teres de a sti dacă contrastul dintre kampung 
si bukit coincide cu cel dintre koto-piliang si 
bodi-tjaniago“ (loc. cit., p. 80—81), altfel spus 
vechea împărţire a indigenilor minangkabau în 
două jumătăţi postulată de el. 

Din punctul de vedere pe care îl adoptăm în 
acest capitol, deosebirea aceasta este si mai im- 
portantă. Este clar că opoziția dintre centrul 
satului și periferie corespunde aproximativ 
structurii melaneziene descrise mai sus ; analo- 
gia cu structura concentrică a satului winne- 
bago este însă izbitoare de vreme ce informato- 


! P. E. de Josselin de Jong, Minangkabau 
and Negri-Sembilan Socio-Political Structure in In- 
donesia, Leida, 1951, p. 79—80 si 83—84. 

rii introduc spontan în descrierea lor caracte- 
risticile ecologice, care, la fel ca în Indonezia, 
îi ajută să conceptualizeze opoziţia, pe care 
aici o găsim între inelul periferic, tciozucara, 
terenul destelenit (căruia i se opune satul con- 
struit şi care, la rîndul lui, se opune pădurii, 
care înglobează ansamblul (vezi fig. 7). Vom 
reține deci cu deosebit interes că P.E. de Josse- 
lin de Jong regăseşte același tip de structură la 
negri-sembilan din peninsula Malaieză, unde 
domneşte opoziţia între coastă (superior) şi in- 
terior (inferior), dublată de o opoziţie, foarte 
generalizată pe continent și în insule, între ore- 
zării şi plantaţii de palmieri (sau culturi), de 
o parte, munţii și văile (adică pămînturile vir- 
gine și necultivate), de altă parte î. Impártiri de 
același tip cuncaste dealtfel și ansamblul indo- 


chinez. 
* 
* * 


Toti autorii olandezi au tinut sá sublinieze 
straniile contraste pe care le evidenţiază aceste 
lipuri atit de complexe de organizare socialá, 
pentru studiul cárora Indonezia ofcrá, fárá in- 
doială, un teren privilegiat. Să încercăm, ur- 
mindu-i, să le schematizăm. Avem, în primul 
rind, forme de dualism în care ne-am compla- 
cut uneori să ghicim urmele unei vechi orga- 
nizări în jumătăţi. Este inutil să ne angajăm în 
această dezbatere. Important pentru noi este că 
acest dualism este el însuși dublu: conceput 
uneori, pare-se, ca rezultat al unei dihotomii 
simetrice şi echilibrate între grupuri sociale, 
aspecte ale lumii fizice şi atribute morale sau 
metafizice, adică — generalizind putin notiu- 
nea propusă mai sus — o structură de tip dia- 
metral; alteori, dimpotrivă, conceput într-o 
perspectivă concentrică, cu deosebirea în acest 
caz că cei doi termeni ai opoziţiei sint în mod 
necesar inegali sub raportul prestigiului social 
ori religios sau al amindurora în acelaşi timp. 


1 Op. cit., p. 139, 165, 167. 

Nu ne scapă din vedere, bincinteles, faptul 
că elementele unei structuri diametrale pot fi 
și ele inegale. Acesta este chiar, fără îndoială, 
cazul cel mai frecvent, deoarece găsim pentru 
denumirea lor expresii ca : superior şi inferior, 
prim-náscut si mezin, nobil si plebeu, puternic 
și slab etc. Pentru structurile diamctrale însă, 
această inegalitate nu există totdeauna și, ori- 
cum ar fi, ea nu decurge din natura lor, care 
este impregnată de reciprocitaie. Asa cum am 
arătat altă dată !, ca constituie un fel de mister, 
a cárui interpretare este unul din scopurile stu- 
diului de fata. 

Cum pot oare jumátátile, supuse unor obli- 
gatii reciproce si exercitind drepturi simetrice, 
să fie totodată ierarhizate ? În cazul structuri- 
lor concentrice, inegalitatea se înțelege de la 
sine, întrucît cele două elemente sint, dacă 
se poate spune, ordonate în raport cu același 
termen de referintá, centrul, de care unul dintre 
cercuri este apropiat, de vreme ce îl cuprinde,. 
pe cînd celălalt este depărtat de el. Din acest 
prim punct de vedere se pun, aşadar, trei pro- 
bleme : natura structurilor diametrale, natura 
structurilor concentrice si motivul pentru care 
majoritatea celor dintii prezintă un caracter de 
asimetrie în contradicţie aparentă cu natura lor 
Si care le aşază, în consecință, cam la jumá- 
tatea drumului intre rarele forme diametrale 
absolut simetrice si structurile concentrice care 
sint intotdeauna asimetrice. 

In al doilea rind — si oricare ar fi aspectul, 
diametral sau concentric, pe care ele il im- 
bracá — structurile dualiste indoneziene par a 
coexista cu structuri formate dintr-un număr 
impar de elemente, cel mai adesea din 3, dar 
putînd fi si din 5, 7 si 9. Ce relaţii unesc aceste 
tipuri, în aparenţă ireductibile ? Problema se 
pune mai cu seamă în legătură cu regulile de 


1 C. Lévi-Strauss, Reciprocity and Hierarchy, 
„American Anthropologist“, serie nouă, vol. 46, nr. 2, 
1944. 

căsătorie. căci există incompatibilitate inire că- 
sătoria bilaterală, care însoţeşte in mod normal 
sistemele cu jumătăți exogame, si căsătoria 
unilaterală, a cărei frecvenţă în Indonezia a 
fost mereu verificată de la lucrările lui van 
Wouden încoace. Într-adevăr, deosebirea dintre 
două verisoare prin alianţă, fiica surorii tatá- 
lui şi fiica fratelui mamei, implică cel puţin 
trei grupuri distincte, şi ea este absolut impo- 
sibilă cu două grupuri. Cu toate acestea, in 
Amboine pare să fi existat jumătăţi conjugate 
cu un sistem de schimburi asimetrice ; in Java, 
Bali si in alte părţi se găsesc urme de opoziții 
de tip dualist, asociate cu altele, implicind 5, 
7 sau 9 categorii. Or, dacă cste imposibil să le 
reducem pe acestea din urmă la cele dintîi, 
concepule în termeni de structură diametrală, 
problema comportă o soluţie teoretică, cu con- 
ditia de a gindi dualismul sub o formă concen- 
trică, fiindcă atunci termenul suplimentar este 
afectat centrului, pe cînd celelalte sint dispuse 
simetric la periferie. După cum bine a observat 
profesorul J.P.B. de Josselin de Jong, orice 
sistem impar poate fi redus la un sistem par, 
tratindu-l sub forma unei „opoziții între cen- 
trul și laturile adiacente“. Există, aşadar, o le- 
gătură cel puţin formală între primul şi al doi- 
lea grup de probleme. 


+ 
+ * 


In paragrafele precedente, folosindu-mă de 
un exemplu nord-american, am pus problema 
tipologiei structurilor  dualiste si a dialecticii 
care le uneşte ; această primă fază a discuţiei a 
fost, fie-mi permis s-o spun, întărită cu exem- 
ple melaneziene si indoneziene. Abordind a 
doua fazá, as dori să arăt că problema poate 
fi cel puţin apropiată de rezolvarea ei prin con- 
siderarea unui nou exemplu, împrumutat de 
data aceasta de la o populaţie sud-americană, 
si anume de la tribul bororo. 

Să reamintim pe scurt structura satului bo- 

roro (fig. 9). În centru se află casa bărbaţilor, 
locuința celibatarilor, loc de reuniune a bărba- 
lilor căsătoriţi si strict interzisă femeilor. De 
jur împrejur o vastă pirloaga circulară ; la mij- 
loc, piaţa de dans, adiacentă casei bărbaţilor. 
Aceasta este un teren bătătorit, fără vegetaţie, 
circumscris cu tárusi. Maracinisul care acoperă 
restul este străbătut de poteci care duc la coli- 
bele familiale așezate la periferie, distribuite în 
cerc la liziera pădurii. Aceste colibe sînt locuite 
de perechi căsătorite si de copiii lor. Filiatia 
este matriliniară, reşedinţa matrilocală. Opozi- 
{ia dintre centru si periferie este deci si opozi- 
tia dintre bărbaţi (proprietarii casei colective) 
si femei, proprietare ale colibelor familiale de 
la periferie. 

Ne aflăm in prezența unci structuri concen- 
iricc, pe deplin constientá in gindirea indigená, 
in care raportul dintre centru si periferie ex- 
primă două opoziții, cea dintre mascul si fe- 
melă, aşa cum s-a văzut mai sus, și alta între 
sacru si profan. Ansamblul central, format din 


locuințe 
familiale 


VEST 


Fig. 9 — Planul unui sat bororo (după C. Albisetti). 

casa bărbaţilor și piața de dans, servește ca tea- 
tru al vieţii ceremoniale, pe cînd periferia este 
rezervată activităţilor domestice ale femeilor, 
excluse prin natura lor de la misterele religiei 
(astfel confecţionarea și manipularea romburi- 
lor, care au loc în casa bărbaţilor şi sînt inter- 
zise, sub pedeapsa cu moartea, privirilor femi- 
nine). 

Totuşi, această structură concentrică coexistă 
cu alte cîteva de tip diametral. Mai întîi, satul 
bororo este împărțit în două jumătăţi printr-un 
ax est-vest, care repartizează cele opt clanuri 
în două grupuri de cite patru, ostentativ exo- 
game. Acest ax este intersectat de un altul, per- 
pendicular pe el în direcţia nord-sud și care re- 
distribuie cele opt clanuri în alte două grupuri 
de cite patru, numite respectiv „de sus“ si ,,de 
jos* sau, atunci cînd satul se află pe malul unui 
riu, „din amonte“ si „din aval“. 

Această distribuţie complexă este impusă nu 
numai satelor permanente, ci si taberelor im- 
provizate pentru noapte. În acest din urmă 
caz, femeile și copiii se instalează în cerc la 
periferie în ordinea amplasării clanurilor, în 
timp ce tinerii curăță de mărăcini în centru 
un teren care ţine loc de casa bărbaţilor şi de 
piață de dans !. 

Indigenii de pe rîul Vermelho mi-au expli- 
cat şi ei în 1936 că, pe vremea cînd satele erau 
mai dens populate decît astăzi, colibele erau 
dispuse în acelaşi mod, dar pe mai multe 
cercuri concentrice în loc de unul singur. 

Acum, cînd scriu aceste rînduri, iau cunoş- 
tinta despre descoperirile arheologice de la 
Poverty Point din Louisiana, în valea de jos 
a fluviului Mississippi 2. În legătură cu aceasta 
îmi îngădui să fac o paranteză, căci acest oraş 


! A. Colbacchinisi C. Albisctti, Os Bororos 
orientais, Sao Paulo, 1942, p. 35. 

? James A. Ford, The Puzzle of Poverty Point, 
„Natural History“, New York, vol. 64, nr. 9, noiembrie 
1955, p. 466—472. 


170 


hopewellian, care datează de la începutul pri- 
mului mileniu dinaintea erei noastre, prezintă 
o curioasă asemănare cu satul bororo, asa cum 
putea el să existe în trecut. Planul este octo- 
gonal (să ne gindim la cele opt clanuri bororo), 
iar locuinţele dispuse pe șase rînduri, astfel 
încît ansambiul se prezenta sub forma a șase 
octogoane concentrice. Două axe perpendicu- 
lare, unul orientat spre E—V, celălalt spre 
N—S, tăiau satul, extremităţile lor fiind mar- 
cate prin tumuli în formă de pasáre!, dintre 
care două au fost regăsite la nord si, respec- 
tiv, la vest, celelalte două fiind, fără îndoială, 
distruse prin eroziune atunci cînd riul Arkan- 
sas şi-a mutat albia. Dacă se tine seamă că în 
vecinătatea unuia din tumuli (cel dinspre vest) 
au fost reperate vestigii de incinerare, nu se 
poate să nu evocăm cu această ocazie cele două 
„sate ale morţilor“ bororo, situate respectiv 
la extremitatile est si vest ale axului jumătă- 
tilor. 

Ne aflăm, așadar, in prezența unui iip de 
structură care în America datează din cea mai 
veche antichitate, ale cărei analogii au fost 
regăsite, într-un trecut mai recent, în Bolivia 
si in Peru si, mai aproape de noi, în structura 
socială a tribului sioux din America de Nord, 
precum si în aceea a triburilor ge sau a celor 
inrudite cu ele din America de Sud. Toate 
acestea sint aspecte ce se impun atenţiei 
noastre. 

* 
* * 


Satul bororo vádeste, in sfîrşit, o a treia 
formă de dualism, implicită de data aceasta, 
care a -ámas pina acum neobservată si a cărei 
prezentare cere să examinăm în prealabil un 
alt aspect al structurii sociale. 

Am constatat deja în sat o structură concen- 


1 Bororo cred într-un ciclu de transmigratii care se 
încheie sub forma unei păsări. 

trică şi două structuri diametrale. Aceste di- 
verse manifestări de dualism lasă loc şi unei 
structuri triadice; într-adevăr, fiecare din 
cele 8 clanuri este divizat în 3 clase, pe care 
le voi numi: superioară, mijlocie și inferioară 
(s, m, i in schema de mai jos). Bazindu-má pe 
observaţiile lui C. Albisetti !, am arătat într-o 
altá lucrare? cá regula dupá care un superior 
dintr-o jumátate ia in cásátorie in mod obliga- 
toriu pe un superior din cealaltă, un mijlociu 
pe un mijlociu si un inferior pe un inferior 
convertea societatea bororo dintr-un sistem 
aparent de exogamie dualistă într-un sistem 
real de endogamie triadică, deoarece ne aflăm 
în prezența a trei subsocietáti, alcătuită fiecare 
din indivizi fără relaţie de înrudire cu membrii 
celorlalte două : superiorii, mijlociii si inferio- 
rii. În sfîrșit, în aceeaşi lucrare, o rapidă com- 
paratie a societăţii bororo cu aceea a triburilor 
ge centrale si orientale: apinaye, serente. 
timbira, permitea postularea unei organizări 
sociale de acelaşi tip pentru întregul ansamblu. 

Dacă exogamia bororo prezintă caracterul 
unui epifenomen, nu mai este cazul să ne mi- 
ram cá, după misionarii salesieni, o excepţie 
de la regula exogamiei jumătăţilor acționează 
în favoarea a două perechi de clanuri ale uneia 
din jumătăţi, care ar avea privilegiul de a se 
căsători între ele. Dar totodată devine posibil 
de a degaja o a treia formă de dualism. Fie 
1, 2, 3, 4 clanurile uneia din jumătăţi si 5, 6, 7, 
8 clanurile celeilalte, luate în ordinea lor de 
dispoziţie specială pe cercul satului. Regula 
exogamiei se suspendă în favoarea clanurilor 
1 si 2 de o parte, 3 si 4 de cealaltă. Trebuie să 
distingem deci 8 relaţii de vecinătate, şi anume 


1 C Albisetti, Contribugóes nfissionarias, pu- 
blic. da Sociedade Brasileira de Anthropologia e Et- 
nologia, Rio de Janeiro, 1948, nr. 2, p. 8. 

2 C. Lévi-Strauss, Les structures sociales dans 
le Brésil central et oriental (cap. VII din volumul de 
fata). 

4 care implică şi 4 care exclud căsătoria, iar 
această nouă formulare dualistă a legii de exo- 
gamie exprimă realitatea la fel de bine ca îm- 
partirca aparentă în jumătăţi : 


Perechi de clanuri Alianţă posibilă (+) 
în relaţii de vecinătate sau exclusă (—) 
1,2 + 
2,3 — 
3,4 + 
4,5 + 
5,6 — 
6,7 — 
7,8 — 
8,1 + 


adică in total, 4 + şi 4 —. 


Acestea fiind stabilite, se va observa că struc- 
tura satului bororo prezintă două anomalii no- 
tabile. Prima se referă la dispoziţia claselor 
s, m, i în cele două jumătăţi pseudoexogame. 
Această dispoziţie este regulată numai înăun- 
trul fiecărei jumătăţi, în care avem (după sa- 
lesieni) o succesiune de colibe de cîte 3 pe clan 
în ordinea s, m, i; s, m, i etc... Dar ordinea de 
succesiune a s, m, i dintr-o jumătate este inver- 
sată în raport cu ordinea de succesiune din 
cealaltă ; altfel spus, simetria claselor în ra- 
port cu jumátátile apare ca în oglindă, cele 
două semicercuri fiind legate prin două s la 
unul din capete si prin două i la celălalt, Ne- 
glijind curbura satului, avem deci : 


SUD 
1 2 | 3 4 
smi smi smi smi 
EST VEST 
smi smi smi smi 
8 7 6 5 
NORD 


schemă în care cifrele de la 1 la 8 se referă la 
clanuri, literele s, m, i la clasele ce compun 
fiecare clan, orizontala est-vest la axul jumă- 
tátilor exogame, iar verticala nord-sud la acel 
al jumátátilor de sus si de jos. 

Din această dispoziție interesantă pare să re- 
zulte că, în ciuda formei sale circulare, indige- 
nii nu-și gîndesc satul ca pe un singur obiect 
analizabil în două parti, ci mai curînd ca două 
Obiecte distincte şi alăturate. 

Să trecem acum la a doua anomalie. În fie- 
care jumătate : de ia 1 la 4 si de la 5 la 8, două 
clanuri ocupá o situatie privilegiatá, in sensul 
că ele reprezintă pe plan social pe cei doi mari 
eroi culturali divinizati ai panteonului bororo : 
Bakororo si Itubore, paznici ai vestului si ai 
estului. În schema de mai sus, clanurile 1 si 7 
personificá pe Bakororo, clanurile 4 si 6 pe Itu- 
bore. Pentru clanurile 1 si 4, situate respectiv 
la vest si la est, nu se pune nici o problemá ; 
dar de ce 7 si nu 8? si de ce 6 si nu 5? Pri- 
mul ráspuns care ne vine in minte este cá cla- 
nurile insárcinate cu aceste functii trebuie sá 
fie aláturate si de unul din cele douá axe, est- 
vest si nord-sud : 1 si 4 sînt alăturate de axul 
est-vest si plasate la cele două capete si de 
aceeași parte, în timp ce 6 si 7 sînt alăturate 
de axul nord-sud și plasate la același capăt, 
dar de ambele parti. Intrucit 1 si 7 sînt vest, 
iar 4 şi 6 est (prin definiţie), nu există nici un 
alt mijloc de a satisface condiţia de contigui- 
tate. 

Ne permitem însă a remarca, cu toată pru- 
denta care se impune unei tratări atit de teo- 
retice a unei probleme empirice, cá o singurá 
ipotezá poate exp!ica aceste douá anomalii. Ar 
fi de ajuns să admitem că bororo, ca şi winne- 
bago, concep structura lor socialá simultan in 
perspectivă diametrală si in perspectivă con- 
centricá. Dacă una din jumătăţi sau amindouá 
ar fi concepute regulat sau ocazional una ca 

centrală şi cealaltă ca periferica, atunci operaţia 
mintală necesară pentru a trece de la o ase- 
menea dipozitie ideală la dispoziţia concretă a 
satului ar implica : 1) deschiderea cercului inte- 
rior la sud si deplasarea lui spre nord; 
2) deschiderea cercului exterior la nord şi de- 
plasarea lui spre sud (fig. 10). Inversind direc- 
fiile, fiecare jumătate ar putea să se considere 
ps sine şi s-o considere pe cealaltă ca centrală 
sau periferică, după plac; această libertate nu 
este deloc indiferentă. fiindcă jumătatea cera 
este în prezent superioară jumatatii tugare, pe 
cînd miturile evocă o situaţie inversă. Pe de 
altă parte, poate că n-ar fi exact să spunem că 
cera sînt mai sacri decit tugare, dar fiecare ju- 
mătate pare cel puţin a întreţine relaţii privi- 
legiate cu un anumit tip de sacru, pe care, sim- 
plificînd, l-am putea numi religios pentru cera 
şi magic pentru tugare... 


VEST | EST 


Fig. 10, — Trecerea de la o structură concentricá 
la o structură diametralà. 

Recapitulind principalele trăsături ale socie- 
tatii bororo, desprindem trei, care constau: 
1) in mai multe forme de dualism de tip dia- 
metral (a) ax pseudoexogam est-vest; b) 
ax aparent nonfunctional nord-sud ; c) diho- 
tomie exogamă a relaţiilor de contiguitate în- 
tre clanuri) ; 2) în cîteva forme de dualism de 
lip concentric (opoziții mascul— femelă ; celi- 
bat—cásátoric ; sacru—profan ; în sfirsit, struc- 
turile diametrale pot fi concepute sub formă 
concentrică si invers, fenomen care aici a fost 
numai inferat, dar a cărui realizare experimen- 
tală va fi verificată mai departe la indienii tim- 
bira orientali); 3) într-o structură triadică, 
care operează o redistribuire a tuturor clanu- 
rilor în trei clase endogame (împărțite fiecare 
în două jumătăţi exogame, adică in total şase 
clase, așa cum şi la timbira vom găsi șase clase 
masculine). 

Dintr-o observaţie suplimentară reiese în- 
tr-adevăr că ne aflăm în prezenţa unei comple- 
xitáti inerente organizaţiilor dualiste, aşa cum 
s-a arătat mai sus pe baza unor exemple luate 
din America de Nord, Indonezia și Melanezia. 
La bororo, centrul sacru al satului se compune 
din irei părţi: casa bărbaţilor, din care o ju- 
mátate tine de cera şi cealaltă de tugare, deoa- 
rece este táiatá de axul est-vest (fapt atestat 
de denumirile respective ale celor douá párti 
opuse), si bororo, sau piata de dans, pe flancul 
est al casei bărbaților, unde se reeonstituie uni- 
tatea satului. Or, aceasta este aproape cuvint cu 
cuvînt descrierea templului balinez cu cele 
două curii interioare si curtea sa exterioară, 
care simbolizează, primele două, o dihotomie 

Seneralá a universului, iar a treia mediatia din- 
tre acești termeni antagonici 1. 


+ * 


Organizarea socială a indienilor timbira 
orientali cuprinde următoarele formații: 1) 
două jumătăţi exogame și matriliniare, numite 
respectiv de est şi de vest, fără ca vreuna să 
aibă prioritate față de cealaltă. Totuşi, regulile 
de căsătorie depășesc simpla exogamie a ju- 
mátátilor, întrucît toti verii de gradul întîi sint 
prohibiti ca soti; 2) clase patronimice in numár 
de 2 pentru femei si de 3 X 2 = 6 pentru 
bárbati. Purtarea unui nume oarecare atrage 
dupá sine pentru ambele sexe o repartitie in 
două grupuri, denumite respectiv kamakra, 
„cei din piaţa (centrală) a satului“, si atukma- 
kra, „cei din exterior“ ; 3) pentru bărbaţi, cla- 
sele patronimice au o funcţie suplimentară, 
care constă în distribuirea lor în 6 grupuri „din 
piaţă“, care sint asociate 3 cite 3 în două jumă- 
tati numite est si vest, neexogame si diferite 
prin compoziţia lor de cele menţionate la punc- 
tul '1; 4) în sfîrșit, 4 clase de vîrstă, care se 
succedă din 10 în 10 ani, formînd 4 secţiuni 
repartizate în perechi de clase consecutive în- 
tr-un alt sistem de jumătăţi (al patrulea) dife- 
rite de cele precedente și numite de asemenea 
est si vest. 

Această organizare complexă cere cîteva lă- 
muriri. Există două reguli de filiatie: matri- 
liniară pentru jumátátile exogame, cel puţin in 
principiu, fiindcá regula subsidiará (care in- 
terzice căsătoria între veri de gradul intii) 
poate fi interpretată din punctul de vedere al 
analizei formale (căci nimic nu garantează că 
aceasta ar fi efectiv cazul) ca rezultat al inter- 


1J, M. van der Kroef, loc. cit., p. 856, citind pe 
Swellengrebel, Kerk en Tempel op Bali, Haga, 
1949. <: 

sectării filiatiei matriliniare explicite cu o fi- 
liatie patriliniará implicită, adică un dublu sis- 
tem de jumătăți. 

A doua regulă de filiatie acţionează în favoa- 
rea claselor patronimice. Numele se transmit 
de la sora tatălui la fiica fratelui pentru femei 
si de la fratele mamei la fiul surorii pentru 
bărbaţi. 

Din cele 4 sisteme de jumătăţi enumerate, 
3 sint de tip diametral (est si vest) si 1 de tip 
concentric (piaţa centrală si exteriorul). Acesta 
din urmă servește ca model pentru o dihoto- 
mie mai generală : 


Kamakra Atukmakra 

est vest 

soare lună 

zi noapte 

anotimp uscat anotimp ploios 
foc lemne de încălzit 
pámint apá 

rosu negru 


Din punct de vedere functional, sistemul 3 
joacá un rol numai in ceremoniile de initiere. 
Sistemul 1 reglementează exogamia înțeleasă 
în sens larg; sistemele 2 şi 4 definesc două 
echipe sportive si de muncă, operind respec- 
tiv prima în timpul sezonului ploios, a doua în 
timpul sezonului uscat. 

Pentru ca expunerea să fie completă ar tre- 
bui adăugat un ultim grup de jumătăţi mas- 
culine, care au o funcţie pur ceremonială si li- 
mitată la anumite festivități. 

Deşi lacunele lucrării lui Nimucndaju (din 
care au fost extrase toate indicaţiile prece- 
dente)! interzic o formalizare completă a sis- 
temului, este clar că în acest labirint de insti- 
tuții găsim trăsăturile esenţiale asupra cărora 
vrea să atragă atenţia acest studiu, şi anume : 


! C, Nimuendaju, The Eastern Timbira, „Univ. 
of California Publ. in Amcr. Archaeol. and Ethnology“, 
vol. 41, 1946. 


178 


în primul rind, juxtapunerea unor structuri 
diametrale şi a unei structuri concentrice, 
chiar cu o încercare de a transpune un 
tip in celălalt. Într-adevăr, estul este 
în același timp est şi centru; vestul, vest și 
perifcrie totodată. Pe de altă partc, dacă este 
adevărat că repartizarea între ceniru si peri- 
ferie este valabilă atit pentru femei, cit si pen- 
tru bárbati, dreptul de a alcátui cele sase gru- 
puri din piaţă îl au numai bărbaţii. Într-o fra- 
pantă analogie cu Melanezia, căminele acelor 
grupuri din piaţă nu pot servi la prepararea 
hranei, pe cînd bucătăriile trebuie să fie insta- 
late în spatele (în anumite ceremonii, in fata) 
colibelor de la periferie, care sînt incontestabil 
feminine ! (fig. 11). 


Fig. 11. — Planul unui sat timbira 
(după C. Nimuendaju). 


1 Loc. cit., p. 42—43, 


Autorul nostru indică chiar că, în timpul se- 
zonului uscat. activitatea ceremonială se des- 
fășoară pe „bulevard“ (adică aleea circulară 
care mărginește fațada colibelor de la perife- 
rie), pe cînd în sezonul ploios ea este cantonată 
strict în piaţa centrală !. 

În al doilea rînd, toate aceste forme binare 
sint combinate cu forme ternare, si anume în 
două moduri diferite. Jumátátile îndeplinesc o 
trinitate de funcţii, sistemul 1 reglementind 
căsătoriile, sistemele 2 si 4 muncile si divertis- 
mentele colective, după succesiunea sezoane- 
lor : 


Alianțe 
matrimoniale 


munci sezon sezon 
colective uscat ploios 


Pe de altă parte, triada reapare în numărul de 
grupuri masculine „din piaţă“, care sint 6, si 
anume 3 din est şi 3 din vest. 

Ajungem, așadar, în miezul problemei: ce 
raport există între aceste trei tipuri de repre- 
zentări : dualism diametral, dualism  concen- 
tric, triadă ? Și cum se face că ceea ce se nu- 
meste in general „organizare dualistă“ se 
prezintă într-un mare număr de cazuri (si poate 
chiar în toate) ca un amestec inextricabil al 
celor trei formule ? Este potrivit, pare-se, să 
scindăm problema în două: raportul dintre 
dualism si triadism, raportul diptre cele două 
forme de dualism propriu-zis. 


1 Loc. cit., p. 92. 

Nu e în intenţia mea să tratez aici prima 
chestiune, care ne-ar antrena prea departe. 
Mă voi mulțumi să indic în ce direcţie va tre- 
bui căutată soluţia. Principiul fundamental al 
cărţii mele Les structures élémentaires de la 
parenté ! a constat într-o distincţie între două 
tipuri de reciprocitate, cărora le dădusem de- 
numirea de schimb restrins si schimb genera- 
lizat, primul fiind posibil numai între grupuri 
de cite doi, al doilea fiind compatibil cu indi- 
ferent ce număr de grupuri. Această distincţie 
îmi pare astăzi naivă, deoarece e încă prea 
aproape de clasificările indigene. Dintr-un 
punct de vedcre logic este mai rational si mai 
economic totodată de a trata schimbul restrins 
ca un caz particular al schimbului generalizat. 
Dacă observaţiile prezentate in acest studiu 
sînt confirmate si de alte exemple, va trebui, 
poate, să ajungem la concluzia că chiar acest 
caz particular nu este niciodată complet reali- 
zat în experienţă decit sub formă de rationali- 
zare imperfecta a unor sisteme ireductibile la 
un dualism, sub formele căruia ele încearcă în 
zadar să se reprezinte. 

Dacă ni se admite acest punct, chiar cu ti- 
tlul de ipoteză de lucru, va rezulta de aici că 
triadismul si dualismul sînt  indisociabile, 
fiindcă al doilea nu este niciodată conceput ca 
atare, ci numai sub formă de limită a celui din- 
tii. Vom putea aborda atunci celălalt aspect al 
problemei, care se referă la coexistenta celor 
două forme de dualism, diametral si concentric. 
Răspunsul se prezintă de îndată: dualismul 
concentric este el însuşi un mediator între dua- 
lismul diametral și triadism și prin intermediul 
lui se facc trecerea de la o formă la alta. 

Să încercăm a schița reprezentarea geome- 
trică cea mai simplă ce se poate concepe a dua- 


1 Paris, 1949, 

lismului diametral, asa cum se găseşte el rea- 
lizat empiric în structurile sătești, ca acelea pe 
care le-am ilustrat. Va fi de ajuns să figurăm 
un plan de sat pe o dreaptă. Dualismul diame- 
tral va fi reprezentat prin două segmente de 
dreaptă, așezate unul în prelungirea celuilalt 
si avind o extremitate comună. 

Cînd vrem însă să procedăm în același fel 
cu dualismul concentric, totul se schimbă; 
dază etalarea cercului periferic pe o dreaptă 
(de astă dată continuă si nu formată din două 
segmente) ramine posibilă, centrul va fi ex- 
terior acestei drepte sub forma unui punct. În 
loc de două segmente de dreaptă vom avea deci 
o dreaptă si un punct; si, cum elementele 
semnificative ale acestei drepte sînt cele două 
origini, reprezentarea va putea fi analizată în 
trei poli (fig. 12). 


Fig. 12. — Reprezentarea pe o dreaptă a unei 
structuri diametrale (stinga) şi a unei structuri 
concentrice (dreapta). 


Există deci o deosebire profundă între dua- 
lismul diametral şi dualismul concentric : pri- 
mul este static, e un dualism care nu se poate 
depăși pe sine, transformările lui nu dau nas- 
tere la nimic altceva decît la un dualism asemá- 
nător aceluia de la care s-a plecat. Dualismul 
concentric însă este dinamic; el poartă în- 

tr-însul un triadism impiicit ; sau, pentru a ne 
exprima mai exact, orice efort pentru a trece 
de la triada asimetrică la diada simetrică pre- 
supune dualismul concentric, care este diadic 
ca primul, dar asimetric ca celălalt. 

Natura ternară a dualismului concentric re- 
icse si dintr-o altă observaţie : este un sistem 
care nu se satisface pe sine şi care trebuie în- 
totdeauna să se refere la mediul înconjurător. 
Opoziția dintre teren curăţat (cerc central) și 
teren viran (cerc periferic) solicită un al trei- 
lea termen, junglă sau pădure, adică teren vir- 
gin, care circumscrie ansamblul binar, dar îl 
și prelungeşte, căci terenul curățat este faţă de 
terenul viran ceea ce este acesta fata de te- 
renul virgin. Într-un sistem diametral, dim- 
potrivă, terenul virgin reprezintă un element 
nonpertinent ; jumátátile se definesc una in 
opoziţie cu cealaltă si aparenta simetrie a struc- 
turii lor creează iluzia unui sistem închis. 

În sprijinul acestei demonstraţii, pe care unii 
o vor considera fără îndoială excesiv de teore- 
tică, se pot aduce mai multe serii de obser- 
valii. 

in primul rind, la indienii bororo, lucrurile 
se petrec ca si cum, în raport cu axul nord-sud, 
cele două jumătăţi ar utiliza fiecare în mod in- 
conştient un tip diferit de proiecţie. Cele două 
cianuri cera, reprezentind pe zeii de la vest si 
de la est, sint situate efectiv în vestul si în es- 
tul satului. Dacă însă indienii tugare ar con- 
cepe, în termeni de structură concentricá, pro- 
iectia cercului satului pe o dreaptă, operată 
pornind de la axul nord-sud, ar genera o 
dreaptă paralelă cu axul est-vest, ale cărui 
amîndouă origini ar corespunde, prin urmare, 
cu amplasarea clanurilor 7 si 6, păzitori, res- 
pectiv, ai vestului şi ai estului (punctele a şi b 
din figura 12, dreapta). 

În al doilea rînd, reprezentarea unui sistem 
concentric sub forma unci opoziții între un 

punct şi o dreaptă ! ilustrează admirabil o sin- 
gularitate a dualismului (concentric şi diame- 
iral care se repetă într-un mare număr de 
cazuri, adică natura eterogenă a unor simbo- 
luri care servesc la traducerea antitezei jumă- 
tatilor. Fără îndoială că aceste simboluri pot 
fi omogene, cum ar fi opoziţia dintre vară și 
iarnă, pámint şi apă, pămint şi cer, sus si jos, 
sting si drept, ros si negru (sau alte culori), 
nobil si plebeu, puternic si slab, mai virstnic si 
mai tînăr etc. Uneori se observă însă o simbo- 
lizare diferită, în care opoziţia se produce în- 
tre termeni logic eterogeni: stabilitate și 
schimbare, stare (sau act) si proces, a fi si a 
deveni, sincronie si diacronie, simplu si ambi- 
guu, univoc si echivoc; toate formele de opo- 
zilii care pot fi subsumate, după cit se pare, 
într-una singură, aceea dintre continuu si dis- 
continuu. 

Un exemplu prea simplu (atit de simplu în- 
cit nu poate corespunde definiţiei precedente) 
va servi ca o primă aproximare : acela al in- 
dienilor winnebago deja citati, la care un dua- 
lism diametral aparent „de sus“ si „de jos“ 
ascunde prost un sistem cu trei poli, „sus“ pu- 
tind fi reprezentat de un pol, cerul, pe cînd 
„jos“ cere doi poli : pămîntul şi apa. 


cer 


pămînt apă 


1 Mi-a fost adusă obiectia că structurile de tip „con- 
centric“ pot fi reprezentate prin două drepte în loc 
de o dreaplă si un punct. Am fost de părere cá pot 
adopta de la început a doua reprezentare. care este o 
simplificare a celei dintii, fiindcă am arătat deja că 
dispozitia în cercuri concentrice este realizarea em- 

De asemenea opoziţia dintre jumătăţi ex- 
primă adeseori o dialecticá mai subtilă. Asa 
sint, chiar la winnebago, rolurile rezervate cc- 
lor două jumătăţi : război si poliţie pentru cei 
de jos, pace si medialie pentru cei de sus. Ceea 
ce inseamná că intenţiei constante care defi- 
neste rolurile celor de sus îi corespunde pen- 
tru rolurile celor de jos o funcţie ambivalentă, 
de protecţie într-un sens, dar de constringere 
in alt sens !. În alte părţi, cele două jumătăţi 
isi impart una crearea lumii, cealaltă păstrarea 
ei, operalii care nu sint de același tip, fiindcă 
una se situează într-un moment al duratei, pe 
cînd cealaltă îi este coextensivă. Opoziția, sem- 
nalată în Melanezia și în America de Sud, din- 
tre hrana preparată și hrana crudă (ca și dealt- 
fel opoziţia paralelă dintre căsătorie si celibat) 
implică o asimetrie de același tip între stare și 
proces, stabilitate si schimbare, identitate si 
transformare. Vedem, aşadar, cá antitezele 
care servesc pentru a exprima dualismul tin de 
două categorii diferite: unele cu adevărat, 
altele fals simetrice ; acestea din urmă nu sînt 
altceva decit triadele deghizate în diade, dato- 
rită subterfugiului logic care constă în a trata 
ca doi termeni omologi un ansamblu alcătuit 
în realitate dintr-un pol şi un ax, care nu sint 
obiecte de aceeași natură. 


+ 
+ + 


pirică a unei opoziții mai profunde între centru si pe- 
riferie. Dealifel, chiar mentinindu-né la forma com- 
plexă, caracterul binar sau ternar al fiecărui sistem 
ar ieşi imediat în evidenţă. 

1 Această opoziţie între doi termeni, unul univoc 
si celálaft echivoc, se regăsește la fiecare pas în ri- 
tualul pawnee, cum se vede în studiul nostru Le 
symbolisme cosmique dans la structure sociale et 
l'organisation cérémonielle de plusieurs populations 
nord et sud-américaines, în: Le symbolisme cosmique 
des monuments religieux, Série Orientale, Roma, 1957. 

Ne rămine să parcurgem ultima etapă a de- 
monstratiei. De îndată ce ne decidem să tratăm 
ca sisteme ternare aceste forme de organizare 
socială descrise de obicei ca binare, anomaliile 
lor dispar si devine cu putinţă să le aducem pe 
toate la același tip de formalizare. Dintre di- 
versele exemple discutate în acest capitol vom 
retine numai trei; într-adevăr, informaţiile 
noastre privind regulile de căsătorie ale indie- 
nilor timbira și modul în care ele se integrează 
într-o structură socială deosebit de dilicilă sînt 
prea fragmentare şi echivoce pentru a putea fi 
formalizate. Cazurile winnebago și bororo sînt 
mai clare ; la ele vom adăuga un model indo- 
nezian. Trebuie să mai precizăm că adeseori 
structurile sociale indoneziene au fost mai cu- 
rind reconstituite decit observate din cauza 
stării de descompunere în care se aflau atunci 
cînd studiul lor a devenit posibil. Asocierea 
unui sistem de căsătorie asimetric (de tip pre- 
ferential, cu fiica fratelui mamei) si a unei or- 
ganizatii dualiste pare să fi fost foarte ráspin- 
dită în Indonezia; o vom reprezenta aici sub 
forma unui model simplificat alcătuit din două 
jumătăţi și 3 clase matrimoniale, fiind de la 
sine înţeles cá cifra 3 nu corespunde neapărat 
unei date empirice, ci tine locul unei cifre oare- 
care, cu condiția ca această cifră să nu fie egală 
cu 2; în acest caz, într-adevăr, căsătoria ar 
deveni simetrică şi ar însemna o abatere de la 
condițiile ipotezoei. 

Acestea fiind admise, cele trei modele ale 
noastre — winnebago, indonezian si bororo -— 
sînt formalizabile în cele trei diagrame de mai 
jos, care sint din aceeași familic, ilustrind fie- 
care toate proprietăţile sistemului respectiv. 
Cele trei diagrame au o structură ideptică, şi 
anume : 1) un grup de trei cercuri mici; 2) 
un triscel; 3) un cerc mare; funcţia acestor 
trei elemente nu este însă aceeași pentru fie- 
care model. Le vom examina deci succesiv. 

Satul winnebago cuprinde 12 clanuri repar- 
tizate in 3 grupuri, si anume 2 grupuri de 4 
(respectiv „pămînt“ si „apă“) pentru jumăta- 
tea de jos si un grup de 4 („cer“) pentru jumá- 
tatea de sus. Triscelul reprezintă posibilităţile 
de căsătorie în funcție de regula de exogamie a 
jumátátilor. Cercul cel mare, care coincide cu 
perimetrul satului, înglobează întregul pentru 
a face din el o unitate  rezidentialá (fig, 13). 


Cen 


Cercul satului 


Fig. 13. — Schema structurii sociale winnebago. 


Modelul indonezian este mai complex. Nu mai 
avem de-a face cu clanuri grupate, ci cu clase 
matrimoniale nonrezidentiale, adicá ai cáror 
membri pot fi dispersati in mai multe sate. Re- 
gula de căsătorie asimetrică între aceste clase 
este de tipul: un bărbat A se căsătoreşte cu 
o femeie B, un bărbat B cu o femeie C, un băr- 
bat C cu o femeie A, ceea ce implică: 1) o di- 

hotomie a sexelor în interiorul fiecărei clase 
(fratele și sora avînd un destin matrimonial 
diferit) ; în diagramă, această functie dihoto- 
mică este semnalată prin triscel, care împarte 
fiecare clasă în două grupuri: bărbaţi de o 
parte, femei de cealaltă ; 2) într-un atare sis- 
tem, rezidența nu este semnificativă și cercul 
cel mare primește deci o altă funcţie, aceea 
de a exprima posibilităţile de căsătorie între 
bărbaţi dintr-o clasă şi femei dintr-o altă clasă, 
așa cum ne putem cu ușurință asigura printr-o 
simplă examinare a diagramei (fig. 14). 


Clasa A 


Clasa B Clasa C 
Posibilitatrde căsătorie 


Fig, 14. — Schema unei structuri sociale de tip 
indonezian. 


w . ^ . 
Sá ne oprim un moment asupra acestui 
punct. Formalizarea modelului indonezian pune 


în evidenţă o proprietate interesantă a căsă- 
toriei asimetrice. De îndată ce condiţiile ei sint 

îndeplinite, adică cu un minimum de trei clase, 
apare principiul unei dihotomii dualiste, bazată 
pe opoziția dintre mascul si femelă. Această 
opoziţie, inerentă sistemului, este cea care a 
furnizat Indoneziei modelul pe baza căruia ea 
a construit organizaţiile sale dualiste, ceea ce 
reiese, după părerea noastră, din faptul că ju- 
mátátile indoneziene sînt concepute întotdea- 
una ca fiind, respectiv, mascul si femelă. Fap- 
tul că în realizarea lor empirică jumatatile pot 
să fie totuşi mascul sau femelă şi să cuprindă 
un număr aproximativ egal de membri mascu- 
lini si feminini nu pare să fi jenat gindirea 
indoneziană. Dar într-o altă societate de ace- 
lași tip (căsătorie asimetrică asociată cu o or- 
ganizare dualistá) din California, indienii mi- 
wok s-au izbit de aceastá problemá si au intim- 
pinat o oarecare dificultate in rezolvarea ei. 

Ca si jumátátile indoneziene, acelea ale in- 
dienilor miwok exprimá o bipartitie generalá 
a lucrurilor si a ființelor. Jumătăţile sint nu- 
mite Kikua (a apei), respectiv tunuka (a pámin- 
tului). Deşi toate animalele, plantele, aspec- 
tele fiziografice şi fenomenele meteorologice 
sau astronomice sint repartizate între cele două 
jumátáti, principiile mascul şi femelă fac ex- 
ceptie de la această dihotomie universală, ca 
și cum dialectica indigenă n-a putut trece peste 
constatarea obiectivă că există bărbaţi și femei 
în fiecare jumătate. Semnificativ e însă faptul 
că această situaţie nu este considerată ca inte- 
leasă de la sine; pentru a o explica este ne- 
voie de un mit destul de intortocheat: ,,Fe- 
meia-coiot si soțul ei au hotárit între ei cá vor 
avea patru copii, două fete şi doi băieţi... Co- 
iotul a botezat pe unul dintre copiii masculi 
Tunuka şi pe unul dintre copiii femele Kikua. 
Celălalt copil mascul a fost numit Kikua si 

cealaltă femelă Tunuka. Astfel coiotul a creat 
jumatatile si a dat primele nume oamenilor 
acestora“ 1, Cuplul originar nu este de ajuns; 
printr-un veritabil tur de prestidigitatie mi- 
tică, trebuie postulate la origine patru clase 
(adică o împărțire implicită a fiecărei jumă- 
tati în mascul si femelă) pentru a evita ca ju- 
mátátile să exprime, printre altele, o dihoto- 
mie sexuală asa cum a admis-o Indonezia, însă 
în contradicţie cu situaţia empirică. 

Să trecem acum la a treia diagramă (fig. 15), 
în care structura socială bororo a fost formali- 


Grup de sus 


Grup de jos Grup de mijloc! 


Axă non-exogamica N-S 
Fig. 15. — Schema structurii sociale bororo. 


zata dupa acelasi model ca celelalte doua. 
Cercurile mici nu corespund unor grupuri de 


clanuri (cum era cazul la winnebago), nici 
Da 

1 E. W. Gifford, Miwok Moieties, „Univ. of. 
Calif. Publ. in Amer. Archeology and Ethnology“, vol. 
12, nr. 4, p. 143—144. 

unor clase (ca în Indonezia), ci unor grupuri 
de clase, si, contrar celor două cazuri citate 
mai înainte, aceste unități sînt endogame. Ne 
amintim, într-adevăr, că jumátátile pseudoen- 
dogame ale indienilor bororo cuprind fiecare 
4 clanuri împărțite în 3 clase. În diagramă au 
fost regrupati toti superiorii, toti mijlociii, toti 
inferiorii. Împărţirea exogamicá devine deci in- 
terioară fiecărui grup de clase, după princi- 
piul : superiorii unei jumătăţi iau în căsătorie 
pe superiorii celeilalte, mijlociii pe mijlocii si 
așa mai departe. Triscelul capătă, așadar, func- 
tia de a exprima imposibilitátile de căsătorie 
proprii fiecărei clase. 

Care este aici funcţia cercului mare? Rela- 
tia lui cu cele trei cercuri mici (grupurile de 
clase) si cu triscelul (imposibilitáti de căsătorie) 
nu lasă nici o îndoială: el corespunde cu axul 
neexogam nord-sud, care în orice sat bororo 
repartizează clanurile, perpendicular pe axul 
jumátátilor pseudoexogame, în două grupuri, 
numite, respectiv, de sus şi de jos sau din 
amonte şi din aval. Adeseori am remarcat că 
rolul acestei a doua împărțiri este obscur !. Si 
pe bună dreptate, căci, dacă analiza de faţă este 
exactă, se va desprinde concluzia, surprinză- 
toare la prima vedere, că axul nord-sud nu are 
nici o altă funcţie decît aceea de a permite so- 
cietátii bororo să existe. Să examinám dia- 
grama : cele trei cercuri mici reprezintă gru- 
puri endogame, subsocietáti care se perpetu- 
eazá una aláturi de alta, fárá ca intre membrii 
lor sá se stabileascá vreodatá o relatie de inru- 
dire. Triscelul nu corespunde nici unui princi- 
piu unificator, fiindcá, traducind imposibilitá- 


1C. Lévi-Strauss, Tristes Tropiques, Paris, 
Plon, 1955, p. 231 (vezi si Tropice triste, Bucuresti, 
Editura științifică, 1968, p. 276—277. — Nota trad.). 

file cășătoriei, exprimă şi el o valoare negativă 
a sistemului. Singurul element unificator dis- 
ponibil este furnizat deci de axul nord-sud, şi 
aceasta sub rezervă; căci dacă el posedă o 
semnificaţie rezidentiala, aceasta rămîne totuși 
ambiguă ; ea are ca obiect satul, scindat însă 
în două regiuni distincte. 

Această ipoteză va trebui, desigur, să fie pusă 
la încercare pe teren. Dar nu este pentru prima 
oară că cercetarea ne pune în fata unor forme 
instituționale care s-ar putea numi de tip 
zero î. Aceste instituții n-ar avea nici o pro- 
prietate intrinsecă decît aceea de a introduce 
condiții prealabile în existența sistemului so- 
cial de care ele tin si căruia prezenţa lor, lip- 
sitá in sine de semnificatie, ii permite sá se 
afirme ca totalitate. Sociologia ar intilni astfel 
o problemă esenţială, comună atit ei, cit si 
lingvisticii, dar de care pare să nu fi devenit 
conștientă pe propriul ei teren. Această pro- 
blemă constă în existența unor instituții lipsite 
de orice sens, în afară de acela de a da un sens 
societăţii care le posedă. 

Fără a ne întinde mai mult asupra acestui 
subiect, care depăşeşte cadrul prezentului stu- 
diu, vom reveni la cele trei sisteme ale noas- 
tre, ale căror proprietăți pot fi rezumate sub 
forma a cinci opoziții binare. 

Avem de-a face cu clase sau cu clanuri; aceste 
elemente sînt date în grup (grupuri de clanuri, 
grupuri de clase) sau izolate (clase); regulile 
de alianţă sînt exprimate în mod pozitiv sau 
negativ; sexele sint diferenţiate (în căsătoria 
asimetrică) sau confundate (în căsătoria sime- 
iricá, în care fratele şi sora au acelaşi destin 
matrimonial); în sfîrşit, reședința este un as- 
pect semnificativ sau nesemnificativ, în func- 


Pd 
1 Acum cîțiva ani am fost puși în situaţia de a de- 
fini cuvintul mana (cf. C. Lévi-Strauss, Intro- 
duction à l'oeuvre de Marcel Mauss, in: Marcel 
Mauss, Sociologie et anthropologie, Paris, Presses 
Universitaires de France, 1950, p. XLI—LII). 

tie de sistemul considerat. Se ajunge astfel la 
tabelul următor, în 'care semnul + este afec- 
tat in mod arbitrar primului termen al fiecărei 
opoziții, iar semnul — celui de-al doilea ter- 
men : 


| Winnebago, Indonezia | Bororo 


1 | clasă/clan — + + 


[d^] 


grup/unitate + — 2. 


alianță prescrisă/ 
3 alianţă interzisă + t — 


4 | sexe diferentiate/ 
sexe confundate = + 


resedin{a semnificativa/ + a 
9 | reședință nesemnificativă = 


Opoziția nr. 3 (alianța) este ambivalentă în 
Indonezia din cauza caracterului asimetric al 
căsătoriei : pentru două clase oarecare, regula 
de căsătorie dintre bărbați din x şi femei din 
y este simetrică şi inversă față de aceea din- 
tre bărbaţi din y si femei din x. Opoziția nr. 5 
(reședința) este ambivalentă la bororo din 
cauza arătată mai sus: axul nord-sud implică 
reședința comună, pe care în acelaşi timp o 
disociază în raport cu el. 

Examinarea diagramelor este suficientă să 
demonstreze că modelul adoptat integrează ca- 
racterele binar şi ternar ale structurilor sociale 
luate în considerare. Observăm de asemenea că 
între aspectul diametral sau concentric al opo- 
zitiilor binare pare să existe un raport in func- 
tie de natura sirnbolurilor cărora ele le sint 
afectate. În Indonezia, aspectul diametral ex- 
primă o opoziţie mascul / femelă, iar aspectul 
concentric este consacrat opoziţiei complemen- 
tare între sus si jos (care prezintă o triadă: 

193 


sus/mijloc/jos). Dimpotrivă, la bororo (şi fără 
îndoială la winnebago), o triadă: sus/mijloc/ 
jos sau: cer/apá/pámint, transmite aspectului 
concentric misiunea de a exprima opoziţia 
mascul/femelă. Ar fi interesant de cercetat cu 
ajutorul altor exemple dacă această corelaţie se 
verifică, adică dacă afectarea dualismului con- 
centric opoziţiei dintre sus si jos atrage intot- 
deauna afectarea dualismului diametral opozi- 
tiei dintre mascul și femelă si invers. 

Din tot ce s-a arătat pînă acum reiese clar 
că opoziţia cea mai generală (dintre structura 
binară şi structura ternară) capătă aplicaţii 
simetrice si inverse în America de Sud si in 
Indonezia. În cazul indonezian avem un sistem 
de jumătăţi asociat cu schimbul generalizat, 
adică o formă asimetrică de exogamie. Struc- 
tura ternară definește, aşadar, grupurile de soți, 
iar structura binară cele două sensuri de circu- 
latie, respectiv ale bărbaţilor si ale femeilor. 
Altfel spus, prima se referă la clase, iar a doua 
la relațiile dintre aceste clase. Din contra, în 
America de Sud (şi, pare-se, la toate triburile 
ge), structura binară este folosită pentru defi- 
nirea grupurilor, structura ternară pentru de- 
finirea celor două sensuri de circulaţie, de astă 
dată nu ale bărbaţilor și ale femeilor, ci a sen- 
surilor permis sau interzis deopotrivă ambelor 
sexe (fiindcă schimbul este restrins, după o 
formă simetrică de endogamie). Așadar. aici 
structura binară este aceea care se referă la 
clase, iar structura ternară la relaţii. 

În concluzie, în articolul de faţă m-am stră- 
duit să demonstrez că studiul organizațiilor nu- 
mite dualiste scoate la iveală atitea anomalii si 
contradicții în raport cu teoria în vigoare, încît 
ar exista interes de a se renunța la aceasta din 
urmă si de a trata formele aparente de dualism 
ca distorsiuni superficiale ale structurilor a că- 
ror natură reală este alta si mult mai compli- 
catá. Totusi, aceste anomalii n-au scápat nici- 

decum atenţiei inventatorilor teoriei dualiste, 
adică lui Rivers si școlii sale. Ele nu ii stinghe- 
reau insá, fiindcá ei isi reprezentau organizatiile 
dualiste (chiar pe baza acestor anomalii) ca tot 
atitea produse istorice ale unirii între două 
populaţii diferite prin rasă, cultură sau pur și 
simplu prin puterea lor. Într-o asemenea con- 
ceptie, structurile sociale considerate puteau 
fi sau chiar trebuiau să fie în același timp 
dualiste si asimetrice. 

Marce] Mauss, apoi Radcliffe-Brown si Ma- 
linowski au revoluționat gindirea etnologică, 
substituind acestei interpretări istorice o altă 
interpretare, de natură psihosociologică, bazată 
pe noţiunea de reciprocitate 1. Însă pe măsură 
ce acești maestri au creat şcoli, fenomenele de 
asimetrie au fost împinse pe al doilea plan, fi- 
indcă ele nu se integrau bine în noua perspec- 
tivă. Treptat, inegalitatea jumátátilor a fost tra- 
tată ca o neregularitate a sistemului și, ceea ce 
este mult mai grav, anomaliile flagrante rele- 
vate ulterior au fost complet neglijate. Așa cum 
s-a întimplat adeseori în istoria ştiinţei, o pro- 
prietate esenţială a obiectului a apărut la început 
cercetătorilor sub forma unui caz particular, 
care n-a mai fost supus după aceea unui examen 
mai riguros din teama de a nu compromite re- 
zultatul obţinut. 

Teoria reciprocitátii nu este în cauză. Ea rá- 
mine astăzi pentru gindirea etnologică aşezată 
pe o bazá la fel de solidá ca teoria gravitatiei 
în astronomie. Comparatia comportă însă o lec- 


1 Într-adevăr, Rivers, al cărui geniu nu este astăzi 
recunoscut, făcea apel simultan la două tipuri de in- 
terpretare şi, după cl, nimeni n-a mai spus nimic 
care să nu fi fost enunțat deja de acest mare teore- 
tician. Ceea ce sugerăm aici rămine totuşi exact. mai 
ales în măsura in care contemporanii şi succesorii lui 
Rivers i-au recunoscut paternitatea interpretărilor is- 
torice si geografice, pe cînd aspectul psihologic si logic 
al doctrinei sale era asimilat pe tácute de Mauss, Rad- 
cliffe-Brown și Malinowski pentru a fi dezvoltat de 
către ei cu strălucirea cunoscută, 

tie: în Rivers etnologia şi-a găsit un Galileu, 
iar Mauss a fost Newton pentru ea. Nu ne ră- 
mine decit să dorim ca într-o lume mai insen- 
sibilă decit aceste spatii infinite, a căror tăcere 
il ingrozea pe Pascal, rarele organizaţii zise dua- 
liste, care funcționează încă, să poată aștepta pe 
un Einstein al lor înainte să fi sunat pentru ele, 
mai putin ocrotite decit planetele, ceasul dezin- 
tegrarii, 


MAGIE ŞI RELIGIE 


CAPITOLUL IX 


VRAJITORUL SI MAGIA SA ! 


Datorită lucrărilor lui Cannon ne dám seama 
astăzi cu mai multă claritate de mecanismele 
psihofiziologice care stau la baza cazurilor, 
atestate în numeroase regiuni ale lumii, de 
moarte prin vrajă sau prin farmece 2. Un in- 
divid conștient de a fi obiectul unui blestem 
este profund convins, în virtutea celor mai so- 
lemne tradiţii ale grupului său, că este con- 
damnat, iar rudele și prietenii împărtăşesc 
această certitudine. Din acea clipă, comunitatea 
se dezice de el; toţi se îndepărtează de cel bles- 
temat, comportindu-se fata de el ca si cum ar fi 
nu numai deja mort, dar chiar o sursá de pri- 
mejdie pentru intregul sáu anturaj. La fiecare 
ocazie si prin toate comportările sale, corpul 
social îi sugerează moartea nenorocitei victime, 
care nu mai are pretenţia de a se sustrage 
de la ceea ce consideră a fi destinul ei ineluc- 
tabil. Curind, dealtfel, i se celebrează riturile 
sacre care o vor conduce în împărăţia umbrelor. 
Privat mai întîi in mod brutal de toate legátu- 
rile sale familiale și sociale și exclus din toate 


1 Publicat sub același titlu în „Les Temps moder- 
nes“, anul 4, nr. 41, 1949, p. 3—24. 

2 W. B. Cannon, „Voodoo“ Death, „American 
Anthropologist“, serie nouă, vol. 44, 1942. 

funcţiile şi activităţile prin care individul de- 
venea conştient de sine, regăsind apoi acele 
forte atit de imperioase din nou conjurate, dar 
numai pentru a-l izgoni din lumea celor vii, 
individul vrájit cedeazá in fata actiunii com- 
binate a intensei terori pe care o resimte, a re- 
tragerii subite si totale a multiplelor sisteme de 
referintá furnizate prin coniventa grupului, in 
sfirsit in fata inversiunii lor decisive, care, din 
om viu, subiect de drepturi si îndatoriri, îl pro- 
clamă mort, obiect de temeri, de rituri şi de 
interdicții. Integritatea fizică nu rezistă în faţa 
dizolvării personalităţii sociale !. 

Cum se exprimă pe plan fiziologic aceste fe- 
nomene complexe ? Cannon a arătat că frica, 
la fel ca furia, este însoțită de o activitate de- 
osebit de intensă a sistemului nervos simpatic. 
În condiţii normale, această activitate este utilă, 
antrenind modificări organice care îl fac pe in- 
divid apt de a se adapta unei situaţii noi; dacă 
însă individul nu dispune de nici un răspuns 
instinctiv sau dobindit la o situaţie extraordi- 
nara sau pe care el şi-o reprezintă ca atare, ac- 
tivitatea simpaticului se amplificá si se dezor- 
ganizeazá, putind determina, uneori in citeva 
ore, o diminuare a volumului sanguin si o scá- 
dere concomitentă a tensiunii, iar ca rezultat de- 
teriorári ireparabile in sistemul circulator. Re- 
fuzul băuturii si al hranei, frecvent la bolnavii 
cuprinși de o angoasă intensă, precipită această 
evoluţie, deshidratarea actionind ca stimulent al 
simpaticului, iar diminuarea volumului sanguin 
se accentuează datorită permeabilitátii cres- 
cînde a vaselor capilare. Aceste ipoteze au fost 


1 Un indigen australian, victima unor farmece de 
acest fel în aprilie 1956, a fost transportat în stare 
muribundá la spitalul din Darwin.’ Asezat într-un 
plămin de oţel si alimentat cu ajutorul unei sonde, el 
s-a restabilit progresiv, convins că „magia omului alb 
este mai tare“ (vezi Arthur Morley, în „London 
Sunday Times“ din 22 aprilie 1956, p. 11). 

confirmate de studiul mai multor cazuri de 
traumatisme apărute în urma unor bombarda- 
mente, a unor ciocniri armate pe cimpul de 
luptă sau chiar a unor operaţii chirurgicale: 
moartea intervine fără ca autopsia să poată 
descoperi vreo leziune. 

Nu există, așadar, nici un motiv să punem 
la îndoială eficacitatea anumitor practici ma- 
gice. Dar se constată totodată că eficacitatea 
magiei implică credința în magie şi că această 
credinţă se prezintă sub trei aspecte comple- 
mentare : în primul rînd, credința vrăjitorului 
în eficacitatea tehnicilor sale, apoi credința 
bolnavului pe care îl îngrijește sau a victimei 
pe care o persecută în puterea vrăjitorului, în 
sfîrșit încrederea si exigenţele opiniei colective, 
care formează în fiece clipă un fel de cîmp 
gravitațional, în sînul căruia se definesc şi se 
situează relaţiile dintre vrăjitor şi cei pe care 
îi vrájeste 1. Nici una din cele trei parti în cauză 
nu este, evident, în stare de a forma o imagine 
clară a activităţii simpaticului și a tulburărilor 
pe care Cannon le-a numit homeostatice. Atunci 
cînd vrăjitorul pretinde a extrage, prin sugere, 
din corpul bolnavului său un obiect patologic 
a cărui prezenţă ar explica starea morbida si 
prezintă o piatră pe care o ascunsese în gură, 
cum se justifică în propriii săi ochi această 
procedură ? Cum se poate disculpa un nevino- 
vat acuzat de vrăjitorie dacă imputarea este 
unanimă, de vreme ce situaţia magică este un 
fenomen de consensus ? În sfîrşit, cită credu- 
litate si cîtă critică intervin în atitudinea gru- 
pului față de cei cărora el le recunoaște puteri 
excepţionale, cărora le acordă privilegii cores- 


1 În cursul acestui studiu, al cărui obiect este mai 
mult psihologic decit sociologic, am considerat că 
distinctiile obligatorii in sociologia religioasă între 
diversele modalități de operaţii magice și diferitele 
tipuri de vrăjitori pot îi neglijate atunci cind nu sînt 
absolut indispensabile. 

punzătoare, dar de la care pretinde şi satisfac- 
tii adevărate? Să incepem prin a examina 
acest din urmă punct. 


* + 


Era in septembrie 1938. De cîteva săptămîni 
ne aflam în tabără împreună cu o mică ceată 
de indieni nambikwara, nu departe de izvoarele 
riului Tapajos, în acele savane dezolante ale 
Braziliei centrale unde, în cea mai mare parte 
a anului, indigenii rătăcesc în căutare de gră- 
unte si de fructe sălbatice, de mici mamifere, 
de insecte şi de reptile şi, în general, de tot ce-i 
poate împiedica să moară de foame. Se aflau 
reuniți acolo, datorită hazardului vieții nomade, 
vreo treizeci dintre ei, grupaţi în familii sub 
șubredele adăposturi din crengi, care nu sînt 
decit o protecţie derizorie împotriva soarelui 
copleşitor al zilei, rácorii nocturne, ploii si vin- 
tului. Asemenea celor mai multe dintre cete, şi 
aceasta avea un sef civil si un vrăjitor, a cărui 
activitate zilnică nu se deosebea cu nimic de 
aceea a celorlalți oameni din grup: vînătoare, 
pescuit, lucrări artizanale. Era un om robust, 
cam de patruzeci și cinci de ani, şi om de 
viaţă. 

Într-o seară însă, el n-a reapărut în tabără 
la ora obişnuită. Începuse să sc înnopteze și să 
se aprindă focurile ; indigenii nu-şi ascundeau 
îngrijorarea. Pericolele în junglă sînt nume- 
roase : rîuri torențiale, pericolul — improbabil, 
fără îndoială — al intilnirii unui mare animal 
sălbatic, jaguar sau furnicar, sau acela, mai 
apropiat înţelegerii indienilor nambikwara, ca 
un animal, inofensiv în aparență, să nu fie in- 
carnarea unui spirit răufăcător al apelor sau al 
pădurilor ; mai ales că de o săptămînă obser- 
vam în fiecare seară focuri de tabără miste- 
rioase, care ba se îndepărtau, ba se apropiau 
de ale noastre. Or, o ceată necunoscută este po- 

tential ostilă. După două ore de aşteptare, con- 
vingerea că tovarăşul lor pierise într-o ambus- 
cadă devenise generală, şi în timp ce cele două 
tinere soții si fiul sáu plingeau zgomotos moar- 
tea soţului si tatălui lor, ceilalţi indigeni evocau 
consecinţele tragice pe care le anunța, fara în- 
doială, dispariţia şefului lor. 

Cátre ora zece seara, această aşteptare anxi- 
oază a unci catastrofe iminente, vaietele la care 
începeau să se alăture si alte femei, precum şi 
agitația bărbaţilor izbutiseră să creeze o ambi- 
anta insuportabilà, aşa încît am decis sa ple- 
căm în recunoaștere împreună cu cîţiva indigeni 
care păstraseră un calm relativ. Nu făcusem 
nici două sute de metri cînd ne-am împiedicat 
de o formă imobilă: era omul nostru chircit 
in tăcere, tremurind din pricina frigului nopţii, 
zbirlit și lipsit de centura, colierele si brátárile 
sale (indienii nambikwara nu poartă alte veş- 
minte). El s-a lăsat readus fără greutate in ta- 
bără, dar a fost nevoie de lungi exortatii ale 
tuturor si de rugámintile alor săi pentru a-l 
determina să renunțe la mutismul sáu. În sfir- 
sit, i s-au putut smulge, crimpei cu crimpei, 
amănuntele poveștii sale. O furtună — prima 
din acel anotimp — izbucnise în după-amiaza 
aceea, iar tunetul îl dusese la citiva kilometri 
depărtare, pînă într-un loc pe care el îl indică, 
apoi îl readusese înapoi, chiar în locul unde îl 
găsisem noi, după ce în prealabil îl despuiase 
complet. Toată lumea s-a dus la culcare, co- 
mentind evenimentul. A doua zi victima tune- 
tului isi regásise jovialitatea obișnuită, ca si, 
dealtfel, toate podoabele sale, amănunt care nu 
păru să surprindă pe nimeni, si viata obișnuită 
își reluă cursul. 

Totuși, la cîteva zile după aceea, o altă ver- 
siune a acestor uimitoare evenimente a început 
să fie colportată de unii indigeni. Trebuie avut 
în vedere că ceata era compusă din indivizi de 
origini diferite şi care fuzionaseră într-o nouă 
unitate socială în urma unor împrejurări ob- 

scure. Unul din grupuri fusese decimat cu cîțiva 
ani înainte de o epidemie si nu mai era destul 
de numeros pentru a duce o viaţă autonomă; 
celălalt se separase de tribul său de origine şi 
căzuse pradă acelorași dificultăţi. Cînd si in ce 
condiţii cele două grupuri se întilniseră si lua- 
seră hotărîrea să-şi unească forțele — unul dînd 
noii formaţii pe şeful său civil, celălalt pe cel 
religios — este un lucru pe care nu l-am putut 
afla ; evenimentul însă fusese în mod sigur 
recent, căci la momentul intilnirii noastre nu se 
produsese nici o căsătorie între cele două gru- 
puri, deşi copiii unuia fuseseră în general pro- 
misi copiilor celuilalt si, cu toată comunitatea 
de existenţă, fiecare grup isi păstrase dialectul 
şi nu putea comunica cu celălalt decit prin 
mijlocirea a doi sau trei indigeni bilingvi. 

După aceste explicaţii indispensabile, iată ce 
se soptea la ureche: existau motive puternice 
de a presupune că cetele necunoscute care hoi- 
năreau în savană proveneau din tribul grupului 
scizionist căruia îi aparținuse vrăjitorul. Acesta, 
impietînd asupra atribuţiilor colegului său, șeful 
politic, voise fără îndoială să ia contact cu ve- 
chii săi compatrioți ca să le solicite întoarcerea 
la vatră, ca să-i incite să atace pe noii săi aso- 
ciati sau, poate, ca să-i liniştească asupra in- 
tentiilor acestora în privinţa lor; oricum ar fi 
fost, el avusese nevoie de un pretext pentru a 
lipsi, şi răpirea de către tunet, cu înscenarea 
care a urmat, fusese inventată în acest scop. 
Firește, indigenii celuilalt grup erau cei care 
ráspindeau această interpretare, pe care în se- 
cret o credeau si care ii umplea de ingrijorare. 
Niciodată însă versiunea oficială a evenimen- 
tului n-a fost discutată în public, şi pină la 
plecarea noastră, care a avut loc curind după 
aceea, ea a rămas în mod ostentativ admisă de 
toti 1. i 


1C. Lévy-Strauss, Tristes Tropiques, Paris, 
1955, cap. XXIX (vezi si Tropice triste, Bucuresti, Edi- 
tura ştiinţifică, 1968, cap. 29. — Nota trad . 

Totuşi scepticii ar fi fost foarte mirat! invo- 
cîndu-li-se o inselatorie atit de verosimila si ale 
cărei mobiluri le-au analizat ei înşişi cu multă 
fineţe psihologică si cu mult simţ politic pen- 
tru a pune la îndoială buna-credintá si eficaci- 
tatea vrăjitorului lor. Fără îndoială că el nu 
zburase pe aripile tunetului pînă la riul Ananaz 
şi totul nu era decit o înscenare. Dar aceste lu- 
cruri s-ar fi putut produce; ele se produseseră 
cfectiv în alte împrejurări şi ţineau de dome- 
niul experienţei. Ca un vrăjitor să întrețină 
relaţii intime cu forţele supranaturale era de 
domeniul certitudinii ; că, într-un anume caz 
particular, el ar fi luat ca pretext puterea sa 
pentru a disimula o activitate profană era de 
domeniul prezumtiei si o ocazie de a aplica cri- 
tica istorică. Important e faptul că cele două 
eventualitáti nu se exclud reciproc, tot asa cum 
nu se exclud pentru noi interpretarea războiului 


ca ultima manifestare a independenței naţionale 
sau ca rezultat al masinatiilor fabricantilor de 
armament. Cele douá explicatii sint logic in- 
compatibile, dar noi admitem cà una sau cea- 
laltă ar putea fi adevărată, după caz; si cum 
ele sint la fel de plauzibile, trecem cu ușurință 
de la una la cealaltă în funcţie de ocazie şi de 
moment, iar pentru mulţi ele pot coexista im- 
perceptibil în conştiinţă. Aceste interpretări di- 
vergente, oricare ar putea fi originea lor sa- 
vantă, nu sînt evocate de conștiința individuală 
la capătul unei analize obiective, ci mai curînd 
ca date complementare, reclamate de unele 
atitudini foarte vagi si neelaborate, care au 
pentru fiecare dintre noi un caracter de expe- 
rienta. Aceste experienţe rămîn, totuşi, informe 
din punct de vedere intelectual și intolerabile 
din punct de vedere afectiv dacă nu-şi încor- 
porează o schemă sau alta care circulă în cul- 
tura grupului si a cărei asimilare e singura ce 
permite obiectivarea unor stări subiective, for- 

à d 4 . é 4 
mularea unor impresii informulabile şi inte- 
grarea într-un sistem a unor experiențe nearti- 
culate. 


* 
+ * 


Aceste mecanisme se vor lámuri mai bine in 
lumina observatiilor mai vechi făcute la indienii 
zuni din Noul Mexic de către admirabila an- 
chetatoare M. C. Stevenson}. O fetiță de doi- 
sprezece ani fusese apucată de o criză nervoasă 
îndată după ce un adolescent o prinsese de 
miini; acesta din urmă fu acuzat de vrăjitorie 
și adus în fata tribunalului preoţilor Arcului. 
limp de o ora el nega, dar în zadar, ca are 
cunoştinţe oculte. Acest sistem de apărare do- 
vedindu-se ineficace, iar crima de vrăjitorie 
fiind încă, la acea epocă, pedepsită la zuni cu 
moartea, acuzatul schimbă tactica și improviză 
o lungă poveste în care explica în ce împreju- 
rări fusese iniţiat în vrăjitorie si primise de la 
dascălii săi două produse, dintre care unul în- 
nebunea fetele, iar celălalt le vindeca. Acest 
punct constituia o precauţie ingenioasă impo- 
triva evenimentelor ulterioare. Somat să-și 
arate drogurile, el merse acasă sub pază bună 
si se întoarse cu două rădăcini pe care le uti- 
liză de îndată într-un ritual complicat, în cursul 
căruia simulă o transă în urma absorbirii unuia 
din droguri, apoi o revenire la starea normală 
datorită celuilalt. După care el administră bol- 
navei leacul si o declară vindecatá. Şedinţa a 
fost ridicată abia a doua zi, dar în cursul nopții 
pretinsul vrăjitor evadă. Fu prins de îndată, 
iar familia victimei se constitui în tribunal 
pentru a continua procesul. În fata refuzului 
noilor săi judecători de a accepta versiunea sa 
precedentă, băiatul inventă o alta + toate rudele 


1 M. C. Stevenson, The Zuni Indians, ,,23rd An- 
nual Report of the Bureau of American Ethnology", 
Smithsonian Institution, Washington, 1905. 

sale, strămoşii săi erau vrăjitori şi de la ci de- 
tinea el puteri miraculoase, ca, de pildă, aceea 
de a se transforma în pisică, de a-și umple gura 
cu spini de cactus şi de a-și ucide victimele 
— doi prunci, trei fetiţe, doi băieţi — azvirlin- 
du-i asupra lor; toate acestea datorită unor 
pene magice care îi permit, lui şi alor săi, să se 
lepede de înfățișarea umană. Acest din urmă 
amănunt constituia o eroare tactică, căci acum 
judecătorii cereau să li se prezinte penele ca 
dovadă a veracitátii noii povești. După diferite 
scuze respinse una după alta, s-a mers la locu- 
inta familială a acuzatului. Acesta începu să 
pretindă că penele erau ascunse îndărătul căp- 
tușelii unui perete pe care nu-l putea distruge. 
Fu obligat s-o facă. După ce dárimase o b-catà 
de zid, cercetind cu grijă fiecare sfărimătură, 
încercă să se scuze pretextind o amnezie : tre- 
cuseră doi ani de cînd penele fuseseră ascunse 
și nu mai știa unde. Constrîns la noi explorări, 
începu să dărîme un alt perete, în care, după o 
oră de muncă, apăru în chirpici o pană veche. 
O apucă cu iufealá şi o prezentă persecutorilor 
săi ca instrumentul magic despre care vorbise ; 
aceştia l-au obligat să explice cu de-amănuntul 
mecanismul folosirii lui. În sfîrșit, tirit în piaţa 
publică, el trebui să repete intreaga sa poveste, 
pe care o îmbogăţi cu un mare număr de detalii 
noi si termină printr-o peroratie patetica in 
care deplingea pierderea puterii sale suprana- 
turale. Linistiti in acest fel, ascultătorii săi con- 
simtirá să-l elibereze. 

Această istorisire, pe care a trebuit, din pă- 
cate, s-o scurtám, despuind-o de toate nuanțele 
ei psihologice, ramine instructiva in mai multe 
privinţe. Vedem, în primul rînd, că, urmărit 
pentru vrăjitorie si riscind deci pedeapsa capi- 
tală, acuzatul nu obţine achitarea disculpin- 
du-se, ci revendicindu-si pretinsa crimă; mai 
mult, el isi ameliorează situaţia prezentind ver- 
siuni succesive. fiecare dintre ele fiind mai bo- 
gata în detalii decît precedenta (si deci, in prin- 

cipiu, el fiind mai vinovat). Dezbaterea nu $2 
desfăşoară, ca în procesele noastre, prin acu- 
zatii si negări, ci prin asertiuni si specificári. 
Judecátorii nu asteaptá de la acuzat ca sá con- 
teste o teză si mai putin să respingă fapte; ei 
îi cer să coroboreze un sistem din care ei nu 
dețin decit un fragment si din care vor ca acu- 
zatul sá reconstituie restul intr-o manierá adec- 
vată. În legătură cu o fază a procesului, anche- 
tatoarea notează : „Războinicii erau atit de ab- 
sorbiti de povestirea băiatului, încît păreau a fi 
uitat motivul iniţial pentru care a compărut în 
fata lor“. Iar cînd pana magică este, în sfîrşit, 
exhumată, autoarea observă cu multă profun- 
zime : ,,Consternarea se ráspindi printre răz- 
boinici, care exclamará într-un glas: «Ce in- 
seamná asta ?». Acum ei erau siguri cá bá- 
iatul spusese adevărul“. Consternare, iar nu 
triumful de a vedea apárind dovada tangibilă a 
crimei : căci. mai curind decît pedepsirea unei 
crime, judecătorii caută (validind fondul ei obi- 
ectiv printr-o exprimare emoţională adecvată) 
să ateste realitatea sistemului care a făcut-o 
posibilă. Confesiunea, întărită prin participarea 
și chiar complicitatea judecătorilor, îl trans- 
formă pe acuzat din vinovat în colaborator al 
acuzării. Datorită lui, vrăjitoria şi ideile legate 
de ea scapă de modul lor penibil de existență 
în conștiință ca un ansamblu difuz de senti- 
mente şi de reprezentări rău formulate pentru 
a se incarna în obiect de experienţă. Acuzatul, 
prezervat ca martor, aduce grupului o satisfac- 
tie de adevăr, infinit mai densă si mai bogată 
decit satisfacția de dreptate pe care i-ar fi pro- 
curat-o executarea lui. Si, in cele din urmă, 
prin apărarea sa ingenioasă, facindu-si treptat 
auditoriul conștient de caracterul vital oferit de 
verificarea sistemului său (deoarece alegerea 
nu se face între acest sistem şi un altul, ci în- 
tre sistemul magic şi lipsa de sistem, adică hao- 
sul), adolescentul a izbutit să se transforme 

dintr-o ameninţare pentru securitatea fizică a 
grupului său într-un garant al coerenfei lui 
mentale. 

Dar oare apărarea este, într-adevăr, numai 
ingenioasă ? Totul ne face să credem că, după 
ce făcuse tatonări pentru a găsi o portitá de 
scăpare, acuzatul participă cu sinceritate şi 
— cuvîntul nu este prea tare — cu fervoare la 
jocul dramatic care se organizează între el şi 
judecătorii săi. El este proclamat vrăjitor ; fi- 
indcă există vrăjitori, ar putea si el să fie unul. 
Și cum ar cunoaşte el dinainte semnele care 
i-ar revela vocaţia sa? Poate că ele sint pre- 
zente în această încercare si în convulsiile feti- 
tei transportate la tribunal. Si pentru el coerenţa 
sistemului si rolul care îi este atribuit pentru 
a-l funda au o valoare nu mai puţin esenţială 
decit securitatea personală pe care şi-o riscă 
în această aventură. Îl vedem, aşadar, constru- 
ind progresiv, cu un amestec de siretenie şi de 
buná-credintá, personajul care-i este impus; 
folosind din plin cunoștințele și amintirile sale, 
improvizind de asemenea, dar mai ales tráin- 
du-si rolul si cáutind, in manipulatiile pe care 
le schiteazá si in ritualul pe care îl construieşte 
din bucăţi si bucátele, experienţa unei misiuni a 
cărei posibilitate cel puţin este oferită tuturor. 
La sfîrşitul aventurii ce mai rămîne din sire- 
tlicurile începutului, pina la ce punct eroul n-a 
devenit păcălitul personajului său, mai mult 
încă : în ce măsură nu a devenit el efectiv un 
vrăjitor ? Despre confesiunea sa finală anche- 
tatoarea spune : „Pe măsură ce vorbea, băia- 
tul se cufunda mai adînc în subiectul sáu. În 
unele momente, fata sa era iluminată de satis- 
factia care rezulta din puterea pe care o cuce- 
rise asupra auditoriului sáu*. Vindecarea fetitei 
dupá administrarea leacului, elaborarea si or- 
ganizarea experientelor tráite in cursul unei in- 
cercări atit de excepţionale au fost de ajuns, 

fără îndoială, pentru ca forțele supranaturale, 
recunoscute deja de grup, să fie definitiv măr- 
turisite de inocentul lor deţinător. 


* 
* * 


Trebuie sá acordám un loc si mai mare unui 
alt document de o valoare exceptionalá, cáruia 
insá nu i s-a recunoscut, pare-se, piná acum 
decit un interes lingvistic : este vorba de un 
fragment de autobiografie indigená, culeasá in 
limba kwakiutl (din regiunea Vancouver, în 
Canada) de Franz Boas si din care el ne-a dat 
traducerea juxtaliniará !. 

Numitul Quesalid (cel puţin acesta este nu- 
mele pe care el l-a primit cînd a devenit vrá- 
jitor) nu credea in puterea vrájitorilor sau, mai 
exact, a samanilor, fiindcă acest termen este 
mai potrivit pentru a denota tipul lor de acti- 
vitate, specificá in anumite regiuni ale lumii. 
Împins de curiozitatea de a descoperi siretlicu- 
rile lor si din dorința de a-i demasca, el a în- 
ceput să-i frecventeze pina cînd unul dintre ei 
i-a propus să-l introducă în grupul lor, unde 
urma să fie iniţiat şi să devină curînd unul 
dintre ai lor. Quesalid nu s-a lăsat rugat si 
povestirea sa descrie în amănunt care au fost 
primele sale lecţii : un amestec straniu de pan- 
tomimá, de prestidigitatie si de cunoștințe em- 
pirice, in care se gásesc amestecate arta de a 
simula lesinul, simularea crizelor nervoase, în- 
vátarea cintecelor magice, tehnica vomării, no- 
tiuni destul de precise de auscultatie si de 
obstetrică, folosirea ,,visátorilor*, adică a unor 
spioni însărcinaţi să asculte conversațiile parti- 
culare si să raporteze în secret samanului ele- 
mente de informatie asupra originii şi simpto- 
melor suferințelor îndurate de unul sau de altul, 


1 Franz Boas, The Religion of the Kwakiutl In- 
dians, „Columbia University Contributions to Anthro- 
pology“, vol X, New York, 1930, partea II, p. 1—41. 

si mai ales ars magna a unei anumite şcoli şa- 
manice de pe coasta de nord-vest a Pacificului, 
adică folosirea unui mic pámátuf de puf pe cere 
practicianul îl ascunde într-un colt al gurii sale 
pentru a-l expectora complet insingerat la mo- 
mentul oportun, dupá ce isi muscase limba sau 
făcuse să tisneasca sîngele din gingiile sale, si 
a-l prezenta solemn bolnavului şi asistenţei ca 
pe corpul patologic eliminat în urma sugerilor 
si manipulatiilor sale. 

Vazind că cele mai grave bănuieli ale sale se 
confirma, Quesalid a vrut să continue ancheta ; 
dar el nu mai era liber, stagiul său la samani 
începea să fie cunoscut în afară. Și astfel într-o 
bună zi a fost chemat de familia unui bolnav 
care visase că el ar fi salvatorul său. Acest prim 
tratament (pentru care, la fel ca pentru cele 
care au urmat — menţionează el în altă parte —, 
nu primise plată, intrucit nu terminase cei pa- 
tru ani de exerciţiu reglementari) a fost un suc- 
ces strălucit. Dar, deşi cunoscut din acest mo- 
ment ca „un mare saman“, Quesalid nu-şi pierde 
spiritul critic ; el interpretează succesul sáu prin 
motive psihologice, „fiindcă bolnavul credea cu 
fermitate în visul ce-l avusese despre mine“. 
Ceea ce urma să-l facă, după propriile sale cu- 
vinte, ,sováitor si meditativ“ este o aventură 
mai complexá, care l-a pus in fata mai multor 
modalităţi de ,fals-supranatural* si l-a dus la 
concluzia cá unele dintre aceste modalitáti erau 
mai putin false decit altele : acelea, bineînţeles. 
în care interesul său personal era angajat, in 
acelaşi timp ca si sistemul, care începea să se 
constituie pe furis în spiritul său. 

Aflîndu-se în vizită la tribul vecin koskimo, 
Quesalid asistă la un tratament aplicat de ilus- 
trii sai colegi străini si, spre marea sa stupoare, 
constată o deosebire de tehnică: în loc de a 
scuipa boala sub forma unui vierme sanghino- 
lent constituit de puful disimulat în gură, sa- 
manii koskimo se mulțumesc să expectoreze în 
miinile lor puţină salivă şi îndrăznesc să pre- 

tindă că aceasta este „boala“. Ce valoare are 
această metodă ? 'Cárei teorii îi corespunde ea ? 
Spre a descoperi „care este puterea acestor şa- 
mani, dacă ea este reală sau dacă ei pretind nu- 
mai a fi samani* ca și compatrioţii săi, Quesalid 
cere si obţine invoirea de a-și încerca metoda, 
tratamentul anterior dovedindu-se dealtfel in- 
eficace ; bolnava se declară vindecată. 

Si iată-l pentru prima oară pe eroul nostru 
sovaind. Oricit de puţine iluzii ar fi nutrit pina 
acum despre tehnica sa proprie, el a găsit una 
si mai falsă, si mai mistificatoare, si mai ne- 
cinstită decit a sa. Căci el, cel putin, dă ceva 
clientelei sale: îi prezintă boala sub o formă vi- 
zibilă si tangibila, pe cînd confrații săi străini 
ru arată nimic si pretind doar cá ar fi capturat 
răul. Metoda lui obţine rezultate, pe cînd cea- 
laltă este zadarnică. Astfel eroul nostru e con- 
fruntat cu o problemă care poate cá nu este fără 
echivalent în dezvoltarea științei moderne: 
două sisteme despre care se știe că sînt la 
fel de inadecvate prezintă totuși, unul în ra- 
port cu celălalt, o valoare diferenţială, şi aceasta 
alit din punct de vedere logic, cit si din punct 
de vedere experimental. În raport cu care sis- 
tem de referințe vor fi ele judecate? Cu cel 
al faptelor, unde ele se confundă, sau cu al lor 
propriu, unde ele capătă valori inegale din 
punct de vedere teoretic şi practic ? 

În acest timp, șamanii koskimo, care „se aco- 
periseră de rușine“, discreditindu-se în rîndul 
compatriotilor lor, sint si ei cuprinși de indo- 
ialá: colegul lor a produs, sub forma unui obi- 
ect material, boala, căreia ei îi atribuiserá întot- 
deauna o natură spirituală si pe care deci nu se 
gindiserá niciodată s-o facă vizibilă. Îi trimiseră 
un emisar pentru a-l invita să participe împre- 
ună cu ei la o conferință secretă într-o grotă. 
Quesalid se duce şi confrații săi străini îi ex- 
pun sistemul lor: „Fiecare maladie este un om: 
furuncule si umfláturi, mincárimi şi cruste, co- 

suri si tuse, şi slăbire, si scrofule ; si, de ase- 
menea, constrictia vezicii si durerile de stomac... 
De îndată ce am reușit să capturám sufletul bo- 
li, care este un om, moare boala, care este un 
om; corpul ei dispare in máruntaiele noastre“. 
Dacă această teorie este exactă, ce trebuie de- 
monstrat ? Și care e cauza că, atunci cînd lu- 
crează Quesalid, boala „se prinde de mîna lui“ ? 
Quesalid se prevalează însă de regulamentele 
profesionale care îi interzic să-i învețe pe alții 
înainte de a fi împlinit patru ani de exerciţiu 
și refuză să vorbească. E] persistă în această 
atitudine şi atunci cînd samanii koskimo îi tri- 
mit pe fiicele lor, pretinse fecioare, pentru a în- 
cerca să-l seducă si să-i smulgă secretul. 

Tocmai atunci Quesalid se înapoiază în satul 
său din Fort Rupert, unde află că cel mai ilus- 
tru saman al unui clan vecin, îngrijorat de re- 
putatia sa crescinda, a lansat tuturor confratilor 
săi o provocare si îi invită să se măsoare cu el 
ia cápátiiul mai multor bolnavi. Prezent la în- 
tilnire, Quesalid asistă la mai multe tratamente 
ale mai virstnicului său; dar, ca si samanii 
koskimo, nici acesta nu arată boala; se multu- 
meste să încorporeze un obiect invizibil „care 
pretinde el că ar fi boala“ cînd tichiei sale din 
scoarță de copac, cînd baghetei sale rituale 
sculptate în formă de pasăre; și, „prin forţa 
bolii care mușcă“ stilpii casei sau mîna practi- 
cianului, aceste obiecte devin capabile să ră- 
mina suspendate in gol. Se desfăşoară scenariul 
obişnuit. Rugat să intervină în cazurile consi- 
derate desperate de predecesorul său, Quesalid 
triumfă cu tehnica viermelui însîngerat. 

Aici vine partea într-adevăr patetică a isto- 
risirii noastre. Rusinat si desperat atit de discre- 
ditarea sa, cit si de náruirea sistemului sáu te- 
rapeutic, bátrinul saman trimite pe fiica sa ca 
emisar la Quesalid ca să-l roage să-i acorde o 
convorbire. El îl găseşte așezat la rădăcina unui 
arbore şi i se adresează cu următoarele cuvinte : 
»N-avem să ne spunem lucruri neplăcute, prie- 

tene, aş vrea doar să încerci şi să-mi salvezi 
viaţa, ca să nu mor de ruşine, căci din cauza ce- 
lor făcute de tine noaptea trecută am ajuns de 
rîsul poporului nostru. Te rog ai milă si spu- 
ne-mi ce era lipit de palma miinii tale noaptea 
trecută. Era chiar boala adevărată sau era doar 
ceva fabricat ? Te implor să ai milă si să-mi 
spui cum ai făcut ca să te pot imita. Prietene, 
ai milă de mine“. Tăcut la început, Quesalid 
începe prin a cere explicaţii cu privire la ispră- 
vile tichiei şi ale baghetei, iar colegul său îi 
arată vîrful ascuns în tichie, care permite ca 
ea să fie prinsă în unghi drept de un stilp, pre- 
cum si modul în care fixează el capătul baghe- 
tei între falangele sale pentru a lăsa să se creadă 
că pasărea este suspendată cu ciocul de mîna 
lui. Fără îndoială, el însuşi nu face decît să 
mintă si să trucheze; simulează samanismul 
în vederea profiturilor materiale pe care le ob- 
tine astfel si „din lăcomia lui pentru bogăţiile 
bolnavilor“ ; stie bine că sufletele nu pot fi 
capturate, „căci noi posedăm toţi sufletul nos- 
tru“, asa că folosește săpun si pretinde că „acest 
lucru alb care se află in mina sa este sufletul“. 
Fiica adăugă apoi rugámintile sale la acelea 
ale tatălui ei: „Ai milă de el ca să poată conti- 
nua să trăiască“. Quesalid rămîne însă mut. În 
urma acestei tragice convorbiri, bátrinul saman 
avea să dispară în aceeași noapte împreună cu 
toţi ai săi, „cu inima bolnavă“ şi temut de în- 
treaga comunitate pentru răzbunările pe care ar 
putea fi ispitit să le exercite. Totul a fost inutil : 
după un an reveni. Dar înnebunise, şi fiica lui 
de asemenea. Trei ani mai tîrziu, muri. 
Quesalid şi-a continuat cariera, bogată în se- 
crete, demascind pe impostori si plin de dispreţ 
pentru profesiunea sa: ,,O singură dată am 
văzut un șaman care trata pe bolnavi prin su- 
gere, dar niciodată n-am putut descoperi dacă 
era un șaman adevărat sau un simulant. Un 
singur lucru má face să cred că era un saman : 
nu accepta plată de la cei pe care îi vindecase. 

Si, într-adevăr, nu l-am văzut rizind niciodată“. 
Atitudinea de la început s-a modificat, așadar, 
simțitor : negativismul radical al liber-cugetă- 
torului a facut loc unor sentimente mai nuan- 
tate. Există samani adevărați. Dar el însuşi ce 
era ? Nu aflăm nimic la capătul istorisirii ; este 
însă clar cá îşi exercită conştiincios meseria, e 
mindru de succesele sale si apără cu căldură, 
impotriva tuturor şcolilor rivale, tehnica pu- 
fului însîngerat, părînd să fi pierdut complet 
din vedere natura lui înșelătoare de care la în- 
ceput își bătuse joc atit de mult. 


k 
* * 


Precum se vede, psihologia vrájitorului nu 
este simplă. În încercarea noastră de a o ana- 
liza, ne vom apleca mai întîi asupra cazului 
acelui saman bátrin care imploră pe tînărul sáu 
rival să-i spună adevărul dacă boala lipită de 
palma miinii sale ca un vierme roșu şi cleios este 
reală sau fabricată şi care, neprimind răspuns, 
va înnebuni. Înaintea dramei, el se afla în po- 
sesiunea a două date: pe de o parte, convin- 
gerea că stările patologice au o cauză şi că la 
această cauză se poate ajunge ; pe de altă parte, 
un sistem de interpretare în care invenţia per- 
sonală joacă un mare rol şi care ordonează di- 
feritele faze ale bolii de la diagnostic pînă la 
vindecare. Această afabulatie a unei realităţi 
necunoscute în sine, compusă din proceduri și 
din reprezentări, este garantată de o triplă ex- 
perienta : aceea a samanului însuşi, care, daca 
vocația sa este reală (si chiar dacă nu este, prin 
simplul fapt al exerciţiului), încearcă stări spe- 
cifice de natură psihosomatică ; aceea a bolna- 
vului, care resimte sau nu o ameliorare; în 
sfîrşit, aceea a publicului, care participă şi el la 
tratament, si antrenamentul la care e supus, 
precum si satisfacția intelectuală şi afectivă pe 

care o obţine, determina o adeziune colectivă, 
inaugurind ea însăşi un nou ciclu. 

Aceste trei elemente a ceea ce s-ar putea 
numi complexul șamanic sînt indisociabile. Ele 
se organizează însă în jurul a doi poli, formaţi 
unul de experienţa intimă a samanului, celă- 
lalt de consensul colectiv. Nu există, într-ade- 
văr, nici un motiv să ne îndoim că vrăjitorii sau 
cel puţin cei mai sinceri dintre ei nu cred în 
misiunea lor si că această credință nu ar fi în- 
temeiată pe experienţa stărilor specifice. Încer- 
cările si privatiunile la care ei se supun ar fi 
adeseori suficiente pentru a le provoca, chiar 
dacă refuzăm să le admitem ca dovadă a unei 
vocaţii serioase şi fervente. Există însă si ar- 
gumente lingvistice, mai convingătoare, pentru 
că sînt indirecte. În dialectul wintu din Cali- 
fornia există cinci moduri verbale care cores- 
pund unei cunoașteri dobindite prin văz, prin 
impresie corporală, prin inferentá, prin rationa- 
ment şi din auzite. Toate cinci constituie cate- 
goria cunoaşterii, în opoziţie cu prezumția, care 
se exprimă diferit. Foarte curios este faptul că 
relațiile cu lumea supranaturală se exprimă 
prin intermediul modurilor cunoaşterii, prin- 
tre care cel al impresiei corporale (adică al ex- 
perientei celei mai intuitive), al inferentei si al 
rationamentului. Astfel, indigenul care in urma 
unei crize spirituale devine saman concepe in 
mod gramatical starea sa ca o consecintá pe 
care trebuie s-o infereze din faptul, formulat 
ca experiență imediată, cá a primit poruncă de 
la un spirit, fapt care atrage concluzia deduc- 
tivá cá el a efectuat o cálátorie pe lumea cea- 
laltă, la sfîrşitul căreia — experienţă ime- 
diată — s-a regăsit printre ai sail. 

Experiențele bolnavului reprezintă aspectul 
cel mai puţin important al sistemului dacă ac- 
ceptăm faptul că un bolnav îngrijit cu succes 


1 D. Demetracopoulou Lee, Some Indian 
Texts Dealing with the Supernatural, „The Review of 
Religion", mai 1941. 

de către un șaman este deosebit de indicat pen- 
tru a deveni la rîndul lui şaman, dupa cum se 
vede astăzi încă în psihanaliză. Oricum ar fi, 
trebuie să ne amintim cá samanul nu este com- 
plet lipsit de cunoştinţe pozitive şi de tehnici 
experimentale, care pot explica în parte suc- 
cesul sáu ; pentru rest, unele perturbări de 
tipul denumit astăzi psihosomatic si care re- 
prezintă o mare parte a bolilor curente in so- 
cietátile cu un coeficient slab de securitate tre- 
buie sá cedeze adeseori unei terapeutici psiho- 
logice. În definitiv, este verosimil ca medicii 
primitivi, ca şi colegii lor civilizati, să vindece 
cel puţin o parte din cazurile pe care le îngri- 
jesc şi că, fără această eficacitate relativă, uzan- 
tele magice n-ar fi putut cunoaște o ráspindire 
atit de largă în timp şi în spaţiu. Acest punct 
nu este însă esenţial, el fiind subordonat altor 
două : Quesalid n-a devenit un mare vrăjitor 
fiindcă își vindeca bolnavii, ci își vindeca bol- 
navii fiindcă devenise un mare vrăjitor. Sîntem, 
aşadar, conduși direct la cealaltă extremitate a 
sistemului, adică la polul său colectiv. 

Într-adevăr, adevărata cauză a prăbuşirii ri- 
valilor lui Quesalid trebuie căutată mai curînd 
în atitudinea grupului decît în ritmul esecurilor 
Si al succeselor. Ei înşişi subliniază acest lucru 
atunci cînd se pling că au devenit batjocura tu- 
turor, cînd invocă ruşinea lor, care e un sen- 
timent social prin excelență. Eșecul este ceva 
secundar şi, din tot ceea ce spun ei, se înţelege 
că îl concep ca o funcţie a unui alt fenomen: 
dispariţia consensului social, reconstituit în da- 
una lor în jurul unui alt practician și al unui 
alt sistem. Problema fundamentală este, aşadar, 
aceea a raportului dintre un individ şi grup sau, 
mai exact, dintre un anumit tip de indivizi şi 
anumite exigente ale grupului. 

Îngrijindu-și bolnavul, șamanul oferă audito- 
riului său un spectacol. Ce fel de spectacol ? Cu 
riscul de a generaliza în mod imprudent anu- 
mite observaţii, vom spune că acest spectacol 

este întotdeauna o repetare de către saman a 
„apelului“, adică a crizei initiale care i-a adus 
revelația stării sale. Dar cuvîntul spectacol nu 
trebuie să ne înșele: samanul nu se multu- 
meste să reproducă sau să mimeze anumite eve- 
nimente ; el le retrăiește efectiv în întreaga 
lor vivacitate, originalitate si violenţă. Si, fi- 
indcă la sfîrşitul ședinței revine la starea nor- 
mala, putem spune, imprumutind de la psih- 
analiză un termen esenţial, cá el abreacționează. 
Se stie că psihanaliza numește abreactie mo- 
mentul decisiv al tratamentului cînd bolnavul 
retrăieşte intens situaţia inițială care este la 
originea tulburării sale înainte de a o depăşi 
definitiv. In acest sens, samanul este un abre- 
actor profesionist. 

Am căutat să găsim în altă parte ipotezele 
teoretice a căror formulare ar fi necesară pen- 
tru a admite că modul de abreactie specific fie- 
cărui saman sau cel puţin fiecărei şcoli ar putea 
induce in mod simbolic la bolnav o abreactie a 
propriei sale suferinţe t. Dacă, cu toate acestea, 
relaţia esenţială este aceea dintre şaman şi grup, 
chestiunea trebuie pusă şi dintr-un alt punct 
de vedere, şi anume cel al raportului 
dintre gindirea normală si cea patologică. 
Or, in orice perspectivă  nestiintificá (si 
nici o societate nu se poate prevala de 
a nu participa la ea), gindirea  patolo- 
gică şi gîndirea normală nu sînt în opoziţie, ci 
se completează. În prezenţa unui univers pe 
care e avidă să-l înţeleagă, dar ale cărui meca- 
nisme nu reuşeşte să le domine, gindirea nor- 
mală solicită întotdeauna lucrurilor sensul lor, 
care însă i-l refuză ; gindirea zisă patologică, 
dimpotrivă, abundă în interpretări şi în rezo- 
nanfe afective, cu care este întotdeauna gata 
să supraîncarce o realitate altminteri deficitară. 
Pentru una există ceea ce nu poate fi verificat 
experimental, adică exigibilul ; pentru cealaltă, 


1 „Eficacitatea simbolică“, cap. X din acest volum. 

experienţe fără obiect, adică disponibilul. Re- 
curgind la limbajul lingvistilor, vom spune cá 
gindirea normală suferă întotdeauna de un de- 
ficit al semnificatului, pe cînd gindirea zisă pa- 
tologica (cel putin în unele dintre manifestările 
sale) dispune de o pletoră a semnificantului. 
Prin colaborarea colectivitátii la tratamentul 
samanic se stabileşte un arbitraj între aceste 
două situații complementare. În problema ma- 
ladiei, pe care gindirea normală nu o înţelege, 
psihopatul este invitat de grup să investească 
o bogăţie afectivă, lipsită în sine de vreun punct 
de aplicaţie. Apare un echilibru între ceea ce 
pe plan psihic este într-adevăr o ofertă şi o ce- 
rere, cu două condiţii însă: este necesar ca, 
printr-o colaborare între tradiţia colectivă şi in- 
ventia individuală, să se elaboreze si să se mo- 
difice necontenit o structură, adică un sistem 
de opoziții si de corelaţii care integrează toate 
elementele unei situaţii totale, în care vrăjitor, 
bolnav si public, reprezentări şi proceduri să-și 
găsească fiecare locul. Și mai e necesar ca pu- 
blicul, la fel ca bolnavul şi ca vrăjitorul, să 
participe, cel puţin într-o anumită măsură, la 
abreactie, această experienţă trăită a unui uni- 
vers de efuziuni simbolice, ale cărei „ilumina- 
ţii“ bolnavul, fiindcă e bolnav, si vrăjitorul, fi- 
indcă e psihopat — adică dispunind şi unul, si 
celălalt de experienţe altminteri neintegra- 
bile —, i le pot lăsa să le întrevadă de departe. 
În absenţa oricărui control experimental, care 
nu este necesar şi nici nu este măcar solicitat, 
numai această experienţă și bogăţia ei relativă 
în fiecare caz pot permite alegerea între mai 
multe sisteme posibile și pot determina adezi- 
unea la cutare școală sau la cutare practician !. 


1 Cu privire la apropierea, făcută aici într-un mod 
prea simplist, între vrăjitor şi psihopat, am fost deter- 
minat de criticile oportune ale lui Michel Leiris să-mi 
precizez ideea in: Introduction à l'oeuvre de Marcel 
Mauss, in: Marcel Mauss, Sociologie et anthro- 
pologie, Paris, 1950, p. XVIII—XXIII. 

* * 


Spre deosebire de explicaţia ştiinţifică, nu 
este vorba, așadar, de a lega stări confuze şi 
neorganizate, emoții sau reprezentări, de o ca- 
uză obiectivă, ci de a le articula sub formă de 
totalitate sau de sistem, sistemul avind valoare 
tocmai în măsura în care permite precipitarea 
sau coalescenta acestor stări difuze (care sint si 
penibile din cauza discontinuitatii lor). Acest 
din urmă fenomen este atestat în conștiință 
printr-o experienţă originală, care nu poate fi 
sesizată din afară. Datorită tulburărilor lor com- 
plementare, cuplul vrájitor-bolnav incarneaza 
pentru grup în mod concret şi viu un antago- 
nism propriu oricărei gindiri, dar a cărui expre- 
sie normală rămîne vagă si imprecisă : bolnavul 
e pasivitate, alienare de sine, aşa cum informu- 
labilul este maladia gîndirii; vrăjitorul este 
activitate, depășire de sine, aga cum afectivi- 
tatea este izvorul simbolurilor. Tratamentul 
pune în legătură aceşti poli opuși, asigură tre- 
cerea de la unul la altul si reprezintă într-o ex- 
perienta totală coerenţa universului psihic, 
proiecție el însuși a universului social. 

Ne dăm seama astfel de necesitatea de a ex- 
tinde noţiunea de abreactie, examinind sensu- 
rile pe care le capátá in terapeutici psihologice 
altele decit psihanaliza, care a avut imensul 
merit de a o redescoperi şi de a insista asupra 
valorii sale esentiale. Se va spune oare cá in 
psihanalizá nu existá decit o singurá abreactie 
— aceea a bolnavului — si nu trei? Nu este 
chiar atit de sigur. Este adevárat cá in trata- 
mentul samanic vrájitorul vorbeste si face abre- 
actie pentru bolnavul care tace, pe cind in psih- 
analizá bolnavul este acel care vorbeste si face 
abreactie contra medicului care il ascultá. Dar 
abreactia medicului, desi nu este concomitentă 
cu aceea a bolnavului, nu este mai putin pre- 
tinsá, fiindcá trebuie sá fi fost analizat pentru 

a deveni analist. Mai delicată este definirea ro- 
lului rezervat grupului de cele două tehnici, 
căci magia readaptează grupul la probleme pre- 
definite prin intermediul bolnavului, pe cînd 
psihanaliza readaptează pe bolnav la grup prin 
intermediul soluțiilor introduse. Dar evoluţia 
îngrijorătoare care tinde de cîțiva ani încoace 
să transforme sistemul psihanalitic dintr-un 
corpus de ipoteze ştiinţifice verificabile experi- 
mental în unele cazuri precise şi limitate în- 
tr-un fel de mitologie difuză care pătrunde 
conştiinţa grupului (fenomen obiectiv, care se 
traduce la psiholog prin tendinţa subiectivă de 
a extinde la gindirea normală un sistem de 
interpretări conceput în funcţie de gîndirea pa- 
tologică și de a aplica unor fapte de psihologie 
colectivă o metodă adaptată numai studiului 
gîndirii individuale) riscă să restabilească rapid 
paralelismul. Atunci, si în unele țări poate de 
pe acum, valoarea sistemului nu va mai fi ba- 
zată pe tratamente reale de care vor beneficia 
indivizi particulari, ci pe sentimentul de secu- 
ritate adus grupului de mitul fondator al trata- 
mentului și de sistemul popular conform căruia, 
pe această bază, va îi reconstruit universul său. 

Chiar în prezent, comparatia dintre psihana- 
liză si unele terapeutici psihologice mai vechi 
şi mai răspîndite o poate incita pe prima la re- 
flectii utile asupra metodei și principiilor sale. 
Extinzindu-si neîncetat recrutarea justitiabili- 
lor săi, care din anormali caracteristici devin 
puţin cîte puţin eşantioane ale grupului, psih- 
analiza transformă tratamentele sale în conver- 
siuni; căci numai un bolnav poate ieși vindecat, 
un inadaptat sau un instabil nu pot fi decît con- 
vinşi. Vedem astfel apărînd un pericol conside- 
rabil, și anume ca tratamentul (bineînţeles fără 
ştirea medicului), în loc să ajungă la rezolvarea 
unei tulburări precise, rezolvare respectind în- 
totdeauna contextul, să se reducă la reorgani- 
zarea universului pacientului în funcţie de in- 

terpretările psihanalitice. Aceasta înseamnă că 
s-ar ajunge ca punct de sosire la situaţia care 
furnizează sistemului magic-social pe care l-am 
analizat punctul de plecare şi posibilitatea teo- 
retică. 

Dacă această analiză este exactă, trebuie să 
vedem în conduitele magice răspunsul la o si- 
tuatie care se dezvăluie conștiinței prin mani- 
festári afective, insá a cárei naturá profundá 
este intelectuală. Căci n'mai istoria funcţiei 
simbolice ar permite explicarea acestei condiții 
intelectuale a omului, şi anume că universul nu 
semnifică niciodată îndeajuns si cá gindirea 
dispune întotdeauna de prea multe semnificaţii 
fata de cantitatea de obiecte cărora ea i le poate 
atribui. Zbătîndu-se între aceste două sisteme de 
referinţe, cel al semnificantului şi cel al semni- 
ficatului, omul cere gîndirii magice să-i dea un 
nou sistem de referinţă, în sînul căruia să se 
poată integra date care pina atunci erau contra- 
dictorii. Se stie însă că acest sistem se constru- 
ieşte pe seama progresului cunoașterii, care ar 
fi cerut ca, din două sisteme anterioare, unul 
singur să fie menajat şi aprofundat pina la 
punctul (pe care sîntem încă departe de a-l 
întrezări) în care i-ar fi fost permisă resorbtia 
celuilalt. Nu ar trebui ca individul, psihopat sau 
normal, să fie pus să mai retrăiască această în- 
timplare colectivă neplăcută. Chiar dacă studiul 
bolnavului ne-a învăţat că orice individ se re- 
feră mai mult sau mai puţin la sisteme contra- 
dictorii şi că suferă din cauza conflictului din- 
tre ele, nu este suficient ca o anumită formă de 
integrare să fie posibilă şi practic eficace ca să 
fie adevărată şi ca să fim siguri că adaptarea 
astfel realizată nu constituie o regresiune ab- 
solută în raport cu situaţia conflictuală ante- 
rioară. | | 

Resorbtia vnei sinteze aberante locale prin 
integrarea ei împreună cu sintezele normale in 
sînul unei sinteze generale, dar arbitrare — în 
afară de cazurile critice în care acţiunea se im- 

pune — ar reprezenta o pierdere pe toate pla- 
nurile. Un corpus de ipoteze elementare poate 
prezenta o valoare instrumentală certă pentru 
practician, fără ca analiza teoretică să trebuiască 
să se impună pentru a recunoaşte în el imagi- 
nea ultimă a realității şi fără ca să fie necesară 
unirea, prin intermediul lui, a bolnavului și a 
medicului într-un fel de comuniune mistică, 
care nu are acelaşi sens nici pentru unul, nici 
pentru celălalt şi care duce doar la dizolvarea 
tratamentului într-o fabulatie. 

La limită, nu s-ar mai cere acesteia decît un 
limbaj, care să servească la exprimarea, soci- 
almente autorizată, a unor fenomene a căror 
natură profundă ar redeveni la fel de impene- 
trabilă pentru grup, bolnav şi magician. 


CAPITOLUL X 


EFICACITATEA SIMBOLICĂ ! 


Primul mare text magic-religios cunoscut 
tinînd de culturile sud-americane, recent pu- 
blicat de Wassen si Holmer, aruncă o lumină 
cu totul nouă asupra anumitor aspecte ale tra- 
tamentului samanic si pune probleme de inter- 
pretare teoretică, pe care excelentul comentariu 
al editorilor nu ajunge, desigur, să le epuizeze. 
Am dori să reluăm aici examinarea acestora, nu 
insă în perspectiva lingvistică sau americanistă 
sub care a fost studiat textul in principal?, ci 
pentru a încerca să desprindem implicaţiile lui 
generale. 


1 Acest articol, dedicat lui Raymond de Saussure, 
a fost publicat sub acelaşi titlu în „Revue de l'Histoire 
des religions", vol. 135, nr. 1, 1949, p. 5—27. 

* NilsM.HolmerşiHenry Wassen, Mu-Igala 
or the Way cf Muu, a medecine Song from the Cunas 
of. Panama, Góteborg, 1947. 

Este vorba de o lungă incantatie, a cărei ver- 
siune indigenă are optsprezece pagini, cuprin- 
zînd cinci sute treizeci și cinci de versete, cu- 
leasă de la un bátrin informator al tribului 
său de către indianul cuna Guillermo Haya. Se 
stie că indienii cuna locuiesc pe teritoriul 
Republicii Panama si că regretatul Erland Nor- 
denskjóld le acordase o atenţie deosebită ; el a 
reuşit chiar să-și formeze colaboratori printre 
indigeni. În cazul care ne interesează, după 
moartea lui Nordenskjóld, Haya a remis suc- 
cesorului sáu, dr. Wassen, un text redactat in 
limba originală însoţit de o traducere spaniolă, 
a cărei revizuire a fost minuţios îngrijită de 
Holmer. 

Obiectul incantatiei este de a ajuta la o nas- 
tere grea. Ea este folositá in cazuri relativ ex- 
ceptionale, deoarece femeile indigene din Ame- 
rica Centralá si de Sud nasc mai usor decit fe- 
meile din societățile occidentale. Intervenţia 
samanului este deci rará si se produce la cere- 
rea moasei in caz de esec. Incantatia incepe 
printr-o imagine a desperárii de care e cu- 
prinsá moasa, descrie vizita ei la saman, ple- 
carea lui la coliba femeii care naste, sosirea 
lui,- preparativele sale care constau in fumi- 
gatii cu boabe de cacao arse, in invocatii si in 
confectionarea unor imagini sacre, sau muchu. 
Aceste imagini, sculptate in lemn de anumite 
esenfe prescrise care le dau eficacitate, repre- 
zintă spiritele protectoare pe care samanul le 
face asistenții săi, punindu-se apoi în fruntea 
lor pentru a le duce pînă la reședința lui Muu, 
putere care răspunde de formarea fetusului. 
Nașterea grea se explică, într-adevăr, prin fap- 
tul cá Muu şi-a depăşit atribuţiile si a pus stă- 
pinire pe purba sau ,,sufletul“ viitoarei mame. 
Astiel conţinutul incantatiei constă în întregime 
în căutarea acestui purba pierdut şi care va fi 
restituit după numeroase peripeții, cum ar fi 
dárimarea unor obstacole, victoria asupra unor 
animale feroce si, în sfîrșit, un mare turnir în- 

tre saman si spiritele sale protectoare, pe de 
o parte, şi Muu și fiicele sale, pe de altă parte, 
cu ajutorul unor pălării magice, a căror greu- 
tate ele nu sînt în stare s-o suporte. Învinsă, 
Muu lasă ca purba bolnavei să fie descoperit si 
eliberat, după care are loc naşterea, iar incan- 
tatia se termină prin enunţarea precautiilor 
luate pentru ca Muu să nu poată fugi după ple- 
carea vizitatorilor săi. Lupta n-a fost angajată 
împotriva lui Muu însăși, care este indispensa- 
bilă procreatiei, ci doar împotriva abuzurilor 
sale ; odată înlăturate, relaţiile devin amicale, 
iar despărţirea lui Muu de şaman sună aproape 
ca o invitaţie : „Prietene nele, cînd vei mai veni 
să mă vezi ?* (412). 

Am redat pînă aici termenul nele prin şaman, 
care ar putea să pară impropriu, deoarece tra- 
tamentul nu cere neapărat din partea ofician- 
tului un extaz sau trecerea intr-o a doua stare. 
Totusi, fumul de cacao are ca prim obiectiv de 
„a-i fortifica veșmintele“ si de a-l „fortitica“ 
pe el însuși, de a-l „face curajos ca s-o înfrunte 
pe Muu“ (65—66), iar clasificarea cuna mai ales, 
care face distincţie între mai multe tipuri de 
vraci, arată într-adevăr că puterea lui nele are 
o origine supranaturală. Vracii indigeni se im- 
part în nele, inatuledi şi absogedi. Aceste din 
urmă funcții se referă la.o cunoaştere a incan- 
tatillor si a leacurilor dobinditá prin studiu si 
verificată prin probe, pe cînd talentul lui nele 
este considerat ca înnăscut şi constă într-o clar- 
viziune care descoperă imediat cauza bolii, adică 
locul de răpire de către spiritele rele a forţelor 
vitale, speciale sau generale. Căci nele poate 
mobiliza aceste spirite pentru a face din ele 
protectorii sau asistenții săi i. Este deci vorba, 
într-adevăr, de un saman, chiar dacă interven- 
tia lui la naştere nu prezintă toate caracteristi- 


i E. Nordenskjóld, An Historical and Ethno- 
logical Survey of the Cuma Indians (ed. Henry 
Wassen), ,Comparative Ethnographical Studies", 10, 
Góteborg, 1938, p. 80 si urm. 

cile care însoțesc de obicei această funcţie. Iar 
nuchu, spiritele protectoare care, la chemarea 
samanului, vin să se incarneze in figurinele pe 
care el le-a sculptat, primesc de la el, odată cu 
invizibilitatea si clarviziunea, niga, „vitalitate“, 
„rezistenţă“ 1, care fac din ei niște nelegan 
(pluralul de la nele), adică spirite menite „a-i 
servi pe oameni“, „fiinţe după chipul oameni- 
lor* (235—237), dotate însă cu puteri excep- 
tionale. 

Asa cum am rezumat-o in mod sumar, incan- 
tatia pare a tine de un model destul de banal. 
Bolnavul suferá fiindcá l-a pierdut pe dublul 
sáu spiritual, sau, mai exact, pe unul din du- 
blurile sale particulare, al cáror ansamblu con- 
stituie forta sa vitalá (vom reveni asupra aces- 
tui punct); samanul, asistat de spiritele sale 
protectoare, intreprinde o cálátorie in lumea su- 
pranaturalá spre a smulge spiritului ráu dublul 
pe care l-a capturat si, restituindu-l proprieta- 
rului său, asigură vindecarea. Interesul excep- 
tional al textului nostru nu rezidă în acest cadru 
formal, ci în descoperirea — care reiese fără 
îndoială din lectură, dar pentru care Holmer 
și Wassen merită totuşi întregul nostru oma- 
giu — că Mu-Igala, adică „drumul lui Muu", 
si reședința lui Muu nu sint, pentru gîndirea in- 
digenă, un itinerar sau o resedintà mitică, ci 
reprezintá literalmente vaginul si uterul femeii 
însărcinate pe care le explorează samanul si 
nuchu si in profunzimea cárora dau lupta lor 
victorioasá. 

Aceastá interpretare se bazeazá in primul rind 
pe o analizá a notiunii de purba. Purba este un 
principiu spiritual diferit de niga, pe care l-am 
definit mai sus. Contrar celui dintîi, acesta din 
urmă nu poate fi răpit posesorului său, şi nu- 
mai oamenii si animalele sint dotati cu el. O 
plantă, o piatră au purba, dar nu au miga, la fel 


1 Op. cit., p. 360 şi urm.; Holmer si Wassen, 
p. 18—79. 

şi cadavrul, iar la copil niga nu se dezvoltă decit 
cu vîrsta. Se pare deci că niga s-ar putea reda 
cu destulă exactitate prin „forţă vitală“ si 
purba prin „dublu“ sau „suflet“, aceste cuvinte 
neimplicind, bineînţeles, o deosebire între în- 
sufletit şi neinsufletit (pentru cuna totul e în- 
sufletit), ci corespunzind mai curînd noţiunii 
platoniciene de „idee“ sau de „arhetip“, a carci 
realizare sensibilă este orice fiinţă sau obiect. 
Or, bolnava din incantatia noastră a pierdut 
mai mult decit purba; textul indigen îi atri- 
buie febră, „cald vesmint al bolii“ (38) si o 
pierdere sau o slăbire a vederii, „rătăcită... ador- 
mită pe cárarea lui Muu Puklip* (97) si, mai 
ales, declară ea samanului care o întreabă, „Muu 
Puklip a venit la mine si vrea să păstreze ni- 
gapurbalele al meu pentru totdeauna“ (98). Hol- 
mer propune să se traducă niga prin forţă fizică, 
si purba(lele) prin suflet sau esenţă, de unde 
„sufletul vieţii sale“ 1. Ar fi, poate, prea exage- 
rat să sugerám ca niga, atribut al fiinţei vii, 
rezultă din existenţa, la aceasta, nu a unuia, ci 
a cîtorva purba unite funcţional. Totuşi, fiecare 
parte a corpului are un purba propriu, iar niga 
pare într-adevăr a fi pe plan spiritual echiva- 
lentul noţiunii de organism : așa cum viaţa re- 
zultă dintr-o concordanţă între organe, „forţa 
vitală“ n-ar putea fi altceva decît o colaborare 
armonioasă a tuturor purba, fiecare dintre ele 
reglind funcţionarea unui anumit organ. 
Într-adevăr, samanul nu recuperează numai 
nigapurbalele : descoperirea lui este imediat 
urmată de aceea, pusă pe acelaşi plan, a altor 
purba, acelea ale inimii, oaselor, dinţilor, păru- 
lui, unghiilor, picioarelor (401—408 si 435— 
442). Ar părea curios cá nu se vede apárind în 
această listă purba care dirijează organele cele 
mai afectate, organele de reproducere. Dar, așa 
cum au subliniat editorii acestui text, purba 


1 Loc. cit., p. 38, nota 44. 

uterului nu este considerată ca victimă, ci ca 
responsabilă de dezordinea patologică. Muu şi 
fiicele sale, muugan, sint — așa cum indicase 
deja Nordenskjóld — forţele care reglează dez- 
voltarea fătului şi care îi conferă kurngin, sau 
capacităţile lui 1. Or, textul nu face nici o refe- 
rire la aceste atribuţii pozitive. Muu apare aici 
ca un element de dezordine, un „suflet“ special 
care a capturat şi a paralizat celelalte „suflete“ 
speciale și a distrus astfel colaborarea ce ga- 
ranta integritatea „corpului principal“ (cuerpo 
jefe în spaniolă, 430, 435) şi de la care acesta 
isi obținea pe niga lui. În același timp însă, Muu 
trebuie să rămînă pe loc: căci expediţia care 
le eliberează pe purba riscă să provoace evada- 
rea lui Muu pe drumul rămas provizoriu des- 
chis. De aici precautiile ale căror amănunte 
umplu partea finală a incantatiei. Samanul mo- 
bilizează pe stápinii fiarelor sălbatice pentru a 
păzi drumul, urmele sint incurcate, se întind 
plase de aur si de argint și, timp de patru zile, 
nelegan-ii veghează si lovesc cu  betele lor 
(505—535). Muu nu este, aşadar, o forță in 
fond rea, ci una pervertitá. Nasterea grea este 
explicată ca o deturnare de către „sufletul“ ute- 
rului a tuturor celorlalte „suflete“ ale diferite- 
lor părţi ale corpului. Odată acestea eliberate, 
celălalt poate şi trebuie să-și reia colaborarea. 
Subliniem de pe acum precizia cu care ideolo- 
gia indigenă se mulează pe conţinutul afectiv 
al tulburării fiziologice, așa cum aceasta poate 
să apară, neformulatá, în conştiinţa bolnavei. 

Pentru a ajunge la Muu, samanul si asistenții 
săi trebuie să parcurgă un drum, „drumul lui 
Muu“, pe care multiplele aluzii ale textului per- 
mit să-l identifice în același mod. Cînd samanul, 
chircit sub hamacul bolnavei, a’ terminat să-i 
sculpteze pe nuchu, aceştia se aşază „la intrarea 


t E. Nordenskjöld, loc. cit., p. 364 si urm, 

drumului“ (72, 83) si samanul îi îndeamnă in 
termenii următori : 


Bolnava zace în hamacul ei în fața voastră ; 

Țesutul ei alb este întins, țesutul ei alb se mişcă încet. 
Corpul slab al bolnavei este întins ; 

Cînd ei explorează drumul lui Muu, acesta siroieste 


ca sîngele ; 
Suvoiul se scurge sub hamac, ca sîngele, roşu; 


Albul ţesut dinăuntru coboară pina în fundul pămiîn- 
tului ; 
În mijlocul țesutului alb al femeii coboară o fiinţă 
omenească 

(84—90). 


Traducătorii consideră îndoielnic sensul ulti- 
melor două fraze; dar, în acelaşi timp, trimit 
la un alt text indigen publicat de Nordenskjóld, 
care nu lasă să subziste nici un echivoc în ceea 
ce priveşte identificarea „țesutului alb dináun- 
tru“ cu vulva: 


sibugua molul arkaali 
blanca tela abriendo 
sibugua molul akinnali 
blanca tela extendiendo 


sibugua molul abalase tulapurua ekuanali 
blanca tela centro feto caer haciendo?, 


Obscurul ,drum al lui Muu*, plin de singe 
din cauza nasterii dificile si pe care nuchu tre- 
buie sá-l exploreze la lumina  vesmintelor si 
páláriilor lor magice, este deci incontestabil va- 
ginul bolnavei. lar ,resedinta lui Muu“, ,,izvo- 
rul tulbure“ unde ea își are casa, corespunde 
într-adevăr uterului, deoarece informatorul in- 
digen comentează numele acestei locuinţe, 
amukkapiryawila, prin omegan purba amur- 
requedi, ,menstruatia tulbure a femeilor“, de- 


1 E. Nordenskjöld, loc. cit, p. 607—608; 
Holmer si Wassen, loc. cit., p. 38, notele 35—39. 

numită si ,adincul, intunecatul izvor“ (250— 
251) si „întunecatul loc dinăuntru“ 1 (32). 
Textul nostru prezintă, așadar, un caracter 
original, care îi conferă un loc special printre 
tratamentele samanice descrise de obicei. 
Acestea ţin de trei tipuri, care dealtfel nu se 
exclud reciproc : fie că organul sau membrul 
bolnav sînt fiziceste puse în cauză printr-o ma- 
nipulare sau sugere, care are ca scop extrage- 
rea cauzei bolii, în general un spin, un cristal, 
o pană, pe care o fac să apară la momentul opor- 
tun (America tropicală, Australia, Alaska) ; fie 
că, aşa cum se procedează la araucani, tratamen- 
tul se centrează în jurul unei lupte simulate, 
care se dă în colibă, apoi sub cerul liber, îm- 
potriva spiritelor dăunătoare ; fie, în sfîrşit, că 
oficiantul, ca, de exemplu, la navaho, pronunţă 
incantatii si prescrie operaţii (instalarea bolna- 
vului pe diferitele părţi ale unei picturi execu- 
tate pe sol, cu nisipuri si polenuri colorate) a 
căror legătură directă cu tulburarea specială ce 
trebuie vindecatá nu poate fi sesizată. Or, in 
toate aceste cazuri, metoda terapeutică (despre 
care se ştie că este adeseori eficace) este greu 
interpretabilă : atunci cînd atacă direct partea 
vătămată, ea este de o concretitudine prea gro- 
solană (în general înșelătorie curată) pentru ca 
să i se recunoască o valoare intrinsecă, iar 
atunci cînd constă în repetarea unui ritual ade- 
seori foarte abstract, incidenţa ei asupra bolii 
nu poate fi înţeleasă. Ar fi comod să ne de- 
barasám de aceste dificultăţi, declarind că este 
vorba de tratamente psihologice. Acest termen 
va rămîne însă lipsit de sens atita timp cit nu 
va fi definit modul în care reprezentări psiho- 
logice determinate sînt invocate pentru a com- 
bate tulburări fiziologice, de asemenea bine de- 


1 Traducerea lui ti ipya prin ,,virtej^ pare forțată. 
Pentru unii indigeni sud-americani, ca dealtfel şi în 
limbile iberice (cf. portughezul olho d'agua), un „ochi 
de apă“ înseamnă un izvor. 

finite. Or, textul pe care l-am analizat aduce 
o contribuţie excepţională la rezolvarea pro- 
blemei. El constituie o medicatie pur psiholo- 
gicá, intrucit samanul nu atinge corpul bolnavei 
si nu-i administrează nici un leac; în același 
timp însă el pune direct şi explicit în cauză sta- 
rea patologică şi sediul ei: am spune mai cu- 
rind că incantatia constituie o manipulare psi- 
hologică a organului bolnav si că de la această 
manipulare se aşteaptă vindecarea. 


* 


Să începem prin a stabili realitatea si carac- 
teristicile acestei manipulári, urmind ca apoi sá 
cercetăm care pot fi scopul și eficacitatea ei. 
Constatăm mai întîi cu uimire că incantatia, al 
cărei subiect este o luptă dramatică între spi- 
ritele binevoitoare şi cele răufăcătoare pentru 
recucerirea unui „suflet“, consacră un loc 
foarte restrins acţiunii propriu-zise : din opt- 
sprezece pagini de text, turnirul ocupă mai pu- 
tin decît una, iar întrevederea cu Muu Puklip 
abia două. Preliminariile sint, dimpotrivă. 
foarte dezvoltate si descrierea pregătirilor, a 
echipamentului pentru nuchu, a itinerarului şi 
a poziţiilor este tratată cu o mare bogăţie a de- 
taliilor. Astfel este descrisă la început vizita 
moaşei la şaman: conversaţia  bolnavei cu 
moasa, apoi a acesteia cu samanul este repro- 
dusá de douá ori, deoarece fiecare interlocutor 
repetá exact fraza celuilalt, inainte de a-i rás- 
punde : 


Bolnava spune moasei: „Într-adevăr, sint îmbrăcată 
cu vesmintul cald al bolii“; 

Moaşa răspunde bolnavei: „Tu ești, într-adevăr, îm- 
brăcată cu vesmintul cald al bolii, așa te-am 
auzit şi eu“ (1—2). 

Se poate sustine! cá acest procedeu stilistic 
este curent la indienii cuna şi că el se explică 
prin necesitatea, pentru popoare limitate la tra- 
ditia orală, de a fixa exact in memorie ce a 
fost spus. Si, totuși, el se aplică aici nu numai 
cuvintelor, ci si demersurilor : 


Moasa face o raită prin colibă; 

moașa caută mărgele ; 

moasa face o raită ; 

moasa pune un picior înaintea celuilalt ; 

moasa atinge pámintul cu piciorul ; 

moasa pune celălalt picior înainte ; 

moaşa deschide usa colibei sale; usa colibei sale 
scirtiie ; 

moasa iese... (7—14). 


Această descriere minuțioasă a unei ieșiri 
se repetă la sosirea la şaman, la înapoierea la 
bolnavă, la plecarea samanului si la sosirea 
acestuia ; si uneori aceeaşi descriere este repe- 
tată în două reprize în aceiași termeni (37— 
39 si 45—47 reproduc 33—35). Tratamentul 
începe, aşadar, printr-un istoric al evenimente- 
lor care l-au precedat si unele aspecte care ar 
putea să pară secundare (,intrári* si „ieşiri“) 
sînt tratate cu mare lux de amănunte, ca şi cum 
ar fi fost filmate cu încetinitorul. Această teh- 
nică se regăsește în întreg textul, dar nicăieri 
nu este atit de sistematic aplicată ca la început 
și pentru a descrie incidente de interes retro- 
spectiv. 

Totul se petrece ca si cum oficiantul ar in- 
cerca să obţină ca bolnava, a cărei atenţie fata 
de faptele reale este, fără îndoială, scăzută şi 
sensibilitatea exacerbată în urma suferinţei, să 
retrăiască în mod foarte precis şi foarte intens 
situaţia inițială şi să perceapă mintal cele mai 
mici detalii ale ei. Într-adevăr, această situaţie 
introduce o serie de evenimente al căror teatru 


1 Holmer si Wassen, loc. cit., p. 65—66. 

presupus îl vor constitui corpul si organele in- 
terne ale bolnavei. Se va trece deci de la rea- 
litatea cea mai banală la mit, de la universul 
fizic la universul fiziologic, de la lumea exte- 
rioară la corpul interior. lar mitul, desfásurin- 
du-se in corpul interior, va trebui sá pástreze 
aceeaşi vivacitate, acelaşi caracter de expe- 
rientá tráitá, cáreia — profitind de starea pato- 
logică si printr-o tehnică obsedantă apropriatá 
— samanul îi va fi impus condiţiile. 

Cele zece pagini care urmează prezintă, în- 
tr-un ritm precipitat, o oscilație din ce in ce mai 
rapidă între temele mitice si temele fiziologice, 
ca si cum ar fi vorba de a aboli în spiritul bol- 
navei deosebirea dintre ele și de a face imposi- 
bilă diferenţierea atributelor lor respective. 
Unor imagini ale femeii întinse în hamacul ei 
sau în poziția obstetricală indigenă, cu ge- 
nunchii depártati si întoarsă spre răsărit, ge- 
mind, pierzind sînge, cu vulva dilatatá şi tremu- 
rindá (84—92, 123—124, 134—135, 152, 158, 
173, 177—178, 202—204), le urmeazá apeluri no- 
minale adresate spiritelor : acelea ale báuturilor 
alcoolice, vintului, apelor, pádurilor si chiar, ca 
o mărturie prețioasă a plasticitátii mitului, la 
cel al „vaporului argintiu al omului alb“ (187). 
Temele se întîlnesc : ca şi bolnava, nuchu pi- 
cura, siroiesc de singe si durerile bolnavei iau 
proporţii cosmice : „Albul ei ţesut dinăuntru se 
întinde pînă în adincul pámintului.., pînă în 
adincul pămîntului, exsudatiile ei formează o 
băltoacă, totul ca sîngele, totul roșu“ (89, 
92). În același timp, fiecare spirit, atunci cînd 
apare, este obiectul unei descrieri atente și 
echipamentul magic pe care îl primeşte de la 
șaman este amplu detaliat : mărgele negre, măr- 
gele de culoarea focului, mărgele de culori în- 
chise, mărgele rotunde, oase de jaguar, oase 
rotunjite, oase de la git si multe alte oase, co- 
liere de argint, oase de tatuu, oase ale păsării 
kerkettoli, oase de ciocănitoare verde, oase de 

făcut fluiere, mărgele de argint (104—118); 
apoi mobilizarea generală reîncepe, ca şi cum 
aceste garanţii ar fi încă insuficiente si toate 
forțele, cunoscute și necunoscute ale bolnavei, 
ar trebui să fie adunate pentru invazie (119—- 
229). 

În împărăţia miturilor însă, oamenii sînt atît 
de puţin neglijenti, încît penetratia in vagin, 
desi mitică, este propusă  bolnavei în termeni 
concreti şi cunoscuţi. Dealtfel, în două rînduri, 
muu înseamnă direct uterul, iar nu principiul 
spiritual care dirijează activitatea acestuia 
(„muu al bolnavei“, 204, 453) !, Aici nelegan-ii 
sînt cei care, pentru a se introduce pe drumul 
lui Muu, asumă aparenţa si simulează mișcarea 
penisului în erectie : 


Pălăriile nelegan-ilor strălucesc, pălăriile nelegan-ilor 
devin albe; 

nelegan-ii devin plati si josi (?), ca nişte virfuri, drepți 
de tot; 

nelegan-ii încep a fi îngrozitori (?), nelegan-ii devin 
îngrozitori de tot (?) ; 

pentru salvarea lui nigapurbalele al bolnavei (230-— 
233). 


Si mai jos : 


Nelegan-ii merg leganindu-se spre partea de sus a ha- 
macului, merg în sus, ca nusupane (239) *. 


Tehnica recitárii urmăreşte, așadar, să res- 
tituie o experienţă reală, în care mitul se mul- 
tumeste să substituie pe protagonişti. Aceștia 
pătrund în orificiul natural si ne putem ima- 
gina că, după toată această pregătire psiholo- 


1 Holmer şi Wassen, p. 45, nota 219; p. 57, 
nota 539. 

2 Semnele de întrebare sint ale traducătorului: 
nusupane, de la nusu, „vierme“, folosit în mod obişnuit 
pentru „penis“ (vezi Holmer si Wassen, p. 47, 
nota 280 ; p. 57, nota 540 si p. 82). 

gicá. bolnava îi simte  pátrunzind efectiv. Nu 
numai că îi simte, dar ei „luminează“ — pen- 
tru ei înşişi, fără îndoială, si pentru a-şi găsi 
calea, dar si pentru ea, pentru a-i face „clar“ 
și accesibil gîndirii conştiente sediul senzatiilor 
inefabile si dureroase — drumul pe care se pre- 
gătesc să-l parcurgă. 


Nelegan-ii introduc o viziune bună în bolnavă, 
nelegan-ii deschid ochi luminosi în bolnavă... 
(p. 238). 


Si această „viziune care luminează“, ca să 
parafrazám o formulă din text, le permite să 
detalieze un itinerar complicat, anatomie mitică 
veritabilă, care corespunde mai puţin structurii 
reale a organelor genitale, cît unui soi de geo- 
grafie afectivă, identificind fiecare punct de 
rezistenţă si fiecare durere acută : 


Nelegan-ii pornesc la drum, nelegan-ii merg în şir 
de-a lungul potecii lui Muu, tot atit de departe 
ca Muntele de Jos; 

nel. etc. tot atit de departe ca Muntele Scurt; 

nel. etc. tot atit de departe ca Muntele Lung; 

nel. etc. tot atit de departe ca Yala Pokuna Yala 
(netradus) ; 

nel etc. tot atit de departe ca Yala Akkwatallekun 
Yala (idem); 

nel. etc. tot atit de departe ca Yala Ilamisuikun Yala 
(idem) ; 

nel. etc. pînă în centrul Muntelui Neted ; 

nelegan-ii pornesc la drum, nelegan-ii merg in sir 
de-a lungul potecii lui Muu (p. 241—248). 


Tabloul lumii uterine, populată cu monștri 
fantastici si cu animale feroce, beneficiază de 
aceeasi interpretare, dealtfel confirmatá direct 
de informatorul indigen. Acestea sint, spune el, 
„animalele care sporesc durerile femeii in tra- 

valiu“, adică durerile înseși, personificate. Si 
aici litaria pare să aibă ca scop principal de a 
le descrie bolnavei si de a i le numi, de a i le 
prezenta sub o formă care să poată fi înțeleasă 
de gîndirea conştientă sau inconștientă : unchiul 
Aligator, care se mişcă încoace si încolo, cu ochii 
lui protuberanti, cu corpul sinuos şi pătat, în- 
colăcindu-se și agitind coada ; unchiul Aligator 
Tükwalele, cu corpul lucios, care isi mişcă ino- 
tătoarele lucioase, ale cărui înotătoare invadează 
locul, resping totul, trag după ele totul; Nele 
Ki(k)kirpanalele, Caracatita, ale cărei tentacule 
cleioase apar si se retrag alternativ, si încă 
multe altele:  Cel-a-cărui-pălărie-este-moale, 
Cel-a-cárui-pálàárie-este-rosie, ^ Cel-a-cárui-pà- 
lárie-este-multicolorá etc. ; si animalele păzi- 
toare : Tigrul-negru, Animalul-roșu, Animalul- 
bicolor, Animalul-culoarea-prafului ; legat fie- 
care cu un lant de fier, cu limba atirnind, cu 
limba scoasá, cu bale, cu spumá, cu coada scin- 
teietoare, dinţi amcnintátori si rupind tot, „totul 
ca singele, rosu de tot* (253—298). 

Pentru a pátrunde in acest infern, ca acel al 
lui Hieronymus Bosch, si a ajunge la proprie- 
tara lui, nelegan-ii mai au si alte obstacole de 
învins, de data asta materiale: fibre, fringhii 
flotante, fire intinse, perdele succesive : culoa- 
rea curcubeului, aurii, argintii, roşii, negre, 
brune, albastre, albe, vermiforme „ca niște cra- 
vate", galbene, răsucite, groase (305—330); 
și in acest scop samanul cere întăriri: stá- 
pini-ai-animalelor-care-sfredelesc-lemnul, care 
vor trebui „să taie, să adune, să înfăşoare, să 
reducă“ firele, în care Holmer şi Wassen recu- 
nosc mucoasa uterină 1. 

După căderea acestor ultime obstacole ur- 
mează invazia si în cadrul ei are loc turnirul 
pălăriilor, a cărui discutare ne-ar duce prea 
departe de scopul imediat al acestui studiu. După 
eliberarea lui, nigapurbalele urmează coborirea, 


1 Loc. cit., p. 85. 

tot atit de periculoasă ca și ascensiunea ; căci 
scopul întregii acțiuni este de a provoca naş- 
terea, adică tocmai o coborire dificilă. Samanul 
isi numără oamenii si isi încurajează trupa, dar 
trebuie să mai ceară întăriri : „deschizători de 
drumuri“, stápini-ai-animalelor-rimátoare, cum 
este tatuu. Niga este îndemnat să se îndrepte 
spre orificiu : 


Corpul tău zace în fata ta in hamac; 

țesutul lui alb este întins ; 

țesutul lui alb se mişcă încet ; 

bolnava ta zace in fata ta, crezind că şi-a pierdut 
vederea. 

În trupul sáu, ei îl reasazá pe nigapurbalele al său... 
(430—435). 


Episodul următor este obscur : s-ar spune că 
bolnava nu este încă vindecatá. Samanul pleacă 
în munți cu oamenii din sat pentru a culege 
plante medicinale şi îşi repetă ofensiva sub o 
o formă nouă : de astă dată el este acela care, 
imitînd penisul, pătrunde in ,,deschizatura lui 
Muu“ si se mișcă acolo „ca nusupane..., curátind 
si uscind complet interiorul“ (453—454). To- 
tusi, folosirea unor astringente ar sugera că 
naşterea a avut loc. În sfîrşit, înaintea relatării 
precautiilor luate pentru a preveni evadarea lui 
Muu, pe care le-am descris deja, găsim un apel 
la un popor de arcași. Întrucît ei au misiunea 
de a ridica un nor de praf „pentru a întuneca 
drumul lui Muu“ (464) şi de a face de gardă 
pe toate drumurile lui Muu, la ocoluri și scurtă- 
turi (468), intervenția lor tine si ea, fără în- 
doială, de concluzie. 

Poate că episodul anterior se referă la o a 
doua tehnică de tratament,  cuprinzînd 
manipularea organelor şi administrarea de 
leacuri ; poate că, dimpotrivă, el apare în sime- 
trie, tot sub o formă metaforică, cu prima că- 
lătorie, dezvoltată mai complet în versiunea 
noastră. Am avea astfel două ofensive lansate 

în ajutorul bolnavei, susţinute una de o mitolo- 
gie psihofiziologică, cealaltă de o mitologie psi- 
hosocială, indicată prin apelul la locuitorii sa- 
tului, dar rămasă în stadiul de schemă. Oricum 
ar ti, trebuie să menţionăm cá incantatia se ter- 
mină după naștere, în același fel în care înce- 
puse înainte de tratament : evenimentele ante- 
rioare și posterioare sînt relatate cu grijă. Este 
vorba, într-adevăr, de a construi un ansamblu 
sistematic. Tratamentul trebuie să fie ,,závorit^ 
prin procedee minutioase nu numai împotriva 
veleitátilor de escamotare ale lui Muu : efica- 
citatea lui ar fi compromisă dacă, chiar înainte 
de ai se putea vedea rezultatele, acest trata- 
ment nu ar prezenta bolnavei un deznodámint, 
adicá o situatie in care toti protagonistii si-au 
regásit locul si s-au reintors intr-o ordine asu- 
pra căreia nu mai planeazá nici o ameninţare. 


* 
* * 


Tratamentul ar consta, asadar, in a face ca 
o situatie datá sá poatá fi ginditá mai intii in 
termeni afectivi si ca durerile pe care corpul 
refuză să le suporte să devină acceptabile pen- 
tru spirit. Nu are nici o importanţă faptul că 
mitologia șamanului nu corespunde unei reali- 
tati obiective: bolnava crede în ea si este 
membră a unei societăți care crede în ea. Spiri- 
tele protectoare si spiritele răufăcătoare, monstri 
supranaturali și animalele magice fac parte din- 
tr-un sistem coerent care stă la baza concepţiei 
indigene despre univers. Bolnava le acceptă 
sau, mai exact, nu le-a pus niciodată la îndoială. 
Ceea ce nu acceptă sînt durerile incoerente și 
arbitrare care constituie un element străin sis- 
temului său, dar pe care samanul, prin apelul 
la mit, le va repune la locul lor într-un ansam- 
blu în care totul e în echilibru. 

Dar, de îndată ce a înţeles, bolnava nu se re- 
semnează numai, ci se şi vindecă. Nimic asemă- 

nător nu se produce însă la bolnavii noștri 
atunci cînd li s-a explicat cauza tulburărilor 
jor, invocindu-se secretii, microbi sau viruși. 
Vom fi, poate, acuzaţi de paradox dacă vom răs- 
punde că motivul acestei atitudini este că mi- 
crobii există și că monștrii nu există. Și, totuși, 
legătura dintre microbi şi boală este exterioară 
spiritului pacientului, este o legătură de la cauză 
la efect, pe cînd legătura între monstru și boală 
este interioară acestui spirit în mod conștient 
sau inconștient. Este o relaţie de la simbol la 
obiect simbolizat, sau, pentru a folosi limbajul 
lingvistilor, de la semnificant la semnificat. 
Samanul îi oferă bolnavei sale un limbaj in care 
pot fi exprimate imediat stări neformulate și 
care dealtfel sint neformulabile. Trecerea la 
această expresie verbală (care permite totodată 
de a trăi într-o formă ordonată si inteligibilă o 
experienţă actuală, dar care fără aceasta e anar- 
hică si inefabilá) este ceea ce provoacă debloca- 
rea procesului fiziologic, adică reorganizarea 
într-un sens favorabil a secventei a cărei desfă- 
surare o suportă bolnava. 

În această privință, tratamentul samanic se 
găseşte la jumătatea drumului între medicina 
noastră organică şi unele terapeutici psihologice 
cum este psihanaliza. Originalitatea lui provine 
din faptul că aplică unei tulburări organice o 
metodă foarte apropiată de acestea din urmă. 
Cum este posibil acest lucru ? O comparație mai 
riguroasă între samanism si psihanaliză (si care 
nu comportá in rationamentul nostru nici o in- 
tentie jignitoare pentru aceasta) ne va permite 
sá precizám acest punct. 

În ambele cazuri se urmăreşte introducerea 
în conştiinţă a unor conflicte şi rezistenţe ră- 
mase pînă atunci inconștiente, fie din cauza 
refulării lor de către alte forţe psihologice, fie 
-— în cazul naşterii — din cauza propriei lor 
naturi, care nu este psihică, ci organică sau chiar 
pur si simplu mecanică. De asemenea, in am- 

bele cazuri, conflictele si rezistentele se dizolvă 
nu datorită cunoașterii lor, reale sau presupuse, 
pe care bolnava o dobindeste progresiv, ci 
fiindcă această cunoaștere face posibilă o ex- 
perientá specifică, în cursul căreia conflictele 
se realizează într-o ordine si pe un plan permi- 
tind libera lor desfășurare si conducind la dez- 
nodámint. Această experienţă trăită e denumită 
în psihanaliză abreactie. Se stie cá ea este con- 
ditionatá de intervenţia neprovocată a analistu- 
lui, care apare în conflictele bolnavului prin 
dublul mecanism al transferului ca un prota- 
gonist în carne si oase si fata de care acesta din 
urmă poate restabili si explicita o situaţie ini- 
tialáà rămasă neformulată. 

Toate aceste caractere se regăsesc în trata- 
mentul samanic. Aici, de asemenea, este vorba 
de a suscita o experienţă şi, în măsura în care 
această experienţă se organizează, mecanisme 
aflate în afara controlului subiectului se re- 
glează spontan pentru a ajunge la o funcţionare 
ordonată. Samanul are acelaşi rol dublu ca psih- 
analistul : un prim rol, acela de auditor și de 
orator la șaman, stabileşte o relaţie imediată cu 
conștiința (si mediată cu inconştientul) bolnavu- 
lui. Acesta este rolul incantatiei propriu-zise. 
Dar samanul nu se mărginește la a profera in- 
cantatia : el este eroul ei, fiindcă el este cel 
care, în fruntea batalionului supranatural de 
spirite, pătrunde în organele amenințate si eli- 
berează sufletul captiv. În acest sens, el se in- 
carnează, ca şi psihanalistul, în obiectul trans- 
ferului, pentru a deveni, datorită reprezentărilor 
induse în spiritul bolnavului, protagonistul real 
al conflictului pe care acesta îl experimentează 
la jumătatea drumului între lumea organică si 
lumea psihică. Bolnavul atins de nevroză lichi- 
dează un mit individual, opuninduzse unui psih- 
analist real; lăuza indigenă învinge o dezor- 
dine organică veritabilă, identificîndu-se cu un 
saman transpus mitic. 

Paralelismul nu exclude, aşadar, deosebirile. 
Nu ne vom mira de ele dacă acordăm atenţie 
caracterului psihic, într-un caz, şi organic, în 
celălalt, al tulburării ce urmează a fi vindecată. 
În realitate, tratamentul samanic pare a fi un 
echivalent exact al tratamentului psihanalitic, 
dar cu inversarea tuturor termenilor. Amîndouă 
urmăresc provocarea unei experienţe si amin- 
două îşi ajung scopul reconstituind un mit pe 
care bolnavul trebuie să-l trăiască sau să-l re- 
trăiască. Dar, într-un caz, acesta e un mit in- 
dividual pe care bolnavul îl construieşte cu aju- 
torul unor elemente ale trecutului sáu, in ce- 
lălalt caz e un mit social pe care bolnavul îl 
primeşte din exterior si care nu corespunde 
unei stări personale din trecut. Pentru a pregăti 
abreactia, care devine atunci o ,,adreactie“, psih- 
analistul ascultá, in timp ce samanul vorbeste. 
Mai mult, atunci cînd transferurile se organi- 
zează, bolnavul îl face pe psihanalist să vor- 
bească, atribuindu-i sentimente şi intenţii pre- 
supuse ; în incantatie, dimpotrivă, samanul vor- 
beste pentru bolnava sa. El o întreabă şi pune 
în gura ei replici care corespund interpretării 
stării sale, de care ea trebuie să se pătrundă: 


Vederea mea s-a rătăcit, ea a adormit pe drumul lui 
Muu Puklip ; 

Muu Puklip a venit la mine. Ea vrea sá-mi ia nigapur- 
balele ; 

Muu Nauryaiti a venit la mine, Ea vrea să pună stá- 
pinire pentru totdeauna pe al meu nigapurbalele; 

etc. (97—101). 


Si, totuși, asemănarea devine şi mai izbitoare 
atunci cînd comparám metoda samanului cu 
unele terapeutici de apariție recentă şi care se 
prevalează de psihanaliză. Desoille subliniase 
deja în lucrările sale cu privire la visul în stare 
de veghe că tulburarea psihopatologică nu este 
accesibilă decît limbajului simbolurilor. El vor- 
beşte deci bolnavilor săi în simboluri, dar aces- 

tea sint si metafore verbale. Într-o lucrare mai 
recentă și pe care la data cînd începeam acest 
studiu nu o cunoşteam, d-na Sechehaye merge 
mult mai departe |! şi ni se pare că rezultatele 
pe care ea le-a obţinut în tratamentul unui caz 
de schizofrenie, considerat incurabil, confirmă 
pe deplin opiniile de mai sus cu privire la ra- 
porturile dintre psihanaliză si samanism. Căci 
d-na Sechehaye a observat că discursul, chiar 
simbolic, se lovea încă de bariera conștientului 
și că ea nu putea atinge decît prin acte com- 
plexele prea adînc ascunse. Astfel, pentru a re- 
zolva un complex de intárcare, psihanalista tre- 
buia să asume o poziţie maternă realizată, nu 
printr-o reproducere literală a conduitei co- 
respunzătoare, ci — dacă putem spune așa — 
prin acte discontinue, fiecare dintre ele simbo- 
lizind un element fundamental al acestei situa- 
tii : de exemplu, punerea în contact a obrazului 
bolnavei cu sînul psihanalistei. Încărcătura sim- 
bolicá a unor astfel de acte le face proprii de a 
constitui un limbaj : într-adevăr, medicul dia- 
loghează cu subiectul său nu prin vorbire, ci 
prin operaţii concrete, adevărate rituri care 
străbat ecranul conștiinței fără a întilni vreun 
obstacol, pentru a aduce direct inconştientului 
mesajul lor. 

Regăsim, aşadar, noţiunea de manipulare care 
ni se păruse esenţială pentru înţelegerea trata- 
mentului samanic, dar a cărei definiţie traditio- 
nală, după cum vedem, trebuie foarte mult lăr- 
gită : căci ea este cînd o manipulare a ideilor, 
cînd o manipulare a organelor, condiţia comună 
fiind ca ea să se facă cu ajutorul unor simbo- 
luri, adică a unor echivalenți semnificativi ai 
semnificatului, care ţin de un alt ordin de rea- 
lităţi decît acesta din urmă. Gesturile d-nei 
Sechehaye se repercutează asupra spiritului in- 
conștient al schizofrenicei sale, tot astiel cum 


aM. A. Sechehaye, La réalisation symbolique 
(supliment nr. 12 la ,Revue suisse de psychologie et 
de psychologie appliquée"), Berna, 1947. 

reprezentările evocate de şaman determina 6 
modificare a funcţiilor organice ale pacientei. 
La începutul incantatiei travaliul este blocat, 
nașterea se produce la sfîrșit, iar progresul ei 
se reflectă în etapele succesive ale mitului. 
Prima pătrundere în vagin de către nelegoni 
se face în sir indian (241) şi, fiind o ascen- 
siune, cu ajutorul prestigioaselor pălării care 
deschid si luminează drumul. Cînd vine momen- 
tul întoarcerii (care corespunde celei de-a doua 
faze a mitului, însă primei faze a procesului 
fiziologic, fiindcă este vorba de a cobori co- 
pilul), atenţia se deplasează spre picioarele lor : 
se semnalează că au pantofi (494—496). În 
momentul in care invadează locuinţa lui Muu, 
ei nu mai merg în sir, ci în rînduri de „cite 
patru“ (388) şi, pentru a ieşi în aer liber, merg 
„toţi in front“ (248). Această transformare a 
detaliilor mitului are, fără îndoială, ca scop să 
trezească o reacţie organică corespunzătoare, 
pe care bolnava nu putea însă să și-o aproprie 
sub formă de experienţă, dacă nu era însoțită 
de un progres real al dilatării. Eficacitatea 
simbolică este aceea care garantează armonia 
paralelismului dintre mit si operaţii. Iar mitul 
şi operaţiile formează un cuplu în care se re- 
găsește întotdeauna dualitatea bolnavului si a 
medicului. În tratamentul schizofreniei, medicul 
execută operaţiile, iar bolnavul produce mitul ; 
în tratamentul șamanic, medicul furnizează mi- 
tul, iar bolnavul îndeplineşte operaţiile. 
+ 
* * 


Analogia dintre cele douá metode ar fi si mai 
completă dacă s-ar putea admite, așa cum pare 
să fi sugerat Freud în două rinduri!, că de- 


1 În Au delà du Principe du Plaisir si in Nouvelles 
Conférences, p. 79 si, respectiv, 198 a editiilor engleze 
(citat de E. Kris, The Nature of Psychoanalytic 
Propositions and their Validation, in: Freedom and 
Experience. Essays presented to H. M. Kallen, Cor- 
nell University Press, 1947, p. 244). 

scrierea în termeni psihologici a structurii psi- 
hozelor și nevrozelor ar trebui să dispară într-o 
zi în fata unei concepţii fiziologice sau chiar 
biochimice. Această eventualitate ar putea fi 
mai apropiată decît s-ar părea, căci unele cer- 
cetări suedeze recente ! au scos în evidenţă deo- 
sebiri de ordin chimic în ceea ce priveşte eon- 
ținutul lor respectiv în polinucleotide între ce- 
lulele nervoase ale individului normal şi acelea 
ale unui alienat. În această ipoteză sau în ori- 
care alta de același tip, tratamentul samanic si 
tratamentul analitic ar deveni riguros asemănă- 
toare ; ar fi vorba de fiecare dată de a induce 
o transformare organică, constind, în esenţă, 
într-o reorganizare structurală, făcîndu-l pe bol- 
nav să trăiască intens un mit, uneori primit, 
alteori produs, şi a cărui structură, la nivelul 
psihicului inconştient, ar fi analogă cu aceea a 
cărei formare am dori s-o determinăm la ni- 
velul corpului. Eficacitatea simbolică ar consta 
tocmai în această „proprietate inductoare“ pe 
care ar poseda-o, unele în raport cu altele, 
structuri formal omologe care pot fi construite 
cu materiale diferite la diferitele niveluri ale 
viului : procese organice, psihic inconștient, gin- 
dire chibzuitá. Metafora poetică oferă un 
exemplu familiar al acestui procedeu inductor, 
însă folosirea ei curentă nu-i permite să depă- 
seascá psihicul. Constatăm astfel valoarea intui- 
tiei lui Rimbaud, care spunea că și ea poate 
servi la transformarea lumii. 

Comparatia cu psihanaliza ne-a permis să 
aruncăm o lumină asupra unor aspecte ale tra- 
tamentului samanic. Nu este cert că, invers, stu- 
diul şamanismului nu ar putea fi într-o bună 
zi chemat să elucideze unele puncte rămase 
obscure ale teoriei lui Freud. Ne referim anume 
la noțiunea de mit şi la noţiunea de inconștient. 


! De Caspersson si Hyden de la Institutul Karo- 
linska din Stockholm. 

Am văzut că singura deosebire dintre cele 
două metode, care ar supravieţui descoperirii 
unui substrat fiziologic al nevrozelor, ar privi 
originea mitului, redescoperit, într-un caz, ca o 
comoară individuală şi, în celălalt caz, moştenit 
de la tradiţia colectivă. De fapt, mulţi psihana- 
liti vor refuza să admită cá constelatiile psi- 
hice care reapar în conştiinţa bolnavului ar pu- 
tea constitui un mit; ele sint, vor spune ei, 
evenimente reale, care pot fi uneori datate şi a 
căror autenticitate poate fi verificată printr-o 
anchetă făcută printre rude sau servitori i. Nu 
punem faptele la îndoială. Ceea ce trebuie să 
ne întrebăm este dacă valoarea terapeutică a 
tratamentului tine de caracterul real al situa- 
tillor rememorate sau dacá puterea traumati- 
zantá a acestor situaţii nu provine din faptul că, 
în momentul în care ele se prezintă, subiectul le 
experimentează imediat sub formă de mit trăit. 
Prin aceasta înţelegem că puterea traumatizantă 
a unei situaţii nu poate să rezulte din caracte- 
rele sale intrinsece, ci din aptitudinea anumitor 
evenimente, care se ivesc într-un context psiho- 
logic, istoric şi social adecvat, de a induce o cris- 
talizare afectivă în tiparul unei structuri pre- 
existente. În raport cu evenimentul sau cu anec- 
dota, aceste structuri — sau, mai exact, aceste 
legi de structură — sînt, într-adevăr, intem- 
porale. La psihopat, întreaga viaţă psihică şi 
toate experiențele ulterioare se organizează în 
funcţie de o structură exclusivă sau predomi- 
nantă sub acţiunea catalizantă a mitului iniţial ; 
această structură însă şi altele, care la ei sînt 
împinse pe un loc subordonat, se regăsesc la 
omul normal, primitiv sau civilizat. Ansamblul 
acestor structuri ar forma ceea ce numim in- 
conştientul. Am vedea astfe] dispárind ultima 
deosebire dintre teoria samanismului și aceea 
a psihanalizei. Inconstientul încetează să fie 


‘Marie Bonaparte, Notes on the Analytical 
Discovery of a Primal Scene, in : The Psychoanalytic 
Study of the Child, vol. I, New York, 1945, 

refugiul inefabil al particularitátilor individu- 
ale, depozitarul unei istorii unice, care face din 
fiecare dintre noi o fiintá de neinlocuit. El se 
reduce la un termen prin care desemnám o 
funcție : funcția simbolică, specific umană, fără 
îndoială, dar care la toţi oamenii este exercitată 
după aceleași legi şi se reduce, de fapt, la an- 
samblul acestor legi. 

Dacă această concepţie este exactă, va fi nece- 
sar, după toate aparențele, să restabilim o dis- 
tinctie mai accentuată între conştient si subcon- 
stient decît ne-a obişnuit s-o facem psihologia 
contemporană. Căci subconstientul, rezervor al 
amintirilor şi al imaginilor adunate în cursul 
fiecărei vieţi omenesti!, devine un simplu aspect 
al memoriei ; în timp ce îşi afirmă perenitatea, 
el implică totodată limitări, întrucît termenul 
de subconștient se raportă la faptul că amin- 
tirile, deşi conservate, nu sînt întotdeauna dis- 
ponibile. Inconstientul, dimpotrivă, este întot- 
deauna vid ; sau, mai exact, este la fel de străin 
de imagini ca stomacul de alimentele care trec 
prin el. Organ cu o funcție specifică, el se măr- 
gineste să impună legi structurale, care epui- 
zează realitatea lui, unor elemente nearticulate 
provenind din altă parte: pulsiuni, emoţii, re- 
prezentări, amintiri. S-ar putea spune, aşadar, 
cá subconstientul este  lexicul individual în 
care fiecare dintre noi acumulează vocabularul 
istoriei sale personale, dar că acest vocabular 
nu devine semnificativ pentru noi înşine și pen- 
tru alţii decît în măsura în care inconştientul îl 
organizează după legile lui si face astfel din el 
un discurs. Cum aceste legi sînt aceleaşi în toate 
ocaziile în care el isi exercită activitatea si pen- 
tru toti indivizii, problema pusá in paragraful 
precedent poate fi uşor rezolvată. Vocabularul 
interesează mai puţin decit structura. Fie că 


este creat din nou de către subiect sau transmis 


i Această definiţie, atit de criticată, recapătă sens 
prin deosebirea radicală dintre subconstient si incon- 
stient. 

prin tradiţie, mitul nu împrumută de la sur- 
sele sale, individuale sau colective (între care 
se produc mereu întrepătrunderi şi schimburi) 
decît imaginile pe care le pune în practică, 
structura rămîne însă aceeași si prin ea se reali- 
zează funcţia simbolică. 

Trebuie să mai adăugăm că aceste structuri 
nu sint numai aceleași pentru toti si pentru toate 
materiile cărora li se aplică funcţia, dar că 
ele sint putin numeroase si vom înţelege de ce 
universul simbolismului este de o diversitate 
infinitá in ceea ce priveste continutul, insá in- 
totdeauna limitat in ceea ce priveste legile lui. 
Există multe limbi, dar foarte puţine legi fono- 
logice care sá fie valabile pentru toate limbile. 
O culegere de povesti si de mituri cunoscute ar 
reprezenta un numár impozant de volume. Ele 
pot fi insá reduse la un numár mic de tipuri 
simple, determinind dincolo de diversitatea 
personajelor cîteva funcții elementare ; iar com- 
plexele, aceste mituri individuale, se reduc de 
asemenea la citeva tipuri simple, tipare în care 
se prinde multiplicitatea fluidă a cazurilor. 

Din faptul cá samanul nu-l psihanalizează pe 
bolnavul său se poate trage deci concluzia că o 
căutare a timpului pierdut, considerată de unii 
drept cheia terapeuticii psihanalitice, nu este 
decît o modalitate (de o valoare si cu rezultate 
deloc neglijabile) a unei metode mai fundamen- 
tale, care trebuie să se definească fără a face 
apel la originea individuală sau colectivă a mi- 
tului. Căci forma mitică primează asupra con- 
ținutului povestirii. Aceasta este cel puţin ceea 
ce ni s-a părut că ne învaţă analiza unui text in- 
digen. Într-un alt sens însă, e bine cunoscut 
că orice mit este o căutare a timpului pierdut. 
Această formă modernă a tehnicii samanice, 
care este psihanaliza, isi datorează, aşadar, ca- 
racterele particulare faptului că în civilizaţia 
mecanică nu mai este loc pentru timpul mitic 
decît în omul însuși. Din această constatare psih- 
analiza poate scoate o confirmare a validității 

sale, odată cu speranța de a aprofunda bazele 
sale teoretice şi de a înțelege mai bine meca- 
nismul eficacitátii sale printr-o confruntare a 
metodelor şi a scopurilor sale cu acelea ale ma- 
rilor săi predecesori : șamanii și vrăjitorii. 


CAPITOLUL XI 


STRUCTURA MITURILOR ! 


„S-ar crede că, abia formate, universurile mito- 
logice sînt destinate a fi pulverizate pentru ca 
din rămășițele lor să ia naştere universuri noi“, 


FRANZ BOAS, introducere la: 
JAMES TEIT, Traditions of the 
Thompson River Indians of British Co- 
lumbia, ,,Memoirs of the American Fol- 
klore Society“, VI (1898), p. 18. 


De două decenii încoace si în pofida cîtorva 
încercări dispersate, antropologia pare să se fi 
detaşat treptat de studiul faptelor religioase. De 
acest lucru au profitat diverşi amatori pentru a 
invada domeniul etnologiei religioase. Jocurile 
lor naive se desfăşoară pe terenul pe care noi 
l-am lăsat în paragină, iar excesele lor se ada- 
ugă carentei noastre pentru a compromite vi- 
itorul lucrărilor noastre. 

Care este cauza acestei situaţii ? Întemeie- 
torii etnologiei religioase: Tylor, Frazer și 
Durkheim, au acordat întotdeauna atenţie pro- 
blemelor psihologice ; nefiind însă ei înşişi psi- 
hologi de profesie, nu se puteau ţine la curent 
cu rapida evoluție a ideilor psihologice şi, cu 
atit mai puţin, s-o presimtă. Interpretările lor 
s-au demodat tot atit de repede ca şi postula- 
tele psihologice pe care le implicau. Trebuie, to- 


1 După articolul original: The Structural Study of 
Myth, în: Myth, A Symposium, „Journal of American 
Folklore", vol. 78, nr. 270, octombrie—decembrie 1955, 
p. 428—444. Tradus cu cîteva completări si modificări. 

tusi, să le recunoaștem meritul de a fi înţeles 
că problemele de etnologie religioasă tin de o 
psihologie intelectualistă. Ca și Hocart, care fă- 
cuse deja această observaţie la începutul unei 
lucrări recent publicate postum, vom regreta 
că psihologia modernă s-a dezinteresat prea 
adeseori de fenomenele intelectuale, preferin- 
du-le studiul vieţii afective: ,,Lipsurilor ine- 
rente școlii psihologice... li se adăugase astfel 
greşeala de a crede că idei clare pot genera emo- 
tii confuze“ 1. Ar fi trebuit lărgite cadrele logi- 
cii noastre pentru a include în ea operaţii min- 
tale în aparenţă diferite de ale noastre, dar 
care sînt la fel de intelectuale. În loc de a se 
proceda astfel s-a încercat reducerea lor la sen- 
timente informe şi inefabile. Această metodă, 
cunoscută sub numele de fenomenologie reli- 
gioasă, s-a dovedit prea adeseori sterilă si 
fastidioasă. 


* * 


Dintre toate capitolele etnologiei religioase, 
mitologia este aceea care suferá indeosebi din 
cauza acestei situaţii. Fără îndoială, pot fi ci- 
tate importantele lucrări ale lui Dumézil si ale 
lui H. Gregoire. Ele nu aparțin însă propriu- 
zis etnologiei. Ca si acum cincizeci de ani, ea 
continuá sá se complacá in haos. Sint reimpros- 
pătate vechile interpretări : reveriile conştiinţei 
colective, divinizarea personajelor istorice sau 
inversul. Indiferent de modul în care sînt con- 
siderate miturile, ele par a se reduce toate la 
un joc gratuit sau la o formă rudimentară de 
speculație filozofică. 

Așadar, pentru a înţelege ce este un mit nu 
avem oare altă alegere decit între platitudine 
şi sofism ? Unii pretind că fiecare societate ex- 
primă în miturile sale sentimente fundamen- 
tale, ca dragostea, ura sau răzbunarea, care 


1 A. M. Hocart, Social Origins, Londra, 1954, p. 7, 

sint comune întregii omeniri. Pentru alţii, mitu- 
rile constituie încercări de a explica fenomene 
greu de înţeles : astronomice, meteorologice etc. 
Societăţile nu sînt însă impermeabile la inter- 
pretări pozitive, chiar atunci cînd adoptă unele 
false ; pentru ce le-ar prefera ele dintr-o dată 
moduri de gîndire obscure si complicate ? Pe 
de altá parte, psihanalistii, ca si unii etnologi, 
vor să substituie interpretărilor cosmologice si 
natura'iste alte interpretări, împrumutate din 
sociologie si din psihologie. Lucrurile devin însă 
în acest caz prea facile. Cînd un sistem mitolo- 
gic acordă un loc important unui anumit per- 
sonaj, să zicem o bunică răutăcioasă, ni se va 
spune că în cutare societate bunicile au o ati- 
tudine ostilă față de nepoţii lor; mitologia va 
fi considerată ca un reflex al structurii sociale 
Si al raporturilor sociale. lar dacă observația 
contrazice ipoteza, imediat se va insinua cá 
obiectul specific al miturilor este de a oferi un 
derivativ unor sentimente reale, insà refulate. 
Oricare ar fi situaţia reală, o dialectică avînd 
întotdeauna cistig de cauză va găsi mijlocul de 
a ajunge la semnificaţia respectivă. 

Să recunoaștem mai degrabă că studiul mitu- 
rilor ne duce la constatări contradictorii. În- 
tr-un mit se poate întîmpla orice ; se pare cá 
succesiunea evenimentelor nu ar fi subordonată 
nici unei reguli de logică sau de continuitate. 
Orice subiect poate avea un predicat oarecare; 
orice relaţie imaginabilă este posibilă. Totuși, 
aceste mituri, arbitrare în aparenţă, se reproduc 
cu aceleaşi caracteristici si adeseori cu aceleași 
amănunte în diverse regiuni ale lumii. Se pune 
deci problema : dacă conţinutul unui mit este 
în întregime contingent, cum ne putem explica 
faptul cá de la un capăt la altul al pămîntului 
miturile sint atit de asemănătoare? Putem 
spera să rezolvăm problema numai cu condiţia 
de a deveni conștienți de această antinomie 
fundamentală care ţine de natura mitului. În- 
tr-adevăr, aceasta contradicţie seamănă cu 

aceea pe care au descoperit-o primii filozofi 
care s-au interesat de limbaj si, pentru ca 
lingvistica să se poată constitui ca ştiinţă, a fost 
necesar ca mai întîi această ipotecă să fie ri- 
dicată. Vechii filozofi făceau speculaţii asupra 
limbajului, aşa cum le facem noi şi astăzi asu- 
pra mitologiei. Ei au constatat că în fiecare 
limbă anumite grupuri de sunete corespundeau 
unor sensuri determinate si căutau cu despe- 
rare să înţeleagă ce necesitate internă unea 
aceste sensuri şi aceste sunete. Încercarea era 
zadarnică, fiindcă aceleaşi sunete se regăseau 
în alte limbi, legate însă de sensuri diferite. Așa 
încît contradictia nu a fost rezolvată decit în 
ziua în care s-a observat că funcţia semnifica- 
tivă a limbii nu este legată direct de sunetele 
înseşi, ci de modul în care sunetele sint com- 
binate între ele. | 

Multe teorii recente cu privire la mitologie 
pornesc de la o confuzie analogă. După Jung, 
de anumite teme mitologice, pe care el le nu- 
meşte arhetipuri, ar fi legate semnificaţii pre- 
cise. Aceasta înseamnă a face speculaţii în fe- 
lul filozofilor limbajului, care au fost multă 
vreme convinşi! că diversele sunete aveau o 
afinitate naturală cu un sens sau cu altul: ast- 
fel, semivocalele „lichide“ ar avea misiunea de 
a evoca starea corespunzătoare a materiei, vo- 
calele deschise ar fi alese de preferinţă pentru 
a forma numele unor obiecte mari, groase, grele 
sau sonore etc. Principiul lui Saussure despre 
caracterul arbitrar al semnelor lingvistice se 
cere, desigur, revizuit si corectat?; dar toti 
lingvistii vor fi de acord să recunoască că din 
punct de vedere istoric el a marcat o etapă esen- 
tialá a reflectiei lingvistice. 


1 Această ipoteză mai are încă susținători (vezi Sir 
R. A. Paget, The Origin of Language..., „Journal of 
World History“, UNESCO, I, nr. 2, 1953). 

? Vezi E. Benveniste, Nature du signe lin- 
guistique, „Acta linguistica", I, 1, 1939, si cap. V al 
lucrării de fafa. 

Nu este de ajuns să-l invităm pe mitolog să 
compare situația sa nesigură cu aceea a lingvis- 
tului in epoca prestiintificá. Căci dacă ne-ar. 
menține pe această poziţie, ne-ar pindi marele 
risc de a cădea dintr-o dificultate în alta. A 
compara mitul cu limbajul nu duce la nici o so- 
lutie: mitul face parte integrantă din limbă; 
îl cunoaștem prin intermediul vorbirii, el ţine 
de discurs. 

Dacă dorim să prezentăm caracterele speci- 
fice ale gîndirii mitice, va trebui deci să sta- 
bilim că mitul există simultan în limbaj și din- 
colo de el. Această nouă dificultate nu este nici 
ea străină lingvistului: limbajul nu înglo- 
bează oare el însuşi niveluri diferite ? Făcînd 
distincţie între limbă si vorbire, Saussure a ará- 
tat că limbajul prezenta două aspecte comple- 
mentare : unul structural, celălalt statistic; 
limba tine de domeniul unui timp reversibil, 
iar vorbirea de domeniul unui timp ireversibil. 
Dacă există deja posibilitatea să izolăm în lim- 
baj aceste două niveluri, nu este exclus să pu- 
tem defini in el si un al treilea. 

Am făcut deosebirea dintre limbă si vorbire 
cu ajutorul unor sisteme temporale la care se 
referă si una, si cealaltă. Or, mitul se definește 
şi el printr-un sistem temporal care combină 
proprietăţile celorlalte două. Un mit se referă 
întotdeauna la evenimente care au avut loc în 
trecut : „înainte de facerea lumii“ sau „la în- 
ceputul lumii“, in orice caz „în vremea de de- 
mult“. Dar valoarea intrinsecă atribuită mitului 
provine din faptul că aceste evenimente, pre- 
supuse a se fi desfășurat la un moment al tim- 
pului, formează şi o structură permanentă. 
Aceasta se referă simultan la trecut, la prezent 
şi la viitor. O comparaţie ne va ajuta să pre- 
cizăm această ambiguitate fundamentală. Nimic 
nu seamănă mai mult cu gindirea mitică decît 
ideologia politică. În societăţile noastre contem- 
porane, aceasta din urmă poate că a înlocuit-o 
doar pe cealaltă. Or, ce face istoricul atunci cînd 

evocă revoluţia franceză ? El se referă la o suc- 
cesiune de evenimente care au avut loc în tre- 
cut, ale căror consecinţe îndepărtate se fac, fără 
îndoială, încă simţite printr-o întreagă serie, 
nonreversibilă, de evenimente intermediare. 
Pentru omul politic însă si pentru cei care il 
ascultá, revolutia francezá este o realitate de 
alt ordin ; e o secvenţă de evenimente din tre- 
cut, dar si o schemá dotatá cu o eficacitate per- 
manentă, care permite de a interpreta structura 
socialá a Frantei actuale, antagonismele care 
se manifestá in sinul ei si de a intrevedea direc- 
file evoluţiei viitoare. Iată cum se exprimă 
Michelet, ginditor politic si în acelaşi timp is- 
toric: „În acea zi, totul era posibil... Viitorul era 
prezent... adică timpul nu mai exista, ci o ful- 
guratie a eternității“ 1. Această dublă structură, 
istorică şi în același timp anistorică, arată că 
mitul poate ţine simultan de domeniul vorbirii 
(şi să fie analizat ca atare) şi de acela al limbii 
(în care este formulat), prezentind totodată, la 
un al treilea nivel, acelaşi caracter de obiect 
absolut. Acest al treilea nivel are şi o natură 
lingvistică, dar e totuşi distinct de celelalte două 
niveluri. 

Îmi îngădui să deschid aici o scurtă paran- 
teză spre a ilustra în mod succint originalitatea 
pe care o are mitul în comparaţie cu toate ce- 
lelalte fapte lingvistice. Am putea defini mitul 
ca o modalitate a discursului în care valoarea 
formulei traduttore, traditore tinde practic spre 
zero. În această privinţă, locul mitului pe scara 
modurilor de exprimare lingvistică este la anti- 
podul poeziei, orice s-ar spune pentru a le 
apropia. Poezia este o formă de limbaj extrem 
de greu de tradus într-o limbă străină şi orice 


1 Michelet, Histoire de la révolution francaise, 
IV, 1. Acest citat este luat din lucrarea lui Maurice 
Merleau-Ponty, Les aventures de la dialectique, 
Paris, 1955, p. 273. 

traducere generează numeroase deformări. Dini- 
potrivă, valoarea mitului ca mit persistă, oricît 
de proastă ar fi traducerea. Un mit este per- 
ceput ca mit de orice cititor în întreaga lume, 
oricît de putin am cunoaște limba si cultura 
populaţiei din rîndul căreia a fost cules. Sub- 
stanta mitului nu se află nici in stil, nici in mo- 
dalitatea naratiunii, nici in sintaxá, ci in isto- 
ria povestită de el. Mitul este limbaj, dar un 
limbaj care lucreazá la un nivel foarte ridicat 
și la care sensul reuseste să decoleze, dacă se 
poate spune aşa, de pe fundamentul lingvistic 
de pe care a pornit. 

Să rezumăm deci concluziile provizorii la 
care am ajuns. Ele sînt în număr de trei: 
]) Dacă miturile au un sens, acesta nu poate tine 
de elementele izolate care intră în compoziția 
lor, ci de maniera în care sînt combinate aceste 
elemente. 2) Mitul ţine de ordinul limbajului, 
face parte integrantă din el; cu toate acestea, 
limbajul, așa cum este el folosit în mit, pre- 
zintă proprietăţi specifice. 3) Aceste proprietăţi 
nu pot fi căutate decît deasupra nivelului obis- 
nuit de exprimare lingvistică ; altfel spus, ele 
sînt de natură mai complexă decit acelea care 
se întîlnesc într-o exprimare lingvistică de un 
tip oarecare. 

Dacă ni se admit aceste trei puncte fie chiar 
ca ipoteze de lucru, urmează două consecinţe 
foarte importante: 1) ca orice entitate lingvistică, 
mitul este format din unităţi constitutive; 
2) aceste unităţi constitutive implică prezenţa 
unităţilor care intervin în mod normal în struc- 
tura limbii, anume fonemele, morfemele și 
semantemele. Ele sint însă, în raport cu se- 
mantemele, cum sînt acestea la rîndul lor în 
raport cu morfemele, iar acestea în raport cu 
fonemele. Fiecare formă diferă de cea prece- 
dentă printr-un mai mare grad de complexitate. 
Din acest motiv, vom denumi elementele care 

tin propriu-zis de mit (si care sint cele mai 
complexe din toate): mari unitáti constitutive. 

Cum se va proceda pentru a recunoaste si a 
izola aceste mari unităţi constitutive, sau mi- 
teme ? Stim cá ele nu sint asimilabile nici cu 
fonemele, nici cu morfemele, nici cu semante- 
mele, ci se situeazà la un nivel mai ridicat : in 
caz contrar, mitul nu s-ar deosebi de oricare 
formá a discursului. Va trebui deci sá le cáutàm 
la nivelul frazei. În stadiul preliminar al 
cercetării vom proceda prin aproximatii, prin 
încercări si prin erori, cáláuzindu-ne după prin- 
cipiile care servesc ca bază pentru analiza struc- 
turală sub toate formele ei : economie de expli- 
catie, unitate de soluție, posibilitate de a recon- 
stitui ansamblul pornind de la un fragment şi de 
a prevedea dezvoltările ulterioare pe baza date- 
lor actuale. 


Am folosit pină acum următoarea tehnică: 
fiecare mit este analizat independent, cáutin- 


du-se exprimarea succesiunii evenimentelor cu 
ajutorul unor fraze cît mai scurte cu putinţă. 
Fiecare frază este înscrisă pe o cartelă care 
poartă un număr de ordine corespunzător locu- 
lui ei în povestire. Se constată că fiecare cartelă 
constă în a atribui un predicat unui subiect. Cu 
alte cuvinte, fiecare mare unitate constitutivă 
are natura unei relații. 

Definiţia de mai sus nu este destul de satis- 
făcătoare, şi aceasta din două motive. În primul 
rind, lingvistii structuralisti ştiu bine că toate 
unităţile constitutive, la orice nivel ar fi ele 
izolate, constau din relaţii. Care este, prin 
urmare, deosebirea între marile unităţi şi cele- 
lalte ? În al doilea rînd, metoda pe care am 
expus-o se situează întotdeauna în cadrul unui 
timp nonreversibil, întrucît cartelele sînt nume- 
rotate în ordinea povestirii. Caracterul specific 
pe care i l-am recunoscut timpului mitic 
— dubla lui natură, reversibilă și ireversibilă, 

253 


sincronică şi diacronică totodată — rămine deci 
neexplicat. 

Aceste observaţii conduc la o nouă ipoteză, 
care ne aduce în miezul problemei. Noi admitem 
efectiv că adevăratele unităţi constitutive ale 
mitului nu sînt relaţiile izolate, ci pachete de 
relații, şi că numai sub formă de combinaţii a 
unor astfel de pachete dobindesc unităţile con- 
stitutive o funcţie semnificativă. Relaţii care 
provin din acelaşi pachet pot apărea la intervale 
mari atunci cînd adoptăm un punct de vedere 
diacronic, dar, dacă izbutim să le restabilim în 
modul lor „natural“ de grupare, reuşim conco- 
mitent să organizăm mitul în functie de un 
sistem de referință temporal de un tip nou şi 
care satisface exigenţele ipotezei iniţiale. Acest 
sistem este, într-adevăr, de două dimensiuni: 
diacronic si sincronic totodată, si reuneşte astfel 
proprietăţile caracteristice ale „limbii“ şi ale 
„vorbirii“. Două comparații vor inlesni infele- 
gerea ideii noastre. Să imaginăm nişte arheologi 
ai viitorului căzuţi de pe o altă planetă în timp 
ce orice urmă de viață umană a dispărut deja 
de pe suprafața Terrei si care explorează am- 
plasamentul uneia dintre bibliotecile noastre. 
Aceşti arheologi nu cunosc deloc scrierea noas- 
tră, dar încearcă s-o descifreze, ceea ce presu- 
pune descoperirea prealabilă că alfabetul, aşa 
cum îl tipărim noi, se citește de la stinga spre 
dreapta şi de sus în jos. Totuşi, o categorie de 
volume va rămîne indescifrabilă. Acestea vor fi 
partituri de orchestră, conservate în sectorul de 
muzicologie. Savantii nostri se vor strădui, fără 
îndoială, din toate puterile să citească portati- 
vele unul după altul, începînd din susul paginii, 
luîndu-le pe toate la rînd, succesiv ; apoi vor 
observa că unele grupuri de nofe se repetă la 
intervale, in mod identic sau partial, şi că anu- 
mite contururi melodice, aparent îndepărtate 
unele de altele, prezintă analogii între ele. Poate 
că atunci ei se vor întreba dacă aceste contu- 

ruri, în loc să fie abordate în ordine succesivă, 
nu ar trebui mai curind tratate ca elemente ale 
unui întreg, care trebuie perceput global. Atunci 
vor fi descoperit ei principiul a ceea ce numim 
noi armonie : o partitură de orchestră nu are 
sens decit citită diacronic urmînd un ax (pa- 
gină după pagină, de la stînga la dreapta), dar, 
in același timp, sincronic, urmînd alt ax, de 
sus în jos. Cu alte cuvinte, toate notele așezate 
pe aceeași linie verticală formează o mare uni- 
tate constitutivă, un pachet de relaţii. 

Cealaltă comparaţie este mai puţin diferită 
decât pare. Să presupunem un observator care 
nu cunoaşte deloc cărţile noastre de joc urmă- 
rind o prezicătoare în decursul unei perioade 
îndelungate. El observă şi clasifică clienții, 
ghiceşte virsta lor aproximativă, sexul, aparenţa, 
situaţia lor socială etc., cam așa cum etnogra- 
ful află cîte ceva despre societăţile ale căror 
mituri le studiază. Observatorul nostru va 
asculta consultatiile ei, le va înregistra chiar pe 
magnetofon pentru a le putea studia si compara 
în tihnă, exact așa cum facem noi cu informa- 
torii noştri indigeni. Dacă observatorul este 
suficient de dotat şi dacă culege o documentaţie 
destul de abundentă, va putea, probabil, să 
reconstituie structura si compoziţia jocului folo- 
sit, adică numărul de cărţi — 32 sau 52 — 
repartizate în patru serii omologe, formate din 
aceleaşi unităţi constitutive (cărţile) cu un sin- 
gur caracter diferenţial, culoarea. 

E timpul să ilustrăm mai direct metoda. Să 
luăm ca exemplu mitul lui Edip, care prezintă 
avantajul de a fi cunoscut de toti, ceea ce ne 
dispensează de a-l povesti. Fără îndoială, acest 
exemplu se pretează rău la o demonstraţie. 
Mitul lui Edip ne-a parvenit în redactări frag- 
mentare şi tardive, toate fiind transpuneri lite- 
rare, inspirate mai mult de grija estetică sau 
morală decît de tradiţia religioasă sau de obi- 

ceiul ritual, dacă asemenea preocupări vor fi 
existat vreodată cu privire la el. Pentru noi 
însă nu se pune chestiunea de a interpreta mitul 
lui Edip în mod verosimil si mai puţin încă de 
a oferi o explicaţie a lui acceptabilă pentru spe- 
cialist. Dorim pur şi simplu să ilustrăm prin 
el, fără a trage vreo concluzie în ceea ce îl pri- 
veste, o anumită tehnică, a cărei întrebuințare 
nu este probabil legitimă în acest caz particular 
din cauza incertitudinilor amintite. ,,Demonstra- 
tia“ trebuie deci înțeleasă nu în sensul pe care 
îl dă acestui termen omul de ştiinţă, ci cel mult 
negustorul ambulant : nu de a obţine un rezul- 
tat, ci de a explica cit mai rapid posibil functio- 
narea micii masinárii pe care incearcá s-o vindá 
unor gurá-cascá. 

Mitul va fi manipulat la fel ca o partitură 
orchestralá pe care un amator pervers ar li 
transcris-o, portativ după portativ, sub forma 
unei serii melodice continue si pe care am cáuta 
s-o reconstituim în aranjamentul ei initial. În- 
trucitva, ca si cum ni s-ar prezenta o succesiune 
de numere întregi, de tipul 1. 2. 4. 7. 8, 2. 3. 4. 
6. 8, 1. 4. 5. 7. 8, 1. 2. 5. 7, 3. 4. 5. 6. 8, dindu- 
ni-se sarcina de a regrupa toate numerele 1, 
toate 2, toate 3 etc. sub formă de tablou: 


1 2 4 7 8 

2 3 4 6 8 

1 4 9 7 8 
1 2 5 7 

3 4 9 6 8 


Vom proceda la fel cu mitul lui Edip, încer- 
cînd succesiv diverse dispoziţii ale mitemelor 
pînă cînd vom fi întilnit una care să satisfacă 
condiţiile enumerate la p. 253. Să presupunem 
în mod arbitrar că o asemenea dispoziţie ar fi 
reprezentată de tabloul următor (se înţelege, 
repetăm, că nu este vorba de a-l impune, nici 

chiar de a-l sugera specialiştilor în mitologia 
clasică, care ar vrea, desigur, să-l modifice, ba 
poate chiar să-l respingă) : 


Ccdmos o 
caută pe 
SOra sa 
Europa, răpită 
de Zeus 
Cadmos ucide 
dragonul 
Spartanil se 
exterminá 
intre ei 
Labdacos 
(tatăl lui 
Laios) = 
»Schiop* (?) 
Edip ucide Laios (tatăl 
pe tatăl său, lui Edip) = 
Laios „strimb“ (?) 
Edip ucide 
Sfinxul 
Edip =,,picior 
umflat" (?) 
Edip se cásá- 
toreste cu 
Iocasta, 
mama sa 


Eteocle ucide 
pe fratele sáu 
Polynice 

Antigona il 

ingroapá pe 

Polynice, 

fratele ei, 

violind 

interdicţia 


Iatá-ne astfel în fata a patru coloane verti- 
cale, fiecare din ele grupind mai multe relaţii 
apartinind aceluiaşi „pachet“. Dacă am fi puși 
să povestim mitul, nu am ţine seama de această 
aşezare în coloane şi am citi liniile de la stînga 
la dreapta şi de sus în jos. Dar, de îndată ce se 
pune chestiunea de a înțelege mitul, o jumătate 
din ordinea diacronică (de sus în jos) îşi pierde 
valoarea funcţională şi „lectura“ se face de la 

stînga la dreapta, coloană după coloană, tra- 
tind fiecare coloană ca pe un întreg. 

Ipotetic, toate relaţiile grupate în aceeaşi co- 
loană au o trăsătură comună, care trebuie de- 
gajată. Astfel, toate incidentele din prima co- 
loană din stinga se referă la rude de singe, ale 
căror raporturi de proximitate sînt, am putea 
spune, exagerate : aceste rude formează obiec- 
tul unui tratament mai intim decît îl permit 
regulile sociale. Să admitem deci că trăsătura 
comună primei coloane constă în raporturi de 
înrudire supraestimate. De îndată se constată 
că a doua coloană exprimă aceeași relaţie, afec- 
tată însă de semnul invers: raporturi de înru- 
dire subestimate sau devalorizate. A treia co- 
loană se referă la monştri şi la distrugerea lor. 
Pentru a patra sînt necesare unele precizări. 
Sensul ipotetic al numelor proprii în linia pa- 
ternă a lui Edip a fost adeseori subliniat. 
Lingviștii nu-i acordă însă nici o importanţă, 
fiindcă, de regulă, sensul unui termen nu poate 
fi definit decît reaşezîndu-l in toate contextele 
in care este atestat. Or, numele proprii sînt, 
prin definiție, în afară de context. Cu metoda 
noastră, dificultatea ar putea să pară mai mică, 
mitul fiind în aşa fel reorganizat prin ea, încit 
se constituie el însuşi ca un context. Ceea ce 
oferă o valoare semnificativă nu mai este sensul 
eventual al fiecărui nume luat izolat, ci faptul 
că cele trei nume au un caracter comun : anume 
de a comporta semnificaţii ipotetice şi care 
evocă, toate, o dificultate în a merge bine. 

Înainte de a porni mai departe să examinăm 
relaţia dintre cele două coloane din dreapta. 
A treia coloană se referă la monştri : în primul 
rînd dragonul, monstru htonian care trebuie 
distrus pentru ca oamenii să se poată naşte din 
Pămînt ; apoi Sfinxul, care se străduieşte, prin 
enigme care si ele privesc natura omului, să 
răpească viaţa victimelor sale omeneşti. Al 
doilea termen îl reproduce, așadar, pe cel dintii, 

care se referă la autohtonia omului. Si, fiindcă 
cei doi monştri sînt învinşi în cele din urmă de 
oameni, se poate spune că trăsătura comună a 
coloanei a treia constă în negarea autohtoniei 
omului 1. 

Aceste ipoteze ajută la înţelegerea sensului 
coloanei a patra. În mitologie se întîmplă frec- 
vent ca oamenii născuţi din Pamint să fie re- 
prezentaţi în momentul emergentei lor ca niște 


1 Fără a pretinde să angajăm cu specialiştii o dis- 
cutie care din partea noastră ar fi prezumtioasa si 
chiar fără obiect, deoarece mitul lui Edip e luat aici 
ca un exemplu tratat in mod arbitrar, caracterul hto- 
nian atribuit Sfinxului ar putea surprinde, astfel încît 
vom invoca mărturia d-nei Marie Delcourt: „În le- 
gendele arhaice, ei se násteau, desigur, chiar din 
Pămînt“ (Oedipe ou la légende du conquérant, Liege, 
1944, p. 108). Oricit de diferită ar fi metoda noastră 
de aceea a d-nei Delcourt (si oricît de diferite ar fi, 
fárá indoialá, si concluziile noastre dacá am avea 
competenta de a aborda problema in fond), credem 
cá ea a stabilit in mod convingátor caracterul Sfinxu- 
lui in traditia arhaicá : monstru-femelá, atacind si vic- 
lind bárbatii tineri, altfel spus o personificare a unei 
fiinte feminine cu inversarea semnului, ceea ce ex- 
plicá faptul cá, in frumoasa iconografie adunatá de 
d-na Delcourt la sfirsitul lucrárii sale, bárbatul si fe- 
meia sint întotdeauna in poziţia ,cer/pámint" inver- 
sata, 

După cum arătăm mai departe, am ales mitul lui 
Edip ca un prim exemplu din cauza remarcabilelor 
analogii care par să existe între anumite aspecte ale 
gîndirii greceşti arhaice si aceea a indienilor pueblo 
de la care sînt luate exemplele ce urmează. Vom 
menţiona in această privință că personajul Sfinxului, 
aşa cum a fost restituit de d-na Delcourt, coincide cu 
două personaje mitologice nord-americane (care nu 
formează, fără îndoială, decît unul singur). Este vorba, 
pe de o parte, de old hag, bătrină vrăjitoare cu as- 
pect respingátor, care pune prin aparenta ei fizicá o 
enigmă tinárului erou : dacă acesta descifrează enigma, 
adică dacă răspunde avansurilor abjectei creaturi, va 
găsi la trezire în așternutul său o tinără femeie ra- 
dicasă care îl va face să ajungă la putere (sub această 
formă, tema este si celtică). Sfinxul evocă si mai bine 
pe child-protruding woman a indienilor hopi, mamă 
falică, dacă aşa ceva ar fi putut exista : această tînără 
femeie, abandonată de ai săi în cursul unei migratiuni 
dificile, chiar în momentul cînd năştea, sj care rátá- 

fiinţe încă incapabile să meargă sau care au 
un mers stingaci. Astfel, la indienii pueblo, 
fiinţele htoniene, cum sint Shumaikoli sau 
Muyingwu !, care participă la emergentá, sint 
schioape (,,Picior-insingerat“,  „Picior-rănit“, 
„Picior-moale“, astfel sînt ele denumite in 
texte). Aceeași observaţie e valabilă pentru 
Koskimo din mitologia kwakiutl: după ce 
monstrul htonian Tsiakish i-a înghiţit, ei urcă 
din nou la suprafata terestră, ,,poticnindu-se 
înainte sau în lături“. Trăsătura comună a co- 
loanei a patra ar putea fi deci persistenta au- 
tohtoniei umane. Ar rezulta de aici că a patra 
coloană se află cu coloana 3 în acelaşi raport 
ca şi coloana 1 cu coloana 2. Imposibilitatea de 
a lega între ele unele grupuri de relaţii este de- 
pásitá (sau, mai exact, înlocuită) prin afirmaţia 
că două relaţii contradictorii între ele sînt iden- 
tice în măsura în care fiecare se află, ca si cea- 
laltă, în contradicţie cu sine. Această rnodalitate 
de a formula structura gîndirii mitice nu are 
pina acum decît o valoare aproximativă, sufi- 
cientă însă pentru moment. 

Ce ar însemna deci mitul lui Edip interpretat 
astfel „americăneşte“ ? El ar exprima imposi- 
bilitatea în care se află o societate care crede 
în autohtonia omului (vezi Pausanias, VIII, 
XXIX, 4: vegetalul este modelui omului) de a 
trece de la această teorie la recunoașterea fap- 
tului cá fiecare dintre noi este realmente náscut 
din uniunea unui bărbat cu o femeie. Dilicul- 


ceste de atunci în desert, Mama Animalelor, pe care 
ea le refuză vinătorilor. Cel care o intilneste, cu 
hainele ei insingerate, „este atit de îngrozit, încît 
încearcă o ereclie* de care ea profită pentru a-l viola, 
recompensindu-l apoi printr-un succes fără gres la vi- 
nătoare (vezi H. R. Voth, The Oraibi Summer 
Snake Ceremony, „Field Columbian Museum", publ. 
nr. 83, ,,Anthropol. Series", Chicago, 1903, vol. III, 
nr. 4, p. 352—353 si 353, nota 1). 

1 Nu Masauwü, al cărui nume apare în textul en- 
glez al acestui studiu ca urmare a unei erori de dacti- 
lografie, 

tatea este insurmontabilă. Dar mitul lui Edip 
oferă un fel de instrument logic care permite 
să se arunce o punte între problema iniţială 
— dacă omul se naşte dintr-o singură fiinţă sau 
din două ? — si problema derivată, care poate 
fi formulată aproximativ astfel: o fiinţă se 
naşte din aceeaşi fiinţă sau din alta ? În modul 
acesta se desprinde o corelaţie : supraestimarea 
inrudirii de singe se află faţă de subestimarea 
ci în acelaşi raport ca efortul de a scăpa de 
autohtonie fata de imposibilitatea de a reuși 
acest lucru. Experienţa poate dezminti teoria, 
viața socială însă verifică cosmologia în măsura 
in care şi una şi cealaltă dau la iveală aceeaşi 
structură contradictorie. Cosmologia este, asa- 
dar, realá. Deschidem aici o parantezá pentru 
a introduce două observaţii. 

În încercarea de interpretare precedentă am 
putut neglija o problemă care a preocupat muit 
pe specialişti în trecut: absenţa în versurile 
cele mai vechi (homerice) ale mitului lui Edip 
a anumitor motive, cum sînt sinuciderea Io- 
castei si orbirea voluntară a lui Edip. Dar aceste 
motive nu alterează structura mitului, în care 
cle se pot plasa dealtfel cu ușurință, primul ca 
un nou exemplu de autodistrugere (coloana 3) 
si al doilea ca o altă temă de infirmitate (co- 
loana 4). Aceste completări contribuie numai la 
explicitarea mitului, fiindcă trecerea de la pi- 
cior la cap apare în corelaţie semnificativă cu 
o altă trecere : aceea de la autohtonia negată la 
distrugerea de sine. 

Aşadar, metoda noastră ne scapă de o difi- 
cultate care a constituit pină în prezent unul 
dintre principalele obstacole în calea progresu- 
lui studiilor mitologice, şi anume căutarea ver- 
siunii autentice sau originare. Noi propunem, 
dimpotrivă, să definim fiecare mit prin ansam- 
blul tuturor versiunilor sale. Altfel spus, mitul 
rămîne mit atit timp cit este perceput ca atare. 
Acest principiu este bine ilustrat prin interpre- 

201 


tarea dată de noi mitului lui Edip, care se poate 
sprijini pe formularea freudiană care-i este în 
mod cert aplicabilă. Problema pusă de Freud 
în termeni „edipieni“ nu mai este, fără indo- 
ială, aceea a alternativei dintre autohtonie și 
reproducerea bisexuată. Este însă vorba de a 
înţelege cum se poate unul naşte din doi: cum 
se face cá noi nu avem un singur genitor, ci o 
mamá si in plus un tatá ? Nu vom ezita deci 
să-l introducem pe Freud, după Sofocle, in rin- 
dul surselor noastre despre mitul lui Edip. Ver- 
siunile lor merită acelaşi credit ca şi celelalte, 
mai vechi si, în aparenţă, mai „autentice“. 

Din cele ce precedă rezultă o consecință im- 
portantă. De vreme ce un mit se compune din 
ansamblul variantelor sale, analiza structurală 
va trebui să le ia în considerare pe toate în ace- 
lași mod. După ce vor fi fost studiate variantele 
cunoscute ale versiunii tebane, vor fi deci exa- 
minate si celelalte : povestirile privind linia co- 
laterală a lui Labdacos, care cuprinde pe Agave, 
Penteu si pe Iocasta ; variantele tebane cu pri- 
vire la Lycos, în care Amfion si Zetos joacă 
rolul de fondatori ai cetátii ; alte variante mai 
vechi referitoare la Dionysos (vár matrilateral 
al lui Edip) si legendele ateniene în care rolul 
menit de tebani lui Cadmos îi revine lui Cecrops 
etc. Pentru fiecare din aceste variante se va al- 
cătui un tablou în care fiecare element va fi 
astfel dispus, încît să permită comparatia cu 
elementul corespunzător din alte tablouri : dis- 
trugerea şarpelui de către Cecrops cu episodul 
paralel a] istoriei lui Cadmos ; părăsirea lui Dio- 
nysos si a lui Edip ; ,,Picior-umflat* si Dionysos 
loxias, adicá mergind strimb ; cáutarea Europei 
si aceea a Antiopei ; intemeierea Tebei cind de 
spartani, cînd de dioscurii Amfion si Zetos; 
Zeus rápind pe Europa sau pe Antiopa, si epi- 
sodul similar în care victima e Semele; Edip 
tebanul si Perseu din Argos etc. Vom obtine ast- 
fe] mai multe tablouri cu douá dimensiuni, fie- 

care consacrat unei variante şi pe care le vom 
juxtapune ca pe tot atitea planuri paralele pen- 
tru a ajunge la un ansamblu tridimensional, 
care poate fi „citit“ în trei feluri diferite: de 
Ja stînga la dreapta, de sus în jos, din faţă în 
spate (sau invers). Aceste tablouri nu vor fi nici- 
odată absolut identice. Experienţa dovedeşte 
însă că abaterile diferenţiale, care nu vor trece 
neobservate, se află între ele în corelaţii semni- 
ficative, care permit ca ansamblul lor să fie 
supus unor operaţii logice prin simplificári suc- 
cesive şi să se ajungă în cele din urmă la legea 
structurală a mitului considerat. 


Fig. 16. 


Se va obiecta, poate, că o asemenea încercare 
nu ar putea fi dusă piná la capăt, deoarece sin- 
gurele versiuni de care dispunem sînt cele cu- 
noscute actualmente. Ce s-ar întîmpla dacă o 
nouă versiune ar răsturna rezultatele obţinute ? 
Dificultatea este reală atunci cînd dispunem de 
versiuni foarte puţin numeroase, dar devine 
rapid teoretică pe măsură ce numărul lor crește. 
Experienţa ne va arăta ordinul de mărime apro- 

ximativ al numărului de versiuni necesare ; el 
nu trebuie să fie prea ridicat. Dacă am cunoaște 
mobilierul unei camere si distribuţia lui nurnat 
cu ajutorul unor imagini rasfrinte de două 
oglinzi fixate pe pereţi opuși, se pot produca 
două cazuri. Cu oglinzi riguros paralele, numă- 
rul imaginilor ar fi teoretic infinit. Dacă, dim- 
potrivă, una din oglinzi ar fi aşezată oblic în 
raport cu cealaltă, acest număr ar scădea rapid, 
proporţional cu unghiul. Dar, chiar în acest din 
urmă caz, patru sau cinci imagini ar ajunge, 
dacă nu pentru a ne procura o informație totală, 
cel puţin pentru a ne asigura că nici o mobilă 
importantă nu a putut rămîne neobservată. 

Invers, nu vom insista niciodată îndeajuns 
asupra absolutei necesităţi de a nu omite nici 
una dintre variantele culese. Dacă comentariile 
lui Freud cu privire la complexul lui Edip fac, 
după cum credem, parte integrantă din mitul 
lui Edip, problema de a şti dacă transcrierea 
de către Cushing a mitului despre originea in- 
dienilor zuni este destul de fidelă pentru a li 
reţinută nu mai are sens. Nu există versiune 
„adevărată“ ale cărei copii sau ecouri delormate 
să [fie celelalte versiuni. Toate versiunile apar- 
tin mitului. 

Sintem astfel în situaţia de a înţelege de ce 
multe studii de mitologie generală au dat re- 
zultate descurajatoare. Mai întîi, comparatistii 
au vrut să selectioneze versiuni privilegiate in 
loc să le examineze pe toate. S-a văzut apoi că 
analiza structurală a unei variante a unui mit, 
culeasă într-un trib (uneori chiar într-un sat), 
ne duce la o schemă cu două dimensiuni. De 
îndată ce sint examinate mai multe variante ale 
aceluiași mit pentru acelaşi sat sau același trib, 
schema devine tridimensională şi, dacă vrem 
să extindem comparatia, numărul dimensiunilor 
necesare creşte atit de rapid, încît devine im- 
posibil să le sesizăm prin procedee intuitive. 
Confuziile si banalitátile la care ajunge prea 
adeseori mitologia generală se datorează, aşa- 

dar, necunoasterii sistemelor de referinţă multi- 
dimensionale cărora în mod naiv se crede că 
li se pot substitui sisteme cu 2 sau 3 dimen- 
siuni. La drept vorbind, există puţine speranţe 
ca mitologia comparată să se poată dezvolta fără 
a face apel la un simbolism de inspiraţie mate- 
matică, aplicabil acestor sisteme pluridimensio- 
nale prea complexe ‘pentru metodele noastre 
empirice tradiţionale. 

În anii 1952—1954 ! am încercat să verificăm 
teoria expusă sumar în paginile precedente prin- 
tr-o analiză exhaustivă a tuturor versiunilor cu- 
noscute ale miturilor zuni privind originea si 
emergenţa : Cushing, 1883 si 1896; Stevenson, 
1904 ; Parsons, 1923; Bunzel, 1932 ; Benedict, 
1934. Această analiză a fost completată printr-o 
comparaţie a rezultatelor obţinute cu mituri si- 
milare ale altor grupuri pueblo atit occidentale, 
cit şi orientale ; în sfîrşit, s-a operat un sondaj 
preliminar privitor la mitologia indienilor de 
la Sesuri. De ficcare dată, rezultatele au validat 
ipotezele. Nu numai că mitologia nord-amcri- 
cană a apărut din această experienţă într-o lu- 
mină noua, dar s-a izbutit să se întrevadă si 
uneori să se defineascá operaţii logice de un tip 
prea frecvent neglijat sau care fuseseră obser- 
vate în domenii foarte diferite de al nostru. Nu 
putem intra aici în detalii şi ne vom mărgini 
la prezentarea cîtorva rezultate. 

Un tablou, simplificat la exces, fără îndoială, 
al mitului de emergentà al indienilor zuni ar 
prezenta aspectul general de mai jos (p. 266— 
267). 

O examinare rapidă a acestui tablou este 
suficientă pentru a înţelege natura lui. E un 
fel de instrument logic destinat să opereze o 
mediere între viaţă şi moarte. Această trecere 
e dificilă pentru gîndirea indienilor pueblo, căci 
ea concepe viaţa umană după modelul regnului 


1 Vezi Annuaire de UÉcole pratique des hautes 
études, Sectia de stiinte religioase, 1952—1953, p. 19— 
21, si 1953—1954, p. 27—29. 

vegetal (ieşire afară din pămînt). Această in- 
terpretare este aceeaşi ca a Greciei antice si nu 
în mod absolut arbitrar am luat ca prim exem- 
plu mitul lui Edip. În cazul american examinat 
aici, viaţa vegetală este analizată succesiv sub 
mai multe aspecte, ordonate de la cel mai sim- 
plu la cel mai complex. Locul suprem îl ocupă 
agricultura, si totuşi ea prezintă un caracter 
periodic, adică ea constă dintr-o alternanță a 
vieţii şi a morţii, în contradicţie cu postulatul 
iniţial. 

Chiar dacă am neglija această contradicţie, 
ea reapare mai jos în tablou: agricultura este 
izvor de hrană, deci de viaţă; or, vinátoarea 
procură si ea hrană, deşi seamănă cu războiul, 
care este moarie. Există deci diferite moduri de 


SCHIMBARE MOARTE 
folosirea meca-  emergenţă, incest între exterminarea 
nică a vegeta- condusă de frate si soră copiilor oame- 
lelor (scări pen- Gemenii (originea apei) nilor de către 
tru ieșirea din  Mult-Iubiti zei (prin înec) 
lumile infe- 
rioare) 
folosirea ali- migratiune, turnir magic 
mentară a condusă de prezentat 
plantelor cei doi Ne- Poporului- 
sălbatice wekwe din-Rouá 
(clovni (culegátori 
ceremoniali) contra grádi- 
nari) 
Sacrificarea 


unui frate si 
a unel surori 
(pentru obți- 
nerea victo- 


riel) 
folosirea all- 
mentará a 
plantelor 
cultivate 
adoptarea 


unui frate “si 
a unei surori 
(în schimbul 
porumbului) 

caracterul 
periodic al 
activităţilor 
agricole 


război impo- 
triva popu- 
latiei kya- 
nakwe (grădi- 
nari contra 


vinátori) 
folosirea all- 
mentará a 
vinatului 
(vînătoarea) 
război, condus 
de cei doi zei 
ai războiului 
inevitabilita- salvareatribu- 
tea războiului lui (descope- 
rirea centru- 
lui lumii) 
sacrificarea 
unui frate şi 
a unei surori 
(pentru a în- 
vinge potopul) 
MOARTE PERMANENȚĂ 


a trata problema. Versiunea Cushing este cen- 
trată pe o opoziţie între activităţile alimentare, 
al căror rezultat este imediat (culegere de plante 
sălbatice), şi acelea al căror rezultat nu poate 
fi scontat decit la sfirşit. Altfel spus, moartea 
trebuie să fie integrată vieţii pentru ca agricul- 
tura să fie posibilă. 

În versiunea Parsons se trece de la vinátoare 
la agricultură, pe cînd versiunea Stevenson pro- 
cedează în ordine inversă. Toate celelalte de- 
osebiri dintre cele trei versiuni pot fi puse în 
corelatie cu aceste structuri fundamentale. Ast- 
fel, cele trei versiuni descriu marele rázboi al 
strámosilor tribului zuni impotriva unei popu- 
latii mitice, kyanakwe, introducind in povestire 
variatii semnificative, care constau : 1) in alianta 
sau ostilitatea zeilor ; 2) în acordarea victoriei 
finale unui beligerant sau altuia ; 3) în funcția 

simbolică atribuită indienilor kyanakwe, descrisi 
cînd ca vinátori (şi atunci au arcuri cu coarde 
făcute din tendoane animale), cînd ca agricul- 
tori (arcurile lor au coarde din fibre vegetale) : 


CUSHING PARSONS STEVENSON 
aliaţi, kyanakwe, sin- aliaţi, 
7 ei, utilizînd |guri, coarde  ve- |zei, utilizind 
kyanakwe coarde getale cameni coarde 
vegetale vegetale 
victorioși asupra: |victorioși asupra: | victorioși asupra: 
. aliati, 
oamenilor, singuri, wee 
utilizind coarde | oame- zind kyanakwe, singuri, 
din tendoane (ina- | nilor, coarde utilizind coarde 
inte de a le in- | zeilor din ten- din tendoane 
locui cu fibre) > 
doane 


Întrucît fibra vegetală (agricultură) este în- 
totdeauna superioară coardelor din tendoane 
(vinátoare) si cum (in mai mică măsură) alianţa 
zeilor este preferabilă ostilitátii lor, rezultă cá 
în versiunea Cushing omul este de două ori dez- 
avantajat (zei ostili, coardă din tendoane), în 
versiunea Stevenson, de două ori avantajat (zei 
favorabili, coardă din fibre), pe cînd versiunea 
Parsons reprezintă o situaţie intermediară (zei 
favorabili, dar coarde din tendoane, fiindcă 
omenirea primitivă trăiește din vinátoare). 


Opozifii Cushing Parsons Stevenson 
zei/oameni — + + 
fibră/tendon — — + 


Versiunea lui Bunzel prezintă aceeaşi struc- 
tură ca versiunea lui Cushing. Fa diferă însă 
de aceasta (ca şi de versiunea Stevenson) în 
sensul că aceste două versiuni prezintă emer- 
genta ca rezultat al eforturilor oamenilor de a 
scăpa de condiţia lor mizerabilă din măruntaiele 
Pámintului, pe cînd versiunea Bunzel tratează 
emergenta drept consecinţa unui apel lansat oa- 
menilor de către puterile regiunilor superioare. 

Astfel, între Bunzel, de o parte, si Stevenson si 
Cushing, de cealaltă parte, procedcele folosite 
pentru emergenta se succed in ordine sime- 
trică si inversă : la Stevenson si Cushing de la 
plante la animale, la Bunzel de la mamifere la 
insecte si de la insecte la plante. 

In toate miturile indienilor pueblo occiden- 
tali, formularea logicá a problemei rámine 
aceeaşi : punctul de plecare si punctul de so- 
sire ale rationamocentului sint lipsite de echivoc, 
iar ambiguitatea apare in stadiul intermediar : 


VIAŢĂ (= CREȘTERE) 

Folosirca (mecanică) a reg- 

nului vegetal tinind seama ORIGINE 
numai de creştere 


Folosirea alimentară a reg- 
nului vegetal limitată la CULES 
plante sălbatice 


Folosirea alimentară a reg- AGRICULTURĂ 
nului vegetal inglobind (aici însă e o 
plante sălbatice si plante contradicţie, 
cultivate fiindcă ne- 
garea vieţii 
Folosirea alimentară a reg- == distrugere, VINATOARE 
nului animal limitată la deci:) 
animale 


Distrugerea regnului  ani- RĂZBOI 
mal extinsă la oameni 


MOARTE (= DESCRES- 
TERE) 


Aparitia unui termen contradictoriu chiar in 
centrul procesului dialectic este legată de emer- 
genta unei duble serii de perechi dioscurice, a 
căror funcţie este de a opera o mediatie între 
cei doi poli: 


1) 2 mesageri di- 2 clovni ceremo- 2 zei ai războiului 
vini niali 
2) pereche omo- rude pereche eterogena 
genă : directe cuplu (bunică, 
dioscuri (frate — (sot-sotie) nepot) 
(2 frati) $i soră) 

deci o serie de variante combinatorii îndeplinind 
aceeaşi funcție în contexte diferite. Intelegem 
astfel de ce în ritualul pueblo li se pot atribui 
clovnilor funcţii războinice. Problema, care 
adeseori fusese considerată ca insolubilă, dis- 
pare atunci cînd recunoaștem cá clovnii ocupă 
fata de producţia alimentară (sînt fiinţe lacome, 
care pot abuza nepedepsite de produse agricole) 
aceeaşi funcţie ca zeii războiului (funcţie care 
apare în procesul dialectic ca un abuz de vina- 
toare : vinátoare de om în loc de animale pro- 
prii consumului uman). 

Unele mituri ale indienilor pueblo centrali si 
orientali se construiesc in alt mod. Ele incep 
prin a admite identitatea funciară dintre vina- 
toare si agricultură. Această identificare reiese, 
de exemplu, din mitul de origine al porumbului 
obţinut de Părintele Animalelor, care seamănă 
în chip de gráunte pinteni de labe de cerb. Se 
încearcă deci să se deducá in mod simultan viaţa 
si moartea, pornind de la un termen global. În 
loc ca termenii extremi să fie simpli, iar ter- 
menii intermediari dedublati (ca la indienii 
pueblo occidentali), extremele sînt acelea care 
se dedublează (ca, de exemplu, cele două su- 
rori ale indienilor pueblo orientali), pe cînd un 
simplu termen mediator apare pe primul plan 
(Poshaiyanne al indienilor zia), dotat însă cu 
atribute echivoce. Datorită acestei scheme se 
pot chiar deduce atributele pe care le va poseda 
acest „mesia“ în diversele versiuni în funcţie 
de momentul în care îşi face apariţia în cursul 
mitului : binefăcător cînd se manifestă la în- 
ceput (zuni, Cushing), echivoc la mijloc (pueblo 
centrali), răufăcător la sfîrşit (zia), excepţie fă- 
cînd versiunea Bunzel a mitului zuni, unde sec- 
venta este inversatà, asa cum s-a arătat mai sus. 

Aplicînd sistematic această metodă de ana- 
liza structurală, reuşim să ordonam toate va- 
riantele cunoscute ale unui mit într-o serie care 

formează un fel de grup de permutări și în care 
variantele aşezate la cele două extremităţi ale 
seriei prezintă una fata de cealaltă o structură 
simetrică, însă inversatá. Se introduce deci un 
inceput de ordine acolo unde nu era decit haos 
și se cîştigă avantajul suplimentar de a des- 
prinde anumite operaţii logice care stau la baza 
gîndirii mitice!. De pe acum pot fi deosebite 
trei tipuri de operaţii. 

Personajul denumit în mitologia americană 
in general trickster * a constituit multă vreme 
o enigmă. Cum se explică faptul că în aproape 
toată America de Nord acest rol este rezervat 
coiotului sau corbului ? Motivarea acestei ale- 
geri apare atunci cînd recunoaștem că gindirea 
mitică derivă din conştientizarea anumitor opo- 
zitii si tinde spre medierea lor progresivă. Să 
presupunem, prin urmare, că doi termeni între 
care trecerea pare imposibilă sînt înlocuiţi mai 
întîi prin doi termeni echivalenți care admit ca 
intermediar un altul, după care unul din ter- 
menii polari şi termenul intermediar sînt, la 
rîndul lor, înlocuiţi printr-o nouă triadă si asa 
mai departe. Se obține, aşadar, o structură de 
mediere de tipul următor : 


Perechea Prima triadă A doua 
inițială triadă 
Viață 
ta Agricultura 
Erbivore 
ae Mincatoare de stir- 
Vinatoare : 
vuri 
Moarte Razboi Animale de prada 


Această structură tine loc de raţionament 
implicit : animalele mincátoare de stirvuri sînt 
asemenea animalelor de pradă (ele consumă 


1 Pentru o altă aplicaţie a acestei metode vezi stu- 
diul nostru On four Winnebago Myths, care a apărut 
în 1958 într-un volum omagial închinat prof. Paul 
Radin cu ocazia aniversării a 75 de ani. 

x Trişor (engl.). — Nota trad. 

hrană animală), dar și asemenea producătorilor 
de hrană vegetală (ele nu ucid ceea ce mănincă). 
Indienii pueblo, pentru care viaţa agricolă este 
mai „semnilicantă“ decit vinătoarea, formulează 
acelaşi raționament într-un mod intrucitva di- 
ferit : corbii sînt pentru grădini ceea ce ani- 
malele de pradă sint pentru erbivore. Erbivo- 
rele puteau insá sá fie deja tratate ca mediatori: 
cle sint, intr-adevár, asemenea culegátorilor (ve- 
getarieni) si procurá o hraná animalá fárá sá 
fie ele insele vinátori. Se obtin astfel mediatori 
de primul, al doilea si al treilea grad etc., fie- 
care termen dind nastere celui urmátor prin 
opoziţie si corelaţie. 

Această succesiune de operaţii este foarte vi- 
zibilă în mitologia indienilor de la Sesuri, care 
poate fi ordonată într-o serie : 


Mediator (lipsit de succes) între Cer si Pămînt: 
(soţia lui star-husband)x. 
Pereche eterogená de mediatori: 
(bunică/nepot). 
Pereche semiomogená de mediatori: 
| (lodge-boy *x/ihrown-away) «xx. 


În timp ce la indienii pueblo (zuni) seria cores- 
punzătoare este de tipul: 


Mediator (încununat de succes) între Cer şi Pămînt: 
(Poshaiyanki). 
Pereche semiomogenă de mediatori: 
(Uyuyewi și Matsailema). 
Pereche omogenă de mediatori: 
i (cel doi Ahaiyuta). 


Corelatii de același tip mai pot apărea pe un 
ax orizontal (acest lucru este adevărat chiar pe 
plan lingvistic : astfel sint conotatiile multiple 
ale rădăcinii pose în limba tewa după Parsons: 
coiot, ceaţă, scalp etc). Coiotul- (care este un 


* ,Sotul-astru* (engl.). — Nota trad. 
** „Portar“ (engl.). — Nota trad. 
*** „Cel-dat-afară“ (engl.). — Nota trad. 

mincător de stirvuri) este intermediar între er- 
bivore si carnivore, cum este ceața între Cer 
si Pămînt; cum este scalpul între război si 
agricultură (scalpul este o „recoltă“ războinică); 
cum este neghina între plante sălbatice și plante 
cultivate (ea se dezvoltă pe acestea din urmă 
în felul celor dintîi) ; cum sînt veșmintele între 
„natură“ şi „cultură“ ; cum sint gunoaiele între 
satul locuit şi junglă ; cum este cenușa (și fu- 
ninginea) între vatră (la sol) şi acoperiş (imagi- 
nea bolţii cereşti). Acest lanţ de mediatori, dacă 
ne putem exprima astiel, prezintă o serie de 
articulaţii logice care permit rezolvarea diver- 
selor probleme ale mitologiei americane : de ce 
zeul stăpin pe rouă este şi stăpin al animalelor; 
de ce zeul deţinător de veşminte bogate este 
adeseori o Cenusáreasá-mascul (Ash-boy): de 
ce scalpurile produc rouá ; de ce Mama Ani- 
malelor este asociatá cu neghina etc. 

Ne mai putem intreba insá dacá pe aceastá 
cale nu ajungem la un mod universal de a or- 
ganiza datele experientei sensibile. Sá compa- 
răm cu exemplele care precedă cuvintul fran- 
cez nielle, lat. nebula, şi rolul de purtător de 
noroc atribuit în Europa gunoaielor (pantofi 
vechi), cenușii şi funinginei (cf. ritul de a-l să- 
ruta pe coşar) ; să comparăm de asemenea ciclul 
american al lui Ash-boy şi cel indo-european 
al Cenusáresei. Cele două personaje sint figuri 
falice (mediatori între sexe) ; stápini peste rouă 
și peste animale sălbatice; posesori de. veșminte 
somptuoase si mediatori sociologici (alianţă 
matrimonială între nobili si oameni din popor, 
între bogaţi si săraci). Or, e imposibil să expli- 
cam acest paralelism printr-un împrumut (asa 
cum s-a pretins uneori), căci povestirile referi- 
toare la Ash-boy si la Cenusáreasá sint sime- 
trice si inverse in cele mai mici detalii, pe cind 
povestea Cenusáresei, asa cum a fost efectiv 
imprumutata de America (cf. basmul zuni 

despre Păzitoarea de curcani), rămîne paralelă 
cu prototipul. De aici tabloul: 


Europa America 
sex teminin masculin 
familie familie dublă fără familie 
(tatăl recăsătorit) | (orfan) 
aspect fată frumoasă băiat  respingător 
atitudine nimeni n-o iu- | iubește fără reci- 
beste procitate 
transformare îmbrăcată in  ves-| despuiat de apa- 
minte somptuoase | renta sa hidoasă 


datorită unui aju- 
tor supranatural 


datorită unui 
ajutor supranatural 


Ca şi Ash-boy şi Cenuşăreasa, trickster-ul 
este deci un mediator, si această funcţie explică 
faptul că el reţine ceva din dualitatea pe care 
are obligaţia de a o depăşi. De aici caracterul 
său ambiguu si echivoc. Dar trickster-ul nu 
oferă singura formulă posibilă de mediere. 
Unele mituri par a fi consacrate în întregime 
epuizării tuturor modalitátilor posibile de tre- 
cere de ]a dualitate la unitate. Comparind toate 
variantele mitului de emergentà zuni, ajungem 
să extragem o serie ordonabilă de funcţii me- 
diatizante, fiecare rezultind din cea precedentă 
prin opoziţie si corelaţie : 


ființă pereche de 
mesia > dioscuri X trickster \ t N N 
/ bisexuată rude directe / 


cuplu 


N bunică 


N grup cu NG lad’ 
a 
căsătorit VA nepot d 


VA 4 termeni VA 


În versiunea lui Cushing, această dialectică este 
însoţită de trecerea de la un mediu spațial (me- 
diere între Cer si Pámint) la un mediu tempo- 
ral (mediere între iarnă şi vară, altfel spus, între 

naştere si moarte). Totuşi. desi trecerea 
se operează de la spaţiu la timp, formula 
ultimă (triada) reintroduce spaţiul, deoarece o 
triadă constă aici dintr-o pereche dioscurica 
dată simultan cu un mesia; invers, dacă for- 
mula iniţială ar fi exprimată în termeni de spa- 
tiu (Cer şi Pămînt), noţiunea de timp ar fi to- 
tusi implicită: mesia imploră, după care 
dioscurii coboară din Cer. Se vede deci că con- 
structia logică a mitului presupune o dublă 
permutare de funcţii. Vom reveni la aceasta 
după ce vom fi examinat un alt tip de operații. 
După ce caracterul ambiguu al trickster-ului 
a fost explicat, devine într-adevăr explicabilă 
si o altă caracteristică a fiinţelor mitologice. 
Avem în vedere aici dualitatea de natură care 
aparţine exclusiv aceleiaşi divinităţi : cînd bine- 
voitoare, cînd răuvoitoare, după caz. Dacă com- 
parăm variantele mitului hopi care stă la baza 
ritualului Shalako, constatăm că ele pot fi or- 
donate în funcţie de structura următoare : 


(Masauwü : x) = (Muyingwü : Masauwü) e 
(Shalako : Muyingwü) e (y : Masauwâ), 


in care x si y reprezintă valori arbitrare, care 
trebuie totusi postulate pentru cele douá ver- 
siuni „extreme“. Într-adevăr, in aceste versiuni, 
zeului Masauwü, care apare singur şi nu în 
legătură cu un alt zeu (versiunea 2) sau chiar 
absent (versiunea 3), i se atribuie funcţii care 
rămîn totuşi relative. În prima versiune, Ma- 
sauwü (singur) îi ajută pe oameni, însă nu în- 
totdeauna ; în versiunea 4 el le este ostil, dar 
le-ar putea fi si mai ostil. Rolul sáu este, prin 
urmare, definit — cel puţin implicit — în com- 
paratie cu un alt rol posibil şi nespecificat, re- 
prezentat aici de valorile x si y. În versiunea 
2, dimpotrivă, Muyingwü este relativ mai fa- 
vorabil oamenilor decit Masauwü, după cum în 
versiunea 3 Shalako îi ajută mai mult decit 
Muyingwü. 
275 


Putem reconstrui o serie formal analoagă cu 
versiunile keresane ale unui mit apropiat : 


(Poshaiyanki : z) e (Lea : Poshaiyanki) œ 
(Poshaiyanki : Tiamoni) e (y : Poshaiyanki). 


Acest tip de structurá merità in special sá 
retiná atentia, cáci el a fost deja intilnit de so- 
ciologi în alte două domenii : cel al raporturi- 
lor de subordonare la galinacee si la animale 
(pecking-order) si cel al sistemelor de înrudire, 
unde l-am denumit schimb generalizat. Izolin- 
du-l acum pe un alt plan, cel al gîndirii mitice, 
putem spera să avem condiţii mai bune de a 
discerne adevăratul său rol în cadrul fenome- 
nelor sociale si să-i dăm o interpretare teore- 
tică de o importanţă mai generală. 

În sfîrşit, dacă reuşim să ordonăm o serie com- 
pletă de variante sub forma unui grup de per- 
mutări, putem spera să descoperim legea grupu- 
lui. În stadiul actual al cercetărilor va trebui 
să ne mulțumim aici cu indicații foarte aproxi- 
mative. Indiferent de precizările si de modili- 
cările care vor trebui să fic aduse formulei de 
mai jos, chiar de pe acum pare să rezulte că 
orice mit (considerat ca ansamblul variantelor 
sale) e reductibil la o relaţie canonică de tipul: 


Fx (a) : Fy (b) ~ Fy (b) : Fa-ı (y) 


in care, fiind dati simultan doi termeni, a si b, 
precum şi două funcţii, x si y, ale acestor ter- 
meni, se admite că între cele două situaţii, de- 
finite respectiv printr-o inversiune de termeni 
şi de relații, există o relaţie de echivalență cu 
două condiții : l) ca unul din termeni să fie 
înlocuit prin contrariul său (în expresia de mai 
sus a şi a-1); 2) ca între valoarea de functie si 
valoarea de termen a celor două elemente să se 
producă o inversiune corelativă (în expresia de 
mai sus: y si a). 

Formula de mai sus va cápáta intregul ei 
sens dacá ne amintim cá, pentru Freud, douá 


216 


traumatisme (si nu unul singur, cum sint în- 
clinati adeseori unii să creadă) sint necesare 
pentru naşterea mitului individual care este 
nevroza. Încercînd să aplicăm formula la ana- 
liza acestor traumatisme (postulînd că ele sa- 
tistac respectiv condiţiile 1 şi 2 enunțate mai 
sus), am reuși, fără îndoială, să formulăm mai 
precis si mai riguros legea genetică a mitului. 
Si, mai ales, am fi în măsură să dezvoltăm în 
paralel si studiul sociologic şi psihologic al gin- 
dirii mitice, poate chiar să o tratăm ca în labo- 
rator, supunind ipotezele de lucru controlului 
experimental. 

E regretabil că pentru moment condiţiile pre- 
care ale cercetării științifice în Franța nu ne 
permit să avansăm în acest studiu. Textele mi- 
tice sînt extrem de voluminoase. Analiza lor în 
unităţi constitutive cere o muncă de echipă și 
personal tehnic. O variantă de dimensiune me- 
die cuprinde citeva sute de cartele. Pentru a 
găsi cel mai bun aranjament al acestor cartele 
pe coloane si rinduri, ar trebui să dispunem de 
clasoare verticale de 2 m X 1,50 m, prevăzute 
cu compartimente în care cartelele să poată fi 
repartizate şi mutate -după dorință. De îndată 
ce ne propunem să elaborăm modele cu trei di- 
mensiuni pentru a compara mai multe variante, 
sint necesare atitea clasoare cite variante avem, 
precum şi un spaţiu suficient spre a le putea 
mişca şi aranja liber. În sfîrşit, dacă sistemul 
de referință cere mai mult de trei dimensiuni 
(ceea ce riscă să se producă rapid, aşa cum s-a 
arătat la pagina 264), trebuie să recurgem la 
cartele perforate si la mecanografie. Neavind 
pentru moment nici o speranţă de a obţine mă- 
car localurile indispensabile constituirii unei 
singure echipe, ne vom mulţumi să facem trei 
observaţii în chip de concluzie la această ex- 
punere. 

În primul rînd, s-a pus adeseori întrebarea 
de ce miturile şi în general literatura orală fo- 
losesc atit de frecvent dublarea, triplarea sau 

cvadruplarea aceleiași secvenţe. Dacă ipotezele 
noastre se acceptă, răspunsul este ușor de dat. 
Repetitia are o funcţie proprie, aceea de a face 
evidentă structura mitului. Am arătat, într-ade- 
văr, că structura sincronică-diacronică ce carac- 
terizează mitul permite ordonarea elementelor 
lui în secvenţe diacronice (rîndurile din tablou- 
rile noastre), care trebuie să fie citite sincronic 
(coloanele). Orice mit posedă, așadar, o struc- 
tură în folii care transpare la suprafață, dacă 
putem spune asa, în si prin procedeul repetării. 

Totuși (si acesta este al doilea punct), foliile 
nu sînt niciodată riguros identice. Dacă este 
exact că obiectul mitului este de a furniza un 
model logic pentru rezolvarea unei contradicții 
(sarcină irealizabilă atunci cînd contradictia 
este reală), vor apărea un număr teoretic in- 
finit de folii, fiecare foarte puţin deosebită de 
cea precedentă. Mitul se va dezvolta oarecum 
în spirală, piná cînd impulsul intelectual care 
l-a generat va fi epuizat. Creșterea mitului este 
deci continuă, în opoziţie cu structura sa, care 
rămine discontinuă. Sau, dacă ni se permite o 
imagine riscată, mitul este o fiinţă verbală, care 
ocupă în domeniul vorbirii un loc comparabil 
cu acela care revine cristalului în universul ma- 
teriei fizice. Faţă de limbă de o parte si fata de 
vorbire de cealaltă parte, poziţia lui ar fi în- 
tr-adevăr analogă aceleia a cristalului ca obiect 
intermediar între un agregat statistic de mole- 
cule şi structura moleculară însăşi. 

În sfîrşit, sociologii, care şi-au pus problema 
raporturilor dintre mentalitatea zisă ,,primi- 
tivă“ si gindirea ştiinţifică, au transat-o în ge- 
neral, invocînd deosebiri calitative în modul în 
care lucrează spiritul uman într-un caz, şi în 
celălalt. Ei n-au pus însă la îndoială că în am- 
bele cazuri spiritul se centrează întotdeauna 
pe aceleași obiecte. 

Cele arătate în paginile precedente conduc la 
o altă concepție. Logica gîndirii mitice ni s-a 

părut la fel de exigentă ca aceea pe care se 
bazează gindirea pozitivă si este, în fond, pu- 
tin deosebită de ea. Căci deosebirea tine mai 
putin de calitatea operaţiilor intelectuale decit 
de natura lucrurilor cărora li se aplică aceste 
operaţii. Dealtfel, iată ce au observat tehno- 
logii de multă vreme în domeniul lor : un topor 
de fier nu este superior unui topor de piatră, 
pentru că unul ar fi „mai bine făcut“ decit ce- 
lălalt. Amindouá sint la fel de bine făcute, fie- 
rul însă nu este acelaşi lucru ca piatra. 

Poate că vom descoperi într-o zi că în gin- 
direa mitică şi în gindirea ştiinţifică functio- 
neazá aceeași logică și că omul a gindit intot- 
deauna la fel de bine. Progresul, dacă cumva 
acest termen s-ar mai putea aplica în acest caz, 
n-ar mai avea ca teatru conștiința, ci lumea, in 
care o omenire dotată cu însuşiri constante s-ar 
găsi în decursul îndelungatei sale istorii mereu 
în luptă cu noi obiecte. 


CAPITOLUL XII 


STRUCTURĂ ŞI DIALECTICĂ 1 


De la Lang pina la Malinowski, trecînd prin 
Durkheim, Lévy-Bruhl şi van der Leeuw, so- 
ciologii sau etnologii care s-au interesat de ra- 
porturile dintre mit si ritual si le-au reprezen- 
tat ca pe o redundantá. Unii vád in fiecare mit 
proiecția ideologică a unui rit, destinat să-i ser- 
vească acestuia ca fundament ; alţii inversează 
raportul şi tratează ritul ca pe un fel de ilus- 
trare a mitului, sub formă de tablouri în ac- 
tiune. În ambele cazuri, între mit si rit se postu- 
lează o corespondenţă ordonată, cu alte cuvinte 


1 Publicat sub acest titlu în: For Roman Jakobson. 
Essays on the Occasion of his sixtieth birthday, Haga, 
1956, p. 289—294. 

o omologie : oricare ar fi acela dintre ele căruia 
i se atribuie rolul de original sau de reflectare, 
mitul şi ritul se reproduc unul pe celălat, unul 
pe planul acţiunii, celălalt pe cel al noţiunilor. 
Rámine de văzut de ce miturile nu corespund 
toate unor rituri și, invers, de ce această omo- 
logie nu poate fi demonstrată decit într-un 
foarte mic număr de cazuri, în sfirsit si mai 
ales care este cauza acestei curioase dedublări. 
Îmi propun să arăt, bazindu-má pe un exem- 
plu precis, că această omologie nu există întot- 
deauna sau, mai exact, cá ea ar putea fi 
— atunci cînd există — un caz particular al 
unei relații mai generale între mit si rit si între 
rituri înseși. Această relație implică neapărat 
o corespondenţă termen cu termen între ele- 
mentele unor rituri diferite în aparenţă sau 
intre elementele cutărui rit si ale cutárui mit, 
fara însă ca această corespondenţă să poată fi 
tratată ca o omologie. În exemplul care va fi 
discutat aici, ea necesită pentru a fi restituită 
o serie de operaţii prealabile: permutări sau 
transformări, în care se află, poate, cauza re- 
dublării. Dacă această ipoteză este exactă, va 
trebui să se renunţe la căutarea raportului din- 
tre mit şi ritual într-un fel de cauzalitate meca- 
nică şi relaţia dintre ele să fie concepută pe 
planul unei dialectici, accesibilă numai cu con- 
ditia ca în prealabil ele să fie reduse, atit unul, 
cit si celălalt, la elementele lor structurale. 
Schema unei atare demonstraţii mi se pare 
a constitui un omagiu potrivit operei şi metodei 
lui Roman Jakobson. El însuși s-a preocupat în 
mai multe rînduri de mitologie si de folclor; 
ajunge să amintesc articolul său despre mitu- 
Jogia slavă din Standard Dictionary of Folklore 
a] lui Funk si Wagnall, vol. I (New York, 1950) 
si pretioasele sale comentarii la^Russian Fairy 
Tales (New York, 1945). În al doilea rînd, este 
clar că metoda pe care o urmez se reduce la 
o extindere într-un alt domeniu a metodei 

lingvisticii structurale, de care este asociat nu- 
mele lui Jakobson. În sfirsit, el însuşi s-a ară- 
lal intotdeauna deosebit de atent la legátura 
intimă care există între analiza structurală si 
metoda dialectică ; el încheie celebrele sale 
Principes de phonologie historique, spunînd : 
„legătura dintre statică si dinamică ceste una 
dintre antinomiile dialectice cele mai fundamen- 
tale care determina ideea de limbă“. Incercind 
Sa aprofundez implicatiile reciproce ale notiu- 
nii de structură si ale gîndirii dialectice, nu fac 
decit să urmez una dintre căile pe care el în- 
suşi le-a trasat. 


În iucrarea lui G. A. Dorsey consacrată mito- 
logiei indienilor pawnee din cimpiile Americii 
de Nord (The Pawnee: Mythology, partea I, 
Washington, 1906), se află, de la nr. 77 la 116, 
o serie de mituri care explică originea puterilor 
samanice. În aceste mituri revine in mai multe 
rînduri (vezi nr. 77, 86, 89 si passim) o temă pe 
care o voi numi pentru simplificare băiatul în- 
sărcinat. Să parcurgem, spre exemplu, mitul 
nr. 77. 

Un tînăr nestiutor observă cá are puteri ma- 
gice care îi permit să vindece bolnavii. Gelos 
de reputaţia lui crescîndă, un batrin vrăjitor, 
oficial recunoscut, îi face citeva vizite însoţit 
de nevasta sa. Furios de a nu fi obţinut — și 
pe drept cuvînt — nici un secret în schimbul 
propriilor sale invátáminte, îi oferă băiatului 
pipa sa umplută cu ierburi magice. Astfel vră- 
jit, băiatul descoperă cá este însărcinat. Aco- 
perit de rușine, isi părăsește satul si pleacă 
să-şi caute moartea printre animalele sălbatice. 
Înduioşate de nenorocirea lui, acestea hotărăsc 
să-l vindece, scot fetusul din corpul lui și îi 
insuflă puterile lor magice, datorită cărora bă- 
iatul, întors printre ai săi, ucide pe vrăiitorul 
cel rău si devine el însuşi un tămăduitor ce- 
lebru și respectat. 

Dacă analizăm cu atenţie textul acestui mit, 
din care o singură versiune ocupă treisprezece 
pagini din lucrarea lui Dorsey, observăm că 
este construit în jurul unei lungi serii de opo- 
Zitii : 1) şaman inițiat / saman neinifiat, adică 
opozitie intre puterea dobinditá si puterea in- 
născută; 2) copil / bütrin, căci mitul insistă asu- 
pra tinereţii sau a bátrinetii fiecărui protago- 
nist ; 3) confuzia sexelor / distincția sexelor ; 
întreaga gîndire metafizică a indienilor pawnee 
se bazează într-adevăr pe ideea că la originea 
universului elementele antagoniste sînt ameste- 
cate şi că la început opera zeilor a constat în a 
le separa. Băiatul este asexuat sau, mai exact, 
principiile mascul si femelă sint la el confun- 
date. Invers, la bătrin, distincţia este irevoca- 
bilă, idee exprimată clar în mit prin cuplul în- 
totdeauna prezent al vrăjitorului si al sotici 
sale, în opoziţie cu báietandrul singur, dar care 
ascunde în el masculinitatea şi feminitatea (băr- 
batul însărcinat) ; 4) fecunditatea copilului (in 
pofida virginitátii lui) / sterilitatea bütrinului 
(cu toată căsătoria lui mereu reamintită) ; 5) ra- 
portul ireversibil al fecundării „fiului“ de către 
„tată“ este dat în opoziţie cu o relaţie şi ea ire- 
versibilă : răzbunarea „tatălui“ fiindcă „fiul“ 
nu-i încredințează nici un secret (nu posedă 
nici unul) în schimbul alor sale; 6) opoziţie 
triplă între magia vegetală (şi reală: un drog 
gratie căruia bátrinul îl fecundează pe băiat, 
dar această magie este vindecabilă) şi magia 
de origine animală (si simbolică: manipularea 
unui craniu), prin care băiatul îl ucide pe bă- 
trin fără șansă de reînviere; 7) una din cele 
două magii procedează prin întroducere, cealaltă 
prin extragere. 

Această construcţie pe bază de opoziții se 
regăsește și în amănunte. Animalele sînt cu- 
prinse de mila fata de băiat din două motive, 
care sînt bine precizate în text: el cumulează 
caracteristicile bărbatului şi ale femeii, ceea ce 

se traduce la el printr-o opoziţie între slăbiciu- 
nea propriului său corp (posteşte de mai multe 
zile) şi mărimea pintecelui său (din cauza stării 
sale). Pentru a-l face să avorteze, erbivorele 
vomează oasele, în timp ce carnivorele extrag 
carnea (triplă opoziţie) ; în sfîrșit, dacă băiatul 
ri“că să moară din cauza pintecelui umflat (în 
versiunea nr. 89 fetusul este înlocuit cu un 
bulgăre de argilă care va creşte piná va face 
să plesnească pe cel care îl poartă), vrăjitorul 
moare efectiv de ocluzie abdominală. 
Versiunea dată la nr. 86 păstrează şi redu- 
ieazá totodată unele din aceste opoziții : uciga- 
sul isi coboară victima, legată de capătul unei 
fringhii, în lumea subterană (domiciliul anima- 
lelor magice, care sînt mamifere) pentru a o 
face să stringá pene de vultur si de ciocănitoare, 
adică de păsări, locuitoare ale cerului şi aso- 
ciate, în special, unul cu cerul-empireu, cealaltă 
cu furtuna. Această inversiune a sistemului lu- 
mii este însoţită de o redresare corelativá a opo- 
zitiei (întilnită în sistemul „drept“ al mitului 
nr. 77) între carnivore și erbivore, care, de 
data aceasta, se ocupă, aşa cum e „normal“, 
primele de oasele fetusului, celelalte de sîngele 
lui. Vedem astfel tot ceea ce o analiză structu- 
rală a conţinutului mitului ar putea numai ea 
singură să obţină : reguli de transformare care 
permit trecerea de la o variantă la alta prin 
operaţii asemănătoare acelora ale algebrei. 
Există totuşi un alt aspect al problemei asu- 
pra căruia vreau să atrag atenţia aici. Cărui 
rit pawnee corespunde mitul băiatului însărci- 
nat? La prima vedere nici unuia. Indienii 
pawnee n-au societăţi samanice bazate pe clase 
de virstă, pe cînd mitul subliniază opoziţia din- 
tre generaţii. Accesul la aceste societăţi nu este 
supus unor probe sau taxe. Conform mărturiei 
lui Murie, la ei „calea uzuală pentru a deveni 
vraci era de a urma unui învăţător la moartea 

acestuia“ 1. Întregul nostru mit se sprijină, dim- 
potrivă, pe dubla noţiune a unei puteri înnăs- 
cute şi, din această cauză, contestate de ma- 
gistru, care nu l-a iniţiat pe acela pe care il 
refuză ca succesor. 

Vom spune oare, așadar, că mitul pawnee re- 
flectă un sistem corelativ şi opus aceluia care 
prevalează în ritualul pawnee ? Aceasta ar fi 
exact numai în parte, căci opoziţia nu ar fi 
pertinentă ; ca să ne exprimăm mai precis, no- 
tiunea de opoziţie nu este aici euristică : ea ex- 
plică unele deosebiri între mit si rit si lasă al- 
tele neexplicate. Anume ea neglijează tema 
băiatului însărcinat, căruia noi i-am recunoscut 
totuşi un loc central în grupul de mituri exa- 
minat. | 

Dimpotrivă, toate elementele mitului se așază 
pe locurile lor atunci cînd îl confruntăm nu cu 
ritualul corespunzător al indienilor pawnee, ci 
cu ritualul simetric si opus care prevalează la 
triburile din cimpiile Statelor Unite care isi 
concep societátile lor samanice si regulile de 
acces la ele într-o manieră inversă fata de aceea 
a indienilor pawnee. După expresia lui Lowie, 
„indienii pawnee se deosebesc prin faptul că 
au dezvoltat cel mai elaborat sistem de socie- 
táti în afara seriilor de virstă 2. Sub acest ra- 
port, ei sînt opuşi indienilor blackfoot şi tribu- 
rilor sátesti mandan şi hidatsa, care oferă exem- 
plele cele mai extreme ale celuilalt tip si cu 
care sint legati nu numai cultural, ci si geo- 
grafic si istoric prin intermediul indienilor 
arikara, a cáror despártire de skidi pawnee 
(tocmai aceia de la care Dorsey a cules miturile) 


1 J. R. Murie, Pawnee Societies, „Anthropol. 
Papers oi the American Museum of Natural History“, 
vol. II. p. VII. 603, 7 

2 R. H. Lowie, Plains-Indian Age-Societies : histo- 
rical and comparative Summary, „Anthropol. Papers 
of the American Museum of Natural History“, vol. II, 
1916, p. XIII, 890. 

nu datează decît din prima jumătate a secolu- 
lui al XVIII-lea. 

La aceste triburi, societăţile constituie clase 
de vîrstă ; trecerea de la una la alta se face prin 
cumpărare ; relaţia dintre vinzator si cumpárá- 
tor este concepută ca o relaţie între „tată“ şi 
„fiu“ ; în sfîrşit, candidatul se prezintă intot- 
deauna însoţit de soţia sa si motivul central al 
tranzacţiei este o livrare a soţiei „fiului“ către 
„tată“, care îndeplineşte cu aceasta un coit real 
sau simbolic, dar care este întotdeauna repre- 
zentat ca un act de fecundare. Regăsim deci 
toate opozitiile deja analizate pe planul mitului, 
cu inversarea valorilor atribuite fiecărui cuplu : 
iniţiat si neinitiat, tinereţe si bátrinete, confuzia 
și distincţia sexelor etc. Într-adevăr, în ritu- 
rile mandan, hidatsa sau blackfoot. „fiul“ este 
insotit de sotia sa, dupá cum in mitul.pawnee 
soţia îl însoțea pe „tată“ ; dar, pe cind în acest 
din urmă caz ea era un simplu figurant, aici ea 
este aceea care joacă rolul principal : fecundată 
de tată si dind naștere fiului, deci rezumind în 
ea acea bisexualitate pe care mitul o atribuie 
fiului. Cu alte cuvinte, valorile semantice sînt 
aceleaşi, doar permutate cu un rind față de 
simbolurile care le servesc ca suport. În această 
privinţă este interesant de comparat termenii 
cărora le este rezervat rolul de agent fecunda- 
tor în cele două sisteme : în mitul pawnee, pipa, 
transferată fiului de către tată şi soţia sa ; nap 
sălbatic în ritul blackfoot, transferat mai intii 
de tată către soţia fiului, apoi de către aceasta 
celui din urmă ; or, pipa, tub gol, este interme- 
diarul dintre cer şi lumea de mijloc, deci sime- 
trică si inversă rolului rezervat napului sălbatic 
în mitologia triburilor de la Sesuri, așa cum re- 
iese foarte clar din nenumăratele variante ale 
ciclului zis star-husband, în care napul este un 
dop plin, servind de întrerupător între cele două 
lumi. Cînd ordinea lor este inversată, elementele 
își schimbă semnul. 

Extraordinarul rit hidatsa (ale cărui paralele 
chineze arhaice n-au fost, după cunoștința mea, 
niciodată semnalate), al prestării femeilor în- 
tr-o colibă acoperită cu carne uscată drept aco- 
peris, corespunde de asemenea mitului pawnee: 
plată în carne cînd tatilor fecundátori, detiná- 
tori ai magiei, cînd animalelor magice care joacă 
rolul de non-tati ( = avortori) ; într-un caz însă 
carnea este prezentată ca un continátor (coliba 
acoperită cu carne), pe cînd în celălalt este 
specificat că ea trebuie să fie oferită ca un 
conţinut (sacose indesate cu carne). Am putea 
urmári in continuare aceste paralelisme, care 
ne-ar conduce toate la aceeași concluzie : mitul 
pawnee expune un sistem ritual invers, nu al 
celui care predomină în acest trib, ci al unui sis- 
tem pe care el nu-l aplică si care este cel al tri- 
burilor înrudite, a căror organizare rituală este 
opusă organizării sale proprii. În afară de 
aceasta, relaţia dintre cele două sisteme are un 
caracter contrapunctic : dacă unul este consi- 
derat ca o progresie, celălalt apare ca o re- 
trogresie. 

Am situat astfel un mit pawnee într-un ra- 
port de corelație şi de opoziţie cu un ritual 
străin. Este remarcabil faptul că un raport de 
același tip, dar de un ordin şi mai complex, a 
putut să fie descoperit între acelaşi mit si un 
ritual care, fără să fie specific numai tribului 
pawnee, a format obiectul unui studiu deose- 
bit de aprofundat, efectuat în cadrul acestuia, 
si anume ritualul hako !. 

Hako este un ritual de alianţă între două 
grupuri ; spre deosebire de societăţile indieniior 
pawnee, al căror loc în structura socială este fix, 
grupurile în cauză pot să se aleagă între ele în 
mod liber. Totuşi, procedind astfel, ele se pun în 
relaţia tată/fiu, adică tocmai aceea care defi- 


1 A, C. Fletcher si J. R. Murie. The Hako: a 
Pawnee Ceremony, .22nd Annual Report, Bureau of 
American Ethnology“, partea a II-a, Washington, 1900— 
1901 (1904). 

neste raportul stabil dintre clasele de vîrstă con- 
secutive din triburile sătești. Asa cum a de- 
monstrat cu profunzime altădată Hocart, relația 
tată/fiu, pe care se bazează hako, poate fi con- 
siderată ca o permutare a unei relații de alianţă 
între paterni si materni !. Cu alte cuvinte, mi- 
tul băiatului însărcinat, ritualul mandan și 
hidatsa, de acces la gradul superior al unei serii 
de clase de vîrstă, şi ritualul hako reprezintă 
tot atitea grupuri de permutări a căror lege 
este o echivalență între opoziţia tată/fiu si opozi- 
tia bărbat/femeie. Personal sint gata să susţin 
că această ecuaţie se bazează ea însăşi pe carac- 
terele distinctive ale sistemului de înrudire zis 
crow-omaha, în care relaţiile dintre grupuri 
aliate sînt formalizate tocmai în termeni de re- 
latii între ascendenți si descendenţi. Ne lip- 
seste însă aici spaţiul necesar pentru dezvolta- 
rea acestui aspect al problemei. 

Mă voi mulţumi deci cu o examinare rapidă a 
ultimelor faze ale ritualului (de la 16 la 19 în 
decupajul lui Fletcher), acelea care sint înves- 
tite cu caracterul cel mai sacru şi care prezintă 
o serie de analogii remarcabile cu mitul báiatu- 
lui însărcinat. Grupul tatălui a sosit în satul 
fiului ; el capturează în mod simbolic un copil 
(băiat sau fată, deci asexuat sau, mai exact, cu 
sexul încă nedeterminat, vezi loc. cit., p. 201), 
il sacralizează printr-o serie de onctiuni care 
au ca obiect să-l identifice cu Tirawa, divinitate 
supremă a lumii cereşti. Copilul este ridicat apoi 
intr-o cuverturà cu picioarele întinse înainte si 
în această poziţie este manipulat în felul unui 
falus pentru un coit simbolic cu lumea, figurata 
printr-un cerc trasat pe sol, in care se presupune 
cá lasá sá cadá ca pe un ou un cuib de grangur 
(Oriolus): „Punerea picioarelor unui copil în 
mijlocul cercului înseamnă a da o viata nouă“, 
comentează fără echivoc informatorul indigen 


1 A. M. Hocart, Covenants, în: The Life-Giving 
Myth, Londra, 1952. 

(loc. cit., p. 245). În sfirsit, cercul este şters, 
copilul spălat de unsori şi trimis înapoi să se 
joace cu tovarăşii săi. 

Este clar că toate aceste operaţii pot fi privite 
ca o permutare a elementelor mitului copilului 
însărcinat. În ambele cazuri avem trei prota- 
goniști : 


serie mit: fiu tată (sau sot) soția tatălui ; 
fiu tată copil 

serie rit: (permutarea (permutarea (permutarea 
soţiei) soțului) fiului) 


De asemenea, în ambele serii, doi protago- 
nisti au sexul determinat, iar unul nedeterminat 
(fiu sau copil). 

În seria mit, absenţa determinării sexului la 
fiu îi permite să fie jumătate bărbat si juma- 
tate femeie ; în seria rit, el devine bărbat de- 
plin (agent al coitului) şi femeie deplină (naște 
efectiv un cuib, care simbolizează un ou, în- 
tr-un cerc, care simbolizează un cuib). 

Întreaga simbolică a ritualului hako implică 
fecundarea fiului de către tată prin intermediul 
funcţiei ambivalente a copilului, așa cum în mit 
funcţia ambivalentă a cuplului vrăjitor-femeie 
fecundează copilul, iar în ritualul triburilor să- 
testi tatăl fecundează fiul prin funcţia ambiva- 
lentă a soţiei acestuia din urmă. Această ambi- 
guitate sexuală a unuia dintre protagoniști este 
permanent subliniată în context ; vom compara 
în această privinţă sacul din care ies picioarele 
copilului (hako); copilul mascul cu pintecele 
umflat (mit pawnee) ; femeia tinind în gură un 
nap rotund (mit blackfoot, fondator al ritului 
de acces în societatea kit-foxes prin prestarea 
soţiei). 

Într-un alt studiu! am încercat să arăt că 
modelul genetic al mitului (adică acela care îl 
generează, dindu-i simultan si structura) constă 


1 Cap. XI din acest volum. 

în aplicarea a patru funcţii la tre: simboluri ; 

aici cele patru funcții sint determinate prin 
dubla opoziție : prim născut / mezin si mascul / 
femelă, de unde rezultă funcțiile : tată, mamă, 
fiu, fiică. În mitul băiatului însărcinat, tatăl si 
mama dispun fiecare de un simbol distinct și 
funcțiile fiu, fiică sînt întrunite sub al treilea 
simbol disponibil : copilul. În ritualul mandan- 
hidatsa, tatăl şi fiul sînt distincti, iar soția fiu- 
lui serveşte ca suport pentru funcțiile : marná, 
fiică. Mai complexă este situaţia în ritualul 
hako, în care simbolurile — tot în număr de 
trei — fac să intervină, pe lingă tată si fiu, 
un personaj nou: copilul (băiat sau fata) fiului. 
Dar aici aplicarea unor funcţii la simboluri 
cere o dihotomizare ideală a acestora din urmă. 
După cum am văzut, tatăl este tatá si mamă in 
aceiași timp, fiul este fiu si fiică, iar personajul 
copilului împrumută de la celelalte două sim- 
boiuri una dintre semifunctiile lor: agent fe- 
cundător (tată) şi subiect fecundat (fiică). Este 
remarcabil faptul că această repartiție mai com- 
plexă a funcţiilor între simboluri caracteri- 
zează singurul din cele trei sisteme care cere 
reciprocitate : căci, dacă este vorba totuşi de a 
încheia o alianţă, aceasta este în primul caz re- 
fuzată, în al doilea solicitată si numai în al trei- 
lea caz este negociată. 

Relaţia dialectică între mit si ritual trebuie să 
facă apel la considerente de structură pe care 
nu le putem examina aici, multumindu-ne să 
trimitem pe cititor la studiul deja citat. Sperăm 
însă că am putut arăta că pentru a înţelege acest 
studiu este indispensabil să comparăm mitul şi 
ritul nu numai în cadrul aceleiaşi societăţi, ci şi 
cu credinţele și practicile societăţilor vecine. 
Dacă un grup oarecare de mituri pawnee re- 
prezintă o permutare, nu numai a anumitor ri- 
tualuri ale aceluiași trib, ci si a celor apartinind 
altor populaţii, nu ne putem mulţumi cu o ana- 
liză pur formală : aceasta constituie o etapă 

preliminară a cercetării, fecundă în măsura în 
care permite formularea, în termeni mai ri- 
gurosi decit se face de obicei, a problemelor de 
geografie şi de istorie. Dialectica structurală nu 
contrazice, aşadar, determinismul istoric : ea îl 
reclamă si îi dá un nou instrument. Împreună 
cu Meillet şi Trubetzkoy, Jakobson a dovedit 
dealtfel, în cîteva rînduri, că fenomenele de in- 
fluentá reciprocă între arii lingvistice geografic 
vecine nu se pot sustrage analizei structurale ; 
aceasta este celebra teorie a afinitatilor lingvis- 
tice. Am încercat să aduc acestei teorii o mo- 
destá contribuţie, aplicată într-un alt domeniu, 
subliniind că afinitatea nu constă numai în 
difuziunea, în afara ariei lor de origine, a unor 
proprietăți structurale sau în repulsia care se 
opune propagării lor: afinitatea poate să pro- 
cedeze si prin antiteză şi să genereze structuri 
care oferă caracterul unor răspunsuri, remedii, 
scuze sau chiar remușcări. În mitologie, ca şi în 
lingvistică, analiza formală pune imediat o pro- 
blemă : problema sensului. 


ARTĂ 


CAPITOLUL XII) 


DEDUBLAREA 
REPREZENTĂRII ÎN ARTELE 
ASIEI SI ALE AMERICII ! 


Etnologii contemporani manifestă o oarecare 
repulsie față de studiile de artă primitivă 
comparată. Motivele lor sint ușor de înțeles: 
pină acum, studiile de acest fel au urmărit 
aproape exclusiv să dovedească contacte cultu- 
rale, fenomene de difuziune şi împrumuturi. 
Era de ajuns ca același detaliu decorativ, ace- 
easi formă singulară să apară în două parti ale 
lumii, pentru ca, oricare ar fi fost distanța geo- 
grafică dintre ele si intervalul istoric, adeseori 
considerabil, dintre cele două manifestări ale 
lor, entuziastii să proclame de îndată unitatea 
originii lor şi existența neîndoielnică a unor re- 
latii preistorice între culturi, care, în alte pri- 
vinte, nu sînt comparabile. Se stie cite abuzuri, 
pe lingá descoperiri fecunde, a generat aceastá 
căutare pripitá de analogii „cu orice preț“. 
Dar, pentru a ne feri de ele, specialiștii în do- 
meniul culturii materiale mai au încă de defi- 
nit diferenţa specifică ce separă o trăsătură, un 
complex de trăsături sau un stil, susceptibile de 
recurente independente si multiple, de cele a 
cáror naturá si caractere exclud posibilitatea 
unei repetări fără a se recurge la împrumuturi. 


1 Apărut sub acest titlu în „Renaissance“, revistă 
trimestrială publicată de ,L'École libre des hautes 
études*, New York, vol. 2 si 3, 1944—1945, p. 169—196 

Îmi propun. aşadar, nu fără ezitare, să con- 
tribui cu cîteva piese la un dosar dezbătut cu 
pasiune si deplină justificare. Acest dosar vo- 
luminos pune în cauză în acelaşi timp coasta 
de nord-vest a Americii de Nord, China, Sibe- 
ria, Noua Zeelandă, poate chiar India şi Persia ; 
mai mult, documentele invocate tin de peri- 
oade foarte diferite ; secolele al XVIII-lea şi al 
XIX-lea e.n. pentru Alaska, I-ul pînă la al 
II-lea mileniu î.e.n. pentru China, arta preisto- 
rică din regiunea Amurului si o perioadă care 
se intinde din secolul al XIV-lea piná in al 
XVIII-lea pentru Noua Zeeiandá. Nu s-ar putea 
concepe o cauzá mai ingratá. Am evocat in 
altá parte! dificultátile aproape insurmontabile 
întîlnite de ipoteza unui contact precolumbian 
între Alaska si Noua Zeelandă. Problema este, 
fără îndoială, mai simplă atunci cînd comparám 
Siberia şi China cu nordul Americii : distanţele 
devin rezonabile şi nu mai este vorba decît de 
a depăşi un obstacol de unul sau două milenii. 
Dar chiar şi în acest caz și oricare ar fi certi- 
tudinile intuitive care se impun irezistibil spi- 
ritului, ce solicitare de fapte este necesară 
pentru a realiza o construcție de o aparentă soli- 
ditate ! Într-o lucrare ingenioasă şi strălucită, 
C. Hentze devine un adevărat stringátor de pe- 
tice al americanismului, adunindu-si dovezile 
ca pe niste fárime culese din cele mai diverse 
culturi si scotind in evidentá detalii uneori ne- 
semnificative?. În loc de a justifica impresia, 
analiza sa o dezagregà si nimic in aceste mem- 
bra disjecta poetae nu mai pare sá justifice sen- 
timentul profund de înrudire pe care contactul 
global cu cele două arte l-a declanşat cu atita 
vigoare. 

Si, totuși, este imposibil să nu fii frapat de 
analogiile prezentate de arta de pe coasta de 

Pd 


t The Art of the North West Coast, „Gazette des 
beaux-arts". 1943, 

^ Carl Hentze, Objets rituels, croyances et dieux 
de la Chine antique et de l'Amérique, Anvers, 1936, 

Pictură reprezentind un rechin; capul este arătat 

din față, pentru ca să se poată vedea simbolurile ca- 

în plan la dreapta si la stinga capului. 

nord-vest a Americii cu aceea a Chinei arhaice. 
Aceste analogii rezidă nu atit în aspectul exte- 
rior al obiectelor, cit in principiile fundamentale 
ce pot fi desprinse din analiza celor douá arte. 
Aceastá muncá a fost intreprinsá de Leonhard 
Adam, ale cărui concluzii le rezum aici !. Pro- 
cedeele care caracterizează cele două arte sint : 
a) stilizare intensă ; b) schematism sau simbo- 
lism, care se exprimă prin accentuarea unor 
trăsături caracteristice sau prin adăugirea unor 
atribute semnificative (astfel, în arta de pe 
coasta nord-vestică, castorul este semnalat prin 
betisorul pe care îl tine în labe) ; c) reprezenta- 
rea corpului printr-o „imagine dedublată“ (split 
representation); d) dislocarea detaliilor izolate 
arbitrar de ansamblu ; e) reprezentarea unui 
individ văzut din faţă prin două profiluri; f) 
simetrie foarte elaborată care foloseşte adeseori 
asimetrii de detaliu ; g) transformarea ilogică a 
detaliilor în elemente noi (astfel o labă devine 
un cioc, un motiv de ochi este folosit pentru a 
marca o articulaţie sau invers) ; h) în sfîrşit, re- 
prezentarea mai mult intelectuală decît intui- 
tivă, scheletul sau organele interne prevalind 
asupra reprezentării corpului (procedeu frapani 
și în nordul Australiei)?. Or, aceste procedee 
nu sint specifice artei americane de pe coasta 
nord-vestică : după cum scrie Leonhard Adam, 
„diversele principii tehnologice și artistice ma- 
nifestate atit în vechea Chiná, cît si în nord- 
vestul Americii sint aproape in intregime iden- 
tice“ 3, 


1 Leonhard Adam, Das Problem der asiatisch- 
altamerikanischen Kulturbeziehungen mit besonderer 
Berücksichtigung der Kunst, „Wiener Beiträge zur 
Kunst und Kulturgeschichte Asiens“, vol. 5, 1931; 
Northwest American Indian Art and its Early Chinese 
Parallels, „Man“, vol. 36, nr. 3, 1936. 

2 Vezi, de exemplu, F. D. McCarthy, Australian 
Aboriginal Decorative Art, Sydney, 1938, fig. 21, p. 38. 

3 Recenzia la lucrarea Carl Hentze, Frühchine- 
sische Bronzen und Kultdarstellungen, Anvers, 1937, 
în : „Man“, vol. 39, nr. 60. 

Constatind aceste asemănări, este interesant 
să remarcăm în acelaşi timp că, pentru motive 
cu totul diferite, arta chineză arhaică şi cea de 
pe coasta nord-vestică au fost asimilate în mod 
independent artei maori din Noua Zeelandă. 
Acest fapt e cu atît mai remarcabil, cu cît arta 
neolitică din regiunea Amurului, în care unele 
teme (cum este pasărea cu aripile desfăcute și 
al cărei pintece e format dintr-o față solară) 
sint practic identice cu cele de pe coasta nord- 
vestică, prezintă, după spusele unor autori, ,,o 
ornamentatie curbilinie surprinzător de bogată, 
înrudită, pe de o parte, cu aceea din arta ainu şi 
maori şi, pe de altă parte, cu culturile neolitice 
din China (Ian-Sao) si Japonia (Jomon); ea 
constá in special din tipul de ornamentatie cu 
panglică, caracterizatá. prin motive complexe 
ca tesáturá, spiralá si meandrá, in contrast cu 
decorația geometrică rectangulară a culturii 
Baikalului“ 2. Astfel, arte care aparţin unor re- 
giuni si unor epoci foarte diferite si care pre- 
zintă între ele analogii evidente sugerează, 
fiecare in parte si din motive independente, 
apropieri totuși incompatibile cu exigentele 
geografiei si ale istoriei. 

Sintem noi prinsi, asadar, intr-o dilemá care 
ne condamná fie sá renegám istoria, fie sá rà- 
minem orbi in fata acestor asemănări de atitea 
ori verificate ? Antropologii școlii difuzioniste 
nu au ezitat in ceea ce îi priveşte să forțeze 
mina criticii istorice. Nu am de gînd să apăr 
ipotezele lor aventuroase ; trebuie să spun însă 
că atitudinea prudentilor lor adversari este, în 
ordine negativă, tot atit de puţin satisfăcătoare 
ca pretenţiile fabuloase pe care ei se mărgi- 
nesc doar să le contrazică. Studiile de artă 


1 Pentru China şi Noua Zeelandă cf. H. Heine 
Geldern, în: „Zeitschrift fiir Rassenkunde“, Stutt- 
gart, vol. 2, 1935. ^ 

? Henri Field si Eugene Prostov, Results 
of Soviet Investigation in Siberia, 1940—1941, „Ame- 
rican Anthropologist“, vol. 44, 1942, p. 390. 

primitivă comparată au fost. fără îndoială, corâ- 
promise de zelul căutătorilor de contacte cultu- 
rale şi de împrumuturi. Mai mult, trebuie s-o 
spunem cu toată tăria, ele au fost compromise 
de fariseii intelectuali care preferă să nege 
conexiuni evidente pentru că ştiinţa lor nu 
dispune incá de nici o metodá de interpretare 
satisfácátoare care sá le poatá fi aplicatá. A 
nega fapte pentru cá le crezi de neînțeles este, 
desigur, din punctul de vedere al progresului 
cunoașterii mai steril decit a elabora ipoteze ; 
chiar dacă nu sînt acceptabile, aceste ipoteze 
suscită, tocmai prin insuficiența lor, critica și 
cercetarea care vor reuşi în cele din urmă să le 
depășească 1. 

Ne menţinem deci dreptul de a compara arta 
americană si aceea a Chinei sau a Noii Zee- 
lande, chiar dacă a fost adusă de o mie de ori 
dovada că maori nu au putut transporta armele 
și ornamentele lor pe coasta Pacificului. Fără 
îndoială, ipoteza contactului cultural explică 
mai bine ca oricare alta similitudinile complexe 
pe care întimplarea nu le-ar putea explica. Iar 
dacă istoricii afirmă că un contact era imposi- 
bil, aceasta nu dovedeşte că similitudinile sînt 
iluzorii, ci numai că trebuie să ne îndreptăm în 
altă parte pentru a găsi explicaţia. Fecundita- 
tea efortului difuzionistilor provine tocmai din 
explorarea sistematică efectuată de ei a posi- 
bilitátilor istoriei. Dacă istoria, neîncetat soli- 
citată (si care trebuie cea dintâi solicitată), 
răspunde nu, atunci să ne îndreptăm spre psiho- 


1 În cartea sa Medieval American Art, New York, 
1943, dr. Pal Kelemen, care apreciază că asemănările 
dintre artele americane si unele arte ale celor mai 
avansate civilizaţii din emisfera orientală nu sînt alt- 
ceva decit „iluzii optice“ (vol. I, p. 377), motivează 
această opinie scriind: „Arta precolumbiană a fost 
creată şi dezvoltată de o mentalitate total străină de 
a noastră“ (ibid.. p. 378). Mă îndoiesc dacă în întreaga 
operă a școlii difuzioniste se poate găsi o singură afir- 
matie atit de total gratuită si superficialá, si lipsită de 
sens. 

logie sau spre analiza structurală a formelot 
si să ne întrebăm dacă nu cumva unele cone- 
xiuni interne, de natură psihologică sau logică, 
nu ne permit să înţelegem unele recurente si- 
multane, cu o frecvenţă si o coeziune care nu 
pot rezulta din simplul joc al probabilităților. 
Tocmai în acest spirit voi aduce acum contri- 
butia mea la dezbatere. 


Pentru aria de pe coasta Pacificului din 
nord-vestul Americii, dedublarea reprezentării 
a fost descrisă de Franz Boas astfel : ,, Animalul 
este închipuit ca tăiat în două de la cap la 
coadă... Între ochi se află o depresiune adincă 
ce se extinde de-a lungul nasului. Aceasta arată 
că însuşi capul nu a fost considerat ca o ima- 
gine frontală, ci ca două profile care se unesc 
la gură si la nas, si nu sint în contact unul cu 
altul la nivelul ochilor si al fruntii... Animalele 
sint reprezentate sau ca despicate în două, ast- 
fel încît profilurile sînt alăturate la mijloc, sau 
este arătată o imagine frontală a capului cu 
două profiluri alăturate de corp“ 1. Același autor 


Fig. 17. —  Haida, pic- 
turá reprezentind un urs 
(după Franz Boas). 


» 


! Franz Boas, Primitive Art, „Instituttet for Sam- 
menlignende Kulturforskning", Oslo, seria B, vol. VIII, 
1927, p. 223—224. 

analizează in modul următor cele două picturi 
pe care le reproducem aici (fig. 17 si 18, cores- 
punzind in textul citat cu fig. 222 si 223): 

„Fig. 222 (o pictură haida) prezintă un desen 
obținut în acest mod. Desenul reprezintă un 
urs. Lăţimea enormă a gurii, care se observă 
în aceste cazuri, este obţinută prin alăturarea 
a două profiluri din care este alcătuit capul. 
Această tăiere a capului este mai clar arătată 
în tabloul din figura 223, care reprezintă de 
asemenea ursul. Este o pictură de pe fațada unei 
case tsimshian, gaura circulară din mijlocul 
desenului fiind ușa casei. Animalul e tăiat din 
spate spre faţă, astfel încît numai partea îron- 
tală a capului aderă una la alta. Cele două ju- 
mátáti ale maxilarului inferior nu se ating una 
de alta. Spatele este reprezentat prin contururi 
negre, în care părul este indicat prin linii sub- 
tiri. Indigenii tsimshian numesc un asemenea 
desen «întîlnirea ursilor», ca si cum ar fi re- 
prezentaţi doi urși“ 1. 

Comparati aceastá analizá cu aceea a proce- 
deului similar din arta Chinei arhaice fácutá 
de Creel: „Una din caracteristicile cele mai 
distinctive ale artei decorative San este o me- 
todá specificá prin care animalele erau repre- 
zentate in suprafete plane sau rotunjite. Este 
ca si cum cineva ar lua animalul si l-ar despica 
in lung, pornind din virful cozii piná aproape 
de virful nasului, apoi cele două jumătăţi sint 
trase in parti şi animalul, sectionat in două, 
este întins plan pe suprafaţă, cu cele două ju- 
mátáti legate numai la virful nasului“ 2. Ace- 
laşi autor, care nu cunoaște, se pare, lucrarea 
lui Boas, după ce intrebuintase aproape exact 


1 Loc. cit., p. 224—225. 

? H. G. Creel. On the Origins of the Manufacture 
and Decoration of Bronze in the Shang Period, ,,Mo- 
numenta Serica", vol. I, fasc. 1, p. 64, 1935. 

ăteiaşi termeni ca acesta din urmă, adaugă: 
„În timp ce studiam desenul din perioada San, 
eram urmărit mereu de sentimentul că această 
artă are o mare asemănare, în spirit cu sigu- 
ranta si poate si in detalii, cu aceea a... indie- 
„nilor de pe coasta nord-vestică“ 1. 


Fig. 18. — Stînga: Tsimshian. Pictură reprezentînd 
un urs pe fațada unei case. Dreapta : Haida. Pălărie de 
lemn pictată, cu un motiv reprezentînd un pește 

(Callionym) (după Franz Boas). 


Această tehnică atit de caracteristică pe care 
o regăsim în arta Chinei arhaice, la primitivii 
din Siberia si în Noua Zeelandă apare si la 
cealaltă extremitate a continentului american 
la indienii caduveo. Un desen pe care îl re- 
producem aici reprezintă o fata pictată dupa 
uzul traditional al femeilor acestui mic trib din 
sudul Braziliei, unul dintre ultimele vestigii 
ale populaţiei guaicuru, înfloritoare pe vremuri. 
Am descris în altă parte modul în care sînt 
executate aceste picturi şi funcţia lor în cul- 
tura indigenă ?. Este suficient să amintesc cá 


! Ibid. 

2 Indian Cosmetics, New York, VVV, nr. 1, 1942 ; 
Tristes Tropiques, Paris, 1955 (vezi si Tropice triste, 
Bucuresti, Editura științifică, 1968. — Nota trad). 

aceste picturi sînt cunoscute încă din secolul 
al XVII-lea, de la primele contacte cu populaţia 
guaicuru, si că din acea epocă ele nu par să fi 
evoluat. Acestea nu sint tatuaje, ci picturi ce 
trebuie să fie reinnoite după citeva zile si care 
sînt executate cu o spatulă de lemn muiată în 
sucuri de fructe şi de frunze sălbatice. Femeile 
care isi pictează reciproc fata (şi care altădată 
ii pictau si pe bărbaţi) nu lucrează după un mo- 
del, ci improvizează în limitele unei tematici 
tradiţionale complexe. Printre cele patru sute 
de desene originale culese la fata locului in 
1935 nu am întîlnit două asemănătoare. To- 
tusi, deosebirile provin mai mult din aranja- 
mentul mereu reinnoit al elementelor principale 
decit dintr-o reinnoire a acestor elemente : spi- 
rale simple si duble, hasuri, volute, meandre 


Fig. 19. — Bronz desco- 
perit aproape de An-Ian 
(China). În panoul din 
mijloc se vede o mască 
dedublată de tao teh, 
fără maxilarul inferior. 
Urechile formează o a 
doua mască, deasupra 
celei dintii ; fiecare ochi 
al celei de-a doua măşti 
poate fi interpretat şi el 
ca apartinind unui mic 
dragon figurat de fiecare 
ureche a măștii princi- 
pale. Cei doi mici dra- 
goni sint văzuți din pro- 
fil si puşi fata în fata, 
ca aceia ai panoului su- 
' perior. La rîndul ler, 
aceştia din urmă pot re- 
prezenta o mască de ber- 
bec văzută din față şi ale 
cărui coarne sint figu- 
rate de corpul drago- 
nului. 

Decorul capacului poate 
fi interpretat Într-un mod 
analog (după W. Perce- 
val Yetts, An-Yang: a 

Retrospect). 

grecești, circei de viță de vie, cruci si scintei. 
Avînd în vedere data îndepărtată la care această 
artă subtilă a fost descrisă pentru prima 
oară, trebuie exclusă orice influență spaniolă. 
La ora actuală, numai cîteva femei bátrine pás- 
trează vechea virtuozitate si nu e greu de pre- 
văzut momentul cînd ea va dispărea cu desă- 
virşire. 

Figura VIII prezintă un bun exemplu al aces- 
tor picturi. Decorul este construit simetric în 
raport cu două axe liniare : unul vertical, care 
urmează planul median al feţei, celălalt ori- 
zontal, care taie fața la înălțimea ochilor, 
reprezentaţi schematic si la o scară redusă. Ei 
servesc ca punct de plecare pentru două spi- 
rale inversate, care ocupă una obrazul drept, 
cealaltă partea stingă a fruntii. Motivul in 
formă de arc compozit ornat cu circei, care se 
aflá in partea inferioará a picturii, reprezintá 
buza superioará si se aplicá pe ea. Acest mo- 
tiv, mai mult sau mai putin bogat si mai mult 
sau mai puţin transformat, îl găsim în toate 
picturile faciale si pare să fie elementul con- 
stant al acestora. Din cauza asimetriei sale 
aparente, analiza decorului nu e ușoară. Această 
asimetrie marchează însă o simetrie reală, 
deși complexă : cele două axe se întretaie la 
rădăcina nasului si împart fata în patru sectoare 
triunghiulare : jumătatea stingă a fruntii, ju- 
mătatea dreaptă a fruntii, aripa dreaptă a na- 
sului si obrazul drept, aripa stingă a nasului si 
obrazul stîng. Triunghiurile opuse au un decor 
simetric. Dar decorul fiecărui triunghi este el 
însuși un decor dublu, care se repetă inversat 
în triunghiul opus. Astfel fruntea (jumătatea 
dreaptă) şi obrazul sting sint umplute mai intii 
cu un triunghi de meandre greceşti, apoi, se- 
parat de acesta printr-o fişie oblică goală, cu 
două spirale duble, așezate una după alta si 
ornate cu circei. Fruntea (jumătatea stingă) și 
obrazul drept sînt decorate cu o spirală largă 

simplă împodobită cu circei, pe care e suprapus 
un alt motiv în formă de pasăre sau de flacără, 
care evocă fişia oblică vidă a ansamblului al- 
tern. Avem deci două perechi de teme, care se 
repetă fiecare de două ori şi în mod simetric. 
Această simetrie este afirmată însă cînd in ra- 
port cu una sau cu cealaltă din cele două axe 
orizontală si verticală, cînd în raport cu triun- 
ghiurile delimitate de bisectarea acestor axe. 
Formula aminteşte, cu o complexitate mult mai 
mare, pe aceea a figurilor din cărţile de joc. Fi- 
gurile IV, V, VI, oferă alte exemple si sint 
variatii ale unui procedeu in fond identic. 

In figura VIII însă merită atenție nu numai 
decorul pictat. Artista (o femeie cam de trei- 
zeci de ani) a vrut de asemenea să reprezinte 
fața și chiar părul. Or, este evident că ea a fă- 
cut-o prin dedublarea reprezentării : în. reali- 
tate, figura nu este văzută din fata; ca este 
compusă din două profile alipite. Așa se ex- 
plică lărgimea ei extraordinară și conturul în 
formă de inimă; depresiunea care desparte 
fruntea în două jumătăţi aparţine si ea repre- 
zentării profilurilor, iar acestea se unesc de la 
rădăcina nasului pina la bărbie. Compararea fi- 
gurilor 17, 18 si VIII subliniază identitatea 
acestui procedeu cu cel al artiştilor de pe coasta 
nord-vestică a Americii. 

În aceeaşi măsură există si alte caracteristici 
esențiale comune celor două arte nord si sud- 
americane. Am subliniat deja pe aceea a dis- 
locării subiectului în elemente, recompuse la 
rindul lor după niște reguli convenţionale fără 
legătură cu natura. Această dislocare nu este 
mai puţin izbitoare în arta caduveo, în care ea 
apare totuşi în mod indirect. Boas a descris 
minuțios dislocarea corpurilor si a fetelor in 
arta de pe coasta nord-vesticá : sint decupate 
chiar organele si membrele si cu ajutorul lor se 
reconstituie un individ arbitrar. Astfel, intr-un 
stilp totemic haida, „imaginea trebuie să fie... 
explicată în așa fel încît animalul să fie răsucit 

de două ori, coada fiind întoarsă peste spinare, 
iar capul fiind întors mai întîi in jos sub sto- 
mac, apoi despicat si întins în afară“ !. Într-o 
pictură kwakiutl reprezentind un delfin (Orca 
sp.), „animalul a fost despicat de-a lungul in- 
tregii spinări spre fata. Cele două profiluri ale 
capului au fost împreunate... Aripioara dorsală 
care, conform metodelor descrise mai sus [ima- 
gine dedublată], ar trebui să apară pe ambele 
parti ale trupului, a fost tăiată de pe spinare 
înainte ca animalul să fi fost spintecat si apare 
acum așezată peste joncţiunea celor două profi- 
luri ale capului. Înotătoarele sînt aşezate de-a 
lungul celor două parti ale trupului, la care ele 
aderă numai într-un singur punct. Cele două 
jumătăţi ale cozii au fost răsucite în afară, ast- 
fel încît partea de jos a figurii formează o linie 
dreaptă“ ? (fig. 20). Asemenea exemple pot fi 
uşor multiplicate. 


Fig. 20 — Kwakiutl. Pic- 
tură pe o fațadă de casă, 
reprezentind un delfin 
(după Franz Boas). 


Arta caduveo împinge dislocarea în același 
timp mai departe şi mai puţin departe. Mai 
putin departe fiindcă fata sau corpul pe care 
se operează sint o fata si un corp din carne si 
oase, care n-ar putea [i descompuse si recom- 
puse fárá a se recurge la o chirurgie greu de 


! Franz Boas, loc. cit., p. 238. 
? [bid., p. 239 si fig. 247. 

conceput. Integritatea feţei reale este deci res- 
pectată, dar această fata este, totuşi, dislocată 
de asimetria sistematică datorită căreia armonia 
ei naturală este negată si înlocuită de armonia 
artificială a picturii. Dar tocmai fiindcă această 
pictură, în loc să reprezinte imaginea unei feţe 
deformate, deformează efectiv o fata veritabilă, 
dislocarea merge mai departe decît cea de- 
scrisă mai înainte. Aici intervine peste valoarea 
decorativă un element subtil de sadism, care 
explică cel puţin în parte de ce farmecul erotic 
al femeilor caduveo (exprimat în picturi şi 
tradus de ele) atrăgea pe vremuri spre malurile 
riului Paraguay pe cei certati cu legea si pe 
căutătorii de aventuri. Unii, bătrîni acum şi in- 
stalati prin căsătorie printre indigeni, mi-au 
descris fremátind acele corpuri de adolescente 
complet goale, acoperite cu reţele și arabescuri 
de o subtilitate perversă. Tatuajele şi picturile 
corporale de pe coasta nord-vestică, din care, 
după cit se pare, lipsea elementul sexual si al 
cărui simbolism adeseori abstract prezintă un 
caracter mai putin decorativ, se arătau la fel de 
dispretuitoare fata de simetria feţei omenești 1. 

Se observă de asemenea că compoziţia pictu- 
rilor caduveo, centrată în jurul unui ax dublu, 
orizontal şi vertical, analizează fața după un 
procedeu de dedublare, dacă putem spune așa, 
redublată : pictura recompune faţa nu în două 
profiluri, ci în patru sferturi (fig. 21). Asimetria 
are, așadar, o funcţie formală, aceea de a asi- 
gura distincţia dintre sferturi : acestea s-ar con- 
topi în două profiluri dacă cîmpurile, în loc de 
a se opune la virfuri, s-ar repeta simetric la 
dreapta şi la stînga. Dislocarea şi dedublarea 
sînt funcţional legate. 

Urmărind acest paralelism între arta de pe 
coasta nord-vestică şi aceea a indienilor cadu- 


1 Vezi, de exemplu, tatuajele tlingit reproduse de J.R. 
Swanton, „26th Annual Report of the Bureau of 
American Ethnology“, plansele XLVIII—LVI; F. 
Boas, loc, cit., p. 250—251 (picturi corporale). 

veo, merită să mai fie semnalate citeva puncte. 
Şi într-un caz, şi în celălalt, sculptura şi de- 
senul reprezintă cele două mijloace fundamen- 
tale de expresie ; şi într-un caz, și în celălalt, 
sculptura prezintă un caracter realist, pe cînd 


Fig. 21 — Caduveo. Mo- 
tiv de pictură facială, 
executat de o femeie in- 
digenă pe o foaie de hír- 
tie. (Colecţia autorului). 


desenul este mai curînd simbolic şi decorativ. 
Sculptura caduveo (cel putin în perioada isto- 
rică) se limitează, desigur, la fetişuri şi la re- 
prezentări de zei întotdeauna de dimensiuni 
MICI, spre deosebire de arta monumentală a 
Canadei şi Alaskăi; dar caracterul realist, 
dubla tendinţă spre portret si stilizare, precum 
şi valoarea esențialmente simbolică a motivelor 
desenate sau pictate sînt aceleaşi. În ambele 
cazuri, arta masculină, centrată pe sculptură, 
își afirmă voința reprezentativă, pe cînd arta 
feminină — limitată pe coasta nord-vestică la 
țesături şi împletituri, incluzind in plus dese- 
nul la indigenii din sudul Braziliei şi din Pa- 
raguay — este o artă nereprezentativă. Aceste 
constatări sînt adevărate, în ambele cazuri, 
pentru desenele textile, dar caracterul primitiv 
al picturilor faciale guaicuru nu ne este cunos- 
cut ; este posibil ca temele lor, a căror semnifi- 

catie este astăzi pierdută, să fi avut pe vremuri 
un sens realist sau cel puţin simbolic. Cele două 
arte practică decorația folosind sabloane, creind 
combinații mereu reinnoite gratie aranjamen- 
tului variat al motivelor elementare. În sfîrşit, 
în ambele cazuri, arta este intim legată de orga- 
nizarea socială : motivele şi temele servesc pen- 
tru a exprima deosebiri de rang, privilegii de 
nobleţe si grade de:prestigiu. Cele două socie- 
tati erau la fel de ierarhizate si arta lor deco- 
rativá servea la traducerea si la afirmarea gra- 
delor ierarhice !. | 

Aş dori acum să sugerez o comparaţie rapidă 
între arta caduveo si o altă artă, care si ea a 
practicat dedublarea reprezentárii: aceea a 
maorilor din Noua Zeelandă. Vom aminti mai 
intii cá arta de pe coasta nord-vestică a fost, 
pentru alte rațiuni, comparată frecvent cu aceea 
a Noii Zeelande. Unele din aceste raţiuni, cum 
ar fj identitatea aparentă a cuverturilor tesute 
folosite în cele două regiuni, s-au dovedit fără 
valoare, altele sînt mai rezistente : de exemplu, 
acelea deduse din asemănarea măciucilor din 
Alaska cu patu mere maori. Această enigmă am 
evocat-o cu alt prilej 2. 

Paralelismul cu arta guaicuru se bazează pe 
alte apropieri: nicăieri altundeva decît în 
aceste două regiuni, decorul facial şi corporal 
nu a atins o dezvoltare similară, nici un ase- 
menea rafinament. Tatuajele maori sînt bine 
cunoscute. Reproducem aici patru dintre ele 
(fig. VII şi VIII), care pot fi comparate în mod 
util cu fotografiile fetelor caduveo. 

Analogiile sînt izbitoare : complexitatea de- 
corului care introduce haşuri, meandre şi spi- 
rale (acestea din urmă înlocuite adeseori în arta 
caduveo prin meandre greceşti, care atestă in- 


1 Această analiză a fost reluată şi dezvoltată în 
Tristes Tropiques, Paris, 1955, cap. XX (vezi si Tropice 
triste, Bucuresti, Editura stiintificá, 1968. — Nota trad.). 

? The Art of the North West Coast, loc. cit. 

fluente andine), aceeaşi tendinţă de a acoperi 
cîmpul facial în întregime, aceeaşi localizare a 
decorului în jurul buzelor în tipurile mai sim- 
ple. Dar trebuie semnalate şi unele deosebiri. 
Deosebirea care ţine de faptul că decorul maori 
este tatuat, în timp ce decorul caduveo este pic- 
tat, poate fi neglijată ; căci nu e deloc îndoiel- 
nic că si în America de Sud tatuajul nu ar fi 
fost tehnica primitivă. În secolul al XVIII-lea 
încă, datorită tatuajului, femeile abipone din 
Paraguay mai aveau „faţa, pieptul si braţele 
acoperite cu motive negre de forme diferite, aşa 
încît prezentau aspectul unui covor turcesc“ ; 
ceea ce le făcea, după propriile lor cuvinte 
transcrise de bătrinul misionar, „mai frumoase 
decît frumuseţea însăși“ 2. Dimpotrivă, ne ui- 
meşte simetria riguroasă a tatuajelor maori, in 
opoziţie cu asimetria aproape desántatá a anu- 
mitor picturi caduveo. Această asimetrie nu 
apare însă întotdeauna si am arătat cá ea re- 
zultă dintr-o dezvoltare logică a principiului 
dedublării. Ea este deci mai mult aparentă decît 
reală. Este totuşi clar că, din punctul de vedere 
al clasificării tipurilor, decorurile faciale ale 
indienilor caduveo se plasează la un nivel inter- 
mediar între acelea ale maorilor şi acelea de pe 
coasta de nord-vest. Ele au, ca şi acestea din 
urmă, o aparenţă asimetrică si totodată carac- 
terul esențialmente decorativ al celor dintii. 
Continuitatea se afirmă si atunci cînd consi- 
derăm implicaţiile psihologice si sociale. La 
maori, ca şi la indigenii de la frontiera para- 
guayană, elaborarea decorului facial şi corporal 
se face într-o atmosferă semireligioasă. Tatua- 
jele nu sînt numai ornamente ; şi — asa cum 
am mai semnalat în legătură cu coasta nord- 
vestică, iar acelaşi lucru poate fi repetat în ceea 
ce priveşte Noua Zeelandă — ele nu sint nu- 
mai embleme, semne de nobleţe, si grade în 


1 M. Dobrizhoffer, An Account of the Abipones 
(trad. din latină), 3 vol., vol. II, Londra, 1822, p. 20. 
? Op. cit., p. 21. 

ierarhia socială ; ele sînt şi mesaje marcate de 
o finalitate spirituală, de invátáminte. Ta- 
tuajul maori e destinat sá graveze nu numai un 
desen în carne, ci şi toate tradiţiile si filosofia 
rasei în spirit. Tot astfel, la vechii caduveo, mi- 
sionarul iezuit Sanchez Labrador a descris gra- 
vitatea pasionată cu care indigenii consacrau 
zile întregi spre a fi pictaţi; cel care nu este 
pictat, spuneau ei, este „prost“ !. Maori, ca si 
caduveo, practică dedublarea reprezentării. În 
figurile VII, IX, X, XIII regăsim aceeaşi divi- 
ziune a frunfii în doi lobi, aceeași compoziţie a 
gurii pornind de la cele două jumătăţi puse 
fata în faţă, aceeași reprezentare a corpului ca 
si cum ar fi fost despicat în spate de sus piná 
jos şi cele două jumătăţi răsfrinte în faţă pe 
acelaşi plan, într-un cuvint toate procedeele 
care ne sint acum familiare. 

Cum putem explica aceastá recurentá a unei 
metode de reprezentare atit de puţin naturală 
printre culturi despărțite unele de altele în timp 
și în spațiu ? Ipoteza cea mai simplă este aceea 
a unui contact istoric sau a unor dezvoltări in- 
dependente care pornesc de la o civilizaţie co- 
mună. Dar chiar dacă această ipoteză este res- 
pinsă de fapte sau dacă, aşa cum s-ar părea mai 
curînd, ea nu dispune de un aparat suficient de 
dovezi, efortul de interpretare nu este condam- 
nat din această cauză. Aş spune mai mult, chiar 
dacă reconstructile cele mai ambitioase ale 
şcolii difuzioniste ar fi verificate, tot s-ar mai 
pune o problemă esenţială şi care nu ţine de 
istorie. De ce o trăsătură culturală, împrumutată 


1 Compară cu H. G. Creel: „Piesele fine San sînt 
executate cu o grijă într-adevăr religioasă, mergind 
pina la cele mai mici detalii. Si noi stim din studiul 
inscripţiilor de pe oasele oracole că aproape toate mo- 
tivele găsite pe bronzurile epocii San pot fi legate de 
viata si de religia poporului San, Ele aveau un înţeles 
si producerea bronzurilor era, probabil, într-o oare- 
care măsură o sarcină sacră“ (Notes on Shang Bronzes 
in the Burlington House Exhibition, „Revue des arts 
asiatiques", vol. 10, p. 21, 1936). 

sau difuzată în decursul unei lungi perioade is- 
torice, s-a menţinut intactă ? Căci stabilitatea nu 
este mai puţin misterioasă decit schimbarea. 
Descoperirea unei origini unice a dedublării re- 
prezentării ar lăsa deschisă problema de a ști 
cum se face că acest mijloc de expresie a fost 
păstrat de către culturi care în alte privințe au 
evoluat în sensuri foarte diferite. Conexiuni ex- 
terne pot explica transmiterea ; dar numai co- 
nexiuni interne pot explica persistenta. Avem 
aici douá categorii de probleme complet diferite 
si faptul de a ne preocupa de una dintre ele nu 
prejudiciazá cu nimic asupra soluţiei ce trebuie 
adusă celeilalte. 

Or, din paralelismul dintre artele maori și 
guaicuru rezultă imediat o constatare: în am- 
bele cazuri, dedublarea reprezentării apare ca 
o consecință a importanţei pe care cele două 
culturi o acordă tatuajului. Să examinăm din 
nou figura VIII şi să ne punem întrebarea de 
ce conturul feţei este reprezentat prin două 
profiluri alipite. Este clar ca artista nu 
şi-a propus să deseneze o fata, ci o pictură 
facială ; acesteia i-a rezervat ea toată atenţia. 
Chiar ochii, care sint indicati sumar, sînt aici 
doar nişte puncte de reper de la care pornesc 
cele două mari spirale inversate, în arhiiectura 
cărora ei se confundă. Artista a desenat deco- 
rul facial într-un mod realist, adică respectînd 
proporţiile adevărate, ca şi cum ar fi pictat pe 
un obraz, iar nu pe o suprafaţă plană. Ea a 
pictat foarte exact foaia așa cum era obișnuită 
să picteze un obraz. Si, tocmai pentru că hirtia 
este pentru ea un obraz, îi este imposibil să re- 
prezinte pe hirtie un obraz fără deformări cel 
puţin. Ea trebuia fie să deseneze exact o figură 
si să deformeze decorul, creînd iluzia realităţii, 
fie să respecte individualitatea decorului si pen- 
tru aceasta să reprezinte figura dedublata. Nu 
putem spune nici măcar că artista ar fi ales a 
doua soluție, căci în mintea ei această alterna- 
tivă nu s-a prezentat niciodată. În gindirea in- 

digenă, după cum am văzut, decorul este fafa, 
sau mai curînd el o creează. El este cel care îi 
conferă ființa ei socială, demnitatea ei umană, 
semnificaţia ei spirituală. Dubla reprezentare a 
feţei, considerată ca procedeu grafic, exprimă, 
aşadar, o dedublare mai profundă şi mai esen- 
tialá: aceea a individului biologic „prost“ şi a 
personajului social pe care are misiunea să-l 
incarneze. Presimtim deja că dedublarea repre- 
zentării este funcţie de o teorie sociologică a 
dedublării personalităţii. 

Aceeaşi legătură dintre imaginea dedublată şi 
tatuaj se observă în arta maori. E suficient să 
comparăm figurile VII, IX, X, XIII pentru a 
vedea că dedublarea fruntii în doi lobi nu este 
decît proiecția pe planul plastic a decorului 
simetric tatuat pe piele. 

În lumina acestor observaţii, interpretarea 
dedublării propusă de Franz Boas în studiul sáu 
asupra artei de pe coasta nord-vestică trebuie 
precizată şi completată. După el, imaginea de- 
dublată în pictură sau în desen nu ar fi decît 
extinderea la suprafeţe plane a unui procedeu 
care se impune în mod firesc în cazul obiectelor 
cu trei dimensiuni. Atunci cînd vrem să repre- 
zentăm un animal pe o cutie rectangulară, de 
exemplu, trebuie în mod necesar să dislocăm 
formele animalului în aşa fel încît ele să se 
adapteze conturului unghiular al cutiei: „În 
decorarea bratarilor de argint se respectă un 
principiu similar, însă problema diferă întru- 
cîtva de aceea care ne este oferită de decorul 
cutiilor pătrate. Pe cînd în acest ultim caz cele 
patru muchii fac o împărţire naturală între cele 
patru vederi ale animalului — faţa si profilul 
drept, spatele şi profilul sting —, in bratara 
rotundă nu există o asemenea linie netă de se- 
paratie si ar fi o mare dificultate în alăturarea 
artistică a celor patru aspecte, pe cînd profilurile 
duble nu prezintă o asemenea dificultate... Ani- 
malul este imaginat ca tăiat în două de la cap 
la coadă, astfel încît cele două jumătăţi se ating 

numai în vîrful nasului și în vîrful cozii. Mina 
este trecută prin această gaură şi acum anima- 
lul înconjură încheietura miinii. În această po- 
zitie el este reprezentat pe brățară... Tranzitia 
de la brățară la pictarea sau sculptarea animale- 
lor pe o suprafaţă plană nu constituie o dificul- 
tate. Acelaşi principiu este aplicat la...“ 1. Prin- 
cipiul imaginii dedublate s-ar desprinde astiel 
progresiv, trecînd de la obiecte unghiulare la 
obiecte rotunjite şi de la acestea la suprafeţe 
plane. În primul caz avem dislocare şi ocazional 
dedublare ; în al doilea caz, dedublarea este 
aplicată sistematic, dar animalul rămîne încă 
intact la înălţimea capului si a cozii; in sfîrşit, 
în a] treilea caz, decupajul se termină prin tá- 
ierea liniei caudale şi cele două jumătăţi ale 
corpului, libere de aici înainte, sint rásfrinte la 
dreapta si la stinga, pe același plan cu fata. 

Această tratare a problemei de către marele 
maestru al antropologiei moderne este remar- 
cabilă prin eleganța si simplitatea ei. Dar această 
eleganţă și simplitate sînt mai mult teoretice. 
Considerînd decorul suprafeţelor plane şi al su- 
prafetelor curbe drept cazuri particulare ale de- 
zorului suprafețelor unghilare, nu se aduce o 
demonstraţie valabilă pentru acestea din urmă. 
Și, mai ales, nu există apriori nici o legătură 
necesară care să implice ca artistul, trecînd de 
la primele la secundele și de la acestea la ter- 
tele suprafeţe, să fie obligat să rămină fidel 
aceluiaşi principiu. Numeroase culturi au de- 
corat cutii cu figuri umane si animale fără a le 
disloca sau a le decupa. O brățară poate fi de- 
corată cu frize sau în numeroase alte feluri. 
Trebuie deci să existe aici un element funda- 
mental al artei de pe coasta de nord-vest (și 
al artei guaicuru, şi al artei maori, şi al artei 
Chinei arhaice) care să explice continuitatea si 
rigiditatea cu care procedeul dedüblárii repre- 
zentării este aplicat aici. 


! Franz Boas, loc, cit., p. 222—224, 

XII. 

Modelele indigene de tatuaj, sculptură în lemn, sfîr- 

şitul secolului al XIX-lea. Rindul de sus: două fete 
de bărbat ; rîndul de jos: o față de femeie. 


Pd 


XIII. 
Sculpturi maori in lemn, secolul al XVIII-lea sau 
al XIX-lea. 


Sintem tentaţi să întrezărim această bază, 
esenţială în relația cu totul particulară care, 
în cele patru arte considerate aici, uneşte ele- 
mentul plastic cu elementul grafic. Aceste două 
elemente nu sînt independente, ci legate printr-o 
relație ambivalentă, care este în acelaşi timp 
o relaţie de opoziţie şi un raport funcţional. 
Relatie de opoziţie, deoarece exigenţele deco- 
rului se impun structurii si o alterează, de unde 
rezultă dedublarea şi dislocarea. Dar şi raport 
functional, fiindcă obiectul este întotdeauna con- 
ceput sub dublul aspect, plastic şi grafic : vaza, 
cutia, peretele nu sînt obiecte independente şi 
preexistente care trebuie decorate mai tirziu. 
Ele nu-și dobindesc existența definitivă decît 
prin integrarea decorului si a funcției utilitare. 
Astfel, sipetele de pe coasta nord-vestică nu 
sint numai recipiente împodobite cu o imagine 
animală, pictată sau sculptată. Ele sînt anima- 
lul însuși, păstrînd activ ornamentele ceremo- 
niale care-i sînt încredințate. Structura modifică 
decorul, dar acesta este cauza finală a structurii 
și ea trebuie de asemenea să se adapteze la 
exigenţele lui. Rezultatul definitiv este unitatea: 
ustensilă-ornament, obiect-animal, cutie-care- 
vorbeşte. Corăbiile vii de pe coasta nord-ves- 
tică îşi găsesc echivalentul exact în corespon- 
dentele neo-zeelandeze dintre corabie şi femeie, 
femeie şi lingură, ustensile si organe !. 

Am urmărit, aşadar, pînă la limita lui cea mai 
abstractă un dualism care ni s-a impus cu o 
insistenţă crescîndă. În cursul analizei noastre 
am văzut dualismul artei reprezentative şi al 
artei nonreprezentative transformindu-se în alte 
dualisme : sculptură şi desen, fata si decor, 
persoană si personaj, existenţă personală si 
funcţie socială, comunitate si ierarhie. Toate 


1John R. Swanton, Tlingit Myths and Texts, 
„Bulletin 59, Bureau of American Ethnology“, 1909, 
text nr. 89, p. 254—255; E. A. Rout, Maori Symbo- 
lism, Londra, 1926, p. 280. 

acestea duc la constatarea unei dualitati, care 
este in același timp o corelaţie între expresia 
plastică si expresia grafică si care ne dà adevá- 
ratul „numitor comun“ al diverselor manifestări 
ale principiului dedublării reprezentării. 

În cele din urmă, problema noastră poate fi 
formulată precum urmează : în ce condiţii ele- 
mentul plastic si elementul grafic sint date în 
mod necesar în corelaţie ? În ce condiţii sînt 
ele legate in mod inevitabil printr-o relație 
funcţională de asemenea natură, încît modalită- 
tile de expresie ale unui element le transformă 
întotdeauna pe acelea ale celuilalt şi reciproc ? 
Comparatia dintre artele maori si guaicuru ne-a 
dat deja răspunsul: am văzut, într-adevăr, cá 
acesta trebuia să fie cazul atunci cînd elementul 
plastic este format de faţa sau de corpul uman, 
iar elementul grafic de decorul facial ori corpo- 
ral (pictură sau tatuaj) care se aplică pe ele. 
Într-adevăr, decorul este făcut pentru faţă, dar, 
într-un alt sens, faţa este predestinată decorului, 
fiindcă numai cu si prin decor isi capătă ea 
demnitatea socială si semnificaţia mistică. Deco- 
rul este conceput pentru fata, dar fata însăși nu 
există decît prin el. Dualitatea este, în definitiv, 
aceea a actorului si a rolului său, iar cheia ne 
este dată de noţiunea de mască. 

Toate culturile examinate aici sint într-adevăr 
culturi cu măşti, fie că mascarada se exprimă 
predominant prin tatuaj (așa cum este cazul 
pentru guaicuru şi maori), fie că accentul este 
pus pe masca propriu-zisă, aşa cum a procedat 
cultura de pe coasta nord-vestică într-o manieră 
neegalată în alte parti. Cit despre China arhaică, 
nu lipsesc indicaţiile cu privire la vechiul rol al 
mástilor, care evocă atit de puternic rolul lor 
în societăţile din Alaska. Astfel este ,,Persona- 
jul Ursului“ descris in Ciu-Li, cu cei „patru ochi 
de metal galben“ t ai săi, care aminteşte măștile 


1Florance Waterbury, Early Chinese Sym- 
bols and Literature: Vestiges and Speculations, New 
York, 1942. 

plurale ale eschimosilor şi ale indienilor kwa- 
kiutl. 

Aceste măşti cu obloane, care prezintă alter- 
nativ mai multe aspecte ale strămoșului tote- 
mic, cînd paşnic, cînd iritat, cînd uman şi cînd 
animal, ilustrează într-un mod izbitor legătura 
dintre dedublarea reprezentării și mascaradă. 
Rolul lor este de a oferi o serie de forme inter- 
mediare care asigură trecerea de la simbol la 
semnificaţie, de la magic la normal, de la supra- 
natural la social. Ele au deci funcţia de a masca 
şi de a demasca totodată. Atunci însă cînd este 
vorba de a demasca, masca este aceea care, 
printr-un fel de dedublare pe dos, se desface în 
două jumătăţi ; pe cînd în reprezentarea dedu- 
blată, care urmăreşte, așa cum am văzut, o 
etalare a măștii la propriu şi la figurat pe seama 
purtătorului ei, actorul însuși se dedublează. 

Ne reîntilnim deci cu analiza lui Boas, însă 
numai după ce am ajuns la fundamentul ei. 
Este adevărat că dedublarea reprezentării pe o 
suprafață plană este un caz particular al apari- 
tiei sale pe o suprafaţă curbă, după cum aceasta 
este ea însăşi un caz particular al apariţiei sale 
pe suprafeţe tridimensionale. Dar nu pe orice 
suprafaţă tridimensională : numai pe suprafaţa 
tridimensională prin excelenţă, în care decorul 
si forma nu pot fi nici fizic, nici social disociate, 
adică fata umană. În acelaşi timp, si alte ana- 
logii, destul de curioase, între diferitele forme 
de artă examinate aici se lămuresc în același 
mod. 

În cele patru arte găsim nu unul, ci două 
stiluri decorative. Unul din aceste stiluri tinde 
spre o expresie reprezentativă sau cel puţin 
simbolică, avînd drept cel mai general caracter 
comun predominarea motivului. Acest stil este 
pentru China arhaică stilul A al lui Karlgren !, 
pentru coasta nord-vestică şi pentru Noua 


1 Bernhard Karlgren, New Studies on Chi- 
nese Bronzes, „The Museum of Far Eastern Antiqui- 
ties“, Buletin 9, Stockholm, 1937. 

Zeelandă pictura şi basorelieful, pentru guaicuru 
picturile feţei. Pe lingă acesta există însă un alt 
stil, cu un caracter mai strict formal si decora- 
tiv şi cu tendinţe geometrice: stilul B al lui 
Karlgren, decorurile căpriorilor din Noua Ze- 
elandă, decoruri tesute sau împletite pentru 
Noua Zeelandă şi coasta nord-vestică, iar pentru 
guaicuru un stil ușor identificabil, întîlnit de 
obicei în ceramica ornată, picturile corporale 
(diferite de acelea ale feţei) si pieile pictate. Cum 
se explică acest dualism şi mai cu seamă recu- 
renta lui? Prin faptul că primul stil nu este 
decorativ decît in aparenţă ; precum am văzut, 
in nici una din cele patru arte el nu e destinat 
unei functii plastice. Dimpotrivá, functia lui este 
socialá, magicá si religioasá. Decorul esie pro- 
iectia graficá sau plasticá a unei realitáti de un 
alt ordin, asa cum dedublarea reprezentării 
rezultá din proiectia unei másti tridimensionale 
pe o suprafatá cu douá dimensiuni (sau chiar cu 
trei dimensiuni, însă infidelă faţă de arhetipul 
uman), în sfirsit așa cum individul biologic este 
si el proiectat pe scena socială prin costumul 
lui. Locul este deci liber pentru naşterea si dez- 
voltarea unei arte decorative adevárate, desi, la 
drept vorbind, ne putem astepta la contamina- 
rea ei cu simbolismul care impregneazá întreaga 
viatá socialá. 

Un alt caracter, comun cel putin Noii Zeelande 
si coastei nord-vestice, apare in tratarea trun- 
chiurilor de arbori sculptati cu figuri suprapuse, 
fiecare dintre ele ocupind o intreagá sectiune a 
trunchiului. Ultimele vestigii ale sculpturii ca- 
duveo nu permit deloc formularea unor ipoteze 
asupra acestor forme primitive, iar noi sintem 
incá slab informati asupra tratárii lemnului de 
către sculptorii din perioada San, despre care 
săpăturile de la An-Ian au dat la iveală citeva 
exemple !. Voi atrage totuși atenţia asupra unui 


1H. G. Creel, „Monumenta Serica“, vol. I, 1935, 
p. 40 | 

bronz din colecţia Loo, reprodus de Hentze!: 
s-ar crede că avem aici o copie micşorată a 
unui stilp sculptat, comparabil cu reductiile din 
argilită ale catargelor totemice din Alaska şi din 
Columbia britanică. În toate cazurile, secțiunea 
cilindrică a trunchiului joacă acelaşi rol de arhe- 
tip, de limită absolută pe care am recunoscut-o 
feţei şi corpului uman ; dar ea joacă acest rol 
numai fiindcă trunchiul este interpretat ca 0 
fiinţă, un „stilp vorbitor“. Şi aici expresia plas- 
tică şi stilistică nu este decit traducerea concretă 
a domniei personajelor. 

Analiza noastră ar fi fost, totuşi, insuficientă 
dacă ne-ar fi permis numai să definim dedubla- 
rea reprezentării ca o trăsătură comună culturi- 
lor cu măşti. Dintr-un punct de vedere pur for- 
mal nu s-a ezitat niciodată să se considere t'av 
tieh, adică bronzurile chinezeşti arhaice, ca o 
mască. În ceea ce îl privește pe Boas, el a 
interpretat reprezentarea dedublată a rechinu- 
lui în arta de pe coasta nord-vestică drept o 
consecinţă a faptului că simbolurile caracteris- 
tice ale acestui animal sînt mai bine percepute 
din faţă 2 (vezi fig. III). Noi însă am făcut mai 


1 Frühchinesische Bronzen, loc. cii., planşa 5. 

2 Loc. cit., p. 229. Trebuie totuşi să distingem două 
forme de dedublare: dedublarea propriu-zisă, în care 
o faţă, un individ întreg uneori sînt reprezentaţi prin 
două profiluri alipite, şi dedublarea asa cum poate fi 
observată în figura III: aici avem o fata flancată de 
două corpuri. Nu este deloc sigur că cele două forme 
derivă din acelaşi principiu şi, în pasajul pe care l-am 
rezumat la începutul acestui articol, Leonhard Adam 
le distinge într-un mod foarte inteligent. Dedublarea, 
al cărei exemplu atit de frumos ni-l oferă figura III, 
evocă într-adevăr un procedeu similar, bine cunoscut 
de arheologia europeană si orientală: este animalul 
cu două corpuri, a cărui istorie s-a străduit s-o redea 
E. Pottier (Histoire d'une béte, în: Recueil E. Pottier, 
,Bibliothéque des écoles d'Athénes et de Rome", fasc. 
142). Pottier derivá animalul cu douà corpuri din re- 
prezentarea caldeeaná a unui animal al càrui cap 
apare din fatá, iar corpul din profil. Un al doilea 
corp, vázut tot din profil, ar fi fost ulterior adáugat 
capului. Dacă această ipoteză este exactă, atunci re- 


323 


mult decît atit: am descoperit în procedeul de 
dedublare nu numai reprezentarea grafică a 
măștii, ci şi expresia funcţională a unui tip 
precis de civilizaţie. Nu toate culturile cu măști 
practică dedublarea. Nu o găsim (cel puţin sub 
această formă desávirgiti) nici in arta societa- 
tilor pueblo din sud-vestul american, nici in 
aceea din Noua Guinee 1. Cu toate acestea, măş- 
tile joacă un rol considerabil în aceste două 
cazuri. Măştile îi reprezintă şi pe străbuni, și 
actorul, punîndu-şi masca, incarnează pe stră- 
mos. În ce constă, așadar, deosebirea ? Ea constă 
în aceea că, contrar civilizaţiilor pe care le-am 
examinat aici, nu există în cazurile amintite acel 
lanţ de privilegii, de embleme si de prestigii care 
să justifice, prin intermediul măştilor, o ierarhie 
socială bazată pe prioritatea genealogiilor. Su- 
pranaturalul nu este destinat înainte de toate 
să fundeze o ordine de clase şi de caste. Lumea 


prezentarea rechinului, analizată de Boas, ar trebui 
considerată ca o invenţie independentă sau ca ates- 
tarea cea mai orientală a difuziunii unei teme asia- 
tice. Această din urmă interpretare ar găsi o confir- 
mare, deloc neglijabilă, in recurenta unei alte teme, 
»,Virtejurile animalelor“ (cf. Anna Roes, Tierwir- 
bel, Ipek, 1936—1937), în arta din regiunea Stepelor 
şi în aceea a unor regiuni din America (şi anume la 
Moundville). Este posibil de asemenea ca animalul 
cu două corpuri să derive în mod independent, în 
Asia şi în America, dintr-o tehnică de dedublare a 
reprezentării care n-a supravieţuit în straturile arheo- 
logice din Orientul Apropiat, dar a cărei urmă ne-a 
păstrat-o China şi care poate fi si acum observată în 
unele regiuni ale Pacificului și ale Americii. 

1 Arta Melaneziei prezintă forme vagi de dedublare 
si de dislocare. Vezi, de exemplu, recipientele de lemn 
din Insulele Amiralității, reproduse de Gladys A. Rei- 
chard (Melanesian Design : a Study of Style in Wood 
and Tortoiseshell Carving, ,,Columbia University Con- 
tributions to Anthropology“, nr. 18, 2 vol, 1933, vol. 
II), şi următoarea observaţie a aceluiaşi autor: „La 
populația tami, articulațiile sînt reprezentate prin 
motivul ochiului. Avind in vedere că Aatuajul este ex- 
cesiv de important la maori și că este reprezentat în 
sculpturi, pare mai mult decît probabil că spirala, 
adesea folosită pe imagini umane, poate sublinia arti- 
culaţiile“ (loc. cit., vol. II, p. 151). 


324 


mastilor formează un panteon, mai curînd decît 
o ancestralitate. Astfel, actorul nu-l incarnează 
pe zeu decit cu ocaziile intermitente ale unor 
sărbători si ceremonii. El nu deţine de la el, 
printr-o creaţie continuată în fiecare moment al 
vieții sociale, titlurile, rangul, locul sáu în scara 
statutelor. Prin aceste exemple, paralelismul pe 
care l-am stabilit este, așadar, confirmat şi nu 
infirmat. Independenţa reciprocă a elementului 
plastic şi a elementului grafic corespunde jocu- 
lui mai suplu dintre ordinea socială și ordinea 
supranaturală, după cum dedublarea reprezen- 
tării exprimă aderenţa strictă a actorului la 
rolul său şi a rangului social la mituri, la cult şi 
la genealogii. Această aderentá este atit de rigu- 
roasá, încît, pentru a fi disociat de personajul 
sáu, individul trebuie redus la fragmente. 
Chiar dacá n-am cunoaste nimic despre socie- 
tatea chineză arhaică, examinarea artei sale ar 
permite să recunoaştem în ea lupta prestigiilor, 
rivalitatea ierarhiilor, concurența privilegiilor 
sociale şi economice, bazate toate pe mărturia 
mástilor si pe veneratia descendentelor. Din 
fericire, sîntem însă mai bine informati. Anali- 
zind substraturile psihologice ale artei bronzu- 
lui, Perceval Yetts scrie : „Impulsul pare să îi 
fost aproape invariabil autoglorificarea, chiar 
atunci cînd în aparenţă este vorba de o îmbu- 
nare a strămoşilor sau de o accentuare a pres- 
tigiului familiei“ 1 ; iar în alt loc notează : „Este 
istoria familiară a unui oarecare ting, păstrată 
cu sfinţenie sub formă de embleme ale suvera- 
nitátii sale pina la sfîrşitul perioadei feudale din 
secolul al treilea î.e.n.“ 2. În mormintele de la 
An-lan s-au găsit bronzuri care comemorează 


1 W. Perceval Yetts, The Cull Chinese Bron- 
zes, Londra, 1939, p. 75. 

2 W. Perceval Yetts, The George Eumorpho- 
poulos Collection Catalogue, 3 vol, I, Londra, 1929, 
p. 43. 

pe membrii succesivi ai unei aceleiaşi familii de 
strămoşi !. lar deosebirile de calitate între spe- 
cimenele exhumate se explică, după Creel, prin 
faptul că „lucrările cele mai fine şi cele mai 
brute au fost produse unele alături de celelalte 
la An-lan pentru persoane cu diferite statusuri 
economice de prestigiu“ 2. Analiza etnologicá 
comparată coincide, așadar, cu concluziile sino- 
logilor ; ea confirmă de asemenea teoriile lui 
Karlgren, care, contrar lui Leroi-Gourhan 3 si 
altora, afirmă pe baza studiului statistic şi cro- 
nologic al temelor că masca reprezentativă a 
precedat descompunerea ei în elemente decora- 
tive şi nu rezultă niciodată dintr-un joc al artis- 
tului care descoperă asemănări în aranjamentul 
întîmplător al temelor abstracte î. Într-o altă 
lucrare, Karlgren a arătat cum, în bronzurile 
tirzii, decorurile animale ale pieselor arhaice 
s-au transformat în arabescuri sclipitoare şi a 
pus în legătură fenomenele de evoluţie stilistică 
cu prăbuşirea societăţii feudale 5. În arabescurile 
artei guaicuru, care sugerează încă atit de pu- 
ternic păsări si flăcări, sintem tentaţi să intre- 
zărim sfîrşitul unei transformări paralele. Baro- 
cul şi pretiozitatea stilului ar fi astfel supravie- 
tuirea formală si manieratá a unei ordini sociale 
decadente sau încheiate. Ele sînt pe plan estetic 
ecoul ei care se stinge. 

Concluziile acestei lucrări nu prejudiciază cu 
nimic descoperirile, întotdeauna posibile, ale 


1 W. Perceval Yetts, An-Yang: a Retrospect, 
„China Society Occasional Papers“, Londra, serie nouă, 
nr. 2, 1942. 

* Loc. cit., p. 46. 

3 A. Leroi-Gourhan, L'art animalier dans les 
bronzes chinois, „Revue des arts asiatiques", Paris, 
1935. 

4 Loc. cit., p. 76—78. 

5 Bernhard Karlgren, Huai and Han, „The 
Museum of Far Eastern Antiquities“, Bulletin 13, 
Stockholm, 1941. 


ra 


326 


unor conexiuni istorice nebănuite încă !. Se pune 
şi acum problema de a ști dacă aceste societăţi 
ierarhizate si bazate pe prestigiu au apărut in- 
dependent în puncte diferite ale lumii sau dacă 
unele dintre ele nu posedă undeva un leagăn 
comun. Cred, ca şi Creel2, că asemănările dintre 
arta Chinei arhaice si aceea a coastei nord- 
vestice, poate chiar şi acelea ale altor regiuni 
americane, sint prea accentuate pentru ca noi 
să nu păstrăm intotdeauna prezentă în minte 
această posibilitate. Dar chiar dacă ar fi cazul 
să invocăm difuziunea, această difuziune n-ar 
putea fi aceea a unor detalii, a unor trăsături in- 
dependente care circulă fiecare pe cont propriu, 
desprinzindu-se după voie de o cultură pentru 
a se alipi de alta, ci a unor ansambluri organice 
în care stilul, convențiile estetice, organizarea 
socială, viata spirituală sint legate structural 
între ele. Evocind o analogie deosebit de remar- 
cabilă a artelor din China arhaică şi de pe coasta 
nord-vestică, Creel scrie : „Mulțimea de ochi 
izolaţi folosiţi de desenatorii de pe coasta nord- 
vestică aminteşte în modul cel mai convingător 
folosirea lor similară in arta San si mă fac să 
mă întreb dacă nu era vreo rațiune magică pen- 
tru acest lucru, care există la ambele popoare“ ?. 
Poate ; conexiunile magice însă, ca şi iluziile 
optice, nu există decît în conștiința oamenilor. 
iar noi cerem investigaţiei ştiinţifice să ne facă 
cunoscute cauzele lor. 


1 Problema vechilor relaţii peste Oceanul Pacific s-a 
pus, într-adevăr, din nou prin surprinzătoarea desco- 
perire într-un muzeu provincial din sud-estul Taiwa- 
nului a unui basorelief din lemn care ar putea fi de 
origine locală. El reprezintă trei personaje în picioare. 
Cele de la extremități sint de cel mai pur stil maori, 
pe cînd cel de la mijloc reprezintă o tranziţie între 
arta maori si aceea a coastei nord-vestice a Americii 
(vezi Ling Shun-Sheng, Human Figures with 
Protruding Tongue etc., „Bulletin of the Institute of 
Ethnology*, Academia Sinica, nr. 2, septembrie 1956, 
Nancean, Taipei, Taiwan). 

? Loc. cit., p. 65—66. 

3 Loc. cit., p. 65. 

CAPITOLUL XIV 


SARPELE CU CORPUL PLIN DE PEŞTI ! 


Într-o publicaţie recentă consacrată traditii- 
lor orale ale indienilor toba si pilaga?, Alfred 
Métraux relevă anumite paralele între marile 
teme mitologice care mai pot fi culese în Chaco 
de astăzi şi acelea din regiunile andine, teme 
atestate de vechii autori. Astfel, indienii toba, 
vilela, mataco cunosc mitul numit „noaptea cea 
lungă“, cules deja de Avila în provincia Huaro- 
chiri, iar indienii chiriguano povestesc istoria 
revoltei uneltelor împotriva stápinilor lor, le- 
gendă care se regăseşte, dealtfel, în regiunea 
Popol-Vuh şi la indienii montesinos. Autorul 
de la care împrumutăm aceste observaţii adaugă 
că acest din urmă episod „este reprezentat şi 
pe o vază chimu“. 

Un alt mit cules de Metraux pune în lumină 
într-un mod deosebit de frapant un motiv sin- 
gular din care cunoaștem cel puţin două ilustra- 
tii precolumbiene, al cărui studiu ceva mai atent 
pe baza colecţiilor peruviene din principalele 
muzee ar permite, fără îndoială, să întilnim şi 
alte exemple ale acestui motiv. Este vorba de 
legenda sarpelui Lik, „mare cit o masă“, pe care 
un indigen milos, inspáimintat la început de 
înfățișarea lui, îl duce pina la rîul de care ani- 
malu] imprudent se îndepărtase: „Şarpele îl în- 
trebă : Nu vrei să mă duci în braţe ? — Cum aș 
putea ? Esti atit de greu! — Nu, sînt ușor. — 
Dar esti atit de mare! răspunse omul. — Da, 
sint mare, dar usor. — Dar esti plin cu pesti (E 
adevárat, Lik este plin cu pesti. Pestii se gásesc 
sub coada lui si cind se deplaseazá íi transportá 


1 Publicat sub acest titlu in Actes du XXVIIIe Con- 
grés des Américanistes, Paris, 1947 (Société des Amé- 
ricanistes, 1948), p. 633—636. ^ 

? A. Métraux, Myths of the Toba and Pilaga 
Indians of the Gran Chaco, „Memoirs of the American 
Folklore Society“, Philadelphia, vol. 40, 1946, 

cu el). Şarpele continuă : Dacă mă duci, o să-ţi 
dăruiesc toti peştii care sînt în mine“. Mai 
tirziu, omul povestește aventura lui şi descrie 
animalul fabulos : „Este plin cu peşti, care se 
află în coada lui“ 1. 

În excelentul comentariu care urmează aces- 
tui basm, Métraux adaugă : „Am obţinut despre 
miticul Lik informaţiile ce urmează : Lik este 
un animal supranatural, un şarpe enorm care 
poartă în interiorul cozii lui pești. Unele per- 
soane, deosebit de favorizate de soartă, îl pot 
intilni pe Lik eşuat pe uscat iarna, cînd apa se 
retrage din cea mai mare parte a lagunelor şi a 
canalelor. Lik le roagă să-l ducă la o lagună plină 
cu apă. Aceia pe care vederea sarpelui nu izbu- 
teste să-i inspáiminte răspund, in general, cá 
este prea greu să fie purtat, dar de fiecare dată, 
datorită forţei sale magice, Lik devine ușor. Cînd 
inoatá din nou în apa adincá, el promite acelora 
care l-au ajutat sá le dea oricit peste doresc ori 
de cite ori vor cere, insá cu o conditie : sá nu 
dezvăluie niciodată cum au căpătat peştele...“ 2. 

Sintem ispititi să evocám acest mit in legă- 
tură cu două vaze ilustrate aici. Primul (fig. 22) 
este o vază de Nazca cu fundul rotunjit; 
corpul, de formă cilindrică grosolană, se stran- 
gulează progresiv pînă la deschizătură, al cărei 
diametru are 9 cm. Înălţimea totală este de 
17 cm. Decorul folosește cinci culori pe angoba 
albă : negru, vînăt, ocru-închis, ocru-deschis si 
gri-bej. El reprezintă un animal fabulos cu corp 
omenesc si al cărui cap, garnisit cu tentacule 
si prelungit printr-o falcă cu dinţi fiorosi, se 
continuă înspre spate printr-un apendice caudal, 
la început drept, apoi curbat si terminat la ex- 
tremitatea posterioară printr-un al doilea cap, 
mai mic. Această coadă sinuoasă este presărată 
cu ghimpi printre care circulă pesti, si toată 
partea in serpentină, reprezentată ca într-o 


1 Loc. cit., p. 57. 
* Loc, cit., p. 59. 

secțiune, este de asemenea plină cu peşti. Mon- 
strul e ocupat cu devorarea unui om, al cărui 
corp răsucit îl ţine între dinţi, în timp ce un 
membru protuberant, în formă de braţ și de 


Fig. 22. — Releveu al decorului unei vaze de Nazca 


mina, se pregătește să străpungă victima cu o 
lance. Doi pestisori contemplă drama şi par să-şi 
aştepte partea lor din festin. S-ar spune că în- 
treaga scenă ilustrează un episod cules de Me- 
traux de la informatorii săi : „Uneori Lik înghite 
oameni. Dacă atunci cînd ajung în interiorul 
șarpelui isi mai păstrează cuțitul asupra lor, ei 
îi pot deschide inima, tăindu-și o ieşire; în 
acelaşi timp ei pun mîna pe toţi peştii care se 
găsesc în coada lui“ 1. Totuși, în documentul 
vechi, mai curînd șarpele este cel care pare a 
avea avantajul armelor. 

A doua vază (fig. 23), a cărei ilustrație o îm- 
prumutăm de la Băssler, provine din Pacas- 
mayo. Regăsim acelaşi monstru, jumătate şarpe, 
jumătate om, şi al cărui corp curbat este de ase- 
menea plin cu pești. O bandă decorată cu valuri 
stilizate sugerează că animalul se află într-un 
riu, la suprafața căruia navighează un om 
într-o barcă. Si in acest caz documentul arheo- 
logic aduce o glosă uimitor de fidelă a povestirii 
contemporane : „Unchiul din Kidosk mi-a spus 
că odată l-a văzut pe Lik cu adevărat. Într-o zi, 


1 Loc. cit., p. 59. 
330 


pe cind pescuia în barcă, a auzit deodată un 
zgomot mare pe care l-a recunoscut ca fiind 
produs de Lik. De îndată el a vislit din toate 
puterile spre mal“ !. 


Fig. 23 — Vază din Pa- 
casmayo (după Bassle7). 


Aceste corespo„denţe, păstrate în regiuni în- 
depărtate si la interval de citeva secole, cer o 
contraprobá si posibilitatea de a compara cu 
piesele reproduse aici ilustrarea legendelor lor 
de cátre indigenii contemporani. Lucrul nu pare 
imposibil, cáci Métraux aratá cá un artist toba 
i-a executat un desen al lui Lik cu corpul plin 
de pesti. 

Dar mai ales pare cert.cá in acele regiuni ale 
Americii de Sud in care culturi inalte si minore 
au intretinut contacte regulate sau intermitente 
in decursul unei perioade prelungite, etnograful 
și etnologul isi pot acorda reciproc ajutor pen- 
tru elucidarea unor probleme comune. „Șarpele 
cu corpul plin de pești“ nu este decit o temă 
printre altele a căror iiustrare ceramica peru- 
viană din nord si din sud a multiplicat-o la in- 
finit. Cum ne putem oare indoi cá cheia inter- 
pretárii atitor motive, încă ermetice, nu s-ar 
afla la dispoziţia noastră si imediat accesibilă 
în mituri și basme mereu vii ? Ar fi o greșeală 
să neglijăm aceste metode prin care prezentul 


1 Loc. cit., p. 69. 

permis iccesul la trecut. Numai ele n? pot 
călăuzi într-un labirint de monstri si de zei, 
cind, în lipsa scrierii, documentul plastic este 
incapabil do a se depăşi pe sine. Restabilind 
legăturile dintre regiuni îndepărtate, dintre 
perioade istorice diferite și dintre culturi inegal 
dezvoltate, eie atestă, pun în lumină si, poate, 
într-o zi vor explica accastă vastă stare de sin- 
cretism, de care, spre nenorocirea sa, america- 
nistul pare să fie condamnat să se lovească mc- 
reu in căutarea aatecedenteior istorice ale unui 
fenomen particular sau altuia !. 


1 într-un articol intitulat: La deidad primitiva de 
los Nasca, publicat în 1932 în „Revista del Museo na- 
cional“, vol. II, nr. 2, Yacovleff a abordat și el aceeaşi 
problemă şi formulează ipoteza că animalul repre- 
zentat ar fi un teribil vinător al mărilor, peste lung 
de patru pînă la nouă metri, Orca gladiator. Dacă 
sugestia este exactă, ar trebui să vedem în legenda 
pilaga, culeasă de Metraux, ecoul la populaţiile de pe 
uscat al unei teme maritime. Oricum, legătura dintre 
dccumentul modern si piesele arheologice rămîne im- 
presionantá (ne referim anume la fig. 9 h, m, p. 132 
din articolul lui Yacovlefi). 

Sá nu pierdem totuşi din vedere că acelaşi mit, cu 
laitmotivul său caracteristic: „Tu esti greu. — Nu, 
sint uşor !“, se regăseşte pina in America de Nord, 
şi anume la triburile sioux, dar că monstrul acvatic 
nu este la aceşti vinátori o mamă a peştilor, ci o 
mamă a bizonilor. În mod foarte curios, mama pesti- 
lor reapare la irochezi (care nu sînt totuşi pescari) 
cu o precizare suplimentară : „Coama mea este grea 
de pești“, care nu poate să nu amintească frescele 
maya din Bonampak, în care personajele poartă o 
coafură (sau păr) încărcată cu pești, şi unele mituri, 
mai ales din sud-estul Statelor Unite, in care eroul 
înmulțește peştii spálindu-si părul ín riu, 


PROBLEME 
DE METODĂ ŞI DE 
ÎNVĂȚĂMÎNT 


CAPITOLUL XV 


NOȚIUNEA DE STRUCTURĂ 
ÎN ETNOLOGIE ! 


„Cercetările pe care le putem întreprinde in 
aceastá privintá nu trebuie sá le luám drept 
adevăruri istorice, ci numai ca raționamente 
ipotetice şi condiționate, care mai degrabă pot 
să lămurească natura lucrurilor decît să arate 
adevărata lor origine, şi asemănătoare ipoteze- 
lor pe care le fac în fiecare zi fizicienii noştri 
cu privire la alcătuirea lumii“ *, 


Noţiunea de structură socială evocă probleme 
prea vaste şi prea vagi pentru a putea fi tratate 
în limitele unui articol. Programul acestui 
simpozion admite implicit acest lucru: unele 
teme apropiate de tema noastră au fost atri- 
buite altor participanţi. Astfel, studii ca acelea 
consacrate stilului, categoriilor universale ale 
culturii, lingvisticii structurale se referă foarte 


1 Tradus şi adaptat după comunicarea originală în 
limba engleză: Social Structure, Wenner-Gren Foun- 
dation International Symposium on Anthropology, 
New York, 1952, publicată ultericr in: A. L. Kroe- 
ber, (ed.), Anthropology To-Day, Univ. of Chicago 
Press, 1953, p. 524—553. 

» J. J. Rousseau, Discurs asupra inegalitatii 
dintre oameni, Bucuresti, Editura științifică, 1958, 
p. 77. — Nota trad. 

îndeaproape la subiectul nostru si cititorul pre- 
zentei lucrări va trebui și el să se refere la ele. 

În afară de aceasta, atunci cînd vorbim de 
structură socială, ne preocupăm mai ales de 
aspectele formale ale fenomenelor sociale ; pă- 
răsim domeniul descrierii pentru a examina no- 
tiuni si categorii care nu aparţin propriu-zis 
etnologiei, dar pe care ea ar vrea să le utilizeze 
după exemplul altor discipline științifice, care 
de multă vreme tratează unele dintre proble- 
mele lor aşa cum am dori noi să facem cu ale 
noastre. Fără îndoială, aceste probleme diferă 
in ceea ce priveşte conţinutul, dar avem, pe 
drept sau pe nedrept, sentimentul că am putea 
trata propriile noastre probleme într-un mod 
aproape similar cu condiţia de a adopta acelaşi 
tip de formalizare. Interesul cercetărilor struc- 
turale constă tocmai în faptul că ele ne dau spe- 
ranta că științe mai avansate decit a noastră sub 
acest raport ne pot furniza modele de metode 
si de soluții. 

Ce trebuie, așadar, să înţelegem prin struc- 
tură socială ? Prin ce se deosebesc studiile care 
se referă la ea de toate descrierile, analizele și 
teoriile care vizează relaţiile sociale, înţelese în 
sens larg si care se confundă cu obiectul însuși 
al antropologiei ? Autorii nu sint deloc de acord 
asupra conţinutului acestei noţiuni ; chiar unii 
dintre cei care au contribuit la introducerea ei 
par astăzi a o regreta. Astfel, in a doua ediţie 
a Antropologiei sale, Kroeber scrie : 

„Noţiunea de «structură» nu este, probabil, 
nimic altceva decit o concesie fata de modă: 
un termen cu sens bine definit începe să exer- 
cite deodată o atracţie ciudată în decurs de vreo 
zece ani, cum ar fi, de pildă, cuvintul «aero- 
dinamic» ; lumea începe să-l intrebuinteze fara 
discernámint, pentru că sună plăcut la ureche. 
Fără îndoială, o personalitate tipică poate fi 
considerată din punctul de vedere al structurii 
sale. Dar același lucru este adevărat pentru o 
articulare fiziologică, pentru un organism, pen- 

tru o societate sau o cultură oarecare, penirü 
un cristal sau o maşină. Orice lucru, cu condiţia 
de a nu fi complet amorf, posedă o structură. 
Astfel încît se pare că termenul de «structură» 
nu adaugă absolut nimic la ceea ce știm deja, 
atunci cînd îl intrebuintám, decit o picanterie 
agreabilă“ (Kroeber, 1948, p. 325) !. 

Acest text vizează direct pretinsa „structură 
a personalităţii de bază“ ; el implică însă o cri- 
tică mai radicală, care pune în cauză folosirea 
însăşi a noţiunii de structură în antropologie. 

O definiţie este indispensabilă nu numai din 
cauza unor incertitudini actuale. Din punct de 
vedere structuralist, care trebuie totuşi adoptat 
aici chiar dacă ar fi numai pentru faptul că 
problema există, noţiunea de structură nu ţine 
de o definiţie inductivă, bazată pe compararea 
și pe abstragerea elementelor comune tuturor 
acceptiilor termenului, asa cum este el intre- 
buintat in mod obisnuit. Ori termenul de struc- 
turá socialá nu are sens, ori acest sens are el 
insusi deja o structurá. Aceastá structurá a no- 
tiunii trebuie inteleasá in primul rind dacá nu 
vrem sá ne lásám coplesiti de un inventar fas- 
tidios al tuturor cártilor si articolelor privind 
relatiile sociale : chiar numai lista lor ar depási 
limitele acestui capitol. O a doua etapá ne va 
permite să comparám definiţia noastră provizo- 
rie cu acelea pe care alţi autori par a le admite, 
explicit sau implicit. Vom proceda la acest exa- 
men în secţiunea consacrată înrudirii, fiindcă 
acesta este principalul context în care apare 


1 Compară cu următoarea formulă a aceluiași autor : 
„Termenul de -structură socială», care tinde să inlo- 
cuiască pe cel de «organizare socială», fără a adăuga, 
pare-se, nimic la conținutul sau la semnificaţia ei“ 
(1943, p. 105). 

În tot capitolul de faţă, foarte încărcat cu referinţe 
bibliografice, am renunţat să reproducem în notă titlu- 
rile complete ale lucrărilor citate, pe care cititorul le 
va găsi cu ușurință, după numele autorului si data 
publicării, în bibliografia generală de la sfîrșitul vo- 
lumului. 

Aoțiunea de structură. În realitate, etnologii 
s-au ocupat de structură aproape exclusiv în 
legătură cu problemele de înrudire. 


I. Definiţie si probleme de metodă 


Principiul fundamental este că noţiunea de 
structură socială nu se referă la realitatea em- 
pirică, ci la modele construite după ea. Astfel 
apare deosebirea dintre două noţiuni atit de 
apropiate, încît au fost adeseori confundate, 
adică aceea de structură socială şi aceea de re- 
latii sociale. Relaţiile sociale sînt materia primă 
întrebuințată pentru construirea modelelor care 
scot în evidenţă structura socială însăşi. În nici 
un caz aceasta nu poate fi deci redusă la tota- 
litatea relaţiilor sociale care pot fi observate 
într-o societate dată. Cercetările de structură 
nu revendică un domeniu propriu printre fap- 
tele de societate ; ele constituie mai curind o 
metodă susceptibilă de a fi aplicată diverselor 
probleme etnologice si ele seamănă cu formele 
de analiză structurală utilizate în diferite do- 
menii. 

Este vorba, aşadar, de a ști în ce constau 
aceste modele care sint obiectul însuși al anali- 
zelor structurale. Problema nu ţine de etnolo- 
gie, ci de epistemologie, căci definițiile ce ur- 
mează nu împrumută nimic din materia primă 
a lucrărilor noastre. Ne gindim de fapt că, pen- 
tru a merita numele de structură, modelele tre- 
buie să satisfacă exclusiv patru condiţii. 

În primul rînd, o structură prezintă un ca- 
racter de sistem. Ea constă din elemente, astfel 
încît o modificare a unuia dintre ele atrage 
după sine o modificare a tuturor celorlalte. 

În al doilea rînd, orice model aparţine unui 
grup de transformări, fiecare dintre ele cores- 

Guizind unui model din aceeași familie, asa îr- 
cit ansamblul acestor transformări constituie 
un grup de modele. 

În al treilea rînd. proprietăţile indicate mai 
sus permit să se prevadă în ce mod va reacţiona 
modelul în cazul modificării unuia dintre ele- 
mentele sale. 

În sfirsit, modelul trebuie să fie construit in 
aşa fel, încît funcționarea lui să poată explica 
toate faptele observate !. 


a) Observare si experimentare 


Aceste două niveluri vor fi întotdeauna dis- 
tincta. Observarea faptelor și elaborarea meto- 
delor care permit ca ele să fie folosite pentru 
construirea de modele nu se confundă niciodată 
cu experimentarea pe baza modelelor înseși. 
Prin „experimentare pe modele“ înțeleg ansam- 
blul procedeelor care permit să se afle cum 
reacționează un model dat la modificări sau de 
a compara între ele modele de același tip sau 
de tipuri diferite. Această distincţie este indis- 
pensabilă spre a risipi anumite neînțelegeri. Nu 


! Compară cu von Neumann: „Modelele (cum 
sint jocurile) sint constructii teoretice care presupun 
o definiție precisă, exhaustivă si nu prea complicată: 
în plus, ele trebuie să fie asemenea realităţii sub toate 
raporturile care interesează cercetarea în curs. Re- 
capitulăm ; pentru ca o tratare matematică să fie po- 
sibilá, definiția trebuie să fie precisă si exhaustivă. 
Construcţia nu trebuie complicată în mod inutil, pînă 
la punctul în care tratarea matematică ar putea să 
fie împinsă dincolo de stadiul formalizării si să dea 
rezultate numerice complete. Asemănarea cu realita- 
tea este necesară pentru ca funcționarea modelului să 
fie semnificativă. Dar această asemănare poate fi de 
obicei restrinsă la citeva aspecte, considerate esenţiale 
pro tcmpore, altfel condiţiile enumerate mai sus ar 
deveni incompatibile“ (Neumann si Morgen- 
stern, 1944). 

Sxistă oare contradicție intre observarea etnd- 
graficá, întotdeauna concretă si individualizată, 
şi cercetările structurale, cărora li se atribuie 
adeseori un caracter abstract şi formal, pentru 
a se contesta că s-ar putea trece de la prima la 
ultimele ? Contradictia dispare de îndată ce s-a 
inteles că aceste caractere  antitetice tin de 
două niveluri diferite sau, mai exact, corespund 
la două etape ale cercetării. La nivelul obser- 
vării, regula principală — s-ar putea spune 
chiar singura regulă — este că toate faptele 
trebuie să fie observate și descrise exact, fără 
a permite prejudecátilor teoretice să le altereze 
natura sau importanţa. Această regulă implică 
ca o consecinţă o altă regulă: faptele trebuie 
studiate ca atare (ce procese concrete le-au de- 
terminat existența ?), precum și în relaţia lor 
cu ansamblul (adică orice schimbare observată 
într-un punct va fi raportată la circumstanțele 
globale ale apariţiei sale). 

Această regulă și corolarele ei au fost clar 
formulate de K. Goldstein (1951, p. 18—25) în 
termeni proprii cercetărilor psihofiziologice ; 
ele sint aplicabile si altor forme de analiză 
structurală. Din punctul nostru de vedere, ele 
permit să înţelegem că între grija pentru deta- 
liul concret propriu descrierii etnografice şi va- 
liditatea și generalitatea pe care le revendicăm 
pentru modelul construit după ea nu există con- 
tradictie, ci o strînsă corelaţie. Într-adevăr, se 
pot concepe multe modele diferite, însă comode, 
sub diverse aspecte, pentru descrierea si expli- 
carea unui grup de fenomene. Cu toate acestea, 
cel mai bun va fi întotdeauna modelul adevă- 
rat, adică acel care, fiind şi cel mai simplu, va 
corespunde dublei condiții de a nu folosi alte 
fapte decit cele considerate și de a le explica 
pe toate. Prima sarcină este deci de a şti care 
sint acele fapte. 

b) Constiinta si inconștient 


Modelele pot fi constiente sau inconstiente, in 
funcţie de nivelul la care funcționează. Boas, cá- 
ruia îi revine meritul de a fi făcut această dis- 
tinctie, a arătat cá un grup de fenomene se 
pretează cu atit mai bine la analiza structurală, 
cu cit societatea nu dispune de un model con- 
stient pentru a-l interpreta sau justifica (1911, 
p. 67). Va surprinde, poate, faptul de a-l vedea 
pe Boas citat ca unul dintre maeştrii gîndirii 
structuraliste ; unii îi atribuie un rol mai cu- 
rind opus. Am încercat să arăt într-o alta lu- 
crare ! că eşecul lui Boas din punct de vedere 
structuralist nu se explică prin incomprehen- 
siune sau ostilitate. În istoria structuralismului, 
Boas a fost mai curînd un precursor. El a avut 
insă pretenția de a impune cercetărilor structu- 
rale condiţii prea riguroase. Unele dintre aceste 
condiţii au putut fi asimilate de succesorii săi, 
altele erau însă atit de severe si greu de satis- 
făcut, încît ar fi sterilizat progresul ştiinţific in 
orice domeniu. 

Un model poate fi conștient sau inconștient, 
această condiţie nu afectează natura lui. Putem 
spune doar că o structură superficial ascunsă în 
inconștient face mai probabilă existența unui 
model care o maschează conştiinţei colective ca 
un ecran. Într-adevăr, modelele conştiente, pe 
care le numim în mod obișnuit „norme“, sint 
considerate printre cele mai sărace, din cauza 
funcţiei lor de perpetuare a credințelor și uzan- 
telor mai curînd decit de expunere a resorturi- 
lor lor. Aşa încît analiza structurală se lovește 
de o situație paradoxală, binecunoscută de 
lingvist : cu cît structura aparentă este mai 
clară, cu atit mai greu devine de a sesiza struc- 
tura profundă din cauza modelelor conştiente 
și deformate care se interpun ca nişte obstacole 
între observator şi obiectul său. 


1 Istorie şi etnologie, cap. I din volumul de fata. 

Etnologul va trebui, așadar, să facă intot- 
deauna deosebirea între cele două situaţii în 
care riscă să se trezească. El poate fi nevoit să 
construiască un model corespunzător unor fe- 
nomene al căror caracter sistemic n-a fost 
înţeles de societatea pe care o studiază. Aceasta 
este situația cea mai simplă, despre care Boas 
a subliniat că oferea şi terenul cel mai favorabil 
pentru cercetarea etnologică. Totodată etnolo- 
gul are de-a face în alte cazuri nu numai cu ma- 
teriale brute, ci şi cu modele deja construite de 
cultura examinată sub formă de interpretări. 
Am arătat deja că astfel de modele pot fi foarte 
imperfecte, dar nu acesta este întotdeauna ca- 
zul. Multe dintre culturile zise primitive au 
elaborat modele, de exemplu ale regulilor lor 
de căsătorie, mai bune decît acelea ale etnolo- 
gilor profesioniști !. Există, prin armare, două 
motive pentru respectarea acestor modele ,,fa- 
cute în casă“. Mai întii, ele pot fi bune sau pot 
oferi cel puţin o cale de acces la structură ; fie- 
care cultură are teoreticienii ei, a căror operă 
merită tot atita atenţie cită o acordă etno'ogul 
unor colegi. Apoi, chiar dacă modelele sint ten- 
denfioase sau inexacte, tendinţa şi genul erori- 
lor pe care le conţin fac parte integrantă din 
faptele supuse studiului și poate că ele se 
numără printre cele mai semnificative. Dar 
atunci cînd acordă întreaga sa atenţie acestor 
modele produse de cultura indigenă, etnologul 
nu trebuie să uite că normele culturale nu sint 
în mod automat și structuri. Ele sînt mai curînd 
elemente de sprijin importante pentru a ajuta 
la descoperirea structurilor : uneori documente 
brute, uneori contribuţii teoretice, comparabile 
cu acelea aduse de etnologul însuși. 

Durkheim și Mauss au înţeles just cá reprc- 
zentari:e conştiente ale indigenilor merită în- 
totdeauna mai multă atenție decit teoriile pro- 


1 Pentru exemple si o discuţie detaliată, cf. Lévi- 
Strauss (1949 b, p. 558 si urm.). 


340 


venite, tot ca reprezentări conştiente, din socie- 
tatea observatorului. Chiar inadecvate fiind, 
cele dintii oferă o mai bună cale de acces la ca- 
tegoriile (inconștiente) ale gindirii indigene, in 
măsura în care sînt legate structural de acestea. 
Fără a subaprecia importanța şi caracterul ino- 
vator al acestui demers, trebuie să recunoaştem 
totuşi că Durkheim si Mauss nu l-au continuat 
atit de departe cit ar fi fost de dorit. Căci re- 
prezentările conştiente ale indigenilor, oricit de 
interesante ar fi ele din motivul indicat mai 
sus, pot rămîne obiectiv tot atit de distantate 
de realitatea inconștientă ca celelalte !. 


c) Structură și măsură 


Se spune uneori că noţiunea de structură 
permite introducerea măsurării în etnologie. 
Această idee a apărut în urma folosirii formu- 
lelor matematice sau aparent matematice în 
unele lucrări etnologice recente. Este fără în- 
doială exact că în cîteva cazuri s-a reuşit să se 
atribuie valori numerice unor constante. Astfel 
sînt cercetările lui Kroeber cu privire la evo- 
lulia modei feminine. care marchează o dată in 
istoria studiilor structuraliste (Richardson si 
Kroeber, 1940) si alte cîteva despre care vom 
vorbi mai departe. 

Cu toate acestea, nu existá intre notiunea de 
măsură si cea de structură nici o conexiune 
necesará. Ín stiintele sociale, cercetárile struc- 
turale au apărut ca o consecință indirectă a 
unor dezvoltári ale matematicilor moderne 
care au conferit punctului de vedere calitativ 
o importanță crescindă, indepártindu-se astfel 
de perspectiva cantitativă a matematicilor tra- 
ditionale. În diverse domenii: logica matema- 
ticá. teoria mulțimilor. teoria grupurilor si to- 


1 Asupra acestui subiect vezi cap. VII si VIII din 
volumul de fata. 

pologia, s-a observat că problemele care nu 
comportau o soluţie metrică puteau fi totuși 
supuse unei tratări riguroase. Amintim aici ti- 
tlurile lucrărilor celor mai importante pentru 
științele sociale : Theory of Games and Econo- 
mic Behavior de J. von Neumann si O. Mor- 
genstern (1944); Cybernetics etc. de N. Wie- 
ner (1948); The Mathematical Theory of 
Communication de C. Shannon si W. Weaver 
(1950). 


d) Modele mecanice si modele statistice 


O ultimă distincţie se referă la scara modelu- 
lui, comparată cu aceea a fenomenelor. Un mo- 
del ale cărui elemente constitutive sînt la scara 
fenomenelor va fi denumit „model mecanic“, 
iar cel ale cărui elemente sînt la o scară diferită, 
„Model statistic“. Să luăm ca exemplu legile 
căsătoriei. În societăţile primitive, aceste legi 
pot fi reprezentate sub formă de modele în care 
figurează indivizii efectiv distribuiţi în clase de 
înrudire sau în clanuri; astfel de modele sînt 
mecanice. În societatea noastră este imposibil 
să recurgem la acest gen de modele, căci diver- 
sele tipuri de căsătorie depind aici de factori 
mai generali: talia grupurilor primare si se- 
cundare de care ţin soţii posibili ; fluiditatea so- 
cială, cantitatea de informaţie etc. Pentru a 
reuși să determinăm constantele sistemului nos- 
tru matrimonial (ceea ce încă nu s-a încercat), ar 
trebui deci definite mediile si pragurile : mo- 
delul apropriat ar fi de natură statistică. 

Între aceste două forme există, fără îndoială, 
altele intermediare. Astfel, unele societăţi (din- 
tre care şi a noastră) folosesc un model mecanic 
pentru definirea gradelor prohibite şi se bizuie 
pe un model statistic în ceea ce privește căsăto- 
riile posibile. Dealtfel, aceleași fenomene pot 
tine de două tipuri de modele, după modul în 
care sint grupate între ele sau cu alte feno- 

mene. Un sistem care favorizează căsătoria ve- 
rilor prin alianţă, dar în care această formulă 
ideală corespunde numai unei anumite propor- 
tii a uniunilor recenzate, cere pentru a fi expli- 
catá in mod satisfácátor un model mecanic si 
un model statistic in acelasi timp. 

Cercetările structurale n-ar prezenta nici un 
interes dacă structurile n-ar fi traductibile în 
modele ale căror proprietăţi formale sînt com- 
parabile independent de elementele care le 
compun. Sarcina structuralistului este de a 
identifica si a izola nivelurile de realitate care 
au o valoare strategică din punctul sáu de ve- 
dere, sau, altfel spus, care pot fi reprezentate 
sub formă de modele oricare ar fi natura aces- 
tora din urmă. 

De asemenea, uneori pot fi luate în conside- 
rare simultan aceleași date din puncte de ve- 
dere diferite, care au, toate, o valoare strate- 
gică, deşi modelele corespunzătoare fiecăruia 
pot fi cînd mecanice, cînd statistice. Ştiinţele 
exacte si cele naturale cunosc situaţii de tipul 
acesta ; astfel, teoria corpurilor în mişcare tine 
de mecanică dacă corpurile fizice considerate 
sînt puţine la număr. Dar atunci cînd acest 
număr crește dincolo de un anumit ord'n de 
mărime, trebuie să se recurgă la termodina- 
mică, adică să se substituie modelului mecanic 
anterior un model statistic, deşi natura feno- 
menelor a rămas aceeași în ambele cazuri. 

Situaţii de acelaşi gen se prezintă adeseori 
în științele umaniste si sociale. Să luăm, de 
exemplu, sinuciderea : o putem examina din 
două perspective diferite. Analiza unor cazuri 
individuale permite construirea a ceea ce s-ar 
putea numi modele mecanice de sinucidere, 
ale căror elemente sint date de tipul de perso- 
nalitate al victimei, de istoria sa individuală, 
de proprietăţile grupurilor primare si secun- 
dare al căror membru a fost si asa mai departe. 
Se pot însă construi si modele statistice, bazate 

pe frecvenţa  sinuciderilor în cursul unei pe- 
rioade date, în una sau în mai multe societăți 
sau în grupuri primare ori secundare de dife- 
rite tipuri etc. Oricare ar fi perspectiva aleasă, 
vom fi izolat in acest fe] niveluri la care stu- 
diul structural al sinuciderii este semnificativ, 
cu alte cuvinte permite construirea de modele 
a căror comparaţie să fie posibilă : 1) pentru mai 
multe forme de sinucideri, 2) pentru societăți 
diferite şi 3) pentru diverse tipuri de fenomene 
sociale. Progresul ştiinţific nu constă deci numai 
în descoperirea unor constante caracteristice 
pentru fiecare nivel, ci şi în izolarea unor nive- 
luri nereperate încă, la care studiul fenomenelor 
date păstrează o valoare strategică. E ceea ce s-a 
produs la apariţia psihanalizei, care a descope- 
rit mijlocul de a elabora modele corespunzătoare 
unui nou cîmp de investigaţii : viata psihică a 
pacientului luată în totalitatea ei. 

Aceste considerente vor ajuta la o mai bună 
înţelegere a dualității (am fi tentaţi să spunem 
a contradictiei) care caracterizează studiile 
structurale. Ne propunem, în primul rînd, să 
izolăm unele niveluri semnificative, ceea ce im- 
plică decupajul fenomenelor. Din acest punct 
de vedere, fiecare tip de studii structurale pre- 
tinde la autonomie, la independenţă în raport 
cu toate celelalte şi, de asemenea, în raport cu 
investigarea aceloraşi fapte, bazată însă pe alte 
metode. Totuşi, cercetările noastre nu au decit 
un singur interes, acela de a construi modele 
ale căror proprietăţi formale sint, din punctul 
de vedere al comparatiei si al explicatiei. re- 
ductibile la proprietăţile altor modele, tinind 
la rîndul lor de niveluri strategice diferite. 
Putem astfel spera să înlăturăm barierele din- 
tre disciplinele învecinate si să promovăm o 
adevărată colaborare între ele. 

Vom ilustra acest punct printr-un exemplu. 
Problema raporturilor dintre istorie si etnolo- 

gie a constituit recent obiectul a numeroase 
discuţii. În pofida unor critici care mi-au fost 
adresate !, îmi menţin părerea că noţiunea de 
limp nu este în centrul dezbaterii. Dar daca 
ccea ce deosebește cele două discipline nu este 
perspectiva temporală proprie istoriei, atunci 
în ce constă deosebirea dintre ele? Pentru a 
răspunde trebuie să ne referim la observaţiile 
prezentate în paragraful precedent si să rease- 
zăm istoria si etnologia în rindul celorlalte 
Ştiinţe sociale. 

Etnografia si istoria se deosebesc, în primul 
rind, de etnologie si de sociologie prin aceea că 
primele două se bazează pe colectarea şi pe or- 
ganizarea documentelor, pe cind celelalte două 
studiază mai curînd modelele construite pe 
baza și cu ajutorul acestor documente. 

În al doilea rind, etnografia si etnologia co- 
respund respectiv la două etape ale aceleiaşi 
cercetări care duce în cele din urmă la modele 
mecanice, în timp ce istoria (şi celelalte disci- 
pline clasificate de obicei ca .,auxiliare“) duce 
la modele statistice. Relaţiile dintre aceste pa- 
tru discipline pot fi deci reduse la două opo- 
zitii : una între observaţia empirică si construc- 
{ia de modele (ca o caracterizare a demersului 
inițial), cealaltă între caracterul statistic sau 
mecanic al modelelor, considerate la punctul 
de sosire. Afectind în mod arbitrar semnul + 


i Privitor la aceste discuţii ne vom referi la C. 
Lévi-Strauss, Istorie si etnologie (cap. I al pre- 
zentului volum) ; Race et histoire, Paris, 1952 ; aceste 
lucrări au suscitat critici şi comentarii din partea ur- 
mátorilor : C. Lefort, L'échange et la lutte des 
hommes, ,Les Temps modernes*, februarie 1951; So- 
ciétés sans histoire et historicité, „Cahiers internatio- 
naux de sociologie", vol. 12, anul 7, 1952; Jean 
Pouillon, L'oeuvre de Claude Lévi-Strauss, „Les 
Temps modernes“, iulie 1956; Roger Bastide, 
Lévi-Strauss ou Vlethnographe „à la recherche du 
temps perdu“, „Presence africaine", aprilie-mai, 1956; 
G. Balandier, Grandeur et servitude de Vethno- 
logue, „Cahiers du Sud“, anul 43, nr. 337, 1956. 

primului termen si semnul — celui de-al doilea 
termen al fiecărei opoziții, avem : 


Istorie |Sociologie |Etnografie | Etnologie 


observaţie empi- 
ricá/constructie 


de modele T UV T m 
modele meca- 

nice/modele sta- 

tistice _ m T T 


Astfel se înțelege de ce ştiinţele sociale, 
care trebuie sá adopte toate in mod necesar o 
perspectivă temporală, se deosebesc prin folo- 
sirea a două categorii de timp. 

Etnologia face apel la un timp „mecanic“, 
adică reversibil si noncumulativ : modelul unui 
sistem de înrudire patriliniară nu conţine ni- 
mic care să indice dacă a fost întotdeauna pa- 
iriliniar sau dacă a fost precedat de un sistem 
matriliniar ori chiar de o întreagă serie de os- 
cilatii între cele două forme. Dimpotrivă, tim- 
pul istoriei este „statistic“: el nu este rever- 
sibil și comportă o orientare determinată. O 
evoluţie care ar duce societatea italiană con- 
temporană înapoi la republica romană ar fi tot 
atît de imposibil de conceput ca și reversibili- 
tatea proceselor care tin de a doua lcge a ter- 
modinamicii. 

Discutia de mai sus precizează distincţia pro- 
pusă de Firth dintre notiunea de structură so- 
cialá, in care timpul nu joacá nici un rol, si 
aceea de organizare socială, in care timpul e 
chemat să intervină (1951, p. 40). Același lucru 
se poate spune despre dezbaterea prelun- 
gită dintre adepţii antievolutionismului boa- 
sian si Leslie White (1949). Boas și școala 
sa s-au ocupat mai ales de modele meca- 

hicé, unde noțiunea de evoluţie nu are valoare 
euristică. Această noţiune capătă un sens de- 
plin pe tărimul istorici si al sociologiei, cu con- 
diia insă ca clementele la care se referă sa nu 
fie formulate în termenii unei tipologii „cultu- 
raliste“, care utilizează exclusiv modele meca- 
nice. Dimpotrivă, aceste elemente ar trebui se- 
sizatc la un nivel destul de profund spre a avea 
certitudinea cá vor rămîne identice oricare ar 
fi contextul cultural in care intervin (ca şi 
genele, care sînt elemente identice, susceptibile 
să apară în combinații diferite din care rezultă 
tipurile rasiale, adică modele statistice). În sfir- 
sit, este necesar să se poată elabora lungi serii 
statistice. Boas și şcoala sa sînt deci îndreptă- 
ti să recuze noțiunea de evoluţie. La nivelul 
modelelor mecanice pe care ei le folosesc în 
mod exclusiv, ea nu este semnificantă, iar 
White greseste atunci cind vrea sá reintegreze 
notiunea de evolutie de vreme ce persistá in 
utilizarea unor modele de acelasi tip ca si ad- 
versarli săi. Evolutionistii şi-ar restabili cu mai 
multă uşurinţă poziţia dacă ar consimti să sub- 
stituie modelelor mecanice modele statistice, 
adică modele ale căror elemente să fie inde- 
pendente de combinaţia lor si să rămînă iden- 
tice în decursul unei perioade de timp destul 
de lungi !. 

Deosebirea dintre modelul mecanic si modelul 
statistic prezintă un alt interes : ea permite cla- 
rificarea rolului metodei comparative în cerce- 
tările structurale. Radcliffe-Brown si Lowie au 
avut amîndoi tendinţa de a supraestima acest 
rol. Astfel, primul scrie (1952, p. 14): 

„Sociologia teoretică este privită în general 
ca o ştiinţă inductivá. Inductia este, într-adevăr, 
procedeul logic care permite să se infereze pro- 
poziţii generale din studiul exemplelor speciale. 
Profesorul Evans-Pritchard... pare să creadă 


1 Dealtfel, tocmai asa se si dezvoltă evoluționismul 
biologic contemporan în lucrările lui J.B.S. Haldane, 
G.G. Simpson, etc. 

uneori că metoda logică de inducţie, care folds 
seste comparatia, clasificarea si generalizarea, 
nu poate fi aplicată fenomenelor umane și vieţii 
sociale... În ceea ce mă priveşte tin ca etnologia 
să se bazeze pe studiul comparativ și sistematic 
al unui mare număr de societăți“. 

Într-un studiu anterior, Radcliffe-Brown 
spunea cu privire la religie (1945, p. 1): 

„Metoda experimentală aplicată sociologiei 
religioase... ne învaţă că trebuie să verificám 
ipotezele noastre pe baza unui număr suficient 
de religii diferite sau de culte religioase parti- 
culare, confruntate fiecare cu societatea speci- 
fica în care se manifestă. O asemenea acţiune 
depășește capacităţile unui singur cercetător ; 
ea presupune colaborarea mai multora“. 

În același spirit, Lowie începe prin a sublinia 
(1948 a, p. 38) că „literatura etnologica este 
plină de pretinse corelaţii care n-au nici o bază 
experimentală“ si insistă asupra necesităţii; „de 
a lărgi baza inductivă“ a generalizarilor noas- 
tre (1948 a, p. 68). Astiel, cei doi autori sînt de 
acord să se dea etnologiei un fundament induc- 
tiv ; în această privinţă, ei se despart nu numai 
de Durkheim : „Cînd o lege a fost confirmată 
printr-o experienţă bine făcută, atunci această 
dovadă este universal valabilă“ (1912, p. 593), 
ci şi de Goldstein. Asa cum am mai semnalat, 
acesta din urmá a formulat in modul cel mai 
lucid ceea ce s-ar putea numi „regulile metodei 
structuraliste“ dintr-un punct de vedere destul 
de general pentru a le face valabile dincolo de 
domeniul limitat pentru care iniţial le conce- 
puse. Goldstein observă că necesitatea de a pro- 
ceda în fiecare caz la un studiu detaliat atrage 
după sine ca o consecinţă restringerea numă- 
rului de cazuri care vor putea fi luate în con- 
siderare in acest fel. Nu riscăm, oare atunci tă 
ne fixăm la cazuri prea speciale, pentru ca pe 
baza lor restrînsă să putem formula concluzii 
valabile pentru toate celelalte ? E] răspunde 
(1951, p. 25): „Această obiectie subapreciazá 

complet situaţia reală : mai întîi, acumularea 
de fapte — chiar foarte numeroase — nu ser- 
veşte la nimic dacă ele au fost stabilite într-un 
mod imperfect, nu conduce niciodată la cunoaş- 
terea lucrurilor asa cum se petrec în actuali- 
tate... Cazurile trebuie să fie astfel alese, încît 
să permită elaborarea unor judecăți decisive. 
Dar atunci ceea ce va fi stabilit pentru un caz 
va îi valabil și pentru celelalte“. 

Puţini sint etnologii care ar accepta să-şi 
asume această concluzie. Totuşi cercetarea 
structuralistă ar fi zadarnică dacă nu am fi pe 
deplin conştienţi de dilema lui Goldstein : fie 
a studia cazuri numeroase într-un mod întot- 
deauna superficial şi fără un rezultat impor- 
tant, fie a ne limita în mod hotărit la analiza 
aprofundată a unui mic număr de cazuri şi a 
dovedi astfel că în cele din urmă o experienţă 
bine făcută are valoarea unei demonstraţii. 

Cum se explică atașamentul unui număr atit 
de mare de etnologi fata de metoda compara- 
tivă ? Nu cumva si aici ei confundă tehnicile 
potrivite pentru construcţia şi studiul modele- 
lor mecanice și a celor statistice? Poziţia lui 
Durkheim si a lui Goldstein este inexpugna- 
bilă in ceea ce priveşte pe cele dintii: este, 
dimpotrivă, evident că nu se poate elabora un 
model statistic fără statistici, cu alte cuvinte 
fără a acumula un număr foarte mare de fapte. 
Dar chiar în acest caz metoda nu poate fi nu- 
mită comparativă : faptele acumulate nu vor 
avea valoare decit dacă ţin toate de același tip. 
Se revine mereu la aceeaşi opțiune, care constă 
în a studia fundamental un caz şi singura de- 
osebire constă în modul de decupare a „cazului“, 
ale cărui elemente constitutive vor fi (în func- 
tie de tiparul adoptat) la scara modelului pro- 
iectat sau la o scară diferită. 

Am încercat pind acum să elucidăm citeva 
chestiuni de principiu care privesc natura in- 
săşi a noţiunii de structură socială. Astfel de- 

vine mai uşor să se procedeze la un inventar 
al principalelor tipuri de cercetare şi să se 
discute unele rezultate. 


II. Morfologie socială sau structuri 
de grup 


În această a doua secţiune, termenul de 
„grup“ nu desemnează grupul social, ci, in sens 
mai general, modul în care fenomenele sint 
grupate între ele. Pe de altă parte, din prima 
secțiune a lucrării de fata rezultă că cercetările 
structurale au ca obiect studiul relaţiilor so- 
ciale cu ajutorul modelelor. 

Or, este imposibil de a concepe relaţiile so- 
ciale în afara unui mediu comun care le ser- 
veste ca sistem de referinţă. Spaţiul şi timpul 
sînt două sisteme de referință care permit a 
considera relațiile sociale împreună sau izolat. 
Aceste dimensiuni de spaţiu si de timp nu 
coincid cu acelea pe care le folosesc celelalte 
științe. Ele constau într-un spațiu „social“ si 
într-un timp „social“, ceea ce înseamnă că ele 
nu au alte proprietăţi decit acelea ale fenome- 
nelor sociale care le populează. În funcţie de 
structura lor particulară, societățile omenești 
au conceput aceste dimensiuni în moduri foarte 
diferite. Etnologul nu trebuie deci să fie îngri- 
jorat dacă se va vedea obligat să folosească 
tipuri neobișnuite pentru cl şi chiar să inven- 
teze tipuri pentru necesităţile momentului. 

Am menționat deja cà continuul tempora! 
apare reversibil sau orientat, după nivelul care 
oferă cea mai mare valoare strategică la care 
trebuie să ne plasăm din punctul de vedere al 
cercetării în curs. Se pot prezenta şi alte even- 
tualitáti : timp independent de "cel al observa- 
torului si nelimitat ; timp funcţie de timpul 
propriu (biologic) al observatorului şi limitat ; 
timp care poate fi sau nu analizat în parti, care 

sînt ele însele omologe între ele sau specifice 
etc. Evans-Pritchard a arătat că eterogenitatea 
calitativă, sesizată superficial de observator 
între propriul său timp și timpuri care tin de 
alte categorii : istorie, legendă sau mit, poate 
fi redusă la proprietăți formale de acest tip 
(1939, 1940). Această analiză, inspirată de stu- 
diul unei societăți africane, poate fi extinsă 
la propria noastră societate (Bernot și Blan- 
card, 1953). 

În ceea ce privește spaţiul, Durkheim si 
Mauss au descris cei dintii proprietăţile varia- 
bile care trebuie să fie recunoscute pentru a 
putea interpreta structura unui mare număr 
de societăţi zise primitive (1901—1902). Dar ei 
s-au inspirat în primul rînd de la Cushing, care 
astăzi e căzut în desuetudine. Opera lui Frank 
Hamilton Cushing este în realitate de o per- 
spicacitate și de o inventivitate sociologică ce 
ar trebui să-i confere un loc la dreapta lui 
Morgan, printre marii precursori ai cercetărilor 
structurale. Lacunele, inexactitátile relevate 
in descrierile sale, chiar imputarea ce i s-a 
putut face de a fi ,suprainterpretat" observa- 
tille sale, toate acestea se reduc la justele lor 
proportii dacá ne dám seama cá Cushing cáuta 
nu atit să descrie in mod concret  societatea 
zuni, cit să elaboreze un model (celebra îm- 
pártire in sapte párti) care sá permitá explicarea 
structurii si a mecanismului de functionare al 
acestei societáti. 

Timpul si spatiul sociale trebuie si ele deose- 
bite după scară. Etnologul utilizează un ,,ma- 
crotimp“ si un  ,microtimp", un  ,macro- 
spațiu“ si un .microspaliu*. Studiile structu- 
rale imprumutá in mod perfect legitim catego- 
riile lor atit de la preistorie, de la arheologie si 
de la teoria difuzionistá, cit si de la topologia 
psihologică fondată de Lewin sau de la socio- 
metria lui Moreno. Fiindcá structuri de acelasi 
tip pot fi recurente la niveluri foarte diferite 
de timp si de spatiu si nimic nu exclude ca un 

model statistic (de exemplu unul dintre cele 
elaborate în sociometrie) să nu se dovedească 
mai util pentru construirea unui model analog, 
aplicabil la istoria generală a civilizaţiilor, de- 
cît un altul inspirat direct din fapte împrumu- 
tate de la acest singur domeniu. 

Este departe de noi, prin urmare, ideea potri- 
vit căreia consideratiile istorice si geografice 
ar fi fără valoare pentru studiile structurale, 
aşa cum mai cred cei care isi spun ,,functiona- 
listi*. Un functionalist poate fi exact contrarul 
unui  structuralist, exemplul lui Malinowski 
fiind convingător în acest sens. Invers, opera 
lui G. Dumezil! şi exemplul personal al lui 
A. L. Kroeber (de un spirit atit de structura- 
list, cu toate că s-a consacrat un timp înde- 
lungat studiilor de distribuţie spaţială) dove- 
desc că metoda istorică nu este deloc incompa- 
tibilă cu o atitudine structurală. 


Fenomenele sincronice prezintă totuşi o omo- 
genitate relativă, datorită căreia sint mai uşor 
de studiat decit fenomenele diacronice. Nu este 
deci surprinzător că în materie de morfologie 
cercetările cele mai accesibile sînt acelea care 
se referă la proprietăţile calitative, nemăsura- 
bile ale spaţiului social, adică modul în care 
fenomenele sociale sint distribuite pe hartă si 
constantele care reies din această distribuţie. 
În această privinţă, şcoala numită „de la 
Chicago“ si lucrările sale de ecologie urbană 
stirniseră mari speranţe, prea curînd înșelatc. 
Problemele de ecologie sint discutate într-un 
alt capitol al acestui simpozion *, aşa că mă voi 
mulţumi să precizez în treacăt relaţiile care 
există între noţiunile de ecologie şi de structură 
socială. În ambele cazuri este vorba de distri- 


1 Rezumat de către acest autor în Dumezil 
(1949). 

2 Este vorba de capitolul „Human Ecology“ de 
Marston Bates, în: Anthropology To-Day, loc. 
cit., p. 700—713, 

butia fenomenelor sociale în spaţiu, cercetările 
structuraliste însă au ca obiect exclusiv cadrele 
spatiale ale căror caracteristici sint sociologice, 
adică nu depind de factori naturali, cum sint 
cei geologici, c:imatici, fiziografici etc. Cercetă- 
rile numite de ecologie urbană prezintă, asa- 
dar, un interes exceptional pentru etnolog : 
spaţiul urban este suficient de restrins şi destul 
de omogen (sub toate aspectele, afară de cel 
social) pentru ca proprietăţile lui calitative să 
poată fi atribuite direct unor factori interni, de 
origine formală si socială în acelaşi timp. 

În loc să abordăm studiul unor comunităţi 
complexe, în care este greu de stabilit partea 
respectivă ce revine influențelor din afară si 
dinăuntru, ar îi fost, poate, mai înțelept să ne 
limităm, asa cum făcuse Marcel Mauss (1924— 
1925), la comunităţile mici si relativ izolate care 
sint cele mai frecvente în experiența etnolo- 
gului. Se cunosc citeva studii de acest gen, dar 
ele depăşesc rareori nivelul descriptiv sau o 
fac cu o timiditate ciudată. Nimeni n-a cercetat 
in mod serios  corelaţiile dintre configurația 
spațială a grupurilor si proprietăţile formale 
care tin de alte aspecte ale vieţii lor sociale. 

Cu toate acestea, numeroase documente atestă 
realitatea si importanţa unor astfel de corelaţii, 
mai ales în ceea ce privește, pe de o parte, struc- 
tura socială şi, pe de alta, configuraţia spațială 
a așezărilor umane : sate sau tabere. Limitin- 
du-mă aici la America, voi reaminti că forma 
taberelor indienilor de la Sesuri variază cu or- 
ganizarea socialá a fiecárui trib. La fel se in- 
timplá si cu distributia circulará a colibelor din 
satele indienilor ge din Brazilia centrală si orien- 
talá. În ambele cazuri este vorba de regiuni 
destul de omogene din punct de vedere ling- 
vistic şi cultural și în care se dispune de o serie 
bună de variaţii concomitente. Alte probleme se 
pun atunci cînd se compară regiuni sau tipuri 
de aşezări diferite, care merg mînă în mînă cu 

structuri sociale diferite, cum ar fi configura- 
tia circulară a satelor ge, pe Je o parte, şi aceea 
cu străzi paralele a centreicr indienilor pueblo. 
În acest din urmă caz, putem chiar proceda la 
un studiu diacronic, datorită documentelor ar- 
heologice care atestă variaţii interesante. Există 
oare o legătură între trecerea de la structuri 
semi-circulare vechi la structurile paralele ac- 
tuale, pe de o parte, iar pe de alta între trans- 
ferul satelor din fundul văilor pe platouri? 5i 
cum s-a produs schimbarea în repartiţia locuin- 
telor între diferitele clanuri, repartiție pe care 
miturile o descriu ca foarte sistematică, pe cînd 
astăzi ea pare a se datora întimplării ? 

Nu pretind că configuraţia spațială a satelor 
reflectă întotdeauna organizarea socială ca o 
oglindă, nici cá o reflectă în întregime. Ar fi 9 
afirmaţie gratuită pentru un mare număr de 
societăţi. Dar nu există oare ceva comun tuturor 
societăţilor, altfel atit de diferite, în care se con- 
stată o legătură (fie chiar obscură) între configu- 
ratia spaţială si structura socială? Mai mult încă, 
între acelea în care configuraţia spaţială „re- 
prezintă“ structura socială în felul unei dia- 
grame trasate pe tablă ? În realitate, lucrurile 
sint rareori atit de simple pe cit s-ar părea. Am 
încercat să arăt în altă parte! cá planul satului 
bororo nu exprimă adevărata structură socială, 
ci un model prezent în conştiinţa indigenă, cu 
toate că el este de natură iluzorie si contrazice 
faptele. 

Posedăm astfel mijlocul de a studia fenome- 
nele sociale și mintale pornind de la manifestă- 
rile lor obiective, sub o formă exteriorizată si. 
s-ar putea spune, cristalizată. Ocazia pentru 
aceasta cste oferită nu numai de configurații 
spaţiale stabile, cum sînt planurile de sat. În 


d Structurile sociale în Brazilia centrală si orientală 
si Sint organizațiile dualiste o realitate ? respectiv 
cap. VII si VIII ale lucrării de fata, 

acelaşi fel pot fi analizate şi criticate configu- 
ratii instabile, însă recurente, cum sint cele ce 
se pot observa în dans, în ritual! etc. 


Ne apropiem de expresia matematică abor- 
dînd proprietățile numerice ale grupurilor care 
formează domeniul tradiţional al demografiei. 
Totuşi, de cîțiva ani, cercetători din diferite 
domenii — demografi, sociologi, etnologi — 
tind să se asocieze pentru a pune bazele unei 
noi demografii, pe care am putea-o numi cali- 
tativă : mai putin preocupată de variațiile 
continue din sînul unor grupuri umane izolate 
arbitrar din raţiuni empirice decît de disconti- 
nuitátile semnificative dintre grupuri conside- 
rate ca totalitáti si delimitate din cauza acestor 
discontinuități. Această „sociodemografie“ .cum 
spune d-ra de Lestrange ?, se află deja în relaţii 
bune cu antropologia socială. S-ar putea ca în- 
tr-o zi ea să devină punctul de plecare obliga- 
toriu al tuturor cercetărilor noastre. 

Etnologii ar trebui, prin urmare, să se inte- 
reseze mai mult decît au făcut-o pînă acum de 
cercetările demografice de inspiraţie structura- 
listă : acelea ale lui Livi privitoare la proprie- 
tátile formale ale izolatului minim capabil de 
a se perpetua ? sau acelea similare ale lui Dahl- 
berg. Efectivul populatiilor cu care lucrám poate 
fi foarte apropiat de minimul lui Livi si uneori 
chiar inferior. Există în plus o relaţie certă în- 
tre modul de funcţionare și durabilitatea unei 
structuri sociale si efectivul populației. N-ar 
exista oare proprietăţi formale ale unor gru- 
puri care ar fi direct și imediat funcţie de cifra 


1 Vezi, de exemplu, „figurile“ unui ritual în diverse 
etape ale desfăşurării lui, așa cum au fost cartogra- 
fiate în: A. C. Fletcher, The Hako: a Pawnee 
Ceremony, „22nd Annual Report, Bureau of American 
Ethnology“, II, 1904. 

? 1951. 

3 1940—1941 si 1949. 

absolută a populației, independent de orice altă 
consideraţie ? În caz afirmativ, ar trebui să în- 
cepem prin a determina aceste proprietăţi si 
prin a le face un loc înainte de a căuta alte in- 
terpretări. 

Se vor examina apoi proprietăţile numerice 
care nu aparțin grupului considerat ca un tot, 
ci subansamblelor grupului si relaţiilor lor, în 
măsura în care și unele, și celelalte manifestă 
discontinuități semnificative. In această pri- 
vinta, două direcţii de cercetări prezintă un 
mare interes pentru etnolog. 

I. Cercetările legate de faimoasa lege de so- 
ciologie urbană numită rank-size, care permite 
a se stabili pentru un ansamblu determinat o 
corelație între mărimea absolută a orașelor 
(calculată dupa populaţie) si poziţia fiecăruia 
într-un ansamblu ordonat si, după cit pare, 
chiar a deduce unul dintre elemente pornind 
de la celălalt £. 

II. Lucrările unor demografi francezi, bazate 
pe demonstraţia lui Dahlberg că dimensiunile 


! Un specialist in materie de teatru mi-a istorisit re- 
cent că lui Louis Jouvet îi plăcea să-şi exprime mi- 
rarea cà fiecare salá primea in fiecare seará aproxi- 
mativ intregul public pe care il putea contine: cá o 
salá de 500 de spectatori avea circa 500 de clienti, iar 
una de 2000 avea 2000, fără ca vreodată să fie refu- 
zată multă lume în cea mică si fără ca cea mare să fie 
uneori pe trei sferturi goală. Această armonie presta- 
bihtă ar fi, într-adevăr, inexplicabilă dacă în fiecare 
sală toate locurile ar fi echivalente. Însă cum locurile 
mai putin bune devin curînd detestabile, se produce 
un efect regulator, amatorii preferind, atunci cînd nu 
mai găsesc decit locuri proaste, să se decidă pentru 
o altă zi sau pentru o aliă sală. Ar fi interesant de 
cercetat dacă fenomenul nu este de același tip ca acel 
al rank-size law. În genere, studiul fenomenului tea- 
tral, considerat din punct de vedere cantitativ: ra- 
portul între numărul sălilor şi al dimensiunilor lor 
respective si mărimea oraşelor și a evoluției retete- 
lor etc., ar oferi un mijloc comod și pină acum neglijat 
de a elucida, aproape ca în laborator, diacronic si 
sincronic, unele probleme fundamentale ale morfolo- 
giei sociale. 

absolute ale unui izolat pot fi calculate după 
frecvența căsătoriilor consangvine (Dahlberg, 
1948). În acest fel, Sutter şi Tabah au reuşit să 
calculeze talia mijlocie a izolatelor pentru toate 
departamentele noastre, făcînd concomitent ac- 
cesibil etnologului sistemul matrimonial com- 
plex al unei societăți moderne. „Talia mijlocie“ 
a unui izolat francez ar varia de la mai puţin de 
1 000 la ceva mai mult de 2 800 de persoane. 
Se observă astfel că reţeaua de indivizi definită 
prin relaţii intermatrimoniale este, chiar într-o 
societate modernă, de talie mult inferioară celei 
presupuse : abia de zece ori mai mare decit 
aceea a celor mai mici societăţi zise primitive, 
adică de același ordin de mărime. Trebuie oare 
să tragem de aici concluzia cá rețelele interma- 
trimoniale sint, ca talie absolută, aproape con- 
stante în toate societăţile umane ? În caz afir- 
mativ, natura complexă a unei societăţi ar 
rezulta mai puţin dintr-o dilatare a izolatului 
primitiv cît din integrarea unor izolate relativ 
stabile în ansambluri din ce în ce mai vaste, 
caracterizate însă prin alte tipuri de legături 
sociale (economice, politice, intelectuale). 

Sutter si Tabah au arătat de asemenea că cele 
mai mici izolate nu se întilnesc exclusiv în re- 
giunile retrase, cum ar fi zonele montane, ci şi 
(ba poate chiar mai mult). în marile centre ur- 
bane sau în vecinătatea lor: departamentul 
Ronului (cu Lyon), al Girondei (cu Bordeaux), 
al Senei (cu Paris) figurează în coada listei cu 
izolate de 740, 910 şi, respectiv, 930 de persoane. 
În departamentul Senei, care se confundă prac- 
tic cu regiunea pariziană, proporția căsătoriilor 
consangvine este mai ridicată decit în oricare 
altul din cele 15 departamente rurale care îl 
înconjură. 

Toate acestea sint esenţiale, fiindcă datorită 
acestor lucrări etnologul poate spera să găsească 
într-o societate modernă şi complexă unităţi 
mai mici de aceeaşi natură ca acelea pe care le 

studiază cel mai frecvent. Totuşi, metoda de- 
mografică trebuie să fie completată dintr-un 
punct de vedere etnologic. Talia absolută a izo- 
latelor nu epuizează problema ; va trebui să se 
determine si lungimea ciclurilor matrimoniale. 
Tinind seama de toate deosebirile, un izolat mic 
poate consta dintr-o rețea de cicluri lungi (de 
același ordin de mărime ca izolatul însuși), iar 
un izolat mare poate fi alcătuit (cam în felul 
unor zale) din cicluri scurte !. Dar în acest caz 
devine necesară întocmirea unor genealogii, 
ceea ce înseamnă că demograful, chiar structu- 
ralist, nu s-ar putea lipsi de etnolog. 

Această colaborare poate ajuta la limpezirea 
unei alte probleme, teoretică de astă dată. Este 
vorba de dimensiunea si de validitatea noţiunii 
de cultură, care în cursul ultimilor ani a dat loc 
unor vii discuţii între etnologii englezi si ame- 
ricani. Punind accentul mai ales asupra studiu- 
lui culturii, etnologii de dincolo de Atlantic 
n-au făcut oare, cum a scris Radcliffe-Brown, 
decît „să reifice o abstracţie“ ? Pentru magis- 
trul englez, „ideea de cultură europeană este o 
abstracţie, la fel ca aceea de cultură specificá 
unui oarecare trib african“. Nu există nimic alt- 
ceva decît ființe umane, legate unele de altele 
printr-o serie nelimitată de relaţii sociale (Rad- 
cliffe-Brown, 1940 b).,Disputà sterilă“, rás- 
punde Lowie (1942, p. 520—521). Nu atit de 
sterilá, totusi, de vreme ce dezbaterea reinvie 
periodic. 

Din acest punct de vedere am avea tot inte- 
resul să punem noţiunea de cultură pe același 
plan cu noţiunea genetică și demografică de 
izolat. Numim cultură orice ansamblu etnogra- 


1 Aceste două situaţii corespund, respectiv, unor că- 
sátorii de tip matrilateral (cicluri lungi) sau patrilate- 
ral (cicluri scurte). Asupra acestui subiect vezi Les 
structures élémentaires de la parente, cap. XXVII. Din 
acest exemplu se vede bine cá unele considerente pur 
cantitative nu sint suficiente, Trebuie sá se adauge la 
ele studiul structurilor, care sint calitativ diferite, 

fic care, din punctul de vedere al anchetei, pre- 
zintă în raport cu altele decalaje semnificative. 
Dacă se încearcă să se determine decalajele sem- 
nificative dintre America de Nord şi Europa, 
ele vor fi tratate ca nişte culturi diferite ; pre- 
supunind însă că interesul se îndreaptă asupra 
unor decalaje semnificative între, să zicem, 
Paris şi Marsilia, aceste două ansambluri ur- 
bane vor putea fi constituite provizoriu ca două 
unități culturale. Obiectul ultim al cercetărilor 
structurale fiind constantele legate de aseme- 
nea decalaje, vedem că noțiunea de cultura 
poate corespunde unei realități obiective, rămi- 
nind totuși funcţie de tipul de cercetare consi- 
derat. Aceeași colecție de indivizi, cu condiţia 
ca ea să fie dată obiectiv in timp si în spaţiu, 
tine simultan de mai multe sisteme de cultură : 
universal, continental, national, provincial, lo- 
cal etc. ; precum si familial, profesional, confe- 
sional, politic etc. 

Totuşi, în practică, acest nominalism n-ar pu- 
tea fi împins pînă la capăt. De fapt, termenul 
de cultură este folosit pentru regruparea unui 
ansamblu de decalaje semnificative, ale căror 
limite, aşa cum demonstrează experienţa, coin- 
cid aproximativ. Faptul că această coincidenţă 
nu este niciodată absolută si cá ea nu se produce 
niciodatá la toate nivelurile in acelasi timp nu 
trebuie să ne interzică să utilizăm noţiunea de 
cultură ; ea este fundamentală în etnoiogie şi 
are o valoare euristică identică cu aceea de izo- 
lat în demografie. Logic, cele două noțiuni sînt 
de acelaşi tip. Dealtfel, chiar fizicienii ne încu- 
rajează să păstrăm noțiunea de cultură, căci iată 
ce scrie N. Bohr: ,,Deosebirile tradiţionale (ale 
culturilor umane) se aseamănă în multe pri- 
vinte cu modalităţile diferite, însă echivalente, 
în care poate fi descrisă experienţa fizică“ 
(1939, p. 9). 


III. Statica socială sau structuri 
de comunicaţie 


O societate este compusă din indivizi si din 
grupuri care comunică între ele. Totuşi, pre- 
zenta sau absenţa comunicaţiei nu ar putea fi 
definită în mod absolut. Comunicatia nu înce- 
tează la frontierele societății. Mai curînd decit 
de frontiere rigide, este vorba de praguri, mar- 
cate printr-o slăbire sau o deformare a comu- 
nicatiei şi unde aceasta, fără a dispărea, trece 
printr-un nivel minim. Această situaţie este 
destul de semnificativă pentru ca populaţia (de 
afară ca şi dinăuntru) să devină conștientă de 
ea. Delimitarea unei societăţi nu implică totuși 
ca această conștiință să fie clară, condiție reali- 
zată numai in cazuri de precizie si de stabilitate 
suficiente. 

În orice societate, comunicaţia se efectuează 
cel puţin la trei niveluri: comunicaţia femei- 
lor, comunicaţia bunurilor şi a serviciilor, co- 
municatia mesajelor. În consecinţă, studiul sis- 
temului de înrudire, al sistemului economic şi 
al sistemului lingvistic prezintă anumite ana- 
logii. Toate trei tin de aceeași metodă ; ele di- 
feră numai prin nivelul strategic la care fie- 
care preferă să se situeze în sînul unui univers 
comun. S-ar putea chiar adăuga că regulile de 
înrudire şi de căsătorie definesc un al patrulea 
tip de comunicaţie : acela al genelor între feno- 
tipuri. Cultura nu constă, așadar, din forme de 
comunicaţie care îi aparţin în exclusivitate (ca 
limbajul), ci şi — ba, poate, mai ales — din 
reguli aplicabile la tot felul de „jocuri de co- 
municatie“, fie cá ele se desfășoară pe planul 
naturii sau pe acel al culturii. 

Analogia enunțată adineauri între sociologia 
înrudirii, ştiinţa economică si “lingvistică lasă 
să subziste o deosebire între cele trei moduri 
de comunicaţie corespunzătoare : ele nu sînt la 
aceeaşi scară. Privite sub raportul ratelor de 

comunicaţie pentru o societate dată, intercăsă- 
toriile si schimbul de mesaje diferă între ele 
in ceea ce priveşte ordinul de mărime, aproape 
ca mişcările moleculelor mari a două lichide 
viscoase care traversează prin osmoză mem- 
brana greu permeabilă care le separă si acelea 
ale electronilor emiși de tuburile catodice. Cînd 
se trece de la căsătorie la limbaj, se merge de 
la o comunicare cu ritm lent la o alta cu ritm 
foarte rapid. Deosebirea e uşor explicabilă : în 
căsătorie, obiectul şi subiectul comunicării sint 
aproape de aceeaşi natură (respectiv femei și 
bărbaţi), pe cînd în limbaj cel care vorbeşte nu 
se confundă niciodată cu cuvintele sale. Ne 
aflăm deci în prezența unei duble opoziții: 
persoană şi simbol, valoare si semn. Intelegem 
astfel mai bine poziţia intermediară a schim- 
burilor economice în raport cu celelalte două 
forme : bunurile şi serviciile nu sint persoane 
(ca femeile), dar, spre deosebire de foneme, ele 
sint valori. Si, totuşi, desi nu sînt în întregime 
nici simboluri şi nici semne, este nevoie pentru 
a le schimba de simboluri si de semne de îndată 
ce sistemul economic atinge un anumit grad de 
complexitate. 

Trei ordine de consideraţii decurg din modul 
nostru de a concepe comunicaţia socială. 

1. Raporturile dintre ştiinţa economică si stu- 
dile de structură socială pot fi mai bine defi- 
nite. Pînă în prezent, etnologii au manifestat 
multă neîncredere față de ştiinţa economică. 
Aceasta în ciuda relaţiilor strînse care au apă- 
rut între cele două discipline de fiecare dată 
cînd s-a produs o apropiere. De la lucrările ino- 
vatoare ale lui Mauss (1904—1905, 1923—1924) 
pînă la cartea lui Malinowski cu privire la kula 
(1922), capodopera sa, toate cercetările au ară- 
tat că, datorită analizei faptelor economice, teo- 
ria etnologică descoperă citeva dintre cele mai 
frumoase regularitáti pe care se poate sprijini. 

Dar atmosfera însăși în care s-a dezvoltat şti- 
inta economică, plină de conflicte aprige între 
doctrine și îmbibată de trufie si ezoterism, tre- 
buia să-i repugne etnologului. De aici senti- 
mentul că știința economică se mulțumea mai 
ales cu abstracții. Ce raport putea să fie între 
existenţa concretă a unor grupuri umane real- 
mente observabile si noţiuni ca valoare, utili- 
tate si profit ? 

Noua formulare a problemelor economice 
propusă de von Neumann și Morgenstern (1944) 
ar fi trebuit, dimpotrivă, să-i incite pe econo- 
misti si pe etnologi la colaborare. În primul rînd 
și cu toate că ştiinţa economică aspiră la acești 
autori la o exprimare riguroasă, obiectul ei nu 
mai constă din noţiuni abstracte, ci din indivizi 
sau grupuri concrete, care se manifestă în ca- 
drul raporturilor empirice de cooperare sau de 
competiție. Oricit de neașteptată ar putea sa 
pară comparatia, acest formalism amintește anu- 
mite aspecte ale gindirii marxiste !. 

În al doilea rînd si pentru acelaşi motiv, gá- 
sim aici pentru prima oară modele mecanice de 
tipul acelora pe care le folosesc în domenii 
foarte diferite etnologia şi logica şi potrivite 
pentru a servi drept intermediar între amîn- 
două. Modelele lui von Neumann provin din teo- 
ria jocurilor, dar seamănă cu acelea pe care le 
întrebuințează etnologii în materie de înrudire. 
Dealtfel, Kroeber comparase deja unele institu- 
tii sociale cu „jocuri de copii aplicate“ (1942, 
p. 215). 

La drept vorbind, între jocurile de societate 
și regulile de căsătorie este o mare deosebire: 


primele sînt destinate a permite fiecărui jucă- 


1 Această comparaţie nu figura în textul original al 
acestei comunicări, dar a fost propuşă în cursul dis- 
cutiei care a urmat. Am reluat-o apoi într-un articol, 
Les mathématiques de l'homme, introducere la numá- 
rul special al publicaţiei „Bulletin international des 
sciences sociales" : „Les mathématiques et les sciences 
sociales“, Paris, UNESCO, vol. VI, nr. 4, 1955. 

tor să obțină în avantajul sáu decalaje diferen- 
fiale cit mai mari cu putinţă pornind de la o 
regularitate statistică dată iniţial. Regulile de 
căsătorie acţionează în sens invers: acela de a 
restabili o regularitate statistică, în ciuda va- 
lorilor diferențiale ce se manifestă între indi- 
vizi și între generaţii. S-ar putea spune că aces- 
tea din urmă constituie „jocuri pe dos“, ceea 
ce nu le împiedică să tina de aceleași metode. 

Dealtfel, în ambele cazuri, regulile odată sta- 
bilite, fiecare individ sau grup încearcă să joace 
jocul în același fel, adică pentru sporirea pro- 
priilor sale avantaje pe socoteala celuilalt. Pe 
planul căsătoriei, aceasta va însemna obţinerea 
mai multor femei sau a unei soţii mai rivnite, 
în funcţie de criteriile estetice, sociale sau eco- 
nomice. Căci sociologia formală nu se opreşte 
la poarta romanescului ; ea pătrunde înăuntru 
fără teama de a se pierde în labirintul senti- 
mentelor și al conduitelor. Nu a propus oare 
von Neumann o teorie matematică tot atit de 
subtilă şi, s-ar putea crede, tot atit de subiec- 
tivá ca si cacealmaua la pocher (von Neumann 
si Morgenstern, 1944, p. 186—219) ? 

2. Dacă se poate spera cá antropologia socială, 
știința economică si lingvistica se vor asocia 
într-o bună zi spre a funda o disciplină comună, 
care va fi ştiinţa comunicației, să recunoaștem 
totuşi că această știință va consta mai ales din 
reguli. Aceste reguli sînt independente de na- 
tura partenerilor (indivizi sau grupuri) al căror 
joc îl conduc. Așa cum spune von Neumann 
(op. cit., p. 49), „jocul constă în ansamblul re- 
gulilor care îl descriu“. Se vor putea introduce 
si alte noțiuni: partidă, lovitură, alegere si 
strategie 1. Din acest punct de vedere, natura 
jucătorilor este indiferentă, ceea ce contează 
fiind numai de a şti cînd un jucător poate alege 


și cînd nu poate. 


1 Am încercat să facem acest lucru în altă parte (cf, 
Race et histoire, Paris, UNESCO, 1952). 

3. Introducem astfel în studiile relative la în- 
rudire şi la căsătorie concepţii derivate din teo- 
ria comunicaţiei. „Informaţia“ unui sistem de 
căsătorie este funcţie de numărul alternativelor 
de care dispune observatorul pentru a defini 
statutul matrimonial (adică acela al soţului po- 
sibil, prohibit sau atribuit) al unui individ în 
raport cu un pretendent determinat. Într-un 
sistem cu jumătăţi exogamice, această informa- 
tie este egală cu unitatea. Într-o tipologie aus- 
traliană, ea creşte cu logaritmul numărului 
claselor matrimoniale. Un sistem teoretic de 
panmixie (în care fiecare putea lua în căsătorie 
pe oricine) nu ar prezenta nici o „redundanţă“, 
fiindcă fiecare alegere matrimonială ar fi inde- 
pendentă de toate celelalte. Invers, regulile că- 
sătoriei constituie redundanta sistemului con- 
siderat. Vom putea astfel să caiculám procentul 
de alegeri „libere“ (nu în mod absolut, ci în 
raport cu anumite condiţii postulate ipotetic) 
care se produc într-o populaţie matrimonală 
dată si să atribuim o valoare numerică ,,entro- 
piei“ sale relative şi absolute. 

Ca urmare, se va deschide o altă posibili- 
tate : conversiunea modelelor statistice în mo- 
dele mecanice si invers. Ceea ce înseamnă cá 
prăpastia dintre demografie si etnologie va dis- 
părea şi că vom dispune de o bază teoretică 
pentru previziune si acţiune. Să luăm ca 
exemplu propria noastră societate : în ea, ale- 
gerea liberă a unui consort este limitată de trei 
factori : a) grade prohibite; b) dimensiunea 
izolatului ; c) reguli de conduită admise, care 
restring frecvenţa relativă a anumitor alegeri 
în sînul izolatului. Cu aceste date se poate cal- 
cula informaţia sistemului, adică se poate con- 
verti un sistem matrimonial slab organizat şi 
bazat, în esenţă, pe medii într-un model me- 
canic, comparabil cu întreaga serie de modele 
mecanice ale regulilor de căsătorie în societă- 
tile mai simple decît a noastră. 

Tot aşa, referindu-ne cu deosebire la acestea 
din urmă, studiul statistic al alegerilor matri- 
moniale ale unui număr suficient de mare de 
indivizi ar permite rezolvarea unor probleme 
controversate, cum este aceea a numă'u ui de 
clase matrimoniale ale tribului australian de- 
numit în mod greşit murngin, evaluat, după au- 
torii respectivi, la 32, 7, la mai puţin de 7, la 4 
si la 3, înainte ca anchete recente să fi decis în 
favoarea acestei din urmă cifre !. 


M-am străduit pînă acum să evaluez even- 
tualul aport adus etnologiei de citeva tipuri de 
cercetări matematice. Principalul avantaj pe 
care putem spera să-l obţinem de aici constă, 
precum s-a văzut, în oferta unui concept uni- 
firator, noţiunea de comunicaţie, datorită că- 
ruia se vor putea consolida într-o singură dis- 
ciplină cercetări considerate ca foarte diferite 
și obţine anumite instrumente teoretice si meto- 
dologice indispensabile progresului în această 
direcție. Acum voi aborda o altă problemă: 
este oare antropologia socială în măsură si fo- 
losească aceste instrumente şi în ce fel? 

În cursul ultimilor ani, antropologia socială 
s-a interesat în principal de faptele de înrudire. 
Astfel ea a recunoscut geniul lui Lewis Morgan, 
a cărui operă Systems af Consanguinity and 
Affinity of the Human Family (1871) a pus, si- 
multan, bazele antropologiei sociale si studiilor 
de inrudire, explicind si de ce prima trebuie sá 
a-ord^ atita importanţă acestora din urmă. Din 
toate faptele sociale, cele care privesc înrudi- 
rea şi căsătoria manifestă în cel mai înalt grad 
aceste caractere durabile, sistematice şi conti- 
nue chiar si în schimbare, caractere care dau 
priză analizei ştiinţifice. La aceste consideraţii 
ale lui Morgan vom adăuga că domeniul înru- 
dirii este cel care revine exclusiv etnologului 
în cadrul marelui imperiu al comunicaţiei. 


1 Cf. mai departe p. 372 şi urm. 

În ciuda dezvoltării studiilor asupra inrudi- 
rii, nu trebuie să ascundem faptul că documen- 
tatia noastră este destul de redusă. Dacă negli- 
jăm istoria pentru a considera exclusiv prezen- 
tul, universul uman număra, fără îndoială, pînă 
de curînd 3 000—4 000 de societăţi distincte; 
Murdock apreciază însă că putem socoti nu- 
mărul lor de numai 250, cifră care, după păre- 
rea mea, este încă prea optimistă. Așadar, nu 
s-a lucrat oare destul? Sau, dimpotrivă, nu 
este cumva aceasta o consecință a iluziei in- 
ductive denuntate deja mai sus? Eforturile 
s-au risipit asupra prea multor culturi, s-a cáu- 
tat sá se acumuleze informatii numeroase si su- 
perficiale, pentru ca in cele din urmă să se 
constate cá multe sint inutilizabile. Fatá de 
aceastá situatie nu trebuie sá ne mire cá spe- 
cialistii reacţionează  fiecare după tempera- 
mentul său. Unii preferă să ia in considerare 
regiuni mai puţine în care informaţia este su- 
ficient de densă. Alţii desfac mai larg evantaiul, 
iar alții caută o soluţie intermediară. 

Cazul indienilor pueblo este frapant : puţine 
sînt regiunile din lume pentru care s-ar găsi 
documente atît de abundente şi de o calitate 
atit de îndoielnică. Te cuprinde uneori despe- 
rarea in fata cantității enorme de material acu- 
mulat de Voth, Fewkes, Dorsey, Parsons si, 
pina la un anumit punct, Stevenson; acest 
material abia daca este utilizabil, desi autorii 
s-au străduit cu ardoare să îngrămădească in- 
formațiile fără să se întrebe însă ce însemnau 
ele şi, mai ales, s-au ferit de ipotezele care sin- 
gure puteau permite să le controleze. Cu Lo- 
wie si Kroeber, din fericire, situaţia s-a schim- 
bat ; unele lacune sînt însă iremediabile. Ast- 
fel este lipsa unor date statistice asupra căsă- 
toriilor, date care ar fi putut fi culese deo jumă- 
tate de secol. Totuşi, o lucrare recentă a lui 
Fred Eggan (1950) arată la ce ne putem aștepta 
de Ja studii intensive si exhaustive axate pe un 

domeniu limitat. El analizează unele forme 
apropiate, fiecare dintre ele pástrind o regula- 
ritate structurală, cu toate că ele prezintă, unele 
în raport cu altele, discontinuități care devin 
semnificative atunci cînd le comparăm cu unele 
discontinuități omologe, dar care tin de alte 
domenii, cum ar fi organizarea clanicá, regulile 
căsătoriei, ritualul, credințele religioase etc. 

Această metodă, într-adevăr „galileană“ !, ne 
permite să sperăm că vom atinge la un moment 
dat un nivel de analiză la care structura so- 
cială va fi pe acelaşi plan cu alte tipuri de struc- 
turi: mintală si, mai ales, lingvistică. Ne vom 
mărgini la un exemplu: sistemul de înrudire 
la indienii hopi folosește trei modele de timp 
diferite : 1) o dimensiune „vidă“, statică si re- 
versibilă, ilustrată prin descendentele mamei 
tatălui și a tatălui mamei, în care unii termeni 
identici se repetă mecanic de-a lungul genera- 
tiilor; 2) un timp progresiv, ireversibil, în 
descendența lui ego (femelă), cu secvenţe de 
tipul bunică > mamă > soră > copil > nepot; 
3) un timp ondulatoriu, ciclic, reversibil, în des- 
cendenta lui ego (mascul), definită printr-o al- 
ternanta continuă între doi termeni : „soră“ si, 
respectiv, „copil şi soră“. 

Aceste trei dimensiuni. sînt rectilinii. Ele se 
opun, toate împreună, structurii circulare a des- 
cendentei lui ego (femelă) la indienii zuni, la 
care trei termeni: mama mamei (sau fiica fii- 
cei), mamă și fiică, sint dispuși într-un inel în- 
chis. Acestei „închideri“ a sistemului îi cores- 
punde la zuni pentru celelalte descendente o 
terminologie foarte săracă, atit în ceea ce pri- 
veste cercul de familie, cit si distinctiile ope- 
rate in sinul ei. Cum studiul aspectelor tempo- 
rale tine si de lingvisticá, se pune imediat pro- 


1 Cáutind adică să determine legea variatiilor con- 
comitente in loc de a stárui, in maniera aristotelicá, 
asupra unor simple corelatii inductive. 

blema raportului dintre formele lor, lingvis- 
tică şi genealogică !. 


Antropologia ar fi mai avansată dacă cei care 
o practică ar reuşi să se pună de acord asupra 
sensului noţiunii de structură, a utilizării ce i 
se poate da şi a metodei pe care ea o implică. 
Nu acesta este, din păcate, cazul; putem însă 
găsi o consolare si o încurajare pentru viitor in 
constatarea că este, cel putin, posibi. să intele- 
gem divergentele şi să precizăm importanța 
lor. Să încercăm deci să schitám rapid concep- 
tiile cele mai raspindite, comparindu-le cu aceea 
pe care am propus-o la inceputul acestui capitol. 

Termenul de „structură socială“ evocă ime- 
diat numele lui -A. R. Radcliffe-Brown *. 
Opera sa nu se reduce, desigur, la studiul sis- 
temelor de inrudire ; el a a:es insá acest teren 
pentru a formula concepțiile sale metodologice 
in termeni la care ar putea subscrie orice etno- 
log. Atunci cind studiem sistemele de inrudire, 
notează Radcliffe-Brown, ne propunem urmá- 
toarele scopuri: 1) să elaborăm o clasificare 
sistematică ; 2) să înţelegem trăsăturile speci- 
fice fiecărui sistem fie legind fiecare trăsătură 
de un ansamblu organizat, fie discernind în el 
un exemplu particular al unei clase de feno- 
mene deja identificate ; 3) în sfirşit, să ajun- 
gem la generalizări valabile privind natura so- 
cietátilor umane. Si iată concluzia sa : „Analiza 
caută să reducă diversitatea [de 200 sau 300 de 
sisteme de înrudire] la o ordine, oricare ar fi 
ea. În spatele diversităţii se pot discerne, intr-a- 
devăr, principii generale în număr limitat, 
care sînt aplicate si combinate in diverse fe- 
luri* (1941, p. 17). 

La acest program lucid nu „mai e nimic de 
adăugat, ci doar de subliniat cá Radcliffe- 


1 Cf. în această lucrare capitolele III si IV, in care 
această problemă este tratată mai pe lare. 
2 Mort în 1955. 

Brown, în studiul său despre sistemele austra- 
liene, l-a aplicat întocmai, adunînd o masă pro- 
digioasă de informaţii, introducînd ordine acolo 
unde nu era decît haos, definind noţiunile es=n- 
tiale, cum sînt acelea de ciclu, pereche si cu- 
plu. Descoperirea sistemului kariera, exact în 
regiunea şi cu toate caracteristicile postulate 
de el încă înainte de a se duce în Australia, va 
rămîne în istoria gîndirii structuraliste ca o me- 
morabilă reuşită deductivă (1930—1931). In- 
troducerea lui Radcliffe-Brown la lucrarea 
African Systems of Kinship and Marriage are 
alte calitáti : acest veritabil ,tratat al inrudi- 
rii“ în miniatură încearcă să integreze sistemele 
occidentale (considerate în formeie lor cele mai 
vechi!) într-o teorie generală. Alte idei ale lui 
Radcliffe-Brown (și anume cele referitoare la 
omologia terminologiei si a atitudinilor) vor fi 
evocate mai departe. | 

După ce am reamintit titlurile de glone ale 
lui Radcliffe-Brown, trebuie să subliniez cá el 
își face despre structurile sociale o conceptie 
diferită de aceea enuntatá în lucrarea de faţă. 
Noţiunea de structură îi apare ca un concept 
intermediar între acelea ale antropolo-iei so- 
ciale si ale biologiei: „Există o analogie veri- 
tabilă și semnificativă între structura organică 
și structura socială“ (1940 b, p. 6). Departe de a 
ridica nivelul studiilor despre înrudire pînă la 
teoria comunicaţiei, aşa cum am propus eu, 
Radcliffe-Brown îl reduce la cel al morfologiei 
si al fiziologiei descriptive (1940 b, p. 10), ră- 
minind astfel fidel inspiratiei naturaliste a sco- 
lii engleze. În momentul în care Kroeber si Lo- 
wie sub iniau deja caracterul artificial al regu- 
lilor de înrudire si de căsătorie, Radcliffe- 
Brown persevera in convingerea (pe care o im- 
părtăşea cu Malinowski) cá legăturile biologice 
sint in acelaşi timp originea si modelul tuturor 
tipurilor de legături familiale. 

Din această atitudine de principiu decurg 
două consecinţe. Poziţia empiristă a lui Rad- 

cliffe-Brown explică repulsia sa de a face o dis- 
tinctie clară între structura socială şi relaţiile 
sociale. De fapt, întreaga sa operă reduce struc- 
tura socială la ansamblul relaţiilor sociale exis- 
tente într-o societate dată. Desigur, uneori gă- 
sim schitatá la el o distincţie între structură si 
formă structurală. Dar rolul pe care îl acordă 
acestei din urmă noţiuni este pur diacronic. În 
gîndirea teoretică a lui Radcliffe-Brown, randa- 
mentul ei este dintre cele mai slabe (1940 b, 
p. 4). Distincția însăşi a făcut obiectul unei cri- 
tici a lui Fortes, care a contribuit mult la intro- 
ducerea în cercetările noastre a unei alte opo- 
zitii, străină gîndirii lui Radcliffe-Brown si cá- 
reia, precum s-a văzut, îi acordam si eu o mare 
importanţă : aceea între model si realitate: 
„Structura nu poate fi sesizată direct în «rea- 
litatea concretă...». Cînd urmărim să definim o 
structură, ne plasăm, ca să spunem aşa, la ni- 
velul gramaticii si al sintaxei si nu la cel al 
limbii vorbite“ (Fortes, 1940, p. 56). 

În al doilea rînd, asimilarea structurii so- 
ciale cu relaţiile sociale, propusă de Radcliffe- 
Brown, îl incită să disocieze pe cea dintii in 
elemente calchiate pe forma cea mai simplă de 
relații ce s-ar putea concepe, aceea între două 
persoane : „Structura de înrudire a unei socie- 
táti constă într-un număr nedeterminat de re- 
latii diadice... Într-un trib australian, întreaga 
structură socială se reduce la o reţea de relații 
de acest tip, fiecare dintre ele unind o per- 
soaná cu alta...“ (1940 b, p. 3). Aceste relaţii 
diadice constituie oare, într-adevăr, materia 
primă a structurii sociale? Nu sînt ele mai 
curînd reziduul, obținut printr-o analiză ideală, 
al unei structuri preexistente a cărei natură este 
mai complexă ? 

Cu privire la această problemă metodologică, 
lingvistica structurală ne-ar putea învăţa multe. 
Bateson şi Mead au lucrat în direcţia indicată de 
Radcliffe-Brown. Totuși, deja în Naven (1936), 

Bateson depășea nivelul relaţiilor diadice pure 
din moment ce urmărea să le clasifice în cate- 
gorii, admitind astfel că există in structura so- 
cialá altceva si mai mult decit relatiile insele : 
Si ce anume dacá nu structura, admisá ca fiind 
prealabilá relatiilor ? 

În sfîrşit, relaţiile diadice, asa cum le concepe 
Radcliffe-Brown, formează un lanţ care poate 
fi lungit la infinit prin adăugirea unor relaţii 
noi. De aici repulsia autorului nostru de a trata 
structura socială ca sistem. Asupra acestui 
punct major, el se separă, aşadar, de Mali- 
nowski. Filozofia sa se bazează pe noţiunea de 
continuu ; ideea de discontinuitate i-a rămas 
întotdeauna străină. Astfel înțelegem mai bine 
ostilitatea sa, semnalată deja, fata de noțiunea 
de cultură si indiferența sa fata de invátámin- 
tele lingvisticii. 

Observator, analist si clasificator incompara- 
bil, Radcliffe-Brown deceptioneazá adesea cind 
se vrea teoretician. El se multumeste cu for- 
mule putin riguroase, care abia ascund multi- 
ple petitio principi. Au fost oare intr-adevár 
explicate prohibitiile cásátoriei, arátindu-se cá 
ele ajută sistemele de înrudire corespunzătoare 
să se perpetueze fără a fi alterate (Radcliffe- 
Brown, 1949 b)? Trăsăturile remarcabile ale 
sistemelor denumite crow-omaha pot fi în în- 
tregime interpretate în funcţie de noţiunea de 
descendență (ibid, 1941)? Voi avea ocazia să 
exprim şi alte dubii. Dar de pe acum aceste în- 
trebări explică de ce opera lui Radcliffe-Brown, 
cu toată importanţa sa intrinsecă, a putut fi atît 
de aspru criticată. 

Pentru Murdock, interpretările lui Radcliffe- 
Brown s-ar reduce la „abstracții verbale, eri- 
jate în cauze principale“ (1949, p. 121). Lowie 
se exprimă aproape în același fel (1937, p. 224— 
225). Recenta controversă dintre Radcliffe- 
Brown (1951), pe de o parte, si Lawrence si 
Murdock, pe de altá parte (1949), nu mai pre- 
zintá decit un interes istoric, dar pune in luminá 

şi poziţiile metodologice ale acestor autori. În 
jurul anului 1949 se dispunea de o bună de- 
scriere, făcută de Lloyd Warner (1930—1931, 
1937 a), a sistemului de înrudire australian, nu- 
mit şi murngin!; mai subzistau totuşi citeva 
incertitudini, mai ales în ceea ce privește ,,in- 
chiderea“ sistemului, postulată de ipoteză (siste- 
mul fiind descris ca intranzitiv), dar practic 
irr posibil de verificat. 

Este uimitor de constatat că pentru Radcliffe- 
Brown problema nu există. Dacă orice organi- 
zare socială se reduce la un conglomerat de re- 
latii de la persoană la persoană, sistemul este 
extensibil la infinit : pentru orice individ mas- 
culin există, cel putin teoretic, o femeie care 
va fi cu el în relaţia de fiica fratelui mamei (tip 
de consort prescris în societatea respectivă). Si, 
totuşi, problema apare pe un alt plan: căci in- 
digenii au optat pentru exprimarea relaţiilor 
interpersonale prin intermediul unui sistem de 
clase, iar descrierea lui Warner (după cum a re- 
cunoscut el însuşi) nu lasă să se înţeleagă cum 
poate un individ să satisfacă în acelaşi timp, 
cel putin în anumite cazuri, cerinţele sistemu- 
lui claselor si pe acelea ale sistemului relaţiilor. 
Altfel spus, dacă el prezintă gradul de înrudire 
cerut, el nu va nimeri în clasa corespunzătoare 
şi invers. 

Pentru a depăşi această dificultate, Lawrence 
şi Murdock au inventat un sistem care coincidea 
cu regula preferentialà a căsătoriei si totodată, 
datorită anumitor transformări, cu sistemul de 
clase descris de Warner. Aici însă este vorba 
de un joc gratuit și se constată repede că el ri- 
dică mai multe dificultăţi noi decit rezolvă pe 
cele vechi. Sistemul restituit de Warner se lo- 
vea deja de un mare obstacol: el implica in- 


1 Pentru stadiul ultim al problemei, posterior prime 
publicări a acestui articol, cf. R. M. Berndt, „Murn- 
gin” (Wulamba) Social Organization, „American An- 
thropologist“, vol. 57, nr. 1, partea I, 1955. 

telegerea clară de către indigeni a unor relaţii 
de înrudire atit de depărtate, încît însăși ipoteza 
devenea din această cauză psihologic nevero- 
similă. Soluţia lui Lawrence şi Murdock ar cere 
mult mai mult. În aceste condiţii, se poate pune 
intrebarea dacă sistemul ascuns sau necunos- 
cut, capabil să descrie modelul conștient, dar 
stingaci, pe care indigenii murngin l-au împru- 
mutat recent de la unii vecini dotati cu reguli 
foarte diferite de ale lor, nu trebuie cumva să 
fie mai simplu decit aceasta din urmă si nu 
mai complicat 1. 

Atitudinea sistematică si formalistă a lui 
Murdock este opusă atitudinii empiriste si na- 
turaliste a lui Radcliffe-Brown. Murdock rá- 
mine, totuşi, aproape în aceeaşi măsură ca ad- 
versarul său, îmbibat de un spirit psihologic şi 
chiar biologic care îl împinge către discipline 
periferice, ca psihanaliza şi psihologia compor- 
tamentului. Reugeste el oare astfel să se elibe- 
reze de empirismul care apasă atit de greu pe 


1 Warner a postulat un sistem cu 7 descendente, 
echivalind cu 7 clase; Lawrence si Murdock i-au 
substituit un sistem cu 8 descendente şi 32 de clase; 
în aceeaşi epocă (Les structures élémentaires de la 
parenté, 1940, cap. XII), eu propuneam reducerea sche- 
mei lui Warner la 4 descendente, dintre care una am- 
biguá, In 1951 un etnolog englez, E. R., Leach, a reluat 
concepţia mea, pe care s-a apucat s-o apere chiar îm- 
potriva mea, atribuindu-mi o altă concepţie, improvi- 
zată de el pentru nevoile cauzei (cf. E. R. Leach, 
The Structural Implications of Matrilateral Cross-Cou- 
sin Marriage, ,Journal of the Royal Anthropological 
Institute“, vol. 81, 1951). În articolul citat în nota pre- 
cedentá, Berndt se opreste la cifra de 3 descendente. 
Indus în eroare de Leach in momentul in care îşi scria 
articolul, el a binevoit să recunoască ulterior, în cursul 
unei convorbiri şi în scris, că pe o bază pur deductivă 
eu ajunsesem la soluţia cea mai apropiată dintre 
toate cele avansate pina atunci, de aceea pe care avea 
s-o verifice el însuși pe teren. 

Interpretarea dată de mine sistemului murngin a 
format obiectul unei analize admirabil de lucide şi pă- 
trunzătoare a prof. J. P. B. de Josselin de Jong, 
Lévi-Strauss’s Theory on Kinship and Marriage, 1952. 

interpretările lui Radcliffe-Brown ? Ne putem 
îndoi, deoarece acest recurs exterior îl sileste 
să lase propriile sale ipoteze nedefinitivate sau 
să le completeze cu împrumuturi care le con- 
feră un caracter hibrid şi uneori chiar contra- 
zic obiectivul iniţial formulat în termeni etno- 
logici. În loc de a considera sistemele de înru- 
dire ca mijloace sociale destinate să îndepli- 
nească o funcţie socială, Murdock ajunge în cele 
din urmă să le trateze drept consecinţe sociale 
ale unor premise exprimate în termeni de bio- 
logie si de psihologie. 

Aportul lui Murdock la studiile structurale 
poate fi considerat sub două aspecte. El a vrut, 
în primul rînd, să reîntinerească metoda statis- 
tică. Tylor o folosise deja pentru verificarea co- 
relaţiilor presupuse şi pentru descoperirea altora 
noi. Folosirea unor tehnici moderne a permis lui 
Murdock să realizeze progrese certe în această 
direcţie. 

S-au subliniat adeseori obstacolele de care se 
lovește metoda statistică în etnologie (Lowie, 
1948 a, cap. III). Si fiindcă Murdock le cunoaşte 
tot atit de bine ca oricare altul, má voi multumi 
să reamintesc pericolul cercului vicios: vali- 
ditatea unei corelaţii, chiar dacă e fundată pe 
o frecvenţă statistică impresionantă, depinde în 
cele din urmă de validitatea decupajului la care 
am procedat pentru a defini fenomenele puse în 
corelație. Dimpotrivă, metoda rămîne mereu 
eficace pentru a denunța corelatiile greşit ac- 
ceptate. Din acest punct de vedere negativ si 
critic, unele concluzii ale lui Murdock pot fi 
considerate ca acceptate. 

Murdock s-a străduit de asemenea să recon- 
stituie evoluţia istorică a sistemelor de înrudire 
sau, cel putin, să definească anumite direcţii de 
evoluție posibile sau probabile, excluzind altele. 
El a ajuns in acest fel la un rezultat surprinzá- 
tor : mai frecvent decit s-ar crede (de cînd Lo- 
wie [1920, cap. III] a atacat ipoteza similară a 

lui Lewis Morgan), sistemul de înrudire de tip 
„hawaian“ ar reprezenta o formă primitivă. 
Trebuie să fim totuşi atenţi la faptul că Mur- 
dock nu discută despre societăţi reale observate 
în contextul lor istoric si geografic si conside- 
rate ca ansambluri organizate, ci despre nişte 
abstracții şi — dacă se poate spune — chiar 
despre abstracții de gradul al doilea : el începe 
prin izolarea organizării sociale de alte aspecte 
ale culturii si uneori a sistemelor de înrudire 
de organizarea socială ; apoi el decupează în 
mod arbitrar organizarea socială (sau sistemul 
de înrudire) în parti si în bucăţi după principii 
inspirate de categoriile tradiţionale ale teoriei 
etnologice, mai curînd decît de analiza reală a 
fiecărui grup. În aceste condiţii, reconstrucţia 
sa istorică rămîne ideologică : ea constă în ab- 
stragerea elementelor comune în fiecare. stadiu 
pentru a defini stadiul imediat anterior si asa 
mai departe. Este clar că o asemenea metodă nu 
poate ajunge decît la un singur rezultat: for- 
mele cele mai puţin diferenţiate vor apărea ca 
fiind cele mai vechi, iar formelor complexe li 
se vor atribui poziții din ce în ce mai recente, 
în funcție de complexitatea lor. E ca si cum am 
plasa calul modern direct în ordinul vertebra- 
telor. mai curînd decît în specia Hipparion. 

Prin rezervele de mai sus nu căutăm să scă- 
dem meritele lui Murdock: el a strîns docu- 
mente abundente și adeseori neglijate ; el a pus 
probleme. Dar tehnica sa pare mai potrivită 
tocmai pentru descoperirea şi identificarea pro- 
blemelor decît pentru rezolvarea lor. Metoda sa 
rămîne încă pătrunsă de un spirit aristotelic; 
poate că orice știință trebuie să treacă prin 
aceasta. El, cel puţin, se comportă ca un bun 
discipol al lui Aristotel, afirmind că, „pe planul 
organizării sociale, formele culturale atestă un 
grad de regularitate si o conformare la exigen- 
tele gîndirii științifice care nu diferă în mod 

semnificativ de acelea cu care ne-au obişnuit sti- 
intele zise naturale“ (1949, p. 259). . 

Cititorul care se va referi la deosebirile pro- 
puse la începutul acestui articol va observa că 
Radcliffe-Brown are tendinţa să confunde ov- 
servatia şi experimentarea, în timp ce Murdock 
nu face destulă deosebire între modele statis- 
tice si modele mecanice : el încearcă să constru- 
iască modele mecanice cu ajutorul unei metode 
statistice, sarcină imposibilă, cel puţin la modul 
direct care îi este propriu. 

În mod simetric, opera lui Lowie! ar putea 
fi caracterizată ca un efort îndirjit de a răspunde 
la o singură întrebare : care sînt faptele? Am 
spus ca, pina si pentru structuralist, aceasta 
intrebare este prima la care ar trebui sá rás- 
pundá si cá ea comandá toate celelalte intrebári. 
Cercetările pe teren si reflectia teoretică a lui 
Lowie încep într-o epocă în care etnologia este 
suprasaturata de prejudecăţi filozofice, aureo- 
lată de misticism socio'ogic. I s-a reproşat une- 
ori lui Lowie de a fi reacționat față de aceasta 
situaţie în mod pur negativ (Kroeber, 1920); 
aşa și trebuia. În acel moment, prima sarcină 
era de a demonstra ceea ce faptele nu erau. Lo- 
wie a întreprins, așadar, cu curaj dezintegrarea 
sistemelor arbitrare si a pretinselor corelaţii. 
Astfel el a eliberat, dacă se poate spune, o ener- 
gie intelectuală din care continuăm să ne ali- 
mentăm şi astăzi. Poate că ne este mai puţin 
ușor de a evidentia contribuţiile sale pozitive 
din cauza extremei discretii cu care isi formu- 
lează ideile si din cauza repulsiei sa'e fata de 
construcțiile teoretice. Nu se defineşte el undeva 
pe sine însuşi ca pe un „sceptic activ“? Cu 
toate acestea, el a fost acela care încă din 1915 
susținea în modul cel mai modern studiile de 
inrudire : „Substanța însăşi a vieţii sociale 
poate fi uneori analizată in mod riguros în 
funcție de modul de clasificare a rudelor directe 


1 Mort în 1957. 

si prin alianță“ (1915, 1929 c). În același articol, 
el răsturna perspectiva istorică îngustă care li- 
mita orizontul etnologic, fără a pcrmite obser- 
varea factorilor structurali, universal activi; 
el definea deja exogamia în termeni genetici, 
ca pe o schemă instituţională care generează 
aceleaşi efecte oriunde este prezentă, fără să fie 
necesar a se invoca consideraţii  istorice-geo- 
grafice pentru a înţelege analogiile între socie- 
táti îndepărtate. . 

Citiva ani mai tirziu, Lowie destramá ,,com- 
plexul matriliniar* (1919), utilizind o metodă 
care avea să-l conducă la două rezultate esen- 
tiale pentru structuralist. Negind ideea că orice 
trăsătură de aparenţă matriliniará ar fi trebuit 
să fie interpretată ca o supravieţuire sau ca un 
vestigiu al „complexului“, el permitea descom- 
punerea acestuia în variabile. În al doilea rînd, 
elementele astfel eliberate deveneau disponibile 
pentru alcătuirea unor tabele de permutări in- 
tre caracterele diferenţiale ale sistemelor de în- 
rudire (Lowie, 1929 a) El deschidea astfel 
poarta studiilor structurale în două moduri la 
fel de originale: prin sistemul denumirilor si 
prin raportul dintre acesta si sistemul atitudi- 
nilor. Această ultimă orientare avea să fie ur- 
mată de alţii (Radcliffe-Brown, 1924; Lévi- 
Strauss, 1945) 1. 

Îi mai datorăm lui Lowie si alte descoperiri. 
El a fost, fără îndoială, primul care a stabilit 
caracterul biliniar al mai multor sisteme pre- 
tins uniliniare (1920, 1929 b) ; a demonstrat in- 
fluenta exercitată de modul de reşedinţă asupra 
tipului de filiatie (1920) ; a disociat conduitele 
familiale de rezervá sau de respect si prohibi- 
tia incestului (1920, p. 104—105). Întotdeauna 
grijuliu sá examineze organizatiile sociale din- 
tr-un dublu punct de vedere: reguli institutio- 
nale, pe de o parte, dar si expresii medii ale 
unor reacţii psihologice individuale (într-un 


1 Cf. cap. II din acest volum. 

sens care contrazice uneori regulile şi care le 
deviază întotdeauna), el rămîne acelaşi Lowie 
atît de criticat pentru prea faimoasa definiţie a 
culturii, făcută „din parti si din bucăţi“, care 
ne-a dat monografii ce trec printre cele mai pă- 
trunzătoare, cele mai bine echilibrate din toată 
literatura etnologică (1935, 1948 a, cap. XV, 
XVI, XVII). În sfîrşit, este cunoscut rolul jucat 
de Lowie în dezvoltarea studiilor sud-ameri- 
cane. Direct sau indirect, prin sfaturile sau în- 
demnurile sale, el a contribuit la deschiderea 
pentru etnologie a unui domeniu dificil şi prea 
neglijat. 


IV. Dinamica socială : structuri de subordonare 


a) Ordinea elementelor (indivizi şi grupuri) 
în structura socială 


Nu este necesar să expunem aici poziţia noas- 
tră personală asupra problemelor de mai sus. 
Ea transpare îndeajuns în cursul acestui capitol, 
cu toate eforturile noastre de a păstra obiectivi- 
tatea. Pentru autorul acestor rînduri, sistemele 
de înrudire, regulile de căsătorie si de filiatie 
formează un ansamblu coordonat, a cărui func- 
tie este de a asigura permanenta grupului so- 
cial, incrucisind între ele ca într-o țesătură re- 
laţiile consangvine si cele bazate pe alianţă. 
Sperăm că am contribuit astfel la elucidarea 
funcţionării maşinii sociale, care extrage con- 
tinuu femei din familiile lor consangvine pentru 
a le redistribui în tot atîtea grupuri domestice, 
care se transformă la rîndul lor în familii con- 
sangvine si aşa mai departe !. 


^ 

! Cf. in legáturá cu acest punct C. Lévi-Strauss, 
The Family, in: H. L. Shapiro, (ed), Man, Culture 
and Society, Oxford University Press, 1956, cap. XII 
(nereprodus în volumul de faţă). 

Dacă ar lipsi influenţe externe, această ma- 
sina ar funcţiona la infinit si structura socială 
ar păstra un caracter static. Lucrurile nu stau 
însă aşa. Trebuie deci să introducem în mode- 
lul teoretic elemente noi, a căror intervenție 
să poată explica transformările diacronice ale 
structurii si să ne facă cunoscute în același timp 
cauzele pentru care o structură socială nu se re- 
duce niciodată la un sistem de înrudire. Există 
trei modalităţi diferite de a răspunde la această 
dublă întrebare. 

Asa cum e normal, ne vom întreba mai întîi 
care sint faptele. Au trecut ani de cind Lowie 
deplingea carenta lucrărilor antropologice in 
materie de organizare politică. În această pri- 
vintá se pot înregistra unele progrese, pe care 
le datorăm chiar lui Lowie, în lucrările sale cele 
mai recente, cel puţin în ceea ce privește Ame- 
rica de Nord (1927, 1948 a, cap. VI, VII, XII— 
XIV, 1948 b), şi marii lucrări asupra Africii, 
elaborată sub conducerea lui Fortes şi Evans- 
Pritchard (1940). Lowie a precizat în mod util 
citeva categorii fundamentale : clase sociale, 
„sodalităţi“, stat. 


A doua metodă ar consta în corelarea feno- 
menelor care ţin de nivelul deja izolat, adică fe- 
nomenele de înrudire, si acelea care tin de ni- 
velul imediat superior în măsura în care pot fi 
legate între ele. Se pun deci două probleme : 
1) pot oare structurile bazate pe inrudire sá ma- 
nifeste de la sine proprietăţi dinamice ? 2) in 
ce mod reacţionează unele asupra altora struc- 
turile de comunicaţie și structurile de subordo- 
nare ? Prima problemă este aceea a educaţiei : 
într-adevăr, într-un moment determinat, fiecare 
generaţie se află într-o relaţie de subordonare 
sau de dominare cu cea care o precedă sau cu 
cea care o urmează. În acest fel au preferat să 
pună problema Margaret Mead şi alţii. 

Mai există şi o modalitate de a proceda mai 
teoretică, care constă în cercetarea corelatiilor 
dintre anumite poziţii (statice) în .structura de 
înrudire (redusă la terminologia ei) si condui- 
tele (dinamice) corespunzătoare, aşa cum se ex- 
primă ele în drepturi, datorii și obligaţii, pe de 
o parte, şi, pe de altă parte, în privilegii, pro- 
hibitii etc. 

Pentru Radcliffe-Brown, o corespondenţă 
termen cu termen este verificabilă între ceea 
ce s-ar putea numi sistemul de atitudini şi sis- 
temul de denumiri. Fiecare termen de înrudire 
ar corespunde unei conduite prescrise, pozitivă 
sau negativă, şi fiecare conduită diferenţială ar 
fi conotată de un termen. Alţii au susţinut că o 
asemenea corespondenţă nu este verificabilă în 
practică sau că ea nu depăşeşte niciodată nive- 
lul unei aproximatii destul de grosolane. 

Eu am propus o interpretare diferită, bazată 
pe o relaţie dialectică între atitudini și denumiri. 
Conduitele diferenţiale între rude tind să se or- 
ganizeze după acelaşi model ca terminologia, 
însă ele constituie si un mij.oc de rezolvare a 
dificultăţilor şi de depăşire a contradictiilor ine- 
rente însăşi acestei terminologii. Astfel, regu- 
lite de conduită dintre rude într-o societate care- 
care ar însemna o încercare de rezolvare a con- 
tradiciiilor care decurg din sistemul terminolo- 
gic si din regulile de alianţă. În măsura în carc 
primele tind să se constituie în sistem, apar noi 
contradicții care provoacă o reorganizare a ter- 
minologiei, se repercutează asupra atitudinilor 
si aşa mai departe, în afara rare'or perioade de 
echilibru, scurte si precare !. 


—— — 


1 Într-un opuscul consacrat criticii lucrării Les 
structures élémentaires de la parenté, Homans și 
Schneider incearcă să reducă regulile de căsătorie 
preferentiala la sistemu! atitudinilor. Ei se revoltă îm- 
potriva principiului, exprimat în agea lucrare, că nu 
există o conexiune necesară între căsătoria matrilate- 
rală sau patrilaterală, pe de o parte. si modul de fi- 
l.atie — patriliniar sau matriliniar — pe de alta 
parte. În sprijinul tezei lor, după care căsătoria ma- 

O altă problemă se pune atunci cînd se iau 
în considerare societăţi în care nu sistemul de 
înrudire este cel ce determină alianțele matri- 
moniale dintre egali. Într-adevăr, ce se intim- 
plă dacă partenerii schimburilor matrimoniale 
sint grupuri ierarhizate, de fapt sau de drept, 
din punct de vedere politic sau economic? 
Privind sub acest unghi, sîntem conduşi să exa- 


trilaterală ar fi funcţie de filiatia patriliniară, ei in- 
vocá corelatii statistice care nu demonstreazá mare 
lucru. În realitate, societăţile cu filiatie patriliniară 
sint mult mai numeroase decit cele cu filiatie matri- 
hniará; in plus, căsătoria matrilaterală este ea însăşi 
mai frecventă decît căsătoria patrilaterală. Deci, daca 
distribuţia s-ar face la noroc, am putea să ne astep- 
tăm ca numărul societăţilor caracterizate prin asocia- 
fia: filiatie patriliniară si căsătorie matrilaterala, sa 
fie mai ridicat decit celelalte, si corelatia invocată de 
criticii mei ar fi lipsită de semnificaţie. R^luind stu- 
diul acestei presupuse corelaţii pe baza unui eşantion 
mai mare (564 de societăţi), Murdock conchide: ,,Dis- 
tributia mondială a acestor corelaţii este atit de slabă. 
încît ne incită să punem la îndoială interpretarea 
teoretică propusă“ (G. P. Murdock, World Ethno- 
graphic Sample, „American Anthrop.“, serie nouă, 
vol. 59, nr. 4, 1957, p. 687). 

Persist in a crede, conform înşişi termenilor pe care 
i-am întrebuințat mai întîi, cá nu există conexiune 
necesară între căsătoria cu vara prin alianţă unilate- 
rală si modul de filiatie, adică cá nici una din com- 
binatiile imaginabile nu implică o contradicție. Este 
totuşi posibil, şi chiar verosimil ca, pe planul expe- 
rientei, cele două tipuri de căsătorie să fie mai frec- 
vent asociate cu unul sau cu celălalt mod de filiatie. 
Dacă ar fi asa, aceasta corelație statistică (să nu se 
confunde cu o conexiune logică) s-ar cere explicată. 
As fi înclinat s-o caut în direcţia instabilității spe- 
cifice societăţilor matriliniare (temă deja dezvoltată 
în Structures), care le-ar face mai dificilă adoptarea 
unor cicluri lungi de reciprocitate, pe cînd ciclurile 
extrem de scurte ale căsătoriei patrilaterale s-ar aco- 
moda mai bine cu frămîntările a căror scenă o con- 
stituie mereu societăţile matriliniare. Interpretarea 
teoretică a lui Homans şi Schneider mi se pare cu 
totul inacceptabilă : ei explică preferința societăţilor 
patriliniare pentru căsătoria matrilaterală prin con- 
sideratii psihologice, cum ar fi transferul atasamen- 
telor sentimentele ale unui adolescent esupra descen- 

minăm diverse instituţii : în primul rind poli- 
gamia, despre care am arătat că se bazează une- 
ori pe integrarea a două forme de garanţii : una 
colectivă şi politică, cealaltă individuală şi eco- 
nomică 1; apoi hipergamia (sau hipogamia). 
Această din urmă problemă, foarte neglijată 
pină în prezent, ar merita un studiu atent de 
care depinde o teorie coerentă a sistemului de 
caste şi, indirect. a tuturor structurilor sociale 
bazate pe deosebiri de statut. 


A treia şi ultima metodă are un caracter mai 
formal decit cele precedente. Ea ar consta în- 
tr-un studiu apriori al tuturor tipurilor de 
structuri imaginabile, rezultind din relaţii de de- 
pendentá si de dominație care apar la intim- 
plare. Tratarea matematică de către Rapoport 
(1949) a fenomenelor ciclice de dominație la 
găini deschide în această privință perspective 
interesante. Fără îndoială că aceste lanțuri ci- 
clice şi intranzitive par să prezinte puţină le- 
gătură cu structurile sociale pe care am fi ten- 
tati să le comparám cu ele. Acestea din urmă 
(cum e „cercul kava“ in Polinezia) sînt intot- 
deauna tranzitive si nonciclice : ce] care stă la 


dentei unchiului matern. Dacă asa ar fi cazul, cásá- 
toria matrilaterală ar fi într-adevăr mai frecventă, 
dar nu ar fi necesar să fie prescrisă. În legătură cu 
un caz particular, Homans si Schneider revin pur si 
simplu la teoria psihologică formulată de Westermarck 
pentru a explica prohibitia incestului. Ne-ar fi plăcut 
să vedem etnologia scăpată definitiv de aceste vechi 
rătăciri (cf. G. C. Homans şi D. M. Schneider, 
Marriage, Authority and Final Causes. A Study of 
Unilateral Cross-Cousin Marriage, Glencoe, Illinois, 
1955). 

1 C, Lévi-Strauss, Tristes Tropiques, cap. XXIX 
(vezi si Tropice triste, Bucuresti, Editura ştiinţifică, 
1968), care reia temele unui studiu dnterior: The So- 
cial and Psychological Aspects of Chieftainship in a 
Primitive Tribe, „Transactions of the New York Aca- 
demy of Sciences“, seriile II, vol. VII, nr. 1, 1944. 

capătul de jos este, prin definiţie, exclus de la 
capătul de sus}. 

Studiul sistemelor de înrudire arată, dimpo- 
trivă, că în anumite condiţii transformarea unei 
ordini tranzitive și nonciclice în alta intranzi- 
tivă şi ciclică nu este de neimaginat. Acest lu- 
cru poate fi observat într-o societate hiperga- 
mică cu căsătoria preferentialà a unui bărbat 
cu fiica fratelui mamei. Un asemenea sistem 
constă într-un lant, terminat la o extremitate 
cu o fată de cel mai înalt rang, deci incapabilă 
de a găsi un bărbat care să nu-i fie inferior, și 
la cealaltă extremitate cu un băiat privat de 
soţie pentru totdeauna (fiindcă toate fetele gru- 
pului, cu excepţia surorii sale, au un rang su- 
perior rangului său). În consecinţă, sau socie- 
tatea în chestiune sucombă ca urmare a propri- 
ilor sale contradicții, sau sistemul său tranzitiv 
și nonciclic trebuie să se transforme, temporur 
sau local, într-un sistem tranzitiv si ciclic?. 


1 Această rezervă îmi apare astăzi (1957) inutilă. 
Există societăţi în care constatăm cicluri ierarhice și 
intranzitive, cu totul comparabile cu pecking-order. 
Astfel insulele Fiji, a căror populaţie era organizată 
pina ia începutul secolului al XX-lea în feude unite 
între ele prin relaţii de vasalitate în asa fel, încît în 
unele cazuri o feudă A era vasala feudei B, B a lui C, 
C a lui D si D a lui A. Hocart a descris si a explicat 
această structură, la prima vedere de neinteles, ob- 
servind cá in Fiji există două forme de vasalitate: 
vasalitate prin tradiţie şi vasalitate prin cucerire. 
Feuda A poate fi deci traditional vasala feudei B, 
B a lui C si C a lui D, pe cind feuda D se intimplá 
să fi căzut recent, in urma unui război pierdut, sub 
vasalitatea feudei A. Nu numai că structura astfel 
realizată este aceeași ca a lui pecking-order, dar, fără 
să se fi observat, teoria etnologică a devansat cu ci- 
tiva ani interpretarea matematică, întrucit aceasta se 
bazează pe distincţia a două variabile care operează 
cu un anumit decalaj, ceea ce corespunde exact de- 
scrierii (postume) a lui Hocart (cf. A. M. Hocart, 
The Northern States of Fiji, ,,Occasional Publ.“, Lon- 
dra, nr. 11, Royal Anthropological Institute, 1952). 

2 Pentru un exemplu remarcabil al transformării 
locale a unui tip într-altul, cf. K. Gough, Female 
Initiation Rites on the Malabar Coast, „Journ. of the 
Roy. Anthropol. Inst.“, vol. 85, 1955, p. 47—48. 

Se introduc astfel în studiile noastre noţiuni 
cum sint acelea de tranzitivitate, de ordine şi de 
ciclu, care se pretează unei tratári formale si 
permit analiza unor tipuri genera izate de struc- 
turi sociale în care pot fi integrate nivelurile 
de comunicare si de subordonare. Se va merge 
oare si mai departe piná la integrarea ordinilor 
actuale si virtuale? Ín cele mai multe din so- 
cietátile umane, ceea ce se numeşte „ordine so- 
ciala“ tine de un tip tranzitiv si nonciclic : 
dacà A este superior lui B si B superior lui C, 
A trebuie si fie superior lui C, iar C nu poate 
fi superior lui A. Cu toate acesiea, chiar socie- 
tatile care urmează practic aceste reguli concep 
și alte tipuri de ordine, care s-ar putea numi 
„virtuale“ sau „ideale“, indiferent dacă o fac 
pe planul politicii, al mitului sau al religiei, iar 
aceste ordini sint uneori intranzitive si ciclice. 
Așa sînt, de exemplu, poveştile cu regi care se 
căsătoresc cu  pástorite sau critica de către 
Stendhal a democraţiei americane, ca un sistem 
în care un gentleman este la ordinele bácanului 
său. 


b) Ordinea ordinilor 


Pentru etnolog, societatea înglobează un an- 
samblu de structuri care corespund diverselor 
tipuri de ordini. Sistemul de înrudire oferă un 
mijloc de a ordona pe indivizi după anumite re- 
guli, un ait mijloc îl oferă organizarea socială, 
iar stratificările sociale sau economice un al 
treilea. Toate aceste structuri de ordine pot îi 
ele însele ordonate, cu condiţia de a pune în 
evidenţă relaţiile care le unesc şi modul în care 
reacţionează unele asupra altora din punct de 
vedere sincronic. Astfel, Meyer Fortes (1949) a 
încercat, nu fără succes, să construiască modele 
generale care integrează proprietățile diverselor 

Hiodele speciale (înrudire, organizare socială, 
raporturi economice etc.). 

Aceste încercări de a formula un model total 
al unei societăţi date îl confruntă pe etnolog cu 
o dificultate considerată deja la începutul aces- 
tui capitol: pînă la ce punct corespund> reali- 
lățţii modul in care o societate concepe diver- 
sele sale structuri de ordine si re'atiile care le 
unesc ? Am indicat deja cá, în funcţie de do- 
cumentele examinate, ar fi posibile mai multe 
răspunsuri. Pină in prezent însă nu am luat in 
considerare decit ordini „trăite“, adică ordini 
care sint ele însele funcţie de o realitate obiec- 
tivă si care pot fi abordate din extericr, indc- 
pendent de reprezentarea pe care şi-o fac oa- 
menii despre ele. Vom obscrva acum cá ase- 
menca ordini „trăite“ presupun întotdeauna 
altele, de care este neapărat necesar să se tirá 
seama pentru a înțelege nu numai pe cele pre- 
cedente, ci şi modalitatea in care fiecare socie- 
tate încearcă să le integreze pe toate într-o tota- 
litate ordonată. Aceste structuri de ordine ,,con- 
cepute* si nu „trăite“ nu corespund direct nici 
unei realităţi obiective ; spre deosebire de cele 
dintii, ele nu sînt susceptibile de un control ex- 
perimental, întrucît ajung să se prevalcze de 
o experienţă specifica cu care dealtfel se con- 
fundá uneori. Singurul control la care le-am 
putea supune spre a le analiza este deci acela 
al ordinilor primului tip, sau al ordinilor 
„trăite“. Ordinile „concepute“ corespund dome- 
niului mitului şi al religiei. Ne putem întreba 
dacă ideologia politică a unor societăţi contem- 
porane nu tine si ea de aceasta categoriel. 


1 Cititorul francez va binevoi să observe cá acest 
paragraf încearcă să formuleze într-un limbaj mai fa- 
miliar antropologilor anglo-saxoni distincția marxistă 
dintre infrastructură si suprastructură, ceea ce arată, 
în treacăt fie spus, cit de putin întemeiate sint cri- 
ticile pe care G. Gurvitch mi le adresează („Cahiers 
internationaux de sociologie“, vol. 19, serie noua. 
anul 2, 1955) atunci cînd în legătură cu acest pasaj 
mă acuză că voiesc să reintegrez in sociologie o con- 

Urmindu-l pe Durkheim, Radcliffe-Brown 4 
arătat că faptele religioase trebuiau studiate ca 
parte integrantă a structurii sociale. Pentru el, 
rolul etnologului este de a stabili corelaţii între 
diverse tipuri de religii si diverse tipuri de or- 
ganizări sociale (1945). Dacă sociologia sa reli- 
gioasă se soldează în cele din urmă printr-un 
eșec, aceasta se explică, pare-se, prin două mo- 
live. În primul rînd, el a legat credințele si ri- 
tualul direct de stări afective. În al doilea rînd, 
a vrut să obţină dintr-o dată o expresie gene- 
rală a raportului dintre societate si religie, în 
timp ce noi avem nevoie mai ales de studii con- 
crete care să permită construirea unor serii re- 
gulate de variaţii concomitente. De aici a rezul- 
tat un fel de discreditare, care apasă greu asu- 
pra etnologiei religioase. Cu toate acestea, mi- 
turile, ritualul şi credinţele religioase alcătuiesc 
un domeniu foarte promițător pentru studiile 
structurale şi, deşi rare, cercetările recente par 
a îi deosebit de fecunde. 

Recent, citiva autori au întreprins un studiu 
al sistemelor religioase ca ansambluri structu- 
rate. Unele lucrări monografice, cum sint The 
Road of Life and Death de P. Radin (1945) și 
Kunapipi, de R. M. Berndt (1951), se inspiră din 
această concepţie. Astfel s-a deschis calea pen- 
tru cercetări sistematice, iar un exemplu bun 
in acest sens ne este oferit de lucrarea Navaho 
Religion de G. Reichard (1950). Nu vor fi ne- 
glijate însă din acest motiv analizele de detaliu, 
avînd ca obiect elementele permanente şi ne- 
permanente ale reprezentărilor religioase ale 
unei populaţii anume pe o durată de timp re- 
lativ scurtă, aşa cum le-a conceput Lowie. 

Poate că atunci vom reuşi să construim în et- 


ceptie autoritară a ordinii sociale (vezi în legătură cu 
acest subiect răspunsul meu dat lui G. Gurvitch, cap. 
XVI din volumul de faţă). 

nologia religioasă acele „modele la scară mică 
destinate analizei comparative... de variaţii con- 
comitente... așa cum se impun ele în orice cer- 
cetare vizind explicarea faptelor sociale“ (Na- 
del, 1952). Această metodă nu va permite decît 
un progres lent; dar ea va furniza concluzii 
care vor conta printre cele mai bine fundate şi 
mai convingătoare din toate pe care le putem 
spera în materie de organizare socială. Nadel a 
demonstrat deja că între instituţia samanismu- 
lui şi anumite atitudini psihologice caracteristice 
societăților corespunzătoare există o corelaţie 
(1946). Comparind unele documente indo-euro- 
pene provenind din Islanda, din Irlanda si din 
Caucaz, G. Dumézil a reuşit să interpreteze un 
personaj mitologic pînă atunci enigmatic, să 
pună în corelaţie rolul şi manifestările acestuia 
cu unele trăsături ale organizării sociale a popu- 
laţiilor studiate (1948) ; Wittfogel si Goldfrank 
au izolat unele variatii semnificative ale anumi- 
tor teme mitologice la indienii pueblo, legin- 
du-le de infrastructura socio-economicá a fiecá- 
rui grup (1943). Monica Hunter a demonstrat 
că credinţele magice erau functie directă de 
structura grupului social (Hunter-Wilson, 1951). 
Toate aceste rezultate, la care se adaugă altele 
care nu pot fi comentate aici din lipsă de spațiu, 
ne dau speranţa că într-o zi vom fi în măsură 
să înțelegem, în afară de funcția credințelor re- 
ligioase în viaţa socială (ceea ce e ştiut încă de 
la Lucrețiu), si mecanismele care le permit să 
îndeplinească această functie. 


Cîteva cuvinte în chip de concluzie. Studiul 
nostru a debutat cu o analiză a noţiunii de mo- 
del si tot această noţiune reapare la sfîrşit. An- 
tropologia socială este o ştiinţă tînără ; e firesc 
ca ea să caute să-şi construiască modelele prin 
imitarea celor mai simple dintre acelea pe care 

i le prezintă ştiinţele mai avansate. Asa se ex- 
plică atracţia mecanicii clasice asupra ei. Dar 
n-am fost oare noi în această privinţă victimele 
unei iluzii ? Aşa cum a remarcat von Neumann 
(von Neumann si Morgenstern. 1944, p. 14): 
„Este infinit mai simplu de a elabora teoria 
aproape exactá a unui gaz continind circa 10?5 
particule libere decit teoria sistemului solar 
care cuprinde numai 9 corpuri mari“. Or, antro- 
pologul in căutare de modele se află in fata 
unui caz intermediar : obiectele de care ne ocu- 
pám — roluri sociale si indivizi integrati într-o 
societate determinată — sint mult mai nume- 
roase decit acelea ale mecanicii newtoniene, fără 
a fi totuşi destule pentru a ţine de statistică şi 
de calculul probabilităților. Ne aflăm deci pe un 
teren hibrid si echivoc; faptele noastre sint 
prea complicate pentru a fi abordate într-un fel 
si nu destul de complicate pentru a le putea 
aborda în celălalt fel. 

Noile perspective deschise de teoria comuni- 
caiiei rezultă tocmai din metodele originale care 
au trebuit să fie elaborate pentru tratarea obiec- 
telor — semnele — care pot fi supuse de aici 
înainte unei analize riguroase, deşi numărul lor 
este prea ridicat pentru mecanica clasică, dar 
încă prea restrins pentru ca principiile termo- 
dinamicii să li se poată aplica. Limba este alcá- 
tuită din morfeme, de ordinul cîtorva mli, si 
pentru a desprinde regularitáti semnificative in 
frecvenţa fonemelor sint suficiente unele calcuie 
limitate. Pe un asemenea teren, pragul de apli- 
care a legilor statistice coboară, în timp ce se 
ridică acela pe baza căruia utilizarea modelelor 
mecanice devine posibilă. Si, concomitent, or- 
dinea de mărime a fenomenelor se apropie de 
aceea cu care antropologul este obișnuit. 

Stadiul actual al cercetărilor structurale în 
antropologie este, aşadar, următorul. S-a reuşit 

a se izola fenomene de acelaşi tip ca fenomenele 
al căror studiu riguros îl permit teoriile strate- 
giei si ale comunicaţiei. Faptele antropologice 
se aflá la o scară destul de apropiată de aceea 
a celorlalte fenomene" pentru a oferi speranţa 
unui tratament analog. Nu este oare surprin- 
zător că în momentul în care antropologia se 
simte mai aproape decit oricînd de a deveni o 
știință veritabilă lipseşte terenul tocmai acolo 
unde îl credeam mai solid? Faptele însele se 
derobează : prea puțin numeroase sau adunate 
în condiţii care nu permit ca ele să fie compa- 
rate cu destulă siguranță. Fără să avem vreo 
vină, descoperim că ne-am comportat ca niște 
botanisti amatori, culegind la întîmplare esan- 
tioane heteroclite, maltratindu-le si mutilin- 
du-le pentru a le conserva în ierbarele noastre. 
Si iată-ne deodată chemaţi să punem in ordine 
serii complete, să definim nuanțele originare, 
să măsurăm parti minuscule pe care le găsim 
deteriorate, dacă nu chiar distruse. 

Cînd antropologul evocă sarcinile care îl aş- 
teaptă şi tot ce ar fi trebuit el să fie în stare să 
realizeze, îl cuprinde descurajarea : cum ar pu- 
tea să reuşească cu documentele de care dis- 
pune ? E intrucitva ca si cum s-ar cere ca 
fizica cosmică să se constituie pe baza observa- 
tiilor astronomilor babiloneni. Si, totuşi, corpu- 
rile cereşti există şi astăzi în spaţiu, pe cînd cul- 
turile indigene care ne furnizează documentele 
noastre dispar într-un ritm rapid sau se trans- 
formă în obiecte de un gen nou, la care nu pu- 
tem spera să găsim informaţii de acelaşi tip. A 
ajusta tehnicile de observaţie la un cadru teo- 
retic mult mai avansat decit ele, iată o situatic 
paradoxală pe care istoria ştiinţelor o ilus- 
treazá rareori. Antropologiei moderne ii revine 
misiunea de a ráspunde la aceastá provocare. 

CAPITOLUL XVI 


POSTFATA LA CAPITOLUL XV! 


Georges Gurvitch, pe care, mărturisesc, il 
înțeleg din ce în ce mai putin de fiecare dată 
cînd mi se întîmplă să-l citesc?, atacă analiza 
făcută de mine noţiunii de structură socială 5, 
dar argumentele sale se reduc cel mai adesea 
la semne de exclamatie adăugate la cîteva para- 
frazări tendentioase ale textului meu. 

D-1 Gurvitch ne oferă ceva ce crede el a fi 
o descoperire : „Există... între gestaltismul in 
psihologie si structuralismul în sociologie o afi- 
nitate frapantá, care, după cite știm, n-a fost 
subliniată pînă acum“ (loc. cit., p. 11). D-l 
Gurvitch se înşală. Toti etnologii, sociologii şi 
lingvistii care se prevalează de structuralism 
sint conştienţi de legăturile care îi unesc cu 
psihologia gestaltistă. Încă din 1934, Ruth Be- 
nedict făcea această apropiere, citindu-i pe 
Kóhler si Koffka *. 


1 Tnedit (1956). 

2 Am încercat, totuși, altădată si nu fără simpatie 
(cf. C, Lévi-Strauss, French Sociology, in : Twen- 
tieth Century Sociology (ed. G. Gurvitch si W. E. 
Moore), New York, 1945, cap. XVII; trad. franceză: 
La sociologie du XXe siécle, 2 vol, Paris, 1947. 

3 G. Gurvitch, Le concept de structure sociale, 
„Cahiers internationaux de sociologie", vol. 19, serie 
nouă, anul 2, 1955. Acest studiu, cu cîteva modificări. a 
fost republicat. după cit se pare, de d-l Gurvitch, în 
ediția a 2-a a lucrării La vocation actuelle de la so- 
ciologie. Prezentul capitol, scris în 1956, se bazează 
pe textul iniţial. 

Ruth Benedict, Patterns of Culture, Cam- 
bridge, Mass., 1934, p. 51—52 si 279. 

Foarte recent, G. Gurvitch a făcut o altă ,,desco- 
perire", declarind cá este „nerăbdător s-o comunice 
cititorilor revistei «Cahiers» in chip de postfață la 
studiul nostru (al sáu) cu privire la Conceptul de struc- 
tură socială“, şi anume cá Spencer ar fi „o sursă ui- 
tată a conceptelor de «structură socială», «funcţie so- 
cială» și «institutie»“ („Cahiers internationaux de so- 
ciologie“, vol. 23, caiet dublu, 1957, p. 111—121). Dar, 

Eu însumi am ţinut intr-atit să pun în lumină 
această afinitate, încît prefata din 1947 a lu- 
crării mele Structures élémentaires de la pa- 
renté se încheie cu un omagiu adus psihologici 
gestaltiste : „După ce îl citase pe Eddington : 
«Fizica devine „studiul organizatiilor“», Kohler 
scria acum aproape douăzeci de ani: «Pe 
această cale... ea va intilni biologia si psiholo- 
gia». Această lucrare își va fi împlinit obiecti- 
vul dacă, după ce o va fi terminat, cititorul se 
va simţi înclinat să adauge: şi sociologia“. 

În același spirit, Kroeber scrie în Anthropo- 
logy: „Un sistem sau o configurație este în- 
totdeauna, prin natura sa, altceva şi mai mult 
decît suma părților sale; el include și relaţiile 
dintre părţi, adică reţeaua lor de interconexiuni, 
care adaugă un element semnificativ suplimen- 
tar. Acest lucru este bine cunoscut de psiho- 
logia gestaltistá sau psihologia formei. «Forma» 
unei culturi poate fi deci definită ca sistemul 
(pattern) relaţiilor dintre părţile sale consti- 
tutive“ 2. 

În sfirsit, un sociolog norvegian, Sverre 
Holm, după ce notase si el cu mai multă pro- 


cu excepţia lui Gurvitch însuși, nu vedem cine l-a 
„uitat“ pe Spencer şi paternitatea acestor noţiuni, care 
îi revine ; în orice caz, e sigur că nu utilizatorii mo- 
derni ai noţiunii de structură, care n-au fost niciodată 
lipsiți de memorie într-un asemenea grad. Cf, D. Bid- 
ney, Theoretical Anthropology, New York, 1953, 
cap. II si IV; si, pentru Anglia, E. E. Evans-Prit- 
chard, Social Anthropology, Glencce, 1951, p. 17, si in 
special introducerea lui A. R. Radcliffe-Brown 
la culegerea sa Structure and Function in Primitive 
Society, Glencoe, 1952, în care, după ce se referise de 
cîteva ori la Spencer, conchide : „Teoria (lui R. B) 
poate fi stabilită prin intermediul a trei concepte fun- 
damentale şi legate între ele de «proces», «structură» 
si «funcţie». Ea a derivat de la scriitori mai vechi, ca 
Montesquieu, Comte, Spencer, Durkheim și aparține 
astfel unei tradiții culturale de două sute de ani“ 
(p. 14). 

1 Loc. cit., p. XIV. 

2 A. I. Kroeber, Anthropology, ed. nouă, New 
York, 1948, p. 293. 

funzime că „de multă vreme știința culturii 
s-a inspirat din mesajul psihologiei gestaltiste“, 
încearcă să lege direct structuralismul de unul 
din izvoarele îndepărtate ale gîndirii gestal- 
tiste, filozofia naturală a lui Goethe !. 

Cît despre lingvistii structuralisti, Trubetz- 
koy si Jakobson au recunoscut adeseori cá sint 
indatorati  gestaltismului, si in special lucra- 
rilor lui K. Bühler. 

Oricit de diferite ar fi intre ele gindirea mea 
și a lui G. Gurvitch, se intimplá uneori ca ele 
să se încrucişeze. Ca dovadă, următorul pasaj 
din articolul lui Gurvitch : „Atunci cind ne 
propunem să studiem tipurile de societăţi glo- 
bale (a se deosebi de tipuri  microsociologice 
sau forme de sociabilitate și tipuri de grupări 
particulare), constituirea acestei tipologii nu 
este posibilă decît pornind de la structurile lor. 
Într-adevăr, contrar grupurilor speciale (fără 
să vorbim de forme de sociabilitate care sint 
astructurale), orice societate globală fără ex- 
ceptie [sublinierea autorului) posedă o structură 
și studierea ei este singurul mijloc de a con- 
strui şi de a reconstitui tipurile fenomenelor 
sociale globale. În Déterminismes sociaux et 
liberté humaine am afirmat chiar cá societá- 
tile globale si structurile sociale globale se 
identificá. Aceasta este adevárat atunci cind se 
vorbeste de tipuri de societáti globale. dar im- 
pune cele mai serioase rezerve cind este vorba 
de o societate globală concretă, care, evident. 
este incomparabil mai bogată decit structura 
ei, oricît ar fi de complexă această structură, 
care nu este niciodată decit un aspect, un sec- 
tor $i o expresie foarte parţială a fenomenului 
social total. Dar, pentru a-l înțelege pe acesta 
din urmă, atunci cînd este global, în toată ple- 


"Sverre Holm, Studies towards a Theory of 
Sociological Transformations, „Studia Norvegica", Oslo, 
nr. 7, 1951, p. 40 passim. 

nitudinea lui, nu am găsit altă soluţie decit de 
a porni de la un tip construit, care în cazul de 
faţă nu poate fi decit un tip particular al struc- 
turii sociale globale...“ 1. 

Dacă bágám de seamă cá G. Gurvitch inte- 
lege prin societăţi globale pe acelea care sînt 
obiectul de studiu al etnologului şi că „tipul 
construit“ al său seamănă uimitor cu ceea ce 
înțeleg eu prin model, nu e prea clar ce are 
el a-mi reproşa. Deoarece aici eu sînt acela care 
mă aflu pe o poziţie mai retrasă faţă de a sa, 
fiind foarte departe de a crede, aşa cum afirmă 
cl, că „societăţile globale și structurile sociale 
se identifică“. Cred numai că acestea din urmă 
ne pot ajuta la cunoaşterea şi la clasificarea 
celor dintii. 

Dar, obiectează G. Gurvitch în pasajul citat, 
ceea ce este adevárat despre tipuri inceteazá 
sá fie adevárat despre o societate concretá. Cu 
ce drept, cu ce titlu se instituie d-1 Gurvitch 
in cenzorul nostru ? Si ce stie el despre socie- 
tatile concrete, el a cărui întreagă filozofie se 
reduce la un cult idolatru al concretului (glo- 
rificindu-i bogátia. complexitatea,  fluiditatea, 
caracterul vesnic inefabil si spontaneitatea crea- 
toare), dar care rămîne îmbibată de un ase- 
menea sentiment de respect sacru, incit auto- 
rul ei nu s-a încumetat niciodată să întreprindă 
descrierea sau analiza vreunei societăţi con- 
crete ? 

Etnologii care au petrecut ani din viaţa lor 
participind la existența concretă a diferitelor 
societăţi pot aștepta liniștiți ca G. Gurvitch să 
descopere la ci o indiferență fata de concret 
comparabilă cu aceea de care dă el dovadă re- 
ducînd diversitatea si specificitatea miilor de 
societăţi la patru (sic) tipuri, in care toate tri- 
burile sud-americane sint confundate cu an- 
samblul societăţilor australiene, Melanezia cu 


1 Loc. cit., p. 11—12. 

Polinezia şi în care America de Nord, de o 
parte, şi Africa, de cealaltă, nu mai formează 
decit două blocuri omogene !. 

Ca teoretician pur, G. Gurvitch nu se intere- 
sează decît de partea teoretică a lucrărilor 
noastre. Si cum teoriile noastre nu-i plac, fi- 
indcă le infirmă pe ale sale, ne invită să ne con- 
sacrăm etnografiei descriptive. Din această îm- 
partire a rolurilor, el ar beneficia de dublul 
avantaj de a domni singur peste teorie si de 
a-şi oferi fără riscuri luxul de a invoca talmes- 
balmes în sprijinul propriilor sale speculaţii o 
mare cantitate de lucrări descriptive, a căror 
folosire arbitrară arată că nu-și ia prea ade- 
seori osteneala de a le citi. | 

Fără a aștepta sfatul d-sale, etnologii pe care 
îi critică şi-au consacrat cea mai mare parte 
a vieţii lor ştiinţifice observării, descrierii si 
analizei, cu o minutie adeseori plicticoasa, ,,for- 
melor de sociabilitate“, „grupurilor“ si celor 
mai mici nuanțe ale vieţii colective, care for- 
mează, împreună cu structurile, ființa indivi- 
duală, imposibil de confundat cu altele, a socie- 
tátilor în care au trăit. Nici unul dintre noi nu 
s-a gindit vreodată să substituie acestei reali- 
táti vibrante un tip sau o structură rigide. Cer- 
cetarea structurilor intervine într-un al doilea 
stadiu, cînd, după ce am observat ceea ce există, 
încercăm să desprindem aceste elemente, sin- 
gurele stabile şi întotdeauna parţiale, care ne 
vor permite să le comparám si să le clasificám. 
Totuşi, spre deosebire de d-l Gurvitch, noi nu 
pornim de la o definiţie apriori a ceea ce este 
structurabil şi a ceea ce nu este. Sintem prea 
conştienţi de imposibilitatea de a sti dinainte 
unde si la ce nivel de observatic analiza struc- 
turală va avea priză. Experienţa noastră in pri- 
vinta concretului ne-a învăţat că de foarte 
multe ori aspectele cele mai fluide şi mai fugi- 


t Determinismes sociaux et liberté humaine, cap. TI, 
p. 200—222. 

tive ale culturii sint cele care deschid accesul 
la o structură ; de aici atenţia pasionată, aproape 
maniacă, pe care o acordăm detaliilor. Avem 
mereu prezent în minte exemplul ştiinţelor na- 
turii, al căror progres de la o structurá la alta 
(aceasta mai cuprinzătoare si mai aptă de a fi 
explicată) a constat întotdeauna în descoperi- 
rea unei mai bune ștructurări prin intermediul 
unor iapte mărunte, pe care ipotezele anterioare 
le-au neglijat ca fiind „astructurale“. Asa au 
fost anomaliile periheliului plantetei Mercur, 
„astructurale“ în sistemul lui Newton, şi care 
aveau să serveascá drept bază pentru descope- 
rirea unei structuri mai bune prin teoria rela- 
tivitátii. Etnologia, știință prin excelență  re- 
ziduală, fiindcă îi revine acest „reziduu“ de so- 
cietáti de care ştiinţele umaniste tradiționale 
nu găsiseră de cuviinţă sa se ocupe (tocmai 
fiindcă le considerau ,,astructurale)“ nu ar pu- 
tea, din vocaţie proprie, să folosească o altă 
metodă decit aceea a reziduurilor. 

Noi stim însă cà o societate concretă nu se 
reduce niciodată la structura sau, mai bine zis, 
la structurile sale (căci există numeroase struc- 
turi, la diferite niveluri, şi aceste diverse struc- 
turi sint ele însele, partial cel putin, ,,structu- 
rate“). Sau, asa cum scriam in 1949, criticind 
forma primară a structuralismului care se nu- 
meste functionalism : „A spune cá o societate 
funcţionează este un truism ; a spune însă că 
intr-o societate totul functioneazá este o absur- 
ditate“ 1. 

Eroarea lui G. Gurvitch, ca şi aceea a majo- 
ritäții adversarilor etnologiei — există si din 
aceştia? —, provine din faptul că ei își închi- 
puie că obiectul disciplinei noastre este de a 
avea cunoștințe complete despre societăţile pe 


1 Pagina 20 a lucrării de fata. 
2 Cf. Brice-Parain, Les Sorciers, „Le monde 
nouveau“, mai 1956. 

Care le studiem !. Între o astfel de pretenţie ȘI 
mijloacele pe care le punem în acţiune ar fi o 
asemenea disproportie, încît s-ar putea pe bună 
dreptate să fim tratați drept sarlatani. Cum să 
pătrundem în resorturile unei societăţi care ne 
este străină, după o şedere de numai citeva 
luni, necunoscîndu-i istoria şi cu cunoştinţe cel 
mai adeseori rudimentare despre limba sa ? În- 
grijorarea crește cînd se constată că sintem atit 
de grăbiţi să înlocuim prin scheme această re- 
alitate care ne scapă. De fapt însă scopul nos- 
tru final nu este atit de a sti ce sînt fiecare în 
parte societăţile care fac obiectul studiului nos- 
tru, cît de a descoperi prin ce se deosebesc ele 
unele de altele. Ca si în lingvistică, aceste deca- 
laje diferenţiale constituie obiectul specific al 
etnologiei. Acelora care vor contesta că ar pu- 
tea fi determinate relaţiile dintre fiinţe a căror 
natură este incomplet cunoscută, le voi opune 
următoarea remarcă a unui mare naturalist: 
„În morfologie se întimplă adesea ca sarcina 
esențială să conste în compararea formelor 
apropiate mai curînd decit în definirea precisă 
a fiecăreia, iar deformările unei figuri compli- 
cate pot fi un fenomen uşor de înţeles, cu toate 
că figura însăşi trebuie să rămînă neanalizată 
si nedefinită“ ?. 

Autorul adaugă însă imediat, punindu-ne 
astfel la indeminá un răspuns la reprosurile lui 
G. Gurvitch : „Această muncă de comparație, 
care constă în a recunoaşte într-o formă dată 
o permutare definită sau o deformare a unei 
alte forme independent de orice cunoaștere pre- 
cisă şi adecvată a «tipului» iniţial sau a etalo- 
nului de comparaţie, ţine direct de domeniul 


1 În limbajul lui G. Gurvitch, care denaturează de- 
altfel sensul gîndirii lui Mauss, căruia îi datorăm ter- 
menul, expresia este „de a sesiza fenomenul social 
total“. ^ 

2 Darcy Wentworth Thompson. On 
Growth and Form, ed. nouă, vol. II, Cambridge Univ. 
Press, p. 1032. 

iiatematicilor şi capătă o rezolvare prin fol6- 
sirea elementară. a unei anumite metode mate- 
matice. Această metodă. este aceea a coordona- 
telor, care stă la baza teoriei transformărilor“, 
care este ea însăşi o parte a teoriei grupurilor 1. 

Ajung astfel la criticile de amănunt ale lui 
G. Gurvitch, principala dintre ele vizind rolul 
pe care eu il atribui anumitor metode matema- 
tice in teoria etnologica. 

Dupá autorul nostru, eu as fi incercat, in ar- 
ticolul pe care îl ia ca ţintă, „să fac sinteza tu- 
turor interpretárilor care leagà structura  so- 
cială si matematicile* ?, ajungînd astfel să pre- 
zint „un adevărat breviar al majorităţii erori- 
lor comise sau chiar posibile privitoare la con- 
ceptul discutat“, inspirindu-ma „de la fiecare 
din cele patru surse de deviere sau de abuz“ pe 
care G. Gurvitch le-a denunţat. Si, referindu-se 
tot la mine, continuă : „Nu numai că el şi le în- 
suseste, dar, ca să spunem asa, le sublimeaza 
si face apologia lor, integrindu-le în propria sa 
teorie a structurilor...“ 3. 

Pentru a  pretinde cá studiul in chestiune 
este o încercare de sinteză, trebuie fie să nu-l 
fi citit, fie să nu-l îi înţeles. Cititorul poate ve- 
rifica ușor că în acest studiu am cea mai mare 
grijă de a disocia concepţia mea de aceea a lui 
Radcliffe-Brown si a lui Murdock‘. Asa încît 
nu mă simt deloc atins de criticile pe care 
G. Gurvitch le adresează acestora, mai ales in 
legătură cu metoda statistică, pe care n-am uti- 
lizat-o niciodată si ale cărei pericole le-am sub- 
liniat explicit, cel puţin în ceea ce privește mo- 
dul în care Murdock înţelege uneori s-o folo- 
sească. 

Pe de altă parte, și fără a poza în părintele an- 
tropolgiei structurale, voi aminti că concepţia 


1 Loc. ctt., id. si nota +. 

2 G. Gurvitch, Le concept de structure sociale, 
loc. cit., p. 14—15. 

3 Loc. cit., p. 19. 

4 Paginile 348, 369—377 si 386 din volumul de fata. 

ñêà aSupra structurilor sociale a fost dezvol- 
tată încă în cartea mea despre înrudire, termi- 
nată la începutul anului 1947, adică inainte sau 
în același timp cu acelea ale lui Fortes, Murdock 
şi altora, al căror simplu comentator sau apo- 
loget vrea să mă prezinte d-l Gurvitch. Mai 
curînd mi se pare frapant faptul că în anii răz- 
boiului, cînd împrejurările ne condamnau la o 
oarecare izolare, mai multi etnologi s-au în- 
dreptat în mod independent spre noțiunea de 
structură. Această convergenţă arată pina la 
ce punct această noţiune era indispensabilă so- 
lutionarii problemelor de care se împiedicau 
predecesorii noștri. Ea aduce demersului nos- 
tru comun o prezumție de validitate, oricare 
ar îi în alte privinţe deosebirile care ne separă. 
În ce constau, după d-1 Gurvitch, devierile si 
abuzurile ale căror efecte le-as fi cumulat ? 
Prima lor sursă ar fi legătura artificială pe 
care aş vrea s-o stabilesc „între aplicarea mă- 
surilor.. si problema structurii sociale“ 1, cu 
alte cuvinte tendința mea de „a lega concep- 
tul de structură socială cu măsurarea matema- 
tică“ 2, Citește oare d-1 Gurvitch rău sau prea 
bine găsind întotdeauna în texte ceea ce dorește 
pentru a le contrazice ? Departe de a mă fi ex- 
primat vreodată in acest fel, am afirmat de 
foarte multe ori contrariul. Să ne raportăm la 
paragraiul intitulat Structură și măsură din 
studiul deja citat : „Se spune uneori că notiu- 
nea de structură permite introducerea măsu- 
rării în etnologie... Cu toate acestea, nu există 
între noțiunea de măsură şi cea de structură 
nici o conexiune necesară... probleme care nu 
comportă o soluţie metrică pot fi totuși supuse 
unei tratări riguroase“ 3. Iar într-un alt articol, 
la care G. Gurvitch nu se jenează a se referi 
în sprijinul sustinerilor sale : „Există, fără în- 
doială, în disciplinele noastre multe lucruri ca- 


1 Loc. cit., p. 14. 
2 Loc. cit., p. 17, repetat în aceiași termeni la p. 19. 
3 Paginile 341—342 din volumul de fata. 

re pot fi măsurate..., dar nu este deloc sigur că 
acestea ar fi cele mai importante... S-a obser- 
vat că cuantificarea fenomenelor [sociale] nu 
mergea nicidecum mînă in mină cu descoperi- 
rea semnificației lor...“. Preocupindu-ne prea 
exclusiv de măsură, n-am fi băgat de seamă că 
„matematicile noi... introduc independenţa în- 
tre noţiunea de rigoare si aceea de măsură... 
Din aceste matematici noi... învăţăm cá dom- 
nia necesităţii nu se confundă în mod inevitabil 
cu aceea a cantităţii“ t. 

Vázind modul în care G. Gurvitch folosește 
termenii : măsuri, măsurări şi cuantificare (pe 
care îi întrebuințează dealtfel ca şi cum ar fi 
interschimbabili), ne indoim că ar avea vreo 
idee despre problemele la care lucrăm noi. La 
urma urmei, folosirea anumitor metode mate- 
matice în etnologie nu este o temă de discuţie 
academică. Cu ajutorul unui matematician am 
aplicat aceste metode la o problemă precisă ?. 
Continuu să o fac cu altele. Singura întrebare 
care se pune este de a şti dacă pe această cale 
problemele se apropie sau nu de rezolvarea lor. 

Desi mai respectuos fata de lingvistica struc- 
turală decit față de etnologia structurală, G. 
Gurvitch se stráduieste să restrîngă importanţa 
teoretică şi a acesteia. Contrar însă celor ce 
crede el, statistica matematică (al cărei rol este 
aici foarte legitim) nu se limitează deloc la stu- 
diul fonemelor ; ea se aplică cuvîntului si dis- 
cursului, după cum arată teoria — în curs de 
elaborare — a mașinilor de tradus, si şi-a do- 
vedit deja importanta în domeniul stilisticii si 
al criticii textelor. Cit despre argumentul că 
structuralismul îşi are locul numai în fonologie, 
iar la nivelul limbajului își picrde sensul, în- 
seamnă să ignorăm tot ce a făcut structuralis- 


1 Les mathématiques de l'homme, „Bulletin inter- 
national des sciences sociales“ (de l'UNESCO), vol. 6, 
nr. 4, republicat de „Esprit“, nr. 10, 1956, la p. 529— 
532 ale textului din „Esprit“. 

2 Les structures élémentaires.., cap. XIV. 

mul in materie de gramatică, de sintaxă si chiar 
de vocabular sub formele bogate si diverse pe 
care li le-au dat maestri ca Benveniste, Hjelm- 
slev si Jakobson, care, in ultima sa lucrare, 
abordeazá o problemá atit de diferitá de fono- 
logie cum este problema tropilor !. Dealtfel, teo- 
reticienii masinilor de tradus sint pe cale de 
a pune bazele unei analize gramaticale si lexi- 
cale, care tine in acelagi timp de matematici si 
de structuralism ?. 

G. Gurvitch îmi reproșează „confuzia regre- 
tabilă... între ceea ce desemnăm ca structură și 
suprafața perceptibilă din exterior si palpabilă 
a realităţii sociale, plasată pe întinderi concep- 
tualizate in spatii morfologice“ 3. Poate că citi- 
torul nu va fi înțeles de îndată (şi cum să nu-l 
scuzăm ?) că aici sint vizate fenomenele de 
distribuţie spaţială și reprezentarea calitativă 
pe care şi-o fac oamenii despre spaţiu. Or. 
această „confuzie regretabilă“, derarte de a fi, 
după cum insinuează autorul nostru. proprie 
şcolii americane, este una dintre principalele 
descoperiri ale școlii sociologice franceze, că- 
reia îi datorăm cu totul altceva decit „aluzii... 
repede depășite“ 4. Acesta este punctul central 
al memorabilelor studii ale lui Durkheim si 
Mauss : De quelques formes primitives de clas- 
sification, si numai al lui Mauss intitulat Va- 
riations saisonniéres dans les sociétés eskimo 5. 
Este suficient să citim, în Franţa chiar, lucra- 


1 R. Jakobson si M, Halle, Fundamentals of 
Language, 'S-Gravenhage, 1956. 

? V. H. Yngve, Syntax and the Problem of Mul- 
tiple Meaning, in: Machine Translation of Lan. 
guages (ed. W. N. Locke si A. D. Booth) New 
York, J. Wiley & Sons, 1955; Sentence for Sentence 
Translation, ,Mechanical  Translation*, Cambridge, 
Mass. vol. 2, nr. 2 1955; The Translation of Lan- 
guages by Machine, „Information Theory“. Third Lon- 
don Symposium, f.d. 

3 Loc cit., p. 17. 

4 [bid. 

5 „Année sociologique", respectiv VI, 1901—1902, si 
IX, 1904—1905. 


” 

rea lui Jacques Soustelle : la Pensée cosmolo- 
gique des anciens Mexicains !, pentru a ne con- 
vinge că după aproape jumătate de secol această 
metodă n-a pierdut nimic din fecunditatea ei. 

Nimeni însă în Franța sau în Statele Unite 
nu a crezut vreodată, așa cum îmi impută 
G. Gurvitch că as fi susţinut, cá acest palier ar 
trebui izolat da celelalte şi că structura spaţială 
şi structura socială ar trebui identificate. Să 
pornim numai de la două observații : 

1) Un mare număr de societăți indigene au 
preferat în mod conştient să proiecteze în spa- 
tiu o schemă a instituţiilor lor, cum ar fi dis- 
tributia circulară a taberelor sioux si a satelor 
ge din Brazilia centrală, sau planul unor oraşe, 
traseul unor drumuri si amplasamentul unor 
temple şi altare în vechiul Peru. Studiul aces- 
tor fapte de distribuţie ne permite să accedăm 
la ideea pe care şi-o fac indigenii despre struc- 
tura lor socială, iar prin examinarea lacunelor 
si a contradictiilor, la structura reală, adeseori 
foarte diferită de cealaltă. Capitolul „Sint orga- 
nizatiile dualiste o realitate ?* din acest volum 
oferă o ilustrare a acestei metode. 

2) Chiar atunci cind societatea se arată in- 
diferenta față de spaţiu sau de un anumit tip 
de spațiu (cum ar fi spaţiul urban, dacă nu a 
fost planificat), totul se petrece ca şi cum struc- 
turile inconștiente ar profita, ca să spunem aşa, 
de această indiferenţă pentru a invada dome- 
niul vacant şi a se afirma în el în mod simbolic 
sau real, cam așa cum preocupările inconștiente 
utilizează „vacanţa“ somnului pentru a se ex- 
prima sub formă de vis, după cum ne-a învăţat 
Freud. Această a doua constatare este valabilă 
atit pentru structurile societăţilor zise primi- 
live, care în aparenţă sint indiferente fata de 
expresia spaţială, cît şi pentru societăţile mai 
complexe care manifestă aceeași atitudine: 


1 Paris, Hermann, 1940. 

astfel sînt orașele contemporane, care în ma- 
joritatea lor revelează structuri spaţiale ce pot 
fi reduse la numai cîteva tipuri şi furnizează 
unele indicii asupra structurii sociale subia- 
cente. 

Este oare cazul să răspund acum si acuzatiel 
pe care mi-o aduce G. Gurvitch cá la mine „nu 
ar mai rămîne nimic dintr-o realitate sui-gene- 
ris, din «fenomenele sociale totale», din unită- 
tile colective macrosociologice ?“ 1. Mi-am petre- 
cut cei mai frumoşi ani ai vieţii studiind citeva 
„unităţi colective macrosociologice“. Dar nu am 
nevoie pentru a le evoca de un termen barbar 
care ofenseazá urechile si umanitatea; căci 
amintirea mea le desemnează cu numele lor, 
care sint caduveo, bororo, nambikwara, munde, 
tupi-kawahib, mogh si kuki, si fiecare imi amin- 
teste un punct de pe Pámint, un moment din 
istoria mea si din istoria lumii. Toate la un loc 
má apropie de bárbati si de femei pe care i-am 
iubit sau de care m-am temut si ale cáror chi- 
puri imi obsedeazá memoria; ele imi reînvie 
oboselile, bucuriile, suferintele, uneori si peri- 
colele. Iată martorii mei ; sînt destui pentru a 
exprima legătura care uneşte vederile mele 
teoretice cu realitatea si pentru a-l recuza pe 
d-l Gurvitch. 

In sfirșit, în ceea ce priveşte reprosul de a 
reveni „într-un mod abia voalat, după atitea 
eforturi, la concepţia tradiţională a ordinii so- 
ciale“ 2, nu m-aș fi oprit asupra lui dacă alti 
autori nu ar fi părut tulburati de noţiunea de 
ordine a ordinilor, introdusă la sfîrşitul artico- 
lului meu despre structură în etnologie 3. 


1 Loc. cit., p. 19. d 


? Loc. cit., p. 12. 

3 Cf. p. 384 din acest volum. Mă gîndesc mai ales 
la cele douá articole ale lui M. Rodinson : Racisme et 
civilisation, „La nouvelle critique", nr. 66, iunie 1955, 

Criticii mei cred, de fapt, că ordinea ordinilor, 
asa cum o concep eu, constă fie într-o restitu- 
ire totală a societăţii concrete pe care m-am 
străduit mai întîi s-o analizez în structuri (fă- 
cînd astfel inutil acest demers), fie în afirmaţia 
că, pentru o societate dată, toate structurile 
sint omoloage, ceea ce ar reveni la a spune că 
fiecare societate constituie un fel de monadă, 


și Ethnographie et relativisme, id. nr. 69, noiembrie 
1953. În același timp cînd a apărut al doilea din 
aceste articole, redacţia revistei „Nouvelle critique“ 
m-a asigurat prin cîteva scrisori că „paginile revistei 
imi erau deschise“. Am răspuns deci cu următoarea 
scrisoare : 


25 noiembrie 1955 
Domnule redactor-şef, 


Pentru a doua oară în decurs de citeva luni, d-I Ma- 
xime Rodinson publică în „Nouvelle critique“ un arti- 
col consacrat în mare măsură mie. Cum însă autorul 
pare mai preccupat să sape între noi o prăpastie 
decit să sublinieze punctele care ne apropie, il voi 
dezamăgi fără îndoială spunînd că articolele sale mi 
s-au părut viguroase şi bine construite și că, în an- 
samblu, mă simt de acord cu el. Voi exprima cel 
mult un regret: de vreme ce mi s-a acordat atita 
atenție, ar fi fost mai folositor să se cerceteze cum 
încerc eu să reintegrez în curentul marxist achiziţiile 
etnologice din ultimii cincizeci de ani. Rodinson pare 
decis să le respingă in bloc. Nu ar fi oare mai indicat 
să facă mai curînd o distincţie între rezultatele stiin- 
tifice propriu-zise şi folosirea lor politică si ideologică, 
la care se recurge prea adeseori, în Statele Unite și 
în alte parti? Atitudinea d-lui Rodinson corespunde, 
desigur, aceleia a unei ortodoxii care se afirmase cu 
vilva în legătură cu lingvistica, fizica, biologia şi ci- 
bernetica. Toate acestea s-au schimbat de cîtva timp 
si d-l Rodinson va afla în curînd, fără îndoială, că 
a rămas în urmă. Observ dealtfel că într-o chestiune 
care, prin unele aspecte ale ei, seamănă cu aceea pe 
care el o tratează — mă refer la tendinţele actuale 
ale mecanicii cuantice —, „Nouvelle critique* dă do- 
vadă în ultimul său număr de o atitudine infinit mai 
prudentă si nuanțată, care ar putea fi extinsă cu folos 
la problemele teoretice ale etnologiei. 

D-l Rodinson îmi reproşează o greşită înțelegere a 
noţiunii de structură, pe care eu credeam a o fi im- 

perfect coerentă si totodată complet închisă 
asupra sa însăşi. Ambele ipoteze sint cu totul 
străine de gindirea mea. 

Ordinea ordinilor nu este o recapitulare a 
fenomenelor supuse analizei. Ea este expresia 
cea mai abstractá a raporturilor pe care le in- 
tretin intre ele nivelurile la care analiza struc- 
turalá se poate exercita, in aga másurá incit 
formulele trebuie să fie uneori aceleaşi pentru 


prumutat, printre alţii, de la Marx si Engels pentru 
a-i conferi un rol esenţial, fapt pentru care de obicei 
mi se face o vină. În ceea ce priveşte critica făcută 
de el noţiunii de cultură sau, mai curînd, anumitor 
acceptii ale ei, sînt de acord cu dinsul. Meritele lui 
Kroeber, pe care am ţinut să le recunosc, tin de alte 
lucrári (si anume admirabila Handbook of the Indians 
of California) decît această nefericită tentativă de 
statistică culturală căreia d-l Rodinson îi aduce o cri- 
tică justă în fond, dar alături de adevărata problemă. 
O iniţiativă, absurdă în aparență, avea totuși un in- 
teres cert în cadrul geografic foarte specific şi în 
multe privințe, privilegiat pe care îl oferă Calitor- 
nia. Diversitatea si densitatea etnografică au fost atit 
de mari, încît exista tentatia de a verifica aici dacă 
— în pofida unui recensămînt al caracteristicilor cul- 
turale efectuat in mod sistematic mecanic și hotărît 
neinteligent — elementele semnificative nu s-ar or- 
dona spontan ; această tentativă a fost ulterior re- 
luată pe teren psihologic, nu fără succes, de L. Gutt- 
man, 

În sfîrşit, d-l Rodinson mă sfătuiește să abandonez 
noţiunea de cultură pentru aceea de societate. Fără 
a renunța la cea dintii, nu am așteptat sfatul său 
pentru a încerca să le plasez, şi pe una, şi pe cea- 
laltă, într-o perspectivă compatibilă cu principiile 
marxismului. Dacă, în loc de a se mulţumi cu ex- 
trase publicate acum citeva luni, ar fi citit cartea 
mea, ar fi găsit în ea, pe lingă o ipoteză marxistă 
asupra originii scrierii, după studii consacrate unor 
triburi braziliene — caduveo si bororo —, care sint 
incercári de interpretare a suprastructurilor indigene 
bazate pe materialismul dialectic si a cáror noutate 
in literatura etnograficá occidentalà ar merita, poate, 
mai multă atenție si simpatie. 

D-l Rodinson nu este, desigur, sipgurul printre cri- 
ticii contemporani care găseşte normal să respingă un 
autor pe baza cîtorva fragmente. Alte libertăţi sînt 
mai rare, în speţă aceea care constă în utilizarea unor 
citate false. Este totuşi tocmai ceea ce face d-l Ro- 

societăţi istoriceste si geograficeste îndepărtate, 
cum sint intrucitva — dacá mi se permite com- 
paratia — moleculele de compozitie chimicá 
diferitá, unele simple, altele complicate, socie- 
tati care ar putea avea totuși, la fel ca acestea, 
o structură „dreaptă“ sau o structură ,stingá". 
Prin ordinea ordinilor înţeleg, așadar, proprie- 
tátile formale ale ansamblului compus din sub- 
ansambluri, fiecare dintre ele corespunzind unui 
nivel structural dat. 

Asa cum spune Jean Pouillon, care traduce 
aici ideea mea în termeni la care subscriu pe 
deplin, este vorba de a şti dacă se poate elabora 
„un sistem de diferenţe care să nu conducă nici 
la simpla lor juxtapunere, nici la dispariţia lor 
artificială“ 1. 

Nu postulez un fel de armonie prestabilită 
între diversele niveluri de structură. Ele pot fi 
— şi adeseori sînt chiar — în perfectă contra- 
dictie unele cu altele, însă modalităţile în care 
se contrazic aparțin toate aceluiaşi grup. De- 
altfel, aceasta e tocmai ceea ce ne învață mate- 
rialismul istoric atunci cînd afirmă că este în- 
totdeauna posibil de a trece prin transformare 
de la structura economică sau de la aceea a ra- 
porturilor sociale la structura dreptului, a artei 
sau a religiei. Niciodată însă Marx nu a pretins 
că aceste transformări ar fi de același tip, de 
exemplu că ideologia nu. ar putea decit să re- 
flecte raporturile sociale întocmai ca o oglindă. 
E] consideră că aceste transformări sînt dia- 
lectice si, în unele cazuri, își dă multă osteneală 


dinson în ultimul său articol (p. 61), punînd în italice 

şi între ghilimele trei rînduri pe care mi le atribuie 

mie şi la care face trimitere în notă (Race et histoire, 

p. 40). Să le caute cine vrea: ele nu există în această 

lucrare, iar eu nu-mi amintesc să le fi scris vreodată. 
Primiti, và rog etc. 


„La nouvelle critique* a rectificat citatul greşit in 
numárul sáu urmátor. Cit despre scrisoare, ea nu a 
fost publicatá niciodată. 

1 J. Pouillon, loc. cit., p. 155. 

pentru a găsi transformarea indispensabilă care 
părea la prima vedere rebelă la analiză !. 

Dacă se admite, pe linia însăşi a gîndirii lui 
Marx, cá infrastructurile si suprastructurile 
comportă niveluri multiple si cá există diverse 
tipuri de transformári pentru a trece de la un 
nivel la altul, se va intelege de asemenea cá, in 
ultimá analizá si abstractie fácind de continu- 
turi, diversele tipuri de societáti ar putea fi ca- 
racterizate prin legi de transformare : formule 
indicind numărul, puterea, sensul si ordinea 
lorsiunilor care ar trebui — dacă se poate 
spune — anulate, pentru a regăsi un raport de 
analogie ideal (din punct de vedere logic şi nu 
moral) între diferitele niveluri structurate. 

Această reductie este în acelaşi timp o cri- 
tică. Substituind unui model complex un mo- 
del simplu, dotat cu un mai bun randament 
logic, antropologul dezvăluie ocolurile şi arti- 
ficiile — conştiente şi inconștiente — la care a 
recurs fiecare societate pentru a încerca să re- 
zolve contradicţiile care-i sînt inerente și, în 
orice caz, pentru a le disimula. 

Această lămurire. dată deja în lucrările mele 
anterioare ? si de care d-1 Gurvitch ar fi trebuit 
să tina seama, nu mă expune oare unei alte cri- 
tici ? Dacă fiecare societate este lovită de ace- 
easi ţară care se manifestă sub dublul aspect 
al unei dizarmonii logice si al unei inechitati 
sociale, de ce membrii săi cei mai lucizi s-ar 
strădui cu mari eforturi s-o schimbe ? Schim- 
barea ar avea ca rezultat înlocuirea unei forme 
sociale cu alta, iar dacă toate au aceeaşi va- 
loare la ce ar servi ea ? 

În sprijinul acestui argument 5, d-l Rodinson 
citează un pasaj din Tropice triste : „Nici o so- 


1 De exemplu, în celebrul pasaj privitor la arta 
greacă din introducerea la Critica economiei politice 
si, de asemenea, dintr-un alt puntt de vedere in 
Optsprezece brumar al lui Ludovic Bonaparte. 

2 Cf. cap. I si VII din această lucrare. 

3 M. Rodinson, loc. cit., p. 50—52 passim. 

cietate nu este fundamental bună, dar nici una 
nu este într-adevăr rea; toate oferă membri- 
lor lor anumite avantaje, în ciuda acelui balast 
de nedreptate, a cărei importanță pare să se 
menţină oarecum constantă...“ 1. Aceasta În- 
seamnă însă a izola in mod tendentios o etapa 
a unui raţionament prin care mă străduiam să 
rezolv aparenta antinomie dintre gîndire şi ac- 
tiune. Într-adevăr : 

1) In pasajul criticat de d-1 Rodinson, argu- 
mentul relativist este opus numai unei incer- 
cári care ar vrea sá clasifice, unele in raport cu 
altele, societáti foarte diferite de aceea a obser- 
vatorului, fie, de exemplu, din punctul nostru 
de vedere, o populaţie melanezianá si un trib 
nord-american. Continuu sá sustin cá noi nu 
dispunem de nici un sistem de referintá care 
să tie aplicabil cu deplină justificare unor so- 
cietáti situate la hotarele universului nostru so- 
ciologic si considerate în relația lor reciprocă. 

2) Dimpotrivă, deosebeam cu grijă acest prim 
caz de un altul, care constă nu în a clasifica 
între ele societăți îndepărtate, ci două stadii 
istoriceste apropiate ale dezvoltării propriei 
noastre societăţi (sau, generalizind, ale socie- 
tátii observatorului) Cind sistemul de referintá 
este astfel  ,interiorizat^, totul se schimba. 
Aceastá a doua etapá permite, intr-adevár, fárá 
a retine nimic din nici o societate, de ,a utiliza 
toate societăţile pentru a extrage acele princi- 
pii ale vieţii sociale pe care le vom putea folosi 
ulterior la reforma propriilor noastre obiceiuri 
şi nu ale altor societăţi străine. În virtutea unui 
privilegiu invers, putem transforma, fără s-o dis- 
trugem, doar societatea din care facem parte ; 
căci toate aceste modificări pe care vrem să le 
introducem vin în ultimă instanţă si de la ea“ 2. 


1 Tristes Tropiques, loc. cit., p. 417 (vezi si Tropice 
triste, Bucureşti, Editura ştiinţifică, 1968, p. 403. — 
Nota trad.). 

2 Tristes Tropiques, loc. cit., p .424 (vezi si Tropice 
triste, ed. rom., p. 409—410. — Nota trad.). 

Departe deci de a mă mulţumi cu un relati- 
vism static, ca anumiţi antropologi americani 
criticati pe bună dreptate de d-l Rodinson, dar 
cu care mă confundă in mod greșit, eu denunt 
acest pericol, acest „abis“ în care etnologul 
riscă întotdeauna să cadă. Soluţia mea este 
constructivă, fiindcă ea fundează pe aceleași 
principii două atitudini în aparenţă contradic- 
torii : respectul fata de societăţi foarte diferite 
de a noastră şi participarea activă la eforturile 
de transformare a propriei noastre societăți. 

Există aici oare ceva care, cum pretinde d-l 
Rodinson, îi poate „aduce la desperare pe cei 
din Billancourt* ? Billancourt ar merita puţin 
interes dacá, canibal fiind in felul sáu (dar mai 
grav decit antropofagii, cáci ar insemna cá este 
canibal în spirit) ar fi indispensabil pentru 
securitatea sa intelectuală şi morală ca papuagii 
să nu fie buni decit ca să devină proletari. Din 
fericire, teoria etnologică nu joacă un rol atit 
de important în revendicările sindicale. Dim- 
potrivă, mă miră că găsesc sub pana unui savant 
cu idei înaintate un argument întîlnit deja la 
ginditori cu o orientare cu totul diferită. 

Nici in Race et Histoire si nici în Tropice 
triste nu am căutat să distrug ideea de progres, 
ci mai curînd s-o fac să treacă de la rangul de 
categorie universală a dezvoltării umane la 
acela de mod particular de existenţă, propriu 
societăţii noastre (şi poate şi altora), atunci cînd 
ea încearcă să se gindeascá pe sine. 

A pretinde că o asemenea concepție a progre- 
sului, interiorizată în fiecare societate şi dezbă- 
rată de transcendenta ei, riscă să lase pe 
oameni pradă descurajării, îmi apare ca o trans- 
punere — în limbajul istoriei și pe planul vieţii 
colective — a argumentului „metafizic după 
care orice moralitate ar fi compromisă dacă in- 
dividul ar înceta să creadă că posedă un suflet 
nemuritor. Timp de secole i s-a opus ateismu- 
lui argumentul d-lui Rodinson. Ateismul împin- 

ga si el la „desperare“ pe oameni, mai ales 
clasele muncitoare, în privința cărora exista 
teama ca, în lipsa unor sancţiuni si a unor re- 
compense pe lumea cealaltă, să nu-şi piardă 
gustul de a munci. 

Numeroşi sint totuşi oamenii care acceptă 
ideea unei durate personale limitate la cea a 
vieţii lor terestre ; ei nu şi-au pierdut din 
această cauză simţul moral şi voinţa de a munci 
pentru îmbunătăţirea soartei lor si a descen- 
dentilor lor. 

Sa nu fie oare adevarat pentru grupuri ceea 
ce este adevărat pentru indivizi? O societate 
poate să trăiască, să acţioneze, să se transforme 
fără a se lăsa imbatata de convingerea că socie- 
tátile care au precedat-o cu cîteva zeci de mi- 
lenii nu au făcut nimic altceva decît să-i pregă- 
tească terenul, că toate contemporanele ei 
— chiar cele de la antipozi — conspiră activ 
s-o ajungă din urmă şi că unica grijă a socie- 
tátilor care îi vor succeda pina la sfîrşitul se- 
colelor va fi de a se menţine pe calea iniţiată 
de ea. Ar însemna să dăm dovada unui antro- 
pocentrism tot atit de naiv ca acela care situa 
odinioară Pámintul în centrul Universului, iar 
pe om în virful creației. Dar acest antropocen- 
trism, afirmat exclusiv spre avantajul societă- 
tii noastre, ar fi astăzi odios. 

Mai mult. Căci d-l Rodinson mă atacă în nu- 
mele marxismului, pe cînd concepţia mea este 
infinit mai apropiată decît a sa de gindirea lui 
Marx. Voi aminti mai întîi că distincţia dintre 
istoria staţionară, istoria fluctuantá şi istoria 
cumulativă, susținută în Race et Histoire se 
poate prevala de anumite texte ale lui Marx: 
„Organismul simplu al producţiei în aceste 
obşti autarhice, care se reproduc mereu în 
aceeași forma si care, dacă din întîmplare sînt 
distruse, se reconstituie în acelaşi loc si sub 
acelaşi nume, oferă cheia pentru misterul inva- 
riabilitátii societăţilor asiatice, care contrastează 
atit de izbitor cu necontenita dizolvare si real- 

cătuire a statelor asiatice și cu necontenitele 
schimbări dinastice“ !. Într-adevăr, la Marx şi 
la Engels aceasta este o idee frecvent expri- 
mată : că societăţile primitive sau considerate ca 
atare sînt guvernate de legături de consangvi- 
nitate (pe care astăzi le numim structuri de în- 
rudire) şi nu de raporturi productive. Dacă 
aceste societăți nu ar fi distruse din afară, ele 
s-ar fi putut perpetua la infinit. Categoria de 
timp care le este aplicabilă nu are nimic de-a 
face cu aceea pe care o folosim pentru a înțelege 
propria noastră dezvoltare 2. 

Această concepţie nu vine nicidecum în con- 
tradictie cu celebra formulă a Manifestului Co- 
munist : „Istoria tuturor societăţilor de pînă azi 
este istoria luptelor de clasă“ *. Pe linia filoso- 
fiei statului a lui Hegel, această formulă nu în- 
seamnă că lupta de clasă este coextensivă uma- 
nitátii, ci că noțiunile de istorie si de societate 
nu pot fi aplicate, în sensul deplin pe care Marx 
li-1 dă, decît din momentul în care își face apa- 
ritia lupta de clasă. Scrisoarea către Weyde- 
meyer aduce o precizare clară in acest sens: 
„Ceea ce am făcut eu nou — scrie Marx — se 
rezumă la : am dovedit 1) că existența claselor 
este legată numai de anumite faze istorice de 
dezvoltare a producţiei...“ 3. 


1K. Marx, Le Capital (trad. de Roy), vol. II, Paris, 
Editions Sociales, 1950—1951, p. 48 (vezi si K. Marx 
si F. Engels, Opere, vol. 23, Bucuresti, Editura po- 
litică, 1966, p. 368—369. — Nota trad .). 

2 În Capitalul aceste teme sint mereu reluate in 
legătură cu India şi cu societăţile, germanice vechi, 
care pe atunci erau societăţile cele mai „primitive“ 
de care Marx a avut cunoștință. Engels a generalizat 
aceste teme în Anti-Dilhring si în Originea familiei, 
a proprietăţii private si a statului. 

* K. Marx si F. Engels, Opere, vol. 4, Bucuresti, 
Editura politică, 1958, p. 466. — Nota, trad. 

3 Citat după M. Rubel, Karl Marz, essai de bio- 
graphie intelectuelle, Paris, 1957, p. 257 (vezi K. Marx 
si F. Engels, Opere, vol. 28, Bucuresti, Editura po- 
liticá, 1967, p. 457. — Nota trad.). 

M. Rodinson poate medita deci la această re- 
flectie a lui Marx din introducerea la Critica 
economiei politice : ,,Asa-zisa dezvoltare isto- 
rică se bazează în genere pe faptul că forma 
nouă le priveşte pe cele anterioare ca trepte 
care duc spre ea însăși, la înțelegere în- 
totdeauna într-o manieră unilaterală, căci 
numai arareori, si numai în condiţii bine deter- 
minate este ea capabilă să se critice pe sine în- 
sási...^ t, 


Acest capitol era incheiat cind a apárut pani- 
fletul, in multe privințe nedrept, însă plin de 
vervă si de talent, al lui Jean Francois Revel 2. 
Capitolul VIII fiindu-mi in parte consacrat, voi 
răspunde pe scurt. 

D-l Revel mă atacă, nu însă fără o oarecare 
jenă. Căci dacă m-ar recunoaște drept ceea ce 
sint, adică un etnolog care a lucrat pe teren si 
care, după ce expusese rezultatul observaţiilor 
sale, a pornit să urce din nou spre principiile 
ştiinţei sale, plecind tocmai de la aceste obser- 
vatii si de la acelea ale colegilor săi, d-l Revel 
ar fi trebuit să se abţină de a mă discuta. Ast- 
fel el începe prin a mă metamorfoza în sociolog, 
după care insinuează că, din cauza formației 
mele filosofice, sociologia mea este o filosofie 
deghizată. Din acest moment, fiindcă sîntem 
intre colegi, d-1 Revel poate încălca cu inima 
ușoară domeniul meu, fără să-și dea măcar 
seama că procedează fata de etnologie exact 
asa cum reproșează, de-a lungul întregii sale 
cărţi, filosofiei că o face fata de alte cunoştinţe 
pozitive. 

Eu însă nu sint sociolog si nu mă interesez 
decit în subsidiar de societatea noastră. Socie- 


1 Citat după K. Marx, Pages choisies etc. de 
M. Rubel, Paris, 1948, p. 67 (vezi si K. Marx si 
F. Engels, Opere, vol. 13, Bucuresti, Editura poli- 
ticá, 1962, p. 679—680. — Nota trad.). 

19: 7 F. Revel, Pourquoi des philosophes ? Paris, 

97. 

tátile pe care caut în primul rînd să le înțeleg 
sint cele zise primitive, de care se ocupă et- 
nologii. Atunci cînd, spre marea nemulțumire 
a d-lui Revel, interpretez în termeni de presta- 
tii sociale schimbul de vin în restaurantele din 
sudul Frantei, scopul meu cel dintii nu este de 
a explica obiceiuri contemporane prin interme- 
diul unor instituţii arhaice, ci de a-l ajuta pe 
cititor, membru al unei societăţi contemporane, 
să regăsească, în propria sa experienţă şi por- 
nind de la obiceiuri care sînt efectiv vesiigiale 
sau embrionare, instituții pe care altfel nu le-ar 
putea înţelege. Problema nu este deci de a şti 
dacă schimbul de vin este un vestigiu al pot- 
latch-ului, ci dacă, datorită acestei comparații, 
reuşim să cuprindem mai îndeaproape senti- 
mentele, intenţiile si atitudinile indigenului 
angajat într-un ciclu de prestații. Numai etno- 
graful care a trăit cu indigenii şi a cunoscut 
asemenea ceremonii ca spectator sau ca parti- 
cipant poate avea o opinie în această privinţă, 
d-l Revel însă nu. 

Dealtfel, printr-o curioasă contradicţie, d-l 
Revel, care refuză să admită că propriei noastre 
societăţi i-ar putea fi aplicate ca.egoriile unor 
societăți primitive, tine în esență să aplice ca- 
tegoriile noastre la studiul unor societăţi primi- 
tive : „Este absolut sigur“, spune el, că presta- 
tille „in care se ingrámádesc, în definitiv, toate 
bogăţiile unei societăţi... corespund condiţiilor 
determinate ale unui anumit mod de producție 
şi ale unei anumite structuri sociale“. Şi conti- 
nua: „Este probabil chiar — cu o singură 
excepţie în istorie, dar atunci ea ar trebui ex- 
plicatá — ca ele să cuprindă exploatarea econo- 
mică a unei parti dintre membrii fiecărei socie- 
táti de acest tip de către o altă parte" !. 

Cum poate fi d-l Revel „absolut sigur“ ? Si 
de unde stie cá excepţia ar fi „unică in isto- 
rie^? A studiat el la fata locului instituţiile 


1 Loc, cit., p. 138. 

melaneziene şi americane? A răsfoit măcar 
numeroasele lucrări privitoare la kula şi evolu- 
tia sa din 1910 piná în 1950 sau privitoare la 
potlatch de la începutul secolului ai XIX-lea 
pina în secolul al XX-lea? Dacă ar fi făcut-o, ar 
fi aflat în primul rind că este absurd să crezi că 
toate bogăţiile unei societăţi se îngrămădesc în 
aceste schimburi ; apoi ar fi avut, pentru unele 
cazuri si pentru unele perioade, idei mai pre- 
cise privind proporția si genul bogățiilor impli- 
cate ; în sfirsit şi mai ales, ar fi observat cá din 
chiar punctul de vedere care îl interesează 
— exploatarea economică a omului de către 
om — cele două culturi la care se referă nu 
sînt comparabile. Într-una din ele, această ex- 
ploatare se manifestă prin caracteristici care, 
la rigoare, ar putea fi numite precapitaliste. 
Totuși, chiar în Alaska şi în Columbia brita- 
nică, această exploatare acţionează ca un fac- 
tor extern : ea conferă doar o mai mare ampli- 
tudine unor instituţii care pot exista fără ea şi 
a căror natură generală trebuie definită în alti 
termeni. 

D-l Revel să nu se grăbească a protesta: nu 
fac aici decît să-l parafrazez pe Engels, care, 
din fericire, s-a pronunţat în această problemă 
și tocmai în legătură cu societăţile la care se 
gindeşte d-l Revel. Într-adevăr, Engels a scris: 
„Pentru a elucida paralela dintre germanii lui 
Tacit si pieile roşii americane, am făcut mo- 
deste extrase din primul volum al lui Ban- 
croft al tau [Native Races etc.].  Asemănarea 
este de fapt cu atit mai surprinzătoare, cu cit 
modul de producţie este fundamental deosebit — 
aici pescari si vinátori fără creşterea vitelor 
și fără agricultură, dincolo creşterea nomadă a 
vitelor care trece în agricultură. Aceasta do- 
vedeste tocmai în ce măsură modul de produc- 
tie este, in acest stadiu, mai puţin decisiv de- 
cît gradul de descompunere a vechilor legături 
de consangvinitate si al vechii comunități reci- 

proce a sexelor din trib. Altfel, nu ar putea fi 
indienii tlingit, în fosta Americă rusă, cores- 
pondentul exact al germanilor...“ £. 

I-a revenit lui Marcel Mauss, in lucrarea 
Essai sur le Don, pe care d-l Revel o critică în 
mod cu totul deplasat, să justifice şi să dez- 
volte această intuiție a lui Engels că între 
unele instituții germanice si celtice şi acelea 
ale societăţilor cu potlatch ar exista un parale- 
lism izbitor. Aceasta fără a se preocupa să gă- 
sească îndărătul lor „condiţii determinate de 
un mod de producție“, a căror cercetare era 
iluzorie, lucru pe care Engels îl intelesese deja. 
Marx si Enge!s stiau insá, cu aproape un se- 
col in urmá, incomparabil mai multá etnologie 
decit stie astăzi d-1 Revel. 

Asa incit sint cu totul de acord cu d-1 Revel 
atunci cînd scrie : „Tara cea mai gravă pe care 
filosofia a transmis-o sociologiei este poate... 
obsesia de a voi să constituie dintr-o dată ex- 
plicatii integrale“ ?, fiindcă el îşi face aici pro- 
priul său proces. Într-adeavăr, el este acela 
care îmi impută de a nu aduce nici o explica- 
tie, de a face ca si cum as crede „că nu există, 
în fond, nici un motiv pentru ca 0 anume so- 
cietate să adopte anume instituţii, iar o altă so- 
cietate alte instituţii“. El este cel care cere de 
la etnologi răspuns la întrebări cum ar fi: 
„De ce societăţile se structurează diferit ? De 
ce fiecare structură evoluează ?.. De ce există 
deosebiri între instituţii şi între societăţi şi ce 
răspunsuri la ce condiţionări presupun aceste 
deosebiri...“ 3. Aceste întrebări sînt foarte per- 
tinente şi ne-ar plăcea să putem răspunde la 
ele. În stadiul actual al cunoştinţelor noastre 
nu ne considerăm în măsură s-o facem decît 
pentru cazuri precise și limitate şi chiar atunci 
interpretările noastre vor fi fragmentare si izo- 


1 Scrisoare cátre Marx din 8 decembrie 1882. 
2 Loc, cit., p. 147. 
3 Loc. cit., p. 141. 


414 


late. D-l Revel nu are decît să creadă că sar- 
cina este ușoară, fiindcă după el „este absolut 
sigur“ că, de circa cinci sute de mii de ani de 
cînd a început evoluţia socială a omului, ex- 
ploatarea economică explică totul. 

După cum s-a văzut, nu aceasta este opinia 
lui Marx si a lui Engels. Ei considerau cá, in 
societăţile extra- sau antecapitaliste, legatu- 
rile de consangvinitate jucau un rol mai mare 
decît raporturile de clasă. Nu cred, prin ur- 
mare, să mă fi arătat infidel învățăturii lor în- 
cercînd, la şaptezeci de ani după Lewis H. Mor- 
gan, pe care ei l-au admirat atit de mult, să 
reiau tentativa acestuia din urmă, si anume de 
a elabora o nouă tipologie a sistemelor de În- 
rudire în lumina cunoştinţelor dobindite de 
atunci de mine însumi si de alţii pe teren. 

Eu cer însă să fiu judecat în legătură cu 
această tipologie, iar nu cu nişte ipoteze psiho- 
logice sau sociologice pe care d-l Revel le 
uzurpă ca si cum ele ar fi altceva decit esafo- 
daje, utile pentru moment etnologului spre 


1 În istoria marxismului, devierea d-lui Revel, 
aceeaşi ca a d-lui Rodinson, nu este nouă. Ea datează 
de pe vremea lui Kautsky, și încă în 1883 Engels s-a 
văzut obligat s-o denunțe. Ca și d-nii Revel si Ro- 
dinson, Kautsky voia într-adevăr să interpreteze so- 
cietátile primitive in conformitate cu materialismul 
istoric, folosind exclusiv noţiuni economice ca aceea 
de barbarie definită de Engels, după Morgan, ca pe- 
rioada creșterii vitelor, a agriculturii, a însușirii me- 
todelor care permit o producţie mărită a produselor 
naturale (cf. Engels, Originea familiei etc., trad. 
Stern, Paris, 1954, p. 32 [vezi si K. Marx si F. En- 
gels, Opere, vol. 21, București, Editura politică, 1965, 
p. 34. — Nota trad.]). La care Engels răspunde: „Nu 
barbaria este aceea care dovedeşte caracterul pri- 
mitiv, ci gradul de integritate al vechilor legături de 
consangvinitate ale tribului. Acestea trebuie deci sta- 
bilite în fiecare caz separat, înainte de a putea trage, 
din fenomenele izolate, concluzii pentru un trib sau 
altul“ (scrisoarea către Kautsky din 10 februarie 1883, 
loc. cit., p. 301—302). Ce altceva am făcut eu scriind 
Les structures dacă nu să stabilesc „în fiecare caz 
separat" în ce constau „pentru un trib sau altul“ 
„vechile legături de consangvinitate“ ? 

a-Si aranja observaţiile, a-și organiza clastfica- 
rile, a-şi ordona tipurile. Dacă unul dintre cole- 
gii mei ar veni să-mi spună că analiza teoretică 
făcută de mine sistemelor de înrudire murngin 
sau gilyak este contrazisă de observațiile sale 
sau că atunci cînd mă aflam printre acești in- 
dieni am interpretat greșit sistemul de condu- 
cere la indienii nambikwara, locul artei în so- 
cietatea indienilor caduveo, structura socială a 
indienilor bororo sau natura clanurilor la in- 
dienii tupi-kawahib, l-aș asculta cu deferenta 
și atenţie. Dar cînd d-l Revel, care nu ţine cont 
de filiatia patriliniară, de căsătoria bilaterală, 
de organizarea dualistă sau de regimurile di- 
zarmonice, îmi reproşează (fără a înțelege mă- 
car cá eu urmăresc doar a descrie si a analiza 
unele aspecte ale lumii obiective) „de a aplatiza 
realitatea socială“, fiindcă pentru el este plat 
tot ce nu se traduce instantaneu într-un lim- 
baj de care are poate dreptate să se servească 
spre a vorbi despre civilizaţia occidentală, dar 
căruia creatorii săi i-au refuzat în mod expres 
orice altă utilizare, eu sînt cel care trebuie să 
strig de astă dată la adresa lui: da, desigur, de 
ce filosofi ? 

A rationa în felul domnilor Revel si Rodin- 
son ar însemna să dăm științele umaniste pe 
mina obscurantismului. Ce s-ar putea spune 
despre antreprenori sau arhitecţi care ar con- 
damna fizica cosmică în numele legilor gravi- 
tatiei si sub pretextul cá o geometrie bazată pe 
considerarea unor spatii diferit curbate ar face 
zadarnice tehnicile tradiţionale pentru demola- 
rea sau pentru construirea caselor ? Arhitectul 
şi cel care demolează au dreptate să creadă nu- 
mai in geometria euclidiană, dar ei nu pretind 
s-o impună astronomului. lar dacă acestuia i se 
cere ajutorul pentru transformarea casei în 
care locuieşte, categoriile pe care le folosește 
atunci cînd vrea să înţeleagă universul nu-l] fac 
în mod automat inapt de a mînui cazmaua şi 
firul cu plumb. 

CAPITOLUL XVII 


LOCUL 
ANTROPOLOGIEI ÎN CADRUL 
ȘTIINȚELOR SOCIALE 
SI PROBLEME PUSE DE 
PREDAREA ET! 


Obiectul studiului de faţă 


Organizarea actuală a studiilor antropologice 
constituie un fel de sfidare la adresa autorilor 
acestui volum. În mod logic, ei ar fi trebuit să 
prevadă un raport general cu privire la preda- 
rea antropologiei sociale, fiindcă titlul acestei 
discipline o situează în rîndul ştiinţelor sociale 
si fiindcă ea pare să aibă un conţinut distinct. 
Dar imediat încep dificultăţile : unde, cu ex- 
ceptia Marii Britanii, întîlnim învățămîntul an- 
tropologiei sociale organizat sub o formă dis- 
tinctă şi organică în secţii autonome ? În toate 
celelalte tari (si chiar în Marea Britanie in di- 
verse instituții) se vorbeşte de antropologie 
pur şi simplu sau de antropologie culturală ori 
de etnologie, de etnografie, de tradiţii popu- 
lare. Or, aceste rubrici cuprind, desigur, antro- 
pologia socială (sau materiile grupate în alte 
parti sub acest titlu), dar si multe alte lucruri 
totodată : pot fi însă considerate ca ştiinţe so- 
ciale tehnologia, preistoria, arheologia, unele 
aspecte ale lingvisticii, antropologia fizică ? S-ar 
părea că părăsim problema chiar în momentul 
în care o abordăm. 

Situaţia este însă mai complexă: dacă an- 
tropologia socială tinde să se confunde într-un 
vast ansamblu de cercetări a căror apartenenţă 


1 Publicat sub acest titlu în lucrarea: Les sciences 
sociales dans l'enseignement supérieur, editată de 
UNESCO, Paris, 1964. Reprodus aici cu autorizația 
UNESCO si cu unele modificări. 

la ştiinţele sociale nu e deloc evidentă, totuşi, 
printr-un paradox singular, aceste cercetări 
sînt frecvent asociate ştiinţelor sociale pe un 
alt plan: multe secţii universitare, în deosebi 
în Statele Unite, poartă denumirea de „antro- 
pologie si sociologie", de „antropologie si stiin- 
te sociale“ si alte titluri echivalente. În mo- 
mentul în care credem că am sesizat legătura 
dintre antropologie și ştiinţă socială, o pier- 
dem ; şi abia pierdută o regăsim pe un plan 
nou. 

Totul se petrece ca si cum antropologia so- 
cialá si culturalá, departe de a apárea pe scena 
dezvoltárii stiintifice ca un corp autonom care 
isi revendicá locul in rindul altor discipline, ar 
lua forma unei nebuloase, incorporindu-si pro- 
gresiv o materie piná atunci difuzá sau altfel 
repartizatá si determinind tocmai prin aceastá 
concentrare o redistributie generalá a temelor 
de cercetare între toate stiintele umaniste şi 
sociale. 

Este important, într-adevăr, să ne pătrun- 
dem încă de la început de acest adevăr : antro- 
pologia nu se deosebeşte de celelalte ştiinţe 
umaniste şi sociale printr-un subiect de studii 
care i-ar fi propriu. Istoria a vrut ca ea să în- 
ceapă prin a se interesa de societăţile zise ,,sál- 
batice* sau „primitive“ şi vom cerceta mai jos 
din ce cauză. Acest interes este însă împărtășit 
tot mai mult şi de alte discipline, şi anume 
demografia, psihologia socială, ştiinţa politica 
si dreptul. Pe de altă parte, asistăm la fenome- 
nul curios că antropologia se dezvoltă, în timp 
ce aceste societăţi tind să dispară sau, cel pu- 
tin, să-şi piardă caracterele distinctive. Aceasta 
inseamná că antropologia nu este legată în mod 
absolut de topoarele de piatră, de totemism si 
de poligamie. Dealtfel, ea a demonstrat-o clar 
în cursul ultimilor ani, cînd unii antropologi 
au început să se îndrepte spre studiul societati- 
lor zise „civilizate“. Ce este atunci antropolo- 

gia? Să ne mărginim pentru moment a spune 
că ea derivă dintr-o anumită concepţie despre 
lume sau dintr-o modalitate originală de a 
pune problemele, descoperite, si una, si cea- 
laltá, cu ocazia studiului fenomenelor sociale, 
nu neapărat mai simple (cum se înclină a se 
crede atît de frecvent) decit acelea ce au loc in 
societatea din tare face parte observatorul, dar 
care, din cauza marilor deosebiri pe care le prce- 
zintá in raport cu acestea din urmă, scot in evi- 
dentá anumite proprietăți generale ale vieţii 
sociale, care devin obiectul antropologului. 

La această constatare s-a putut ajunge pe 
mai multe căi diferite. În unele cazuri, ea a re- 
zultat din ancheta etnografică, în altele din 
analiza lingvistică, iar alteori din încercări de 
interpretare a rezultatelor unei săpături arheo- 
logice. Antropologia este o știință prea tînără 
pentru ca predareu ei să nu reflecte circum- 
stantele locale şi istorice care se află la originea 
fiecărei dezvoltări particulare. Astfel, o univer- 
sitate reunește antropologia culturală și ling- 
vistica în aceeaşi secţie, fiindcă aici studiile 
lingvistice au luat de timpuriu un caracter an- 
tropologic, în timp ce alta procedează la o gru- 
pare diferită, însă din raţiuni de acelaşi ordin. 

În aceste condiţii, autorii prezentului volum 
s-ar putea întreba în mod legitim dacă ar fi po- 
sibil şi chiar de dorit să se impună un caracter 
fals sistematic unor situaţii diverse, fiecare 
dintre ele avînd o explicaţie specială: un ra- 
port general cu privire la învățămîntul antro- 
pologiei ar fi condamnat fie să deformeze fap- 
tele, asezindu-le în cadre arbitrare, fie să se 
dizolve în expuneri istorice, diferite pentru 
fiecare ţară, adeseori chiar pentru fiecare uni- 
versitate. Antropologia fiind o ştiinţă în deve- 
nire, şi a cărei autonomie nu este încă univer- 
sal recunoscută, a părut necesar să se proce- 
deze în alt mod. Expunerea faptelor trebuie să 
pornească de la situaţia reală, si fiindcă, in 
imensa majoritate a cazurilor, antropologia so- 

cială se află asociată altor discipline si fiindcă 
printre ştiinţele sociale o întîlnim cel mai frec- 
vent în tovărăşia sociologiei, ne-am resemnat 
să le grupăm pe amindouă în acelaşi raport ge- 
neral. Pe de altă parte însă, este vorba aici de 
o situație provizorie, rezultind nu dintr-un 
plan gindit, ci din întîmplare si improvizație. 
Nu este deci suficient de a defini ansamblul 
în sînul căruia este pe cale să se desprindă în- 
vátámintul antropologic ; trebuie de asemenea 
sesizată orientarea ei prezentă și liniile mari 
ale unei evoluţii ce se schiteazá ici şi colo. Ra- 
portul general cu privire la învățămîntul socio- 
logiei şi al antropologiei răspunde primei preo- 
cupări, iar lucrarea de faţă celei de-a doua. 


Privire asupra situaţiei actuale 


Din studierea datelor cuprinse în raportul 
general se desprind anumite constatări. 

Oricare ar fi deosebirile şi originalitátile lo- 
cale, se pot distinge trei mari modalităţi de pre- 
dare a antropologiei. Aceasta este predată uneori 
la catedre dispersate (fie că există una singură 
in universitatea respectivă, fie că există citeva, 
dar ataşate unor facultăţi sau instituţii dife- 
rite), uneori în secţii (care pot fi numai de an- 
tropologie sau pot asocia antropologia cu alte 
discipline), in sfîrşit uneori in institute sau 
școli tinind de cîteva facultăţi sau cu caracter 
extrauniversitar, adică grupiîind disciplinele 
date din alte raţiuni în diverse facultăţi sau 
organizind predări care le sint specifice, cele 
douá formule putind dealtfel sá se combine. 


Catedrele dispersate 


Această modalitate este foarte răspîndită, 
dar nu pare să fi fost vreodată âdoptată în mod 
deliberat. O ţară sau o universitate care decide 
să organizeze un învățămînt antropologic în- 

cepe in general prin a crea o catedră si rá- 
mine la această modalitate dacă dezvoltarea 
studii-or se resimte de pe urma lipsei de stu- 
denti sau de debuseuri (in genere, una expli- 
cind-o pe cealaltă). Dacă situaţia este mai fa- 
vorabilá, alte catedre sint ataşate la cea din- 
tii si ele tind să se organizeze in institut sau 
în secţie. Această evoluţie este foarte percepti- 
bilă in Statele Unite, unde, dacă examinam 
gama instituţiilor de învățămînt de la cele mai 
mici pină la cele mai mari, regăsim toate eta- 
pele care conduc de la simplul curs de antro- 
pologie cerut unui profesor care predă o disci- 
plină apropiată pina la secția de antropologie, 
care dispune de o echipă de profesori si de- 
cerne titlul de Ph. D. (doctor în ştiinţe), tre- 
cînd prin catedra unică ataşată unei alte secții, 
prin secţia mixtă si, în sfîrşit, prin secţia de 
antropologie care îl pregăteşte pe student pina 
la B. A. (diplomat în litere si arte) sau M. A. 
(magistru in litere si arte). Crearea unei secții 
complete rămîne însă si astăzi un scop de atins. 

O evoluţie de un alt tip poate conduce si ea 
la dispersarea catedrelor : astfel e cazul ca- 
tedrelor al căror caracter iniţial era foarte di- 
ferit de antropologie și care sînt atrase spre ea 
de o evoluţie ştiinţifică imprevizibilă la epoca 
înfiinţării lor. În acest sens, Franţa oferă două 
exemple frapante: Scoala naţională de limbi 
orientale vii s-a organizat într-o epocă în care 
se putea crede că studiul tuturor limbilor din 
lume se va dezvolta în direcţiile conforme cu 
acelea ale filosofiei clasice ; or, experiența a 
dovedit că cunoașterea unor limbi nescrise era 
condiţionată de  intrebuintarea unor metode 
eterodoxe, care datorează antropologiei mult 
mai mult decit lingvisticii tradiţionale. Tot ast- 
fel la Școala practică de înalte studii, unde ca- 
tedrele consacrate religiilor populațiilor fara 
tradiţie scrisă sau cu tradiţie scrisă insuficientă 
tind să adopte o orientare diferită de celelalte 

şi să asume un caracter din ce în ce mai antro- 
pologic. În cazuri de acest gen, antropologia 
contaminează, ca să spunem aşa, în mod spo- 
radic unele discipline străine şi pune p? admi- 
nistrator si pe educator in fata unor probleme 
neprevázute, cárora este foarte greu sá li se 
aducá o solutie care sá respecte grupárile tra- 
ditionale. 

In sfirsit, trebuie sá citám un caz mixt, foarte 
bine ilustrat in Marea Britanie: chiar in 
epoca in care studiile orientale se impregnau 
progresiv de antropologie, rapida dezvoltarc a 
studiilor africane lása sá se intrevadá necesita- 
tea introducerii unor preocupári filozofice, is- 
torice si arheologice in acest domeniu. De aici 
posibilitatea unei regrupári, sanctionatá acum 
cîţiva ani prin transformarea Școlii de studii 
or:entale (School of Oriental Studies) în Școala 
de studii orientale si africane (School of Orien- 
ta] and African Studies), unde antropologia se 
aflá strins asociatá cu stiintele sociale si cu 
stiintele umaniste, ceea ce pentru regiunile con- 
siderate nu ar fi fost posibil in nici o structurá 
academicá obisnuitá. 


Sectiile 


Teoretic, formula de secţie ar putea să pară 
ideală. Către ea tind, asa cum s-a văzut, uni- 
versitátile americane, iar în alte tari unde stu- 
diile antropologice sînt în plină dezvoltare, 
cum sînt Marea Britanie, Australia şi India, se 
creează sau se înmulţesc secţiile de antropolo- 
gie. Într-adevăr, secţia de antropologie răs- 
punde la două necesităţi ale studiilor : pe de o 
parte, cursuri bine articulate, corespunzătoare 
diferitelor capitole sau aspecte ale cercetării ; 
de cealaltă, pregătirea treptată în vederea obti- 
nerii de diplome, de la examenele elementare 
pina la doctorat. Trebuie, totuşi, să subliniem 
unele dificultăţi : în ţările cu structură acade- 
mică rigidă si tradițională, cum sînt acelea care 

deosebesc cu strictețe „ştiinţele“ de „litere“ 
sau de ,umanitáti*, secția de antropologie im- 
plică o opţiune între cele două tipuri de facul- 
táti: se impune, așadar, a lua in considerare 
două secții, una pentru antropologia socială 
sau culturală, cealaltă pentru antropologia fi- 
zică. Desigur, aceste două ramuri au tot intere- 
sul să se specihlizeze ; cu toate acestea, un an- 
tropolog, oricare ar fi orientarea lui, nu s-ar 
putea dispensa de cunoştinţe de bază in dome- 
niul antropologiei fizice, iar aceasta din urmă 
este pierdută dacă nu rămine mereu conştientă 
de originea sociologică a determinismelor ale 
căror efecte somatice le studiază. Vom reveni 
mai jos la această chestiune. 

Ca un exemplu al situaţiei anormale care 
rezultă pentru studiile antropologice din sepa- 
rarea rigidă a facultății de ştiinţe de faculta- 
tea de litere, putem cita Franţa. Universitatea 
din Paris acordă trei certificate în antropolo- 
gie: certificatul de etnologie (opţiunea litere), 
care tine de facultatea de litere, acelaşi certi- 
ficat cu opțiunea științe, care tine de două fa- 
cultáti, în sfîrşit certificatul de antropologie 
(fizică), care tine numai de facultatea de sti- 
inte. Studenţii nu sint, desigur, nici destul de 
numeroşi, nici, mai ales, destul de specializaţi 
(fiindcă aceste certificate nu cer decit un an de 
studii) pentru a justifica o asemenea complexi- 
tate. 

Pe de altá parte, inconvenientele formulei de 
secţie se fac simţite chiar în ţările care tin cel 
mai mult la ea. Chiar în Anglia, Universitatea 
din Oxford a preferat formula de institut (Insti- 
tute of Social Anthropology), iar în America 
ezitárile ies la luminá tot mai mult, cáci for- 
mula de sectie duce adeseori la o specializare 
prea grábitá, avind drept corolar o culturá ge- 
neralá insuficientă. Foarte caracteristic in 
această privinţă este exemplul Universităţii din 
Chicago : pentru remedierea lipsurilor citate, 
secţia de antropologie s-a văzut integrată mai 

întîi la o Divizie de ştiinţe sociale (Division 
of the Social Sciences) ; dar, îndată după reali- 
zarea acestei reforme, unele minţi luminate au 
început să simtă nevoia unor contacte de ace- 
laşi ordin cu ştiinţele umaniste. Astfel se ex- 
plică dezvoltarea unei a treia formule: aceea 
a şcolilor sau a institutelor. 


Scolile sau institutele 


Exemplele cele mai cunoscute de acest gen 
sînt Şcoala naţională de antropologie din Mexic 
(Escuela Nacional de Anthropologia de Mexico) 
si Institutul de etnologie (Institut d'ethnologie) 
al Universităţii din Paris. Prima oferă o for- 
matie profesională şi sintetică care încununează 
și specializează studiile universitare anteri- 
oare ; a] doilea urmăreşte mai curînd să regru- 
peze si să completeze studiile universitare exis- 
tente. Institutul de etnologie depinde în rea- 
litate de trei facultáti : drept, litere si ştiinţe; 
pentru pregătirea unui examen universitar 
— certificatul de etnologie al licenţei in litere 
sau în ştiinţe — el fixează studenților materii 
care se predau în cele trei facultăţi si mai 
adaugă altele pe care le organizează pe răspun- 
derea sa, dar cărora universitatea le acordă 
sancţiunea ei. Acelaşi spirit ,jinterfacultatar* 
caracterizează programul pentru obţinerea li- 
centei de studii a populațiilor de peste mări, 
care cuprinde certificate ce tin de facultățile de 
drept şi de litere şi, eventual, de facultatea de 
ştiinţe. 

Vom arăta mai jos de ce această formulă 
ni se pare cea mai satisfăcătoare. Aici semna- 
lăm doar cà si ea ridică probleme: autonomia 
institutului trebuie să fie prea frecvent plă- 
tită printr-o coborire a statutului în compara- 
tie cu formele de invátámint concepute după 
un tip mai traditional. E intrucitva o formula 
de contrabandă si de aici derivă dificultatea de 

a introduce o durată de studii suficientă, con- 
sfințită de diplome recunoscute la fel ca acelea 
ale facultăţilor. La Paris s-a reușit parţial a se 
prelungi pentru studenţii cei mai buni durata 
studiilor pînă la doi ani, datorită creării Cen- 
trului de formare în studii etnologice, profilat 
pe cursuri specializate şi pe lucrări practice ; 
dar si aici este vorba de o soluţie echivoca, 
care, în loc de a apropia, îndepărtează invátá- 
mintul antropologic de filiera tradiţională şi 
care ameliorează nivelul studiilor fără ca prin 
aceasta ele să beneficieze de sancţiunile tradi- 
tionale ale gradului celui mai înalt. 

Din aceste citeva exemple reiese dificultatea 
de a rezolva problemele puse de predarea an- 
tropologiei pe baza experienţelor  dobindite. 
Acest calificativ nu convine, într-adevăr, nici 
uneia dintre ele: pretutindeni este vorba de 
experiențe în curs, al căror sens şi rezultate nu 
pot încă ieși în evidenţă. Nu este oare mai po- 
trivit de a formula întrebarea într-o altă ma- 
nieră ? În lipsa unor fapte analizate inductiv 
și din care să poată fi extrase constante, să în- 
trebăm antropologia însăși. Să căutăm să des- 
lusim nu numai unde a ajuns, ci şi spre ce tinde 
ea. Această perspectivă dinamică ne va per- 
mite, poate, să desprindem principiile care tre- 
buie să prezideze la predarea ei, mai bine decît 
considerarea statică a unei situaţii confuze în 
care ar fi greșit să vedem altceva decit indi- 
ciul unei vieţi clocotitoare si al unor ambiţii 
mari si înflăcărate. 


Cazul antropologiei fizice 


Se pune mai întîi o chestiune de competenţă. 
Antropologia, a cărei constituire a zdruncinat 
atit de profund științele sociale, este oare ea 
însăşi o ştiinţă socială ? Da, fără îndoială, de 
vreme ce se ocupă de grupuri umane. Fiind 
însă prin definiţie o „ştiinţă despre om“, nu se 

coniundă ea oare cu ştiinţele numite umane ? 
Și nu ţine ea oare, prin aceea dintre ramurile 
ei cunoscută aproape pretutindeni sub numele 
de antropologie fizică (iar în cîteva tari euro- 
pene sub cel de antropologie pur si simplu), 
de științele naturale ? Nimeni nu va contesta 
că antropologia prezintă acest triplu aspect. Iar 
în Statele Unite, unde organizarea tripartită a 
științelor este deosebit de avansată, societăţilor 
de antropologie li s-a recunoscut dreptul de 
afiliere la cele trei mari consilii stiintifice, care 
guvernează fiecare cite unul din domeniile pe 
care le-am specificat mai sus. Putem însă, după 
cit se pare, să precizăm natura acestei triple 
relaţii. 

Să luăm în considerare mai întîi antropolo- 
gia fizică: ea se ocupă de probleme ca aceea 
a evoluției omului începînd de la forme ani- 
male, de distribuţia lui actuală în grupuri ra- 
siale, care se deosebesc prin caractere anato- 
mice sau fiziologice. Putem oare, tinind seama 
de aceasta, s-o definim ca pe un studiu natural 
al omului ? Ar însemna să uităm că ultimele 
faze, cel putin, ale evoluţiei umane — acelea 
care au diferențiat rasele lui Homo sapiens, 
poute chiar etapele care au condus pînă la el — 
s-au desfăşurat în condiţii foarte diferite de 
acelea care au guvernat dezvoltarea altor spe- 
cii vii. De îndată ce și-a însuşit limbajul (iar 
tehnicile foarte complexe, marea regularitate a 
formelor ce caracterizează industriile preisto- 
rice implică faptul că limbajul le-a fost deja 
asociat pentru a permite învăţarea şi transmi- 
terea lor), omul a determinat el însuşi modalită- 
tile evoluţiei sale biologice, fără să fie in mod 
necesar conștient de ea. Într-adevăr, orice socie- 
tate umană modifică condiţiile perpetuării sale 
fizice printr-un ansamblu complex de reguli, 
cum sînt : prohibitia incestului, endogamia, exo- 
gamia, căsătoria preferentialá între anumite 
tipuri de rude, poligamia sau monogamia, ori 

pur si simplu prin aplicarea mai mult sau mai 
puţin sistematică a unor norme morale, sociale, 
economice sau estetice. Conformindu-se unor 
reguli, o societate favorizează anumite tipuri 
de uniuni si exclude altele. Antropologul care 
ar încerca să interpreteze evoluţia raselor sau 
a subraselor umane ca si cum ele ar fi doar re- 
zultatul unor conditii naturale s-ar infunda in 
acelasi impas ca zoologul care ar vrea sá ex- 
plice diferentierea actualá a ciinilor prin consi- 
derente pur biologice sau ecologice, fárá a tine 
seamă de intervenţia omului : el ar ajunge, fără 
îndoială, la ipoteze absolut fantastice sau, mai 
probabil, la haos. Or, oamenii nu s-au creat pe 
sine într-o măsură mai mică decit au creat ra- 
sele animalelor lor domestice, cu singura deo- 
sebire că procesul a fost mai putin conştient si 
voluntar în primul caz decît in al doilea. Prin 
urmare, antropologia fizică însăşi, cu toate că 
face apel la cunoştinţe si la metode derivate din 
științele naturale, întreține raporturi deosebit 
de strînse cu ştiinţele sociale. Ea se reduce în- 
ir-o foarte largă măsură la studiul transformá- 
rilor anatomice si fiziologice care rezultă, pen- 
tru o anumită specie vie, din apariţia vieţii 
sociale, din limbaj, dintr-un sistem de valori 
sau, pentru a vorbi la modul mai general, din 
cultură. es 


Etnografie, etnologie, antropologie 


Ne aflam deci foarte departe de epoca in care 
diferitele aspecte ale culturii umane (uneltele, 
îmbrăcămintea, institutiile, credinţele) erau 
tratate ca nişte prelungiri sau dependențe ale 
caracterelor somatice specifice diverselor gru- 
puri umane. Relaţia inversă ar fi mai aproape 
de adevăr. Termenul de „etnologie“ supravie- 
tuieste ici si colo cu acest sens arhaic, în spe- 
cial in India, unde sistemul castelor, endoga- 
me si in acelasi timp specializate tehnic, a dat 

tardiv si superficial o oarecare consistență 
acestei conexiuni ; şi în Franţa, unde o struc- 
tură academică foarte rigidă tinde să perpe- 
tueze o terminologie tradițională (astfel este ca- 
tedra de „etnologie a oamenilor actuali și a 
oamenilor fosili“ de la Muzeul naţional de isto- 
rie naturală, ca si cum ar exista o relaţie sem- 
nificativá intre structura anatomicá a oamenilor 
fosili si utilajul lor si ca si cum etnologia oa- 
menilor actuali ar pune în cauză structura lor 
anatomică). Dar odată aceste confuzii înlăturate, 
după ce am citit raportul general rămînem de- 
rutati de tulburátoarea diversitate a termenilor 
care se cer definiti și limitați. Ce raporturi şi ce 
deosebiri există între etnografie, etnologie si 
antropologie ? Ce se înţelege prin distincţia 
(atit de jenantá, pare-se, pentru raportorii na- 
tionali) dintre antropologia socialá si antropolo- 
gia culturală ? În sfîrşit, ce raporturi întreţine 
antropologia cu disciplinele asociate frecvent 
cu ea în aceeași secţie: sociologia, ştiinţa so- 
cială, geografia, uneori chiar arheologia și 
lingvistica ? 

Răspunsul la prima întrebare este relativ 
simplu. Se pare că toate ţările concep etnogra- 
ha in același fel. Ea corespunde primelor stadii 
ale cercetării : observaţie şi descriere, muncă 
pe teren (field-work). O monografie referitoare 
la un grup destul de restrins pentru ca autorul 
să fi putut stringe cea mai mare parte a infor- 
matiei sale datorită unei experienţe personale 
constituie tipul însuși al studiului etnografic. 
Vom adăuga numai că etnografia înglobează de 
asemenea metodele şi tehnicile care se referă 
la munca pe teren, la clasificarea, la descrierea 
și la analiza fenomenelor culturale particulare 
(fie că este vorba de arme, unelte, credințe sau 
de instituţii). În cazul obiectelor materiale, 
aceste operații se continuă in general la muzeu, 
care poate fi considerat sub acest raport ca o 
prelungire a terenului (punct important asupra 
căruia vom reveni). 

În raport cu etnografia, etnologia reprezintă 
un prim pas spre sinteză. Fără a exclude ob- 
servatia directă, ea tinde spre concluzii sufi- 
cient de largi, oricît de greu ar fi de a le inte- 
meia exclusiv pe cunoștințe din prima sursă. 
Această sinteză se poate opera în trei direcţii : 
geografică, dacă dorim să integrám cunoştinţe 
relative la grupuri învecinate ; istorică, dacă 
urmărim reconstituirea trecutului uneia sau a 
mai multor populații; in sfîrşit, sistematică, 
dacă izolám, pentru a-i acorda o atenție specială, 
un anumit tip de tehnică, de cutumă, sau de 
instituţie. În acest sens se aplică termenul de 
etnologie, de exemplu, la Bureau of American 
Ethnology de la Smithsonian Institution, la Zeit- 
schrift für Ethnologie sau la Institutul de etnolo- 
gie al Universitátii din Paris. In toate cazurile, 
etnologia cuprinde ca demers preliminar etno- 
grafia si constituie prelungirea acesteia. 

O vreme destul de îndelungată si în cîteva 
țări cel putin s-a considerat că aceasta duali- 
tate se autosatisfăcea. Acesta a fost în special 
cazul pretutindeni unde preocupările istorice- 
geografice erau predominante si unde nu se cre- 
dea cá sinteza ar fi putut merge mai departe 
decit determinarea originilor si a centrelor de 
difuziune. Alte tári, Franta de exemplu, s-au 
menţinut si ele pe această poziţie, însă din alte 
motive : stadiul ulterior al sintezei era lăsat pe 
seama altor discipline : sociologia (în sensul 
francez al termenului), geografia umană, istoria, 
uneori chiar filosofia. Acestea sînt, se pare, mo- 
tivele pentru care în cîteva tari europene ter- 
menul de antropologie a fost lăsat disponibil 
şi s-a văzut astfel limitat la antropologia fizică. 

Dimpotrivă, oriunde întîlnim termenii de an- 
tropologie socială sau culturală, ei sînt legaţi de 
o a doua si ultimă etapă a sintezei, luînd ca 
bază concluziile etnografiei și etnologiei. In ţă- 
rile anglo-saxone, antropologia vizează o cu- 
noastere globală a omului, cuprinzind subiec- 

tul în toată extinderea lui istorică si geografică, 
aspirind la o cunoaştere aplicabilă ansamblului 
dezvoltării umane de la, să spunem, homini i 
pină la rasele moderne şi căutind să ajungă la 
concluzii, pozitive sau negative, valabile însă 
pentru toate societăţile umane, de la marele 
oras modern pinà la cel mai mic trib melane- 
zian. În acest sens se poate spune, așadar, cá in- 
tre antropologie si etnologie existá acelasi ra- 
port care a fost definit mai sus intre aceasta din 
urmă si etnografie. Etnografia, etnologia si an- 
tropologia nu constituie trei discipline diferite 
sau trei conceptii diferite despre aceleasi studii. 
Ele sint, de fapt, trei etape sau trei momente 
ale aceleiasi cercetári, iar preferinta pentru 
unul sau altul dintre aceşti termeni exprimă 
doar o atenţie predominantă îndreptată spre un 
tip de cercetare care nu ar putea niciodată apar- 
tine in mod exclusiv celorlalte două. 


Antropologie socială și antropologie 
culturală 


Termenii de antropologie socială sau cultu- 
rală nu ar fi ridicat probleme dacă ar fi urmă- 
rit numai să deosebească anumite cîmpuri de 
studiu de acelea ale antropologiei fizice. Dar 
predilectia Marii Britanii pentru primul termen. 
respectiv a Statelor Unite pentru al doilea, și 
lămurirea acestei divergențe în cursul unei re- 
cente polemici între americanul G. P. Murdock 
si englezul R. Firth! arată că adoptarea fiecá- 
rui termen corespunde unor preocupári teore- 
lice bine definite. Fárá indoialá cá in multe ca- 
zuri adoptarea unui termen (in special pentru 
a desemna o catedră universitară) a fost efectul 
intimplarii. Se pare chiar cá tepmenul de „an- 


1 „American Anthropolcgist", vol. 53, nr. 4, partea I, 
1951, p. 465—489. 

tropologie socială“ s-ar fi implantat în Anglia 
fiindcă era necesar să se inventeze un titlu spre 
a deosebi o catedră nouă de altele care epui- 
zaseră terminologia tradițională. Dacă vrem să 
ráminem la sensul însuși al cuvintelor ,,cultu- 
ral“ si „social“, nici atunci deosebirea nu este 
prea mare. Noţiunea de „cultură“ este de ori- 
gine engleză, fiindcă lui Tylor îi datorăm de a 
[i definit-o pentru prima oară ca „acel tot com- 
plex care include cunoaștere, credinţă, artă, 
moravuri, lege, tradiţie si alte citeva aptitudini 
și obignuinte dobindite de om ca membru al so- 
cietăţii“ 1. Ea se referă, aşadar, la deosebirile 
caracteristice existente între om si animal, dind 
astfel nastere unei opozitii, rámasá de atunci 
clasică, între natură si cultură. În această per- 
spectivă, omul apare, în esenţă, ca homo faber 
sau, cum spun anglo-saxonii, tool-maker. Obi- 
ceiurile, credinţele si instituţiile apar in acest 
caz ca nişte tehnici printre altele, desigur de o 
natură mai intelectuală : tehnici care sint în 
serviciul vieţii sociale si o fac posibilă, asa cum 
tehnicile agricole fac posibilă satisfacerea ne- 
voilor de nutriţie sau tehnicile textile protecţia 
împotriva intemperiilor. Antropologia socială se 
reduce la studiul organizării sociale, capitol 
esenţial, dar totuşi numai un capitol printre 
toate care alcătuiesc antropologia culturală. 
Acest mod de a pune problema pare caracte- 
ristic pentru ştiinţa americană, cel putin in pri- 
mele faze ale dezvoltării ei. 

Fără îndoială că nu din intimplare termenul 
însuşi de antropologie socială şi-a făcut apari- 
tia în Anglia pentru a denumi prima catedră 
ocupată de sir J. G. Frazer, care se interesa 
foarte putin de tehnici şi mai curînd de credințe, 
obiceiuri şi instituţii. Radcliffe-Brown a fost 
însă acela care a scos la iveală semnificația 
profundă a acestui termen cînd a definit ca 


1 E, B. Tylor, Primitive Culture, vol. I, Londra, 
p. 1. 

obiect al propriilor sale cercetări relaţiile so- 
ciale şi structura socială. Pe primul plan nu se 
mai află deci homo faber, ci grupul, şi anume 
grupul considerat ca grup, adică ansamblul 
formelor de comunicație care fundează viata 
socială. Menţionăm că nu există nici o contra- 
dictie si nici măcar opoziţie între cele două 
perspective. În acest sens, cea mai bună dovadă 
ne-o oferă evoluţia gindirii sociologice franceze, 
căreia, la numai cîțiva ani după ce Durkheim 
arătase că faptele sociale trebuiau studiate ca 
lucruri (ceea ce, in alt limbaj, reprezintă punc- 
tul de vedere al antropologiei culturale), nepo- 
tul şi discipolul sáu Mauss îi aducea, concomi- 
tent cu Malinowski, ideea complementară că lu- 
crurile (obiecte manufacturate, arme, unelte. 
obiecte rituale) sînt ele însele fapte sociale 
(ceea ce corespunde perspectivei antropologiei 
sociale). Am putea spune, prin urmare, că an- 
tropologia culturală si antropologia socială 
acoperă exact acelaşi program, una pornind de 
la tehnici şi de la obiecte pentru a ajunge la 
acea „supertehnică“ care este activitatea socială 
şi politică, făcînd posibilă şi conditionind viaţa 
în societate ; cealaltă, pornind de la viata so- 
cială pentru a descinde pina la lucrurile asupra 
cărora ea isi pune amprenta si pina la activita- 
tile prin care se manifestă. Amindouá cuprind 
aceleaşi capitole, aşezate, poate, într-o ordine 
diferită şi cu un număr de pagini variabil con- 
sacrat fiecăruia. 

Cu toate acestea si chiar dacă răminem la 
acest paralelism, se desprind unele deosebiri 
mai subtile. Antropologia socială a luat naştere 
din descoperirea că toate aspectele vieţii sociale 
— economic, tehnic, politic, juridic, estetic, re- 
ligios — constituie un ansamblu'semnificativ şi 
că este imposibil să înţelegem vreunul dintre 
aceste aspecte fără a-l reaşeza printre celelalte. 
Ea tinde deci să opereze de la întreg spre parti 

sau să dea cel putin o prioritate logică intregu- 
lui asupra părților. O tehnică nu are numai o 
valoare utilitară ; ea îndeplineşte şi o funcție, 
iar aceasta implică, pentru a fi înțeleasă, consi- 
deratii sociologice si nu numai istorice, geogra- 
fice, mecanice sau fizico-chimice. Totalitatea 
funcţiilor face, la rîndul ei, apel la o nouă no- 
tiune, aceea de structură, şi se stie ce importanţă 
a luat-o în studiile antropologice contemporane 
ideea de structură socială. 

Este adevărat că antropologia culturală tre- 
buia să ajungă si ea, separat si aproape simul- 
tan, la o concepţie analogă, deşi pe căi diferite. 
În locul perspectivei statice, care prezintă grupul 
social ca un fel de sistem sau de constelație, o 
preocupare dinamică — cum se transmite cul- 
tura de-a lungul generaţiilor ? — a fost aceea 
care avea s-o ducă la o concluzie identică, şi 
anume că sistemul de relaţii care uneşte: între 
ele toate aspectele vieţii sociale joacă în trans- 
miterea culturii un rol mai important decit 
fiecare dintre aceste aspecte considerat izolat. 
Astfel, studiile referitoare la „cultură şi perso- 
nalitate“ (a căror origine, în tradiţia antropolo- 
giei culturale, poate fi urmărită piná la opera 
lui Franz Boas) aveau să se intilneascá prin 
acest ocol neprevăzut cu acelea ale „structurii 
sociale“, derivate de la Radcliffe-Brown si, prin 
el, de la Durkheim. Indiferent dacă se proclamă 
„socială“ sau „culturală“, antrovolosia aspiră 
întotdeauna la cunoașterea omului total, consi- 
derat într-un caz pe baza productiiior sale, în 
celălalt pe baza reprezentărilor sale. Apare ast- 
fel clar că o orientare „culturalistă“ apropie 
antropologia de geografie, de tehnologie şi de 
preistorie, pe cînd orientarea „sociologică“ îi 
creează afinități mai directe cu arheologia, is- 
toria şi psihologia. În ambele cazuri există o 
legătură deosebit de strinsá cu lingvistica, 
fiindcă limbajul este în acelaşi timp faptul 
cultural prin excelenţă (care îl deosebeste pe om 

de animal) și acela prin intermediul căruia se 
stabilesc şi se perpetuează toate formele vieţii 
sociale. Este logic deci ca structurile academice 
analizate de raportul general să refuze cel mai 
adesea să izoleze antropologia si o aşază mai 
curînd „în constelație“, ca să spunem aşa, cu 
una sau cîteva dintre următoarele discipline : 


Psihologie 

| Lingvisticá 

Geografié __ ANTROPOLOGIE 
| N arheotozie 


Sociologie 


În schema de mai sus, relaţiile „orizontale“ 
corespund mai ales perspectivei antropologiei 
culturale, cele „verticale“ aceleia a antropolo- 
giei sociale, iar cele „oblice“ amindurora. Dar, 
în afară de faptul că la cercetătorii de astăzi 
aceste perspective tind să se confunde, nu tre- 
buie să uităm că chiar în cazurile extreme este 
vorba numai de o deosebire de punct de vedere, 
nu Si de obiect. În aceste condiţii, problema uni- 
ficării termenilor îşi pierde mult din impor- 
tantá. Astăzi pare să existe in lume un acord 
aproape unanim pentru folosirea termenului de 
„antropologie“ în loc de etnografie și de etno- 
logie, ca fiind cel mai apt de a caracteriza toate 
aceste trei momente ale cercetării. Acest lucru 
este dovedit de o recentă anchetă internatio- 
nală !. Putem recomanda, aşadar, fără ezitare 
adoptarea termenului de antropologie în denu- 
mirile secţiilor, institutelor sau şcolilor consa- 
crate învățămîntului si cercetărilor respective. 
Nu este insá cazul de a merge mai departe : 
deosebirile, intotdeauna fecunde, de tempera- 
ment si de preocupári dintre profesorii insárci- 
nati cu invátámintul si cu conducerea lucrári- 


! Sergi, Terminologia e divisione delle Scienze 
dell'Uomo ; i risultati di un'inchiesta internazionale, 
„Rivista di Anthropologia“, vol. 35, 1944—1947. 

lor vor găsi în calificativele de social şi 
cultural mijlocul de a exprima nuanțele lor 
particulare. 


Antropologie si folclor 


* 
i 


Citeva cuvinte totusi despre folclor. Fárá a 
expune aici istoria acestui termen, care este 
foarte complexá, stim cá, in linii mari, el desem- 
neazá cercetári care, desi tin de societatea ob- 
servatorului, fac apel la metode de anchetá si la 
tehnici de observatie de tipul acelora la care 
s-a recurs pentru societáti arhaice. Nu este ne- 
voie sá examinám aici cauzele acestei stári de 
lucruri. Dar fie că ea se explică prin natura 
arhaicá a faptelor studiate (deci foarte indepár- 
tate in timp, dacă nu si in spatiu) !, fie prin 
caracterul colectiv si inconștient al anumitor 
forme de activitate socială şi mintală în întreaga 
societate, inclusiv a noastră 2, studiile folclorice 
tin, desigur, de antropologie fie prin obiectul 
lor, fie prin metoda lor (și fără îndoială prin 
amindoua deodată). Dacă în unele tari, îndeosebi 
în ţările scandinave, ele par a prefera o izolare 
parţială, aceasta se explică prin faptul că aceste 
{ari şi-au pus relativ tîrziu probleme antro- 
pologice, însă au început foarte devreme să-și 
pună întrebări privind problemele care intere- 
sează tradiţia lor particulară : ele au evoluat 
astfel de la particular la general, pe cînd în 
Franţa, de exemplu, a prevalat situația inversă : 
s-a început cu preocupări teoretice asupra natu- 
rii umane şi s-a trecut progresiv la fapte pen- 
tru a fundamenta sau a restringe speculatia. 
Situatia cea mai favorabilá este, desigur, aceea 


1 Astfel pune problema Institutul international de 
arheocivilizatie (Institut international d'archéocivili- 
sation), condus de d-l Varagnac. 

2 Asa cum consideră de preferință Laboratorul de 
etnografie francezá si Muzeul national francez de arte 
si traditii populare. 

în care cele două puncte de vedere au apărut 
şi s-au dezvoltat simultan, ca în Germania si în 
țările anglo-saxone (si de fiecare dată din mo- 
tive diferite) ; această situaţie explică și avansul 
istoric de care au beneficiat în aceste ţări stu- 
diile antropologice. 


Antropologie si ştiinţe sociale 


Din aceste consideraţii, pe care ar fi greşit să 
le credem pur teoretice, se desprinde o primă 
concluzie, şi anume că antropologia nu ar putea 
să accepte în nici un caz să se lase ruptă fie de 
ştiinţele exacte si naturale (de care o leagă an- 
tropologia fizică), fie de ştiinţele umaniste (de 
care ea este atașată prin geografie, arheologie si 
lingvistică). Dacă ar fi obligată să aleagă o 
apartenenţă, ea s-ar proclama știință socială, 
nu însă în măsura în care acest termen ar 
permite să definim un domeniu separat, ci, dim- 
potrivă, mai curind pentru că el subliniază un 
caracter care tinde să devină comun tuturor 
disciplinelor : chiar biologul şi fizicianul se 
arată astăzi din ce în ce mai conştienţi de im- 
plicatiile sociale ale descoperirilor lor sau, pen- 
tru a mă exprima mai bine, ale semnificației 
lor antropologice. Omul nu se mai mulţumeşte 
să cunoască ; cunoscînd tot mai mult, el se vede 
pe sine cunoscind, si adevăratul obiect al cer- 
cetárii sale devine cu fiecare zi mai mult acel 
cuplu indiso'ubil format dintr-o umanitate care 
transformă lumea si care în cursul operaţiilor 
sale se transformă ea însăşi. 

Asa încit, atunci cînd ştiinţele sociale reven- 
dică instituirea unor structuri universitare care 
să le fie adecvate, antropolgia se asociază cu 
plăcere cererii lor, însă nu fara rezervă : ea stie 
că această independenţă ar fi ut lă progresului 
psihologiei sociale, științei politice si socio- 
logiei, precum si unei modificări a punctelor 

de vedere, judecate adeseori prea tradiționale, 
din partea dreptului si a stiin'ei economice. Cu 
toate acestea, în ceea ce o priveşte, cre?rc uno: 
facultăţi de ştiinţe sociale acolo unde încă nu 
există nu ar rezolva problemele ei; căci dacă 
antropologia ar trebui să fie instalată în astfel 
de facultăţi, ea s-ar simţi acolo la fel de incc- 
mod ca în facultăţile de științe exacte sau in 
cele de litere. De fapt, ea (ine concomitent de 
trei ordine ; doreşte ca cele trei ordine să aibă 
o reprezentare echilibrată în invátámint, pentru 
ca ea însăşi să nu sufere din cauza dezechili- 
brului care a.tfel ar rezulta pentru ea din 
imposibilitatea de a-şi valorifica tripla aparte- 
nentá. Pentru antropologie, formula unui insti- 
tut sau a unei școli care să grupeze într-o sin- 
teză originală, în jurul unor cursuri proprii, 
pe acelea ce ar fi predate în cele trei facultăți, 
prezintă singura soluție satisfăcătoare. 

Soarta științelor tinere este de a se înscrie 
greu în cadrele fixate; nu vom sublinia nici- 
odată îndeajuns că antropologia este, de la mare 
distanţă, cea mai tînără dintre ştiinţele tinere 
care sint ştiinţele sociale si că soluţiile de an- 
samblu care se potrivesc ştiinţelor mai în vîrstă 
prezintă deja pentru ea un caracter tradiţional. 
Ea se sprijină, dacă se poate spune, cu picioa- 
rele pe ştiinţele naturale, se reazemă cu spatele 
de ştiinţele umaniste si are privirea atintita 
spre ştiinţele sociale. Şi fiindcă în acest volum, 
consacrat în întregime acestora din urmă, este 
important să aprofundám mai ales acest raport 
pentru a trage din el concluziile practice indis- 
pensabile, cerem ingáduinta să le examinám cu 
mai multă atenţie. 


Echivocul care domină raporturile dintre an- 
tropologie si sociologie si la care fac frecvent 
aluzie documentele strînse în volumul de faţă! 
tine în primul rînd de ambiguitatea care carac- 


1 Amintim că nu este vorba de prezentul volum, 
ci de acela în care figura inițial acest studiu. 


437 


terizează stadiul actual al sociologiei însăși. Nu- 
mele ei de sociologie o desemnează ca ştiinţa 
societăţii prin excelenţă, aceea care încoronează 
sau în care se rezumă toate celelalte științe so- 
ciale. Însă după eşecul marilor ambiţii ale şcolii 
lui Durkheim, ea nu mai deţine, în fapt, ni- 
căieri această poziţie. În unele ţări, mai ales în 
Europa continentală, iar uneori şi în America 
Latină, sociologia se înscrie în tradiţia unei fi- 
losofii sociale în care cunoașterea (care rămîne 
pe al doilea sau al treilea plan) unor cercetări 
concrete efectuate de alţii nu face decit să sus- 
țină speculatia. Dimpotrivă, în ţările anglo-sa- 
xone (al căror punct de vedere cîştigă progresiv 
America Latină si ţările asiatice), sociologia de- 
vine o disciplină specială, care se înscrie pe 
același plan ca celelalte științe sociale : ea stu- 
diază raporturile sociale în grupurile umane 
ccntemporane pe o bază larg experimentală si 
în aparență nu se deosebește de antropologie 
nici prin metodele şi nici prin obiectul ei, afară, 
poate, prin faptul cá acest obiect (aglomeratii 
urbane, organizaţii agricole, state naţionale şi 
comunităţile care le constituie, societatea inter- 
naţională însăși) este de un alt ordin de mărime 
si de o mai mare complexitate decit societăţile 
zise primitive. Cum însă antropologia tinde tot 
mai mult a se interesa de aceste forme com- 
plexe, este greu de înţeles adevărata deosebire 
dintre amindoua. 

Rámine totuși adevărat că, în toate cazurile, 
sociologia este strîns legată de observator. Acest 
lucru apare clar în ultimul nostru exemplu, în- 
trucit sociologia urbană, rurală, religioasă, ocu- 
pationalá etc. isi ia ca obiect societatea obser- 
vatorului sau o societate de acelaşi tip. Această 
atitudine nu este însă mai puţin reală în celălalt 
exemplu, cel al sociologiei de sinteză sau cu 
tendinţă filozofică. Acolo omul de știință isi 
extinde, desigur, investigația la cele mai vaste 
porțiuni ale experienţei umane. El poate chiar 

să se străduiască a o interpreta în totalitatea 
sa. Obiectul ei nu se mai limitează la observa- 
tor, dar el caută întotdeauna să-l extindă din 
punctul de vedere al observatorului. În efortul 
său de a desprinde interpretări si semnificații 
el vizează în primul rînd să explice propria sa 
societate ; el aplică întregului propriile sale ca- 
tegorii logice, propriile sale perspective istorice. 
Dacă un sociolog francez din secolul al XX-lea 
ar elabora o teorie generală a vieţii în societate, 
ea va apărea întotdeauna si în modul cel mai 
legitim (această încercare de distincție nu im- 
plică nici o critică din partea noastră) ca opera 
unui sociolog francez din secolul al XX-lea. Pe 
cînd antropologul, pus în faţa aceleiaşi sarcini, 
se va strădui, tot de bunăvoie şi conștient (si 
nu este deloc sigur că va reuşi vreodată), să 
formuleze un sistem acceptabil atit pentru cel 
mai îndepărtat indigen, cît şi pentru propriii săi 
concetáteni sau contemporani. 

În timp ce sociologia se stráduieste să facă 
Stiinta socială a observatorului, antropologia 
caută să elaboreze ştiinţa socială a observatului : 
fie că ea vizează, în descrierea societăților stra- 
nii și îndepărtate, să ajungă la punctul de ve- 
dere al indigenului însuși, fie cá isi lărgește 
obiectul prin includerea societăţii observatoru- 
lui, încercînd însă în acest caz să desprindă un 
sistem de referință bazat pe experienţa etno- 
grafică si care să fie independent în același timp 
de observator şi de obiectul său. 

Astfel se înţelege de ce poate fi considerată 
sociologia (si întotdeauna pe bună dreptate) cînd 
ca un caz particular al antropologiei (cum este 
tendinţa în Statele Unite), cînd ca o disciplină 
situată în vîrful ierarhiei științelor sociale : căci 
și ea constituie, desigur, un caz privilegiat, pen- 
tru motivul, bine cunoscut în istoria geometriei, 
că adoptarea punctului de vedere al observa- 
torului permite de a desprinde proprietăţi apa- 
rent mai riguroase și, desigur, aplicabile mai 

comod, ceea ce nu este cazul pentru acelea care 
implică o lărgire a aceleiaşi perspective la alti 
observatori posibili. Astfel, geomeiria euclidi- 
ană poate fi considerată ca un caz privilegiat 
al unei metageometrii, care ar cuprinde și con- 
siderarea unor spatii altfel structurate. 


Misiuni proprii antropologiei 


Să întrerupem încă o dată aceste considerații 
pentru a preciza lucrurile şi a ne întreba cum 
poate fi conceput în acest stadiu al analizei me- 
sajul propriu al antropologiei, pe care organi- 
zarea predării ei trebuie să-i permită a-l trans- 
mite în cele mai bune condiţii. 


Obiectiv ‘tate 


Prima ambiție a antropologiei este de a 
atinge obiectivitatea, de a insufla gustul pentru 
ea si de a transmite altora metodele ei. 
Această noţiune de obiectivitate trebuie totuși 
precizată ; nu este vorba numai de o obiectivi- 
tale care să permită aceluia ce o practică să 
facă abstracţie de credinţele, preferinţele şi pre- 
judecátile sale; căci o asemenea obiectivitate 
caracterizează toate ştiinţele sociale, întrucit alt- 
fel ele nu ar putea pretinde la titlul de ştiinţă. 
Ceea ce am indicat în paragrafele precedente 
arată că tipul de obiectivitate la care aspiră 
antropologia merge mai departe ; nu este vorba 
numai de a se ridica deasupra valorilor proprii 
societății sau grupului din care face parte ob- 
servatorul, ci de metodele ei de gîndire; dea 
ajunge la o formulare validă nu numai pen- 
tru un observator onest şi obiectiv, ci pentru 
toti observatorii posibili. Antropologul nu se 
mulțumește să-şi reprime sentimentele : el mo- 
delează noi categorii mintale, contribuie la in- 
troducerea unor noţiuni de spaţiu şi de timp, de 


440 


opoziţie si de contradicţie, tot atit de străine 
gîndirii tradiţionale ca acelea pe care le intil- 
nim astăzi in unele ramuri ale ştiinţelor natu- 
rale. Această legătură între maniera în care se 
pun aceleaşi probleme în discipline aparent atit 
de îndepărtate a fost admirabil remarcată de 
marele fiziciàn Niels Bohr, care scria cá ,,deo- 
sebirile traditionale ale  [culturilor umane]... 
seamáná in multe privinte cu diferitele moduri 
echivalente în care poate fi descrisă experiența 
fizică“ 1. 

Și, totuşi, această căutare intransigentă a 
unei obiectivitáti totale nu se poate desfăşura 
decit la un nivel la care fenomenele păstrează 
o semnificaţie umană şi rămin comprehensibile 
— intelectual şi sentimental — pentru o conşti- 
intá individuală. Acest punct este foarte impor- 
tant, căci el ne permite a distinge tipul de obiec- 
tivitate la care aspiră antropologia de cel care 
interesează alte ştiinţe sociale şi despre care se 
poate spune în mod legitim că nu este mai pu- 
tin riguros decit al ei, deşi se situează pe un alt 
plan. Realitátile la care pretind ştiinţa econo- 
mică şi demografia nu sînt mai puţin obiec- 
tive, dar nu ne gindim să le cerem să aibă un 
sens pe planul experienţei trăite a subiectului, 
care nu întilneşte niciodată în devenirea sa is- 
torică obiecte ca valoare, rentabilitate, produc- 
tivitate marginală sau populaţie maximă. Aces- 
tea sint noţiuni abstracte, a căror utilizare de 
către științele sociale permite si o apropiere de 
ştiinţele exacte si naturale, însă cu totul de altă 
manieră ; sub acest raport, antropologia se 
apropie mai curind de ştiinţele umaniste. Ea 
se vrea știință semiologicd si se situează hota- 
rit la nivelul semnificației. Este pentru antro- 
pologie un motiv in plus (aláturi de multe al- 
tele) pentru mentinerea unui contact strins cu 
lingvistica, la care găsim, față de faptul social 


1 N. Bohr, Natural Philosophy and Human Cul- 
ture, „Nature“, vol. 143, 1939. 

care este limbajul, aceeași grijă de a nu detasa 
bazele obiective ale limbii, adică aspectul sunet, 
de funcţia ei semnificantă, aspectul sens !. 


Totalitate 


A doua ambiţie a antropologiei este totali- 
tatea. Ea vede în viaţa socială un sistem ale 
cărui aspecte sint toate legate organic. Ea re- 
cunoaşte bucuros că pentru aprofundarea cu- 
noasterii anumitor tipuri de fenomene este in- 
dispensabil de a imbucatati un întreg, asa cum 
face psihologul social, juristul, economistul, 
specialistul în ştiinţă politică. Ea este prea mult 
interesată în metoda modelelor (pe care o prac- 
tică în anumite domenii, cum este cel al inru- 
dirii) pentru a nu admite legitimitatea acestor 
modele speciale. 

Atunci însă cînd antropologul caută să con- 
struiască modele, o face întotdeauna cu scopul 
şi cu intenţia de a descoperi o formă comună 
diverselor manifestări ale vieţii sociale. Această 
tendinţă se regăsește atit îndărătul noțiunii, in- 
trodusă de Marcel Mauss, de fapt social total, 
ca si în aceea de pattern, cunoscută fiind impor- 
tanta pe care ea a luat-o in antropologia anglo- 
saxonă în cursul ultimilor ani. 


Semnificație 


A treia originalitate a cercetării antropolo- 
gice este mai greu de definit şi, fără îndoială. 
mai importantă decît celelalte două. Sîntem atit 
de obișnuiți să deosebim prin caractere priva- 


1 Aceste rînduri tocmai fuseseră scrise cînd am în- 
tiinit concepţii foarte asemănătoare sub pana unui 
filosof contemporan. Criticind o sociologie desueta, 
Jean-Paul Sartre adaugă: ,..Sociologia primitivilor 
nu merită niciodată aceste reprosuri. Ea studiază ade- 
vărate ansambluri semnificante“ (..Les Temps moder- 
nes“, anul 8, nr. 84—85, octombrie-noiembrie 1952, 
p. 729, nota 1). 

tive tipurile de societăţi de care se ocupă etno- 
logul, încît ne este greu să ne dăm seama că 
predilectia sa are cauze pozitive. Domeniul an- 
tropologiei, se spune de obicei (si însuși titlul 
catedrelor o confirmă), e alcătuit din societăţi 
necivilizate, fără scriere, pre- sau nemecanizate. 
Toate aceste calificative ascund însă o realitate 
pozitivă : aceste societăţi sint bazate, într-un 
grad mult mai important decit celelalte, pe re- 
latii personale, pe raporturi concrete între in- 
divizi. Acest punct s-ar cerc explicat pe larg. 
Va fi însă suficient, fără să intrăm aici in amă- 
nunte, să subliniem că volumul mic de societăţi 
numite „primitive“ (prin aplicarea unui alt cri- 
teriu negativ) permite în general asemenea ra- 
porturi şi că, piná si în cazul în care societăţile 
de acest tip sint prea extinse sau dispersate, 
raporturile dintre indivizii cei mai îndepărtați 
unii de alţii sint construite după tipul relaţiilor 
mai directe, al căror model îl oferă în general 
înrudirea. Pentru Australia, Radcliffe-Brown a 
dat exemple ale acestor extinderi care astăzi 
sint elasice. 


Criteriul autenticităţii 


Or, în această privinţă, societăţile omului mo- 
dern ar trebui mai curînd să fie definite prin- 
tr-un caracter privativ. Relaţiile cu semenul 
nostru nu mai sînt, decit ocazional şi fragmen- 
tar, bazate pe această experienţă globală, pe 
această aprehensiune concretă a unui subiect de 
către un altul. Ele rezultă în mare parte din re- 
construcţii indirecte, pe bază de documente 
scrise. Nu mai sîntem legaţi de trecutul nostru 
printr-o tradiţie orală care implică un contact 
trăit cu persoane : povestitori, preoţi, înţelepţi 
sau bătrîni, ci prin cărţi îngrămădite in biblio- 
teci si pe baza cărora critica se straduieste — cu 
cite dificultăţi! — să reconstituie fizionomia 
autorilor lor. lar pe planul prezentului comuni- 

căm cu imensa majoritate a contemporanilor 
noștri prin tot soiul de intermediari : documente 
scrise sau mecanisme administrative, care lăr- 
gesc imens, fără îndoială, contactele noastre, 
insă le conferă în acelaşi timp un caracter de 
inautenticitate. Accst caracter a devenit chiar 
simbolul raporturilor dintre cetăţean şi organele 
puterii în multe ţări. 

N-avem de gind să ne lansăm într-un para- 
dox, definind în mod negativ imensa revoluție 
pe care a produs-o inventarea scrierii. Este însă 
indispensabil să ne dăm seama că, aducind ome- 
nirii atitea binefaceri, ea îi răpea în acelaşi timp 
ceva esenţial !. O justă apreciere a pierderii de 
autonomie care a rezultat din expansiunea for- 
melor indirecte de comunicare (carte, fotografie, 
presă, rádio etc.) le-a lipsit în mod uimitor pînă 
în prezent organizaţiilor internaţionale, şi în 
special UNESCO ; ea apare însă pe primul plan 
al preocupărilor teoreticienilor celei mai mo- 
derne dintre științele sociale, știința comunica- 
tiei, după cum ne arată următorul pasaj din Ci- 
bernetica lui Wiener : ,,Nu este atunci de mirare 
că o comunitate mai mare... conţine mult mai 
puţină informaţie disponibilă pentru comunitate 
decit comunitățile mai mici, fără să mai spunem 
ceva despre elementele umane din care sînt 
construite toate comunităţile“ 2. Ca să ne situăm 
pe un teren mai familiar ştiinţelor sociale, dez- 
baterile, binecunoscute de ştiinţa politică fran- 
ceză, dintre partizanii scrutinului de listă şi ai 
scrutinului de arondisment subliniază într-un 
mod confuz, pe care ştiinţa comunicaţiei l-ar 
ajuta cu folos să fie mai precis, acea pierdere 
de informaţie care rezultă pentru grup din 


1 Of. la acest punct Tristes Tropiques, cap. XXVIII 
(vezi şi Tropice triste, cap. 28, Bucureşti, Editura stiin- 
tificá, 1968. — Nota trad.). 

2 Paginile 188—189 (vezi şi N. Wiener, Ciberne- 
tica, Bucureşti, Editura științifică, 1966, p. 214. — Nota 
trad.) ; in general, paginile 181—189 (ed. rom. p. 206 — 
216. — Nota trad.) ar merita să fie înscrise în în- 
tregime in Carta UNESCO. 

substituirea de valori abstracte contactului per- 
sonal dintre alegători $i reprezentanţii lor. 

Desigur, societăţile moderne nu sint in între- 
gime neautentice. Dacă examinám cu atenție 
punctele de insertie ale anchetei antropologice, 
constatăm, dimpotrivă, cá antropologia, intere- 
sindu-se din ce in ce mai mult de studiul socie- 
tátilor moderne, şi-a dat silinta să recunoască si 
să izoleze in ea niveluri de autenticitate. Ceea 
ce îi permite etnologului să se simtă pe un teren 
familiar atunci cînd studiază un sat, o întreprin- 
dere sau o „vecinătate“ dintr-un mare oras 
(neighbourhood, cum spun anglo-saxonii) este 
faptul cá toată lumea cunoaşte pe toată sau 
aproape toată lumea. Tot aşa, atunci cînd demo- 
grafii recunosc într-o societate modernă exis- 
tenta unor izolate de acelaşi ordin de mărime ca 
acelea care caracterizează societăţile primitive !, 
ei apelează la antropolog, care îşi descoperă ast- 
fel un nou obiect. Anchetele asupra comunitáti- 
lor efectuate în Franţa sub patronajul UNESCO 
au fost foarte revelatoare în această privinţă ; 
pe cit s-au simţit la largul lor anchetatorii (din- 
tre care unii aveau o formaţie antropologică) în- 
tr-un sat cu cinci sute de locuitori, al cărui stu- 
diu nu impunea nici o modificare a metodelor 
lor clasice, pe atit de mult au avut sentimentul, 
într-un oras de proporţii mijlocii, de a fi intilnit 
un obiect ireductibil. De ce ? Fiindcă treizeci de 
mii de persoane nu pot constitui o societate de 
acelaşi fel ca cinci sute. În primul caz, comuni- 
catia nu este stabilită în principal între per- 
soane sau după tipul de comunicaţie interperso- 
nală ; realitatea socială a „emiţătorilor“ şi a ,,re- 
ceptorilor“ (ca să ne exprimăm în limbajul teo- 
riei comunicaţiei) dispare în spatele complexită- 
tii „codurilor“ si a „releurilor*“ 2. 


1 J. Sutter şi L. Tabah, Les notions d'isolat et 
de population minimum, „Population“, vol. 6, nr. 3, 
Paris, 1951. 

? Cu privire la acest subiect vezi N. Wiener, The 
Human Use of Human Beings, Boston, 1950. 

Viitorul va judeca, fără îndoială, că cea me: 
importantă contribuţie adusă de antropologie 
ştiinţelor sociale constă in a fi introdus (dealtfel 
în mod inconştient) această distincţie capitală 
între două modalităţi de existenţă socială: un 
gen de viaţă înţeles la origine ca tradiţional și 
arhaic, care este, înainte de toate, cel al socie- 
tátilor autentice, si forme de apariţie mai re- 
centă, din care primul tip nu este, desigur, ab- 
sent, Însă in care grupurile imperfect si incom- 
plet autentice sint organizate în cadrul unui 
sistem mai vast, el însuși marcat de inautenti- 
citate. 

În timp ce această distincţie explică si justi- 
fica interesul crescind al antropologiei pentru 
modurile de relaţii autentice care subzistă sau 
apar in societăţile moderne, ea arată şi limitele 
prospectării sale. Fiindcă, dacă este adevărat că 
un trib melanezian si un sat francez sînt, grosso 
modo, entităţi sociale de acelaşi tip, aceasta nu 
mai este adevărat atunci cind se extrapolează 
în avantajul unor unităţi mai vaste. De aici pro- 
vine eroarea promotorilor studiilor cu caracter 
naţional dacă vor să lucreze numai ca antropo- 
logi ; căci, asimilind în mod inconştient forme de 
viaţă socială ireductibile, ei pot ajunge doar la 
două rezultate : fie la validarea celor mai rele 
prejudecăţi, fie la reificarea celor mai goale 
abstracții. 


Organizarea studiilor antropologice 


Se întrevede astfel bizara încrucişare de dis- 
cipline în care este situată astăzi antropologia. 
Pentru a rezolva problema obiectivitátii impusă 
de nevoia unui limbaj comun în care să exprime 
experienţe sociale eterogene, antropologia in- 
cepe a se orienta spre matematici şi spre logica 
simbolică. Vocabularul nostru curent, produsul 
propriilor noastre categorii sociale, este, în- 
tr-adevăr, insuficient pentru a formula expe- 
riente sociologice foarte diferite. Trebuie să re- 

curgem la simboluri, aşa cum face fizicianul 
atunci cînd vrea să desprindă ceea ce e comun, 
de exemplu, între teoria corpusculará si teoria 
ondulatorie a luminii. În limbajul omului de pe 
stradă, cele două concepţii sint contradictorii ; 
cum însă pentru știință ele sint la fel de „reale“ 
si una, şi cealaltă, trebuie să recurgem la sis- 
teme de semne de un tip nou pentru a putea 
trece de la una la cealaltă !. 

În al doilea rînd, ca ştiinţă „semiologică“, ca 
se îndreaptă spre lingvistică din două motive : 
mai intii, fiindcă numai cunoaşterea limbii per- 
mite pătrunderea într-un sistem de categorii lo- 
gice şi de valori morale diferit de cel al obser- 
vatorului ; apoi fiindcă lingvistica, mai mult 
decit orice altă ştiinţă, este în măsură să ne în- 
vete cum să trecem de la considerarea unor ele- 
mente lipsite ele însele de semnificaţie la aceea 
a unui sistem semantic şi să ne arate cum se 
poate construi acesta din urmă cu ajutorul celor 
dintii : ceea ce este, poate, în primul rînd pro- 
blema iimbajului, dar, dincolo de el şi prin el, 
e problema culturii în totalitatea ei. 

În al treilea rînd, sensibilă la interrelatiile di- 
verselor tipuri de fenomene sociale, antropolo- 
gia tine să examineze simultan aspectele lor 
economic, juridic, politic, moral, estetic, reli- 
gios ; ea este deci atentă la dezvoltarea celor- 
lalte ştiinţe sociale, şi mai ales a acelora care 
împart cu ea această perspectivă totală, adică 
geografia umană, istoria socială şi economică, 
sociologia. 

În sfîrşit, preocupindu-se in principal de acele 
forme ale vieţii sociale (printre care societăţile 
zise primitive constituie exemplele cele mai uşor 
de izolat şi realizările cele mai avansate) defi- 
nite printr-o autenticitate care se măsoară prin 


1 Cititorul doritor de a aprofunda aceste analogii 
neaşteptate între ştiinţele sociale și ştiinţele exacta 
şi naturale va putea consulta frumoasa carte a lui 
Pierre Auger, L'homme microscopique, Paris, 
1932. 

întinderea şi bogăţia raporturilor concrete din- 
tre indivizi, antropologia simte că psihologia 
(generală şi socială) este disciplina cu care men- 
tine cele mai strînse contacte. 

Nu poate fi vorba de a-i coplesi pe studenti cu 
o masă enormă de cunoştinţe pe care ar cere-o 
satisfacerea integralá a tuturor acestor exigente. 
Dar din conştiinţa acestei complexitáti rezultă 
cel putin citeva consecinfe practice. 

1) Antropologia a devenit o discipliná prea di- 
versificatá si prea tehnicá pentru a putea reco- 
manda cursuri limitate la un an, intitulate in 
general ,introducere in antropologie“ (sau alta 
formulă de acelasi gen), constind de obicei in 
comentarii vagi cu privire la organizarea cla- 
nică, la poligamie şi la totemism. Ar fi deosebi: 
de periculos să ne închipuim că cu asemenea 
noţiuni superficiale pot fi pregătiţi într-un fel 
oarecare pentru rolul lor tineri — misionari, ad- 
ministratori, diplomaţi, militari etc. — destinati 
să trăiască în contact cu populaţii foarte diferite 
de a lor. O introducere în antropologie nu for- 
mează un antropolog, fie chiar amator, tot aşa 
cum o introducere în fizică nu ar putea forma 
un fizician sau chiar un auxiliar al fizicianului. 

În această privinţă antropologii au grele răs- 
punderi. Ignorati si dispretuiti atit de multă 
vreme, ei se simt adeseori flatati cind cineva se 
gindeste sá le ceará o spoialá de antropologie 
pentru completarea unei formaţii tehnice. Ei 
trebuie să reziste în modul cel mai energic la 
această seducţie. Nu este vorba, desigur, mai 
ales după cele spuse mai sus, de a transforma 
pe oricine în antropolog. Dacă însă un medic, 
un jurist, un misionar trebuie să aibă citeva no- 
tiuni de antropologie, atunci să le capete sub 
aspectul unei formaţii foarte tehnice şi foarte 
avansate din acele citeva capitole ale cercetă- 
rii antropologice care se referă“direct la exer- 
citarea profesiunii lor si la acea regiune a lumii 
unde urmeazá s-o exercite. 

2) Oricare ar fi numărul de cursuri preva- 
zute, nu se pot forma antropologi într-un sin- 
gur an. Pentru un învăţămînt complet, care ab- 
soarbe tot timpul studentului, minimum pare a 
fi de trei ani, jar pentru anumite calificări pro- 
fesionale acest minim ar trebui să fie prelungit 
pind la patru şi cinci ani. Pare deci indispensa- 
bil ca în toate universităţile antropologia să în- 
ceteze a fi coboritá, asa cum este adeseori cazul 
(în special în Franţa), la rangul de învăţămînt 
accesoriu. Diplomele de antropologie trebuie să 
consfinteascá, pînă la cele mai înalte grade uni- 
versitare, studii care să fie exclusiv si integral 
antropologice. 

3) Chiar extinsă în acest fel, totalitatea ma- 
teriilor cuprinse sub numele de antropologie 
este prea complexă pentru a nu cere o speciali- 
zare. Există, fireşte, o formaţie comună pe care 
toti antropologii ar putea-o dobindi în cursul 
primului an de studii și care le-ar permite să-și 
aleagă în cunoștință de cauză specializarea lor 
ulterioară. Fără a avea intenția să propunem 
aici un program rigid, se vede cu destulă usu- 
rintá care ar fi aceste materii : elemente de an- 
tropologie fizică, socială și culturală, preistorie, 
istoria teoriilor etnologice, lingvistică generală. 

Începînd din al doilea an, ar trebui să în- 
ceapă o specializare pe materii : a) antropologie 
fizică, însoţită de anatomia comparată, de bio- 
logie Si de fiziologie ; b) antropologie socială cu 
istorie economică si socială, psihologie socială, 
lingvistică ; c) antropologie culturală cu tehno- 
logie, geogratie, preistorie. 

În al treilea an (si, poate, începînd chiar din 
al doilea), această specializare sistematică ar 
putea fi însoțită de o specializare regională, 
care, pe lingă preistorie, ar cuprinde arheologia 
Si geografia, precum şi studiul avansat al uneia 
sau mai multor limbi din partea lumii alese de 
anchetator. 

4) Studiul antropologiei, generală sau regio- 
nală, implică întotdeauna lecturi întinse. Nu ne 


referim atit la manuale (care pot completa, dar 
niciodată înlocui predarea orală) şi la lucrări 
teoretice (a căror abordare nu este indispensa- 
bilă înaintea ultimilor ani de formare), cît la 
monografii, adică la cărți prin care studentul e 
pus să retrăiască o experienţă trăită pe teren și 
datorită cărora el va reuși să acumuleze masa 
considerabilă de cunoștințe, singurele care-i pot 
da bagajul intelectual cerut şi-l pot feri de ge- 
neralizări și de simplificări pripite. 

În consecinţă, pe toată durata studiilor, 
cursurile si lucrările practice vor trebui să fie 
completate cu lecturi obligatorii într-o propor- 
tie de cîteva mii de pagini pe an, controlate 
prin diverse procedee pedagogice (rezumate 
scrise, expuneri orale etc.), în ale căror detalii 
nu putem intra aici. De aici rezultă : a) că orice 
institut sau şcoală de antropologie trebuie să 
dispună de o bibliotecă importantă, în care 
multe lucrări să figureze în două sau trei exem- 
plare ; b) că în epoca actuală studentul va tre- 
bui să posede chiar de la început cunoştinţe 
suficiente din cel puţin o limbă străină, aleasă 
printre cele folosite cel mai. frecvent in produc- 
{ia antropologicá din ultimii ani. 

Ezităm să recomandăm în acest domeniu o 
politică de traduceri sistematice : vocabularul 
tehnic al antropologiei se află actualmente în- 
ir-o stare de completă anarhie. Fiecare autor 
tinde să intrebuintezc o terminologie care-i este 
proprie, iar sensul termenilor principali nu este 
fixat. Avem motive serioase de a crede cá o 
iară lipsită de o producţie antropologică impor- 
tantă în limba ei naţională nu are nici traducă- 
tori specializaţi, capabili să păstreze sensul 
exact al termenilor și nuanțele gîndirii unui 
autor străin. În această privinţă, ar trebui insis- 
tat mai mult ca UNESCO să treacă la executa- 
rea proiectului sáu de dicţionare științifice in- 
ternationale, a căror realizare ne va permito, 
poate, sá fim mai putin intransigenti. 

În sfîrşit, este de dorit ca instituţiile de în- 
vátámint să folosească mijloace de difuzare, ca, 
de exemplu, proiecţiile fixe, filmele documen- 
tare, înregistrările lingvistice sau muzicale. Di- 
verse creaţii recente, în special aceea a unui 
Centru internaţional al filmului documentar et- 
nografic, hotárifá de penultimul Congres al 
Uniunii internationale a științelor antropologice 
și etnologice (Viena, 1952), sint de bun augur 
pentru viitor. 

5) Ar fi util ca aceşti trei ani de formare teo- 
retică să fie urmaţi de unul sau chiar doi ani 
de stagiu, cel puţin pentru cei care s-ar consa- 
cra unei profesiuni antropologice (în învățămînt 
sau cercetare). Dar aici se pun, la drept vor- 
bind, probleme de o extremă complexitate. 


Invátámint şi cercetare 


Formarea profesorilor 


Vom lua în considerare mai întîi cazul viito- 
rilor profesori de antropologie. Oricare ar fi con- 
ditiile relative la titlurile universitare cerute 
pentru învățămînt (in general doctorat sau lu- 
crári de un nivel echivalent), nimeni nu ar tre- 
bui să pretindă a preda antropologia fără să fi 
realizat cel puţin o cercetare importantă pe te- 
ren. Vom da mai departe justificarea teoreticá 
a acestei exigente, care in mod gresit ar párea 
exageratá. Ar fi bine sá terminám o datá pentru 
totdeauna cu iluzia cá antropologia poate fi pre- 
dată între patru pereți cu ajutorul unei ediiii 
complete (sau, cel mai adesea, prescurtată) a lu- 
crării Creanga de aur şi a altor compilații, ori- 
care ar fi meritele lor intrinsece. Celor care ar 
invoca împotriva acestei clauze cazul unor sa- 
vanti iluştri care n-au fost niciodată pe teren 
(sir James Frazer nu răspundea oare: „Să má 
ferească Dumnezeu !“ acelora care-i puneau 

această întrebare ?) le vom atrage atenţia că 
Levy-Bruhl, de exemplu, nu a ocupat niciodată 
o catedră de antropologie, nici o catedră cu o 
denumire echivalentă (nu exista în timpul vie- 
tii sale în universitățile franceze o asemenea ca- 
tedră), ci o catedră de filosofie : nimic nu va 
împiedica în viitor ca unor teoreticieni puri să 
li se atribuie catedre tinind de discipline apro- 
piate de antropologie : istoria religiilor, socio- 
logia comparată sau altele. Predarea antropolo- 
giei însă trebuie să fie rezervată martorilor. 
Această atitudine nu are nimic îndrăzneţ, ea 
este, de fapt (dacă nu întotdeauna de drept), ob- 
servata în toate țările în care antropologia a 
atins o oarecare dezvoltare. 


Formarea cercetătorilor 


Problema devine mai delicată atunci cînd 
este vorba de viitorii profesioniști ai antropolo- 
giei, adică de cercetători 1. Nu ar însemna să 
creăm un cerc vicios cerindu-le să fi efectuat 
cercetări încă înainte de a 1i fost calificaţi pe 
linie universitară pentru a le întreprinde ? Aici 
ne putem referi cu folos la consideratiile din 
paginile precedente pentru a încerca să lămu- 
rim situația cu totul specială in care se află an- 
tropologia. 

Am descris mai sus, ca pe un caracter special 
și ca principalul ei merit, faptul cá antropologia 
caută să izoleze in toate formele vieţii sociale 
ceea ce am denumit nivelurile de autenticitate: 
adică fie societăți complete (care se întîlnesc 
cel mai frecvent printre cele numite „primi- 
tive“), fie moduri de activitate socială (izolabile 
chiar în sinul societăților moderne sau „civili- 


1 Pentru aceste chestiuni, cititcrul va putea să con- 
sulte cu cel mai mare interes numărul special din 
„American Anthropologist“ consacrat unui simpozion : 
The Training of the Professional Anthropologist 
(vol. 54, nr. 3, 1952). Problemele pe care le examinám 
aici au fost discutate acolo in lumina situatiei nord- 

americane. 


452 


zate“), dar care se definesc în toate cazurile 
printr-o densitate psihologică deosebită şi în 
care relaţiile interpersonale si sistemul rapor- 
turilor sociale se integrează pentru a forma un 
tot. Din aceste caractere distinctive rezultă 
imediat o consecinţă : astfel de forme de viaţă 
socială nu pot fi niciodată cunoscute numai 
din afară. Pentru a le înțelege este necesar ca 
anchetatorul să reușească să reconstituie el în- 
suşi sinteza care le caracterizează, adică să nu 
se mulțumească a le analiza în elementele lor, 
ci să le asimileze în totalitatea lor sub forma 
unei experienţe personale, adică a sa proprie. 

Vedem, așadar, cá antropologul are nevoie 
de experienţa terenului pentru o rațiune foarte 
profundă, care ţine de natura însăşi a discipli- 
nei şi de caracterul distinctiv al obiectului ei. 
Pentru el, ea nu este un scop al profesiunii sale, 
nici o desávirsire a culturii sale, nici un exer- 
citiu tehnic. Ea reprezintă un moment crucial 
din educaţia sa, înainte de care el va putea po- 
seda cunoștințe discontinue, care însă nu vor 
alcătui niciodată un tot, şi abia ulterior aceste 
cunoştinţe se vor „inchega“ într-un ansamblu 
organic si vor dobindi deodată un sens care an- 
terior le lipsea. Această situaţie prezintă mari 
analogii cu cea care prevalează în psihanaliză : 
este un principiu astăzi universal admis că 
practicarea profesiunii analitice cere o expe- 
rientá specifică si de neînlocuit, aceea a anali- 
zei însăşi ; de aceea toate regulamentele impun 
viitorului analist ca el însuși să fi fost analizat. 
Pentru antropolog, practica terenului constituie 
echivalentul acestei experienţe unice; ca si în 
cazul psihanalizei, experienţa poate reuși sau 
eşua si nici un examen sau concurs nu furni- 
zeazá mijlocul de a decide intr-un sens sau in 
altul. Numai judecata reprezentanţilor experi- 
mentati ai profesiunii, a căror operă atestă că 
ei înşişi au trecut cu succes această probă, poate 
decide dacă şi cînd candidatul la profesiunca 

de antropolog va fi realizat pe teren revoluția 
interioară care va face din el, într-adevăr, un 
om nou. 

Din aceste consideratii decurg citeva conse- 
cinte. 


Rolul muzeelor de antropologie 


In primul rind, practicarea profesiunii de an- 
tropolog, care este pliná de primejdii, intrucit 
implică intrarea in contact a unui corp străin, 
anchetatorul, cu un mediu pe care constitutia 
lui interná si situatia lui in lume il fac deosebit 
de instabil si de fragil pretinde o calificare pre- 
liminará, si aceasta nu poate fi obtinutá decit 
pe teren. | 

În al doilea rind, această situaţie, teoretic 
contradictorie, corespunde îndeaproape cu două 
modele existente : cel al psihanalizei, după cum 
s-a constatat mai sus, și cel al studiilor medicale 
în general, unde externatul si internatul intro- 
duc tocmai în învăţarea diagnosticării prin în- 
sási practica diagnosticului. 

În al treilea rînd, cele două modele invocate 
adineauri arată că reuşita nu poate fi obţinută 
decît printr-un contact personal cu un profe- 
sor; contact suficient de strîns si de prelungit 
pentru a introduce în desfăşurarea studiilor un 
element inevitabil de arbitrar: „patronul“ in 
studiile medicale, analistul „de control“ în stu- 
diile psihanalitice. Acest element de arbitrar 
poate fi limitat prin diverse procedee care nu 
pot fi examinate aici, dar nu vedem cum ar pu- 
tea fi eliminat complet in antropologie. Si aici 
cineva mai virstnic trebuie să-şi asume o res- 
ponsabilitate personală in formarea tinárului 
cercetător. Contactul strins cu o, persoană care 
a suferit deja ea însăși o transmutare psiholo- 
gică este pentru elev un mijloc de a trece mai 
repede prin ea și, în același timp, pentru pro- 

fesor de a verifica dacă si în ce moment disci- 
polul sáu a ajuns si el la această transmutare. 
Să ne punem acum întrebarea care sint mij- 
loacele practice de a asigura viitorului cercetă- 
tor o experienţă de teren „sub control“. Există, 
pare-se, trei mijloace : 
/ 


Lucrările practice 


Ne gindim la lucrări practice sub conducerea 
profesorilor care asigură ultimii ani de invátá- 
mint sau sub aceea a asistentilor. Această solu- 
tie nu are decit o valoare aproximativă. Fără a 
ne abtine s-o recomandăm instituțiilor tinere 
sau țărilor care nu dispun de structuri apropri- 
ate, trebuie să subliniem caracterul ei provizo- 
riu. Lucrăriie practice, accesorii învățămîntului, 
au întotdeauna tendinţa de a apărea ca niște 
corvezi sau pretexte. Trei biete săptămîni pe- 
trecute într-un sat sau într-o întreprindere nu 
pot să aducă acea revoluţie psihologică ce mar- 
chează cotitura hotăritoare în formarea antro- 
pologului si nici măcar să-i ofere studentului o 
slabă imagine a ei. Aceste stagii pripite sînt 
uneori nefaste, în măsura în care nu permit de- 
cit cele mai sumare si mai superficiale proce- 
dee de anchetă, ajungind astfel adeseori să con- 
stituie o antiformatie ; oricît de utilă ar putea 
fi cercetásia pentru educarea copiilor, nu putem 
confunda formarea profesională la nivelul învă- 
támintului superior cu forme, chiar superioare, 


de joc dirijat. 
Stagiile exterioare 


Am putea prevedea deci stagii de mai lungă 
durată în institute şi instituţii, care, fără a pre- 
zenta un caracter specific antropologic, functio- 
neazá la nivelul acelor relatii interpersonale si 
a acelor situaţii globale in care am recunoscut 
terenul privilegiat al antropologiei : de exem- 

plu, administrații municipale, servicii sociale, 
centre de orientare profesională etc. Această so- 
lutie ar prezenta în raport cu precedenta imen- 
sul avantaj de a nu face apel la experienţe si- 
mulate. Ea prezintă, din contră, inconvenientul 
de a-i pune pe studenți sub controlul şi respon- 
sabilitatea unor șefi de servicii lipsiţi de o for- 
matie antropologică, adică incapabili să dega- 
jeze importanţa teoretică a experienţelor zil- 
nice. Așadar, este vorba aici mai curînd de o 
soluție de viitor, care îşi va căpăta valoarea nu- 
mai în momentul în care, după ce i se va fi re- 
cunoscut formaţiei antropologice o importanţă 
generală, o proporție substanţială de antropo- 
logi va putea fi întilnită în instituţiile sau ser- 
viciile de acest tip. 


Muzeele de antropologie 


La începutul acestui studiu am făcut deja 
aluzie la rolul muzeului de antropologie ca pre- 
lungire a terenului. Și, într-adevăr, contactul 
cu obiectele, modestia pe care i-o insuflă muzeo- 
grafului toate treburile mărunte care stau la 
baza profesiunii sale : despachetare, curăţire, 
întreținere ; simţul ascuţit al concretului pe 
care îl dezvoltă munca de clasificare, de identi- 
ficare si de analiză a pieselor de colecţie ; co- 
municarea cu mediul indigen ce se stabilește 
indirect. prin intermediul instrumentelor care 
trekuie să fie minuite pentru a le cunoaşte, 
avind, pe de altă parte, o textură, o formă, ade- 
seori chiar un miros, a căror sesizare senzorială, 
de mii si mii de ori repetată, creează o familia- 
ritate inconștientă cu genuri de viata si activi- 
tate îndepărtate ; în sfîrşit, respectul pentru di- 
versitatea manifestărilor geniului uman, care 
nu pot să nu rezulte din atitea încercări ne- 
încetate pentru gustul, inteligența si ştiinţa la 
care obiectele cele mai neînsemnate în aparență 
îl supun zilnic pe muzeograf, — toate acestea 

onstituie o experienţă de o bogăţie si de o den- 
sitate pe care ar fi greșit s-o subestimăm. 

Aceste consideraţii explică de ce Institutul de 
etnologie al Universităţii din Paris pune atîta 
preţ pe ospitalitatea pe care i-o acordă Muzeul 
omului ; de asemenea de ce raportul american 
sugerează ca situație normală, care tinde tot mai 
mult a se generaliza în Statele Unite, ca orice 
secţie de antropologie să fie dotată chiar în ca- 
drul universităţii cu un muzeu de dimensiuni 
mijlocii. Se pare însă că în acest sens se poate 
face mai mult si mai bine. 

Un timp îndelungat, muzeele de antropologie 
au fost concepute după imaginea altor institu- 
tii de același tip, adică ca un ansamblu de gale- 
rii în care sint conservate obiecte : lucruri. do- 
cumente inerte şi întrucitva fosilizate în dosul 
vitrinelor lor, complet rupte de societățile care 
le-au produs, singura legătură dintre ele şi pro- 
ducătorii lor fiind constituită de misiunile inter- 
mitente trimise pe teren pentru a stringe colec- 
tii, martori muti ai unor genuri de viaţă străine 
şi totodată inaccesibile vizitatorului. 

Or, evoluţia antropologiei ca știință si trans- 
formările lumii moderne împing în două pri- 
vinte la modificarea acestei concepţii. După cum 
am arătat mai sus, antropologia devine treptat 
conștientă de adevăratul ei obiect, constituit 
de anumite modalităţi de existență socială a 
omului, mai ușor, poate, de recunoscut si mai 
rapid izolabile în societăţi foarte diferite de 
societatea observatorului, dar care există totuşi 
şi în sînul acesteia. Pe măsură ce antropologia 
își aprofundează reflectia asupra obiectului ei 
şi isi rafineazá metodele, ea se simte din ce în 
ce mai mult going back home (intorcindu-se 
acasă), cum ar spune anglo-saxonii. Deşi îm- 
bracă forme foarte diverse și greu de identifi- 
cat, ar fi greșit să vedem în această tendiniă o 
caracteristică particulară a antropologiei ame- 
ricane. în Franţa şi în India, studiile unor co- 

munitati, efectuate cu sprijinul UNESCO, au 
fost conduse de Muzeul omului de la Paris si 
de Muzeul antropologic de la Calcutta. Muzeului 
artelor şi tradiţiilor populare i s-a adăugat un 
laborator de etnografie franceză ; Muzeul omu- 
lui adăposteşte Laboratorul, de etnografie so- 
cială, consacrat, în ciuda denumirii şi sediului, 
nu sociologiei melaneziene sau africane, ci ace- 
leia a regiunii pariziene. Or, în toate aceste 
cazuri, nu ar putea fi vorba exclusiv de a aduna 
obiecte, ci de asemenea si mai ales de a-i inte- 
lege pe oameni, si mult mai putin de a clasa in 
arhive, ca în ierbare, vestigii uscate, decit de a 
descrie şi analiza forme de existenţă la care 
observatorul participă în modul cel mai intim. 

Aceeași tendinţă se manifestă in antropolo- 
gia fizică, care nu se mai mulțumește, ca in 
trecut, de a strînge măsurători si părţi ale sche- 
letului, ci studiază fenomenele rasiale pe indi- 
vidul viu, examinind părţile moi la fel ca sche- 
letul precum și activitatea fiziologică în 
aceeași măsură si chiar mai mult decît simpla 
structură anatomică. Ea se preocupă, aşadar, 
mai ales de procesele actuale de diferenţiere la 
toti reprezentanţii speciei umane, în loc de a 
se mărgini să stringá rezultatele lor osificate, 
la propriu și la figurat, la tipurile care se deo- 
sebesc cel mai usor de acela al observatorului. 

Pe de altă parte, expansiunea civilizaţiei oc- 
cidentale, dezvoltarea mijloacelor de comuni- 
catie, frecvența deplasărilor care caracterizează 
lumea modernă au pus specia umană în miş- 
care. Practic nu mai există astăzi culturi izo- 
late ; pentru a studia pe oricare dintre ele (în 
afară de cîteva rare excepţii) sau cel putin unele 
din producţiile lor, nu mai este nevoie de a par- 
curge jumătate din glob și de a face pe explo- 
ratorii. Un oraş mare, cum este New York, Lon- 
dra, Paris, Calcutta sau Melbourne, cuprinde în 
populația lui reprezentanţi ai celor mai diverse 
culturi ; acest lucru il știu bine lingviștii, care 
descoperă cu stupoare că au la indeminá infor- 

matori calificaţi pentru limbi îndepărtate, rare 
Și considerate uneori ca dispărute. 

Muzeele de antropologie trimiteau altădată 
oameni, care călătoreau într-un singur sens, să 
caute obiecte care călătoreau în sens invers. 
Astăzi însă oamenii călătoresc în toate sensu- 
rile, şi, cum această înmulţire a contactelor 
aduce o omogenizare a culturii materiale (care 
pentru societățile primitive se traduce cel mai 
adesea printr-o dispariție), se poate spune că în 
unele privințe oamenii tind să înlocuiască obiec- 
tele. Muzeele de antropologie trebuie să acorde 
atenţie acestei imense transformări. Misiunea 
lor de păstrătoare de obiecte este susceptibilă 
de a se prelungi, nu de a se dezvolta, şi mai pu- 
tin încă de a se innoi. Dar dacă e din ce in ce 
mai greu sá se adune arcuri si ságeti, tobe si 
coliere, cosuri si statui de divinitáti, devine, 
dimpotrivá, din ce in ce mai usor sá se studieze 
in mod sistematic limbi, credinte, atitudini si 
personalitáti. Cite comunitáti din Asia de sud- 
est, din Africa neagrá si albá, din Orientul 
Apropiat etc. nu se aflá reprezentate la Paris 
de cátre indivizi in trecere sau rezidenti, de fa- 
milii sau chiar de mici colectivitáti ? 


Antropologie teoreticá si antropologie aplicatá 


Din acest punct de vedere, muzeelor de an- 
tropologie (care dealtfel se transformá intr-o 
largá másurá in laboratoare)! li se deschid nu 


1 în legătură cu aceasta vom menţiona că încă din 
1937 două treimi din clădirile care adăpostesc si as- 
tăzi Muzeul omului de la Paris au fost afectate mun- 
cii de laborator sj numai o treime galeriilor de ex- 
poziţie. Această concepţie, la timpul ei revoluționară, 
a permis asocierea strinsa a activităților muzeogra- 
fice si a celor de invátámint, prin gruparea sub ace- 
laşi acoperiş a Muzeului omului și a Institutului de 
etnologie, menţionat mai sus. 

numai posibilități de studii, ci şi misiuni noi, 
de o importanță practică ce le solicită. Căci 
aceşti reprezentanţi ai unor culturi periferice, 
neintegrate sau prost integrate au mult de ofe- 
rit etnografului : limbaj, tradiţii orale, credințe, 
concepţie despre lume, atitudini in fata fiinte- 
lor şi a lucrurilor. Dar ei mai sînt foarte frec- 
vent confruntati cu probleme reale si ingrijorá- 
toare : izolare, dezrádácinare, şomaj, neintele- 
gerea mediului căruia i-au fost temporar sau pe 
o durată mai lungă atasati, de cele mai multe 
ori împotriva voinţei lor sau cel putin neștiind 
ce-i aștepta. Cine ar fi oarc mai calificat decit 
etnologul să le acorde asistenţă în astfel de di- 
ficultáti, şi aceasta din două motive, cu care se 
încheie sinteza punctelor de vedere expuse mai 
înainte ? În primul rind, fiindcă etnograful cu- 
noaste mediul din care vin ei; el a studiat pe 
teren limba si cultura lor si simpatizează cu ei ; 
apoi, fiindcá metoda proprie antropologiei se 
defineşte prin ,,distantarea“ care caracterizează 
contactul dintre reprezentanţii unor culturi 
foarte diferite.  Antropologul este astronomul 
științelor sociale : el are sarcina de a descoperi 
sensul unor configurații foarte diferite prin or- 
dinul lor de mărime și depărtarea lor de acelea 
din imediata vecinătate a observatorului. Nu 
există, prin urmare, nici un motiv pentru limi- 
tarea intervenţiei antropologului în analiza si 
in reducerea acestor distante externe ; de ase- 
menea, el va putea fi chemat să-şi aducă contri- 
butia (alături de specialiștii altor discipline) la 
studiul fenomenelor interioare, de astă dată ale 
propriei sale societăţi, care se manifestá însă 
prin acelaşi caracter de ,,distantare“ : fie pen- 
tru că aceste fenomene interesează nu totalita- 
tea, ci numai o secţiune a grupului, fie pentru 
că, prezentind un caracter de anșamblu, ele isi 
înfig rădăcinile în zonele cele mai profunde ale 
vieţii inconștiente. Asa este, într-un caz, pros- 
titutia sau delincventa juvenilă, in celálalt caz 


460 


rezistenţa la schimbări de ordin alimentar sau 
igienic. 

Dacă locul antropologiei în cadrul științelor 
sociale ar fi astfel mai just recunoscut si dacă 
funcţia ei practică ar reuși să se desprindă în- 
tr-o manieră mai completă decit este astăzi, o 
serie de probleme esenţiale s-ar afla pe cale de 
rezolvare : 

1) Din punct de vedere practic, o funcţie so- 
cială care astăzi este doar imperfect îndepli- 
nită ar fi asigurată: în legătură cu aceasta 
este suficient să ne gindim la problemele puse 
de imigrarea porto-ricanilor la New York sau 
a nord-africanilor la Paris, care nu fac obiectul 
nici unei politici de ansamblu si pe care ad- 
ministratiile, adesea putin calificate, si le trimit 
zadarnic spre rezolvare unele altora. 

2) S-ar deschide debuseuri profesiunii de an- 
tropolog. Nu am examinat încă această pro- 
blemă, a cărei soluție este evident subinteleasá 
in toate expunerile anterioare. Pentru a-i da un 
răspuns adecvat nu este de ajuns să amintim 
lucruri evidente, si anume că orice persoană 
chemată să trăiască în contact cu o societate 
foarte diferită de a sa — administrator, militar, 
misionar, diplomat etc. — trebuie să aibă o for- 
matie antropologică, dacă nu generală, cel pu- 
tin specializată. Mai trebuie să ne dăm seama 
că unele funcţii esenţiale ale societăților mo- 
derne si care decurg din mobilitatea crescindá 
a populaţiei lumii nu sînt actualmente îndepli- 
nite sau sint prost îndeplinite ; cá de aici re- 
zultă dificultăţi care capătă uneori un caracter 
acut si care generează neînţelegeri si prejude- 
cáti; cá antropologia este astăzi singura disci- 
plină a „distanţării“ sociale; cá ea dispune de 
un imens aparat teoretic si practic care îi per- 
mite să formeze practicieni ; şi, mai ales, că 
ea este disponibilă, gata mereu să intervină în 


461 


sarcini care, dintr-un alt punct de vedere, se 
impun atenției oamenilor !. 

3) În sfîrşit si pe planul mai limitat al aces- 
tui studiu, vedem cum transformarea muzeelor 
de antropologie în laboratoare consacrate stu- 
diului unor fenomene sociale cel mai greu re- 
ductibile sau, ca să folosim limbajul matemati- 
cienilor, al unor forme-,limitá* ale relațiilor 
sociale ar furniza soluţia cea mai potrivită pro- 
blemei formării profesionale a antropologilor. 
Noile laboratoare ar permite ca ultimii ani de 


1 Sugestii de acest gen sint adeseori criticate, fiindcă 
ele riscă să facă din antropolog un auxiliar al ordi- 
nii sociale. Chiar dacă acest risc există, el este prefe- 
rabil, cred, abtinerii, fiindcă participarea antropolo- 
gului permite cel puţin ca faptele să fie cunoscute 
si fiindcă adevărul posedă o forţă care-i este proprie. 
Nu as vrea ca paginile'anterioare să fie greşit inte- 
lese: personal nu am nici o inclinare pentru antro- 
pologia aplicată si má îndoiesc de nivelul ei stiinti- 
fic. Dar aceia care o criticá in ceea ce priveste fon- 
dul ei ar trebui să-şi aducă aminte cà primul volum 
din Capitalul a fost scris, in parte, după rapoartele 
inspectorilor de fabrică englezi, cărora Marx le aduce 
în prefata sa un strălucit omagiu: „Starea de lucruri 
de la noi ne-ar îngrozi dacă guvernele si parlamentele 
noastre ar institui, după exemplul Angliei. comisii 
periodice de cercetare a condițiilor economice, dacă 
aceste comisii ar fi învestite, așa cum sînt în Anglia, 
cu puteri depline pentru cercetarea adevărului și dacă 
s-ar reuși să se găsească în acest scop oameni tct atît 
de competenţi, de impartiali si de intransigenti ca 
inspectorii de fabrici din Anglia, ca medicii englezi 
care întocmesc rapoarte asupra «Public Health» (sáná- 
tatii publice), ca membrii comisiilor engleze care au 
sarcina de a cerceta condiţiile de exploatare a femei- 
lor şi copiilor lor, starea locuințelor și a alimentaţiei 
etc. Pentru a-i urmări pe monştri, Perseu se învăluia 
într-un nor. Pentru a nega existența monstrilor noi 
închidem ochii și ne astupăm urechile“ (loc. cit., trad. 
de J. Roy, Editions Sociales, 1950, p. 19 [vezi si 
K. Marx si F. Engels, Opere, vol. 23, Bucuresti, 
Editura politică, 1966, p. 15. — Nota trad.].). 

Vedem cá Marx nu se gindea să le reproseze acestor 
applied anthropologists ai epocii cá sint servitorii 
ordinii stabilite, desi erau servitoriivei, dar ce impor- 
tanta are aceasta fata de faptele pe care le dezváluiau? 
(Nota din 1957), 

studii să se desfăşoare sub forma unui adevărat 
externat şi internat, sub conducerea unor profe- 
sori care ar fi totodată șefi de clinică, aşa cum 
se practică în medicină. Dublul aspect, teoretic 
Si practic, al studiilor şi-ar găsi justificarea si 
fundamentarea în accesul profesiunii la noi mi- 
siuni. Căci — vai! — în zadar ar reclama an- 
tropologia o recunoaştere pe care cuceririle sale 
teoretice ar fi ajuns spre a i-o conferi dacă 
în lumea noastră, bolnavă si anxioasă, ea nu 
şi-ar da silinta să demonstreze si la ce servește. 

